
KANADAN-KIRJAN  TARKOITUS. 


Valtameren  takaisista  maista  ovat  Yhdysvallat  olleet  Euroo- 
pan ja  myös  Suomen  lähimmässä  näköpiirissä.  Silloin  kuin  tämä 
suuri  ja  rikaspohjainen  maa  oli  yhtä  harvaan  asuttu  kuin  Kanada 
nykyjään,  riensi  sinne  Euroopasta  kansaa  käyttämään  hyväksi 
maan  antimia.  Siirtolaiset  loivat  siellä  itselleen  tulevaisuuden, 
loistavan  tai  vähemmän  loistavan,  sikäli  kuin  heidän  kykynsä, 
sen  kansan  luonne,  josta  polveutuivat,  sekä  yleiset  olosuhteet 
sallivat.  Lukuunottamatta  1600-luvulla  tapahtunutta  suoma- 
laista siirtolaisuutta,  joka  vähälukuisuutensa  vuoksi  hukkui 
englantilaisuuden  mereen,  syntyi  meikäläinen  siirtolaisuus  sinne 
verraten  myöhään.  Mahdollisuudet  eivät  silloin  enää  olleet  yhtä 
hyvät  kuin  aikaisemmin  tulleille.  Kun  suomalaisia  alkoi  sinne 
huomattavammin  muuttaa  1890-luvun  alussa,  oli  Yhdysvaltain 
väkiluku  jo  63  miljoonaa,  joten  parhaimmat  tilaisuudet  oli  val- 
lattu. Ja  kun  meikäläiset  ovat  hitaita  perehtymään  oloihin  sekä 
varsinkin  kieleen,  kului  vielä  pitkä  aika,  ennenkuin  heitä  voitiin 
katsoa  tasavertaisiksi  kilpailijoiksi  mahdollisuuksien  hyväksi- 
käyttämisessä. Tämä  on  yhtenä  tärkeänä  syynä  siihen,  että  suo- 
malaiset eivät  vieläkään  ole  Yhdysvalloissa  huomattavammassa 
määrässä  nousseet  palkkatyöläistä  tai  tavallista  maanviljelijää 
korkeammalle  tasolle.  Voi  siihen  olla  syytä  kansallisessa  luon- 
teessammekin,  mutta  tosiasia  on,  että  toiset,  aikaisemmin  tulleet, 
olivat  edullisemmassa  asemassa.  Henkilön,  joka  ei  osannut 
kieltä  eikä  tuntenut  oloja,  oli  vaikea  työntyä  niiden  toisten  edelle 
tai  tasallekaan,  jotka  olivat  jo  alkuvaikeutensa  voittaneet  ja 
jotka  voivat  sekä  halusivat  tukea  omaa  kansallisuuttaan.  Suo- 
malaiset ovat  kyllä  osoittaneet  Yhdysvalloissa  ruumiillista  ete- 
vämmyyttään  ja  sitkeyttään,  mutta  se  on  taannut  heille  vain 

tunnustetun  tilan  raskaassa  työssä  sekä  korven  raivaamisessa 
viljelykselle,  missä  tuskin  on  suomalaisen  vertaista.  Suomalais- 
ten toinen  polvi,  joka  jo  on  saanut  kouluissa  kilpailla  toisten  kan- 
sallisuuksien rinnalla,  on  kyllä  osoittanut  henkistäkin  eteväm- 
myyttään  aivan  merkittävässä  määrässä,  mutta  sen  saavuttamat 
tulokset  elämän  taistelussa  ovat  vasta  tulevaisuuden  nähtävinä. 
Eikä  heilläkään  ole  tasavertaista  mahdollisuutta  niiden  rinnalla, 
joiden  taloudellinen  ja  yleissivistyksellinen  pohja  varsinaisina 
amerikkalaisina  on  varmempi  sekä  vanhempi. 

Kanada  on  nyt  siinä  asemassa  kuin  Yhdysvallat  olivat  vuonna 
1820.  Silloin  oli  Yhdysvaltain  väkiluku  sama  kuin  nykyjään 
Kanadan.  Maat  ovat  suunnilleen  yhtä  suuret  —  Kanada  pinta- 
alaltaan  vähän  suurempikin.  Luonto  on  kyllä  Kanadassa  ko- 
vempi. Sen  pohjoiset  osat  eivät  sovellu  maanviljelykseen,  mutta 
muuten  luonnonrikkaudet  ovat  Kanadassa  vähintään  yhtä  suu- 
ret  kuin  eteläisellä  naapurilla.  Kanada  on  aavistamattomien 
mahdollisuuksien  maa.  Sen  pinta- ala  on  noin  kolmekymmentä 
kertaa  suurempi  kuin  Suomen,  mutta  väkiluku  ei  edes  kolmea 
kertaa  suurempi.  Kanadalla  on  nyt  samat  tilaisuudet  kuin  Yhdys- 
valloilla oli  sata  vuotta  sitten.  Siellä  ei  vielä  pitkiin  aikoihin  olla 
toistensa  tiellä  eikä  kilpailu  ole  samanvertainen  kuin  muissa 
tiheämmin  asutuissa  maissa.  Määrätietoisesti  ja  sitkeästi  eteen- 
päin pyrkivälle  nuorelle  miehelle  —  tai  naiselle  —  tuskin  on  maa- 
pallolla mitään  toista  tähän  verrattavaa. 

Suomalaiselle  siirtolaiselle  on  Kanadan  ilmanala  sopivamjji 
kuin  troopillisten  maitten,  joihin  myös  on  viime  aikoina  kansa- 
laisiamme alkanut  siirtyä-  Olkoon  niin,  että  eteläisissä  maissa  on 
luonto  antoisampi,  mutta  kuuma  ilmanala  vaikuttaa  pohjois- 
maalaiseen herpaiseyasti.  Hän  ei  ole  siellä  yhtä  työkuntoinen 
eikä  yhtä  työintoinen  kuin  kylmässä  ja  hänen  tottumuksilleen 
sopivammassa  ilmanalassa.  Niistä  maista,  joihin  suomalainen 
siirtolaisuus  kulkeutuu,  vastaa  Kanadan  ilmanala  lähinnä 
Suomea.  Talvet  ovat  siellä  tosin,  paitsi  äärimmäisessä  lännessä, 
jonkin  verran  kylmemmät  kuin  Suomessa  ja  kesät  lämpimämmät, 
mutta  yleensä  ovat  kesän  ja  talven  vaihtelut  jotakuinkin  saman- 

Jtaisei.  Sen  sijaan  eteläeurooppalaisille  on  Kanada  liian  kylmä. 
Suomalainen  on  heihin  nähden  edullisemmassa  asemassa. 

Lisäksi  vastaa  Kanada  suomalaiselle  lähinnä  Yhdysvaltoja, 
jonne  hän  siirtolaiseksi  aikoessaan  lähinnä  pyrkii.  Kun  hän  ei 
sinne  pääse,  on  tarjona  Kanada,  mihin  englantilainen  yhteis- 
kunnallinen järjestelmä  ja  kieli  ovat  luoneet  leimansa  samoin  kuin 
Yhdysvaltoihin . 

Moni  kyllä  kuvittelee  »Amerikkaa»,  joksi  on  totuttu  vain 
Yhdysvallat  lukemaan,  ainoaksi  laatuaan.  Ja  tosiasia  on,  että 
erinäisillä  aloilla,  ei  kuitenkaan  kaikilla,  ovat  työpalkat  siellä 
paremmat  ja  työnsaanti  helpompi,  mutta  »Amerikka»  on  jo  niin 
täysi,  että  paremman  itsenäisen  aseman  saaminen  on  siellä  kilpai- 
lun takia  vaikeampi  kuin  Kanadassa.  Turhaa  on  puhe  siitä,  että 
Yhdysvalloissa  muka  aseman  luominen  on  tasavertainen  ja  että 
siellä  kukin  voi  kykynsä  nojalla  yhtä  helposti  kohota  kuinka  kor- 
kealle tahansa.  Siirtolainen  on  epäilemättä  heikommassa  ase- 
massa, ei  ainoastaan  ensimmäisessä,  vaan  toisessa  ja  seuraavissa- 
kin polvissa.  »Amerikka»  on  hyvin  rahavaltainen  maa.  Kenellä 
ei  ole  runsaasti  varoja,  häneltä  on  etusijat  suljettu,  vaikkapa 
kykyäkin  olisi. 

Raha  merkitsee  paljon  Kanadassakin,  mutta  tämän  maan  rik- 
kaudet ovat  vielä  suureksi  osaksi  maan  uumenissa,  josta  ne  ovat 
tavallisten  ihmisten  saavutettavissa,  kun  he  vain  määrätietoisesti 
ponnistelevat  ja  ovat  pystyviä  sekä  »onnellisia».  Suuri  osa  Kana- 
dan nykyisiä  johtavia  valtiomiehiä  ja  rahamiehiä  on  itse  siirto- 
laisina maahan  tullut,  ja  yhä  vielä  niitä  mahdollisuuksia  on  mel- 
kein rajattomasti,  kunhan  vain  asianomaisella  itsellään  on 
kuntoa,  »onnea»  ja  horjumatonta  pyrkimystä  päämääräänsä. 

Tämän  ovat  suomalaiset,  jotka  haluavat  yrittää  siirtolaisina 
valtamerentakaisissa  maissa,  käsittäneet,  ehkä  vaistomaisesti, 
koska  heistä  verrattomasti  enin  osa  sinne  matkustaa.  Valitetta- 
vasti täytyy  kuitenkin  sanoa,  että  useimmat,  jotka  Kanadaan 
lähtevät,  tuntevat  pettyneensä.  Maa  ei  vastaakaan  heidän  odo- 
tuksiansa.  Kanada  on  osoittautunut  kovaksi  maaksi,  jossa 
toimeentulo,  puhumattakaan  säästöjen  tekemisestä,  on  sangen 

vaikeasti  hankittavissa.  Yhtenä  syynä  on  kieltämättä  se,  että 
uusi  maa  ei  ole  yhtä  hyvin  varustautunut  kuin  vanha  Amerikka 
ottamaan  siirtolaisia  vastaan.  Hallituksen  toimesta  ei  siirtolais- 
ten, paitsi  brittiläisten,  vastaanotto  ole  kyllin  hyvin  järjestetty. 
Siirtolaisten  toimittaminen  työansioille  on  puutteellista,  heidän 
suojelemisensa  väärinkäytöksiltä  tunnottomia  työnantajia  vas- 
taan sekä  heidän  hoitamisensa  sairauksien  y.  m.  vahinkojen 
sattuessa  aivan  alkeellista. 

Mutta  kuitenkin  suurin  syy  siirtolaisten  epäonnistumiseen, 
heidän  kärsimyksiinsä  ainakin  alkuaikoina  on  heissä  itsessään. 
On  paljon  seikkailunhalusta  tai  muuten  lähteneitä,  sellaisia,  joilla 
ei  ole  menestymisen  mahdollisuuksia  missään  maassa,  usein  ei 
kotimaassakaan,  missä  kuitenkin  kaikki  oli  tuttua  ja  totuttua. 
Melkein  poikkeuksetta  ovat  kaikki  lähteneet  liian  vähän  valmis- 
tautuneina. On  tullut  »Kanadan-kuume»,  on  lähdetty  suin  päin 
uuteen  maahan,  jonka  kieltä  ja  oloja  ei  ollenkaan  tunneta.  Ei  ole 
kumma,  että  todellisuus  on  heti  uuden  maan  rantaan  päästyä 
ottanut  lujille.  Ei  ole  ollut  mitään,  mistä  olisi  saanut  alkuotteen. 
Jos  jotakin  sellaista  onkin  lähtiessä  mielessä  ollut,  on  se  osoittau- 
tunut todellisuudessa  kestämättömäksi. 

Matkailija,  joka  Suomesta  lähtee  ulkomaille,  vaikkapa  vain 
huvittelemaan,  katsoo  tarpeelliseksi  ottaa  tarkkaa  selkoa  oloista 
ja  osoitteista  sekä  yleensä  maista,  joissa  aikoo  käydä.  Erittäinkin 
hän  tekee  tarkat  laskelmat  matkakustannuksista.  Siirtolainen 
kuvittelee  pääsevänsä  helpommalla.  Hän  luulee  riittävän  sen, 
että  vain  maihin  pääsee  ja  että  silloin  hänelle  ehkä  jää  taskuun 
25  dollaria,  mikä  on  tavallinen  suomalaisilta  vaadittu  inaihin- 
nousuraha.  Kyllähän  se  riittäisi,  jos  työnantaja  olisi  jo  satamassa 
ja  pyytämässä  työhön  sekä  viemässä  hänet  ansioille.  Mutta  niin 
ei  ole  asianlaita.  Työpaikka  on  etsittävä  laajasta  maasta.  Har- 
voin saa  työpaikan  satamakaupungista  tai  sen  lähistöltä.  Täytyy 
matkustaa  sisämaahan.  Ja  matkat  ovat  pitkät.  Yksistään  Hali- 
faxista  Montrealiin  kestää  junamatka  toista  vuorokautta,  ja 
matkat  ovat  Kanadassa  kalliit.  Ja  mitä  on  sitten  Montreal! 
Kanadan  suurin  kaupunki  kyllä,  mutta  vain  Kanadan  eteinen. 

Siitä  on  puolentoista  vuorokauden  junamatka  suomalaisten  suu- 
rimpaan asutuskeskukseen^Port Arthuriin,  mistä  vielä  on  puoli 
vuorokautta  Kanadan  maantieteelliseen  keskukseen  ^^jrmj- 
pegiin,  jota  vasta  pidetään  preeriamaakuntien  eteisenä  ja  lähtö- 
kohtana suureen  länteen,  mistä  saa  matkustaa  pari  vuorokautta, 
ennenkuin  on  Vancouverissa,  Tyynen  meren  rannalla. 

Kanada  on  suuri  maa,  joka  siirtolaisen  on  ensiksi  opittava 
tuntemaan.  Eri  aikoina  on  eri  paikoilta  työtä  saatavana.  Ja  työn 
laatukin  sekä  osittain  palkka  riippuvat  paljon  siitä,  mistä  sitä 
kulloinkin  etsii. 

Vaaditaan  aikaa  ja  rahaa,  ennenkuin  siirtolainen  voi  sijoittua. 
.Ennen  kaikkea  vaaditaan  maan  ja  olojen  tuntemusta,  mikä  olisi 
jo  ennen  lähtöä  Suomesta  hankittava,  jotta  voisi  edes  summittai- 
setkaan laskelmat  tehdä.  Tärkeätä  on  opetella  niin  paljon  kuin 
mahdollista  uuden  maan  kieltä,  englantia.  Mutta  vielä  tär- 
keämpi, ennenkuin  mitään  päätöstä  lähtemisestä  tekee,  on  kirjal- 
lisuuden avulla  hankkia  tietoja  maasta,  mihin  aikoo  lähteä. 
Voihan  olla  niin,  ettei  maa  ollenkaan  sovellu  lähtijän  tarkoituk- 
siin. Ja  jos  soveltuu,  on  tunnettava,  millä  seudulla  vallitsevat 
parhaiten  soveltuvat  olot.  Täytyy  tuntea  yhteiskunnallisia  oloja, 
maan  lakeja  ja  laitoksia.  Myöskin  on  kansalliselta  kannalta  hyö- 
dyllistä tietää,  mille  seuduille  suomalaiset  ovat  asettuneet,  mil- 
laisia elämänehtoja  he  ovat  itselleen  luoneet  sekä  miten  he  tulevat 
toimeen. 

Tämän  kirjan  tarkoituksena  on  antaa  siirtolaiseksi  aikoville 
tietoja  Kanadasta,  valmistaa  heitä  tuntemaan  se  maa,  johon 
he  ovat  huomionsa  kiinnittäneet. 

Se  ei  kuitenkaan  pyri  olemaan  tietokirja  ainoastaan  heille. 
Kanada  on  jo  nykyjään  siksi  merkittävä  maa,  että  sen  tuntemi- 
nen kuuluu  Suomessa  yleisen  sivistyksen  vaatimuksiin.  Aivan 
samoin  kuin  muutamia  vuosikymmeniä  sitten  Suomessa  tunnet- 
tiin Amerikan  Yhdysvaltoja  melkein  vain  niiden  merkityksen 
vuoksi  siirtolaismaina,  samoin,  ja  vieläpä  vähemmän,  tunnetaan 
Suomessa  nykyjään  Kanadaa.  Yhdysvalloista  on  kehittynyt 
ehkäpä  maapallon  kaikkein  tärkein  maa.  Se  on  maailman  talou- 

dellisen  elämän  huomatuimpia  johtajia  ja  suunnan  antaja  monella 
alalla.   Kanada  on  ripein  askelin  kehittym 

keimpien  maitten  joukkoon  ainakin  taloudellisessa  merkityksessä. 
Siilien  ei  suinkaan  vaikuta  yksistään  tuon  maan  laajuus,  vaan  se, 
että  laajuuteen  liittyy  maapohjan  rikkaus,  mikä  viljankasvatuk- 
sessa,  kaivosteollisuudessa,  metsien  ja  vesivoimien  käytössä  sekä 
monella  muulla  alalla  jo  on  joko  voittanut  kaikki  muut  maatjtai 
on  voimakkaasti  kulkemassa  etusijoille  maailman  markkinoilla. 

Suomi  ei  tosin  voi  toivoa  avaavansa  tuotteilleen  tuossa  maassa 
huomattavia  kauppamarkkinoita,  koska  Kanadalla  juuri  itsel- 
lään on  runsaimmin  niitä  tuotteita,  joita  Suomi  vie  ulkomaille. 
Mutta  juuri  tämän  vuoksi  on  Kanadan  ja  sen  nopean  kehityksen 
tunteminen  erittäinkin  liike-elämällemme  hyvin  tärkeä.  Kanada 
on  Suomen  kilpailija  tärkeimmillä  kauppamarkkinoillamme 
Englannissa  ja  Yhdysvalloissa.  Se  tulee  siinä  vuosi  vuodelta  aina 
vain  merkityksellisemmäksi. 

Näiden  maiden  täytyy  oppia  tuntemaan  toisensa  lähemmin. 
Suomen  on  monella  alalla  opittava  Kanadasta,  joskin  Kanada  voi 
myös  paljon  oppia  Suomesta. 

Suomessa  vallitsee  vielä  laajalti  sellainen  käsitys  Kanadasta, 
että  se  on  kylmä,  jäinen  maa  — -  aivan  kuten  monet  kanadalaiset 
yhä  kuvittelevat  Suomesta.  Tosi  on,  että  näillä  kummallakin 
on  yhteisenä  kosketuskohtana  Pohjoinen  Jäämeri,  eivätkä  sillä 
suunnalla  olekaan  kovin  kaukana  toisistaan. 

Tämän  kirjan  tarkoitus  on  sijoittaa  Kanada  kartalle  Suomessa, 
asettaa  se  oikealle  paikalleen,  näyttää,  mikä  merkitys  sillä  jo  on 
maailmantaloudessa  ja  mihin  se  luonnonetujensa  nojalla  on 
kohoamassa. 

Tässä  kirjassa  käytetään  kanadalaisia  (englantilaisia)  mittoja 
ja  painoja;  metrijärjestelmässä  ne  vastaavat  seuraavia: 


1      tilli  TTl  O 

^  S  A       m  m 
£d\J  ,<*  JUllIi 

1  kuutiojaardi. 

0.76  m 

1  jalka  

0.3  m 

1  neliöni  aili  .  -  . 

a. o  Km 

1.61  km 

1  eekeri  

(U  ha. 

1  kvartti  

W.9&  litraa 

3.8  » 

1  busheli  

0.35  hehtoa 

1  naula  

0.46  kg 

16  unssia   

1  naula 

25  naulaa   

1  nelikko 

4  nelikkoa   1  cwt 

20  cwt   1  tonni  (short  ton) 

2240  naulaa  ...  1  long  ton 

31.5  kannua  ....  1  barreli 

12  tuumaa   1  jalka 

3  jalkaa   1  jaardi 

1760  jaardia  tai 

5280  jalkaa  . .  1  maili 

9  neliöjalkaa    . .  1  neliöjaardi 

30.25  neliöjaardia  1  neliörod  tai  perch 

160  neliörodia  . .  1  eekeri 

640  eekeriä  ....  1  neliömaili 

36  neliömailia. .  1  township 


/ 

»Sii-Pii-Aarin»  tyypillinen  siirtolaislaiva  Montcalm,  joka  on  tuonut  tuhansia 

suomalaisia  Kanadaan. 


Laivalla  koetetaan  pitää  hauskaa.   Kaiken  maailman  .kansallisuudet  neuraavat 
skotlantilaisen  säkkipillin  tahtia. 

Laiva  kytketään  laituriin, 

Uteliaisuuden  ja  pelon  vaiheella.  Siirtolaislaiva  on  saapunut  rantaan. 


Jännittäviä  hetkiä.  Siirtolaislastia  puretaan.  Jono  joutuu  suoraan  tarkastukseen . 


Lastenseimi  maihinnousupaikalla. 


23 

Prince  Edward  Islandilta. 


Lake  St  John,  josta  lähtee  Saguenay-joki.  Joen  niskapuolella  ovat  Isle  Malignen 
ja  St  Joseph  DAIrnan  sähkölaitokset  ja  puuhiomot.    St  John-järven  länsi- 
rannalla ovat  maailman  parhaat  mustikkamaat,  joista  viedään  marjoja  markki- 
noille suunnattomat  määrät. 

St  John-joki  New  Brunswickissä  laskee  samannimisen  kaupungin  luona  mereen. 
Nousuveden  aikana  on  siinä  koski  merestä  virtaa  ylöspäin  ja  laskuveden  aikana 
koski  luonnolliseen  suuntaansa. 

Hallituksen  raaanviljelyskoeasema  lähellä  Frederictonia  New  Brunswicki8sa 

Farmari  nostaa  heinää  karjaton  ylisille. 

Chicoutimi,  Saguenay-joen  varrella  Quebecin  maakunnassa.  Ranskalainen 
asutus.  Lähistöllä  ovat  Jonguiresin,  Kenogamin  ja  Arvidan  kaupungit,  joita  sekä 
uiissä  olevia  tehtaita  ovat  suomalaiset  olleet  rakentamassa.  Heitä  on  vieläkin 

siellä  melkoinen  ioukko. 

HHHHHHHHHHHMHHfflflB8HHHHHIHHHHflHHHHHHHHHH_-|HI 


Ranskalainen  pikkukaupunki  St  John-järven  rantamalla  Pohjois-Quebecissä. 

Kenogamista. 


St  Joseph  D'Alman  pikkukaupunki,  jonka  lähistöllä  monet  sadat  suomalaiset 
ovat  rakennelleet  voimalaitoksia. 

International  Paper  Co:n  paperitehdas  Three  Riversissä.  Tällä  yhtiöllä  on  useita 
tehtaita  Kanadassa.  Kuvassa  näkyy  osa  kaupunkia,  jonka  väestö  on  enimmäk- 
seen ranskankielistä. 


Maisema  Quebecin  maakunnasta. 


-  35  - 


Vaahteran  mahlaa  keitetään  siirapiksi  ja  sokeriksi. 


Price-veljestcn  tehtaat  River  Bendissä.  Satoja  suomalaisia  oli  sitä  rakentamassa. 

Chateau   de   Ramesay,  Montrealin  vanhimpia  rakennuksia.   Siihen  laittoi 
Benjamin  Franklin  kirjapainon  yrittäessään  taivuttaa  kanadalaisia  Amerikan 
puolelle  Englantia  vastaan. 


Montrealissa  on  monen  muun  vanhanaikaisen  ohella  myös  vielä  torikauppa 

käytännössä. 


Irokeesikylä  Caughnawaga  Montrealin  lähellä. 

Vuoristokoski  Laurentideill 

Brittien  valtakunnan  päämiehiä  Ottawan  parlamenttitalon  edustalla.  Istumassa 
keskimmäisenä  Kanadan  pääministeri  Mackanzie  King.  Hänestä  oikealle 
Walesin  prinssi,  prinssi  Georg  ja  senaattori  Dandurand  (Kanadan  edustaja 
Kansainliitossa)  ja  vasemmalla  Englannin  ent.  pääministeri  Baldwin  rouvineen 
ja  Kanadan  maanviljelysministeri  Motherwell. 


Kanadan  valtiomiehen  Sir  Wilfrid  Laurierin  hautapatsas  Ottawassa. 

suomalaista  maisemaa. 

Heinänkorjuu  suoritetaan  Ontariossa  samoin  kuin  Suomessa. 

King-  ja  Yonge-katujen  kulmaus  Torontossa  nykyjään 

Käyttäen  hyväkseen  Britannian  etuoikeustulleja  on  Ford  laittanut  autotehtaita 
Kanadan  puolelle  vastapäätä  Detroitia.  Tämä  hänen  sivutehtaansa  on  saanut 
muodostumaan  Ontarioon  pieniarvoisen  kaupungin,  jonka  nimi  on  Ford  City. 

Tukkilaisien  kesätelttoja  Nipigonin  salolla. 

Erämaan  joki  Pohjois-Ontariossa. 

tai  Kallaveden  rannoilla. 


-  76  - 


Siellä  ne  suomalaiset  tukkeja  kaatavat,  Algoman  erämaissa. 


Pigeon-joki  Port  Arthurin  lähellä. 

Kakabeka-putous  Port  Arthurin  lähellä  Ontariossa. 

ollut  kuhilaat aminen.  Sadat  suomalaiset  ovat  siinä  hionneet  avoimilla  preerioilla. 

samalla. 

Reginan  kaupungin  länsipuoli. 

-  87  - 


Saskatoonin  kaupunki,  joka  on  vanta  parin  vuosikymmentä  vanha. 

Katukuva  nuoresta  Saskatoonista. 


Tylsämielisten  kunnalliskoti  lähellä  Edmontonia. 


89  - 


-  90  - 


Jasper-katu  Edmontonissa  vuonna  1890. 

Albertan  parlamenttitalo. 

Pallicer-hotelli  Calgaryssa. 

Lampaiden  kasvattaja,  isä  Aaprahami  karjoineen. 

Eloa   korjataan   kohuilla    neli  valjailla.     Näinkin   saadaan  pian  isot  vainiot 

puhtaiksi. 

Oskari  Sirenin  farmi  Albertassa. 

Vanhoja  tapoja  uudessa  maassa. 


Suomalaisen  uudisasukkaan  ensimmäinen  talo.  Kun  hän  rakentaa  toisen»  on  se 

muhkeampi. 


Suomalainen  aloittelee  uudisasutusta  British  Columbian  mahtavassa  luonnossa. 

Sähkölaitos  Coquitlaxnissa  British  Columbian  vuoristossa. 


Prince  Rupertin  kaupunki  nykyjään.    Parin  vuosikymmenen  kuluttua  se  on 

suurkaupunki. 


Kaivosrakennuksia  eteläisen  British  Columbian  kaivoseeudulla. 

Ki  tarvita  kuormaan  monta  tällaista  tukkia.   Nämä  ovat  Lännen  keskulaisia. 


-  114  - 


Omenapuut  kukkivat  Koot anay -laaksossa,  vaikkakin  yjlä  hohtaa  utuisen 

lumen  vuori. 


Agassiz-laaksoasa. 


Okanagon  laaksoa  British  Columbiassa. 

Stanley-puistossa  Vancouverissa.  Peräytimme  auton  kannonkoloon  ja  annoimm 
valokuvaajan  tehdä  tehtävänsä. 

yhteispyrintöjen  harrastaja. 

Vancouver-saaren  vuoristoa. 

LAIVALLA. 

Laivan  siirtolaisosasto  on  täynnä.  Matkustajien  joukko  on 
moninaista  ja  monesta  maasta.  Siinä  on  matkustajia  Yhdys- 
valtoihin, enimmäkseen  sellaisia,  jotka  ovat  olleet  vain  käymässä 
vanhassa  kotimaassa.  Heillä  on  turvallinen  olo.  He  ovat  jo 
luoneet  asemansa,  he  tietävät,  minne  menevät  ja  millaiset  olot 
heitä  odottavat.  Vaikka  he  puhuvatkin  oman  kansansa  kieltä, 
on  siihen  sekoitettu  englantilaisia  sanontatapoja.  He  tuntevat  jo 
kuuluvansa  siihen  uuteen  maahan,  joka  useimmille  jää  koti- 
maaksi. 

Kun  Yhdysvallat  ovat  alkaneet  sulkea  porttejaan,  on  ensi- 
kertalaisista suurin  osa  matkalla  uuteen  maahan,  Kanadaan, 
joka  on  nyt  siirtolaisuuden  varsinainen  pyrkimysperä.  Matka  on 
heille  outoa,  päämäärä  tuntematon  ja  tulevaisuus  aivan  hämärä. 
Heillä  kullakin  on  jokin  osoite,  johon  pyrkivät,  mutta  useimmille 
on  tuo  osoite  vain  muodollisuus,  jota  vaaditaan  maihin  noustessa. 
Joillakuilla  on  joku  aikaisemmin  mennyt  tuttava.  Ei  ole  mitään 
varmuutta  siitä,  pystyykö  tämä  auttamaan  ensi  askeleita  eteen- 
päin, ei  edes  siitä,  onko  tämä,  joka  on  itse  äsken  saapunut  tule- 
vaisuuttaan luomaan,  jo  saavuttanut  pysyväisen  paikan.  Ehkä 
hänkin  on  vielä  epävarmalla  pohjalla,  liikkuen  paikasta  toiseen  ja 
etsien,  mihin  voisi  vakinaisesti  asettua.  Mahdollisesti  hän  on  jo 
muuttanut  pois  siitä  paikasta,  jonka  oli  viimeksi  ilmoittanut 
osoitteekseen. 

On  sellaisiakin  matkustajia,  joilla  ei  ole  yhtään  tuttavaa 
uudessa  maassa.  Heilläkin  on  jokin  osoite,  tuntematon  osoite, 
jonka  ovat  muilta  saaneet.  Tarkoituksena  ei  ole  käydä  tätä 
tuntematonta  vaivaamaan,  vaan  on  mieli  hankkia  työtä  ja  an- 
siota, missä  sitä  itse  onnistuisi  saamaan.  Monet  suunnittelevat, 

että  kunhan  aluksi  pääsisi  Montrealiin,  sieltäpähän  sitten  koet- 
taisi etsiä  työpaikkaa,  missä  saakka  se  sitten  lieneekin. 

Silmäilkäämme  suomalaista  ryhmää,  joka  on  tämän  kirjoitta- 
jalle tutuin.  Muidenkin  vaiheet  ovat  jotakuinkin  samat,  mikäli 
he  kuuluvat  niihin,  jotka  eivät  ole  englanninkielisiä  ja  joille  siis 
ei  ole  kieli  etuna  tai  yhteinen  valtakunta  moninaisine  laitoksineen 
apuna. 

Tuossa  on  suomalaisia  kokoontunut  suurempi  ryhmä  yhteen. 
He  ovat  tyydyttävän  aterian  jälkeen  tulleet  etukannelle  katso- 
maan niitä  leikkejä,  joita  matkustajien  huviksi  ja  virkistykseksi 
on  järjestetty.  Toiset  heistä  ovat  saaneet  istumapaikan  jollakin 
korokkeella,  toiset  seisovat  keskustellen.  He  kaikki  ovat  lähte- 
neet yhteisestä  isänmaasta,  joka  heille  useimmille  on  edelleenkin 
rakas.  Rakkaita  omaisia  on  sinne  jäänyt,  monille  sellaisia,  joista 
heidän  on  edelleen  pidettävä  huolta.  On  perheenisiä.  Heiltä  ovat 
kotimaahan  jääneet  vaimo  ja  lapset,  jotka  odottavat  isältä  varoja 
tullakseen  toimeen,  mahdollisesti  matkalippua  päästäkseen  yhty- 
mään uudessa  maassa  niin  pian  kuin  perheen  huoltaja  on  varman 
toimeentulon  saavuttanut.  On  tyttöjä  ja  poikia,  joiden  vanhem- 
mat ovat  vain  vastenmielisesti  matkaan  suostuneet,  toivoen  las- 
ten vielä  palaavan  takaisin.  Kaikilla  siirtolaisilla  on  suuria,  toi- 
silla hyvinkin  suuria  toiveita  matkansa  päämääränä. 

Enimmät  heistä  ovat  lähteneet  vähävaraisista  oloista.  On  ollut 
vaikea  saada  kokoon  se  puolisenkymmentä  tuhatta  markkaa, 
mikä  matkaan  on  vaadittu.  Monen  on  täytynyt  se  summa  lai- 
nata, maksettavaksi  takaisin  ensi  ansioista. 

Siirtolaiset  ovat  moninaisista  yhteiskuntaluokista.  Suurin 
määrä  on  maanviljelijäin  poikia  ja  tyttäriä,  jotka  ovat  käyneet 
kansakoulun  ja  monet  sen  lisäksi  kansanopiston  tai  muun  oppi- 
kurssin. On  kaupungeista  lähteneitä  käsityöläisiä,  jotka  valitta- 
vat verojen  ja  vuokrien  Suomessa  käyneen  niin  kalliiksi,  että  oli 
vaikea  saada  niitä  maksetuiksi.  On  sairaanhoitajattaria,  jotka 
ovat  kuulleet  uudessa  maassa  ansioiden  olevan  suurempia.  On 

sellaisia  naisia,  jotka  ovat  Suomessa  suorittaneet  yliopisto- 
tutkinnon, ehkäpä  olleet  opettajattarina  tai  valtion  viroissa  ja 
jotka  toivovat  uudessa  maassa  palvelijattarina  voivansa  säästää 
enemmän  kuin  ovat  kotimaassa  saaneet  palkkaa.  Naisissa  on 
monta  sellaista,  jotka  ovat  tottuneet  hyviksi  keittäjiksi  tai 
taloudenhoitajiksi,  tietysti  joukossa  niitäkin,  jotka  eivät  osaa 
ollenkaan  keittiö  tehtäviä. 

Miesten  suurin  osa  on  kovaan  ruumiilliseen  työhön  perehty- 
nyttä. He  ovat  kuulleet,  että  uudessa  maassa  on  sellaista  työtä 
runsaasti  saatavana.  Ne  kuukausipalkat,  joista  on  kerrottu,  eivät 
heitä  kovasti  houkuttele,  mutta  he  toivovat  voivansa  saada  sopivia 
urakkatöitä  ja  ansaita  niillä  enemmän. 

Monet  aikovat  ensin  palkka-  ja  urakkatöissä  jonkin  verran 
ansaittuaan  ottaa  oman  uudismaan  viljeltäväkseen.  Maa,  viljel- 
tävä maa  se  on,  joka  suomalaisia  puoleensa  vetää.  Uudessa 
maassa  sitä  on  helposti  saatavissa,  hyvää  maata,  joka  kasvaa 
mainion  viljan  ja  voi  tuottaa  hyvän  toimeentulon. 

Joukossa  ei  ole  juuri  sellaisia,  joita  olot  kotimaassa  suora- 
naisesti olisivat  pakottaneet  muuttamaan  pois.  Kyllähän  siellä 
Suomessakin  tultiin  toimeen,  paremmin  tai  huonommin.  Useim- 
mille oli  taloudellinen  toimeentulo  silti  ollut  raskasta.  Enimmäk- 
seen he  tietävät,  että  ainoastaan  kova  työnteko  ja  raskas  ponnis- 
telu odottaa  uudessa  maassakin,  mutta  jokainen  kuitenkin 
odottaa  parempia  ansioita  ja  suurempia  työpalkkoja,  joista  voisi 
enemmän  säästää. 

Luonnollisesti  on  mukana  monta  sellaistakin,  joita  seikkailun- 
halu on  johtanut  lähtemään.  He  ovat  kyllästyneet  kotoisiin 
oloihin,  jotka  tuntuivat  niin  pieniltä  ja  ahtailta.  Kaikki  siellä 
kotoisessa  ympäristössä  oli  niin  tuttua  ja  yksitoikkoista.  He 
haluavat  nähdä  jotakin  uutta,  jotakin  suurempaa,  toivoen,  että 
heidän  osalleen  sattuisi  jotakin  ihmeellistä  ja  käänteentekevää. 

Muutamista  huomaa  heti,  etteivät  he  ole  kovaa  työtä  tehneet. 
He  ovat  syntyneet  varakkaissa  kodeissa,  jotka  ehkä  ovat  köyhty- 
neet, tai  ovat  nuorukaiset  eläneet  tyhjäntoimittajan  elämää, 
mistä  heidät  on  lähetetty  »maailmanrannan  kouluun».  Myös  on 

insinöörejä,  arkkitehtejä,  oikeustutkinnon  suorittaneita.  Koti- 
maassa on  oppikoulujen  ja  yliopistojen  tuotanto  ollut  liian  suuri, 
maa  ei  voi  kaikkia  heitä  käyttää  omissa  ammateissa.  Näin  ollen 
on  lähdetty  etsimään  laajempia  työaloja,  missä  saatu  oppi  olisi 
ehkä  hyödyksi.  Toiset  heistä  aikovat,  opittuaan  kieltä  ja  saa- 
tuaan suuren  maailman  kokemusta,  palata  takaisin,  toivoen  sit- 
ten saavansa  parempia  paikkoja. 

Näin  kirjavaa  on  tämä  suomalaistenkin  siirtolaisten  ryhmä. 

Komea  laiva  halkoo  merta  eteenpäin.  Pitkän  matkan  aikana 
ehtii  olla  myrskyä,  jos  tasaistakin  säätä.  Toiset  kärsivät  mat- 
kasta kovin,  toisille  se  on  suurta  nautintoa. 

Mutta  kaikilla,  niin  hyvin  meritautia  kärsineillä  kuin  siitä 
vapaillakin  on  sama  raskas  painajainen:  kuinka  selviydytään 
satamassa  ja  mitä  sitten  on  edessä  uudessa,  oudossa  maassa. 
Ajatus  kiintyy  etupäässä  maihinnousuun,  siihen  tutkintoon,  jota 
siellä  pidetään.  Tuosta  tutkinnosta  on  niin  kovin  paljon  kuultu 
peloittavia  kertomuksia  jo  lähtiessä.  Sen  takia  on  monia  lää- 
kärintarkastuksia pidetty  ja  kaavakkeita  täytetty.  Siitä,  mitä 
pitää  tutkinnossa  vastata,  on  monia  neuvoja  annettu. 

Todellakin  on  niin  paljon  neuvottu,  että  lopulta  on  matkustaja 
tullut  ymmälle  eikä  tiedä  miten  esiintyisi. 

Vihdoin  alkaa  näkyä  maata. 

Se  on  sitä  uutta  toiveiden  maata. 

Onko  siellä  odotettavissa  iloa  vai  surua?  Kumpaista  enemmän? 
Se  on  salattua.  Samalla  se  on  kiihoittavaa. 


ST  LAWRENCE- JOELLA. 

Valtamerilaivat  pääsevät  St  Lawrence- joelle  kahta  vävlää. 
Newfoundlandin  pohjois- tai  eteläpuolitse.  Talvella  joen  ollessa 
jäässä  pysähtyvät  laivat  Halifaxim  tai  St  Jojbniin,  N.  B.,  jotka 
ovat  Kanadan, talyjsatamat  Keväällä  ja  alku- 

kesästä  tavallisesti  käytetään  eteläistä  väylää,  sillä  pohjoista 
merta  pidetään  silloin  vaarallisempana  liikkuvien  jäävuorien 
takia.  Muuten  on  pohjoinen  väylä  Belle  Isle-salmen  kautta  suosi- 
tumpi, se  kun  lyhentää  matkaa  aika  paljon. 

Tulemmepa  kump aista  tietä  tahansa,  on  St  Lawrence-lahtea 
kuljettava.  Se  on  iso  kuin  meri  ja  voi  olla  hyvinkin  myrskyinen. 
Pohjoinen  väylä  käyttää  hyväksensä  oikealla  sivustalla  olevaa 
Labradorin  korkeata  ja  karua  rannikkoa,  joka  on  pitkän  aikaa 
näkyvissä.  Siellä  ei  ole  paljon  silmää  viehättävää.  Jos  kuljetaan 
aivan  lähellä  rantaa,  näkyy  rannikon  kolkkous,  ja  siirtolainen  saa 
huonon  käsityksen  uudesta  maailmasta.  Kauempana  näkyy  kor- 
keita yksityisiä  vuorenhuippuja  ja  selänteitä.  Sitten  tullaan  pit- 
kän Anti^p^^aren  kupeelle.  Vielä  kappale  aavaa  merta,  ennen- 
kuin varsinainen  Kanada  alkaa  näkyä. 

Tavallisesti  varsinkin  eteläistä  väylää  tulevalle  on  Quebecin 
maakunnan  puoleinen  Gaspe-niemimaa  ensimmäinen  vasem- 
malla näkyvissä.  Siellä  on  Fame  Point.  jonka  punakattoiset 
valkeat  talot  ja  sievä  kirkko  tervehtivät  tulijaa.  Laiva  sivuuttaa 
Ste  Anne  des  Montsin,  pienen  satamakaupungin,  jonka  taustassa 
on  vuorenhuipulle  pystytetty  kullattu  risti  merimiesten  suojelus- 
pyhimyksen muistoksi.  Tällaisia  ristejä  on  muuten  hyvin  ti- 
heässä katolisessa  Quebecissä.  Tämä  vuori,  Mont  Ste  Anne,  on 
tavallisesti  ensimmäisenä  näkymässä  Kanadan  manteresta. 

Pohjoista  rannikkoa  tuleva  näkee  Goodboutin,  vanhan  ranska- 
laisen kauppapaikan. 

Tullaan  jo  St  Lawrence-joelle,  vaikka  se  on  niin  leveä,  että 
molempia  rantoja  on  vaikea  nähdä  samalla  kertaa. 

Sivuutamme  etelän  puolella  useita  kauniita  kyliä  ja  pikku- 
kaupunkeja, joista  kylpypaikat  Matane  ja  Metis  ovat  huomatta- 
vimmat. F^rf^r^  Pointissa  joudumme  ensin  yhteyteen  uuden 
maan  kanssa.  Sieltä  otetaan  luotsi  ja  usein  tulee  hänen  mukanaan 
laivayhtiön  lähetti  sekä  ehkä  muitakin.  Myös  sanomalehtiä  ja 
erityisen  tärkeitä  kirjeitä  ja  tiedonantoja  voi  saapua. 

Kimouski  on  merkittävämpi  paikka.  Sinne  tulee  Montrealista 
lentoposti.  Siellä  näkyy  kaunis  tuomiokirkko  ja  piispan  palatsi 

sekä  kouluja.  Kaupunki  perustettiin  1701.  Hetken  kuluttua  si- 
vuutamme Bic-nimisen  paikan,  jossa  oli  kamala  intiaaniveri- 
löyly  250  vuotta  sitten.  Vanha  on  myöskin  Trois  Pistoles- 
niminen  kauppala.  Olemme  jo  nyt  aito-ranskalaisella  alueella 
molemmin  puolin  jokea. 

Oikeanpuoleisella  rannalla  on  Tadoussac.  Ympäristö  on  siellä 
yhä  karua  ja  rannikko  kallioista.  Täällä  laskee  mereen  Saguenay- 
joki,  jonka  mahtavuutta  ei  voi  mereltä  käsin  huomata.  Tämän 
joen  merkitys  Kanadan  taloudellisessa  elämässä  on  suuresti 
kohonnut  sen  jälkeen  kuin  sen  koskirikkaan  latvapuolen  varsille 
on  syntynyt  suomalaisillekin  hyvin  tunnetuita  sähkövoima-  ja 
tehdaslaitoksia  Isle  Maligneen,  St  Joseph  d' Almaan,  Arvidaan, 
Kenogamiin,  Chicoutimiin  y.  m.  paikkoihin,  jotka  useimmat  vielä 
muutamia  vuosia  sitten  olivat  asumattomia. 

Tadoussac  oli  intiaanien  vanha  turkiskauppapaikka.  Cartier 
kävi  siellä  1535  ja  mahdollisesti  jo  ennen  sitä  norjalaiset  ja  Bas- 
quen  kalastajat.  Sinne  asetettiin  pieni  sotilasvartiosto,  jonka 
intiaanit  tuhosivat  1661.  —  St  Lawrence  on  niillä  tienoin  700 
jalkaa  syvä  ja  rannat  kohoavat  1  600  jalan  korkeuteen.  Matkai- 
lija kiinnittää  näillä  tienoin  huomiota  myöskin  mahtaviin  JEter,- 
nity-  ja  Trinity -niemiin. 

Etelärannalla  ovat  Riviere  du  Loup,  sen  Quebecin  osan  huo- 
mattavin kaupunki,  sekä  toinen  matkailijain  suosima  kaupunki 
Ramouraska.  Lisäksi  on  kylpypaikkoja  Cacouna,  St  Patrick  ja 
Notre  Dame  de  Portage.  Tunnetuin  kylpypaikka  pohjoisella 
rannalla  on  Murray JBay,  jossa  moni  amerikkalainenkin  viettää 
kesänsä.  Yhdysvaltain  entinen  .presidentt^_Taft  on  siellä  pitkät 
ajat  ollut  säännöllinen  kesä-asukas. 

Liukuessa  eteenpäin  vuolasta  virtaa  sivuutamme  Mont- 
magnyn  ja  myös  Gross  Isien,  joka  on  Kanadan  karanteeniasema. 
Rannikot  ovat  yhä  vielä  korkeita.  Tourmentin  niemi,  joka  ko- 
hoaa 1  800  jalan  korkeuteen,  on  nähtävyyksiä. 

Alamme  jo  lähestyä  Quebeciä  ja  maat  muuttuvat  vehmaam- 
miksi.  Tulee  pitkä,  kaunis  ja  osaltaan  hyvin  viljelty  Orleansin 
saari.  Sen  takana  on  Pohjois -Amerikan  kuuluisin  pyliiinvaellus- 

paikka  Ste  Anne  de  Beaupre,  jonne  rientää  uskollisia  katolilaisia 
maapallon  melkein  kaikilta  kulmilta.  Pyhää  paikkaa  pidetään 
ihmeitä  tekevänä,  parannuksen  tuottajana.  Siellä  säilytetään 
esinettä,  jonka  sanotaan  olevan  kappaleen  rististä,  johon  Kristus 
naulittiin.  Kirkko,  jossa  sitä  säilytetään,  on  kyllä  useampaan 
kertaan  palanut  ja  uskottomat  sanovat  tuon  puupalasenkin 
palaneen.  Joka  tapauksessa  on  esine  vielä  näytettävänä  ja  edel- 
leenkin se  tekee  vaikutuksensa  uskovaisiin,  jotka  polvillaan,  ru- 
kouksia lukien,  nousevat  korkeita  portaita  pyhään  paikkaan. 

Monet  suomalaiset  siirtolaiset  tuntevat  J3te_A^ 
hyvin,  sillä  sille  seudulle  rakennettiin  äsken  tehdas,  jonka  pystyt- 
tämisessä oli  heitä  paljon  mukana. 

Laiva  liukuu  hiljalleen  leveätä  virtaa  ylös  Orleansin  saaren 
sivulla.  Tuota  saarta  kutsui  Cartier  »Bachuksen  saareksi»  sen 
vuoksi,  että  sen  vehmaassa  maaperässä  kasvoi  villejä  viinirypä- 
leitä runsaasti.  Jos  Islannin  norjalaiset,  jotka  vuosituhantemme 
alussa  tulivat  Amerikkaan,  pysähtyivät  Kanadaan  ja  löysivät 
maan,  jota  sanoivat  »Hyväksi  viinimaaksi»»  mahdollisesti  he  jou- 
tuivat juuri  tälle  saarelle,  sillä  Labradorin  karuuden  vuoksi  he 
tuskin  kohtasivat  viinirypäleitä  ennen  sitä.  Monet  tutkijat  arve- 
levat, että  »Hyvä  viinimaa»  oli  paljon  etelämpänä,  ehkä  Dela- 
ware-joen  suulla,  missä  luonto  paremmin  oikeuttaisi  tätä  nimi- 
tystä. 

Jos  valtamerilaiva  kulkee  aivan  Orleans-saaren  kuvetta  ja 
matkustaja  on  tarkkaava,  huomaa  hän  saaren  viimeisen  kärjen 
sivuutettuaan  oikeanpuoleisella  manterella  juhlallisen  vesi- 
putouksen, jonka  nimi  on  Montmorencv  Falls.  Se  laskeutuu  jyr- 
kästi korkeata  kallioseinää  alas  ja  on  100  jalkaa  korkeampi  kuin 
Niagara.  Siellä  on  Kent  House,  jossa  aikanaan  asui  Kentin 
herttua,  kuningatar  Victorian  isä. 

Nyt  olemmekin  lähellä  siirtolaisten  maihinnousupaikkaa,  Que- 
becin kaupunkia,  joka  on  Kanadan  vanhin  ja  samannimisen, 
Kanadan  suurimman  maakunnan  pääkaupunki.  Näemme  kor- 
keita rantoja,  joiden  juureen  matalien,  pitkien  rakennusten  ku- 
peelle laiva  kiinnitetään.  Suurta  laivaa  käännellessä  satamaan  on 

hyvää  aikaa  tarkastella  ympäristöä.  Oikealla  puolella  näyttää 
jokin  joki  laskevan  satamaan.  Sen  varrella  on  tehtaita,  joista 
muutamia  ovat  suomalaiset  olleet  rakentamassa.  Vasemmalla, 
joen  toisella  puolen,  on  Levisin  kaupunki,  johon  pääkaupungista 
kuljetaan  lautalla.  Molempia  rantoja  kulkee  rautatiet,  joilla 
näemme  junia  liikkuvan  tiheään. 

Siirtolaisen  pitkä  merimatka  on  loppunut.  Täällä  on  tarkastus- 
paikka  ja  ratkaistaan  siirtolaisen  kohtalo,  pääseekö  hän  astumaan 
luvattuun  maahan  vai  palautetaanko  hänet  takaisin  syystä  tai 
toisesta.  Jos  hänellä  on  toisen  tai  korkeamman  luokan  lippu,  saa 
hän  seurata  laivan  mukana  Montrealiin  saakka,  mutta  kaikkein 
suurimmat  laivat  eivät  vielä  joen  mataluuden  vuoksi  pääse  sinne 
saakka. 

Joka  tapauksessa  on  Quebec  siirtolaiselle  portti  uuteen  maahan. 
Ja  portilta  se  näyttääkin.  Molemmin  puolin  on  korkeat  rannat, 
pääkaupungin  puolella  korkeammat,  kallioiset. 

Tämäkö  on  Kanadaa,  oikein  sen  merkkipaikka?  Kaupunki  ei 
suinkaan  peittäydy  näkyvistä,  päinvastoin  se  vuoren  rinteillä 
näyttää  kaikkensa,  yksin  mitättömät  hökkelitkin.  Sellaisestakin 
maasta  kuin  Suomesta  tulleella,  missä  kaupungit  ovat  pieniä, 
näyttää  Quebec  vähäpätöiseltä.  Ja  pienihän  se  on,  tuskin  puolta 
Helsingistä. 

Siirtolaiselle  jää  tämä  kaupunki  enimmäkseen  arvoitukseksi. 
Hänellä  on  niin  paljon  huolta  ja  levottomuutta  tarkastuksissa, 
jotka  suoritetaan  mataloissa  rantavaj oissa,  ettei  hän  juuri  huo- 
maa laivasta  poistuneensa.  Ja  kun  hän  saa  maihinnousuluvan, 
pienen  kortin  käteensä  omien  paperiensa  kera  sekä  tavaransa 
selvitetyksi,  johdetaan  hänet  vajan  toisella  puolen  junaan  sekä 
lähdetään  kuljettamaan  päämäärään,  ehkä  hyvinkin  kauas 
tästä  paikasta. 

On  valitettavaa,,  ettei  siirtolainen  saa  Quebecista  enempää 
nähdä,  sillä  se  on  ei  ainoastaan  Kanadan,  vaan  koko  maailman 
kauneimpia  kaupunkeja  asemansa  puolesta. 

Se  on  koko  Amerikan  historian  merkittävimpiä.  Sieltä  käsin 
ovat  Kanadan  katolilaisten  löytöretkeilijäin  ihmeellisen  vilk- 

kaasta  toiminnasta  tapahtuneet  ei  ainoastaan  Kanadan,  vaan 
koko  Yhdysvaltain  keskiosan  valtaukset  aina  Meksikon  lahtea 
myöten.  Sen  vaikutus  on  ollut  koko  Pohjois -Amerikalle  suuren- 
moinen. 

Rannastakin  on  siirtolainen  nähnyt  vuoren  korkeimmassa 
osassa  vanhoja  kivirakennuksia,  linnan  muureineen  ja  lisäkkei- 
neen.  Sieltä  on  vallittu  suurta  osaa  uutta  mannerta,  siellä  ovat 
ranskalaiset  kuvernöörit  olleet  kaikkivaltiaita,  suurine  virheineen 
ja  siveellisine  puutteineen,  mutta  myös  tarmoineen  ja  kykyineen. 
Korkeimpana  kaikista  on  siirtolainen  nähnyt  linnamaisen  ra- 
kennusryhmän, joka  kaikessa  suuruudessaan  terasseineen  näkyy 
vasta  jatkaessa  matkaa  eteenpäin  Montrealiin.  Se  on  vanhan- 
aikaisesti rakennettu,  mutta  ei  kovin  vanha.  Se  on  Canadian 
Pacificin  valtava  hotelli  Chateau  Frontenac,  joka  lienee  ehkä 
komein  maapallolla.  Ken  on  sen  Duff erin-terassilta  tai  ylhäisistä 
akkunoista  nähnyt  maiseman  allaan,  ei  unohda  sitä  koskaan. 
Alhaalla  on  satama  ja  sen  takana  mereksi  levenevä  joki,  sivulla 
joen  takana  on  Levisin  pieni  kaupunki  valkoisine  taloineen,  ja 
suureen  Kanadaan  päin  komea  St  Lawrence-virta,  joka  tuo  me- 
reen Amerikan  suurimman  vesijakson  vedet. 

Ansaitsisi  viipyä  Quebecissä  ainakin  muutaman  päivän.  Ame- 
rikassa ja  Kanadassa  ei  yleensä  ole  vanhoja  kaupunkeja.  Useim- 
mathan  ne  ovat  nousseet  aivan  viimeisinä  aikoina.  Mutta  Quebec 
on  todella  vanha.  Sen  ikä  on  yli  300  vuotta.  Samuel  de 
Champlain  sen  perusti  intiaanikylän  Stadaconan  paikalle.  Britti- 
läiset valloittivat  sen  vuonna  1629,  mutta  luovutettiin  rauhassa 
takaisin  Ranskalle.  Vuonna  1759  oli  kaupungin  merkillisin  histo- 
riallinen tapahtuma.  Silloin  oli  taistelu  brittiläisten  ja  ranska- 
laisten välillä  Abrahamin  kentillä,  jotka  nyt  ovat  kaupungin 
ulkopuistoa,  ja  ranskalaisten  valta  uudessa  maailmassa  päättyi. 
V  uomia  1775  amerikkalaiset  kumoukselliset  joukot  Montgomeryn 
ja  Vrnoldin  johdolla  koettivat  kaupunkia  valloittaa,  mutta  epä; 
onnistuivat,  ja  alue,  koko  Kanada,  jäi  Englannille. 

Vuoren  jyrkänteen  juurella  on  vanhan  kaupungin  katuja, 
joista  monet  ovat  tuskin  paria  syltä  leveämmät.  Se  on  jotakin  ta- 

vatonta  Pohjois- Amerikassa,  missä  kaupunkien  kadut  ovat  usein 
eurooppalaisten  torien  levyiset. 

Quebecistä  edelleen  matkustaessa  laivalla  (junamatka  ei  tarjoa 
paljon  muuta  nähtävää  kuin  ranskalaisia  huononpuoleisesti  hoi- 
dettuja farmeja)  herättää  suurinta  huomiota  Quebecin  silta,  joka 
on  rakennettu  joen  poikki  ja  joka  vielä  muutama  vuosi  sitten  oli 
maailman  ihmeitä.  Nytkin  kerääntyvät  matkustajat  kannelle 
sitä  lähestyttäessä  ja  tähystävät  laivan  mastoja,  jotka  näyttävät 
takertuvan  lähenevän  sillan  rautaverkkoon.  Mastot  on  kuitenkin 
siksi  lyhyiksi  leikattu,  että  ne  sopivat  kulkemaan  sillan  alitse. 

Tällä  kohdalla  laskee  St  Lawrenceen  Chaudiere-j oki,  jossa  on 
komeat  putoukset  Saint  Romuald-kylän  kohdalla. 

Batiscon  on  joen  rannalla  samannimisen  joen  suulla.  Sen 
takana  on  Quebecin  erämaa,  suuri  asumaton  alue.  Sitä  ennen  on 
nähty  samalla  rannalla  ranskalaiset  kylät  Ste  Anne  de  la  Perade 
sekä  Deschambault  ja  vastaisella  rannalla  kaunis  Pointe  au 
Platon,  jotka  ovat  puolimatkassa  Three  Riversin  ja  Quebecin 
välillä. 

Three  Rivers  on  huomattava  Kanadan  teollisuuselämässä. 
Siellä,  missä  vuolas  SjLMaajdc^iyer  yhtyy  St  Lawrenceen  kol- 
mena suurhaarana,  on  monia  puutavaranjalostuslaitoksia,  joissa 
on  suomalaisiakin  insinööreinä  sekä  muissa  toimissa.  Ensin  on 
Cape  Madelaine,  sitten  muu  kaupunki,  joka  perustettiin  jo  1634, 
mutta  jonka  intiaanit  hävittivät  pari  vuosikymmentä  myö- 
hemmin. 

St  Lawrence  muodostuu  vähitellen  järvijaksoksi,  ja  järvet  ovat 
paikoin  varsin  leveät.  Tällaisen  leveän  paikan  koillispuolella  on 
Nicolletin  kaupunki  sekä  vastaisella  Yamachiche,  jotka  kumpikin 
ovat  Kanadan  historiallisia  paikkoja. 

St  Pierre  (tai  St  Peter) -järveen  laskee  St  Francis- joki,  jonka 
suulla  on  Notre  Dame  de  Pierreville,  jossa  oli  taisteluja  intiaaneja 
vastaan  1600-luvun  lopulla. 

Järvessä  on  useita  kauniita  saaria,  joissa  vanhaan  aikaan  iro- 
keesi-intiaanit  väijyivät  valkoisia.  Nyt  viime  aikoina  on  saaria 
käytetty  kulkuaikoina  sorsien  ampumiseen. 

Tämän  järven  etelärannalla  on  Sorelin  kaupunki  sillä  kohdalla, 
missä  yksi  huomattavimpia  sivujokia,  Richilieu,  laskee.  Sinne 
ranskalainen  insinööri  Pierre  de  Sorel  rakensi  1665  linnoituksen, 
joka  oli  jonkin  aikaa  Kanadan  kuvernöörien  asuinpaikkana, 

Samalla  etelärannalla  on  Vercheres,  jossa  on  pystytetty  muisto- 
patsas 14-vuotiaalle  tytölle  Madeline  de  Vercheresille.  Tämä 
tyttö  puolusti  kartanoa  vuonna  1692  intiaanihyökkäystä  vastaan 
yhden  kokonaisen  viikon  ajan.  Hänellä  oli  ainoina  apulaisinaan 
kaksi  poikaa  ja  muuan  80-vuotias  ukko. 

Hiukan  etempänä  on  Varennes  kauniilla  viljelysseudulla. 
Siinä  on  eräs  Quebecin  kauneimpia  kirkkoja  sekä  harmaiden 
nunnain  luostari. 

Lähellä  Montrealia  on  samalla  puolella  Boucherville,  johon 
suurkaupungista  pääsee  lautallakin.  Tämä  oli  alkujaan  lahjoitus- 
tila,  joka  1672  annettiin  Three  Riversin  kuvernöörille.  Tällä  pai- 
kalla  tapahtui  parikymmentä  vuotta  myöhemmin  irokeesien  veri- 
löyly. Se  oli  myös  kuuluisan  lähetyssaarnaajan  Isä  Marquetten 
asuinpaikka. 

Muutamien  saarien  ja  Montrealin  takajoen  (Back  River)  sivuu- 
tettua olemme  kaupungin  alueella.  Näkyy  komea  Mount  Royal- 
vuori  ja  sen  harjalla  suuri  risti,  joka  on  iltaisin  valaistu  sähkö- 
lampuin. Laiva  kulkee  juuri  rakennetun  sillan  alitse,  jättäen 
sivulleen  Longeuilin,  esikaupungin,  ja  pysähtyy  satojen  muiden 
laivojen  viereen  satamaan. 

Ollaan  Montrealissa,  Kanadan  suurimmassa  ja  ainoassa  mil- 
joonakaupungissa,  jossa  asuu  enemmän  kuin  kymmenes  osa  tä- 
män laajan  maan  väestöä. 

MAIHINNOUSU. 

Suuren  laivan  laskiessa  laituriin  häiriintyy  kaikki  pitkällä  meri- 
matkalla syntynyt  järjestys.  Tavarat  sullotaan  käsikannalmuk- 
siin,  joina  suomalaisilla  on  enimmäkseen  faneerista  tehtyjä  laati- 
koita.  Monella  on  näiden  laatikoiden  lisäksi  arkkuja,  useinkin 

kotitekoisia,  laudoista  kyhättyjä.  Ne  ovat  koko  matkan  ajan 
olleet  ruumassa  ja  sisältävät  rakkaita  esineitä,  paksuja  villa- 
sukkia, oman  äidin  tai  muun  läheisen  omaisen  kutomia,  kylän 
räätälin  laittamia  pukuja,  vahvasta  nahasta  tehtyjä  jalkineita  ja 
kaikkea  sellaista,  mikä  siellä  kotona  liikkuessa  oli  niin  välttämä- 
töntä. Jotkut  ovat  ottaneet  mukaan  mustaa  kovaa  ruisleipää  siltä 
varalta,  jos  valkoinen  vehnäleipä  ei  pystyisi  nälkää  poistamaan. 

Hermostuneisuus  valtaa  mielen.  Uteliaina  katsotaan  uutta 
maata,  oudon  kaupungin  satamaa  ja  siellä  hääriviä  ihmisiä. 
Ahdistavina  muistuvat  mieleen  peloittavat  kertomukset  anka- 
rasta tutkinnosta  siirtolaisviranomaisten  edessä  sekä  niistä  ta- 
kaisinpalauttamisista,  joita  on  tapahtunut.  Entäpä  jos  ei  hyväk- 
syttäisikään nousemaan  maihin,  jos  lähetetään  takaisin,  jo6  saa 
uudelleen  tehdä  pitkän  matkan  ja  menettää  uhratut  matkarahat, 
joihin  on  kulutettu  pitkäaikaiset  säästöt  tai  jotka  on  lamattu. 
Moni  on  myynyt  pienen  palstansakin  tehdäkseen  matkan  Kana- 
daan mahdolliseksi.  Jos  tulee  palautetuksi,  silloin  hukka  perii. 
Kaikki  elämäntoiveet  ja  tulevaisuus  ovat  menneet. 

Onkohan  riittävästi  maihinnousurahoja?  Sanovat,  että  pitää 
olla  viisikolmatta  dollaria.  Mutta  jos  ostaa  piletin  perille  asti,  ei 
taida  jäädäkään  niin  paljon.  On  joukossa  sellaisiakin,  joita  lai- 
van ravintola  on  niin  houkutellut,  että  osa  maihinnousua  varten 
tarkoitettuja  rahoja  on  kulunut  ryyppyihin. 

Jokainen  koettaa  nyt  varata  itselleen  ainakin  välttämättömän 
maihinnousurahan.  Puuttuva  erä  pyydetään  lainaksi  toisilta, 
joilla  sattuu  vähän  liikaa  olemaan.  Otetaan  osoitteita  ja  luva- 
taan ensi  tilassa  antaa  tai  lähettää  lainatut  rahat  takaisin.  »Saat 
heti,  kun  siirtolaistarkastuksesta  selviydytään.»  Ei  ajatella  sitä, 
että  vaadittu  maihinnousuraha  on  välttämättömän  tarpeellinen 
oudossa  maassa  niin  kauan  kuin  pääsee  ansiotöihin. 

Maihinpääsy vaatimukset  ovat  kaikille  epäselviä.  Niitä  ei  ole 
tarkoin  selitetty.  Toiset  kertovat,  että  jos  ilmoittaa  olevan  var- 
man työpaikan  tiedossa,  silloin  palautetaan  takaisin  heti.  Toiset 
taas  tietävät,  että  sellainen  on  laki  Yhdysvaltoihin  pyrkiessä, 
mutta  Kanadassa  päinvastoin  vaaditaan  varmaa  työpaikkaa. 

»Ei  tarvitse  muuta,  kun  vain  on  varma  osoite»,  vakuuttaa 
muuan,  joka  sanoo  vaatimukset  tuntevansa. 

Useimmilla  on  muistikirjassaan  koko  joukko  osoitteita,  sieltä 
täältä  poimittuja.  Vain  harvalla  on  todellakin  varma  tuttava 
Kanadassa,  johon  siirtolaisuus  on  vasta  alussa.  Monella  olisi 
paljonkin  läheisiä  tuttavia  ja  sukulaisia  Yhdysvalloissa. 

»Älä  toki  niitä  ilmaise»,  varoittaa  joku,  »silloin  luulevat  sinun 
pyrkivän  sinne,  ja  se  johtaa  varmasti  takaisin  palauttamiseen.» 

Nämä  keskustelut,  joissa  kaikki  osoittautuvat  epävarmoiksi, 
nostavat  hermostuneissa  hädän  tunnetta. 

Tällä  välin  on  yhteys  maihin  saatu  ja  siirtolaisia  aletaan  johtaa 
rantarakennukseen  ja  tuohon  peloittavaan  tutkintoon.  Monesta 
tuntuu  siltä  kuin  he  olisivat  karjaa,  joka  viedään  teurastetta- 
vaksi. Kaikki  kultaiset  toiveet  ja  ihanat  unelmat,  joita  luotiin 
Kanadan  matkaa  valmistellessa  ja  vielä  silloin  tällöin  laivallakin, 
ovat  täydellisesti  hävinneet. 

Siirtolaiset  tarttuvat  kantamuksiinsa.  Tässä  tilaisuudessa 
kuljetettavaksi  on  monella  niitä  aivan  liiaksi.  Äidit  ja  isät  tem- 
paavat pienimmät  lapset  syliinsä  ja  taluttavat  toisia  kädestä. 
Syntyy  tungosta,  mutta  ruhjoutumisen  vaaraa  ei  ole  olemassa, 
sillä  kaikki  kulkevat  verkalleen  ja  varoen  aivan  kuin  hauta- 
jaisissa. 

Jono  soluu  yli  sillan.  Tullaan  rannalle  suureen  katokseen. 
Sieltä  joudutaan  kapeiden  rauta-aitausten  erottamiin  soliin. 
Jono  jakaantuu  useampiin,  kuten  kankaan  loimet  pirtaan.  Kun- 
kin tällaisen  kapean  solan  varrella  on  tyynesti  työtään  tekevä 
henkilö,  lääkäri,  joka  tarkastaa  jokaista.  Silloin  tällöin  hän  py- 
sähdyttää jonon,  avaa  tarkastettavan  silmänluomen  nähdäkseen, 
onko  pelättyä  trakoomaa,  tai  katsoo  hiusmartoja,  jos  sinne  olisi 
jotakin  epäsiistiä  kätkeytynyt,  tai  ottaa  selkoa  jostakin  muusta, 
mikä  herättää  hänen  huomiotaan.  Väliin  hän  tekee  jonkin  kysy- 
myksen, mutta  kun  henkilö  ei  ymmärrä,  saa  hän  vastaukseksi 
vain  pakotetun  hymyn. 

Ihmeellisen  nopeasti  soluvat  nämä  yksittäisjonot  eteenpäin. 
Monen  jännitys  laukeaa  ja  kaikki  tuntuu  sujuvan  helposti. 

Tullaan  isoon  halliin.  Matkatavarat  lasketaan  lattialle  ja  lapset- 
kin päästetään  jaloittelemaan.  Huoataan  helpotuksesta. 

Mutta  tarkastus  ei  olekaan  vielä  lopussa.  Tulijoita  aletaan 
ohjata  pienien  pöytien  ääreen,  joissa  tutkija  tarkastelee  kunkin 
esille  vetämiä  papereita.  Siellä  tehdään  kaikenlaisia  kysymyksiä, 
jotka  muutamien  kohdalla  käyvät  hyvinkin  monimutkaisiksi. 
Kysymykset  satelevat  englanninkielellä.  Siirtolainen  ei  ymmärrä 
siitä  mitään.  Tulkki  joutuu  auttamaan.  Mutta  monesti  tulkki  on 
aivan  taitamaton  toimeensa.  Hän  voi  osata  joitakin  kieliä,  mutta 
ei  aina  sitä,  mitä  tulkittava.  Syntyy  väärinkäsityksiä,  tulkitaan 
erehdyttävästi.  Väärä  tulkinta  voi  helposti  aiheuttaa  siirtolaisen 
koko  elämän  onnen  murtumisen.  Siirtolainen  joutuu  epäluulon 
alaiseksi  siitä,  että  tahtoo  pettää  viranomaisia.  Ja  häneltä  evä- 
tään maahan  pääsy.  Tällä  kertaa  hänet  eristetään  erilleen  vas- 
taista tarkempaa  tutkimista  varten. 

On  kiire.  Tällä  kertaa  ei  ehditä  tarkkaa  tekemään.  Kuuluu 
tuon  tuostakin  tutkittavan  virkamiehen  ääni:  »Passport».  Tuossa 
on  vaimo,  jonka  suomalaiseen  korvaan  kuuluu  komennus  kuin 
»päästä  pois»  ja  hän  tempaa  kiireesti  hattuluuhkansa  päästä  ja 
hämmentyy. 

Ne  siirtolaiset,  jotka  joutuvat  helposti  hämilleen  ja  ovat  tätä 
tarkastusta  kovin  pelänneet,  usein  sekaantuvat  selvässäkin 
asiassaan  ja  vastailevat  kysymyksiin  miten  sattuu.  Toiset  taas 
säilyttävät  mielenmalttinsa  ja  osaavat  läpäistä  vaikeastakin 
tilanteesta. 

Muutamia  esimerkkejä: 

Nuori  tyttö  on  lähtenyt  Kanadaan  ansaitsemaan  toimeen- 
tulonsa. 

»Onko  teillä  ketään  tuttavaa?» 
»Ei  minulla  ole.»  \ 
»Eikö  ketään?» 

»On  minulla  naapuritalon  poika,  Heikki  Heikkinen.» 
»Onko  teillä  hänen  osoitteensa?» 

»Onhan  se»,  ja  tyttö  etsii  osoitteen,  jonka  on  lähtiessään  naapu- 
rista ottanut. 

Osoite  viittaa  jollekin  metsäkämpälle,  kauas  erämaahan. 

»Onko  teillä  aikomus  mennä  hänen  kanssaan  naimisiin?» 

Tyttö  punastuu.  Eihän  mistään  sellaisesta  ole  ollut  kysymys. 

Nuorta  naista  ei  päästetä  yksinäisen  miehen  luo,  kaikkein 
vähimmin  tukkilaisten  joukkoon. 

Tyttö  ei  osaa  paremmin  selittää  eikä  hänellä  muutakaan  osoi- 
tetta ole.  Hänet  voitaisiin  palauttaa  takaisin.  Tarkastaja  kui- 
tenkin usein  ymmärtää  tilanteen.  Hän  päästää  tytön  menemään 
Montrealiin  tahi  johonkin  muuhun  kaupunkiin  virallisen  nais- 
huoltajan  seurassa.  Näin  hän  tulee  suojelluksi  joutumasta  siveel- 
liseen vaaraan  oudossa  maassa. 

Tuossa  on  poika,  joka  ei  näytä  kysymyksiä  säikähtävän. 
Hänellä  ei  ole  Kanadaan  yhtään  osoitetta. 
»Onko  teillä  sukulaisia  Yhdysvalloissa?» 
»On  minulla  veli  New  Yorkissa.» 
»Milloin  te  sinne  aiotte?»  tehdään  kierä  kysymys. 
»Niin  pian  kuin  pääsen»,  vastaa  poika  reippaasti. 
»Milloinka?» 

»Veli  on  jo  Montrealissa  vastassa.» 

Viranomainen  naurahtaa.  Asia  on  selvä.  Poika  erotetaan 
mustien  lampaitten  joukkoon  ja  tulee  varmasti  takaisin  palautet- 
tavaksi, sillä  Kanada  ei  tahdo  olla  porstuana,  jonka  kautta  laitto- 
masti pujahdetaan  rajan  yli. 

Kanada  haluaa  etupäässä  maanviljelijöitä  ja  kovan  ruumiilli- 
sen työn  tekijöitä  sekä  naisia  palvelustöihin.  Useimmat  suoma- 
laiset siirtolaiset  ovatkin  näihin  luokkiin  kuuluvia.  Joukossa 
kuitenkin  sattuu  olemaan  ammattilaisia,  konttoristeja,  taiteili- 
joita, toimettomia  herrasmiehiä  j.  n.  e.  Näitä  pidetään  tutkin- 
nossa tiukemmalla,  sillä  heitä  ei  sanottavasti  haluta,  kun  kil- 
pailua niillä  aloilla  on  jo  entuudestaankin  liiaksi. 

Tulijain  kohtalo  päätetään  ensi  kuulustelussa  hyvin  nopeasti. 
Kun  yhdessä  laivassa  saapuu  monia  satoja,  jopa  tuhatkuntakin 
siirtolaista,  ei  joudeta  kunkin  kohdalla  kuluttamaan  paljon  aikaa. 
Saattaa  jo  toinen  tai  ehkä  kolmaskin  laiva  tutkinnon  kestäessä 

tulla  laituriin  yhtä  täynnä  siirtolaisia.  Ennen  tulleet  täytyy 
saada  pois  tieltä.  Niin  selviydytään  yhdestä  laivasta  parissa 
kolmessa  tunnissa,  joskus  lyhyemmässäkin  ajassa. 

Hyväksytyt  tulijat  saavat  leiman  passiinsa  sekä  pienen  kortin, 
joka  on  heille  pääsylippuna  uuteen  maahan.  He  ovat  sitten 
vapaat  lähtemään  tulevaisuuttaan  rakentamaan. 

Ne  taas,  joita  ei  ole  tässä  tarkastuksessa  hyväksytty,  johdate- 
taan pidätettyjen  osastoon,  missä  he  usein  saavat  olla  viikko- 
määriä,  ennenkuin  heidän  asiansa  tulee  lopullisesti  ratkaistuksi. 
Siirtolaistarkastaja  pitää  heidän  kanssaan  uusia  tutkimuksia. 
Jos  hän  ei  katso  voivansa  hyväksyä,  tehdään  heidän  puolestaan 
tavallisesti  alistus  siirtolaisministeriöön  Ottawaan,  mistä  lopulli- 
nen päätös  tulee.  Moni  pidätetyistä  tulee  siellä  hyväksytyksi. 

Ne,  joiden  anomus  on  hylätty,  joutuvat  tekemään  matkan 
takaisin  kotimaahan  saman  yhtiön  laivalla,  millä  ovat  tulleet. 
Se  luonnollisesti  tuntuu  katkeralta.  Ja  asianomaiselle  se  on  usein 
taloudellisesti  kerrassaan  musertava.  Tosi  on,  että  takaisin 
palautetuissa  on  myös  sellaisia,  jotka  eivät  olisi  kestäneet  uuden 
maailman  raskaissa  koetteluissa.  Parempi  olisi  ollut,  että  he 
eivät  olisi  yrittäneetkään.  Mutta  sitä  tuskin  kukaan  asian- 
omainen uskoo,  ja  sen  käsittää  vain  se,  joka  näkee,  kuinka  paljon 
terveyttä,  hermoja  ja  työkykyä  siirtolaiselta  vaaditaan  Kana- 
dassa, ennenkuin  hän  pääsee  menestymään. 

Se  siirtolaisrakennuksen  osasto,  missä  pidätettyjä  säilytetään, 
on  huonossa  maineessa  kaikkien  niiden  keskuudessa,  jotka  ovat 
joutuneet  siellä  olemaan  enemmän  tai  vähemmän  aikaa.  Yleensä 
myönnettäneen,  että  nämä  huoneet  eivät  ole  ajanmukaisia.  Ne 
ovat  kuin  vankiloita  henkilöille,  jotka  eivät  ole  rikkoneet  maata 
vastaan  muuta  kuin  ovat  vain  pyrkineet  sinne  tekemään  työtä 
ja  käyttämään  voimia  sen,  samalla  kuin  oman  taloudellisen 
toimeentulonsa  hyväksi.  Tätä  epäkohtaa  on  kuitenkin  ryhdytty 
korjaamaan. 

Kanadan  hallituksen  tarkoituksena  ei  ole  ollutkaan  pysähdyt- 
tää siirtolaisia  maihinnousupaikassa,  vaan  heitä  tahdotaan  lähet- 
tää edelleen  niin  pian  kuin  suinkin. 

Hyväksytyt  siirtolaiset  eivät  joudu  siellä  odottamaan. 
Siirtolaisrakennuksen  kupeella  ovat  junat  valmiina  ottamaan 
vastaan  siirtolaiset  ja  viemään  heidät  viipymättä  määrä- 
paikkoihinsa. 

Kun  siirtolainen  on  läpäissyt  tutkinnon  ja  saanut  maihinnousu- 
kortin  käteensä,  siirtyy  hän  tutkinto-osastosta  portaita  myöten 
alakertaan. 

Hän  tuntee  olevansa  vapaa,  mutta  kieltä  taitamattomana  hän 
tuntee  myös  olevansa  turvaton.  Tuhansia,  kymmeniä  tuhansia 
siirtolaisia  vuosittain  laskeutuu  noita  portaita  alas  vapaina 
ihmisinä.  Niiden  joukossa  on  joka  vuosi  viisi-  tai  kuusituhatta 
suomalaistakin.  Ei  kukaan  pidä  huolta  tarkemmasta  neuvomi- 
sesta heidän  omalla  kielellään.  Hallituksella  ei  ole  varoja  siihen 
eikä  rautatieyhtiöilläkään.  Siirtolainen  kuulee  vain  huutoja, 
rautatieagenttien  ilmoituksia  ja  kehoituksia,  joita  hän  ei  ym- 
märrä. Hän  ei  voi  antaa  mitään  selvityksiä  tavaroistaan,  hän  on 
ymmällä  pilettinsä  ostamisesta,  hän  ei  tiedä  mitään  junan- 
lähdöstä,  hänellä  ei  ole  eikä  hän  osaa  ostaa  evästä  matkansa  var- 
relle. Lapsi  huutaa  siirtolaisäidin  käsivarrella.  Pojalla,  joka 
pitää  kiinni  hänen  hameenhelmastaan,  on  asiaa,  mutta  ei  äiti  voi 
sitä  auttaa.  Väsyneenä  istuutuu  siirtolainen  penkille,  mikäli 
istumasijaa  sattuu  olemaan,  ja  tarkastelee  hälinää  ympärillään. 
On  toki  hyvä,  että  hallitus  on  pitänyt  huolta  siitä,  ettei  tuohon 
odotushalliin  pääse  keinottelijoita  ja  petkuttajia,  mutta  siirto- 
lainen odottaa,  että  olisi  edes  joku,  joka  pystyisi  häntä  opasta- 
maan. Hän  näkee  siellä  olevan  monenlaisia  laitoksia.  Hallitus 
on  todellakin  pitänyt  huolta  kaikenlaisista  mukavuuksista.  Mutta 
niitä  voivat  käyttää  hyväkseen  vain  ne,  jotka  taitavat  maan 
kieltä.  Tuossa  näkyy  olevan  ruokatavarain  myyntiä.  Kunpa 
osaisi  itselleen  ostaa  evästä.  Tuossa  on  toimisto,  joka  tarkoittaa 
antaa  neuvoja  maan  hankinnassa,  mutta  se,  joka  ei  ole  englannin- 
kielen taitoinen,  ei  voi  käyttää  sitä  hyväkseen. 

Siirtolainen  tarkastelee  lukemattomia  ilmoituksia  ja  tiedon- 
antoja seinillä,  olisiko  niissä  yhtään,  jota  hän  ymmärtäisi.  Ei  ole 
mitään. 

Vihdoin  hänet  työnnetään  junaan.  Hän  ei  ole  selvillä  siitä, 
ovatko  hänen  tavaransa  mukana,  mutta  hän  on  väsynyt.  Hän  ei 
jaksa  ajatella,  vaan  jättäytyy  kohtalonsa  varaan. 

On  jo  myöhäinen,  pimeä  yö.  Päivä  on  ollut  hyvin  rasittava. 
Hänen  matkatoverinsa  ovat  hajaantuneet.  Onko  heitä  mukana 
junassa  vai  ovatko  he  jääneet  jäljelle?  Siitä  hän  ei  tiedä  mitään. 
Hän  on  kiitollinen,  että  alkuvaikeudet  ovat  ohi.  Hän  luulee 
niiden  olevan  jo  lopussa. 

Ei,  vaikeudet  eivät  ole  lopussa,  ne  ovat  vasta  alussa. 

Mutta  hän  on  kuitenkin  uudessa  maassa,  josta  hän  odottaa 
niin  paljon. 

Juna  kiitää  eteenpäin.  Hän  matkustaa  kohti  uutta  tulevai- 
suutta. 

MONTREALISSA. 

Montreal  on  Kanadaan  saapuneille  siirtolaisillemme  tuttu  kau- 
punki, enimmäkseen  surullisen  tuttu. 

Tosi  on,  että  monet  heistä  matkustavat  sen  ohitse  lännem- 
mäksi, mutta  hekin  joutuvat  ohikulkiessaan  pysähtymään  ase- 
malle vaikkapa  muutamaksi  tunniksi.  Vilkkaampien  tekee  mieli 
hiukan  katsella  kaupunkia.  He  eivät  pysy  aseman  siirtolais- 
majassa,  vaan  lähtevät  kadulle  katsomaan  liikennettä,  joka  on 
suurempi  kuin  mihin  on  kotona  totuttu. 

Parvi  suomalaisia  siirtolaisia  seisoo  kadulla  aseman  edustalla. 
Heidät  tuntee  helposti  puvuistaan,  joissa  on  vielä  kotoista 
kuosia.  Arastellen  he  pälyilevät  ympärilleen  ja  katselevat  liik- 
keiden akkunoita.  Yksi  huomaa  hallituksen  väkijuomain  myy- 
mälän, niitähän  on  aivan  aseman  lähimmässä  piirissä.  Hän  ottaa 
pari  toveria  mukaansa,  ja  uteliaisuus  houkuttelee  yrittämään. 
Siirtolaisenkin  raha  kelpaa,  ja  niin  he  tulevat  pian  takaisin  pullo 
taskussaan.  Toisia  matkatovereita  liittyy  mukaan  ja  lähdetään 
kävelemään  ratapihan  sivustaa,  varoen  tarkasti,  että  osataan 
takaisin.  Sopivassa  paikassa  avataan  pullot  ja  kukin  ottaa  ku- 

lauksen.  Arkuus  häviää  ja  toisetkin  rohkenevat  käydä  ostamaan 
pullonsa. 

Nyt  on  kullakin  rohkeutta  jo  tarpeeksi.  Kävellään  ryhmässä 
ja  puhutaan  kovaäänisesti.  Joku  uskaltaa  hihkaistakin.  Takin 
napit  repäistään  auki  ja  liepeen  kupeelta  heiluu  rakas  puukon  - 
tuppi  niin  uljaasti.  Väliin  sylkäistään  roimasylki  kadulle. 

Ei  huomata,  että  tässä  on  jo  tehty  neljä  rikkomusta  kaupungin 
järjestyssääntöjä  vastaan:  1)  ryhmissä  ei  saa  kulkea,  se  kun  on 
haitaksi  liikenteelle,  2)  katukäytävälle  ei  saa  sylkeä,  3)  puukkoa 
tai  muuta  asetta  ei  saa  kantaa  ja  4)  hihkuminen  on  luonnollisesti 
kielletty.  Poliisin  asia  on  käydä  ehkäisemään.  Ellei  ole  ehditty 
pitemmälle  aseman  piiristä,  ei  poliisi  tavallisesti  ryhdy  ankaram- 
piin toimenpiteisiin.  Hän  ohjaa  ryhmän  takaisin  asemalle  ja  va- 
kavasti varoittaa  pysymään  sisällä,  kunnes  juna  lähtee.  Siirto- 
laiset eivät  ymmärrä  sanoja,  olivatko  ne  englantia  vai  ranskaa, 
mutta  tarkoituksen  he  käsittävät.  Onnellisinta  on,  jos  junan 
lähtöaika  on  käsillä,  sillä  näin  jää  Montrealin  kokemus  vain  pie- 
neksi seikkailuksi. 

Jollekulle  on  kuitenkin  käynyt  niin,  että  hän  seikkailussa  on 
joutunut  pitemmälle,  ei  ole  tyytynytkään  poliisin  kieltoihin,  vaan 
on  hihkaissut  uudelleen  ja  uudelleen,  on  ehkä  vetänyt  esille  puuk- 
konsakin  tai  tyrkännyt  poliisia.  Silloin  on  armo  kaukana.  Juna 
saa  mennä,  siirtolainen  joutuu  poliisin  pahnoille,  mistä  pääsee 
vasta  muutamien  päivien  kuluttua,  kun  on  maksanut  sakkonsa. 

On  sellaisia,  jotka  eivät  ensi  kokemuksistaan  näin  vähällä 
pääse.  Ne,  jotka  jäävät  kauemmaksi  aikaa  kaupunkiin,  voivat 
sattua  pahempiin  seikkailuihin. 

Joku  Junnu  on  tahtonut  lähteä  yksinään  liikkeelle  sen  jälkeen, 
kun  on  toisten  kanssa  yhdessä  ensin  saanut  muutamia  naukkuja. 

Hän  ei  pääse  pitkälle,  ennenkuin  tulee  vastaan  mies,  joka  alkaa 
ystävällisesti  puhutella.  Harvoin  sattuu,  että  siirtolainen  tuosta 
puheesta  mitään  ymmärtää,  mutta  kun  mies  on  niin  kohtelias, 
että  pyytää  lähtemään  ravintolaan,  tahtoo  meidänkin  mies  jatkaa 
tuttavuutta.  Tullaan  kapakan  pöydän  ääreen  ja  tuo  kohtelias 
mies  tarjoaa  lasin  olutta.  Kun  hän  on  näin  höveli,  niin  miksei 

tuota  lasia  ottaisi.  Eikä  suomalainen  tahdo  olla  sen  huonompi. 
Hän  kaivaa  povitaskusta  lompakkonsa,  vetää  siitä  seteleitä  näky- 
ville —  paljon  niitä  juuri  vanhasta  maasta  tulleella  ei  olekaan  — 
ja  valitsee  kanadalaisen  rahan,  jonka  asettaa  pöydälle.  Palvelija 
pöydän  takana  ymmärtää  tarkoituksen  ja  niin  on  edessä  toiset 
vaahtoavat  lasit.  Keskustelua  ei  synny,  kun  uudet  toverukset 
eivät  ymmärrä  toisiaan.  Hymyily  on  ainoa  kieli. 

Vihdoin,  ehkä  jo  toisen  olutlasin  jälkeen  saattaa  suomalainen 
poistua  kapakasta  eikä  toverikaan  estele,  vaan  jää  muka  jäljelle. 
Kadulle  päästyä  alkavat  Junnun  askelet  tuntua  raskailta.  Ko- 
vinpa täällä  on  olut  voimakasta! 

Sitten  hän  ei  muista  mitään. 

Poliisi  häntä  ravistaa  syrjäisen  kujan  yksinäisessä  paikassa. 
On  pimeä  yö,  ehkä  jo  aamupuoli.  Pää  tuntuu  niin  sekavalta. 
Junnu  katsoo  ympäristöä  ja  itseään.  Hän  on  maassa  pitkällään. 
Vaatteita  hänellä  ei  ole  kuin  nimeksi.  Poliisi  jättää  hänet  kävellä 
toikkaroimaan.  Takin  mukana  on  lompakkokin  mennyt. 

Viileä  ilma  selventää  sekaantuneita  aivoja. 

Tämä  on  jotakuinkin  usein  uudistuva  ilmiö.  Eikä  sellaista 
satu  ainoastaan  juuri  Suomesta  tulleelle.  Monesti  joutuu  saman- 
laisen kohtalon  uhriksi  mies,  joka  on  jo  ollut  Kanadassa  töissä 
ja  ansioilla,  jolla  on  kaivoksissa  ja  tukkitöissä  rahoja  säästynyt 
ja  joka  on  matkalla  kotimaahan. 

Toveriksi  tuppautunut  vieras  mies  on  ollut  siirtolaisten  pyydys- 
täjä. Niitä  liikkuu  aina  asemien  ja  majatalojen  ympärillä.  Heitä 
sanotaan  »sharkeiksi»,  haikaloiksi,  jotka  ovat  ahnaat  nielemään 
herkkäuskoisen.  He  panevat  olutlasiin  nukutusainetta,  joka  vai- 
kuttaa hetken  kuluttua  nauttimisen  jälkeen.  He  seuraavat  uhrin 
jäljessä,  saattavat  johtaa  hänet  taluttaen  tai  ajurilla  kaupungin 
laiteille  ja  siellä  häneltä  sopivassa  paikassa  ottavat,  mitä  miehellä 
vähänkään  arvokasta  on,  vievät  vaatteitakin  päältä  ja  sitten 
jättävät  roskakasalle  nukkumaan. 

Turhaan  siis  ei  konsulinvirastossa  varoiteta  niitä,  jotka  huo- 
maavat ensin  sinne  tulla,  että  Montrealissa  ei  pidä  oudolta  ottaa 
edes  vesilasia,  sillä  siihen  on  voitu  panna  nukutusainetta. 

Siirtolaisen  rahoilla  on  monta  vaanijaa,  olivatpa  nuo  rahat 
Suomen  markoilla  ostettuja  kalliita  Kanadan  dollareita  tai  metsä- 
töissä uuden  maan  erämaissa  vaivalla  ansaittuja. 

Tuon  tuostakin  sattuu,  että  siirtolainen,  jonka  sisämaassa  on 
onnistunut  säästää  jonkin  verran  ja  on  tullut  Montrealiin  joko 
»hauskaa  pitämään»  tai  ostaakseen  matkalipun  kotiin,  jo  heti  ensi 
askelilla  menettää  säästönsä,  keskellä  päivääkin  ja  käymättä 
missään  kapakassa.  Asemalla  on  suuri  tungos,  vieläpä  raitio- 
vaunuun noustessa.  Tyrkitään  takaa  ja  sivuilta,  ja  edessä  on 
mies,  joka  estää  siirtymästä.  Yht'äkkiä  tungos  haihtuu.  Siirto- 
lainen vaistomaisesti  koettaa  taskuaan.  Lompakko  on  poissa  ja 
sen  mukana  kaikki  säästöt  ja  arvopaperit.  Taskuvarkaat  ovat 
tehneet  työtään. 

Tällaisia  tapauksia  on  sattunut  parikin  yhden  viikon  kuluessa 
suomalaisille,  jotka  ovat  olleet  asemalta  suoraan  matkalla 
konsulinvirastoon. 

Siirtolainen  on  ehkä  huomannut  taskuaan  kopeloitavan  ja  tun- 
tisikin henkilön,  jota  epäilee  varkaaksi.  Poliisilaitoksen  valo- 
kuvakokoelmasta hän  mahdollisesti  voi  tuntea  miehen,  joka  tun- 
goksessa painautui  häntä  vasten.  Mutta  mitä  teet?  Rahattomana 
et  voi  jäädä  niin  kauaksi  aikaa  kaupunkiin,  että  juttu  tulisi  aje- 
tuksi päätökseen. 

Niille,  jotka  ovat  matkalla  kotimaahan,  tuottaa  tällainen 
säästöjen,  matkarahojenkin  varkaus  kovan  kolahduksen.  Ei  auta 
muu  kuin  painautua  taas  erämaihin  tai  kaivokseen  raskaaseen 
työhön,  jotta  saisi  uudelleen  säästetyksi. 

Monet  ovat  seuraavalla  kerralla  viisaampia,  mutta  eivät  kaikki. 
On  sattunut  niin,  että  siirtolainen  on  kolmena,  neljänä  vuotena 
peräkkäin  yrittänyt  Montrealin  kautta  kotiin,  mutta  ei  ole  pääs- 
syt tätä  kaupunkia  pitemmälle.  Aina  ovat  rahat  menneet  tavalla 
tai  toisella. 

Ja  kotona  omaiset  odottavat  sekä  ihmettelevät  hänen  viipy- 
mistään, vaikka  hän  on  kirjoittanut  tulevansa. 

Usealle  sellaiselle,  joka  tulee  Montrealiin  vain  »hauskaa  pitä- 
mään», on  melkein  parempi,  että  rahat  menevät  noin  yhdellä 

kertaa,  viattomasti,  kuten  saattanee  sanoa.  »Hauskan  pitäminen» 
voi  tuottaa  pahempia  seurauksia.  Huvitellessa  rahat  kuitenkin 
menevät  kapakoissa  ja  muissa  paikoissa,  joita  kaupungissa  on 
runsaasti  viettelemässä  yksinäistä,  joka  on  pitkät,  pitkät  ajat 
saanut  raataa  raskaasti  ja  asua  ilottomissa  metsäkämpissä,  missä 
kaikki  mukavuudet  puuttuvat.  Ei  ole  kummaa,  että  hän  on  ha- 
lunnut päästä  hiukan  »iloakin»  nauttimaan.  Siirtolainen  on  mo- 
nesti samassa  asemassa  kuin  merimies,  joka  pitkän,  kolkon  mat- 
kan jälkeen  pääsee  maihin.  Ei  heitä,  jotka  enimmäkseen  ovat 
nuoria,  elinvoimaisia  miehiä,  voi  tuomita  siitä,  että  he  kaipaavat 
vähän  huvitteluakin.  Kun  ei  ole  parempaa  tarjona  eivätkä  ehkä 
osaa  sellaista  etsiäkään,  he  helposti  sortuvat  onnettomuutta 
tuottaviin  »lysteihin». 

Montrealilla  on  huono  maine,  vaikkakaan  se  tuskin  on  sanotta- 
vasti huonompi  kuin  muutkaan.  Siirtolainen  voi  joutua  samoihin 
kokemuksiin  Torontossa,  YäS^J^YJSögsa  j a  muuallakin  Kanadassa . 

Siirtolaisnaiset  ovat  paljon  turvatummassa  asemassa.  Yksi- 
näisiä naisia  ohjataan  usein  jo  satamasta  ja  ainakin  asemalta 
naisten  koteihin  ja  hotelleihin.  Hallitus  itse  pitää  yllä  sellaista 
Drummond-  ja  Dorchesterkatujen  kulmassa,  ja  siellä  on  moni 
turvaton  suomalainen  tyttö  saanut  turvan.  Se  laitos  on  tosin 
pieni,  joten  aina  ei  saa  asuntoa.  Luonnollisesti  ei  sielläkään  siir- 
tolaisen kieltä  ymmärretä.  Niinpä  moni  tuntee  ikävää,  tuntee 
kuin  olisi  vankilassa,  vaikka  hoito  on  hyvää  ja  halpaa  sekä  kaikki 
tapahtuu  hänen  hyväkseen.  Toinen  turvapaikka  naisille  on 
Nuorten  Naisten  Kristillisessä  Yhdistyksessä  (Young  Womens 
Christian  Association,  Y.  W.  C.  A.  »Wai  Doblju  Sii  Ei»,  kuten 
englanniksi  kirjaimet  sanotaan).  Sillä  on  laajat  huoneistot  lähellä 
asemaa.  Siellä  on,  paitsi  asuntoja,  kaikenlaisia  opettavia  ja  hu- 
vittavia tilaisuuksia  naisille.  Onpa  suomalaisillakin  silloin  tällöin 
omat  iltansa,  missä  he  ovat  saaneet  lauleskella  kotoisia  laulujaan 
ja  elää  omaa  elämäänsä.  Tilaisuutta  on  kielen  oppimiseen  ja  tu- 
tustumiseen maan  oloihin  ja  elämään.  Näissä  kummassakin  lai- 
toksessa hankitaan  myös  palveluspaikkoja. 

Miehet   etsivät   työtä   työnvälitystoimistoissa  »loimannilta» 

(employment  office).  Eräissä  Kanadan  maakunnissa  on  laillinen 
työnvälitys  hallituksen  huostassa.  Myös  Quebecin  maakunta, 
johon  Montreal  kuuluu,  on  jo  aikoja  sitten  päättänyt  asettua  tälle 
kannalle,  kuitenkin  toistaiseksi  siirtyen  siihen  vain  vähitellen 
siten,  ettei  enää  anneta  lupia  uusille  yksityisille  liikkeille.  Vanhat 
toimistot  saavat  harjoittaa  liikettään  ja  melkeinpä  yksinomaan 
niistä  siirtolaiset  voivat  saada  työtä.  Hallituksen  toimistoissa  on 
harvoin  mitään  työtä.  Tämä  on  epäkohta,  joka  etenkin  siirto- 
laisille on  hyvin  vahingollinen. 

Suomalaisia  matkustajakoteja  on  jo  useita.  Ensiluokkaisiksi 
niitä  tuskin  voi  sanoa,  ja  silloin  tällöin  yritetään  pystyttää  sellai- 
siakin, jotka  ovat  alapuolella  kaiken  arvostelun.  Enimmäkseen 
ovat  kuitenkin  suomalaiset  matkustajakodit  omille  kansalaisille, 
jotka  juuri  ovat  Suomesta  tulleet,  paljon  sopivampia  kuin  vieras- 
kielisten samanhintaiset,  joissa  siirtolaista  uhkaavat  monet 
vaarat. 

Aivan  aseman  ympärilläkin  on  kovin  epäsiistejä  »toiskielisiä» 
maj aloita.  Niissä  otetaan  maksu  sen  mukaan  kuin  kultakin  saa- 
daan. Outo  joutuu  maksamaan  ehkä  puolentoista  tai  pari  dol- 
laria vuorokaudelta,  mutta  toisia  voi  samaan  huoneeseen  samalla 
maksulla  sijoittautua  puolenkymmentäkin.  Mutta  kun  oikein 
oloja  tuntee,  saa  henkilö  asua  parilla  kolmella  tai  neljällä  dolla- 
rilla koko  viikon. 

Noissa  vieraissa  huonoissa  asunnoissa  ei  suinkaan  ole  tarjona 
mitään  ylellisyyksiä.  Usein  on  ylellisyyttä  sekin,  että  on  avain, 
jolla  saa  lukita  ovensa.  Siten  voi  yön  aikana  huoneeseen  tun- 
keutua kutsumattomia  vieraita. 

Tietysti  on  aseman  lähellä  siistejäkin  hotelleita,  jopa  varsin 
suuria.  Halvin  huone  niissä  on  pari  dollaria  vuorokaudelta. 

Aseman  ympäristöllä  on  aina  asunnon  tarjoojia.  Muutamilla 
sellaisilla  saattaa  olla  »virkalakki»  päässä,  mikä  kuitenkaan  ei 
anna  mitään  takeita. 

Monet  näistä  pyydystäjistä  ovat  yhteydessä  erinäisten  piletti- 
tai  työnvälitystoimistojen  kanssa.  Jos  ottaa  heiltä  asunnon,  han- 
kitaan muka  työkin.    Tosiaan  siirtolainen  viedään  toimistoon, 

missä  on  maksettava  »sisäänkirjoitus»  tai  »shippiraha»  työn- 
saantia varten.  Mutta  työtä  ehkä  ei  olekaan  antaa,  luvataan 
huomenna  ja  taas  huomenna  j.  n.  e.  Siirtolainen  ei  voi  odottaa 
sitä  huomenta,  joka  ei  koskaan  tule.  Ja  niin  menee  raha  hukkaan. 
Paljon  on  sellaisia  tapauksia,  jolloin  muka  annetaan  työ.  Siirto- 
lainen saa  lapun  käteensä  ja  hänen  on  ostettava  piletti  jonnekin 
kaupungin  ulkopuolelle.  Mutta  kun  hän  joutuu  työpaikkaan  ja 
näyttää  lappunsa,  ilmoitetaan,  ettei  työtä  olekaan.  Ei  auta  muu 
kuin  lähteä  takaisin  —  jos  rahaa  on  jäljellä.  Turhaan  koettaa 
siirtolainen  saada  toimistosta  »shippi»-rahansa  takaisin. 

Tällaista  kokemattomien  siirtolaisten  nylkemistä,  jopa  pet- 
kuttamista, harjoitetaan  sangen  paljon.  Outo,  kieltä  taitamaton 
on  avuton.  Heitä  varten  ei  ole  mitään  »köyhien  asianajotoimis- 
toja», joissa  ymmärrettäisiin  siirtolaisten  kieliä.  Englantilaiset  ja 
ranskalaiset  ovat  luonnollisesti  toisessa  asemassa.  Heidän  hyväk- 
seen on  monia  laitoksia.  Kuitenkin  saapuu  maahan  vuosittain 
satatuhatta,  ehkä  enemmän,  sellaisia  siirtolaisia,  jotka  eivät  ym- 
märrä näitä  kieliä.  Niiden  joukossa  on  puolenkymmentä  tuhatta 
suomalaista. 

Kotimaahan  palaava  siirtolainen  voi  myös  joutua  »akenttien» 
monenlaisten  petkutusten  alaiseksi.  Pienimpiä  petkutuksia  on 
esimerkiksi  seuraava: 

Siirtolainen  saapuu  sisämaasta  Montrealin  asemalle.  Hänet 
ottaa  huostaansa  »akentti»  ja  vie  hänet  johonkin  pilettitoimistoon. 
Piletti  hankitaan  ja  siirtolainen  jättää  passinsa  muka  »passi - 
asian  järjestämiseksi».  Hänet  viedään  johonkin  asuntoon  sopien, 
että  matkustaja  sekä  hänen  tavaransa  toimitetaan  sieltä  myös 
laivaan.  Maksu  asunnosta  ilmoitetaan  olevan  vain  75  senttiä 
vuorokaudelta.  Siirtolainen  maksaa  sen  lähtöhetkeen  asti. 

»Olkaa  huoletta»,  vakuutetaan.  »Pysykää  lähtöpäivänä  asun- 
nossa, jotta  olette  tavattavissa.» 

Siirtolainen  on  huoleton.  Tämähän  on  mukava  järjestely. 
Piletti  on  taskussa,  ja  laivan  lähtöhetki  tarkasti  tiedossa. 

Tulee  lähtöpäivä.    Lähestyy  määräaika.    Hakijaa  ei  kuulu. 

Asunnon  kaitsija  ilmoittaa,  että  hakija  on  »passiasiaa  järjestä- 
mässä». »Olkaa  vain  huoleti,  kyllä  ehditään.» 

Minuutit  kuluvat.  Lähtöaika  on  käsissä.  Nyt  on  viimeinen 
hetki.  Siirtolainen  on  hädissään.  Matka  jää,  piletti  menee  huk- 
kaan. 

Vihdoinkin  tulee  »akentti».  Nyt  on  kiireesti  lähdettävä.  »Passi- 
asioissa»  viipyi.  Vaaditaan  siirtolaiselta  20  dollaria  lisää. 

»Mitä?»  Johan  hän  maksoi. 

Tavaroita  ei  saa  liikuttaa,  ennenkuin  maksaa. 

Hädissään  siirtolainen  maksaa.  Sitten  lähdetään  ja  joudutaan 
hädin  tuskin  laivaan.  »Passiasiat»  tietysti  ovat  olleet  tekosyynä. 
Passi  on  ollut  kunnossa.  Ei  siihen  ole  mitään  tarvittu,  ei  ole  edes 
käyty  virastossa.  Mutta  kun  akentilla  on  ollut  passi,  niin  hän 
tietää  siirtolaisen  olevan  hänen  vallassaan.  Siirtolainen  kyllä 
huomaa,  että  häneltä  petkutettiin  parikymmentä  dollaria. 
Mutta  hyvä,  että  sillä  pääsi. 

Tällaisia  — ja  myös  toisenlaisia  tapauksia  —  on  lukemattomia. 
Ja  kaikista  näistä  syistä  on  monella  siirtolaisella  Montreal  ja  olo 
siellä  ikävänä  muistona. 

Itse  asiassa  Montreal  ei  ole  niin  synkkä  kaupunki.  Siirtolainen 
on  pikakokemuksillaan  nähnyt  vain  sen  varjopuolet. 

Kun  kaupunkiin  tarkemmin  perehtyy,  voi  siellä  viihtyä  hyvin. 
Siellä  on  paljon  hyvää,  valoisaa  ja  kaunista. 

Kielentaitamatonhan  ei  pääse  syventymään  sen  elämään  ja 
laitoksiin,  mutta  voi  kuitenkin  —  ellei  onnettomuuksia  satu  — 
huomata  sen  kauneuden  ja  vilkkaan  liikenteen. 

Montreal  on  saarella,  jota  mahtava  St  Lawrence-virta  ja^ 
Ottawa-joen  suuhaara  ympäröivät.  Ja  tuolla  saarella  asuu  toista 
miljoonaa  ihmistä  —  enemmän  kuin  kymmesosa  koko  Kanadan 
väestöstä. 

Kaupungin  keskessä  on  korkea  vuori,  Mount  Royal  (Monte 
Heale,  josta  nimi  on  t  ullut).  K u vitellessamme  sitä  voisimme  aja- 
tella Puijoa,  jonka  ympärille  Kuopio  on  kasvanut  miljoona- 
kaupungiksi. Tietysti  eivät  näköalat  ole  niin  kauniit  kuin  Pui- 

jolta  —  tuskinpa  niitä  sellaisia  muualta  löytääkään  —  mutta 
kieltämättä  on  komeata  katsella  Mount  Roy  aliltakin.  Valtava 
St  Lawrence-virta,  joka  kuljettaa  Yhdysvaltain  ja  Kanadan 
välisten  suurien  järvien  vedet  valtamereen,  päilyy  juhlallisena. 
Siinäkin  on  vihantia  saaria.  Jättiläisrautasillat  johtavat  joen  yli. 
Takaa  näkyy  New  Yorkin  valtion  sinertävät  vuoret,  lähempänä 
joen  takana  on  vanha  intiaanikylä  muistuttamassa  entisiä  aikoja. 

Mount  Royal  on  säilytetty  luonnonpuistona.  Kanadan  monen 
monet  puulajit  ovat  siellä  saaneet  vapaasti  kasvaa.  Osa  vuoresta 
on  erotettu  hautausmaaksi,  jossa  on  kauniita  muistopatsaita. 
Niiden  joukossa  on  muutamia  Suomen  punaisesta  graniitilta. 

Vierellä  on  toinen  sisarvuori  Westmount,  jonka  loivemmille 
rinteille  Montrealin  monet  rikkaat  ovat  rakentaneet  palatsejaan. 
Mount  Royal  itse  on  vanha,  historiantakainen  tulivuori,  joka  las- 
keutuu joelle  päin  jyrkästi,  näyttäen  paikoin  laavakerroksiaan. 

Kaupungin  asema  vuoren  juurella  on  terassimainen.  Ylimmillä 
tasanteilla  asuvat  rikkaimmat,  enimmäkseen  englantilaiset.  Itä- 
osa ja  alavampi  osa  on  ranskalaista,  joka  muodostaa  kaupungin 
väestön  suurimman  osan.  Siellä  on  seutuja,  joissa  ei  englannin- 
kieltäkään ymmärretä. 

Ranskalaisuus  säilyttää  sitkeästi  asemansa  sangen  toimeliaan 
katolisen  kirkon  turvissa.  Ja  poikkeuksena  Euroopan  ranska- 
laisista nämä  Kanadan  ranskalaiset  ovat  sangen  hedelmällisiä. 
Aivan  yleisiä  ovat  perheet,  joihin  kuuluu  kymmenkunta,  usein 
parikymmentäkin  lasta.  Kansan  kieli  on  vanhaa, jr&nskaa ,  jota 
Ranskasta  tulleen  on  ensin  vaikea  ymmärtää. 

Kun  Mount  Royal-vuorelta  katsoo  pohjoiseen  päin,  näkee 
laajan,  sangen  viljavan  tasangon.  Siinä  on  toinen  jokien  ympä- 
röimä saari  Isle  Jesus,  »Jeesuksen  saari».  Nimi  kuvaa  ranskalai- 
sen väestön,  maaseudun  melkein  yksinomaisen  aineksen  uskon- 
nollista maailmankatsomusta.  Vuoren  korkeimmalle  huipulle  on 
kohotettu  jättiläismäinen  risti,  jossa  yön  aikana  tuhannet  sähkö- 
lamput loistavat  laajaan  ympäristöön. 

Jeesus-saaren  takana  on  komea  Laurentidien  vuoristo,  jonka 
voi  korkeudessa  asettaa  Norjan  tunturien  ja  Suomen  mäki- 

maisemien  välille.  Siellä  on  tunturijärviä,  viehättäviä  laaksoja, 
joiden  pohjalla  jokivesi  hyppelee  lukemattomissa  putouksissa. 
Rautatieasemien  ja  lähimpien  järvien  äärille  on  syntynyt  huvila- 
asutuksia,  jonne  siirtyy  kesäisin  varakasta  väkeä  Montrealista, 
jopa  Yhdysvalloista  saakka.  Ne  amerikkalaiset,  jotka  eivät  ole 
kieltolakiinsa  tyytyväisiä,  saapuvat  sinne  nauttimaan  vapaudes- 
taan. Quebecin  maakunta,  Montreal  etupäässä,  on  »märkä»,  ja 
nähtävästi  tulee  sellaisena  kauan  pysymäänkin,  sillä  tämä  on 
suurena  houkuttimena  suuresta  rajantakaisesta  tasavallasta 
tuleville  matkailijoille. 

Montrealilla  lienee  muutenkin  paljon  syytä  Yhdysvaltojen 
kieltolain  horjuttamisessa.  Onhan  raja  vain  noin  tunnin  rautatie- 
matkan  päässä  ja  liikenne  on  suuri. 

Vaikka  Montreal  ei  ole  Kanadan,  ei  edes  oman  maakuntansa- 
kaan  pääkaupunki,  on  se  liikenteensä  vuoksi  tullut  ^jbdeksi,uuden 
maailman  huomatuimmaksi  kauppakaupungiksi.  Se  on  tosin 
toista  tuhatta  kilometriä  avoimesta  valtamerestä  ja  sen  satama 
on  vahvassa  umpijäässä  viisi  kuukautta  vuodessa.  Sittenkin  se  on 
Pohjois- Amerikan  toiseksi  suurin  satamakaupunki.  Ainoastaan 
New  York  voittaa  sen.  Viljan  lähetyksessä  ei  liene  Montrealin 
vertaista  koko  maapallolla. 

Kysymyksessä  on  ollut  St  Lawrence-joen  syventäminen  ja 
kanavoiminen  niin,  että  suuret  valtamerilaivat  voisivat  mennä 
Montrealin  ohi  suurten  järvien  kaupunkeihin,  kuten  Chicagoon, 
Duluthiin,  Port  Arthuriin  y.  m.  saakka.  Montreal  vastustaa  tätä 
suunnitelmaa,  kun  se  pelkää  oman  merkityksensä  tämän  vuoksi 
vähentyvän.  Se  pelko  lienee  turha.  Jos  vähenemistä  tapahtuisi, 
ovat  Kanadan  kehitysmahdollisuudet  niin  suuret,  että  ne 
edelleen  jaksavat  kohottaa  myös  sen  valtakaupunkia  Montrealia. 
Onhan  tuo  kaupunki  voinut  luoda  asemansa,  vaikka  mitkään 
jäänmurtajat  eivät  ole  jaksaneet  pitää  väylää  auki  läpi  vuoden. 

Rakennukset  eivät  Montrealissa  vastaa  ollenkaan  sitä  kuvaa, 
mikä  on  olemassa  Amerikan  suurkaupungeista.  Rakennus- 
järjestys ei  toistaiseksi  ole  sallinut  pystyttää  korkeampia  kuin 
10-kerroksisia  taloja.  Vasta  äskettäin  on  tämä  määräys  alkanut 

horjua.  Niinpä  on  jo  annettu  lupa  muutamien  pilvenpiirtäjien 
rakentamiseen.  Lukuunottamatta  upporikkaiden  komeita  ja 
mukavia  asuntoja  eivät  talot  Montrealissa  tarjoa  tyylillisesti  mi- 
tään viehätystä  eurooppalaiselle  silmälle  tai  käytännöllisyydessä 
tyydytystä  esimerkiksi  Helsingin  mukavuuksiin  tottuneille.  Eräs 
suomalainen  arkkitehti  sanoikin  pikaisen  tutkimusmatkansa 
tuloksena,  ettei  täällä  ole  sanottavasti  muuta  kuin  negatiivista 
oppimista.  Luulisipa  melkein,  että  tottuneelle  suomalaiselle 
rakennuttajalle  olisi  täällä  tulevaisuutta  todella  mukavien  uuden- 
aikaisten talojen  rakentamisessa,  kun  vain  olisi  varoja  kunnolli- 
seen alkuun  pääsemiseksi. 

Ilmanalaltaan  voi  Montrealia  hyvin  verrata  Suomeen.  Vaikka 
se  onkin  Pariisin  tasalla,  ovat  siellä  talvet  melkeinpä  kylmemmät 
kuin  Suomessa,  joskin  kesät  ovat  huomattavasti  lämpimämmät » 
Eikä  Montrealista  tarvitse  mennä  kuin  muutamien  tuntien 
rautatiematkan  päähän  Laurentidi- vuoriston  taakse,  kun  on  jo 
Sodankylänkin  talvea  kylmempi. 

Etupäässä  vain  laitaosissaan,  missä  suurin  osa  varakkaita 
asuu,  tekee  Montreal  uudenaikaisen  asuntokaupungin  vaikutuk- 
sen. Keskellä  on  tosin  komeita  liiketaloja,  hotelli-  ja  asunto- 
rakennuksia, mutta  muuten  siellä  enimmät  rakennukset  muistut- 
tavat vanhaa  ranskalaista  tai  englantilaista  tyyliä.  Onkin  otet- 
tava se  huomioon,  että  Montreal  on  Amerikan  manteren  van- 
himpia kaupunkeja.  Quebecin  kaupunki  on  vielä  vanhempi. 
Uuden  maailman  asutushistorian  vanhimpina  aikoina  oli  näillä 
kahdella  kaupungilla  suurempi  merkitys  kuin  millään  nykyisten 
Yhdysvaltojen  kaupungeilla.  Täältä  tunkeutuivat  ranskalaiset 
lähetyssaarnaajat  ja  löytöretkeilijät  Amerikan  sisäosiin  ja  sieltä 
aina  Meksikonlahdelta  saakka.  Silloin  kuin  englantilaisilla  oli 
hallussaan  vain  Atlantin  rantaseudut,  vallitsivat  Kanadan  rans- 
kalaiset Pohjois- Amerikan  sisämaita. 

Niistä  saakka  on  katolilainen  uskonto  ja  kirkollisuus  juurtunut 
syvälle  vanhan  Kanadan  (Itä-Kanadan),  nimenomaan  ranskalais- 
aineksen  olemukseen.  Montrealin  valtakadut  Notre  Dame, 
St  James  ja  suurin  liikeväylä  St  Catherine  muistuttavat  tästä. 

Kymmenet  muut  kadut  kantavat  edelleen  Pyhän  nimeä.  Ja 
yksistään  katolilaisia  suurkirkkoja  on  Montrealissa  yli  80.  Tosi 
on,  että  kotien  siirryttyä  liike- elämän  tieltä  syrjemmälle  on 
monta  komeatakin  kirkkoa  joutunut  pois  alkuperäisestä  käytän- 
nöstä, mutta  kymmenet  suuret  katolilaiset  kirkot  ovat  yhä  vielä 
sunnuntaisin  täynnä,  jopa  moneen  kertaan  päivässä  täynnä  har- 
taita palvojia.  Täällä  on  tilaisuus  huomata  erittäin  katolilaisen 
kirkon  suurta  voimaa. 

Protestanttisillakin  uskonsuunnilla  on  juhlallisia  valtakirkkoja: 
anglikaaneilla,  presbyteereillä,  metodisteilla  y.  m.  Osa  Kanadan 
protestanttisia  kirkkokuntia  (etupäässä  presbyteerejä  ja  meto- 
disteja) on  erimielisyytensä  unhottaen  liittynyt  Yhdistetyksi 
Kanadan  Kirkoksi,  jonka  merkitys  on  suuri. 

Luterilaisia  on  Montrealissa  vähän.  Heillä  on  kaupungissa 
saksalainen  kirkko,  jossa  suomalaisiakin  jumalanpalveluksia  on 
pidetty  ja  jonka  pastori  Lamartine  on  koettanut  väsymättä  olla 
apuna  myös  suomalaisille  heidän  hengellisissä  tarpeissaan,  siksi 
kunnes  oma  sielunhoitaja  saatiin.  Toinen  luterilainen  kirkko, 
englantilainen,  on  Westmountissa.  Sielläkin  on  pidetty  suoma- 
laisia jumalanpalveluksia. 

Westmountin  kaupunki  on  syntynyt  varsinaisen  Montrealin 
kaupungin  sisään.  Se  on  entinen  katolilaisen  kirkon  maa-alue, 
joka  on  luovutettu  asutukselle.  Tällaisia  eri  kaupunkeja  omine 
hallintoineen  on  Montrealin  kaupungin  sisällä  muitakin:  Outre- 
mont,  Verdun  y.  m.  Ei  ole  muuta  kuin  kadut  erottamassa  niitä 
Montrealista.  Kadutkin,  kuten  esimerkiksi  vähintään  10  kilo- 
metriä pitkä  Sherbrooke-katu,  jatkuvat  kaupungista  toiseen. 

Montrealin  hallinto  on  pääasiassa  ranskalainen,  joksi  väestön 
enemmistö  kansallisuudeltaan  lukeutuu.  Virallisina  kielinä  ovat 
ranska  ja  englanti,  joskin  viimeksimainittu  on  verraten  syrjäi- 
sessä asemassa.  Useinkin  unohdetaan  yleisissä  tilaisuuksissa 
tasavertaisuus  melkein  kokonaan.  Merkillistä  kyllä,  näkee 
englantilaisten  sitä  julkisesti  harvoin  valittavan.  Arvatenkin  he 
odottavat  tyynesti  omaa  aikaansa,  vaikka  saanevatkin  odottaa 
kauan,  sillä  ranskalaisuus  ei  näytä  olevan  vähenemässä. 

Sanomalehdistössä  ja  julkisessa  elämässä  näkee  yleensä  tuskin 
milloinkaan  kielikiistoja.  Päälehdet,  ranskalainen  La  Presse  ja 
englantilainen  The  Star,  kilpailevat  kohteliaisuuksissa  toista  kan- 
sallisuutta kohtaan.  Qudoimman  vaikutuksen  tekee  se,  että 
juhlatilaisuuksissa  kohottavat  ranskalaiset  oman  lippunsa  Eng- 
lannin lipun  rinnalle  tai  usein  yksinäänkin  Ranskan  lipun!  Kui- 
tenkaan ei  kukaan  epäile  ranskalaisten  lojaalisuutta.  Niin,  tun- 
nustetaanpa,  että  Amerikan  vapaussodan  aikana  juuri  ranskalai- 
set pelastivat  Kanadan  Englannille.  Nytkin  he  lienevät  viimeiset 
sanoutumaan  Englannista  irti,  jos  kysymys  siitä  tulisi.  Tämä  voi 
johtua  vanhoillisuudesta  monissa  elämän  suurissa  kysymyksissä 
—  vaikka  ranskalaiset  valtiollisissa  vaaleissa  äänestävät  vapaa- 
mielisiä —  tai  siitä,  että  he  näkevät  tuossa  suhteessaan  Englan- 
tiin olevan  kansallisen  turvansa,  lähinnä  katolilaista  uskoaan. 

Jos  koettaa  tunkeutua  syvemmälle  näiden  kahden  kansalli- 
suuden elämän  virtauksiin,  saattaa  huomata,  eJt^_sopu^om^u 
ole  aivan  niin  täydellinen  kuin  miltä  se  ulospäin  näyttää.  Kan- 
sallisuuksien kesken  on  kilpailua,  kamppailuakin.  Englantilai- 
suus, joka  on  täysin  vallitseva  kaikissa  muissa  Kanadan  osissa, 
tekee  myös  Quebecin  maakunnassa  työtään.  Sitä  mukaa  kuin 
teollisuus  ja  liike-elämä  voittavat,  edistyy  englantilaisuuskm. 
Tällä  maakunnalla  on  suunnattomat  vesivoimat,  joita  viime  vuo- 
sina on  suuressa  määrässä  alettu  am§^^^^,^^QX3QaiL3^Jj3^ 
ottaa  teollisuuden  palvelukseen.  Yhdysvalloista  tulvaa  ei  ainoas- 
taan pääomaa,  vaan  myös  englanninkielisyyttä.  Vaikka  ranska- 
laisuus pitää  näennäisesti  puolensa,  niin  uusi  taloudellinen  suunta 
kaivaa  maata  vanhan  patriarkallisuuden  alta.  Jos  uudet  katsan- 
tokannat pääsevät  murtamaan  katolilaisuuden  —  nyt  siitä  tus- 
kin näkee  merkkiäkään  —  niin  silloin  on  ranskalaisuus  tuomittu 
häviämään. 

Kuitenkin  nykyjään,  pitäen  silmällä  näiden  kahden  kansalli- 
suuden keskinäistä  suhdetta,  täytyy  tunnustaa  oikeaksi  erään 
kanadalaisen  valtiomiehen  äsken  lausuma  väite,  että  Montrealissa 
on  Kansainliiton  aate  ihanteellinen. 

Niin  se  näyttää  olevan  englantilaisten  ja  ranskalaisten  kesken. 

Montrealissa  on  niin  vähän  muita  kansallisuuksia,  ettei  heitä 
oteta  ollenkaan  huomioon.  Heidän  hyväkseen  on  tehty  sangen 
vähän.  Mitään  ihanteellisuutta  ei  ole  näin  pitkälle  olemassa. 
Heitä  on  liian  vähän  pitämään  itseään  esillä.  Montreal  voi  siis 
tuskin  koskaan  muodostua  kansainväliseksi  kaupungiksi  laajem- 
massa merkityksessä. 

Juutalaiset  ovat  ainoat,  jotka  ovat  saaneet  jalansijaa.  Ja  se 
näyttää  laajenevan  heidän  oman  paisuttamisensa  avulla. 

Suomalaiset  ovat  vasta  viime  vuosina  yrittäneet  asettua  kau- 
punkiin. Vuoden  1921  väenlaskutilastossa  ilmoitetaan  Montrea- 
lissa olleen  ainoastaan  seitsemän  Suomessa  syntynyttä  henkilöä. 
Sittemmin  on  heidän  lukumääränsä  kasvanut  ehkä  tuhanteen. 
Eniten  on  suomalaisia  naisia  palvelustoimissa.  He  ovat  saa- 
neet jo  hyvän  maineen.  Myös  on  muutamia  ammattityöläisiä 
päässyt  enemmän  tai  vähemmän  vakituisiin  toimiin. 

Monia  satoja  on  niitä,  jotka  ovat  etsineet  työtä  Montrealista  ja 
yrittäneet  jäädä  sinne.  Kesäaikana,  kun  on  ollut  enemmän 
rakennus-  y.  m.  töitä,  ovat  suomalaiset  päässeet  näyttämään 
kuntoaan.  Kieltämättä  ovat  työnantajat  heistä  pitäneet,  mutta 
kaupungin  varsinainen  työläisaines,  ranskalainen,  on  katsonut 
heihin  kierosti. 

Muutamia  vuosia  sitten,  kun  suomalaiset  vasta  aloittelivat 
Montrealissa,  pääsi  kaksi  pohjalaista  poikaa  eräälle  rakennukselle 
kantamaan  rakennusaineita.  He  alkoivat  aamulla  työnsä  ja  päät- 
tivät näyttää,  mihin  suomalainen  pystyy.  He  kantoivat  ras- 
kaampia taakkoja  kuin  muut  ja  jatkoivat  siten  keskeyttämättä. 
Kesäinen  aurinko  paahtoi  kuumasti  ja  hiki  valui  poikien  otsalta. 
Ranskalaiset  työmiehet  tarkastelivat  tuota  työntekoa  säikähty- 
neinä.  Kun  tuli  väliaterian  aika,  menivät  ranskalaiset  työn- 
johtajan luo  ja  sanoivat:  »Jos  nuo  saavat  jatkaa  työtä,  lähdemme 
me  kaikki  pois.»  Johtajan  ei  auttanut  muu  kuin  antaa  pojille  tili 
kouraan  ja  lähettää  heidät  pois  heti  ensi  rupeaman  jälkeen. 

Ranskalaiset  havaitsivat,  että  jos  tuollaiset  työntekijät  saavat 
jatkaa,  loppuu  heiltä  työ.  Oli  käytettävä  valtaa  niin  kauan  kuin 
sitä  heillä  oli.  Ja  sitä  valtaa  he  edelleenkin  koettavat  pysyttää. 

Kaupungin  viranomaisetkin  pitävät  silmällä,  että  etupäässä 
omalla  työväellä  on  ansiota.  Se  on  luonnollista,  vaikka  kaikkialla 
muualla  ei  oltane  yhtä  huomaavaisia. 

Tosiasia  on,  että  Montrealissa  ei  taitavakaan  ulkomaalainen  saa 
työtä,  jos  siellä  on  käytettävissä  omia  voimia.  Niinpä  talvisin, 
kun  rakennus-  tai  sekatöitä  on  vähän,  on  vieraan  jotakuinkin 
mahdotonta  saada  ansiota.  Suomalainen  siitä  huolimatta  tun- 
keutuu sitkeästi  ahtaaseenkin  koloon.  Hän  on  valmis  ottamaan 
vastaan  raskaimpiakin  töitä,  ja  hyvä  ammattitaito  pääsee  vähi- 
tellen oikeuksiinsa. 

Vähälukuisuutensa  sekä  puolue-erimielisyyksien  vuoksi  eivät 
Montrealin  suomalaiset  ole  viime  aikoihin  asti  pystyneet  saamaan 
aikaan  mitään  mainittavampaa.  Jenkin  kerran  on  yritetty  pitää 
toiminnassa  yhdistys,  johon  voisivat  liittyä  kaikki  suomalaiset 
puolueisiin  katsomatta.  Se  hanke  on  aina  kuollut  kapaloonsa. 
^Kommunistit  ovat  pitäneet  yllä  omaa  seuraansa.  Vuonna  1926 
suomalaiset  ryhtyivät  puuhiin  siirtolaiskodin  perustamiseksi. 
Se  saatiinkin  syntymään,  kun  Suomen  Merimieslähetys  suostui 
lähettämään  papin,  joka  tätä  kotia  vaalisi.  Seuraavana  vuonna 
koti  perustettiin  ja  siihen  sitten  ovat  keskittyneet  keskinäisen 
avunannon  pyrkimykset,  seurakuntaharrastukset  ja  muut  sen- 
tapaiset yhteisriennot  kansallisella  pohjalla.  Kodin  osoite  on 
374  Lagauchetiere  Street,  aivan  lähellä  rautateitten  pääasemaa. 
Kodissa  on  kirkkosali,  lukusali,  kirjasto,  palvelijain  avustus- 
toimisto  y.  m.  Se  on  kirjeenvaihto-osoitteena  niille,  joilla  ei  vaki- 
tuista osoitetta  ole.  Siinä  on  matkustajakoti  ja  ruokala.  Koti  on 
kieltämättä  ollut  suureksi  hyödyksi  kansalaisillemme  heidän 
sijoittuessaan  uuteen  maahan.  Kanadan  hallitus  on  hyväksynyt 
kodin  myöskin  suomalaisten  siirtolaisten  vastaanottajaksi. 

Näin  ollen  voidaan  sanoa:  Alulle  on  päästy!  Toivottavasti  siir- 
tolaisemme Montrealissakin  kohoavat  vähitellen  sellaiseen  ase- 
maan, että  voivat  välttää  niitä  monia  vaaroja,  jotka  ovat  heitä 
suuressa  kaupungissa  sekä  henkisesti  että  taloudellisesti  uhkaa- 
massa ja  jotka  ovat  jo  ehtineet  viedä  monen  haaksirikkoon  ja 
onnettomuuteen. 

Kanada,  Pohjois- Amerikan  pohjoinen  puolisko,  on  nykyjään 
pinta-alaltaan  3  684  723  neliömailia  ja  sen  väkiluku  on  noin  9 
miljoonaa.  Kun  vuonna  1867  neljä  Kanadan  maakuntaa  muo- 
dosti liittoyhtymän  (dominion),  kuului  siihen  maata  350  188 
neliömailia.  Vuonna  1871  liittyi  siihen  ^Br^^jCplujmbia  ja  kaksi 
vuotta  myöhemmin  Prince  Edward  Island.  Vihdoinkin  vuonna 
1881  osti  Dominio  laajan  Hudson  Bay-territorin.  Näiden  kera 
laskettiin  v.  1881  Kanadan  pinta-ala  3  470  392  neliömailiksi.  Kun 
Englannin  hallitus  luovutti  Kanadalle  muodollisesti  kaikki 
alueensa  Pohjois- Amerikassa,  lukuunottamatta  Ne  wf oundlandia » 
ja  kun  Jäämeren  alueita  tarkemmin  mitattiin,  saatiin  Kanadan 
maa-  ja  vesipinta-ala  3  797  123  neliömailiksi.  Tästä  väheni  hiljat- 
tain vähän  toista  sataa  tuhatta  neliömailia,  melkein  Suomen 
kokoinen  alue,  kun  Englannin  korkein  oikeus  siirsi  erään  riidan- 
alaisen maan  Labradorin  niemimaalta  Newfoundlandille  kuulu- 
vaksi. 

Nykyinen  Kanada  ulottuu  Atlantista  Isoon  valtamereen  ja 
pohjoisessa  Jäämereen.  Etelässä  on  rajalinja  Yhdysvaltoja  vas- 
taan 3  898  mailia  pitkä.  Manteren  luoteisin  osa  Alaska  kuuluu 
Yhdysvalloille. 

Kanada  jakaantuu  yhdeksään  maakuntaan,  jotka  idästä  län- 
teen luettuina  ovat:  Nova  Scotia  (osoitteessa  merkitään  lyhen- 
nettynä N.  S.),  Prince  Edward  Island  (P.  E.  I.),  New  Brunswick 
(N.  B.),  Quebec  (Que.),  Ontario  (Ont.),  Manitoba  (Man.)  Sa- 
skatchewan  (Sask.),  Alberta  (Alta)  ja  British  Columbia  (B.  C). 
Näiden  lisäksi  ovat  pohjoisessa  laajat  North- West  territoriot 
sekä  Yukon,  joka  myöskään  ei  ole  vielä  kehittynyt  maakunnaksi. 

Väestö  asuu   maakuntien  eteläisessä   osassa.    Näissä  maa- 

kunnissa  on  jo  tutkittu  löytyvän  360  miljoonaa  e^keriä  maan- 
viljelystuotantoon  sopivaa  maata.  Siitä  on  vasta  verraten  vähän 
luovutettu  yksityisille  ja  vielä  vähemmän  todelliseen  viljelykseen. 
Kaikissa  maakunnissa,  paitsi  Prmce. ,EdwarcL  Islan  dilla,  on  yhä 
suuria  alueita  uudisasutusta  varten. 

Merimaakunnat  Nova  Scotia,  Prince  Edward  Island  ja  New 
Brunswick  ovat  tunnetut  hyvistä  hedelmä-  ja  kasvissadoistaan. 
Quebec  ja  Ontario  ovat  yleisemmin  antautuneet  n.  s.  »mixed 
farming»  (s  ekamaan  viljelykseen),  johon  on  yhdistettynä, karjan- 
hoito. Preeriamaakunnat  Manitoba,  Saskatchewan  ja  Albert  a 
ovat  vielä  suurimmaksi  osaksi  viljan,  etupäässä  vehnän,  kasva- 
tuksessa. British  Columbian  laaksoissa  kasvatetaan  paljon 
omenia  sekä  muita  hedelmiä.  Vehnää  myy  Kanada  paljon  enem- 
män kuin  mikään  muu  maa  maapallolla. 

Valtavin  osa  Kanadaa  on  vielä  erämaata.  Muualla  paitsi  pree- 
rioilla on  suunnattomia  metsä-alueita,  jotka  tavallisesti  ryhmite- 
tään kolmeksi  eri  vyöhykkeeksi:  1)  havupuu-alue  Kalliovuoris- 
tossa  (Rocky  Mount ains)  ja  Ison  valtameren  rannikolla.  2)  poh- 
joinen metsä,  joka  ulottuu  leveänä  kaarena  Yukonista  Suurten 
Järvien  (Superior  y.  m.)  kupeitse  Labradorille  sekä  3)  eteläinen 
metsä  Huron-järveltä  eteläisen  Ontarion  ja  Quebecin  kautta  New 
Brunswickiin  sekä  Atlantin  rannalle.  Metsämaata  lasketaan  ole- 
van 1227  000  neliö  mailia,  siis  noin  yhdeksän  kertaa  Suomen 
pinta-ala. 

Kun  Kanadalla  on  rantavesiä  Atlantin  puolella  noin  5  000 
mailin  pituudelta,  St  Lawrencen  altaalla  ja  Hudson  Bay  11a  6  000 
mailia  ja  Ison  valtameren  alueella  7  000  mailia  sekä  sen  lisäksi 
paljon  sisäjärviä  ja  jokia,  ja  kun  näihin  kuuluu  maailman  par- 
haita kalavesiä,  tarjoaa  kalastus  suuria  mahdollisuuksia. 

Kanadan  suurin  välitön  rikkaus  on  sen  mineraaleissa,  vaikka- 
kin vain  pieni  osa  sen  maaperästä  on  tarkemmin  tutkittu.  Nyt  jo 
tiedetään,  että  sillä  on  maan  uumenissa  ainakin  kuudes  osa  maa- 
pallon tunnetuista  k  ivihiilivar  as  tois  t  a ,  valtavin  osa  Albertassa. 
_mistä  sitä  on  vasta  aivan  vähän  otettu.  Öljysuonia  on  sangen 
paljon   länsimaakunnissa   sekä   jonkin   verran  Ontariossakin. 

Luonnonkaasun  tuotannossa  on  Kanada  maapallon  maista  toi- 
sella sijalla.  Nikkeliä  j a  asbestia  saadaan  Kanadasta  enemmän 
kuin  mistään  muualta.  Kullan  saannissa  on  se  nyt  jo  voittamai- 
sillaan  Yhdysvallat.  Myös  muita  mineraaleja  on  siellä  runsaasti. 
Löydetyt  rautamalmit  ovat  heikkoja,  joten  niitä  vain  vähän 
käytetään  hyväksi. 

Kanadan  koskissa  ja  joissa  on  käytettävänä  teollisuuden  pal- 
velukseen vähintään  41  miljoonaa  hevosvoimaa.  Siitä  ei  ole  vielä 
kymmenettä  osaa  otettu. 

Suunnattomissa  metsissä  on  runsaasti  monenlaisia  turkis- 
eläimiä,  joita  eskimot,  intiaanit  ja  ammattimetsästäjät  (träppärit) 
pyydystävät.  Niiden  nahkoja  myydään  vuosittain  noin  15  mil- 
joonan dollarin  arvosta.  Lisäksi  on  Kanada  maailman  tunnetuin 
turkiseläinten,  erittäin  hopeakettujen  kasvattaja. 

On  luonnollista,  että  tuon  maan  metsät  tarjoavat  mainion 
tilaisuuden  urheilumetsästykselle  ja  kalarikkaat  joet  ja  järvet 
huvikalastajille.  Monin  paikoin  on  luonto  kaikessa  viileydessään 
hyvin  kaunis.  Vesijaksoja  voidaan  kulkea  pitkiä  matkoja  ke- 
veissä intiaanikanooteissa,  jotka  kannetaan  koskipaikkojen  ohi  ja 
kannaksien  poikki.  Yhdysvalloista  saapuu  vuosittain  kymmeniä 
tuhansia  matkailijoita  nauttimaan  tästä  urheilusta,  jättäen  maa- 
han  suuret  summat  rahaa. 

Kanadan  ilmanalasta  on  Euroopassa  jotakuinkin  yleinen  se 
käsitys,  että  se  on  kylmä.  Kun  maa  on  suunnattoman  laaja,  ovat 
siellä  kyllä  ilmastonvaihtelut  suuret,  mutta  ihminen  voi  verraten 
hyvin  tulla  toimeen  kylmyydenkin  vuoksi  melkein  missä  tahansa, 
yksin  Jäämeren  rannoilla,  missä  Mackenzie-joen  suistomaalla 
kasvaa  metsääkin.  Kolkoimpina  pidetään  Labradorin  pohjois- 
osaa sekä  Hudson  Baysta  luoteiseen  olevaa  tundra-aluetta.  Mutta 
eteläisessä  Ontariossa  ja  Vancouver-saarella  kasvatetaan  viini- 
rypäleitä  y.  m.  lämpimämpään  lauhkeaan  vyöhykkeeseen  kuu- 
luvia  tuotteita. 

Kanadan  ilmanalaa  voidaan  yleensä  pitää  mannerilmastona, 
jonka  tunnuksena  ovat  kylmät  talvet  ja  lämpimät  kesät.  Merien 
ja  suurten  järvien  lähistöillä  ovat  vuodenaikojen  vaihtelut  tasai- 

set.  Niin  on  varsinkin  British  Columbiassa,  missä  talvi  on  lauhkea 
ja  kesä  verraten  viileä.  Sateet  ovat  Ison  valtameren  rannikolla 
runsaat.  Preeria-alueella  sataa  vähän  ja  talvet  ovat  kylmät. 
Onneksi  tulee  sade  tavallisesti  keväällä,  jolloin  sitä  kipeimmin 
tarvitaan.  Ontarion  eteläosa  on  Kanadan  lämpimimpiä,  mutta 
pohjoisessa  on  Hudson  Bayn  läheisyyden  vuoksi  kylmää.  Quebec 
on  jonkin  verran  kylmempi  kuin  Ontario.  »Merimaakunnissa»  on 
tasaisempi  sekä  myös  sateisempi  ilmasto.  Nova  Scotia  on  niistä 
talvisin  lämpimin,  tammikuun  keskilämpö  siellä  on  vain  muu- 
tamia asteita  jäätymispisteen  alapuolella. 

Pintasuhteiltaan  jakaantuu  Kanada  viiteen  eri  alueeseen,  jotka 
eroavat  selvästi  toisistaan:  1)  Akadian  alue,  2)  St  Lawrencen 
tasankomaat,  3)  Laur  entinen  vuorimaa,  4)  Suuri  Keskit  as  anko 
ja  5)  Vuoristo-alue. 

Akadian  alueeseen  kuuluvat  Merimaakunnat  sekä  osa  Quebeciä. 
Maanpinta  on  hyvin  epätasaista,  mutta  yleensä  ei  kuitenkaan  ole 
1  000  jalkaa  korkeampia  nousuja,  paitsi  Gaspe-niemimaalla. 
Mäkiä  ja  harjuja  on,  niiden  välissä  jokien  varsilla  ja  meren  ranni- 
kolla on  varsin  arvokasta  maanyirjelysmaata.  New  Brunswickin 
joet  ovat  leveitä  ja  virtavia,  Nova  Scotian  joet  lyhyitä.  Kevät 
on  myöhäinen  ja  lumentulo  talvella  runsas.  Kesä  ja  alkusyksy 
sen  sijaan  ovat  viehättäviä. 

St  Lawrencen  tasangolla  on  vain  muutamia  yksinäisiä  mäkiä 
tai  vuoria,  joista  Montrealin  kaupungin  keskellä  oleva  Mount 
Royal  on  tunnetuin.  Niagaran  tienoilla  on  mäkiä  ja  sieltä  lähtien 
aina  Georgian  Bay  lie  paikoin  kauniisti  kumpuilevaa.  Muuten  se 
on  hyvin  tasaista.  Paitsi  mahtavaa  St  Lawrence- jokea,  joka  vie 
valtamereen  Suurien  Järvien  (SuperjLOj^n.  Michiganin,  Huronin, 
Erien  ja  Ontarion)  vedet,  on  siellä  toinenkin  komea  joki  Ottawa, 
joka  tulee  pohjoisesta.  Muita  pienempiä  jokia  on  useita.  Maa- 
perä, hiedan  tai  savensekaista  murtaa,  on  sangen  viljava.  Kesät 
ovat  kuumia  ja  talvet  kylmiä.  Lunta  sataa  paljon,  erittäinkin 
Quebecin  maakunnan  pohjoisessa  osassa. 

Laurentinen  vuorimaa  käsittää  melkein  puolet  Kanadan  pinta- 
alasta.   Se  alkaa  idässä  St  Lawrencen  ja  sen  tasangon  pohjois- 

puolelta  ja  siihen  kuuluu  Hudson  Bayn  tienoo  sekä  siitä  länteen 
olevat  maat  aina  Mackenzie- joelle  saakka.  Ontarion  maakunta 
kuuluu  suurimmaksi  osaksi  tähän  alueeseen.  Maa  muistuttaa 
hyvin  paljon  Suomea,  osaksi  Norjaa  (esim.  Montrealin  pohjois- 
puolella vuorijono  Laurentides).  Järviä  on  lukemattomia,  samoin 
jokia  ja  puroja.  Maaperä  on  verraten  karua  ja  ruokamultaa  mata- 
lalti.  Kuitenkin  on  siellä  paikoin  hyvääkin  viljelysmaata.  Hud- 
son Bayn  ja  Muskokan  seudun  välillä  on  Ontarion  suuri  savi- 
alue, jossa  vahvan  metsän  alla  olisi  hyvää  maata  maanviljelyk- 
selle, vaikkakin  viljelemistä  ehkäisee  kylmähkö  ilmanala.  Mus- 
kokan järviseudut  ovat  kauniita. 

Suuri  keskitasanko  ulottuu  Yhdysvaltain  rajalta  Jäämereen 
ja  Laurentisesta  vuorimaasta  Kallio  vuoristoon.  Etelässä  se  on 
800  mailia  leveä  ja  supistuu  pohjoisessa  puolta  kapeammaksi. 
Idästä  länteen  se  jakaantuu  porrasmaisesti  kolmeen  tasankoon. 
Itäisin,  Manit oban  alue,  on  matalin,  ainoastaan  800  jalkaa  meren 
pinnan  yläpuolella.  Siihen  kuuluu  viljava  Red  J^yer-laakso. 
Toinen  tasanko  alkaa  Länsi-Manitobasta,  nousten  vähitellen  niin, 
että  se  läntisimpänä,  Reginan  ja  Medicin  Hatin  välillä,  on  1  600 
jalkaa  korkealla.  Luoteessa  jää  North  Saskatchewan  River  sen 
piiriin.  Alempi,  Manitoban  tasanko,  on  melkein  kauttaaltaan 
tasaista,  tämä  sen  sijaan  on  aaltoilevaa.  Kolmas  tasanko,  joka 
rajoittuu  lännessä  Kalliovuoristoon  ja  kohoaa  3  000  jalan  korkeu- 
delle, on  aikalailla  kumpuista.  Näiden  tasankojen  vesiä  kuljettaa 
etelässä  ja  lounaassa  Red  River  ja  sen  sivujoki  Assiniboine,  jotka 
laskevat  Lake  Winnipegiin,  mistä  Nelson-joki  johtaa  vedet 
Hudson-lahteen .  Tasangon  pohjoisosassa  virtaavat  Churchill- jokir 
joka  laskee  Hudson-lahteen,  Peace-,  Athabaska-  ja  Mackenzie- 
joet^  jotka  viimeksimainitun  kautta  johtavat  Jäämereen. 

1  asanko-alueen  maaperä  on  yleensä  hyvin  rikasmultaista 
(paikoin,  erittäin  lounaisessa  on  heikompaa) .  Ruokamulta  on 
mustaa  tai  ruskehtavaa  ja  voi  sitä  olla  kymmenenkin  jalan  pak- 
suudella. Sen  alla  on  savi.  Harvassa  paikassa  maapallolla  on  tämän 
rikkaampaa  maaperää  kasvillisuudelle.  Vettä  ja  lunta  tulee  vä- 
hän. Merkittävä  on,  että  sadetta  saadaan  enimmäkseen  kevät-  ja 

kesäkuukausina,  parhaiten  alkukesänä,  jolloin  maanviljelys  sitä 
parhaiten  tarvitsee.  Talvet  ovat  kylmiä,  kesät  lämpimiä.  Länti- 
simmässä osassa  ilmasto  on  lauhkeampi. 

Vuoristo-alue  on  Kanadan  läntisin  ja  ulottuu  sekin  Yhdys- 
valtain rajalta  Jäämereen.  Kalliovuoriston  leveys  on  noin  60 
mailia,  ja  monet  vuorenhuiput  nousevat  siellä  lähes  20  000  jalan 
korkeuteen.  Sieltä  länteen  on  useampia  muita  vuorijaksoja,  jotka 
ovat  matalampia,  kuta  lähemmäksi  Isoa  valtamerta  tullaan. 
Selkirkin  vuorijaksossa  on  vielä  10  000  jalan  huippuja,  rannikko- 
jaksossa  (Coast  Range),  joka  on  100  mailia  leveä,  ainoastaan  muu- 
tama huippu  nousee  9  000  jalan  korkeuteen.  Komeata  metsää 
kasvavien  vuorenrinteiden  välissä  on  laaksoja,  joissa  virtaa  vuo- 
laita, koskista  rikkaita  jokia.  Tunnetuimmat  niistä  ovat  Co- 
lumbia ja  Fraser,  jotka  laskevat  Isoon  valtamereen,  Columbia 
Yhdysvaltain  puolella.  Samaan  valtamereen  laskee  pohjoisessa 
Skeena.  Koilliset  joet,  Peace,  Liard  ja  muutamat  muut  yhtyvät 
Mackenzieen.  Pohjoisin  suur  joki  Yukon  vie  vedet  Behringin  sal- 
meen. Joet  soveltuvat  laivaliikenteelle  ainoastaan  suu-osiltaan. 
Siellä  on  viljavia,  ehkä  paikoin  kapeita  laaksoja.  Ilmasto  on 
sangen  vaihteleva  tämän  alueen  eri  osissa.  Rannikolla  se  on 
lämpösuhteiltaan  tasainen,  kostea.  Vuoristossa  on  kylmiä  talvia, 
mutta  kesä  voi  olla  melkeinpä  tukahduttavan  lämmin. 

Kanadan  pinta-alasta  on  noin  yksi  kolmaskymmenesosa  vettä. 
Paitsi  Suuria  Järviä,  jotka  etelässä  ovat  Yhdysvaltojen  rajana, 
on  Kanadassa  kolme  muuta  suurta  järveä:  Lake  Winnipeg,  Great 
Slave  Lake  ja  Great  Bear  Lake,  jotka  ovat  Erie-  tai  Ontario- 
järvien  kokoisia,  vieläpä  suurempia.  Muita  mainittavia  suureh- 
koja järviä  ovat  Lake  Nipigon  Ontariossa  ja  Lake  St  John  Oue- 
becissä.  Hudson  Bay  on  suuri  sisj^neri,  800  mailia  pitkä  ja  595 
mailia  leveä.  Se  on  Hudson-salmen  kautta  yhteydessä  Atlantin 
ja  Fox  Channelin  kautta  Jäämeren  kanssa.  Eteläisintä  osaa  sano- 
taan James  Bayksi. 

KANADAN  JA  SUOMEN  ILMANALA. 

Siirtolaisille,  jotka  menevät  Kanadaan,  sekä  myöskin  koti- 
maassa oleville,  on  tärkeää  tuntea  Kanadan  ja  Suomen  ilmaston 
eroavaisuus,  jotta  paremmin  voitaisiin  käyttää  hyväkseen  niitä 
kokemuksia,  joita  Kanadassa  on  saavutettu.  Kanada  on  Suo- 
messa ollut  näihin  saakka  niin  kovin  vähän  tunnettu,  että  käsi- 
tykset sen  ilmanalastakin  ovat  hämäriä  tai  hyvin  ristiriitaisia. 

Kun  Kanada  on  iso  maa,  joka  ulottuu  kolmeen  valtamereen, 
vallitsee  siellä  luonnollisesti  eri  osissa  aivan  erilainen  ilmastokin. 
Eteläisin  osa  pistäytyy  Yhdysvaltain  Detroitin  luona  noin  Roo- 
man leveysasteelle.  Pohjoisessa  Kanada  menee  taas  lähelle 
^pohjoisnapaa.  Atlantin  rannalla  vallitsee  kylmien  merivirtojen 
vuoksi  kokonaan  toinen  ilmasto  kuin  Ison  Valtameren  rannalla, 
missä  lämpimät  merivirrat  seuraavat  rannikkoa  pitkälle  pohjoi- 
seen. Suuren  manteren  sisäosissa  on  taas  tyypillinen  manner- 
ilmasto. 

Verrattaessa  Kanadan  ja  Suomen  ilmanalaa  toisiinsa  huomaa 
heti,  että  Kanada  on  yleensä  kylmempi  kuin  Suomi.  Tämä  ilme- 
nee parhaiten,  jos  tarkastamme  Helsingin  lämpösuhteita  ja  kul- 
jemme samaa  leveysastetta  Kanadassa.  Tämä  leveysaste  on 
Labradorilla  sen  pohjoisosassa.  Se  on  siellä  jotakuinkin  tarkal- 
leen metsäalueen  loppurajana.  Helsingin  korkeudella  metsät  jo 
loppuvat  ja  kasvillisuus  on  pääasiassa  tundraruohoa.  Näin  ollen 
siellä  on  luonnollisesti  kylmää.  Niinpä  on  tammikuun  keski- 
lämpö — 28  C,  helmikuun  — 25  ja  maaliskuun  — 24  astetta.  Vielä 
huhtikuussa  on  Ungava-lahden  tienoilla  keskilämpö  — 12.2,  siis 
siellä  on  silloin  kylmempi  kuin  Oulussa  keskitalvella.  Touko- 
kuussakin on  keskimäärin  4  astetta  pakkasta,  siis  melkein  niin 
kylmää  kuin  Helsingissä  maaliskuussa.  Kesäkuun  lämpö  on  +  5, 
eikä  se  lämpimimpienkään  kuukausien,  heinä-  ja  elokuun  aikana 
nouse  kuin  7.2  asteeseen  saakka,  siis  samaan  lämpömäärään,  kuin 
Oulussa  toukokuussa.  Syyskuu  ei  ole  paljon  lämpimämpi  kuin 
Kuopiossa  huhtikuu,  lokakuu  lähentelee  Helsingin  pakkas- 
m  kuukausia  ja  talvi  yhä  kiristyy  marras-  ja  joulukuussa. 

Keski-Kanadassa  samalla  leveysasteella  on  talvi  jotakuinkin 
yhtä  kylmä  kuin  Ungavalla,  mutta  kesä  on  huomattavasti  lämpi- 
mämpi, kuitenkin  se  on  1 — 3  astetta  kylmempi  kuin  Oulussa. 

Yukonilla  Dawsonissa  (Klondikella)  eivät  talvet  ole  aivan  niin 
kylmät  kuin  samalla  leveysasteella  muualla  Kanadassa,  kevät 
tulee  huomattavasti  aikaisemmin  ja  syksykin  on  pitempi. 

Viljelykseen  ja  uudisasutukseen  on  toistaiseksi  kokonaan  käyt- 
tämätöntä koko  se  Kanadan  osa,  mikä  on  Helsingin  leveysasteen 
yläpuolella.  Sen  mineraalejakinf  joita  kyllä  on  runsaasti,  on 
tähän  saakka  käytetty  hyväksi  vain  Klondikessa.  Yleensä  on 
kuitenkin  vallalla  se  käsitys,  että  ainakin  suurin  osa  Keski- 
Kanadan  pohjoisosaa,  n.  s.  North  Western  Territory,  soveltuu 
karjanhoidolle  voimakkaan  ruohonkasvunsa  takia.  Ja  suuren 
Mackenzie-joen  varsilla  ulottuu  metsänkasvu  aina  Jäämerelle 
saakka.  Kuitenkin  on  Hudson-lahden  varsi  kauas  etelään  jota- 
kuinkin arktista.  Niinpä  jääkarhut  tulevat  jäälautoilla  ajaen 
tuossa  suuressa  lahti-meressä  paljon  etelämmäksi  kuin  Helsingin 
leveysasteelle. 

Kanadan  viljeltäväksi  kelpaava  alue  päättyy  tärkeimmissä 
viljankasvatusmaakunnissa  Manitobassa,  Saskatchewanissa  ja 
Albertassa.  Helsingin  leveysasteen  tasalla  (se  onkin  näiden  maa- 
kuntien pohjoisena  rajana).  Kuitenkaan  ei  asutus  toistaiseksi 
ulotu  niissäkään  edes  puoliväliinkään  siitä. 

Edmontonissa,  Albertan  maakunnassa,  on  keskilämpö  tammi- 
kuussa — 15  C.  ja  helmikuussa  — 12.2  (Oulussa  — 9.8  ja  — 10.8). 
Maaliskuun  keskilämpö  nousee  lähelle  Kuopion  keskilämpöä. 
Huhtikuu  on  jo  lämpimämpi  kuin  Helsingissä,  mutta  marras- 
kuussa vallitsevat  talvipakkaset. 

Port  Arthurin  kaupunki  Ontariossa  on  suuren  Superior- järven 
rannalla,  siis  Keski-Kanadan  viljelysalueen  eteläpäässä-  Kuten 
tunnettua  on  tämä  Kanadan  suomalaisten  keskuksia.  On  outoa, 
että  siellä  on  talvi  kylmempi  kuin  Edmontonissa.  Siihen  kai  vai- 
kuttaa se,  että  se  on  lähempänä  Hudson-lahtea.  Huhtikuu  Port 
Arthurissa  on  vähän  lämpimämpi  kuin  vastaava  kuukausi  Kuo- 
piossa sekä  varsinaiset  kesäkuukaudet  hiukan  lämpimämmät 

kuin  Helsingissä.  Yleensä  ei  Port  Arthurin  ja  Etelä- Suomen  ke- 
hillä ole  suurta  eroa,  mutta  talvet  ovat  melkoisesti  kylmemmät. 

Aivan  erikoisen  alueen  ilmastollisessa  suhteessa  muodostaa 
British  CohiTyifrifin  ranTiikko.  Vancouverissa  laskeutuu  Celsius- 
lämpömittari  harvoin  jäätymispisteeseen  talvella.  Keskilämpö 
kesällä  ei  nouse  Helsingin  lämpöä  suuremmaksi,,  ei  edes  siihen- 
kään. Siellä  vallitsevat  sangen  tasaiset  ilmat.  Sademäärä  on 
joillakin  seuduin  suuri,  mutta  Vancouverin  saaren  eteläpäätä 
kehutaan  sangen  aurinkoiseksi. 

Lopuksi  pieni  vertailu  Montrealin  ja  Helsingin  ilmanalan  välillä. 
Tammikuun  keskilämpö  on  Montrealissa  — 10.  Helsingissä  — 5.". 
Myös  helmikuu  on  Montrealissa  kylmempi,  maaliskuu  taas  hiu- 
kan lämpimämpi.  Huhtikuu  on  Montrealissa  —5.  Helsingissä 
+2.4,  toukokuu  Montrealissa  —13.  Helsingissä  —9.4.  Kesä- 
kuukaudet ovat  Montrealissa  3  astetta  ja  syyskuu  5  astetta  läm- 
pimämpiä kuin  Helsingissä.  Vielä  lokakuukin  on  Montrealissa 
lämpimämpi,  mutta  sitten  kylmyys  voittaa. 

Eleensä  on  Kanadassa  (länsirantaa  lukuunottamatta)  lämmön 
vaihtelut  suuremmat  kuin  Suomessa.  Kuitenkaan  ei  asutun 
Kanadan  ilmanala  kovin  paljon  poikkea  Suomen  ilmastosta. 

AIKAISEMPI  HISTORIA. 

Kun  Amerikka  Columbuksen  löytöretken  jälkeen  1492  tuli 
tunnetuksi,,  riensivät  Euroopan  eri  kansat  ottamaan  siitä  itselleen 
osia. 

Cabotit  tutkivat  Englannin  hyväksi  vuosina  1497  ja  1498  Cape 
Bretonin  ja  kaukana  koillisessa  Hudson-salmet  sekä  tulivat  Aca- 
dian  rannoille.  Uuteen  Englantiin  ja  aina  Virginiaan  saakka. 
Näistä  retkistä  johtuvat  Englannin  omistusoikeudet  Pohjois- 
Amerikkaan. 

Heitä  seurasivat  ranskalaiset.  Italialainen  Juan  Verrazzano 
otti  vuonna  1524  Ranskan  palveluksessa  ollen  selkoa  rannikosta, 
joka  ulottui  Cape  Hatterasista  Nova  Scotiaan.  Hänen  veljensä 
piirsi  verraten  hyvät  kartat  ja  kastoi   manteren  pohjoisosan 

»Uudeksi  Ranskaksi»  (Nouvelle  France).  Kun  Ranskalla  oli  niihin 
aikoihin  sotia  Euroopassa,  ehdittiin  uusiin  alueisiin  kiinnittää 
aluksi  vain  sangen  vähän  huomiota.  Vuonna  1534  lähetettiin 
sinne  Jacques  Cartier,  jota  pidetään  ensimmäisenä  siirtokunnan 
porustajana  Kanadassa.  Tosin  muinaisina  aikoina,  aivan  tuhat- 
lukumme alussa,  lienevät  skandinaavit  Islannista  Grönlannin 
kautta  käyneet  Kanadassa  ja  perustaneet  sinne  siirtokunnankin, 
mutta  se  oli  hävinnyt  eikä  ketään  valkoisia asunut  Kanadassa 
ennen  ranskalaisten  tuloa. 

Cartier  saapui  Belle  Isien  salmen  kautta,  joka  erottaa  New- 
foundlandin  manteresta,  ja  nousi  maihin  Labradorin  puolella. 
Maa  on  siellä  sangen  karua,  joten  ensimmäinen  vaikutus  ei  rans- 
kalaisista suinkaan  ollut  hyvä.  Cartier  tuli  siihen  käsitykseen, 
että  tämän  täytyi  olla  se  maa,  johon  Jumala  ajoi  Kainin  veljes- 
murhan  jälkeen.  Varmasti  se  ei  ollut  sama  seutu,  mihin  skandi- 
naavit olivat  muinoin  saapuneet,  he  kun  antoivat  maihinnousu- 
paikalle »Hyvän  Viinimaan»  nimen.  Mutta  myöskin  Cartier  näki 
parempaa  saapuessaan  sisemmäksi.  Hän  joutui  Gaspe-nienii- 
maalle  ja  siinä  muodollisesti  otti  »Uuden  Ranskan»  Ranskan  kruu- 
nulle. Seuraavana  vuonna  hän  purjehti  St  Lawrence- jokea  ylös- 
päin. Maa  näytti  viljavalta  ja  sitä  peittivät  joen  molemmin  puo- 
lin aarniometsät.  Hän  saapui  aina  Lachme-koskille  saakka  ja 
laski  laivansa  ankkuriin  nykyisen  Montrealin  kohdalla  Hoche- 
lagass§.  Muutaman  päivän  perästä  hän  palasi  joen  suulle  ja 
valitsi  siirtokunnan  paikaksi  nykyisen  Quebecin  kaupungin  seu- 
dun,  mikä  näytti  parhaiten  sopivan  puolustustarkoituksiin.  Kun 
intiaanit,  joita  siellä  asui  pienessä  kyläkunnassa,  sanoivat  paikan 
nimeksi  »Kannata»,# luuli  Cartier  sen  tarkoittavan  koko  maata,  ja 
niin  tuli  maan  nimeksi  Kanada^  joka  oikeastaan  merkitsee 
intiaanikielellä  vain  kylää.  Tätä  nimeä  hän  käytti  selostukses- 
saan, kun  palasi  takaisin  kotiin.  Vuonna  1541  hän  tuli  uudelleen, 
ja  nyt  siirtokunta  pantiin  alulle.  Se  ei  kuitenkaan  johtanut  pysy- 
viin tuloksiin,  samoin  kuin  ei  ranskalaisen  aatelismiehen  de 
Robervalin  yrityskään  hiukan  myöhemmin.  Uusi  Ranska  jäi 
vielä  60  vuodeksi  yksinomaan  punanahoille. 

Vuonna  1603  kävi  Kanadassa  Samuel  de  Champlain  ja  tuli 
hänkin  tällä  matkalla  Hochelagaan  saakka.  Seuraavana  vuotena 
hän  saapui  uudelleen  ja  pysyvästi.  Mukanaan  hänellä  oli 
aatelismies  de  Monts,  jolle  Ranskan  kuningas  oli  antanut  yksin- 
oikeuden turkiskauppaan  Uuden  Ranskan  alueelta.  Champlain 
oli  suurten  unelmien  mies  ja  samalla  toimintakykyinen.  Que- 
becin siirtokunnassa  ei  ollut  alussa  kuin  28  valkoista  miestä, 
mutta  heidän  johtajansa  kuvitteli  uudesta  maasta  kokonaista 
valtakuntaa  Ranskalle.  Champlain  lähti  tutkimaan  tätä  valta- 
kuntaansa, souti  ja  purjehti  vesistöjä  aina  Huron-  ja  Michigan- 
järville  saakka.  Kun  hän  kuoli  vuonna  1635.  ei  oltu  vielä  valta- 
kunnan ääriä  saavutettu.  Tuli  toisia,  jotka  jatkoivat,  mutta 
hekin  monesti  luulivat,  ettei  tällä  maalla  ääriä  olisikaan.  Samalla 
oli  siirtokunnan  perustusta  lujitettava.  Quebecin  kaupunki  alkoi 
voimistua  uusien  siirtolaisten  ja  turkiskaupan  turvissa.  Vuonna 
1642  perusti  aatelismies  de  Maisonneuve  siirtokunnan  St  La^v- 
rence-joen  varrelle,  Quebecin  yläpuolelle.  Kun  hän  lähti  tätä 
perustamaan,  varoittivat  olojen  tuntijat  häntä  irokeesi-intiaa- 
neista,  jotka  olivat  paikan,  »Hochelagan»,  isäntiä.  »Minä  menen, 
vaikka  jokainen  puu  olisi  irokeesi»,  sanoi  yltiöpäinen  seikkailija. 
Kun  pieni  joukko  nousi  maihin  vuoren  (Mont  Royal)  juurella,  las- 
keutuivat retkeläiset  polvilleen  ja  pappi  pyhityspuheessaan  sanoi 
profeetallisesti:  »Te  olette  kuin  sinapinsiemen,  joka  vähäisestä 
alkaa  ja  kasvaa  puuksi,  joka  varjostaa  maan.»  Samalla  paikalla 
on  nyt  miljoonakaupunki  Montreal.  Intiaanit  tosin  ahdistelivat, 
verisiä  yhteentörmäyksiä  sattui,  mutta  siirtokunta  säilyi. 

Turkiskauppa  houkutteli  ranskalaisia  tunkeutumaan  syvem- 
mälle erämaihin.  Kaksi  seikkailijaa,  Radisson  ja  des  Grosseil- 
liers,  lähti  Montrealista  vuonna  1660  tuntematonta  länttä  kohti. 
He  kävivät  nykyisessä  Amerikan  Dakotassa  ja  pohjoiseen  päin  he 
tunkeutuivat  maitse  Hudson  Bavlle  saakka,  jossa  oli  meritse 
käyty  ennenkin.  Siellähän  vuonna  1610  menetti  Intian  väylää 
etsiessään  henkensä  kuuluisa  Henry  Hudson,  joka  jätti  nimensä 
tuolle  suurelle  sisämerelle  ja  joka  on  historiassa  erityisesti  tun- 
nettu siitä,  että  hän  löysi  (hänestä  nimensä  saaneen)  nykyisen 

New  Yorkin  kohdalla  olevan  joen  ja  osti  Manhattan  saaren  intiaa- 
neilta 24  dollarin  arvoisilla  tavaroilla.  Saarella  on  nyt  New 
Yorkin  pääosa. 

Radisson  koetti  saada  maanmiehiään,  ranskalaisia,  innostu- 
maan turkiskauppaan  Hudson  Bayn  alueella.  Kun  he  eivät  siihen 
ryhtyneet,  kääntyi  hän  englantilaisten  puoleen,  ja  nämä  perusti- 
vat vuonna  1670  mainehikkaan  Hudson  Bay-yhtiön.  Siitä  syntyi 
myöhemmin  kahnauksia  Ranskan  ja  Englannin  välillä. 

Paitsi  turkisten  ostajia  ja  seikkailijoita  meni  länteen  myös 
ranskalaisia  lähetyssaarnaajia,  jotka,  samalla  kuin  käännyttivät 
intiaaneja,  Jtoimfeat  suurenmmsinaT.löy"tQretkeiUjöm^  ja  »Uuden 
Ranskan»  alueen  laajentajina.  Kuuluisin  näistä  retkeilijöistä  oli 
Las  alle,  joka  saapui  vuonna  1682  Mississippijoelle  saakka  ja 
laskeutui  sitä  myöten  Meksikon  lahdelle,  julistaen  Ranskan  ku- 
ninkaan alaiseksi  tämän  suunnattoman  alueen,  jolle  hän  antoi 
nimen  Louisiana.  Se  pysyi  Ranskan  alusmaana  senkin  jälkeen, 
kun  itse  Kanada  oli  joutunut  Englannille. 

Kun  Quebecistä  ja  Montrealista  käsin  toimittiin  näin  laajalle, 
kuten  Lasallen.  Isä  Marquetten,  Kallio  vuoriston  löytäjien  Yeren- 
drysin  y .  m.  retket  osoittavat,  todistaa  se  suurta  elinvoimaisuutta 
ja  korkeata  kehitystä,  mikä  vallitsi  Kanadan  ranskalaisten  kes- 
kuudessa. Ranska  oli  niinä  aikoina  suurin  maanomistaja  Pohjois- 
Amerikassa. 

Englanti  tuli  kuitenkin  vaaralliseksi  Ranskan  kilpailijaksi. 
Nojautuen  Cabotien  löytöihin  Atlantin  rannalla  sekä  Draken 
matkoihin  Ison  valtameren  puoleisella  osalla  vuonna  1579  vaati 
Englanti  itselleen  koko  Pohjois -Amerikkaa,  paitsi  niitä  alueita,, 
joita  Espanja  oli  aikaisemmin  vallannut.  Kanadassa  se  sai  vah- 
van tuen  Hudson  Bay-yhtiöst^ä.  joka  katsoi  koko  Kanadan  taka- 
liston omaksi  alueekseen.  Niinpä  sopimuksessa  vuonna  1713 
Ranska  luopui  vaatimuksistaan  Hudson  Bayhin  sekä  Acadian 
alueesta,  johon  kuului  Nova  Scotian  niemimaa  sekä  suurin  osa 
nykyistä  New  Brmiswicjs,yi. 

Näin  oli  Englannilla  jo  vakava  jalansija  nykyisessä  Kanadassa. 
Ja  tuli  aika,  jolloin  se  kokonaan  tuhosi  Ranskan  vallan  siellä. 

Syntyi  sota  ja  etelästä  lähetettiin  kenraali  Wolfe  sotajoukon  kera 
valloittamaan  Kanada.  Ratkaiseva  taistelu  tapahtui  syyskuun 
13.  p:nä  1759  n.  s.  Abrahamin  Kentillä  Quebecin  kaupungin  vie- 
rellä. Sekä  kejarjjälLXoM^  että  ranskalaisten  päällikkö  Mjont- 
calrn  kaatuivat.  Voitto  tuli  Englannille.  Lopullisesti  ranskalaiset 
antautuivat  Montrealissa  syyskuun  8.  p:nä  1760.  Pariisin  rau- 
hassa vuonna  1763  luovutettiin  Uusi  Ranska  Englannille  ja  jätet- 
tiin  vain  kaksi  pientä  saarta  Newfoundlandin  kupeella,  St  Pierre 
ja  Miquelon,  ranskalaisille  kalojen  kuivauspaikoiksi.  Ne  ovat  vielä- 
kin tähteenä  ranskalaisten  entisestä  vallasta  Pohjois- Amerikassa. 

Sen  puolentoista  sadan  vuoden  kuluessa,  mikä  lasketaan  Rans- 
kan ajaksi  Kanadassa,  oli  maahan  saapunut  niin  paljon  ranska- 
laisia, että  »Uudessa  Ranskassa»  väestö  oli  melkein  kokonaan 
ranskalaista.  Englantilaisten  muutto  kävi  huomattavaksi  vasta 
Amerikan  vapaussodan  aikana  sekä  pian  sen  jälkeen.  Ne,  jotka 
pysyivät  uskollisina  Englannin  kruunulle,  loj alistit,  katsoivat 
edullisemmaksi  muuttaa  tähän  maahan.  Näin  kansoittuivat 
Nova  Scotia,  New  Brunswick  ja  Quebecin  maakunnasta  n.  s. 
Eastern  Townships  (Itäiset  pitäjät).  Joukko  lojalisteja  muutti 
lännemmäksi,  tullen  perusainekseksi  nykyiseen  Ontarioon. 

Tämä  osaltaan  selittää,  miksi  Kanada  ei  liittynyt  Amerikan 
siirtokuntain  puolelle  vapaustaistelussa  ja  miksi  se  myöhemmin- 
kin on  pysynyt  uskollisena  Englannille.  Amerikkalaiset  koettivat 
kyllä  taivuttaa  Kanadaa  puolelleen.  Siinä  tarkoituksessa  tuli 
Benjamin  Franklin  Montrealiin,  mutta  sai  tyhjin  toimin  palata. 
Paremmin  eivät  onnistuneet  amerikkalaisten  ]\fontgomeryn  ja 
ja  Arnoldin  yritykset  asevoimin  vallata  Kanada.  Yhtä  vähän  oli 
amerikkalaisten  yrityksillä  menestystä  vuonna  181%,  jolloin  oli 
sota  Englannin  ja  Yhdysvaltain  välillä. 

Mutta  Amerikan  vapausliikkeestä  oli  välillistä  hyötyä  myöskin 
Kanadan  olojen  järjestykselle.  Perustuslakisäännöksellä  vuonna 
1791  erotettiin  englanninkielinen  Ontario  eli  Ylä-Kanada,  joksi 
sitä  silloin  sanottiin,  ranskankielisestä  Quebecistä  eli  Ala-Kana- 
dasta. Maakunnille  järjestettiin  eduskunnallinen  hallitusmuoto, 
Nova  Scotia  ja  New  Brunswirr1^  olivat  sen  saaneet  jo  aikaisemmin. 

Kanadan-kirja  —  13 

DOMINION  PERUSTAMINEN. 

Se  järjestelmä,  joka  oli  Amerikan  vapaussodan  jälkeen  ja  juuri 
sen  johdosta  syntynyt  Kanadassa,  ei  tyydyttänyt  kauan  voimis- 
tuvia siirtokuntia,  jotka  alkoivat  vähitellen  vaatia  itsehallintoa. 
Syntyi katkeria  riitoja  lainlaatij  akun  tien  ja  englantilaisten  kuver- 
nöörien välillä.  Ne  johtivat  sekä  Ylä-  että  Ala-Kanadassa  vuosina 
1837  ja  1838  kapinoihin,  jotka  kyllä  kukistettiin,  mutta  joiden 
seurauksena  oli  se,  että  nämä  maakunnat  vuonna  1841  yhdistet- 
tiin unioniksi,  joka  sai  kansalle  vastuunalaisen  hallituksen.  Ja 
vihdoin  vuonna  1848  Englanti  lopullisesti  tunnusti,  että  sen  aset- 
tama kuvernööri,  kuten  kuningas  emämaassa,  ei  hallitse,  vaan 
hallitus  on  sen  puoluejohtajan  käsissä,  jolla  kulloinkin  on  lain- 
Jaatijakunnan  enemmistön  kannatus  puolellaan.  Samana  vuonna 
annettiin  samanlaiset  vastuunalaiset  hallitukset  N  oy  a  S  cotialle 
ja  New  Brunswickille  sekä  vuonna  1851  Prince  Edward  Islandille, 
joka  myöskin  oli  muodostunut  eri  maakunnaksi. 

Tällä  välin  oli  uusi  siirtokunta  syntynyt  Ison  Valtameren  ran- 
nalle Vancouver-saarelle,  mistä  oli  löydetty  kivihiiltä  vuonna 
1849  ja  mihin  turkiskauppa  suuntautui  sekä  maitse  että  meritse. 
Tämä  siirtokunta  sai  eduskunnallisen  hallituksen  vuonna  1856. 
Vähän  myöhemmin  löydettiin  kultaa  kaukaa  mannermaan  puo- 
lelta, ja  sinne  riensi  suuret  joukot  kullankaivajia.  Tästä  alueesta 
tuli  erityinen  siirtokunta.  Näistä  muodostui  J866  British 
Columbian  maakunta,  joka  sai  vuonna  1871  samantapaisen 
perustuslain  kuin  muutkin  maakunnat. 

Näin  oli  Kanadassa  viisi  erillistä  maakuntaa,  joilla  kaikilla  oli 
oma  eduskunnallinen  hallituksensa.  Ylä-  ja  Ala-Kanada  (unio- 
nissa keskenään),  Nova  Scotia,  New  Brunswick,  Prince  Edward 
Island  ja  muodostumaisillaan  oleva  British  Columbia.  Laaja 
alue  Ylä- Kanadan  ja  British  Columbian  välillä  oli  järjestymä- 
töntä Hudson  Bay-yhtiölle  kuuluvaa  aluetta. 

Sitä  mukaa  kuin  yhteys  maakuntien  välillä  kehittyi,  erittäin- 
kin rautateitten  ja  sähkölinjain  tultua  käytäntöön,  alettiin  huo- 
mata hallinnollisen  yhteenliittymisen  tärkeyttä.  Jo  vuonna  1851 

oli  Ylä-Kanadan  pääministeri  Henry, Sherwood  laatinut  suunni- 
telman,  jonka   mukaan  Britjdliusen 

kunnat  muodostaisivat  federatiivisen  liiton,  jonka  yhteisenft 
eduskuntana  olisi  kaksikamarinen  valittujen  jäsenten  parla- 
mentti. Maakuntien  paikalliset  lainlaatijakunnat  siitä  huoli- 
matta  säilytettäisiin  edelleen.  Tämä  ehdotus  osoittautui  harkit- 
semisen arvoiseksi  ja  sai  osakseen  kannatusta.  Vuonna  18.r8  mat- 
kusti Alexander  Galtin  ehdotuksesta  lähetystö  Englantiin  neuvot- 
telemaan asiasta  valtakunnan  johtomiesten  kanssa.  Vaikka 
sillä  kerralla  ei  vielä  mitään  valmista  tullut,  vaativat  käytän- 
nölliset kysymykset  pian  tekoihin  ryhtymistä.  Maakunta^^ 
tukset  huomasivat  kykenemättömyytensä  yhteisiä  päätöksiä 
saamaan  aikaan.  Yhdysvallat  tarjosivat  Kanadalle  kokonaisuu- 
dessaan kauppasopimusta  vastavuoroisuuden  perustalla,  mutta 
tätä  etua  ei  voitu  käyttää  hyväksi,  kun  ei  pystytty  saamaan 
aikaan  päätöstä  koko  Kanadan  nimessä.  Englannin  hallitus 
vaati,  että  Kaj^dajn 

asiakseen.  Tällaisten  kysymysten  ratkaisua  varten  muodostet- 
tiin vuonna  1864  Ylä-  ja  Ala-Kanadan  yhteinen  koalitionihallitus. 
Merimaakunnat  puolestaan  asettivat  oman  neuvoskunnan  suun- 
nittelemaan  näiden  yhteistä  hallitusta  ja  lainla atijakuntaa. 
Tämä  neuvoskunta  sai  oikeuden  laajentaa  tehtäväänsä  sekä 
mennä  Quebeciin  neuvottelemaan  kaikkien  maakuntien  federaa- 
lisesta  yhteenliittymisestä.  Lokakuussa  1864  kokoontunut  Que- 
becin konferenssi  laati  72  päätöslauselmaa,  jotka  Ylä-  ja  Ala- 
Kanadan  yhteinen  lainlaatijakunta  hyväksyi.  Merimaakuimissa 
oli  vastustus  suurempi.  Kuitenkin  Nova  Scotia  ja  New  Bruns- 
wick  vihdoin  suostuivat  lähettämään  edustajansa  muitten  mu- 
kana Lontooseen.  Neuvottelut  alkoivat  valtakunnan  pääkaupun- 
gissa joulukuun  4.  p:nä  1866.  Prince  Edward  Island  ja  _New- 
foundland  eivät  olleet  edustettuina.  Perustana  keskusteluille 
olivat  Quebecin  konferenssin  päätöslauselmat,  joihin  tehtiin 
jonkin  verran  muutoksia.  Niinpä  liittoyhtymän  nimi  »Kanadan 
Kuningaskunta»  muutettiin  dominioksi.  Englannin  parlamentti 
hyväksyi  näin  syntyneen  perustuslain  Kanadalle  ia  se.  »British 

North  America  Act»  sai  kuninkaan  hyväksymisen  maaliskuun 
/$>^7*     29.  p:nä  Pian  sen  jälkeen  antoi  Englannin  hallitus  julistuk- 

sen, jonka  mukaan  Kanadan  maakunnat  yhdistettiin  yhdeksi 
dominioksi,  Kanadan  nimellä,  ja  niin  astui  tämä  uusi  järjestelmä, 
joka  on  Kanadan  valtiollinen  perustus,  käytäntöön  heinäkuun 
1.  p:nä  186?.  Siitä  lähtien  vietetään  vuosittain  tuota  päivää 
Kanadan  perustamisen  juhlana. 

Dominioiden  syntymisen  hyväksi  työskentelivät  monet  Kana- 
dan maakuntien  valtiomiehet  ja  Quebecin  konferenssin  jäsenille 
annettiin  kunnianimi  »Fathers  of  Confederation»  (Liittoutuman 
Isät).  Vaikuttavin  heistä  oli  John  A.  MacDonald,  jonka  tehtä- 
väksi jäi  järjestelmän  toimeenpano  uuden  dominion  hallituksen 
pääministerinä.  Alussa  hänellä  oli  suuria  vaikeuksia.  Yhtymän 
vastustajat  lietsoivat  eri  maakunnissa  tyytymättömyyttä,  usko- 
tellen, että  maakunnat  menettäisivät  itsenäisyytensä  ja  vapau- 
tensa. Kun  MacDonald,  laajentaakseen  dominion  aluetta  ja  yh- 
distääkseen valtakunnan  valtamerestä  toiseen,  hankki  yhteisen 
hallituksen  alaiseksi  Hudson  Bay-vhtiön  alueet,  syntyi  siellä 
vuonna  1870  kapina,  jonka  kukistaminen  tuotti  huolta.  Mani- 
toba  liitettiin  pian  dominioon  maakuntana.  British  Columbia  sai 
asiansa  järjestykseen  ja  yhtyi  liittoon  1871.  Prince  Edwar_d 
Island  tuli  pari  vuotta  myöhemmin.  Newfoundland  jäi  pois 
eivätkä  myöhemminkään  pidetyt  neuvottelut  ole  johtaneet  tulok- 
seen. Kun  vuonna  1880  Brittien  valtakunnan  hallitus  julisti 
kaikki  brittiläiset  alueet  Amerikassa  aina  Jäämeren  saaria  myö- 
ten Kanadaan  kuuluviksi,  erotettiin  nimenomaan  Newfound- 
land  erilleen.  Syyskuussa  1905  muodostettiin  A^»ertan  ja  Saskat- 
chewanin  maakunnat  ja  otettiin  liittoon.  Pohjoiseksi  rajaksi  ase- 
tettiin vuonna  1912  niille  sekä  Manitoban,  Ontarion  ja  British 
Columbian  maakunnille  60.  leveysaste.  Niiden  pohjoispuolelle 
jäi  läntisimmässä  osassa  Yukonin  territorio.  Muu  pohjoinen, 
lyprth  Westernin,  laaja  asumaton  alue  on  jaettu  Mackenzien, 
Keewatinin  ja  Franklinin  territorioiksi,  ja  niihin  kuuluvat  myös- 
kin arktiset  saaret. 

KANADAN  HALLINNOLLINEN  POHJA. 

Edellämainittu  »The  British  North  America  Act»  säätää  sen 
perustan,  mille  »Dominion  of  Canadan»  hallinto  on  rakennettu, 
dominion  suhteen  valtakuntiin  sekä  sen  omiin  maakuntiin.  Sen 
mukaan  on  toimeenpaneva  valta  Yhdistetyn  Kuningaskunnan 
(Englannin)  hallitsijalla,  jota  edustaa  dominiossa  kenraalikuver- 
jqööri  ja  maakunnissa  varakuvernööri  ( Lieut enant  Go vernor) . 
Kenraalikuvernöörin  neuvonantajana  on  kuninkaan  yksit  v  i  s  - 
neuvosto  (Privy  Council)  Kanadaa  varten  —  neuvoskunta,  jonka 
muodostavat  toimessa  olevat  hallituksen  jäsenet  (ministeristö). 

Dominion  parlamentin  osat  ovat  senaatti  ja  edustajahuone 
(House  of  Commons).  Parlamentin  on  kokoonnuttava  vähintään 
kerran  vuodessa,  niin  että  sen  istuntoaikojen  väli  ei  saa  olla  12 
kuukautta  pitempi.  Senaatin  jäsenet,  joita  on  96,  nimittää 
kenraalikuvernööri  neuvoston  istunnossa  (in  Council)  ja  heidän 
tulee  olla  30  vuotta  täyttäneitä  Brittien  alamaisia,  edustamas- 
saan maakunnassa  asuvia  ja  heidän  puhdas  omaisuutensa  tulee 
olla  vähintään  4  000  dollaria.  Edustajahuoneen  jäsenet,  joita 
nykyjään  on  245  valitsee  kansa  piirittäin  maakunnissa  parla- 
menttikaudeksi, mikä  ei  saa  olla  viittä  vuotta  pitempi. 

Dominion  parlamentilla  on  yksinomainen  lainsäädäntövalta 
koko  Kanadaan  kaikessa,  mikä  koskee  valtion  velkaa  ja  omai- 
suutta, kaupan  ja  elinkeinon  järjestämistä,  verottamista,  rahan 
lainaamista  yleistä  luottoa  vastaan,  postia,  väenlaskua  ja  ti- 
lastoa, sotaväkeä  ja  puolustusta,  palkkojen  ja  määrärahojen 
myöntämistä  hallituksen  virkamiehille,  merimerkkejä  ja  maja- 
koita,  purjehdusta  ja  merenkulkua,  karanteenia,  rannikko-  ja 
sisävesikalastusta,  rajan  yli  kulkua,  rahaa  ja  rahanvalmistusta, 
pankkiliikettä,  säästöpankkeja,  painoja  ja  mittoja,  maksu- 
osoituksia,  korkoja,  rahakantaa,  vararikkoja,  patentteja,  tekijän 
oikeuksia,  intiaaneja  ja  heille  varattuja  maitaa  kansalaistutta- 
mista  ja  vieraskansalaisia3  avioliittoja  ja  avioeroja,  rikosla  k  ia. 
vankiloita  ja  yleensä  sellaisia  asioita,  joita  ei  ole  erotettu  maa- 
kunnille kuuluviksi. 

Alussa  olivat  dominion  yleiset  menot  hyvin  vähäiset.  Liitto- 
sopimus jätti  kuitenkin  dominion  g^irlamentille  Intercolonial- 
rautatien  lopullisen  rakentamisen  ja  Canadian  Pacific- tien  pää- 
tökseen saattamisen.  Myöhemmin  otti  dominio  haltuunsa  Na- 
tional Transcontinental-rautatien.  Näiden  kautta  lisääntyivät 
yleiset  menot  suuresti.  Lisäksi  tuli  maailmansota,  joka  Kanadalle 
maksoi  1  700  miljoonaa  dollaria,  lukuunottamatta  eläkkeitä. 
Kun  Liitto  alkoi,  oli  dominion  palveluksessa  vain  1  500  henkeä, 
nyt  niitä  on  noin  40  000.  Dominion  valtiotulot  olivat  vuonna 
1926  380  miljoonaa  dollaria  sekä  menot  355  miljoonaa  ja  valtion- 
velka vuoden  lopussa  2  390  miljoonaa  dollaria.  Näin  suureksi  on 
valtiotalous  paisunut  pienestä  alusta. 

Maakunnat  hoitavat  omat  erikoiset  asiansa.  Kuninkaan  edus- 
tajan, varakuvernöörin,  nimittää  kenraalikuvernööri  ministeri- 
neuvostossa. Tämä  hoitaa  hallitusta  maakunnan  ministeristön 
neuvojen  mukaan  ja  sen  avustamana.  Ministeristö  on  vastuun- 
alainen  Jainlaatijakunnalle  ja  eroaa  niin  pian  kuin  lainlaatija- 
kunta  on  antanut  epäluottamuslauseen.  Lainlaatij akunnat  ovat 
yksikamarisia  ja  niiden  jäsenet  valitsee  kansa.  Ainoastaan J^uje; 
becissä  ja  Nova  Scotiassa  on  kaksi  kamaria,  lainlaatij aneuvost o 
(Legislative  Council)  ja  lainlaatij akunt a  (Legislative  Assembly). 

Kunkin  maakunnan  lainlaatij  akunnat  ovat  yksin  oikeutetut 
tekemään  lakeja,  jotka  koskevat  lisäyksiä  maakunnan  perustus- 
lakiin, suoranaista  verotusta  maakunnan  alueella,  lainanotta- 
mista  maakunnan  tarpeisiin,  maakunnan  virastojen  perustamista 
ja  ylläpitämistä  sekä  virkamiesten  nimittämistä  ja  palkkaamista, 
maakunnalle  kuuluvien  maiden  sekä  niillä  olevien  metsien  hoitoa 
ja  myyntiä,  maakunnan  vankilain,  sairashuoneitten  ja  hyvän- 
tekeväisyyslaitosten perustamista  ja  ylläpitämistä,  kunnallisia 
laitoksia,  lupakirjoja  kaupan  y.  m.  liikkeen  harjoittamiseksi, 
maakunnallisia  laitoksia,  joihin  kuuluvat  kanavat,  rautatiet 
y.  m.,  mikäli  ne  ovat  maakunnan  alueella.  Parlamentti  on  katso- 
nut niiden  kuuluvan  dominion  yleisiksi  tai  useampia  maakuntia 
koskeviksi,  maakunnallisten  yhtiöiden  laillistamista,  avioliittoja, 
kiinteistöjä  ja  siviilioikeuksia,  oikeuslaitosta,  sakko-  y.  m.  ran- 

gaistuksia  sekä  yleensä  kaikkia  yksinomaan  maakuntaan  koh- 
distuviksi asioiksi.  Opetuslaitokset  ja  uskonnollisten  vähem- 
mistöjen suojeleminen  kuuluvat  niinikään  maakuntahallinnolle. 

Maakunnat  saavat  dominion  rahastosta  huomattavia  apu- 
rahoja. Monella  maakunnalla  on  suuria  tuloja  maistaan,  mine- 
raalioikeuksista  y.  m.  luonnon  eduista,  jotka  niille  kuuluvat. 
Maakuntaverotus  kohdistuu  etupäässä  yhtiöihin  ja  maakiintei- 
mistöihin.  Menot  johtuvat  suurimmaksi  osaksi  opetuslaitoksista, 
julkisista  rakennuksista,  yleisistä  töistä,  työväen  suojelemisesta, 
hyväntekeväisyydestä,  sairaaloista  ja  ojennuslait oksista. 

Kunnallinen  hallinto  ei  ole  yhdenmukainen  kaikissa  maa- 
kunnissa, mutta  melkein  kaikkialla  se  kuitenkin  on  itsehallinnon 
perustalla.  Kanadassa  on  nykyjään  yli  4  000  kuntaa,  joilla  on 
oma  hallintonsa.  Suurilla  kunnilla  on  suuret  menot,  joita  varten 
hankitaan  tuloja  etupäässä  veroilla.  Montrealin  ja  Toronton 
kunnallinen  menosääntö  on  suurempi  kuin  maakunnilla,  joihin  ne 
kuuluvat.  Kunnalliset  verotulot  ovat  puolessatoista  vuosi- 
kymmenessä nousseet  Ontarion  ja  Quebecin  maakunnissa  noin 
kolminkertaisiksi,  Manitobassa  kaksinkertaisiksi  ja  muualla  sa- 
massa suhteessa. 

Kuten  edelläolevasta  lyhyestä  yleissilmäyksestä  näkyy,  perus- 
Juu  Kanadan  yleinen  sekä  myös  maakuntien  ja  kuntien  hallinto 
itsemääräysperiaatteeseen  englantilaisen  katsantokannan  mu- 
kaan. Käytännössä  dominio  on  itsehallinnollisempi  kuin  mihin 
perustuslain  sanamuoto  viittaa,  se  on  sisällisesti  omissa  asioissaan 
itsenäinen. 

Dominio  kuuluu  Brittiläiseen  Maailmanvaltakuntaan,  sen  eri 
kansojen  liittoon.  Vuonna  1878  otettiin  kenraalikuvernöörin 
ohjesääntöön  määräys,  että  hänen  tulee  yleensä,  paitsi  muuta- 
missa vähäpätöisissä  poikkeustapauksissa,  toimia  maan  oman 
ministerineuvoston  ohjeiden  mukaan.  Itse  kenraalikuvernöörin 
nimityskin  tapahtuu  neuvottelujen  jälkeen  Kanadan  hallituksen 
kanssa.  Siirtomaitten  konferensseissa,  joita  määräajoin  pidetään 
Lontoossa,  kehitetään  ja  selvennetään  niitten  suhteita  emä- 
maahan yhä  enemmän  täydellisen  itsehallinnon  suuntaan.  N  iinpä 


196 


KANADAN-KIRJA 


Englannin  hallitus  on  niissä  astunut  tasavertaiseen  asemaan 
»prirnus  inter  pares»  perustalla.  Sodan  aikana  otettiin  siirto- 
maiden pääministerit  valtakunnan  sotaneuvostoon  ja  sodan 
jälkeen  Kanadan  aloitteesta  tulivat  siirtomaat  Englannin  mukana 
allekirjoittajiksi  rauhansopimukseen  sekä  hyväksyttiin  jäseniksi 
Kansainliittoon. 

Valtakunnan  konferenssissa  vuonna  1926  määriteltiin  kenraali- 
kuvernöörin asema  niin,  ettei  hän  edusta  Englannin  hallitusta, 

j*raan  nimenomaan  kuningasta.  Seurauksena  siitä  on  ollut,  että 
Englannin  hallitus  on  lähettänyt  Kanadaan  oman  diplomaatti- 
sen edustajan,  jota  ei  tosin  sanota  lähettilääksi,  vaan  sim^valtuu- 
tetuksi  (High  Commissioner).  Kanadalla  on  samanlainen  Lon- 
toossa ja  hänen  asemaansa  on  verrattava  Suomen  ministeri- 
valtiosihteeriin  Pietarissa  entiseen  aikaan.  Ero  on  vain  siinä,  että 
tämä  High  Commissioner  toimii  perustuslaillisen  Englannin  halli- 
tuksen kanssa.  Saman  valtakunnan  konferenssin  tuloksena  on, 
että  Kanada  on  alkanut  muodostaa  omia  lähetystöjä  eri  maihin, 
jotka  myös  ovat  lähettäneet  Kanadaan  valtiolliset  edustajansa. 
Niin  on  Kanadalla  nyt  lähetystöjä  Washingtonissa,  Pariisissa  ja 
Tokiossa,  sekä  ilmeinen  pyrkimys  on  perustaa  niitä  muuannekin. 

Mainitun  konferenssin  julkilausuma  määrittelee  Suur-Britan- 
nian ja  sen  itsehallinnollisten dominioitten  suhteet  toisiinsa  seuraa- 
vasti: JNe  ovat  autonomisia  yhteisöjä  (communities)  Brittien 
valtakunnassa,  tasavertaisia  asemassaan,  ei  mitenkään  alistet- 
tuja toistensa  alle  kotoisissa  tai  ulkomaisissa  asioissaan,  mutta 

^ovat  kuitenkin  yhdistetyt  yleisessä  kuuluvaisuudessaan  kruu- 
nuun  ja  ovat  vapaasti  liittyneet  jäseniksi  kansojen  Brittiläiseen 
valtaan  (British  Commonwealth  of  Nations). 


VÄESTÖ. 

Vuonna  1665  oli  silloisessa  Kanadassa  3  215  henkeä,  lukuun- 
ottamatta  intiaaneja  ja  eskimoita.  Sata  vuotta  myöhemmin  oli 
valkoinen  väestö  kasvanut  90  000:een  ja  1800-luvun  alussa  se  oli 

neljännesmiljoona.  Tähän  kasvamiseen  olivat  vaikuttaneet 
paljon  Englannille  uskolliset  loj alistit,  jotka  muuttivat  Yhdys- 
valloista. Ensimmäinen  säännöllinen  väenlasku  tapahtui  1851  ja 
siitä  lähtien  se  on  suoritettu  ky mmen vuosittain .  Mainittuna 
vuonna  oli  Kanadassa  asukkaita  2  384  919  ja  vuonna  1871  suun- 
nilleen  yhtä  paljon  kuin  on  nykyisessä  Suomessa.  Tämän  vuosi- 
sadan alkuun  oli  väestö  tässä  suuressa  maassa  kasvanut  5  1/3  mil- 
joonaksi. Edellinen  vuosisata  oli  kuulunut  Yhdysvalloille,  jossa 
oli  vuonna  1800  jotakuinkin  tasalleen  yhtä  paljon  väkeä  kuin  sata 
vuotta  myöhemmin  Kanadassa,  nimittäin  5  308  000,  mutta 
vuonna  1900  jo  76  miljoonaa.  On  sanottu,  että  tämä  uusi  vuosi- 
sata kuuluu  Kanadalle,  ja  siihen  viittaa  väestön  lisääntyminen- 
kin. Tosin  Kanada  tarvitsi  tällä  vuosisadalla  27  vuotta  pääs- 
täkseen siihen  väestömäärään,  9  1J2f  miljoonaan,  mihin  Yhdys- 
vallat pääsivät  sata  vuotta  aikaisemmin  20  vuodessa,  mutta  on 
huomattava,  että  Kanadan  vuosille  sattui  maailmansodan  ajat, 
jolloin  väkiluvun  kasvaminen  ehtyi.  Kymmenvuotiskautena 
1903 — 1913  saapui  Kanadaan  siirtolaisia  yli  2  1/2  miljoonaa. 
Sodan  aikana  tuli  sangen  vähän  ja  vielä  sodan  jälkeenkin  on 
siirtolaisuus  ollut  hidasta.  Kanadalla  on  siirtolaisuudelle  kuiten- 
kin luonnolliset  edellytyksensä,  joten  on  odotettavissa,  että 
Kanadan  väkiluku  tämän  vuosisadan  lopussa  nousee  ainakin 
samaan  kuin  Yhdysvalloissa  viime  vuosisadan  päättyessä,  nimit- 
täin 76  miljoonaan  tai  mahdollisesti  täyteen  100  miljoonaan,  jos 
vain  portteja  pidetään  yhtä  auki  kuin  tähän  asti  ja  maassa  totu- 
taan pitämään  siirtolaisista  parempaa  huolta  (missä  suhteessa 
nykyjään  on  vielä  paljon  puutteellisuutta).  Silloin  alkaa  Kanada 
olla  yhtä  täysi  kuin  Yhdysvallat  nykyjään,  varsinkin,  jos  otetaan 
huomioon,  että  Kanadan  pohjoisimmat  seudut  eivät  voi  kylmyy- 
tensä vuoksi  koskaan  varsinaisesti  kansoittua. 

Maakunnittain  jakaantuu  Kanadan  väestö  niin,  että  vuonna 
1927  oli  Ontariossa  asukkaita  3  187  000,  Quebecissä  2  604  000, 
New  Brunswickissä  411  000,  Nova  Scotiassa  543  000,  British  Co- 
lumbiassa  575  000,  Prince  Edward  Islandilla  87  000,  Manitobassa 

647  000,  Saskatchewanissa  836  000,  Albertassa  617  000,  Yuko- 
nilla  3  470  ja  North  Western  Territoressa  9  050. 

Tarkastettaessa  väestöä  kansallisuuden  perustalla  on  mielen- 
kiintoista tehdä  vertaus  50-vuotisjaksolta  1871 — 1921,  jolta 
ajalta  on  tilastoa  käytettävissä.  Luvut  osoittavat  vuotta  1921 
ja  sulkujenväliset  luvut  vuotta  1871.  Englantilaisia  oli  2  545  496 
(706  369),  irlantilaisia  1  107  817  (846  414),  skotlantilaisia 
1  173  637  (549  946),  muita  brittiläisiä  41  953  (7  773)  —  yhteensä 
brittiläisiä  4  868  903  (2  110  502),  ranskalaisia  2  452  751 
(1  082  940),  hollantilaisia  117  506  (29  662),  saksalaisia  294  636 
(202  991),  juutalaisia  126  196  (125),  intiaaneja  110  814  (23  035), 
italialaisia  66  769  (1  035),  neekereitä  18  291  (21496),  venä- 
läisiä 100  064  (607),  skandinaaveja  167  359  (1  623),  sveitsi- 
läisiä 12  837  (2  962),  muita  kansallisuuksia  (joita  v.  1921  oli 
itävaltalaisia  107  671,  kiinalaisia  39  587,  japanilaisia  15  868, 
puolalaisia  53  403  y.  m.)  431  108  (1  222)  sekä  sellaisia,  joita 
ei  ole  ryhmitetty  21  249  (7  561).  Näistä  luvuista  nähdään,  että 
vaikka  maan  ranskalainen  väestö  ei  saa  juuri  ollenkaan  väestön- 
lisäystä siirtolaisuuden  kautta,  sillä  Ranskasta  ei  tule  Kanadaan 
juuri  ollenkaan  siirtolaisia,  on  se  kuitenkin  kasvanut  2  1  2- 
kertaiseksi.  Tämä  johtuu  ranskalaisten  suuresta  luonnollisesta 
lisääntymisestä  syntymisen  kautta.  Kanadan  ranskalaisilla  on 
maailman  suurimpia  perheitä.  Toinen  merkittävä  seikka  on,  että 
vaikka  skotlantilaisia  ei  ole  puoltakaan  englantilaisten  luku- 
määrästä, ovat  he  Kanadan  johtavaa  ainesta  erittäinkin  talou- 
dellisella alalla. 

Brittiläinen  aines  on  puolessa  vuosisadassa  tullut  2  1/2  kertaa 
suuremmaksi,  juutalaiset  ovat  lisääntyneet  tuhatkertaisesti  ja 
skandinaavit  satakertaisesti.  Intiaanien  lisääntyminen  on  myös- 
kin merkittävä,  vaikkakaan  luvut  eivät  ole  täysin  verrannollisia 
toisiinsa,  sillä  vuoden  1871  tilastossa  ei  ole  nykyisiä  preeria- 
maakuntia,  joissa  intiaanien  valtava  enemmistö  asuu. 

Suomalaiset  ovat  vuoden  1871  tilastossa  venäläisten  joukossa. 
Niitä  ei  siis  tässä  vertauksessa  voida  ottaa  huomioon. 

Jos  Kanadan  peruskansallisuuksiin  kuuluviksi  lasketaan  rans- 

kalaiset  ja  englantilaiset,  huomataan,  että  puolessa  vuosisadassa 
ovat  uudet  ainekset,  muut  kansallisuudet,  lisääntyneet  puolta 
nopeammin  kuin  edellämainitut. 

Suurin  väestönlisäys,  etupäässä  uusien  kansallisuuksien  vuoksi 
on  tapahtunut  preeriamaakunnissa  ja  British  Columbiassa.  Län- 
nen neitseelliset  alueet  ovat  vetäneet  enemmän  puoleensa,  suuri 
osa  niistä  onkin  saanut  asukkaansa  vasta  mainittuna  viisi- 
kymmenvuotisena  ajanjaksona.  Vuonna  1871  ei  ollut  vielä  ollen- 
kaan Calgaryn,  Edmontonin  ja  Vancouverin  kaupunkeja,  jotka 
nyt  ovat  sangen  merkittäviä,  ja  Winnipegissä  oli  vain  muutamia 
hökkeleitä. 

Odottamaton  on  se  Kanadan  väestö-oloissa  puolen  vuosisadan 
aikana  tapahtunut  muutos,  että  kaupunkien  väkiluku  on  kasva- 
nut paljon  nopeammin  kuin  maaseudun.  Vuonna  1871  asui 
kaupungeissa  vain  18  prosenttia  koko  väestöstä,  mutta  vuonna 
1921  oli  kaupunkiväestö  yhtä  suuri  kuin  maalaisväestökin.  Tämä 
on  tapahtunut  siitä  huolimatta,  että  Kanada  on  maailman  sove- 
liaimpia  maanviljely  s  maita  ja  että  maita  on  saatavana  viljele- 
mistä varten  melkein  rajattomasti,  joko  ilmaiseksi  tai  hyvin  hel- 
posta maksusta.  Tuon  huolestuttavan  muutoksen  on  saanut 
aikaan  Kanadan  teollisuuden  kehitys.  Suhdetta  koetetaan  saada 
muuttumaan,  ja  sitä  varten  on  ryhdytty  moniin  toimenpiteisiin, 
mutta  tämä  yhteiskunnallinen  ilmiö,  joka  on  verraten  yleinen 
muuallakin,  ei  näytä  muuttuvaa  suuntaa. 


KANADAN  SUOMALAISASUTUS 

SUOMALAISTEN  OSUUS  KANADAN  ASUTTAMISESSA. 


Silloin  kuin  suomalainen  siirtolaisuus  löysi  tiensä  Yhdys- 
valtoihin, oli  Kanada  vielä,  muutamia  pieniä  alueita  lukuun- 
ottamatta, tuntematonta  maata.  Suomalaisten  siirtolaisten  tie 
kulki  tosin  sangen  yleisesti  Michiganiin  ja  Minnesotaan  Montrea- 
lin kautta,  mutta  ainoastaan  poikkeustapauksissa  joku  sinne 
pysähtyi.  Levisikö  se  suomalainen  asutus,  joka  Venäjän  vallan 
aikana  oli  Sitkan  ympäristöllä  Alaskassa,  etelämmäksi  myös 
Kanadan  puolelle  Ison  valtameren  rannalla,  on  toistaiseksi  sel- 
vittämätön. Joka  tapauksessa  silloin,  kun  Kanadan  dominio 
perustettiin  v.  1867,  ei  montakaan  suomalaista  liene  asunut 
tuossa  laajassa  maassa. 

Yhdysvaltain  ja  Kanadan  välinen  raja  oli  kuitenkin  niihin 
aikoihin,  jopa  maailmansotaan  saakka,  esteettömästi  auki.  Ensin 
luonnollisesti  houkutteli  Kanadan  runsas  metsänriista  erän- 
kävijöitä. Yhdysvaltain  rannikon  kalastajat  oppivat  pian  pis- 
täytymään British  Columbian  jokisuilla,  missä  lohen  nousuaikana 
oli  kalaa  vieri  vieressä  kiinni.  Tämä  johdatti  kullanetsijöitäkin, 
joiden  joukossa  meni  muutama  suomalainen.  Olihan  jo  varsin 
aikaisin  kullanryntäyksiä  Fraser- joelle  ja  muillekin  alueille 
Kalliovuoriston  länsipuolella.  Kivihiilikaivokset  Vancouver-saa- 
rella ovat  vanhimpia  työalueita,  joihin  myös  suomalaisia  asettui. 
Niinikään  oli  kivihiiltä  nykyisessä  Albertan  maakunnassa  (silloi- 
sessa Assiniboian  piirikunnassa).  Sen  muutamiin  kaivoksiin  siellä 
asettui  melkoisesti  suomalaisia. 

Varsinaisen  alkusysäyksen  suomalaistin  asettumiselle  antoi 
suuren  Pacific-radan  rakentaminen.  Siihen  työhön  pääsivät 
Michiganin  ja  Minnesotan  suomalaiset  ajoittain  verraten  helposti- 

kin,  kun  Kanadassa  oli  työvoimaa  vielä  vähän  niin  suuren  työn 
suorittamiseen.  Työväkeä  haettiin  Yhdysvalloista  ja  maksettiin 
hyvät  palkat.  Siitä  tuli  suomalaisillekin  käsite  »Kanadan  aika», 
joka  merkitsi  hyvää  rahantuloa.  Lisäksi  aukeni  Kanadassa,  osit- 
tain lähellä  Yhdysvaltain  rajoja,  myös  muita  työmaita.  Suuret 
Soo-kanavan  rakennustyöt  panivat  perustuksen  Sault  Ste  Marien 
suomalaiselle  asutukselle.  Lachine-kanavien  kaivamiseen  tuli 
niinikään  suomalaisia.  Hiukan  myöhemmin  alkoivat  vetää  puo- 
leensa Sudburyn  ja  Copper  Cliffin  kuparikiisu-  ja  nikkelikaivokset, 
joissa  suomalaisia  on  alusta  pitäen  ollut  verraten  runsaasti.  Käsi- 
työläiset huomasivat  Toronton  edulliseksi  työ-oloille.  Jotkut 
suomalaiset,  etsiessään  rauhallista  maanviljelysseutua,  kiinnitti- 
vät huomionsa  Kanadaan.  Nä^j^ 

viljely ssiirtola  preerialle  ja  näin  alettiin  avata  peltoviljelystä 
Port  Arthurin  ympäristöön,  minkä  luonto  suuressa  määrin  muis- 
tuttaa Suomea. 

Tällä  tavalla  suomalaista  asutusta  sirottui  sinne  tänne  maan  eri 
osiin,  niin  että  viime  vuosisadan  lopulla  lasketaan  suomalaisia 
olleen  Kanadassa  yhteensä  noin  10  000.  Kenties  tuo  arvio  on 
hiukan  liian  korkea,  mutta  kelvannee  kuitenkin  laskelmien  poh- 
jaksi. Siirtyminen  oli  tapahtunut  pääasiassa  Yhdysvalloista, 
mutta  suoraan  tapahtuvaa  siirtolaisuutta  alkoi  olla  jo  Suo- 
mestakin. 

Tilastovuonna  1900 — 1901  tuli  Suomesta  Kanadaan  682  siir- 
tolaista, seuraavana  vuonna  1292  j.  n.  e.  Viimeisenä  täytenä 
tilastovuonna  ennen  maailmansotaa  saapui  Suomesta  siirtolaisia 
Kanadaan  3  183.  Vaikka  Yhdysvallat  ottivat  silloin  valtavan 
osan  Suomen  siirtolaisuudesta,  oli  Kanada  jo  niinä  aikoina  suoma- 
laisille merkittävä  siirtolaismaa. 

Tämän  vuosisadan  neljänätoista  ensimmäisenä  vuotena  muutti 
Suomesta  Kanadaan  kaikkiaan  20  718  siirtolaista.  Luonnollisesti 
on  varsinkin  uudessa  siirtolaismaassa  aina  runsaasti  myös  pa- 
laavia tai  muualle  (tässä  tapauksessa  Yhdysvaltoihin)  muuttavia. 
Mutta  toiselta  puolen  oli  Yhdysvalloista  verraten  runsasta  suoma- 
laisten muuttoa  Kanadaan,  jonka  viljavat,  neitseelliset  preeriat 

sekä  osaksi  muutkin  seudut  houkuttelivat  niitä,  jotka  asuivat 
rajan  eteläpuolella.  Sitä  mukaa  kuin  etelämpänä  olevat  farmit 
alkoivat  ehtyä  ja  antaa  huonompia  satoja,  huomattiin  edullisem- 
maksi siirtyä  Kanadaan,  missä  voitiin  edelleen  lannoittamatta 
saada  hyviä  satoja.  Eihän  maan  perkkaaminen  preerioilla 
maksa  paljon,  suurimmat  kustannukset  ovat  rakennuksissa.  Näin 
onkin  preeriamaakuntien  ja  osaksi  muittenkin  maanviljelys- 
seutujen  vanhempi  suomalainen  väestö  pääasiassa  Yhdysvalloista 
muuttanutta.  Lisäksi  on  otettava  huomioon  väestön  luonnolli- 
nen lisääntyminen  perheissä.  Näin  ollen  ei  liene  liiaksi  arvattu, 
jos  lasketaan  suomalaisten  (sekä  muuttaneiden  että  heidän  las- 
tensa) lukumäärän  nousseen  Kanadassa  sodan  alussa  35  000:een. 

Sodan  alkuvuotena  sekä  vähän  seuraavanakin  pääsi  jonkin 
verran  suomalaisia  Kanadaan  myöskin  Suomesta.  Vuosina  1914 
— 1920  tuli  heitä  yhteensä  1  006.  Yhdysvalloista  siirtyi  heitä 
enemmän,  m.  m.  sellaisia,  jotka  eivät  halunneet  liittyä  Yhdys- 
valtain armeijaan.  Kun  lisäksi  otetaan  huomioon  luonnollinen 
väenlisäys,  voitaneen  arvioida,  että  v.  1920  oli  Kanadassa  suoma- 
laisia noin  40  000.  Tosi  on,  että  Kanadan  väenlaskutilastossa 
v:lta  1921  lasketaan  suomalaisten  luku  maassa  vain  21  494:ksi, 
mutta  kun  siinä  ei  ilmeisesti  ole  Yhdysvalloista  tulleita  eikä 
suomalaisten  lapsia  laskettu  suomalaisiksi,  ei  se  kumoa  edellä 
toimitettua  kansallisuuslaskelmaa. 

Tilastovuonna  1920 — 1921  saapui  Suomesta  Kanadaan  1  401 
siirtolaista.  Tämä  oli  edellisiin  vuosiin  verraten  sangen  runsas 
määrä.  Syy  siihen  ymmärretään,  kun  muistetaan,  että  silloin  oli 
Suomessa  oman  sotamme  jälkiselvittely  päättynyt.  Moni  punai- 
siin kuuluva,  joka  ei  halunnut  jäädä  kotiseudulleen,  siirtyi  Kana- 
daan. Kun  näitä  aineksia  alkoi  saapua  enemmän,  asetti  Kanada 
Suomen  epäedullisempaan  luokkaan  maihin  pääsyssä.  Niinpä 
maa  otti  seuraavana  vuonna  Suomesta  vain  274  siirtolaista. 
Sitten  ehdot  väljenivät  ja  sitä  seuraavana  vuonna  saapui  1  171. 
Tilastovuonna  1923 — 1924  saavutettiin  ennätys.  Silloin  tuli 
Kanadaan  Suomesta  7  640  siirtolaista.  Tähän  suureen  määrään 
oli  vaikuttavin  syy  se,  että  Yhdysvallat  alkoivat  sulkea  portto- 

jaan  ja  tiukensivat  aika  lailla  siirtolaislakiaan.  Suomessa  ei  silloin 
vielä  käsitetty  Amerikan  uutta  lakia.  Moni  Yhdysvaltoihin 
aikova  suomalainen  tuli  Kanadaan,  arvellen  rajan  yli  pääsyn 
sieltä  olevan  helpompaa  —  tavalla  toi  toisella.  Moni  heistä  yritti- 
kin laittomasti,  kun  laillisella  tavalla  ei  voinut  päästä.  Moni 
joutui  kiinni  ja  vankilaan,  mistä  sitten  ajan  ollen  karkoitettiin 
Suomeen  takaisin.  Seuraavana  vuotena,  1924 — 25  Suomesta 
tulleissa  siirtolaisissa,  joiden  luku  nousi  4  261:een,  oli  vielä  jonkin 
verran  niitä,  jotka  tavoittelivat  Yhdysvaltoja.  Mutta  sitten  alet- 
tiin laiton  rajan  ylikulku  huomata  perin  vaaralliseksi  ja  laillisen 
luvan  saanti  Kanadassa  vaikeammaksi  kuin  Suomessa.  Lisäksi 
oli  perin  huono  työaika  ja  yleisemmin  tultiin  näkemään,  että 
Kanada  ei  ollutkaan  »Amerikka».  Niinpä  siirtolaisuus  väheni 
tilastovuonna  1925—1926  1  617:ksi. 

Kokemusta  oli  saatu  ja  Kanadaa  opittiin  paremmin  tunte- 
maan. Mutta  Suomessa,  kuten  kaikissa  elinvoimaisissa  kansoissa, 
on  harrastusta  yrittämään,  mielenkiintoa  uusiin  oloihin  ja  pyrki- 
mystä siirtolaisuuteen.  Kun  Yhdysvaltoihin  ei  voinut  päästä, 
huomattiin  Kanada  sittenkin  sellaiseksi,  jossa  olisi  tilaisuus  koe- 
tella onneaan.  Onhan  siellä  luonto  lähimmin  Suomea  muistut- 
tava, onhan  se  nousemassa  maailman  ensimmäisten  tuotanto- 
maitten  joukkoon  ja  onhan  siellä,  kun  maa  on  aivan  vähän  tut- 
kittu ja  asuttu,  melkein  rajattomia  mahdollisuuksia.  Niinpä 
tilastovuotena  (huhtikuun  alusta  maaliskuun  loppuun)  1926 — 27 
saapui  Suomesta  siirtolaisia  5  160  ja  seuraavana  vuotena  tuli 
suomenkielisiä  ja  Suomen  ruotsalaisia  yhteensä  hiukan  enemmän. 
Näin  ollen  näyttää  siltä,  että  Suomen  säännöllinen  siirtolaisuus 
Kanadaan  pysyttelee  siinä  5  000  vaiheilla  vuodessa,  sen  kasvami- 
nen tai  väheneminen  riippuu  sekä  Suomen  että  Kanadan  olo- 
suhteitten kehittymisestä.  Yhdysvallat  on  vähitellen  jätettävä 
kokonaan  laskuista  pois.  Niiden  merkitys  suomalaisille  siirtolai- 
sille on  jo  melkein  lopussa. 

Huhtikuun  alusta  1920  maaliskuun  loppuun  1928,  siis  kahdek- 
san vuoden  kuluessa,  on  Suomesta  Kanadaan  saapunut  26  309 
siirtolaista.  Jos  lasketaan,  että  v.  1920  oli  Kanadassa  suomalaisia 

40  000,  oli  heitä  v:n  1928  alussa  noin  65  000.  Silloin  lasketaan 
väestön  luonnollisen  lisääntymisen  sekä  Yhdysvalloista  etu- 
päässä maanviljelijöiksi  muuttaneiden  suunnilleen  vastaavan  sitä 
määrää,  mikä  on  maasta  palannut  takaisin  Suomeen  tai  siirtynyt 
Yhdysvaltoihin . 

Väestön  luonnollista  lisäystä  arvioidessa  olisi  tarpeen  tietää 
Kanadassa  olevien  suomalaisten  perheiden  lukumäärä.  Sitä  ei 
kuitenkaan  voi  laskea.  Ne,  jotka  Yhdysvalloista  muuttavat 
Kanadaan  maanviljelijöiksi,  ovat  enimmäkseen  perheellisiä. 
Toiselta  puolen  ovat  Kanadaan  Suomesta  muuttaneet  enimmäk- 
seen miehiä,  naimattomia  tai  sellaisia,  joiden  perheet  ovat  jääneet 
kotimaahan.  Tilastovuosina  1919 — 25  Suomesta  tulleista  siirto- 
laisista oli  miehiä  10  595,  naisia  3  152  ja  lapsia  1  045.  Naisista  oli 
palvelijattaria,  siis  yksinäisiä  1  513.  JPerheitten  muodostaminen 
on  enimmille  suomalaisille  vaikeaa,  kun  he  työskentelevät  tukki- 
metsissä  tai  muissa  tilapäisissä  töissä,  ja  joutuvat  alinomaa  muut- 
tamaan paikasta  toiseen.  Sen  sijaan  maanviljelykseen  asettuvan 
on  vaikea  tulla  yksinäisenä  toimeen. 

On  syytä  vielä  tarkastella  mille  tämän  laajan  maan  seuduille 
Suomesta  tulleet  siirtolaiset  asettuvat.  Kanadan  siirtolaislain 
mukaan  täytyy  maahan  tulevalla  siirtolaisella  olla  jokin  pää- 
määränä, mihin  hän  menee  (yksinäisellä  naisella  varma  perheelli- 
nen vastaanottaja,  mieluimmin  tietty  työpaikka).  Vaikka  kai- 
kista saapuneista  ei  ole  varmaa  tilastoa,  huomataan,  että  vuosina 
1919 — 25  ilmoitti  Suomesta  saapuneista  14  793  siirtolaisesta  128 
päämääräkseen  Merimaakunnat  (Nova  Scotian,  New  Bruns- 
wickin  tai  Prince  Edward  Islandinh  Quebecin  maakunnan  1  756, 
Ontarion  11  184,  Manitoban  130,  Saskatchewanin  140,  Albertan 
299  ja  British  Columbian  1  156.  Siis  noin  viisi  jokaisesta  seitse- 
mästä tulokkaasta  ilmoitti  asettuvansa  Ontarion  maakuntaan . 
Siirtolaiset,  jotka  ainakin  alkuvuosina  kulkevat  satunnaisissa 
töissä,  ovat  hyvin  muuttelevaa  väkeä.  Vaikka  he  ensiksi  olisi- 
vatkin matkustaneet  maakuntaan,  jonka  ovat  päämääräkseen 
ilmoittaneet,  ei  se  merkitse  sitä,  että  he  pysyvät  siellä  kauan. 
Erittäin  on  huomattavissa  myöhempää  siirtymistä  Ison  valta- 

meren  alueelle.  Mutta  näinkin  on  varma,  että  Ontarion  maa- 
kunnasta ovat  tavattavissa  enimmät  suomalaiset. 

Arvion  tekeminen  siitä,  miten  suomalaisten  laskettu  lukumäärä 
65  000,  jakaantuu  eri  maakuntien  osalle,  tulee  sangen  ylimalkai- 
seksi. Esitettäköön  tässä  kuitenkin  seuraava  laskelma: 

Ontariossa  ^46  000 

Quebecissä    3  000 

Merimaakunnissa    400 

Manitobassa    1  200 

Saskatchewanissa    2  300 

Albertassa    4  000 

British  Columbiassa   8  000 

Yukonissa  y.  m   100 


65  000 


Kun  Kanadan  väkiluku  lähentelee  jo  kymmentä  miljoonaa,  ei 
siinä  tuo  suomalaisten  65  000  tunnu  paljon.  On  otettava  huo- 
mioon myöskin  se,  että  suomalainen  siirtolaisuus  Kanadaan  on 
vasta  alullaan.  Nykyisessä  siirtolaisuudessa  on  suomalaisilla  jo 
sangen  merkittävä  osuus.  Selvän  kuvan  siitä  antaa  Kanadan 
yhdistetty  virallinen  tilasto  vuosilta  1921 — 1928. 

Tuona  ajanjaksona  saapui  Kanadaan  siirtolaisina  englantilaisia 
224  166,  skotlantilaisia  122  078,  irlantilaisia  56  658  ja  welshiläisiä 
8  671.  Brittien  valtakunnan  ulkopuolelta  tuli  siirtolaisia  suoraan 
Kanadan  satamiin  kansallisuuksittani  seuraavasti:  saksalaisia 
36  443,  puolalaisia  32  407,  suomalaisia  26  309,  italialaisia  25  627, 
ruteeneja  24  382,  tsekkejä  17  676,  unkarilaisia  15  803, norjalaisia 
15  173,  ruotsalaisia  14  876,  tanskalaisia  11  596,  belgialaisia 
10  740,  jugoslaaveja  10  219,  hollantilaisia  8  465  ja  rumanialaisia 
6  435. 

Muita  kansallisuuksia  tuli  aivan  vähän,  paitsi  juutalaisia,  joita 
saapui  35  028. 

Tästä  tilastosta  näemme,  että  Suomi  väkilukuunsa  nähden 
lähetti  Kanadaan  enemmän  kuin  mikään  muu  maa  Skotlantia  ja 

Irlantia  lukuunottamatta.  Kotimaansa  väestömäärästä  on  nimit- 
täin kustakin  maasta  mainitun  kahdeksan  vuoden  aikana  jokaista 
10  000  asukasta  kohden  tullut  Kanadaan  suunnilleen  seuraavasti: 
skotlantilaisia  250,  irlantilaisia  129,  suomalaisia  79,  englantilaisia 
63,  norjalaisia  57,  tanskalaisia  35,  ruotsalaisia  25,  unkarilaisia  19, 
belgialaisia  14,  tsekkejä  13,  hollantilaisia  12,  puolalaisia  10,  jugo- 
slaaveja 9,  saksalaisia  6  ja  italialaisia  6. 

Tässä  ei  ole  otettu  huomioon  juutalaisia  ja  ruteeneja,  jotka  nos- 
taisivat etupäässä  puolalaisten  ja  tsekkien  vertauslukua,  mutta 
eivät  sitä  saisi  läheskään  suomalaisten  tasolle. 

Edellä  oleva  ei  itsessään  osoita  sitä,  että  Suomen  siirtolaisuus 
yleensä  olisi  suhteellisesti  suurempi  kuin  muiden  maiden.  Se 
näyttää  vain  Kanadan  merkityksen  Suomen  siirtolaisuudelle. 
Muut  maat  lähettävät  siirtolaisia  enemmän  toisiin  maihin,  Suomi 
pääasiallisesti  Kanadaan. 

Jos  Suomen  suhde  Kanadan  siirtolaisuudessa  jatkuu  yhtäläi- 
sesti edelleen,  kasvaa  suomalaisen  aineksen  merkitys  tuossa 
maassa.  Suomalaisilla  on  Yhdysvalloissa  ollut  pyrkimyksenä 
asettua  samoille  paikoille.  Näin  ovat  syntyneet  valtavat 
suomalaisasutukset  Kuparisaarelle  ja  Marquette-kauntiin  Michi- 
ganissa sekä  St  Louis-kauntiin  Minnesotassa  (muita  mainitse- 
matta), niin  että  esimerkiksi  viimemainitun  maanviljely  s  väes- 
töstä on  ainakin  kaksi  kolmannesta  suomalaisia.  Kanadassakin 
on  huomattavissa  samaa,  vaikka  toistaiseksi  on  suurin  osa  viime 
vuosina  tulleista  siirtolaisista  vakituisemmin  sijoittumatta. 
Myöskin  valkoisten  ja  punaisten  kesken  vallitseva  katkeruus 
toistaiseksi  haittaa  ryhmittymistä.  Mutta  kaikesta  päättäen 
muodostuu  ajan  ollen  Kanadassakin  voimakkaita  suomalaisia 
yhteiskuntia,  jotka  tosin  eivät  muodosta  eivätkä  voikaan  muo- 
dostaa »valtiota  valtioon»,  mutta  kuitenkin  joutuvat  merkitse- 
mään enemmän  kuin  hajalleen  siroittuneina  kaikkien  kansalli- 
suuksien joukkoon. 

Tosin  ei  ole  toiveita  siitä,  että  suomalaiset  näinkään  säilyttäisi- 
vät pysyväisesti  kielensä  ja  kansallisuutensa,  eikä  se  olisi  edullis- 
takaan heidän  omalle  kehitykselleen  tai  suomalaisen  aineksen 

merkitykselle  uudessa  kotimaassaan.  Mutta  joka  tapauksessa  on 
ryhmittymisestä  etuja  ensimmäisen  polven  ponnistuksille  ja 
suomalaisten  perusominaisuuksien  ilmenemiseen  sekä  siten  suo- 
malaisen kyvyn  huomaamiseen.  Mikäli  suomalaisten  hyvät  omi- 
naisuudet näyttäytyvät,  sikäli  siitä  vanha  kotimaakin  saa  tun- 
nustusta. Toiselta  puolen  se  asettaa  vanhalle  kotimaalle  velvolli- 
suuksia, joiden  täyttäminen  on  sille  itselleen  eduksi.  Nämä 
velvollisuudet  ovat  siinä,  ettei  vanha  kotimaa  jätä  lähteneitä 
siirtolaisiaan  aivan  orvoiksi,  vaan  koettaa  auttaa  heitä  heidän 
hyvissä  pyrkimyksissään  sopivalla  tavalla. 


SUOMALAISET  ITÄ-KANADASSA. 

Suomalaisia  on  sangen  vähän  Kanadan  >>Mer^a^unmssa>>, 
s.  o.  Nova  Scotiassa7  New  Brunswickissa  ja  Prince  Edward 
Islandilla. 

Saarimaakunnassa  heitä  on  tuskin  ollenkaan.  Nova  Seotiassa 
on  muutamia  kansalaisiamme  pysähtynyt  Halifaxiin.  Vanhin 
suomalainen  siellä  on  Herman  Äkerlund,  joka  on  asunut  Hali- 
faxissa  pitkät  ajat  ja  täysin  kanadalaistunut.  Suomenkieltä  hän 
ei  enää  muista,  ruotsia  jonkin  verran.  Muutamia  suomalaisia 
tyttöjä  on  palvelustoimissa,  ja  he  ovat  hyvässä  maineessa.  Myös- 
kin joku  mies  on  työläisenä  tässä  kaupungissa.  Kanadan  halli- 
tuksella on  tavallisesti  suomalainen  tulkkina  siirtolaisia  tutkit- 
taessa. Merimiehiä  tapaa  silloin  tällöin  Halifaxin  tai  jonkin  muun 
merikaupungin  satamissa.  Muutamia  meikäläisiä  on  myös  Cape 
Bretonin  hiilialueilla  ja  yksinäisiä  henkilöitä  tai  perheitä  muual- 
lakin. Metsätyömailla  on  talvisin  suomalaisia  tilapäisesti  joskus 
enemmänkin. 

New  Brunswickiin  haluttaisiin  suomalaisia,  kuten  yleensä 
pohjoismaalaisia,  maanviljelijöiksi,  ja  maakunnan  hallitus  auttaa 
heitä  mielellään  sijoittumisessa,  jos  heillä  itsellään  on  hiukan 
varoja  alkuunpääsemiseksi.  Chas.  Magnusson,  syntyjään  ahvena- 
lainen,  on  St  Johnissa  valmis  auttamaan  tässä,  kuten  muussakin, 

sen  pitkän  kokemuksen  nojalla,  minkä  hän  paikkakunnalla  on 
saavuttanut.  Hän  koettaa  pitää  St  Johnissa  koossa  pientä  suoma- 
laista ja  ruotsalaista  siirtokuntaa  lukuhuoneiston  y.  m.  avulla. 
Palvelijattaria  on  joitakin  kymmeniä  ja  lisäksi  joku  suomalainen 
perhe.  Metsätöissä  on  enemmän  suomalaisia  talvisin,  mutta 
maanviljelijöitä  toistaiseksi  aivan  vähän.  Monctonin  kaupungin 
lähellä  on  suomalaisella  Kasper  Penttilällä  kettufarmi. 

Suomalaiset  siirtolaiset  ovat  näihin  saakka  vieroneet  meri- 
maakuntia  ja  siirtyneet  kauemmas  Kanadaan.  Näyttää  siltä,  että 
näissä  maakunnissa  on  ainakin  pienemmille  ryhmille  yhtä  hyvin 
ansiotilaisuuksia  kuin  kauempana.  Työkaudet  ovat  melkein  pi- 
temmät ja  palkat  yhtä  suuret  kuin  Ontariossa.  Maanviljelyskin 
voi  siellä  olla  yhtä  tuottavaa  kuin  muualla,  sillä  kulutuspaikkoja 
on  enemmän. 

Luonto  Nova  Scotiassa  ja  New  Brunswickissa  on  samoin  kuin 
Ontariossakin  Suomea  muistuttavaa.  Metsiä  ja  asumattomia 
seutuja  on,  ei  kuitenkaan  sellaisia  toivottomia  erämaita  kuin 
Ontarion  pohjois-  ja  länsiosissa.  On  syytä  kiinnittää  näihin  maa- 
kuntiin enemmän  huomiota,  varsinkin  kun  sinne  jäädessään 
säästää  kalliita  matkakustannuksia.  Kuitenkin  on  otettava  huo- 
mioon se,  että  rautateiden  siirtolaislippua,  joka  on  melkein 
puolta  halvempi  kuin  tavallinen,  ei  saa,  jos  pysähtyy  kauemmaksi 
aikaa  kuin  kahdeksi  vuorokaudeksi.  Kuitenkin  ehtii  jo  sinä 
aikana  tiedustella,  millaisia  ansiomahdollisuuksia  on  tarjolla. 

Quebecin  maakunta  on  Kanadan  itäisistä  tärkein  ja  suurin. 
Viime  vuosiin  saakka  se  ei  suinkaan  ole  ollut^  suomalaisten  suo- 
siossa eivätkä  suomalaiset  ole  vieläkään  saaneet  siellä  huomatta- 
vampaa, pysyvää  jalansijaa.  Vaikuttavimpana  syynä  on  tämän 
maakunnan  ranskalaisuus^  joka  ilmenee  myös  siinä,  että  ulko- 
maalaisia, vaikka  he  olisivat  parempia  työmiehiä,  syrjäytetään, 
jos  ranskalaisia  on  saatavana.  Maakunnan  hallituskin  koettaa 
valvoa,  että  työt,  mikäli  mahdollista,  varataan  ranskalaisille.  Ja 
kokemus  on  osoittanut,  että  suomalaiset  ja  Kanadan  ranskalaiset 
eivät  viihdy  hyvin  yhdessä. 

Muutamia  vuosia  sitten  oli  Quebecin  kaupungin  lähistöllä 

suuria  tehdasrakennustöitä,  joihin  pääsi  satoja  suomalaisia. 
Muualla  tällainen  aiheuttaa,  että  näiden  töiden  loputtua  paikka- 
kunnalle jää  joltinenkin  suomalainen  asutus  joko  maanviljelyksen 
tai  satunnaisen  työn  varaan.  Mutta  tänne  ei  ole  jäänyt  juuri 
yhtään  suomalaista  varsinaisesti  asettumaan. 

Quebecin  kaupunki  ja  vielä  enemmän  Montreal  ovat  painuneet 
kyllä  useimpain  suomalaisten  siirtolaisten  mieliin  jo  niiltä  ajoilta, 
jolloin  Yhdysvaltoihinkin  suuntautuva  siirtolaisuus  kulki  näiden 
kaupunkien  kautta,  siis  paljon  ennen  kuin  suomalaisia  Kanadaan 
asettuikaan.  Vielä  vuoden  1821  väkilukutilastossa  mainitaan, 
että  silloin  oli  Montrealissa  ainoastaan  seitsemän  Suomessa  synty- 
nyttä henkilöä.  Sekin  osoittaa,  että  suomalaiset  karttoivat 
asettua  tähän  kaupunkiin,  vaikka  tuhansia  kulkikin  sen  kautta. 

Aikaisimmat  suomalaiset,  joiden  tiedetään  olleen  työssä  tässä 
maakunnassa,  olivat  kai  ne,  jotka  joitakin  vuosikymmeniä  sitten 
olivat  syventämässä  Lachine-kanavaa.  Tämä  kanava,  joka  on 
kulkutienä  samannimisten  koskien  sivulla  Montrealin  lähellä 
oleville  järvilaivoille,  on  kyllä  alunperin  vanha,  mutta  liikkeen 
vilkastuttua  on  sitä  silloin  tällöin  täytynyt  syventää.  Työstä 
maksettiin  hyvä  palkka,  oli  n.  s.  »Kanadan  aika»,  joka  merkitsi 
korkeampia  työpalkkoja  kuin  Yhdysvalloissa  —  nykyjään  on  se 
ollut  päinvastaista.  Suomalaisiakin  oli  »dollareita  pailaamassa» 
(kasaamassa). 

Niiltä  ajoilta  lienee  syntyisin  tarina  suomalaisten  työkyvystä 
ja  siitä  huomiosta,  jota  he  herättivät. 

Joukko  suomalaisia  teki  työtä  oikein  suomalaisen  väellä  ja  si- 
sulla. Työpäällikkö  tahtoi  antaa  heille  tunnustuksen.  Hän  sanoi: 
»Kyllä  te  raadatte  hyvin.  Oikein  kiitettävästi.  Ei  kukaan  pysy 
teidän  rinnallanne.  Mutta  täällä  saattekin  hyvää  valkoista  leipää, 
joka  antaa  teille  voimia.» 

Siihen  vastasi  työnsä  lomassa  jäyhä  suomalainen: 

»Sir,  ei  tämä  vielä  mitään  ole.  Jos  te  antaisitte  meille  mustaa 
ruisleipää,  niin  silloin  te  vasta  näkisitte,  miten  suomalainen  raa- 
taa. Ei  tämä  valkoinen  leipä  voimia  anna.» 

xilyvän  maineen  raskaan  työn  tekemisessä  ovat  suomalaiset 

sittemmin  saaneetkin,  vaikka  työnantajat  valittavat  heissä  ole- 
van  muita  valitettavia  ominaisuuksia,  erittäinkin  juopottelua  ja 
sitä,  etteivät  ole  pysyviä  työssä,  vaan  alituisesti  »kuittaavat», 
lähtevät  työstä  pois,  etsien  muka  parempaa. 

Syy  viimeksimainittuun  ei  ole  yksinomaan  suomalaisissa.  Työt 
ovat  hyvin  epävakavia.  Hyväkin  työntekijä  saattaa  joutua  aivan 
aavistamatta  pois  työstä.  Siirtolainen  on  vain  hätävara.  Jos 
työhön  pyrkimässä  on  ranskalainen,  saa  siirtolainen  jättää  työn 
hänen  hyväkseen.  Tämä  on  yksi  syy,  jonka  vuoksi  Quebecin 
maakunnan  työt  ovat  huonossa  maineessa.  Toinen  on  se,  että 
työmies,  kielentaitamaton  siirtolainen,  ei  läheskään  aina  saa  sitä 
palkkaa,  minkä  hän  käsittää  sovitun  työhön  ryhdyttäessä. 
»Ranskalainen  on  pettäjä»,  se  on  suomalaisten  varsin  yleinen 
arvostelu. 

Viime  vuosina  on  Montrealiin  kuitenkin  karttunut  jonkin  ver- 
ran suomalaista,  enemmän  tai  vähemmän  vakinaista  asutusta, 
vaikka  verraten  vähän  on  sellaisia  mieshenkilöitä,  joilla  olisi 
tässä  kaupungissa  pysyvää  työtä.  Siihen  asemaan  ovat  pääs- 
seet vain  jotkut  ammattilaiset.  Kesäisin,  kun  rakennustoimi  on 
erittäin  vilkasta,  saattaa  työnsaanti  olla  hyvinkin  helppoa. 
Mutta  kun  työt  vähenevät,  pannaan  siirtolaiset  ensin  pois.  Ja 
talvella  ei  siirtolaiselle  ole  mitään  ansiota.  Ken  ei  ole  osannut 
säästää,  hän  joutuu  suoranaiseen  hätään,  ellei  ole  älynnyt  ajoissa 
siirtyä  metsätöihin,  joita  kylläkin  on  maakunnassa  runsaan- 
puoleisesti. 

Naisilla  sen  sijaan  on  pysyvää  työtä  palvelijattarina.  Har- 
voin heidän  tarvitsee  olla  jouten. 

Montrealin  suomalaisen  siirtokunnan  pääaineksena  ovatkin 
naiset.  Heitä  on  siellä  monia  satoja.  Kesäisin  ja  silloin,  kun  mie- 
het tulevat  Montrealiin  etsimään  töitä  tai  kuluttamaan  vaivalla 
ansaittuja  dollareitaan,  saattaa  Montrealissa  olla  parikin  tuhatta 
suomalaista,  mutta  puoltakaan  siitä  määrästä  ei  voida  katsoa 
Montrealiin  kuuluvaksi. 

Muita  huomattavampia  suomalaisasutuksia  ei  Quebecin  maa- 
kunnassa ole.  Kun  jollakin  paikkakunnalla  on  suurempi  sähkö- 

laitoksen,  paperitehtaan  tai  muun  rakentaminen  kysymyksessä, 
kerääntyy  sinne  suomalaisia  niin  paljon  kuin  suinkin  sopii.  Viime 
vuosien  kuluessa  merkittävimmistä  sellaisista  työpaikoista  mai- 
nittakoon Lake  St  Johnin  alueella  pohjoisessa:  St  Joseph  d'Alma, 
Isle  Maligne,  Kenogami,  Arvida,  St  Felicien  sekä  Gatineau- joella 
Ottawasta  kaakkoon:  Chelsea,  Low  ja  Paugan  Falls.  Hajanai- 
sempia työpaikkoja  ovat  Fassett  (monivuotinen  halonhakkuu- 
paikka),  Buckingham  (High  Falls)  sekä  monen  monet  metsä- 
kämppäseudut  Ottawasta  aina  Gaspe-niemelle  ja  Anticostiin  sekä 
Yhdysvaltain  rajoilta  Canadian  National-rautatien  pohjoiselle 
linjalle  saakka.  On  kymmeniä,  ehkä  satoja  työpaikkoja,  joissa 
suomalaisia  on  ollut  tai  on  työskentelemässä. 

Mutta  vakinaista  asutusta  niihin  tuskin  koskaan  jää,  tai  jos  jää, 
supistuu  siirtokunta  aivan  vähiin.  Töiden  vilkkaimmillaan  ol- 
lessa, kuten  St  Joseph  d'Almassa,  Arvidassa,  Paugan  Fallsilla, 
Limoiloussa  y.  m.,  saattaa  suomalaisilla  olla  omia  liikkeitä,  taloja 
ja  matkustajakoteja,  mutta  useimmat  niistä  sitten  häviävät. 
Mahdollisesti  jää  joitakin  jäljelle  ja  ne  ovat  ehkä  siemenenä 
pysyvämpään  asutukseen,  mutta  suurempia  suomalaisia  yhteis- 
kuntia näihin  tuskin  syntyy  syistä,  joita  on  edellä  mainittu. 

Pysyvimmäksi  ehkä  jää  Rouyn'in  kaivosalue  läntisimmässä 
Quebecissä  Ontarion  rajalla.  Löydettyjen  mineraalien  synnyt- 
tämä »kultakuume»  vei  sinne  muutamia  vuosia  sitten  suomalai- 
siakin. Yhteiskunta  näytti  hyvin  kukoistavalta.  Mutta  sitten 
tuli  takatalven  aika  ja  kansalaisiamme  muutti  paljon  pois.  Uudet 
löydöt  antoivat  taas  uutta  eloa,  ja  nykyjään  voidaan  päättää, 
että  Rouyn  jää  pysyväisesti  myös  suomalaisen  asutuksen 
kartalle. 

Niinikään  luonnollisesti  Montreal  pysyy  nyt  vakinaisesti  sellai- 
sena, jossa  aina  on,  vieläpä  kasvavassa  määrässä,  suomalaista 
asutusta.  Tässä  se  tuskin  koskaan  pääsee  Toronton  rinnalle, 
mutta  joka  tapauksessa  ovat  suomalaiset  sinne  jo  niin  pesiinty- 
neet  ja  saaneet  niin  varman  jalansijan,  ettei  heitä  enää  mikään 
tarkoita  pois. 

SUOMALAISET  ONTARIOSSA. 

Monessa  Suomen  kodissa,  mistä  on  omaisia  Kanadassa,  pide- 
tään Ontarion  maakuntaa  samana  kuin  Kanada.  Kirjeosoitteissa- 
kin  usein  varmuuden  vuoksi  pannaan  merkki  »Ont.»,  vaikka  hen- 
kilö asuisi  Ison  valtameren  rannoilla.  Tämä  kuvaa  sitä  keskeistä 
asemaa,  mikä  Ontariolla  on  Suomen  siirtolaisuudessa  Kanadaan. 

Ontario  on  kyllä  monessa  suhteessa  Kanadan  tärkein  maa- 
kunta. Se  on  verraten  keskellä  tuota  laajaa  maata  —  luetaan 
kyllä  vielä  »itään»  kuuluvaksi,  sillä  »länsi»  alkaa  vasta  Winni- 
pegistä.  Mutta  vaikka  Ontarion  itäisimmät  seudut  ovat  New 
Yorkin  valtion  naapureina,  ovat  sen  läntisimmät  lähellä  Dakotaa, 
joka  Yhdysvalloissa  kiistämättä  kuuluu  jo  länteen. 

Tämä  osoittaa  tuon  maakunnan  laajuutta.  Kun  otetaan  vielä 
huomioon,  että  siinä  asuu  noin  kolmas  osa  koko  Kanadan  väes- 
töstä, että  siellä  on  merkittävämpiä  Kanadan  englanninkielisiä 
kaupunkeja  enemmän  kuin  muualla  yhteensä,  että  sen  teollisuus 
niinikään  on  verrattomasti  suurempi  kuin  muualla  sekä  että  sen 
piirissä  on  koko  Kanadan  pääkaupunki  Ottawa,  voidaan  täydellä 
syyllä  sanoa,  että  se  on  johtavassa  asemassa  Kanadan  maa- 
kuntien joukossa.  Tosin  Quebecin  maakunta  on  paljon  suurempi 
kuin  Ontario  ja  siellä  on  Kanadan  ainoa  miljoonakaupunki 
Montreal,  mutta  ranskalaisuus  pitää  sen  verraten  syrjässä. 

Jo  Montrealin  ja  Toronton  kaupungit  osoittavat  tuota  eroa. 
Toronto,  puolta  pienempi  Montrealia,  tekee  pilvenpiirtäjineen 
suurkaupungin  vaikutuksen,  kun  Montrealissa  ei  rakennusjärjes- 
tyksen mukaan  ole  saanut  rakentaa  kymmentä  kerrosta  kor- 
keampia. Toistaiseksi  vain  kolme  rakennusta  on  melkein  kuin 
vahingossa  päässyt  korkeammaksi. 

Itse  asiassa  ei  Ontario  kuitenkaan  ole  varsinainen  siirtolaisten 
»luvattu  maa».  Suurin  osa  sitä  kuuluu  n.  s.  »Laurentiseen  kil- 
peen»,  autioon  kalliomaahan,  joka  on  Kanadan  huonointa  maan- 
viljelysmaata.  Monet  muut  kansallisuudet,  jotka  etsivät  Kana- 
dasta maanviljelysmaita,  karttavat  Ontariota  ja  menevät  län- 
nemmäksi. 

Kuitenkin  on  monta  syytä,  joitten  vuoksi  suomalaiset  suosivat 
eniten  Ontariota.  Jo  entiseen  aikaan  verraten  harvat  Suomesta  tul- 
leet siirtolaiset  aikoivat  asettua  Kanadaan  maanviljelijöiksi.  Nyt- 
kään ei  heitä  vielä  kovin  paljon  tule  niissä  aikeissa.  Suomalainen 
mielii  ansaita  Kanadassa  varoja  palatakseen  kotiin.  _ Ontariossa 
on  ollut  enimmän  ansio  tilaisuuksia.  Sen  metsät  ovat  tarjonneet 
hyviä  mahdollisuuksia  tukkityön  saantiin.  Niinikään  on  siellä 
ollut  paljon  kaivostöitä.  Se,  että  Ontarioon  on  asettunut  suoma- 
laisia maanviljelijöiksikin  enemmän  kuin  minnekään  muuanne, 
johtuu  suomalaisen  ikivanhasta  katsantokannasta,  että  maa, 
olipa  se  millainen  tahansa,  on  viljelykseen  saatettava.  Tukki- 
töissä on  suomalainen  nähnyt,  että  kivien  välissä  kasvaa  paikoin 
leppää  sankasti.  »Kasvaa  se  viljaakin»,  arvostelee  hän.  Ja  siellä 
on  niin  houkuttelevia  puroja  ja  järviä,  maisemat  aivan  kuin  Suo- 
messa. Tämä  on  ollut  viehättävänä  vetovoimana. 

On  siihen  ollut  käytännöllisiäkin  syitä.  Uudisasukkaan  on  vai- 
keata päästä  maallaan  alkuun,  vaikka  sen  ilmaiseksikin  särisi, 
ellei  ole  varoja  asumuksen  rakentamiseen  ja  maan  raivaamiseen. 
Suomalaisilla,  jotka  tulevat  Kanadaan,  ei  yleensä  ole  varoja 
mukanaan,  useimmilla  on  vain  muutamia  kymmeniä  dollareita, 
monella  ainoastaan  se  25  dollaria,  mitä  maihinnousutarkastuk- 
sessa  on  heiltä  tavallisesti  matkalipun  lisäksi  vaadittu.  Hehän 
kuuluvat  n.  s.  etuoikeutettuun  luokkaan  —  muilta,  jo  virolaisilta- 
kin, vaaditaan  paljon  enemmän.  Monta  on  sellaistakin  suoma- 
laista, jonka  matkalipun  hinta  on  lainattu  ja  on  ensi  tilassa  mak- 
settava takaisin. 

Näin  ollen  on  suomalaisten  mahdollisimman  kiireesti  saatava 
ansiotöitä.  Miehillä  ei  ole  muuta  keinoa  kuin  mennä  metsä-  tai 
maankaivamistöihin.  Ja  niitä  on  Ontariossa  runsaimmin. 

Jo  entiseen  aikaan,  silloin  kuin  Suomesta  ei  Kanadaan  ollut 
suoranaista  siirtolaisuutta,  käyttivät  Yhdysvalloissa  olevat  kan- 
salaisemme »Kanadan  aikaa»  hyväkseen.  Kun  Erie-  ja  Ontario- 
järvien  välille  kaivettiin  vuosina  1872- — 1873  Wellandin  kanavaa 
JNiagaran  sivuuttamiseksi,  siirtyi  suomalaisia  Ashtabula  Harbo- 
rista  ja  muualta  ansaitsemaan  tästä  kaivamistyöstä  maksettavia 

hyviä  palkkoja.  V.  1873  alettiin  kaivaa  kanavaa  myös^Sault  Ste 
Mariessa  yhdistämään  Superior-  ja  Huron-järviä.  Suomalaisia  oli 
jo  silloin  asettunut  jonkin  verran  Michiganin  pohjoisniemek- 
keelle.  Heitä  tuli  tähän  työhön  verraten  runsaasti.  Kuitenkaan 
ei  heistä  vielä  jäänyt  pysyväistä  asutusta.  Ei  myöskään  niistä, 
jotka  1870-luvun  loppupuolella  olivat  mukana  rakentamassa 
Canadian  Pacific-rautatietä  Ontariossa.  Mahdollisesti  joku  jäi 
jäljelle  uudisasutusta  perustamaan,  mutta  enimmät,  jotka  eivät 
palanneet,  jäivät  turpeen  alle  työpaikkojen  äärille,  sillä  kuol- 
leisuus oli  suuri.  Tapaa  vielä  jonkun  vanhuksen,  joka  kauhulla 
kertoo  noista  ajoista.  Voipa  nähdä  radan  varrella  lahoavia 
ristejä,  joiden  alla  yhteishaudoissa  on  joukoittain  työväkeä  hau- 
dattuna, mukana  suomalaisiakin.  Canadian  Pacificin  rakentami- 
nen tässä  suhteessa  muistuttaa  Riihimäen — -Lahden  välin  raken- 
tamista suurena  nälkävuotena,  se  vain  on  eroa,  että  miehet  eivät 
Kanadassa  kuolleet  nälkään.  Palkkaa  oli  runsaasti  ja  leipää  myös, 
mutta  puutteelliset  terveysolot  veivät  hautaan. 

Nämä  vanhat  muistot  ovat  enimmäkseen  hävinneet  mielestä. 
Vähän  tiedetään  noista  vanhoista  haudoista,  ja  Kanadan  suuret 
rahapalkatkin  ovat  olleita  ja  menneitä.  Nykyisellä  siirtolais- 
polvella  on  omat  murheensa  ja  oma  taistelunsa  toimeentulosta. 

Kun  varsinainen  suomalainen  siirtolaisuus  Kanadaan  alkoi 
huomattavammassa  määrässä  vasta  melkein  puolen  vuosisataa 
myöhemmin,  oli  jo  n.  s.  »Vanha  Ontario»  päässyt  kehityksessä 
siihen,  ettei  sinne  vähillä  rahoilla  voinut  asettua  muuten  kuin 
tilapäisiin  töihin  tai  pystyvä  ammattilainen  kaupunkeihin. 
Niinpä  »Vanhassa  Ontariossa»  on  verraten  vähän  suomalaisia, 
paitsi  Toronton  kaupungissa  ja  muutamissa  teollisuuspaikoissa. 

Kun  katsoo  Ontarion  karttaa,  huomaa,  että  se  on  kapein  Matta- 
wan  ja  Georgia-lahden  välillä.  Tuota  linjaa  voidaan  pitää  rajana 
myös  suomalaisasutukselle.  Etelämpänä  on  heitä  vähemmän, 
mutta  pohjoisempana  ja  idempänä  tuskin  on  yhtään  seutua, 
missä  ei  tapaisi  ainakin  jonkun  suomalaisen  ja  missä  on  paikoin 
sangen  sankkoja  suomalaisasutuksia. 

»Yanhassa  Ontariossa»  on  suomalaisia  eniten  Torontossa, 
tämän  maakunnan  pää-  ja  suurimmassa  kaupungissa. 

V.  1895  muutti  Yhdysvalloista  muutamia  suomalaisia  räätä- 
leitä Torontoon.  Ensin  he  menivät  vain  koetteelle,  mutta  kun 
tulivat  suosituiksi  ja  ansiot  näyttivät  joltisiltakin,  jäivät  he 
sinne  ja  tulivat  sikäläisen  suomalaisen  asutuksen  perusainek- 
seksi. Jotkut  räätälit  ryhtyivät  myöhemmin  myös  rakennus- 
hommiin ja  toimeliaisuudellaan  ansaitsivat  sievoisia  omaisuuksia. 
Vanhimmat  heistä  ovat  jo  kuolleet,  mutta  jälkeläiset  elävät 
hyvinvoipina  kanadalaisina. 

Ensimmäiset  suomalaiset  räätälit  Torontossa  olivat  Mikkonen 
Hyrynsalmelta,  K.  Lintala  Isostakyröstä  ja  H.  Heinonen  Lie- 
dosta. Hiukan  myöhemmin  tuli  Ranta  sekä  Hellsberg  ja  sitten 
Saarimäki,  Unhola,  Nieminen  y.  m.,  jotka  ovat  pitäneet  tämän 
ammattikunnan  vanhaa,  hyvää  mainetta  yllä.  He  ovat  menesty- 
neet niin,  että  esimerkiksi  Lintalan  ja  Rannan  perikunnan  omai- 
suudet noussevat  noin  puoleensataantuhanteen  dollariin  ja  muit- 
tenkin verraten  korkealle.  Hyvin  ovat  ansainneet  myös  rakennus- 
ja  metsäurakoitsijat,  joista  Mr.  Hill  lasketaan  kaikkein  varak- 
kaimpiin  suomalaisiin,  samoin  K.  Lahti  ja  A.  Anderson.  Toron- 
tossa on  ainakin  toistakymmentä  suomalaista,  joilla  voidaan 
laskea  olevan  Suomen  rahassa  vähintään  puolen  miljoonan  omai- 
suus, ja  monilla  kymmenillä  on  sadastatuhannesta  markasta  ylös- 
päin. Suomen  varakonsulina  on  Mr . L  Adiel JS la arim äki .  Suomalai- 
silla on  Torontossa  noin  puolensataa  omaa  taloa.  Omia  liikkeitä, 
lukuunottamatta  lukuisia  matkustajakoteja,  ei  ole  kovin  monta. 
Lintalan  perillisillä  on  Jokelan  johtamana  suurehko  saunalaitos. 
J.  Ranta  oli  aikanaan  huomattu  rakentaja,  ja  samalla  alalla  on 
toiminut  J.  Hill.  Lisäksi  on  pari  leipuriliikettä,  joku  kelloseppä, 
parturiliike  y.  m.  Torontossa,  kuten  useissa  paikoissa  muuallakin, 
ovat  suomalaiset  huomanneet  »pallohuoneen»  (biljardin)  pitämi- 
sen edulliseksi.  Sellaiset  eivät  Kanadassa,  kuten  Yhdysvalloissa- 
kaan, ole  varsin  hyvässä  maineessa,  mutta  jos  niissä  järjestys 
on  hyvä  eikä  sallita  juopottelua,  voivat  ne  vetää  suomalaista 
nuorisoa  pois  huonommista  paikoista. 

Torontossa  arvioidaan  olevan  suomalaisia  noin  kolmen  ja  jael- 
jän  tullannen  vaiheilla,  niistä  kuitenkin  vain  noin  pari  tuhatta 
vakinaisesti  asuvia.  Talvi-  ja  kesätöiden  väliaikoina  kokoontuu 
myös  Torontoon  paljon  suomalaisia  odottamaan  työtilaisuuksia. 
Itse  kaupungissakin  on  jonkin  verran  enemmän  työtä  saatavana 
miehille  kuin  Montrealissa.  Ja  naispalvelijain  keskuudessa  on 
Torontolla  jo  kauan  ollut  hyvä  nimi,  samoin  kuin  suomalaisilla 
palvelijattarilla  Toronton  rouvien  piirissä.  Naispalvelijain  palkat 
vaihtelevat  20—60  dollarin  välillä  kuukaudessa.  Alin  palkka  on 
luonnollisesti  äsken  tulleella  kieltä  taitamattomalla  ja  ylin  hy- 
villä keittäjättärillä.  Suomalaisia  tyttöjä  on  ainakin  tuhatkunta 
Torontossa  palvelustoimissa  sekä  myös  joitakin  miehiä. 

Miesten  ammattialoilla  ansaitsevat  suomalaiset  kiryesmiehet  ja 
puusepät  50 — 60  centtiä  tunnilta  (ammattiyhdistykseen  kuulu- 
vat 80 — 90  senttiä),  maalarit,  samoin  räätftlyj:.  28 — 30  dollaria 
viikolta,  suutarit  50 — 60  senttiä  tunnilta,  mekaanikot  aina  80 
senttiin  ja  valurit  jopa  yhteen  dollariin  saakka  tunnilta.  Työ- 
päivä on  9 — 10-tuntineny^Työnsaanti  on  usein  epävarma,  tal- 
vella huono,  varsinkin  sekatöissä,  joissa  maksetaan  30 — -40  senttiä 
tunnilta.  Asunto  ja  ruoka  maksaa  noin  yhden  dollarin  päivältä. 
Rakennustöitä  kestää  tavallisesti  kahdeksan  kuukauden  vaiheille 
vuodessa. 

Toronton  suomalaisilla  on  aina  ollut  henkisiä  harrastuksia.. 
Alussa  olivat  yhteispyrinnöt  vilkkaita,  mutta  sitten  tuli  hajaan- 
nus, joka  on  jakanut  suomalaiset  pariin  kolmeen  ryhmään. 
Seurakuntia  on  kaksi,  joista  Kanadan  Yhdistyneeseen  Kirkkoon, 
(presbyteereistä,  metodisteista  ja  kongregatsionalisteista  muo- 
dostuneeseen) kuuluva  on  yleisin.  Alkujaan  se  oli  kongregatsio- 
nalistinen,  jota  jäsenet  eivät  erottaneet  luterilaisesta,  mutta  kun 
suomalaiset  eivät  omin  voiminsa  jaksaneet  sitä  pitää  yllä,  ryhtyi 
presbyteerinen  kirkko  auttamaan  ja  maksamaan  suurimman 
osan  kuluista.  Kilpi  kirkon  oven  yllä  muutettiin  osoittamaan 
Toronton  ensimmäistä  suomalaista  presbyteeristä  kirkkoa. 
Pappia  ci  vaihdettu  eikä  uskontoa  muutettu.  Sama  henki  vallitsi 
ja  vallitsee  edelleenkin.  Yhtä  vapaasti  on  toimittu  Yhdistyneen 

Kirkon  aikana.  Tämä  kirkko  on  rakentanut  siirtolaiskansalli- 
suuksia  varten  kirkkotalon  »Kaikkien  Kansallisuuksien  Kirkko», 
jossa  suomalaiset  ovat  melkein  pääaineksena  ja  on  heillä  siinä 
oma  kaunis  kirkkosali  sekä  käytettävissä  huoneita  kokouksia, 
lauluharjoituksia  sekä  muita  kehitys-  ja  valistus  pyrkimyksiä  var- 
ten. Erittäin  on  pidetty  huolta  palvelijattarien  viihdyttämisestä 
heidän  vapaailtoinaan,  ja  tämä  talo  on  tullut  suomalaisille  tytöille 
keskukseksi,  joka  toimii  heille  postinvälittäjänä  ja  tarjoo  ilta- 
koulujen muodossa  opetusta  kielen  sekä  muun  hyödyllisen  oppi- 
miseen. Vaikka  tähän  suomalaiseen  seurakuntaan  kuuluu  vaki- 
tuisesti vain  noin  70  jäsentä,  on  jumalanpalveluksissa  usein 
monia  satoja  kansalaisiamme. 

Ne,  jotka  eivät  harrasta  näitä  asioita,  ovat  keskittyneet  etu- 
päässä kommunistiseen  järjestöön,  joka  on  Torontossa,  Jmten 
yleensäkin  Kanadassa,  hyvin  toimelias.  K  ommunis  tiemme 
keskusjohto  onkin  Torontossa  ja  siihen  kuuluu  tottuneita, 
työväenliikkeessä  kauan  toimineita  henkilöitä.  Kommunistien 
haalit  aio  on  jonkin  verran  syrjässä  keskikaupungista,  mutta  on 
varsin  kookas  ja  kallisarvoinen.  Sosiaalidemokraatit,  jotka  eivät 
ole  katsoneet  voivansa  liittyä  kommunisteihin,  ovat  useampia 
vuosia  eläneet  erillään  hiljaisuudessa.  Viime  aikoina  on  heissä 
ilmennyt  uutta  toiminnan  innostusta,  ja  näyttää  siltä,  että  hekin 
alkavat  taas  järjestyä  kiinteämmin. 

Muitakin  ryhmiä  on,  ja  ne  toimivat  omien  mieliaatteittensa 
hyväksi. 

Kun  eletään  näin  eri  leireissä,  jakaantuvat  voimat.  On  kolme 
nuorisoseuraa,  kolme  voimisteluseuraa,  neljä  laulukuntaa,  kolme 
soittokuntaa  j.  n.  e.  Kirjastoja  on  kaksi. 

Valistusharrastusta  on.  Suomenkielisiä  sanomalehtiä  tulee  noin 
600  vuosikertaa,  niistä  satakunta  Suomesta.  Juhlia  pidetään. 
Niinpä  kansallisilla  on  vuosittain  Kalevala-  ja  Suomen  itse- 
näisyysjuhlat,  joissa  on  runsaasti  yleisöä.  Samoin  kommunis- 
teilla on  heidän  juhliaan. 

Toronto   on  suomalaisten  seuratoimintaharrastuksissa  aika 

paljon  edellä  Montrealista.  Osaksi  se  johtunee  siitä,  että  siellä  on 
suomalainen  asutus  vanhempaa  ja  vakiintuneempaa. 

Toronton  suomalaisiin  voidaan  lukea  ne  muutamat  suomalaiset 
maanviljelijät,  jotka  elävät  sen  lähistöllä.  Heillä  on  sieviä  pieniä 
farmeja  (suurin  60  eekeriä).  Myöskin  on  suomalaisia  palveluk- 
sessa »toiskielisten»  farmeilla.  Kuukausipalkkaa  on  heillä  kesäisin 
täysihoidon  lisäksi  25 — 40  ja  talvisin  10 — 15  dollaria. 

Joukko  suomalaisia  metsätyöläisiä  kuluttaa  työkausien  välin 
säännöllisesti  Torontossa.  Heidän  työmaansa  ovat  pääasiassa 
pohjoisessa  ja  koillisessa. 

Hamiltonin  kauniissa  kaupungissa  on  jonkin  verran  suoma- 
laisia miehiä  ammattitöissä  ja  naisia  palvelijattarina.  Samoin 
Kanadanpuoleisella  Niagara  Fallsilla.  Sieltä  kautta  pyrkinee 
heitä  myös  luvattomasti  Yhdysvaltoihin,  toiset  onnistuen  toistai- 
seksi, toiset  joutuen  jo  heti  yrityksessään  kiinni  ja  sitten  vanki- 
loihin, kunnes  karkoitetaan  »kruunun  kyydillä»  Suomeen.  Nämä 
tuottavat  huolia  ra  ja  viranomaisille.  Mielellään  näkisivät  he,  että 
nämä  yliloikkarit  palaisivat  takaisin  Kanadan  puolelle.  Mutta 
eihän  sovi  siinä  olla  neuvojina.  Eräs  rajavartija  kuvasi  minulle, 
kuinka  suuria  summia  Amerikan  hallitus  kuluttaa  heidän  hoita- 
misekseen  vankiloissa  ja  lähettääkseen  vanhaan  kotimaahan. 
Hän  kertoi  sitten  jutun  eräästä  suomalaisesta,  joka  kulki  Ameri- 
kan puolelle  ja  joutui  kiinni.  Tutkinnossa  hän  selitti,  että  hänen 
matkalaukkunsa  oli  jäänyt  Kanadan  puolelle.  »Mene  se  hake- 
maan», häntä  kehoitettiin  ja  toivottiin,  että  sillä  miehestä  pääs- 
täisiin. 

Suomalainen  menee  Kanadan  puolelle,  ottaa  laukkunsa,  tulee 
takaisin  ja  sanoo:  »Tässä  minä  olen.» 

Viranomaiset  raapivat  hämmästyneinä  päätään,  mutta  heidän 
ei  auttanut  muu  kuin  lähettää  mies  vankilaan  ja  sitten  ajan  ollen 
passittaa  Suomeen. 

Oli  hauska  huomata,  etteivät  he  tätä  paluuta  pitäneet  tyhmyy- 
tenä, vaan  rehellisyytenä. 

Lähellä  Niagaraa  on  Vellandin  kanavaseutu,  jossa  suomalaisia 
oli  töissä  jo  puolen  vuosisataa  sitten.   Kului  pitkät  ajat,  ettei 

seudulla  tiedetä  olleen  yhtään  suomalaista.  Vasta  maailman- 
sodan aikana  siirtyi  St  Catharinesiin  taas  muutamia  suomalaisia 
sikäläiseen  kirv^sjte^i^a^een,  missä  heitä  on  vieläkin.  Joitakin 
Suomen  ruotsalaisia  on  niinikään  ollut  jo  pitemmän  aikaa  paperi- 
tehtaissa. Nykyjään  on  St  Catharinesissa  vain  vähän  yli  puolen- 
sataa suomalaista  vakituisesti  asumassa.  Metallityössä  on  palkka 
60 — 70  centtiä  tunnissa,  paperitehtaissa  46  centtiä.  Palvelijatta- 
rien kuukausipalkka  25 — 30  dollaria. 

Muutamia  vuosia  sitten,  jolloin  sillä  seudulla  syvennettiin 
Vellandin  kanavaa,  oli  heitä  sangen  runsaasti.  Nyt  ovat  nämä 
tilapäiset  työmiehet  siirtyneet  pois. 

Niagaralta  länteen  tavataan  joku  suomalainen  ehkä  kaikissa 
niissä  monissa  kaupungeissa,  joita  siellä  on,  erittäinkin  palveli- 
jattaria, jotka  ovat  suosittuja.  Sarniassa  heitä  lienee  useampia. 
Samoin  on  siellä  sekä  muissakin  Suurten  Järvien  satamissa  suo- 
malaisia merimiehiä  ja  satamatyöläisiä. 

Huomattavampi  suomalaisasutus  on  siinä  kaupunkiryhmässä, 
joka  Kanadan  puolella  on  Detroitin  miljoonakaupunkia  vasta- 
päätä Windsorissa,  Ford  Cityssä,  Walkervillessä.  Silloin  kuin 
siirtolaisellakin  oli  oikeus  käydä  Kanadasta  käsin  töissä  Detroitin 
auto-  y.  m.  tehtaissa,  veti  Windsor  hyvin  puoleensa.  Nyt  saadaan 
elää  niiden  töiden  varassa,  joita  Kanadan  puolella  on.  Ja  onhan 
esimerkiksi  Fordilla  siellä  sangen  suuret  tehtaat  Brittien  valta- 
kuntaa varten.  Niihin  on  päässyt  suomalaisiakin  sekä  saanut 
siellä  työskennellä  jo  vuosikausia. 

Näissä  rajakaupungeissa  (Border  Cities)  elää  monia  satoja  suo- 
malaisia, toisinaan  saattaa  heitä  olla  tuhannen,  jopa  ylikin.  Ne, 
joilla  on  vakituinen  työ  tehtaissa,  voivat  olla  verraten  turvallisia, 
vaikka  ajoittaisia  työnseisauksia  sattuisikin.  Heillä  on  siellä  jo 
pysyväinen  asuinpaikka,  monilla  kymmenillä  oma  talokin.  Mutta 
ne  miehet,  joiden  ei  ole  onnistunut  saada  tehdastyötä,  joutuvat 
pian  ahtaalle.  Metsätyöt,  jotka  muualla  monelle  siirtolaiselle 
ovat  lopullisena  turvana,  ovat  sieltä  kaukana. 

Suomalaiset  palvelijattaret  viihtyvät  verraten  hyvin,  sillä 

Detroitin  korkeammat  palkat  vaikuttavat  hiukan  palkka-tasoon 
täälläkin. 

Tuskin  missään  on  siirtolaisella  niin  kova  kiihoitin  rajan  yli 
kuin  täällä.  Onhan  kapean  salmen  toisella  puolella  vilkas  mil- 
joonakaupunki, jossa  on  monenlaista  työtä  ja  maksetaan  kor- 
keampia palkkoja. 

Nämä  rajakaupungit  ovatkin  kuuluisia  salakuljetusliikkeen 
historiassa.  Walkerville  on  perustunut  juovutus juomain  valmis- 
tukseen ja  myyntiin  Yhdysvaltain  puolelle.  Sitä  salakuljetusta  ei 
saada  tarkallakaan  vartioimisella  ehkäistyksi.  On  rakennettu 
putkijohtoja  salmen  alitse  ja  niitä  myöten  lasketaan  himottua 
juomaa  kieltolakimaahan.  Jos  yksi  johto  keksitään,  on  pian 
toisia  sijalla. 

Siirtolaistenkin  salakuljetusta  harjoitetaan  suuressa  määrässä, 
mutta  moni  kiinni  joutunut  suomalainen,  muiden  muassa,  on 
saanut  katkerasti  katua,  että  on  antautunut  houkutukseen  ja  läh- 
tenyt keinottelijan  kelkkaan. 

JVIikäli  suomalaisilta  saa  kuulla,  ovat  Fordin  tehtaat  siellä  par- 
haat työpaikat. 

Toinen  jättiläisliike,  General  Motors,  on  rakentanut  Kanadan 
autotehtaansa  Oshawaan,  joka  on  noin  30  mailin  päässä  Toron- 
tosta itään  Ontario- järven  rannalla.  Alkujaan  se  oli  farmikylä, 
jossa  McLaughlin  alkoi  ensin  valmistaa  rattaita  ja  sitten  autoja. 
Kun  hänen  liikkeensä  suuressa  yhteensulatuksessa  joutui  General 
Motorsille,  perustettiin  tämän  liikkeen  muutkin  tehtaat  Osha- 
waan.  Kaupunkia  voisi  yhtä  hyvin  sanoa  General  Motors  Cityksi, 
aivan  samoin  kuin  on  Ford  City.  Kaupungin  25.  tehtaasta  melkein 
kaikki  ovat  riippuvaisia  autonrakennuksesta. 

Kaupunki  on  aivan  nuori  ja  on  muutamina  viime  vuosina  kas- 
vanut niin,  että  alkaa  olla  Kuopion  tai  Oulun  kokoinen,  ehkäpä  jo 
suurempikin.  Se  on  erinomaisen  kauniilla  paikalla  sekä  on  siis- 
tisti rakennettu.  Työpalkat  ovat  olleet  tavallista  paremmat. 
Urakkatyössä  ovat  tottuneet  ansainneet  dollarin  ja  ylikin  tuntia 
kohti,  vaikka  muuten  on  tuntipalkka  40 — 80  centtiä.  Suomalaisia 
on  seudulla  vain  noin  puolen  sataa,  niistä  joitakin  palvelijattaria, 

saaden  noin  5  dollaria  korkeamman  kuukausipalkan  kuin  Toron- 
tossa. Suomalaisilla  on  jo  noin  puolen  tusinaa  omia  taloja  osoi- 
tukseksi, että  aikomus  on  jäädä  paikkakunnalle. 

Autotehtaitten  työ  on  vilkasta  noin  8  kuukautta  vuodessa. 
Vuoden  loppukuukaudet  ovat  hiljaisempia,  silloin  kesäajan  4 — 
5  000  työmiehestä  saa  vain  toista  tuhatta  työtä,  mutta  taaskin 
uudelta  vuodelta  aletaan  lisätä  työvoimia.  Autoteollisuus  alaan 
perehtynyt  on  verraten  helposti  saanut  työtä,  mutta  muilla  tuskin 
on  yrittämistä,  sillä  tarjokkaita  on  paljon. 

Haliburtonin  piirissä  Torontosta  pohjoiseen  on  viime  vuosina 
suomalaisia  jotakuinkin  säännöllisesti  työskennellyt  metsä- 
töissä. Pienemmille  joukoille  on  siellä  riittänyt  työtä.  Myöskin 
muutamia  suomalaisia  maanviljelijöitä  on  siellä.  Maaperä  ei  ole 
kyllä  maanviljelykselle  parasta  laatua,  mutta  suomalainen  on  ver- 
raten hyvin  menestynyt. 

Suuremmat  suomalaisten  metsätyömaat  ja  asutusseudut  ovat 
Parry  Soundin  piirissä  ia  sen  rautatien  varrella,  joka  sieltä  johtaa 
Ottawaan.  Parry  Soundissa  on  jollakin  suomalaisella  farmarilla 
jopa  10  000  dollarin  arvoinen  maatila.  Boakviewssa,  Waba- 
macissa  y.  m.  on  joitakin  suomalaisia  ja  Sprucedaleen  on  kehitty- 
mässä huomattava  suomalainen  yhteiskunta.  Siellä  on  monet 
vuodet  ollut  metsätöitä  ja  niiden  vaikutuksesta  on  sinne 
suomalaisia  asettunut  maanviljelijöiksi.  Kovalla  työllä  he 
Suomea  muistuttavassa  luonnossa  valmistavat  itselleen  tule- 
vaisuutta. 

Monessa  muussa  paikassa  saman  rautatien  varrella  on  kansa- 
laisiamme, jopa  lähellä  pääkaupunkia  Ottawaa.  Heitä  on  Dougla- 
sissa, Renfrewssa,  Arnpriorissa  ja  erittäinkin  Galettan  vanhoilla 
lyijy  kaivoksilla.  Toisinaan  on  Galettassa  ollut  meikäläisiä 
enemmänkin. 

Ottawassa,  Kanadan  pääkaupungissa  ei  ole  suomalaisia  kos- 
kaan ollut  paljon,  mutta  heitä  oli  kuitenkin  aika  monta  silloin, 
kun  satoja  suomalaisia  työskenteli  sen  lähistöllä  Chelsean,  Lowin 
ja  Paugan  Fallsin  tehdasrakennustöissä.  Heitä  on  siellä  edelleen- 
kin jokin  määrä,  mikä  varmasti  lisääntyy  sitä  mukaa  kuin 

Ottawa  hallituskaupungin  ohella  kehittyy  huomattavaksi  teol- 
lisuuskaupungiksi. 

Kuten  jo  edellä  mainittiin,  on  Huron-  ja  Superior- järvien 
pohjoispuolella  oleva  Uusi  Ontario  paljon  laajempi  maa-alue  kuin 
Vanha-Ontario  ja  se  on  samalla  Kanadan  suomalaisasutuksen 
kaikkein  huomattavin.  Siellä  asuu  kansalaisiamme  enemmän 
kuin  muualla  Kanadassa  yhteensä.  Voisi  luetella  satoja 
paikkakuntia,  joissa  suomalaisia  on  tai  on  ollut  enemmän  tai 
vähemmän  tavattavana,  sillä  esimerkiksi  metsätyömailla  saattaa 
jonakin  talvena  olla  satoja  suomalaisia  ja  seuraavana  taas  tuskin 
ollenkaan.  Samoin  on  laita  joillakin  kaivosseuduilla.  Kaivos- 
yrityksiä on  paljon.  Niistä  tuskin  yksi  kymmenestä,  ehkä  mo- 
nesta kymmenestä,  kehittyy  kaivokseksi,  jossa  työtä  olisi  jatku- 
vasti. Samoin  ovat  suuret  rautatierakennukset,  joita  myöskin 
Ontariossa  on  ollut  paljon.  Työmaat  vaihtuvat  ja  samoin  suoma- 
laisten asuinseudut. 

Näin  ollen  ei  luettelo  niistä  seuduista,  joissa  jokin  vuosi  sitten 
on  ollut  suomalaisia  tavattavana  ja  jotka  ehkä  ovat  siinä  suh- 
teessa olleet  merkittäviäkin,  pidä  nykyjään  enää  paikkaansa.  Se. 
luettelo,  jonka  nykyisistä  suomalaisseuduista  voisi  tehdä,  ei 
muutaman  vuoden  perästä  enää  merkitse  mitään,  kun  uusia 
keskuksia  syntyy  alituiseen.  Ja  vasta  tuonnempana  tulevaisuu- 
dessa voidaan  nähdä,  millä  niistä  on  pysyvämpää  merkitystä. 
Kanadan  suomalaiset  ovat  vielä  liikkuvalla  kannalla.  He  har- 
hailevat paikasta  toiseen,  työpaikalta  toiselle,  ovat  levottomia  ja 
sijoittumatta. 

Kuitenkin  on  jo  nyt  ja  varsinkin  juuri  Uudessa  Ontariossa 
alueita,  joita  voidaan  merkitä  suomalaisten  pesäpaikoiksi, 
joihin  he  ovat  asettuneet  jo  pysyvästi. 

Koettakaamme  seurata  heidän  askeleitaan.  Käytännöllisintä 
on  kulkea  rautatielinjoja  ja  tarkata  suomalaisasutuksia  niiden 
varsilta.  Kanadan  kaksi  suurta  rautatieverkkoa:  Canadian  Paci- 
fic (eli  Sii-Pii-Aar  =  C.  P.  R.),  jonka  sanotaan  olevan  Aasiaan  ja 
Eurooppaan  johtavien  laivalinjojensa  ohella  maapallon  suurin 
yksityinen  liikenneverkko,  ja  Canadian  National  (Sii-En-Aar  — 

C.  N.  R.),  joka  on  Kanadan  hallituksen  omistama  ja  lienee  yleensä 
suurin  liikenneverkko  maailmassa  —  se  on  suurempi  kuin  Sii-Pii- 
Aarkin  —  nämä  kaksi  ovat  olleet  Ontarion,  kuten  yleensä  Kana- 
dan asuttajina.  Ja  lisäksi  on  tällä  alueella  Ontarion  maakunnan 
vallitsema  rautatielinja,  jonka  päärata  on  North  Bayn  ja  Cochra- 
nen  välillä  sekä  Algoman  rautatielinja  Sault  Ste  Mariesta  pohjoi- 
seen Hearstiin  saakka. 

Näiden  rautateiden  varsilta  löydämme  jotakuinkin  kaikki 
Uuden  Ontarion  suomalaisseudut,  pienimmätkin. 

Ottawasta  tullen  joudumme  tällä  uudella  alueella  ensin  tär- 
keään rautateitten  solmukohtaan  North  Bayhin.  Olemme  silloin 
jättäneet  jälkeen  sellaiset  pienemmät  paikat  kuin  Mattawan  ja 
siitä  pohjoiseen  johtavan  rautatien  varrella  olevat  paikkakunnat, 
joista  kyllä  olisimme  joitakin  suomalaisia  tavanneet,  mutta  jotka 
ovat  Quebecin  maakunnan  puolella. 

North  Bayssa  itsessään  asuu  verraten  vähän  suomalaisia  vaki- 
naisemmin. Siellä  on  kyllä  useampia  meikäläisiä  matkustaja- 
koteja, joihin  metsätöistä  palautuvat  suomalaiset  pysähtyvät 
lepäilemään  ja  odottamaan  uusia  työpaikkoja.  Toisinaan  voi 
siellä  olla  satojakin  suomalaisia  tilapäisesti. 

Jos  lähdemme  sieltä  pohjoiseen,  joudumme  ensinnä  vanhaan 
suomalaiseen  asutuskeskukseen  Cobaltiin,  missä  ovat  kuuluisat 
hoj)ea-  ja  kobalttikaivokset.  Tämäkään  ei  ole  eurooppalaisessa 
merkityksessä  vanha  paikka,  sillä  löydöthän  tehtiin  vasta  tämän 
vuosisadan  alussa.  Mutta  neljännes  vuosisata  on  Uuden  Onta- 
rion historiassa  verraten  pitkä  aika.  Löydöt  herättivät  suunna- 
tonta huomiota.  Kansaa  tulvi  sinne  ja  kaupunki  kohosi  muuta- 
missa viikoissa.  Suomalaisia  on  siellä  ollut  alusta  pitäen  mukana. 
Asunto-olot  eivät  suinkaan  olleet  kehuttavat.  F.  J.  Syrjälä  kuvaa 
erästä  sellaista  asumusta  niiltä  ajoilta:  »Se  oli  kyhätty  laudoista. 
Alakerta  oli  ruokasalina  ja  keittiönä.  Yläkertaan  kuljettiin 
pystysuoria  tikkaita  myöten  pienen  aukon  kautta.  Seinävierus- 
tat  tässä  latomaisessa  vintissä  olivat  kaksikerroksisia  sänkyjä 
täynnä.  80  miestä  nukkui  siellä  —  osittain  kahdessa  vuorossa. 


SUOMALAISET  ONTARIOSSA 


227 


Kaksi  asujaa  sairasti  suolikuumetta  ja  sängyissä  oli  tuhansittain 
syöpäläisiä.» 

Olot  ovat  nyt  muuttuneet.  Suomalaisilla,  joita  siellä  on  muu- 
tamia satoja,  on  sieviä  omia  asumuksia,  sellaisiakin,  jotka  kelpai- 
sivat hyvinkin  siron  huvilan  rinnalle  Suomessa.  Varallisuus  on 
noussut  niiden  kansalaisten  keskuudessa,  jotka  ovat  pyrkineet 
säästämään.  Kaivoksista  on  saatu  monen  monien  miljoonien 
arvosta  hopeaa.  Yhtiöiden  sivulla  ovat  työntekijätkin  menesty- 
nee^ vaikkakin  saattaa  olla  eri  mieltä  siitä  suhteesta,  millä  ansiqt 
on  jaettu  työn  ja  pääoman  välillä. 

Cobaltin  hopeakuumeen  alkuajoilta  kertoo  näiden  seutujen 
historioitsija  kahdesta  suomalaisesta,  jotka  siellä  samosivat  erä- 
maita metallisuonia  etsien.  Ja  he  löysivätkin  rikkaita  kulta- 
suonia Night  Hawk-järven  luota.  Niin,  löysivät  kyllä,  mutta 
historia  ei  kerro,  kuka  niistä  hyötyi.  Eivät  ainakaan  nämä  suo- 
malaiset. Joka  tapauksessa  on  sillä  seudulla  nyt  kaksikin  kulta- 
kaivosta, jotka  ovat  maailman  tuottoisimpia.  Ovatko  ne  sa- 
moissa suonissa,  joita  suomalaiset  löysivät,  tai  onko  niissä  jokin 
muu  paikkakunnan  kultakaivos,  se  ei  ole  tämän  kirjoittajan  tie- 
dossa. 

Cobaltin  lähistöllä  on  useampia  muita  paikkoja,  joissa  on  suo- 
malaisia, esim.  Latchford,  Giroux,  Gillies  y.  m.  Pienempien 
suomalaispaikkojen  ohi  kuljettua  joudumme  Rosegroveen,  jossa 
merkitään  olevan  kansalaisiamme  pari  sataa,  sekä  sitten  Swasti- 
kaan,  josta  lähtee  haararata  Kirkland  Lakelle  ja  Larden  Lakelle. 

Kirkland  Laken  kultakaivokset  avattiin  v.  1923  ja  silloin  sinne 
tulivat  ensimmäiset  suomalaisetkin  Cobaltista.  Nyt  siellä  on 
noin  600  suomalaista.  Siellä  on  tuottavia  kaivoksia  sekä  metsä- 
ja  muita  töitä.  Kansalaisillamme  on  yli  puolensataa  omia  taloja, 
ja  toimeentulo  on  joltinenkin.  Palkat  kaivostyössä  ovat  4:  25 — 6 
dollaria  päivässä  ja  metsätöissä  on  kuukausipalkka  ollut  täysi- 
hoidon lisäksi  45  dollarin  vaiheilla.  Urakkatyössä  on  halkopuista 
maksettu  2:  50  dollaria  koordilta  (syleltä)  ja  paperipuista  4  dol- 
laria. Suomalaisilla  on  leipomo,  valokuvaamo,  pari  sekatavara- 
kauppaa, räätälin-  ja  parturinliikettä,  samoin  pari  saunaa  ja 

pallohaalia  sekä  puolentusinaa  »boorditaloja».  Kommunistinen 
työväenyhdistys  on  täällä,  kuten  muuallakin  näillä  kaivos- 
alueilla, voimakas.  Vasta  lyhyen  aikaa  on  ollut  vaikuttamassa 
seurakunta,  johon  Kanadan  Yhdistynyt  Kirkko  on  palkannut 
papin.  Sanomalehtiä  tulee  neljättä  sataa,  niistä  kolmatta- 
kymmentä Suomesta. 

Jatkaessamme  matkaa  Swastikasta  pohjoiseen  tapaamme 
useampia  suomalaisia  ainakin  Bourkesissa.  Ja  Monteithissa  sekä 
Shillingtonissa  on  puolentoista  sataa  suomalaista,  jotka  saavat 
elatuksensa  metsätöistä,  ansaiten  täysihoidon  lisäksi  40 — 50  dol- 
larin kuukausipalkkoja.  Näitä  töitä  kestää  noin  7  kuukautta 
vuodessa.  Lisäksi  on  saatavana  nelisen  kuukauden  aikana  an- 
siota sahalaitoksessa,  missä  ammattityöläisen  palkka  on  40 — 55 
centtiä  tunnilta.  Liikealalla  toimii  yksi  kauppias  ja  kolme  metsä- 
urakoitsijaa. 

Yhä  pohjoiseen  mentäessä  poikkeamme  haararataa  Abitibi- 
yhtiön  suurelle  paperitehtaalle  Iroquois  Fallsille.  Siellä  ei  ole 
töissä  kuin  muutama  suomalainen  insinööri  ja  joku  työmies, 
mutta  täällä,  kuten  monessa  paikassa  muuallakin  siellä  päin, 
on  suomalaisia  metsätöissä  sekä  joitakin  yrittämässä  uudis- 
asutusta. Enimmät  noista  kylmän  korven  asujista  ovat  vasta 
aivan  alkuvaikeuksissa,  jotka  ovatkin  melkein  voittamattomat. 
Monet  näkevät  parhaaksi  jonkin  ajan  kuluttua  hylätä  maansa. 
Niin  pian  kuin  tulot  metsästä  ovat  loppuneet,  jättää  korpieläjä 
vaivaisen  asumuksensa  ja  kannot  jäljelle  siirtyen  muualle.  On 
kuitenkin  myös  sellaisia,  jotka  puskevat  uskollisina  suomalaisen 
raivaajamaineelle  ja  raivaavat  paikan  viljelykseen.  Vaikeuksiin 
katsoen  täytyy  heidät  tunnustaa  sankareiksi. 

Porquis  Junctionilta  on  matkustettava  toista,  länteen  päin 
johtavaa  haararataa,  kun  mielimme  Kanadan  kuuluisimmille 
kultakaivoksille  Porcupineen  ja  Timminsiin.  Hollingerin  kulta- 
kaivos Timminsissä  on  maailman  suurimpia  ja  Dome-kaivokset 
South  Porcupinessa  ovat  Kanadan  parhaimpia. 

Suomalaisia  asuu  Timminsissä  noin  tuhatkunta,  ja  säännöllisin 
työpaikka  on  kultakaivoksessa,  missä  he  ansaitsevat  neljän  ja 

viiden  dollarin  vaiheilla  päivässä.  Metsätöissä  on  kuukausipalkka 
täysihoidon  lisäksi  26 — 45  dollarin  välillä.  Urakkatöissä  on  mah- 
dollisuuksia ansaita  paremmin,  mutta  jos  sattuu  saamaan  epä- 
edullisen urakan,  voi  ansio  jäädä  pienemmäksi.  Suomalaisia  far- 
mareita ei  Timminsin  lähistöllä  ole,  eikä  maa  farmaukseen  sovel- 
lukaan. On  vain  jokin  maitofarmari  sekä  pienempiä  karjan- 
kasvattajia kansalaistemme  joukossa,  mutta  miehet  ovat  niiltäkin 
tavallisesti  ansiotöissä.  Suurin  liike,  jossa  suomalaiset  ovat  johta- 
vina aineksina,  on  osuuskauppa.  Pienempiä,  kuten  räätälin-, 
suutarin-,  parturin-  y.  m.  liikkeitä  on  muutamia.  Palvelus- 
toimissa on  puolensataa  naista  ja  he  saavat  niissä  20 — 35  dollarin 
kuukausipalkkoja.  Sekatöissä  ovat  miesten  palkat  40 — 50  centin 
vaiheilla  tunnilta.  Työpäivän  pituus  jm  JLO  tuntia.  Hakkaus 
metsissä  alkaa  tavallisesti  syyskuun  alussa,  mutta  loppuu  usein 
jo  helmikuussa. 

Kommunistinen  katsantokanta  vallitsee  paikkakunnalla.  Työ- 
väenyhdistyksiä on  pari,  laulukuntia,  torvisoittokuntia  ja  kir- 
jastoja yksi  kutakin.  Kommunistisen  järjestön  yhteydessä  toimii 
nuorisoliitto,  naisten  yhdistys,  palvelijattarien  yhdistys  j.  n.  e. 

Siitä  lähtien  kuin  ensimmäiset  suomalaiset  saapuivat  kaivos- 
työn  alkaessa  paikkakunnalle  noin  pari  vuosikymmentä  sitten, 
on  siellä  eri  aikoina  ja  eri  tahoilta  koetettu  herättää  myös  kirkol- 
lista harrastusta.  Viime  vuosiin  saakka  on  sen  syntyminen  näyt- 
tänyt mahdottomalta.  Vielä  muutamia  vuosia  takaperin  kertoi 
Suomi-synodin  lähettämä  pappi,  ettei  hänen  ilmoittamiinsa 
hartaustilaisuuksiin  uskaltanut  saapua  kuin  joku  hyvin  salaa. 
Vastustus  näytti  murtamattoman  vahvalta.  Nykyjään  siellä  toi- 
mii Kanadan  Yhdistetyn  Kirkon  pappi,  ja  hän  on  saanut  kootuksi 
ympärilleen  pienen  ryhmän,  joka  on  sinapinsiemenenä  itämässä. 

Timminsissa  myös  harjoitettiin  aikanaan  ehkä  kaikkein  innok- 
kaimmin sinne  saapuvien  uusien  tulokkaiden  tutkimista,  kuului- 
vatko he  valkoisiin  vai  punaisiin.  Valkoinen  jätettiin  turvalli- 
suuden ulkopuolelle.  Nämä  tutkimukset  ovat  loppuneet  melkein 
tykkänään  ja  valkoinenkin  voi  siellä  jo  saada  nyt  yhteiskunnan 
turvaa. 

Radikaalinen  kiivastelu  on  herättänyt  huomiota  työnantajissa 
ja  se  on  vaikuttanut  ehkäisevästi  suomalaisten  työnsaantiin  erit- 
täinkin kaivoksissa.  On  sattunut  muutamia  tapauksia,  jotka  ovat 
vaikuttaneet  paikkakunnan  johtavissa  englanninkielisissä  ainek- 
sissa kansalaisillemme  epäedulliseen  suuntaan. 

Kun  helmikuussa  1928  syttyi  Hollinger-kaivoksessa  kamala 
tulipalo,  menetti  siinä  moni  työmies  henkensä,  niiden  joukossa 
useita  suomalaisia.  Tämä  järkytti  kovasti  paikkakuntaa,  säälit- 
tiin tapaturman  uhreja,  ja  kaupungin  hallitus  halusi  haudata 
heidät  omalla  kustannuksellaan.  Suomalaiset  eivät  jättäneet 
tovereitaan  tähän  juhlasaattoon  ja  kirkolliseen  hautaukseen. 
Heidät  otettiin  erilleen,  vietiin  työväentalolle  ja  haudattiin  kom- 
munistisin juhlamenoin,  missä  puhuttiin  ankaria  sanoja  kapita- 
lismista. Tutkimus  kyllä  myöhemmin  osoitti,  että  Hollingerin 
kaivoksen  johto  oli  lyönyt  paljon  laimin  eikä  ollut  tarpeeksi  val- 
vonut työmiestensä  turvallisuutta,  mutta  paikkakunnan  yleinen 
englantilainen  mielipide  katsoi,  ettei  tämä  surujuhla  soveltunut 
mielenosoitukseen.  Jälkiselvittelyssä,  kun  nousi  kysymys  kor- 
vauksen maksamisesta  jälkeenjääneille  perheille,  tuli  ilmi,  että 
ainakin  eräällä  uhrilla  oli  laillinen  vaimo  ja  perhe  Suomessa  sekä 
vihkimätön  vaimo  ja  perhe  Timminsissä.  Levisi  sellainen  luulo, 
että  suomalaiset  elivät  pakanain  tavoin.  Yleinen  mieliala  tois- 
kielisten johtavien  piireissä  asettui  entistä  jyrkemmin  suomalaisia 
vastaan. 

Vaikka  työnantajien  piireissä  tunnustettiin,  että  suomalaiset, 
heidän  mielipiteistään  huolimatta,  ovat  kaivostyössä  kelvollista 
ainesta,  alettiin  heitä  vieroa.  Hyvin  varoitellen  otettiin  kansalai- 
siamme työhön.  Tämä  epäluulo  on  toki  sittemmin  osoittanut 
lauhtumisen  merkkejä.  Kuntoisuuden  tunnustaminen  on  uudel- 
leen kohoamassa.  Mutta  vaikeuksia  ty öhönpääsyssä  on  viimeisiin 
saakka  ollut  olemassa. 

Kaikesta  huolimatta  ovat  Timminsin  suomalaiset  osoittaneet 
taloudellisen  edistymisen  merkkejä.  Heillä  on  useita  omia  taloja, 
toisilla  säästöjäkin  pankissa.  Eikä  siinä  näytä  olevan  eroa,  mihin 

puolueeseen  he  kuuluvat.  .Säästäväisyyden  halu  ja  työkuntoisuus 
ovat  lopultakin  määrääjinä. 

Palatessamme  Timminsistä  sivuutamme  Shumacherin,  jossa 
myös  on  jonkin  verran  suomalaisia,  ja  pysähdymme  South  Porcu- 
pineen,  missä  kansalaisiamme  on  lähes  puolen  tuhatta.  Enimmät 
suomalaiset  ansaitsevat  elantonsa  sielläkin  kultakaivoksissa  ja 
ovat  melkein  samanlaisessa  asemassa  kuin  Timminsissä.  Tunti- 
palkka kaivostyössä  on  siinä  50 — 60  centin  vaiheilla  ja  metsä- 
töissä on  kuukausipalkka  40 — 50  dollaria,  joinakin  talvina  vä- 
hemmin. Metsätöiden  teettäjinä  on  m.  m.  joitakin  suomalaisia 
urakoitsijoita.  Sekatöissä  on  palkka  ollut  35 — 40  centtiä  tun- 
nissa. Asunnosta  ja  ruoasta  on  saanut  maksaa  vähän  yli  dollarin 
päivässä.  Kaivostyö  kestää  jotakuinkin  läpi  vuoden,  metsätyö 
7 — 10  kuukautta. 

Yhdistyksiä  ei  liene  muilla  kuin  kommunisteilla,  jotka  ovat 
ainakin  toistaiseksi  vallitsevana  aineksena.  Suomalaisilla  on 
muutamia  kymmeniä  omia  taloja,  enimmäkseen  pieniä.  Ensim- 
mäiset kansalaisemme  asettuivat  tälle  seudulle  vuonna  1913. 

Ennenkuin  pääsemme  taas  North  Bay — Cochranen  rautatie- 
linjalle, on  sivuutettava  muutamia  muita  paikkoja,  joissa  on  suo- 
malaista asutusta.  Sellaisena  on  mainittava  Connaught,  missä 
metsätyöt  ovat  vallitsevina.  Ikävä  kyllä,  kertoo  viesti  sieltä, 
kuten  kovin  monesta  muustakin  paikasta,  että  kansalaisemme 
—  eivät  toki  kaikki  —  kuluttavat  raskaassa  työssä  vaivalla  saa- 
dut ansionsa  väkijuomiin.  Tarvittaisiin  parempia  harrastuksia 
kuin  kortinpeluu  ja  juopottelu.  Varmasti  niitäkin  vielä  syntyy 
sekä  tänne  että  muualle.  Kuta  pikemmin  siihen  päästäisiin,  sitä 
parempi.  Yleensä  on  valittaen  todettava,  että  »valkoisella  ta- 
holla» henkiset  harrastukset  ovat  toistaiseksi  olleet  valitettavan 
heikkoja.  Punaiset  toki  muiden  harrastustensa  ohella  taistelevat 
myös  kapakoita,  erittäin  salakapakoita,  »koiratorppia»  vastaan. 

»Punaiset»,  joihin  monella  paikkakunnalla  lukeutuu  myös  van- 
hin suomalainen  aines,  olivat  valtapiireissäkin  maailmansodan 
aikana  ja  sen  lähimpinä  jälkivuosina  verraten  suosittuja.  Vastus- 
tavathan ne  »valkoisia»,  jotka  olivat  »saksalaisten  liittolaisia». 

Sittemmin  on  katsantokanta  jonkin  verran  muuttunut,  mutta 
vieläkään  ei  pidetä  punaisia  yhteiskunnalle  vaarallisina,  jos  he 
vain  antavat  Kanadan  ja  Brittien  valtakunnan  olla  rauhassa. 
Eräs  Kanadan  asuttamisen  johtavia  henkilöitä  sanoi  tämän  kir- 
joittajalle: »Kokemus  on  osoittanut,  että  niin  pian  kuin  radikaa- 
liset ainekset  asettuvat  maata  asumaan  ja  puskevat  vihansa  kan- 
toja vastaan,  ovat  he  yhteiskunnalle  vaarattomia.»  Jolloinkin  voi 
sattua  tapauksia,  kuten  äskettäin,  kun  suomalainen  kumousmies 
ylimielisesti  kirjoitti  Englannin  kuninkaan  sairaudesta  hetkellä, 
jolloin  yleinen  mielipide  sydämen  hartaudella  seurasi  rakastetun 
hallitsijan  taistelua  elämästä  ja  kuolemasta.  Silloin  puututaan 
asiaan  ja  syyllinen  rangaistaan,  mutta  muuten  ei  radikaalisiin- 
kaan mielipiteisiin  sekaannuta.  Kyllä  maailmaan  ääntä  mahtuu, 
ja  kommunistinen  liike  Kanadassa,  jonka  jäsenten  enemmistö  on 
suomalaista,  vaikka  johtajina  ovat  toiskieliset,  on  toistaiseksi 
siksi  vähäpätöinen,  ettei  se  merkitse  mitään. 

Jatkaaksemme  suomalaisten  asuinseutujen  tarkastelua  jou- 
dumme,Cochraneen,  joka  on  tärkeä  rautateitten  solmukohta,  sillä 
siinä  C.  N.  R.  (Sii-En-Aar)  Kanadan  hallituksen  rautatie  ja^Onta- 
rion  maakunnan  rata  yhtyvät.  Cochranea  voi  verrata  North 
Bayhin.  Sielläkään  ei  ole  paljon  vakinaista  suomalaista  asutusta, 
mutta  työkausien  väliajoilla  kerääntyy  sinne  suurin  joukoin  suo- 
malaisia metsätyöläisiä  odottamaan  uusien  töitten  alkamista. 
Niiden  varassa  on  siellä  joukko  suomalaisia  matkustajakoteja. 

Cochranessa  on  ainoan  suomalaisten  omistaman  saha-  ja  tukki- 
töiden juurh^keen  Hawk  Lake  Lumber  ,Co:n  konttori.  Tällä 
yhtiöllä,  jonka  johtajina  ovat  suomalaiset  A.  E.  Wicks  ja  Victor 
Brander,  on  monia  satoja  suomalaisia  työssä  sekä  useita  sahoja. 
Sen  metsätyömaat  ulottuvat  kauas  Cochranesta  eri  suuntiin. 
Yhtiö  on  seutukuntansa,  jopa  koko  Uuden  Ontarion  suurimpia 
alallaan.  Eräs  Canadian  Nationalin  pääradan  asema  Cochranesta 
länteen  on  saanut  nimen  Brander  edellämainitun  Victor  Bran- 
derin  mukaan. 

Ennen  kuin  kuljemme  länsisuuntaan,  on  itäpuolelta  mainit- 
tava Norembega  (Sisula),  Abitibi,  Tasherau  ja  Amos,  joissa  on 

useampia  suomalaisia,,  sekä  jatkoradalta  pohjoiseen,  minkä  pyr- 
kimyksenä on  Hudson  Bayn  pussin  pohja  James  Bay,  ainakin 
Island  Falls. 

Länteen  kulkien  joudumme  pian  Smooth  Rock  Fallsiin,  missä 
on  suuri  voimalaitos  ja  paperitehdas.  Siellä  on  suomalainen  insi- 
nööri ja  muutamia  työmiehiä.  Pitkin  koko  matkaa  on  suoma- 
laisia metsätyömiehiä  ja  enemmän  tai  vähemmän  suomalaisia 
uudisasukkaita,  jotka  ovat  ottaneet  vapaata  maata  asutus- 
oikeudella  ja  viljelemisvelvollisuudella.  Olemme  Uuden 
Ontarion  savivyöhykkeellä,  missä  maaperä  on  kyllä  viljavaa, 
mutta  sen  päällä  on  sankka  metsä  tai  paljon  kantoja,  ja  on  se 
sangen  hallanarka  muulle,  paitsi  heinän  viljelykselle.  Halla  kyllä 
voi  viljelyksen  edistyessä  karkkoutua  pois,  mutta  siihen  päästessä 
on  monen  Saarijärven  Paavon  käsi  kelmennyt  ylivoimaisessa  tais- 
telussa. Se  vain  on  varma,  että  jollei  suomalainen  saa  niitä  seu- 
tuja viljelykseen,  ei  niihin  kukaan  muukaan  pysty. 

Suomalaisten  metsätyöseuduista  mainittakoon  erityisesti  Bran- 
derin  lisäksi  Driftwood  ja  Gregoire  Mills.  Saavumme  sitten 
Kapuskasingiin,  josta  on  toisessa  yhteydessä  kerrottu.  Aidalle 
kiivennyt  karhu  katselee  meidän  matkaamme  ja  täydentää  seu- 
dun erämaankuvaa. 

Kapuskasing  on  »kosteikko»  erämaassa.  Hallituksen  sikäläinen 
koeasema,  jota  varten  on  varattu  laajalti  maata,  osoittaa,  mitä 
kaikkea  tuo  seutu  voi  tuottaa,  kun  se  saadaan  viljelykseen.  Sen 
mahdollisuuksia  arvatessa  voidaan  kuvitella  Oulun  ja  Vaasan 
läänin  rajaseutuja  sellaisina,  että  niissä  on  viljava  savipohjainen 
maaperä  satojen  kilometrien  laajuudella.  Ruokamultaa  on  run- 
saasti. 

Kapuskasingiin  rakennettiin  pari  vuotta  sitten  voimalaitos  ja 
paperitehdas  ja  oli  niissä  paljon  suomalaisia  töissä.  Töitten  val- 
mistuttua jäi  vain  muutamia  jäljelle,  muut  hajaantuivat  ympäris- 
töön metsätöihin.  Heitä  voi  olla  yhteensä  noin  tuhatkunta  eri 
paikoissa  ansaiten  urakkatöissä  vähän  yli  kahden  dollarin  neljän 
jalan  pituisista  paperipuista  koordilta.  Metsät  ovat  tällaiseen 
työhön  huononpuoleiset,  sillä  niissä  on  paljon  lehtipuuta,  mikä  ei 

sovellu  paperipuuksi.  Kuukausipalkka  on  metsätöissä  täysi- 
hoidon lisäksi  45  dollaria. 

Työn  laatuun  katsoen  ovat  suomalaiset  melkein  yksinomaan 
miesväkeä.  On  ainoastaan  muutama  perhe  ja  kämpillä  ehkä 
nainen  kokkina.  Jotkut  suomalaiset  ovat  ottaneet  farmin  ja 
yrittävät  maanviljelystä.  He  ovat  pysyvän  asutuksen  perustana. 
Muutama  on  päässyt  parin  tuhannen  dollarin  omaisuuteen.  Se  ei 
ole  paljon,  mutta  on  kuitenkin  jotakin,  kun  otetaan  huomioon, 
että  asutus  on  vasta  parin  kolmen  vuoden  vanha. 

Opasatikan,  Lo^vherin  y.  m.  metsätyömaitten  kautta  saa- 
vumme Hearstiin,  missä  kohtaamme  Sault  Ste  Mariesta  tulevan 
Algoman  rautatielinjan  pohjoisen  päätekohdan.  Sinnekin  ovat 
suomalaiset  koettaneet  asettua.  Pienessä  kaupungissa  asuu  joku 
kansalaisemme.  Lähelle  sitä  on  noussut  Vellamon^ jujmialainen 
kylä  —  luonnollisesti  järven  rannalle.  Uudisasukkailla  on  ollut 
suunnattomia  vaikeuksia  eivätkä  he  vielä  muutamassa  vuodessa 
ole  päässeet  erämaan  asutusta  pitemmälle.  Mutta  Vellamo 
jäänee  sittenkin  suomalaisen  asutuksen  kartalle  vielä  silloin,  kun 
nykyiset  kukoistavat  metsätyömaat  tälläkin  linjalla  häviävät. 

Lähtiessä  Hearstista  länteen  sivuutamme  parikymmentä  ase- 
maa, joilta  melkein  kaikilta  löytäisimme  suomalaisia  metsätyö- 
miehiä, joskus  uudisasukkaanakin,  ja  saavumme  Nakinaan,  mi- 
hin Sudburystä  tulee  pitkä  erämaantie  sekä  toinen  Nipigonista, 
kumpikin  etelästä.  Pohjoisessa  ei  ole  mitään  asutusta  —  kul- 
j emmehän  Canadian  Nationalin  pohjoisinta  rataa,  joka  on  Kana- 
dan  kaiken  asutuksen  rajana  pohjoiseen  päin,  ainakin  tähän 
saakka.  ISakinassa  on  suomalaisia  ja  on  niitä  siitä  eteenpäinkin 
ainakin  Paskassa  (sanotaan,  että  se  on  suomalaisten  tienrakenta- 
jain  antama  nimi),  Tashotassa,  Fowlerissa  ja  McDougall  Mill- 
sillä,  sekä  saavumme  vihdoin  kolmisenkymmentä  asemaa  sivuu- 
tettuamme Sioux  Look  outiin,  missä  on  jo  aivan  vakiintunutta 
suomalaista  asutusta.  Valitettavasti  kertovat  oikeuslaitosten 
pöytäkirjat  surullisia  kuvauksia  suomalaisten  juopottelusta  ja 
hillittömästä  elämästä.  Niihin  seutuihin  on  yhdistettynä  kaivos - 
sekä  metsätöitä.  Työ  on  raskasta  ja  ilotonta. 

Suomalaisia  on  asunut  niillä  tienoin  jo  useampia  vuosia  ja  joku 
on  ehtinyt  kokoamaan  varallisuuttakin.  Enin  osa  on  kuitenkin 
kuljeskelevaa  väkeä.  He  etsivät  aina  muka  parempaa  ja  parem- 
paa, ja  seurauksena  on,  että  heillä  on  lopulla  tyhjä  taskussa. 

Hudsonista  mennään,  lentokoneellakin,  pohjoiseen  Red  Laken 
kulta- alueille.  Suomalaisia  on  hivenen  joka  paikassa,  Quibellissä 
ehkä  enemmänkin. 

Joudumme  näin  Canadian  Nationalin  emärataa  Minakiin,  joka 
on  lähellä  Manitoban  rajaa.  Suomalaisia  ei  siellä  liene  monta, 
mutta  luonto  on  kuin  Saimaan  kauneimmilla  seuduilla:  kauniita 
järviä  niemineen,  salmineen,  lahtineen  ja  saarineen.  Maanvilje- 
lykseen ei  seutu  kelpaa,  kun  se  on  kallioperäistä,  mutta  mine- 
raaleja lienee  lukemattomissa  paikoissa,  vaikka  toistaiseksi  ei 
kannattavia  kaivoksia  ole  syntynyt.  Matkailijoille  on  Minaki 
suosittu  ja  onkin  sinne  rakennettu  ajanmukaisia,  viihdy kkäitä 
oleskelupaikko  j  a . 

Kuten  olemme  tässä  lyhyessä  tarkastelussa  huomanneet,  on 
Canadian  Nationalin  pohjoisen  emäradan  varrella  suomalaisia 
melkein  lukemattomissa  paikoissa,  vaikka  vähän  kussakin.  Sitä 
rataa  pidetään  asutun  Ontarion  pohjoisrajana  ja  erämaatahan 
sen  varsikin  vielä  enimmäkseen  on.  Ja  aivan  väärä  on  se  käsitys, 
että  sen  eteläpuoli  olisi  asuttua.  Tosiasia  on,  että  sen  radan  ja 
Superior- järven  rantaseutuja  kulkevan  Canadian  Pacificin  emä- 
radan  väli  on  myöskin  erämaata,  missä  metsäneläinten  pyytäjät 
ja  mineraalisuonien  etsijät  ovat  monenkin  seudun  ainoita 
»kämppäasukkaita».  Myöskin  suomalaisia  liikkuu  näissä  toimissa. 
He  rakentavat  talonsa  jonnekin  mieluisaan  paikkaan  erämaahan, 
johon  koiravaljakolla,  vesiä  myöten  tai  selässään  kantaen,  tal- 
vella suksilla  tai  lumikengillä  kulkien,  vievät  elintarpeita  ja  elävät 
yksinäistä  erämiehen  elämää.  Koskematon  luonto  (mikäli  metsä- 
palot eivät  osoita  ihmiskäden  töitä)  pitää  heitä  lumoissaan,  ja 
ainoa  huoli  on,  etteivät  karhut  pääsisi  varastamaan  heidän  ruoka- 
varojaan.  Outo  luulisi,  että  sellainen  hiljainen  elämä  on  hermoja 
tyynnyttävä.  Ja  voihan  se  sitä  ollakin  kaupungin  hälinässä  ärty- 
neelle —  jonkin  aikaa.    Mutta  hiljaisuutta,  yksinäisyyttä  on 

liiaksi.  Ihminen  joutuu  liian  paljon  seurustelemaan  omien  aja- 
tustensa kanssa.  Mielikuvitus  paisuu,  ja  lopulta  hiljaisuuskin 
puhuu  ylenmääräisesti  ja  häiritsee.  Kaikkien  luonto  ei  sitä  kestä. 
Metsä  haastelee  ja  korviin  kuuluu  outoja  ääniä.  Hermot  ärtyvät, 
ja  lopulta  järki-parka  pettää.  Tällaisia  tapauksia  sattuu  silloin 
tällöin  suomalaisillekin.  Kullan  etsijä  kuvittelee  löytäneensä 
aarteen,  jota  hän  ei  henno  jättää,  vaikka  löytöpaikka  olisikin 
katinkultaa.  Pelätään  vihollisia  tulevan,  naapureja  vaikkapa 
pitkän  matkan  päähän.  Tulee  ihmiskammo  ja  metsänkammo, 
eivätkä  siitä  kaikki  parannu  koskaan,  vaikka  hoitoonkin  jou- 
tuisivat. 

Sen  erämaan  läpi  kulkee  muutamia  rautateitä.  Läheltä 
Sioux  Lookoutia  johtaa  Sii-En-Aarin  rata  Port  Arthuriin.  Sen 
varrella  on  suomalaisia  rautatietöissä  (Grahamissa),  vähin  metsä- 
töissä ja  joitakin  turkismetsästäjiä.  Ensimmäiset  suomalaiset 
ovat  siellä  olleet  lähes  parikymmentä  vuotta.  Ontarion  kuului- 
simpia turkispyytäjiä  on  j^nry^jH^kkinen  Nilsiästä.  Suden- 
tappajana  hän  lienee  Kanadan  paras.  Hän  asuu  Grahamin  lähi- 
asemalla Oscarissa. 

Sama  Canadian  Nationalin  tie  jatkuu  itään  päin  kaaretellen 
Longlacin  kautta  (lähellä  Nakinaa)  North  Bayhin  sekä  Sudburyn 
kautta  Torontoon.  Tämän  tien  varrella  on  suomalaisia  (mikäli 
niistä  ei  ole  mainittu  toisessa  yhteydessä)  ainakin  Hurkettissä, 
Macdiarmidissa,  Jellicoessa,  Longmuirissa,  Caramatissa,  Horney- 
paynessa  (toisinaan  metsätöissä  hyvinkin  paljon),  Obassa, 
Neswabinissa,  Dunrankinissa,  Elsassissa,  Foleyetissa,  Tionagassa, 
Stackpoolissa,  Gogamassa,  Ostromissa  ja  Capreolissa.  Näissä 
sekä  monissa  muissakin  paikoissa  on  vuosikausia  ollut  paljon 
metsätöitä,  ja  niissä  sekä  sahalaitoksissa  on  ollut  ajoittain  satoja, 
tämän  tien  varrella  yhteensä  tuhansiakin  suomalaisia.  Vaki- 
naista asutusta  on  hyvin  vähän,  mutta  on  kuitenkin  myös  sel- 
laisia, jotka  ovat  maanviljelystä  yrittäneet,  mutta  tulevaisuuden 
varaan  jää,  mitä  pysyväistä  näistä  yrityksistä  tulee.  Uudis- 
asukkaan vaikeudet  ovat  kovin  suuret  varsinkin  siellä,  missä 
kantoja  on  paljon  ja  maaperä  huonoa. 

Yleensä  kuuluu  vain  valituksia  siitä,  että  siirtolaiset  ovat 
kovin  yksin,  aivan  omaan  varaansa  jätettyjä.  Joskus  silti  ilmoi- 
tetaan heistä  huolehdittavankin. 

Eräs  suomalainen,  joka  oli  ollut  vasta  kaksi  vuotta  Elsassissa, 
kirjoittaa:  »Olen  oikein  kiitollinen  onnettarelle,  joka  johti  meidät 
tänne.  Yhtiön  varapresidentti  on  ollut  oikein  ystävällinen.  Viime 
keväänä  hän  antoi  meille  kolme  lehmää  ja  sonnin  vähittäis- 
maksulla.  Kesällä  hän  pani  kaksi  miestä  niittämään  heiniä, 
joita  oli  paljon  ja  hyviä.  Saimme  korjata  ne  omaksi  hyväksemme, 
olipa  mies  ja  hevonen  auttamassa.  Ei  mistään  maksua.  Karjan- 
hoito on  ollut  hyvää.  Suomesta  lähtiessämme  jäimme  velkaa 
300  dollaria  ja  karja  maksoi  265  dollaria.  Kaikki  saimme  selväksi 
viime  kesänä.» 

Menestyminen  riippuu  pääasiassa  henkilöstä  itsestään,  mutta 
paljon  siihen  vaikuttaa,  jos  saa  apua  niiltä,  jotka  ymmärtävät 
oloja.  Siinä  suhteessa  puuttuu  vielä  paljon  Kanadassa,  kuten 
aikoinaan  Yhdysvalloissakin.  Siirtolaisen  on  luotettava  yksin- 
omaan Luojaansa  ja  käsivoimiinsa  sekä  terveyteensä.  Jos  terveys 
pettää,  on  hätä  edessä. 

Olemme  tätä  tietä  joutuneet  takaisin  itään  Sudburyn  alueelle. 
Se  ansaitsee  yhtenä  Ontarion  suomalaisasutuksen  tärkeimpänä 
paikkana  tarkempaa  huomiota. 

Sudbury  ei  ole  itsessään  kaivoskaupunki,  mutta  se  on  maailman 
suurimman  n&kejjtiJ otannon  keskuksessa  ja  sen  ympäristö  näyt- 
tääkin kehittyvän  maailman  ehkä  rikkaimmaksi  kaivosseuduksi. 

Suomalaisia  on  ollut  Sudburyssä  jo  useita  vuosikymmeniä. 
Vakinaisesti  asuvia  on  siellä  satoja  ja  sen  lisäksi  on  aika  ajoittain 
kansalaisiamme  sankat  joukot  odottamassa  työtilaisuuksia.  Niitä, 
jotka  ovat  siellä  ohikulkiessaan  pysähtyneet,  on  monia  tuhansia. 

Sudburyssä  on  Suomessa  tutkinnon  suorittanut  lääkäri,  tois- 
taiseksi ehkä  ainoa  koko  Kanadassa.  Siellä  on  edistyviä  suoma- 
laisia liikemiehiä,  huomattavin  heistä  Kalle  Lehto,  urheilijana 
Suomessa  aikoinaan  tunnettu.  Kansalaisillamme  on  useilla  omia 
taloja. 

Sudburyssä  ilmestyy  Kanadan  ainoa  suomenkielinen  päivälehti 

»Vapaus»,  Kun  sosialistisen  sanomalehden  »Työkansan»  täytyi 
sota-aikana  lakata  ilmestymästä  Port  Arthurissa,  perustivat  sen 
aatteen  kannattajat  »Vapauden»  Sudburyyn.  Sen  perustava  toi- 
mittaja oli  Yrjö  Mäkelä,  joka  on  nykyjään  »Raivaajan»,  suoma- 
laisten johtavan  sosialidemokraattisen  päivälehden  päätoimit- 
taja Fitchburgissa  Yhdysvaltain  puolella.  Kommunismin  kas- 
vaessa Kanadassa  joutui  »Vapaus»  ajamaan  sitä  katsantokantaa. 
Huolimatta  lehden  räikeistä  puoluekirjoituksista  on  tunnustet- 
tava, että  se  samalla  on  pirteä  uutislehti  ja  antaa  tietoja  tapahtu- 
mista suomalaisten  keskuudessa,  tietysti  puoluehengen  värittä- 
minä.  Lehden  taloutta  on  hoidettu  taitavasti.  Sudburyn  kom- 
munistien päämaja,  missä  lehtiliikekin  sijaitsee,  on  kaupungin 
laiteella,  Copper  Cliffiin  johtavan  tien  varrella. 

Copper  Cliff  on  vanhin  suomalainen  asutus  näillä  seuduilla. 
Se  on  syntynyt  kupari-nikkelikaivosten  äärelle  ja  on  siellä 
kansalaisiamme  asunut  lähes  neljäkymmentä  vuotta.  Sinne 
pääsee  raitiovaunulla  Sudburystä.  Siellä  on  suomalaisilla  pari 
kirkkoakin.  V.  1896  perustui  sinne  seurakunta  pastori  J.  J.  Hoi- 
kan käynnin  tuloksena  ja  seuraavana  vuonna  se  liittyi  Suomi- 
synodiin.  V.  1908  tuli  tämän  seurakunnan  kirkko  valmiiksi. 
Pappeja  on  ollut  vain  tilapäisesti,  milloin  mistäkin  kirkko- 
kunnasta (Suomi-synodista,  Kansalliskirkosta,  kongregatsionaali- 
sista  Lähetysystävistä  j.n.  e.).  Ja  hyvin  usein  on  kirkko  ollut 
autiona.  Nykyjään  on  Suomi-synodi  taas  alkanut  pitää 
pappia.  Ja  Kanadan  Yhdistynyt  Kirkko  on  ryhtynyt  myös  työ- 
hön hengellisen  harrastuksen  herättämiseksi. 

Seudulla  on  varsin  runsaasti  kansalaisiamme,  jotka  työskente- 
levät useilla  lähistön  kaivannoilla  ja  ovat  aikanaan  olleet  kaikkein 
suosituimpia  esimerkiksi  Creightonissa.  Elämä  on  entisestään 
paljon  vakaantunut.  Vanhimmat  kansalaisemme  ovat  saanet 
joltisenkin  taloudellisen  aseman.  Ympäristön  suomalaiset  farma- 
rit ovat  menestyneet  hyvin  ja  onkin  heitä  jo  verraten  laajalle 
ulottuva  yhteiskunta.  Huomattava  kauppaliike  Copper  Cliffissä 
on  ylistarolaisella  Thomas  Franssilla,  joka  on  samalla  Suomen 
varakonsuli  (palkaton). 

Copper  Cliffin  kaivosoloista  kirjoitin  jo  kolme  vuosikymmentä 
sitten  teoksessa  »Suomalaiset  Amerikassa»  m.  m.:  »Kansalai- 
semme tekevät  työtä  kuparikaivannossa  ja  sulattimossa.  Kum- 
massakin on  runsaasti  työtä,  sillä  aika  ajoin  työskennellään  öisin- 
kin. Mutta  tvö  on  vaarallista»  Kaivannoissa  usein  putoaa  irto- 
naisia kiviä  laesta.  Malmia  poltetaan  läjissä  noin  kuukauden  ajan 
ja  sitten  viedään  sulattimoon.  Polttoläjistä  nousee  tukahduttava 
tulikiven  savu.  Se  on  niin  myrkyllistä,  että  kuolettaa  kasvillisuu- 
den  monen  mailin  alalla,  tehden  Copper  Cliffin  seudun  hyvin  ru- 
maksi.» Eräs  toinen  kirjoittaa  toistakymmentä  vuotta  myöhem- 
min, että  »tulikiven  myrkky  on  rumasti  raadellen  kosketellut 
alangoita,  kumpuja  ja  kallioita,  on  nuollut  viheriän  ruohon  rin- 
teiltä, korkeimmilta  paikoilta  kattavan  turpeen,  jättäen  savuun 
tukehtuneet  puut  puhumaan  synkkää  kalman  kieltä,  alavissa  pai- 
koissa ja  notkoissa  se  on  näännyttänyt  lupaavat  marjamaat  ja 
huoneissa  kukat.  Kadonnut  kasvillisuus  loihtii  esiin  harmaantu- 
neen  maan  alastoman  pinnan  alta  valitusta,  kaihoa,  tuskaa, 
kuolemaa.» 

Sellaisessa  ympäristössä  on  tuhansia  kansalaisiamme  asunut, 
vieläpä  loihtinut  parin  viimeisen  vuosikymmenen  aikana,  kun 
olot  ovat  parantuneet  tulikiven  vanhanaikaisen  polton  lakattua, 
kukoistavia  viljelyksiä,  vihreitä  niittyjä  ja  lainehtivia  peltoja. 
Siinä  on  toteutunut  eräässä  muodossa  lauselma  »Sammuta  sinä, 
minä  sytytän». 

Copper  Cliffin  alueeseen  kuuluu  myös  G^rson-kaiyant^  jonka 
piirissä  asuu  yli  puolen  tuhatta  suomalaista  (miehiä  400,  naisia 
80  ja  loput  lapsia).  Maanviljelijöitä  on  parisenkymmentä,  muut 
enimmäkseen  kaivostöissä,  josta  palkkaa  on  neljän  ja  puolen  dol- 
larin vaiheilla  päivältä.  Asunto  ja  ruoka  maksaa  »boorditaloissa» 
dollarin  päivältä.  Työaika  on  kaivoksessa  8  tuntia,  maan  päällä 
9  tuutia.  Kaivoksessa  kestää  työ  jotakuinkin  säännöllisesti 
vuodet  läpeensä.  Suomalaisilla  on  kolmattakymmentä  omaa  taloa 
sekä  sen  lisäksi  ympäristössä  parisenkymmentä  farmia.  Varak- 
kaimpien suomalaisten  farmarien  omaisuus  on  4 — 7  000  dollarin 
vaiheilla.  Muidenkin  varallisuus  lienee  keskitasoa  korkeammalla. 

Ensimmäiset  suomalaiset  saapuivat  seudulle  jo  vuongj^lgOO 
kaivostyön  alussa.  Vanhimmat  nykyjään  paikkakunnalla  olevista 
ovat  kommunisteja,  vaikka  kaivosyhtiö  vierookin  niitä.  jNuq- 
rempi  väestö  on  »kansallista», 

Sudburystä  lähtee  länteen  päin  kaksi  valtarataa,  toinen  Sault 
St  e  Marien  kautta  Yhdysvaltoihin  ja  toinen  Port  Arthuriin  ja 
sieltä  kaukaiseen  länteen.   Kumpikin  ovat  Canadian  Pacificin. 

Ensinmainittua  »Soohon»  (Sault  Ste  Marie)  johtavaa  rataa  kul- 
kien joudumme  ensin  Copper  Cliffin  asemalle,  mutta  sieltä  on 
useampien  mailien  maantiematka  varsinaiseen  Copper  Cliffin 
kaupunkiin,  jonne,  kuten  mainittu,  pääsee  mukavimmin  raitio- 
vaunulla Sudburystä.  Sitten  tulee  monia  asemia,  joiden  ympä- 
ristöllä elää  paljon  suomalaisia.  Victoria  Minella  ei  heitä  liene 
enää  paljon,  vaikka  siellä  oli  ennen  seurakunta  ja  pappikin.  Mutta 
Worthingtonin  kaivosseutu  on  vuosikymmeniä  ollut  suomalaisten 
merkittävä  asuinpaikka.  Sekin  on  nyt  alkanut  menettää  merki- 
tystään kaivoksena,  mutta  uudet  mineraalilöydöt,  joita  viime 
aikoina  on  melkein  kaikkialla  Sudburyn  piirissä  tehty,  voivat 
taaskin  pian  synnyttää  eloa. 

»Milj  oona j  oella»  (Yejnidlion^R^e/)  njy^t^sjiomalainen  asutus 
pysyvän.  Se  on  niin  suomalaisia  miellyttävä,  että  sinne  on  joukko 
Torontonkin  suomalaisia  pystyttänyt  kesäasuntojaan.  Lintala 
lieneekin  ollut  ensimmäinen,  joka  rakensi  asumuksen  sinne  25 
vuotta  sitten.  Worthingtonissa  on  asutusta  pitämässä  yllä  jatku- 
vasti joukko  suomalaisia  maanviljelijöitä,  joista  jotkut  ovat  kas- 
vattaneet itselleen  3 — 6  000  dollarin  omaisuuden.  Suurimmalla 
maanviljelijällä  on  hallussaan  320  eekeriä. 

Edellämainittu  suomalainen  asutus  lukeutuu  pääasiassa  Lorne- 
townshipiin,  vaikka  se  jaetaan  sen  mukaan,  miltä  asemalta  kukin 
postinsa  hakee.  Asemia  ovat  Worthington,  Turbine  ja  Nairn 
Centre.  Tämän  asutuksen  keskus  on  Beaver  Lake,  joka  on 
samannimisen  kaksoisjärven  rantamilla.  Kun  ensimmäiset  suo- 
malaiset ryhtyivät  tätä  erämaata  asumaan,  saivat  he  alussa  viet- 
tää yönsä  paljaan  taivaan  alla,  kunnes  katto  valmistui  pään 
päälle.  Nyt  on  jo  melko  upeita  rakennuksia.  Pellot  ovat  kyllä 

riekaleina  kallioiden  välissä,  tiet  kiertelevät  talojen  kautta  kou- 
lulle ja  »naalille»,  joka  alkujaan  oli  farmarien  yhteinen,  mutta 
sitten  joutui  kommunistisen  enemmistön  tarkoituksiin.  .JEäikka.- 
kunnan  koulussa  on  opetus  luonnollisesti  englanninkielinen, 
johtokunnan  jäsenet  suomalaisia. 

Maanviljelys  ei  ole  yksinään  antanut  riittävää  toimeentuloa. 
Lisäksi  on  kaikenlaista  sivuhommaa,  kuten  kaivos-  ja  metsä- 
työtä. Joku  on  ammattilaisena,  kuka  suutarina,  mikä  räätälinä, 
meijerihommissa,  urakoitsijana,  mineraalien  etsijänä,  metsästä- 
jänä j.  n.  e.  Maaperä  on  kivikkoa  ja  kallioista,  mutta  laaksoihin 
voi  saada  peltoja.  Järvet  antavat  viehättävän  näyn.  Kalaa  ja 
metsänriistaa  on  vieläkin  melko  hyvin. 

Vähän  matkan  päässä  täältä  on  Espanolan  metsä-  ja  saha- 
yhteiskunta  sekä  samoihin  elinkeinoihin  perustunut  Webbwood 
ja  Spanish.  Voi  vielä  jatkaa  pitkän  luettelon  suomalaisten  metsä- 
työpaikoista;  huomattavimmat  ovat  Algoma,  Blind  River,  Missis- 
sauga,  Dean  Lake,  Nestorville  ja  Bruce.  Viimeksimainitussa  oli 
aikanaan  kaivoksia  ja  ne  vetivät  suomalaisia  sinne  jo  pari  vuosi- 
kymmentä sitten.  Mutta  kaivokset  seisahtuivat.  Sen  jälkeen  oli 
työtä  vähän  aikaa  kivilouhimolla.  Pysyväisiksi  asukkaiksi 
ovat  jääneet  farmarit,  jotka  sivuansion  puutteessa  eivät  ole  pääs- 
seet vaurastumaan.  Sielläkin  on  kommunistinen  yhdistys. 

Olemme  nyt  joutuneet  »Kanadan  suuhun»  (Soo  =  Sault  Ste 
Marie),  joka  on  suomalaisten  vanhimpia  asutusseutuja  Kana- 
dassa. Näillä  seuduilla  asui  ihmisiä  jo  esihistoriallisinakin  aikoina. 
Paikka  oli  Ojibway-intiaanien  kaikkein  suosituimpia.  Putoukset 
koskissa  olivat  mahtavia.  Kalavedet  mainiot  ja  metsänriistaa 
viljalti.  Longfcllo\v,  Amerikan  Runeberg,  on  Hja^athassa  ihan- 
noinut tämän  heimon,  jota  voisi  sanoa  intiaanien  kalevaisiksi. 

Sault  Ste  Marien  putoukset  on  lannistettu.  Suomalaiset  ovat 
olleet  siinä  mukana  raskaan  työn  raatajina  samoin  kuin  niiden 
rinnakkain  olevien  useampien  kanavien  rakentamisessa,  joita 
sinne  on  kaivettu.  Sekä  Amerikan  Soo  että  Kanadan  Soo  (saman- 
nimiset Sault  Ste  Marien  kaupungit  molemmin  puolin)  ovat  suo- 
malaisten tyyssijoja,  Kanadan  erittäinkin,  missä  suomalaisilla  on 

lähes  satakunta  omaa  taloa.  Aikoinaan  oli  Kanadan  Soossa  vilk- 
kaasti toimiva  raittiusseura  suomalaisten  juopottelua  ehkäise- 
mässä. Ja  Suomi-synodiin  kuuluva  seurakunta  on  siellä  ollut 
kaiken  aikaa,  vaikka  se  ei  vieläkään  jaksa  pitää  paikkakunnalla 
pappia,  mutta  sellainen  käy  kuitenkin  määräajoin  Amerikan  puo- 
lelta saarnaamassa  ja  kirkollisia  tehtäviä  suorittamassa. 

Kanadan  Soossa  lähimpine  ympäristöineen  on  kolmisen  tuhatta 
suomalaista,  joista  kumminkin  vain  noin  tuhat  lasketaan  paikka- 
kunnalla vakituisesti  asuviksi.  Muut  ovat  etupäässä  miehiä,  jotka 
kulkevat  metsä-  tai  muissa  satunnaisissa  töissä,  pitäen  Sault  Ste 
Marieta  keskuksena,  johon  he  kokoontuvat  töiden  väliajoilla. 
Metsätöissä  on  kuukausipalkka  täysihoidon  lisäksi  40  dollarin 
vaiheilla  ja  urakkatöissä  jää  päiväpalkaksi  keskimäärin  4  dollaria. 
Ammattilaisilla  rakennus-,  muuraus-,  maalaus-  y.  m.  töissä  on 
palkat  korkeammat. 

Sault  Ste  Mariessa  on  suomalaisia  kauppiaita  kymmenkunta, 
ja  noin  puolentoistakymmentä  urakoitsijaa  pitää  sitä  vakituisena 
kotipaikkanaan.  Suomalaisen  Osuuskaupan  liike  on  suurehko. 
Kalle  Häyrisellä,  paikkakunnan  vanhalla  ja  parhaiten  menesty- 
neellä suomalaisella,  on  autoliike.  Lisäksi  on  pari  leipuria, 
useampia  ruokaloita  ja  tietysti  sauna.  Suurimpia  urakoitsijoita 
ovat  Albin  Nenonen  ja  Hannu  Hormavirta. 

Paitsi  seurakuntaa,  on  suomalaisilla  pari  työväenyhdistystä, 
samoin  lauluseuroja  sekä  yksi  kirjasto.  Kommunistien  diktaat- 
torivalta  oli  aikanaan  painava,  mutta  nyt  siellä  jo  muutkin  voi- 
vat rauhassa  menestyä. 

Joitakin  suomalaisia  on  aikojen  kuluessa  päässyt  varakkaiksi, 
parhaiten  onnistuneet  ehkä  kymmenienkin  tuhansien  dollarien 
omistajiksi. 

Sault  Ste  Marien  esikaupunkina  voidaan  pitää  Steeltonia,  jossa 
niinikään  asuu  suomalaisia. 

Ympäristöllä  on  myös  suomalaista  maanviljelysasutusta.  Suu- 
rimman farmin  pinta-ala  on  240  eekeriä.  Menestyneitä  farmareja 
on  useampia. 

Enimmät  tämän  seudun  suomalaiset  metsätyöläiset  työsken- 

televät  n.  s.  Algoma-linjalla,  joka  kulkee  Soosta  metsä-  ja  vuori- 
seutujen  läpi  Franzin  kautta  Hearstiin,  Canadian  Nationalin 
pohjoiselle  radalle,  pyrkien  sieltä  St  James  Baylle,  Hudson- 
lahden  pohjukkaan. 

Tätä  erämaan  rataa  kuvaa  sekin,  ettei  siellä  ole  kaikille  asemille 
annettu  edes  nimiä.  Suomalaisten  tunnetuimmat  merkitään  esi- 
merkiksi numeroilla  Mile  138,  Mile  163,  235,  251  j.  n.  e.,  osoituk- 
seksi, kuinka  pitkän  matkan  päässä  ne  ovat  Soosta.  Satoja,  jopa 
tuhansia  suomalaisia  jättäytyy  syksyisin  noille  »asemille»,  joilla 
kaikilla  ei  ole  edes  katosta,  ainoastaan  lautaan  maalattu  numero 
osoittamassa  etäisyyttä  lähimmästä  asuinseudusta.  .Talvet  asu- 
taan kämpissä  ia  hakkuiden  loputtua  kevättalvella  palataan 
Soohon  odottamaan  uittoa.  Kesä  kuluu  sitten  joutilaisuudessa, 
ellei  jotakin  toista  työtä  satu.  Viime  aikoina  on  kuitenkin  alkanut 
olla  metsätöitä  jo  kesänkin  aikana. 

Tuo  Algoma-linjan  alue  ei  kuitenkaan  ole  ainoastaan  metsä- 
työläisseutua.  Mainitsin  jo,  että  se  on  vuorista,  ja  vuorista  on  löy- 
detty monenlaisia  metallisuonia.  Joitakin  aikoja  sitten  innostut- 
tiin siellä  kaivostöihin.  Sitten  tuli  useampien  vuosien  pysähdys, 
kun  nämä  suonet  havaittiin  heikoiksi  ja  muualta  löytyi  parempia. 
Viime  aikoina  on  taas  innostus  kasvanut  ja  uusia  löytöjä  on  tehty 
erittäinkin  tämän  radan  ja  Michipicoten-lahden  välillä.  Näyttää 
siltä,  että  tästä  alueesta  tulee  vielä  huomattavakin  kaivosseutu. 
Myös  suomalaisia  on  ollut  suonien  etsinnässä  ja  löytämässä- 
frin.  Monella  on  omia  »claimeja»,  joita  he  koettavat  myydä  ra- 
hamiehille. Kun  mineraali  on  kiintokivessä,  tarvitaan  sen  va- 
pauttamiseen varoja. 

Onpa  joitakuita  suomalaisia  yrittänyt  myös  maanviljelijöiksi. 
Wabosissa,  joka  on  lähempänä  Soota,  on  kansalaisiamme  ollut  jo 
vuodesta  1911  ja  on  siellä  nykyjään  puolentoistakymmentä 
maanviljelijää.  Suurehkoja  maanviljelysyhteiskuntia  ei  sen  tien 
varteen  voi  syntyä  alueen  vuorisuuden  vuoksi,  mutta  näyttää 
siltä,  että  kansalaisemme  haluavat  sielläkin  yrittää. 

Ennenkuin  siirrymme  Port  Arthuriin  ja  läntisimpään  Onta- 
rioon, on  meidän  vielä  kuljettava  sitä  Canadian  Pacificin  emä- 

linjaa,  joka  johtaa  Sudburystä  mainittuun  kaupunkiin.  Sen  ra- 
dan varrella  on  kymmeniä  suomalaispaikkoja,  joukossa  huomat- 
taviakin. 

Chelmsford  ja  Larcrrvvood  ovat  uusimpien  mineraalilöytöjen 
keskuspaikkoja.  Niissä  on  ollut  suomalaisia  aikaisemminkin  ja 
vielä  enemmän  vanhalla,  tunnetulla  Levack-kaivoksella.  Stra- 
lakissa  on  muutama  kymmenkunta  vakituisesti  asuvaa  suoma- 
laista, niiden  joukossa  Matti  Häkkinen  Pihtiputaalta,  joka  saapui 
paikalle  jo  lähes  kolmekymmentä  vuotta  sitten  ja  on  työn- 
johtajana rautatiellä.  Metallisuonien  etsiminen  on  niin  innos- 
tuttanut mieliä,  että  kansalaisillamme  on  siellä  hallussaan  nelisen- 
kymmentä löytöä. 

Myös  siitä  edelleenkin  on  jotakuinkin  jokaisen  aseman  seudulla 
suomalaisia,  toisissa  satamääriä,  enimmäkseen  tukkitöissä.  Mai- 
nittakoon erityisesti  Metagama,  Biscotasing  (metsätyöläisten 
lisäksi  joku  maanviljelijä),  Woman  River,  Nemegos  (toista  sataa 
suomalaista)  ja  Chapleau,  joka  on  metsätyön  keskuksia.  Edelleen 
Nicholson,  jossa  on  puolentoistasataa  metsätöissä.  Urakoitsijoina 
näillä  tienoin  ovat  J ohan  Kokko ,  j oka  on  Kanadassa  kauimmin 
olleita  suomalaisia  (Kokko  teettää  noin  satatuhatta  ratapölkkyä 
vuodessa)  ja  A.  W.  Widenoja.  Ja  sitten  Dalton,  Missanabie, 
Lockhals  ja  Franz.  Kokon  työmaita  on  Missanabiessakin,  missä 
niinikään  on  urakoitsijana  Martti  Peräkylä.  Vakituisesti  asuvia 
suomalaisia  on  tuskin  ollenkaan.  Kun  tukki-  ja  pölkkymetsät 
loppuvat,  siirrytään  toisille  seuduille. 

White  Riveriä  pidetään  Kanadan  kylmimpänä  paikkana  niistä, 
joissa  säähavaintoja  tehdään.  Talvella  on  elohopea  usein  jääty- 
neenä. Jack  Fishissä  ja  Schreiberissä  on  suomalaisia  verraten 
lukuisasti. 

Sitten  joudumme  Nipigoniin,  joka  on  tämän  rataosan  huomat- 
tavin suomalainen  keskus.  Siellä  on  kansalaisiamme  monia 
satoja.  Suurin  osa  saa  elatuksensa  £UJ£taj$^  mutta  on 

siellä  paljon  maanviljelijöitäkin  sekä  monilla  muilla  aloilla. 
Myöskin  »prospektaus»  (malmisuonien  etsiminen)  on  sangen  in- 
nostava homma.    Suomalaisilla  on  lukuisasti  kaivoskleime j a . 

Jonkun  lienee  niillä  onnistunut  saada  rahaa,  ja  vielä  useammat 
odottavat  ehkä  suuria  rikkauksia.  Kun  suonien  laajuutta  ei  ole 
timanttiporauksella  tutkittu,  on  vaikea  löytää  sellaisia  raha- 
miehiä, jotka  ryhtyisivät  sijoittamaan  niihin  varojansa. 

Kun  sitten  sivuutamme  Hurkettin  ja  Dorionin,  joissa  myöskin 
on  suomalaisia  (muita  paikkoja  mainitsematta),  joudumme  Port 
Arthuriin. 

Kaksoiskaupungit  (Twin  Cities)  Port  Arthur  ja  Fort  William 
ovat  kieltämättä  suurimman  suomalaisen  asutuksen  keskuksia 
Kanadassa.  Itse  kaupungeissa  ovat  suomalaiset  vieraskielisten 
kansallisuuksien  enimmistönä  ja  ympäristöllä,  erittäinkin  län- 
nessä päin,  on  melkein  puhtaasti  suomalaisia  yhteiskuntia. 
Tämän  alueen  suomalainen  väestö  lähentelee  kaikkiaan  paria- 
kymmentä tuhatta. 

Ensimmäiset  suomalaiset  tulivat  tänne  rakentamaan  Canadian 
Pacific-tietä.  He  olivat  tilapäisiä  asukkaita,  mutta  vähitellen 
alkoi  suomalaisia  asettua  sinne  pysyvästi.  Jo  1880-luvun 
alulla  oli  siellä  suomalainen  yhteiskunta,  pieni  tosin,  mutta  erä- 
maata se  seutu  muutenkin  oli.  Vasta  kun  vehnän  kasvatus 
preeriamaakunnissa  lisääntyi  ja  kun  viljaa  alettiin  kuljettaa 
Port  Arthurin  ja  Fort  Williamin  kautta  maailman  markkinoille, 
pääsi  väkiluku  kasvamaan.  Eivät  kaupungit  vieläkään  ole 
suuria,  kumpikin  Kuopion  ja  Oulun  kokoisia,  mutta  ei  ole  myös- 
kään epäilystä  siitä,  etteivät  ne  Kanadan  Lännen  kehittyessä 
nousisi  suurkaupungeiksi,  sillä  niiden  asema  rautatie-  ja  vesi- 
liikenteen välity skohdassa  on  aivan  erinomainen. 

Port  Arthurissa  ja  Fort  Williamissa  on  suomalaisilla  ollut 
taloudellisten  pyrkimystensä  ohella  henkisiä  harrastuksia  aikai- 
semmin kuin  muualla  Kanadassa.  Seurakunnallinen  toiminta 
alkoi  siten,  että  alkuaikoina  suoritti  heidän  keskuudessaan  papil- 
liset toimitukset  episkopaalinen  pappi,  joka  oli  oppinut  puutteel- 
lisesti lukemaan  suomen  kieltä  käsikirjasta.  V.  1896  perustettiin 
Fort  Williamiin  raittiusseura  »Pohjankukka»,  ja  se  olikin  hyvin 
tarpeen,  sillä  juoppous  oli  kansalaistemme  keskuudessa  suuri. 

Samana  vuonna  syntyi  seurakuntakin.  Näille  rakennettiin 
yhteinen  kokoustalo  keväällä  1897.  Pian  syntyi  erimielisyyttä, 
seurakunta  ei  suvainnut  tanssimista  »naalilla»,  kun  raittiusseura- 
laisissa  oli  sitä  haluavia.  Ja  lisäksi  tuli  sosialismi,  joka  otti 
määräysvallan.  Samoihin  aikoihin  alettiin  läheisessä  Port  Arthu- 
rissa perustaa  seurakuntaa,  jota  ajamassa  oli  käynyt  Suomi- 
synodin  pappeja.  Varsinaiseksi  papiksi  pyydettiin  F.  E.  Öhdeä, 
joka  ei  kuulunut  Suomi-synodiin  ja  oli  monessa  suhteessa  omi- 
tuinen luonteeltaan.  Hän  riitaantui  pian  seurakunnan  kanssa  ja 
lähti  pois.  Hänen  aikanaan  rakennettiin  kuitenkin  seurakunnan 
ensimmäinen  kirkko.  V.  1900  kiinnitti  Yhdysvaltojen  Kansallis- 
kirkkokunta  huomiota  seutuun,  ja  sen  johtomiehet  kävivät  vihki- 
mässä Fort  Williamiin  rakennetun  kirkon.  Papiksi  tuli  Suomen 
Merimieslähetyksen  San  Fransiscon  asemalla  toiminut  maallikko- 
apulainen  J.  H.  Heimonen,  jonka  Kansalliskirkkokunta  oli  vihki- 
nyt papiksi.  Hän  vaikutti  paikkakunnalla  vuoteen  1909,  ja  sijalle 
tuli  pastori  Vuori.  Seurakunta  kuului  Kansalliskirkkoon.  Heimo- 
sen aikana  rakennettiin  ainakin  yksi  uusi  kirkko  ja  myöskin 
pappila.  Ne  maksoivat  rahaa,  useampia  tuhansia.  Suomalaisten 
väkiluvun  lasketaan  olleen  silloin  vain  parisataa.  Riidoista  huo- 
limatta näyttää  innostusta  olleen.  Vuoren  toimesta  perustettiin 
uusia  seurakuntia  Nolaluun  ja  Morgan  Sidingiin. 

Kirkollista  työtä  on  sitten  säännöllisesti  jatkettu.  Pappina  on 
toiminut  pitemmän  aikaa  pastori  A.  Harju,  kansalliskirkkolainen, 
ja  on  hänellä  Port  Arthurin  kaupungin  seurakunnan  lisäksi 
useita  maaseurakuntia. 

Väestön  lisääntyessä  kehittyi  myöskin  sosialistinen  liike  voi- 
makkaaksi.  V.  1906  perustettiin  suomalainen  sosialistinen  viikko- 
lehti »Työkansa»  Severi  Alanteen  toimittamana.  Muutamia 
vuosia  myöhemmin  se  laajeni  päivälehdeksi,  ja  sen  mainitta- 
vimpia toimittajia  olivat  Yrjö  Mäkelä  ja  Mooses  Hahl.  Sen 
yhteydessä  ilmestyi  myös  pilalehti  »Väkäleuka».  Sota- ajan  olo- 
suhteet vaikuttivat  näiden  lehtien  lakkaamiseen,  mutta  niiden 
sijalle  perusti  Erick  J.  Korte  »Canadan  Uutiset»,  joka  ilmestyy 
edelleen  viikkolehtenä  ja  on  nykyjään  vielä  ainoa  »porvarillinen» 

suomenkielinen  lehti  Kanadassa,  tilapäisiä  julkaisuja  lukuun- 
ottamatta. 

Mainittu  Erick  J.  Korte  on  paikkakunnan  huomattavia  suo- 
malaisia liikemiehiä.  Paitsi  kirjapainoa  ja  lehteä  on  hänellä 
matka-,  tuonti-  y.  m.  toimisto.  V.  1920  hän  tuli  Suomen  ensim- 
mäiseksi edustajaksi  (palkattomaksi  varakonsuliksi,  sittemmin 
konsuliksi)  Kanadaan.  Vasta  myöhemmin  1923  perustettiin 
Montrealiin  palkattu  konsulinvirasto,  joka  on  vuodesta  1926 
ollut  pääkonsulinvirastona. 

Paitsi  Kortteen  liikettä  on  Port  Arthurissa  ja  Fort  Williamissa 
koko  joukko  muita  suomalaisia  eri  aloja  edustavia  liikkeitä. 
Siellä  tulee  suomen  kielellä  hyvin  toimeen  asioimisissaan.  Onpa 
suomalainen  apteekkikin,  toistaiseksi  ainoa  Kanadassa.  Liike- 
alalla on  koko  joukko  suomalaisia,  jotka  ovat  luoneet  itselleen 
vakavan  taloudellisen  aseman,  on  sellaisia,  joiden  omaisuus  Suo- 
men rahassa  voidaan  laskea  miljoonaan  markkaan,  jopa  enem- 
päänkin. 

Mutta  kun  on  puhe  Kanadan  suomalaisten  suurimmasta 
asutusseudusta,  on  valittaen  todettava,  että  yhteiskunnallisessa 
ja  erittäinkin  julkisessa  elämässä  suomalaiset  eivät  ole  saavutta- 
neet toistaiseksi  sitä  asemaa,  minkä  heille  luulisi  erinäisissä  pai- 
koissa lukumääränsä  ja  ainakin  kykyjensä  perusteella  kuuluvan. 
Suomalaiset  lapset  ovat  koulussa  usein  toisten  rinnalla  etevämpiä. 
Tietopuolista  kykyä  näyttää  siis  olevan  kansassamme  aivan  eri- 
koisessa määrässä,  mutta  taipumuksista  lienee  puute.  Ei_ole 
kunnianhimoa  kohota  mahdollisimman  korkealle,  tyydytään 
liian  vähään.  Kun  on  edes  jonkinlainen  taloudellinen  asema  saa- 
vutettu, niin  jättäydytään  siihen.  Kannustimena  ei  ole  ennätyk- 
sen ja  ensi  sijan  saavuttaminen,  kuten  se  kyllä  on  kotimaassa 
näyttänyt  olevan  urheilun  alalla.  Kanadassa  ei  ole  edes  urhei- 
lussa päästy  siihen  maineeseen,  mikä  suomalaisille  luonnostaan 
kuuluisi.  En  unohda  tässä  portarthurilaista  Pudasta,  joka  on 
ammattiurheilun  ensimmäisiä  —  ei  kuitenkaan  ensimmäinen  — 
enkä  myöskään  muutamia  muita.  Mutta  esimerkiksi  talvi- 
urheilussa, joka  on  Kanadan  tärkeimpiä,  ei  yleiskilpailuissa  ole 

suomalaisia  koskaan  näkynyt  ensi  tiloilla,  jotka  olisivat  aivan 
kuin  luonnostaan  meille  lankeavia,  varsinkaan  kun  kanadalaiset 
eivät  ole  niissä  korkealle  kehittyneitä  ja  kun  ensimmäiset  suk- 
setkin tuotettiin  tänne  vasta  muutamia  vuosikymmeniä  sitten 
Suomesta. 

Kun  asemamme  urheilussa  ei  ole  tämän  korkeammalla,  niin 
miten  sitten  muussa. 

Suurin  piirtein  katsoen  Kanadan  suomalainen  on  yhteiskunnal- 
lisessa asemassa  vielä  keskitasoa  alemmalla  portaalla.  Hän  on 
hyvä  ja  voittamaton  raskaassa  ruumiillisessa  työssä,  samoin 
uudisasukkaanakin  —  siitä  Port  Arthurin  ympäristön  ja  monien 
muidenkin  seutujen  suomalaiset  ovat  antaneet  kiistämättömän 
todistuksen. 

Mutta  se  ei  riitä.  Kanadaan  asettunut  suomalainen  kuuluu 
sikäläiseen  yhteiskuntaan  ja  siihen  hänen  on  tungettava  vaikutuk- 
sensa. Suomalaisuuden  harrastaminen  on  hänelle  niin  sanoakseni 
kotipiirin  asia.  Julkisessa  elämässä  hän,  sikäli  kuin  on  valinnut 
Kanadan  kotimaakseen,  on  kanadalainen,  ja  suomalaisen  sisun 
kannustamana  kanadalaisena  hänen  on  vaikutettava. 

Kuitenkin,  vaikka  suomalainen  perusaines  on  esimerkiksi 
Kaksoiskaupungeissa  suuri,  on  se  julkisessa  elämässä  ollut 
melkein  merkityksetön.  Aivan  poikkeustapauksessa  on  joku 
päässyt  edes  kaupungin  valtuusmieheksi. 

Syynä  siihen  on  suomalaisten  keskuudessa  vallitseva  surkea 
hajaantuminen  ja  erimielisyys.  Kommunisteja,  joihin  suuri 
osa  suomalaisia  kuuluu,  ei  voi  tässä  ollenkaan  ottaa  lukuun,  sillä 
heidän  merkityksensä  Kanadan  yhteiskunnallisessa  elämässä 
on  vähäpätöinen.  Mitäpä  merkitsee  vaikka  kymmenentuhatta - 
kin  kymmenmiljoonaisessa  kansassa.  He  ajattelevat  kaukaisem- 
paa tulevaisuutta  ja  ovat  vakuutettuja  aatteensa  lopullisesta 
voitosta.  Emme  kiistele  siitä,  mutta  nykyisessä  yhteiskunnalli- 
sessa elämässä  niillä  tulevaisuuden  toiveilla  ei  ole  merkitystä  — 
paitsi  ehkä  vaikeuksia  asianomaisille  itselleen.  Kun  nämä  äkki- 
jyrkät taistelevat  vielä  keskenään  eri  leireissä,  hajaantuvat  hei- 
dänkin voimansa. 

Mutta  vaikkapa  heidät  jätetään  laskuista  poiskin,  olisi  syytä 
odottaa  toisilta  toimintaa  Kanadan  ja  oman  paikkakunnan  julki- 
sessa elämässä.  Mutta  siitä  näkyy  merkkejä  hyvin  vähän,  paitsi 
silloin  kuin  muut  pyrkivät  vaikutus  asemiin  käyttäen  suomalaisia 
hyväkseen  vain  äänestyskoneina. 

»Toiskieliset»  tuskin  ajattelevatkaan  antaa  suomalaisille  mitään 
vaikuttavaa  asemaa  siitä  syystä,  että  suomalaisten  joukossa  ei  ole 
sellaisia,  jotka  kohoisivat  keskinkertaista  tasoa  korkeammalle. 
Tässä  vaikuttaa  myös  maan  kielen  osaamattomuus,  sillä  suoma- 
laiset ovat  kaikkein  jävkimpiä  opettelemaan  englanninkielt  ä . 
Toinen  polvi  on  kyllä  yhtä  jäykkä  puhuma  an  suomeni.  Eletään 
murroskaudessa  ja  ehkä  uusi  aika  antaa  toisia  tuloksia. 

Yleiseltä  suomalaiskansalliselta  katsantokannalta  saattaa  ehkä 
näyttää  suotavalta,  että  suomalaiset  eivät  vieraalla  maalla  opet- 
telisi sen  maan  kieltä  —  ja  säilyisivät  siten  kauemmin  suoma- 
laisina. Asianomaiselle  itselleen  se  jäykkyys  ei  ole  eduksi  eikä 
lopuksi  suomalaiselle  kansallisuudellekaan.  Kokemus  osoittaa, 
että  he  kaikesta  huolimatta  jäävät  uuteen  maahan,  jos  ovat  siellä 
olleet  puolenkin  vuosikymmentä.  Ja  silloin  on  parempi,  että  he 
kehittävät  itseään  kohotakseen  uusissa  oloissa  mahdollisimman 
korkealle,  kunniaksi  synnyinmaalleen.  Tämä  on  pitkän  koke- 
muksen perusteella  tekemäni  havainto. 

Sillä  maaseudulla,  joka  leviää  Port  Arthurista  eri  tahoille, 
nähdään  kyllä  monessakin  paikassa  suomalaisten  johtavan 
yhteiskuntansa  asiat.  Se  johtuu  siitä,  että  suomalaiset  ovat  väes- 
tössä niin  suurena  enemmistönä,  ettei  toiskielisellä  ole  edes 
keinottelunmahdollisuuksia.  Kyllä  nämä  sielläkin  koettavat 
paikoin  käyttää  hyväkseen  suomalaisten  keskinäistä  kateutta  ja 
erimielisyyttä,  jos  se  vain  suinkin  auttaa. 

Jotta  voisimme  tavata  näitä  maaseudun  suomalaisia,  on  mei- 
dän osaksi  ajettava  autolla,  joita  Port  Arthurin  suomalaiset  vie- 
raansa käytettäviksi  auliisti  luovuttavat,  osaksi  kuljettava 
kolmea  rautatielinjaa,  joista  eteläisintä  sanotaan  »Piintieksi», 
mikä  on  melkein  kauttaaltaan  suomalaista.    Keskeisin  kuuluu 

Canadian  Nationalille  sekä  pohjoisin  Pacificille,  kumpikin  vii- 
meksimainittu johtaa  Winnipegiin  ja  kaukaiseen  länteen. 

Autolla  on  hauska  ajaa  Kakabekan  putouksille,  jotka  ovat 
Port  Arthurin  ylpeys.  Koski  ei  ole  Kajaanin  Ämmänkään  levyi- 
nen, mutta  putous  on  syvä  ja  valtava.  Sieltä  ei  ole  pitkä  matka 
suomalaisasutuksille.  Kivikosken  kunta  on  puhtaasti  suoma- 
lainen. 

»Piintien»  varrella  on  huomattava  suomalainen  yhteiskunta 
Nolalussa.  Suomalaista  maanviljelystä  on  myös  Leeperissä,  Sil- 
ver Mountainissa,  Sellarsissa,  White  Fishillä  ja  Wolfessa.  Vii- 
meksimainitun lähellä  on  yhteiskunta,  jonka  nimi  on  Suomi  ja 
joka  luonnollisesti  on  kauniin  järven  rannalla.  Ensimmäiset  kan- 
salaisemme asettuivat  siihen  Kanadan  Suomeen  v.  1903. 

Canadian  Nationalin  rata  kulkee  Fort  Francesiin  saakka  mo- 
nessa paikassa  hyvin  karujen  ja  kallioisten  seutujen  kautta. 
Mutta  aina  vähän  väliä  on  järviä,  niemiä,  notkoja  ja  saarelmia. 
Nepä  ovat  näillekin  mokomille  (yhden  paikan  nimi  on  Mokoman) 
tienoille  suomalaisia  vetäneet.  Kallioiden  väliin  on  tehty  ja  teh- 
dään viljelyksiä.  Lähempänä  Port  Arthuria  ja  jonkin  verran 
paremmassa  maaperässä  ovat  Conmeen  ja  Rowanin  »kontrit». 
Maanviljelys  on  melkein  yksinomaisena  elinkeinona,  hiukan  saa- 
daan  sivutuloja  rautatieltä  ja  metsätyöstä.  Mabellassa  ei  ole 
homestead-maita,  mutta  kyllä  rautatie-  sekä  kaivostöitä  ja 
tuloja  matkailijaliikenteestä.  Kaunis  järviväylä  vetää  matkaili- 
joita puoleensa.  Suomalaisia  on  siellä  ollut  puolentoista  vuosi- 
kymmentä ja  muutamat  ovat  koonneet  itselleen  jo  tuhansiin 
dollareihin  nousevan  omaisuuden.  —  Sivuutettuamme  Rossmeren 
joudumme  Kashabowieen,  jossa  vanha  kaivosteollisuus  on  elpy- 
nyt uudelleen.  Quetico,  Abiwin  ja  Atikokan  ovat  niinikään 
maanviljelykselle  sopimattomat.  Mutta  turkispyytäjä  viihtyy 
siellä  hyvin,  samoin  urheilukalastaja,  jota  suomalainen  opastaa. 
Kallioissa  on  mineraaleja,  ja  sitä  aluetta  jatkuu  pitkälle.  Lähes- 
tyttäessä Fort  Francesta  kuljemme  ihanan  Rainy  Laken  aluetta. 
Fort  Francesista,  jossa  on  aika  paljon  suomalaisia,  on  rautatie 
Minnesotan  Duluthiin.  Jotkut  eivät  jaksa  kestää  houkutinta  ja 

yrittävät  rajan  yli.  Toiset  onnistuvat,  mutta  toiset  joutuvat  heti 
kiinni. 

Sieltä  edelleen  kulkee  Canadian  Nationalin  rata  lähellä  Yhdys- 
valtain rajaa,  pistäytyypä  kolmisenkymmenen  mailin  pituudella 
Minnesotan  puolella.  Sitä  ennen  on  suomalaista  asutusta  kuvat- 
taessa mainittava  Crozier,  Dewlin,  Emo,  Dermid,  Barwick  ja 
Stratton.  Bar\vickin  lähellä  on  Finland-niminen  suomalainen 
uudisasutusseutu  erämaassa.  Toinen  suomalaisseutu  North 
Branch  on  lähellä  Strattonia. 

Rainy  River  on  viimeinen  asema  Ontarion  puolella. 

Vielä  on  Ontariossa  tarkastettava  Canadian  Pacificin  linja 
Port  Arthurista  Winnipegiin.  Siellä  on  useita  suomalaisia  siirto- 
kuntia, suurimmat  lähinnä  Port  Arthuria.  Kaministiqua  on 
melkein  kauttaaltaan  suomalainen  yhteiskunta.  Finmarkissa  on 
kymmenkunta  suomalaista  uudisfarmia,  joita  koetetaan  avata 
viljelykseen. 

Niblockista,  Ontarion  Upsalan  läheltä,  kirjoitti  minulle  eräs 
kansalaisemme:  »Valitettavasti  kansalaisemme  panevat  Kanadan 
markan  (dollarin)  menemään  yhtä  helposti  kuin  Suomen  markan- 
kin. Työläiset  tekevät  talven  kovaa  työtä  metsissä,  keväällä  sit- 
ten menevät  kaupunkiin  ja  siellä  muutaman  viikon  elettyä  on 
rahaa  mennyt  viidestä  sadasta  tuhanteen  dollariin  ja  taskut  ovat 
tyhjät,  saadaanpa  väliin  kerjätäkin.»  —  Niblock  on  asumatonta, 
Upsalassa  on  joitakuita  suomalaisia,  mutta  kirjoittaja  valittaa, 
etteivät  hekään  viljele  maata  kotimaan  voimaperäiseen  tapaan. 
»Ei  näy  yhtään  vesiojaa  pellolla»  —  ei  sitä  Kanadassa  muualla- 
kaan näy.  »Uudisasukkaat  ottavat  vapaan  maan,  muuttavat 
metsän  rahaksi  ja  sitten  jättävät,  myyden  lopun  vaikka  viina- 
pullosta.» —  Tietysti  eivät  kaikki  näin  menettele  eivätkä  siten 
turmele  suomalaisen  uudisraivaajan  mainetta ,  mutta  valitettavan 
paljon  on  näitä  metsänkeritsijä-kansalaisiamme  Ontarion  monilla 
seuduilla. 

Suomalaiset  ovat  sielläkin  metsätöissä  haluttuja  ja  suomalaisen 
kokin  keittäma  ruoka  on  metsäkämpillä  suosittua,  kuitenkaan 
ei  tuollaisen  kokin  paikka  oikein  sovi  nuorille  naisille  eivätkä 

Kanadan  viranomaiset  laskekaan  heitä  mielellään  sellaisille  seu- 
duille. 

Jos  mies  on  säästäväinen  saatuaan  keväällä  palkan  työstään 
ja  hankkiutuu  kesäksi  rautatietyöhön,  jota  useimmiten  on  saata- 
vana, ei  tarvitse  valittaa  huonoja  ansioita.  On  mahdollista  saada 
tuhannenkin  dollarin  säästöt  vuodessa  ja  siitä  ei  tarvitse  maksaa 
mitään  veroja.  Mutta  henkilön,  joka  ei  halua  tehdä  raskasta 
työtä  eikä  osaa  säästää,  on  turhaa  tulla  Kanadaan,  sillä  siellä 
hänen  asemansa  vain  pahenee. 

Tämän  rautatien  varrella  on  myös  »träppäreitä»,  metsästäjiä. 
Kovin  suuriin  ansioihin  he  eivät  pääse,  mutta  voivat  säästää,  ja 
elämä  on  vapaata  luonnossa,  joka  toisia  erityisesti  viehättää. 
Metsästysmaat  on  näillä  tienoilla  jaettu  niin,  että  uusille  ei  ole 
tilaa,  mutta  vanhojen  metsästäjien  apulaisiksi  voi  päästä,  ja  niin 
oppii  menettelytapoja.  Tuo  oppi  on  kyllä  tarpeen,  sillä  tällä 
alalla  jos  missään  tarvitaan  kokemusta.  Ja  lumikengillä  kul- 
keminen, jota  pidetään  käytännöllisimpänä  ansojen  »vyyh- 
teämis»-matkoilla,  vaatii  tottumista  siltäkin,  joka  osaa  hyvin 
hiihtää. 

Niblockista  lähdettyä  tapaamme  suomalaisia  ainakin  English 
Kiverillä  ja  Dinorvicissä.  Drydenin  luona  on  suuri  puunsiemen- 
ten  karistus-  ja  myyntiliike,  joka  toimittaa  maapallon  eri  osiin 
Kanadan  moninaisten  puiden  siemeniä  ja  taimia.  Suomeenkin 
on  niitä  lähetetty.  Ontarion  metsät  eivät  kyllä  ole  niin  laji- 
rikkaita  kuin  idässä  olevien  merimaakuntien.  Mutta  tämä  liike 
hankkii  siemeniä  mistä  Kanadan  osasta  tahansa,  vaikka  toisinaan 
sattuukin  siemenettömiä  vuosia. 

Vermillion  Bayn  ja  Canadian  Nationalin  pohjoisen  radan  var- 
rella olevan  Quibellin  välillä  on  melkein  satakunta  suomalaista 
vakituisesti  yrittämässä  maanviljelystä.  Seudut  ovat  luonnon- 
kauniita, mutta  ennen  kuin  erämaa  pystyy  kauneutensa  lisäksi 
antamaan  leipää,  tarvitaan  työtä.  Lähes  pari  vuosikymmentä  on 
siellä  ollut  suomalaisia  turpeenpuskijoita.  Puolensataa  uudis- 
maata  on  jo  palveltu  niin  kauan,  että  on  saatu  omistusoikeus  ja 
toisia  on  vapautumassa.   Suurin  suomalainen  farmi  on  nelisen- 

sataa  eekeriä  ja  joillakin  suomalaisilla  on  muutamiin  tuhansiin 
dollareihin  nouseva  omaisuus. 

Jatkaen  kulkua  edelleen  joudumme  Kenoran  luonnonkauniille 
seudulle,  joka  kuuluu  samaan  matkailualueeseen  kuin  Minakikin . 
Ja  sitten  pian  loppuukin  Ontarion  maakunta  ja  me  saavumme 
preerioille. 

Ennen  kuin  jätämme  nämä  Ontarion  seudut,  on  vielä  mainit- 
tava, että  kaivostyö  on  täällä  läntisimmässäkin  osassa  kehitty- 
mässä  huomattavaksi.  Suomalaiset  muiden  muassa  ovat  siinä 
mukana. 

Kuten  edellä  olemme  nähneet,  on  Ontariossa  sangen  paljon 
suomalaisia,  erittäinkin  d.s.  Uudessa  Ontariossa.  Olen  niistä 
kuitenkin  luetellut  vain  verraten  vähäisen  määrän.  On  jäänyt 
pois  sellaisiakin,  joissa  heitä  on  tällä  kerralla  ehkä  enemmän  kuin 
jossakin  nimeltä  mainituissa.  Tarkkaa  luetteloa  en  ole  katsonut 
tarpeelliseksi  tehdä,  kun  asutus  on  vielä  epävarmaa  eikä  tiedä, 
missä  se  lopulta  jää  pysyväksi. 

Verrattuna  esimerkiksi  Minnesotaan  on  Ontariossa,  kuten 
yleensä  Kanadassa,  vähän  sellaisia  paikkakuntia,  jotka  jo  nimel- 
tään muistuttaisivat  suomalaisia.  Muutamia  on  Port  Arthurin 
lähimmässä  seudussa,  kuten  Kivikoski,  Intola  ja  Suomi.  On 
myös  Finland  ja  ehkä  muutamia  muita,  jotka  eivät  ole  saaneet 
suomalaista  nimeään  edes  postiluetteloon.  Suomalaiset  eivät 
tässä  ole  olleet  tarpeeksi  valppaita.  Ruotsalaiset,  norjalaiset, 
tanskalaiset  ja  puolalaisetkin  ovat  olleet  valppaampia.  Heillä 
on  Kanadassa  hyvin  monta  paikkakuntaa,  jotka  jo  nimellään 
osoittavat  heidän  kotimaataan.  Tämä  viittaa  siihen,  että  heidän 
kansallistunteensa  on  ollut  voimakkaampi,  mutta  heillä  ei  ole- 
kaan keskuudessaan  niin  paljon  »internatsionaaleja»,  »Maailman 
Matteja»,  jotka  vieroisivat  synnyinmaataan. 

SUOMALAISET  PREERIAMAAKUNNISSA. 

Suomalaiset  eivät  ole,  kuten  monet  muut  kansallisuudet,  pitä- 
neet pnn  iamaakuntia  (Manitobaa,  Saskatchewania  ja  Albertaa) 

varsinaisena  päämääränään  Kanadassa.  Sekin  osoittaa,  etteivät 
he  ole  ajatelleet  ensi  sijassa  maanviljelykseen  asettumista. 

Manitoba, 

vanhin  näistä  maakunnista,  on  saanut  kansalaisiamme  kaikkein 
vähimmin  osalleen.  Siellä  on  vain  muutamia  aivan  pieniä  maan- 
viljelysasutuksia.  Yksinään,  toisistaan  enemmän  tai  vähemmän 
erillään  olevina  saattaa  niitä  tavata  monessakin  paikassa,  mutta 
kovin  paljon  niistä  ei  yhteensäkään  laskien  saa.  Heissä  kyllä  voi 
olla  sellaisia,  joilla  Suomesta  tullen  on  ollut  varoja  enemmän  kuin 
tavallisella  siirtolaisella  ja  ovat  niin  ollen  saaneet  tilaisuuden 
ostaa  paremman  valmiin  farmin  tai  suuremman  maa-alueen,  joita 
kyllä  Manitobassa  on  runsaasti  saatavana.  Näin  he  ovat  heti 
päässeet  vakavampaan  taloudelliseen  asemaan.  Mutta  uudis- 
asukkaalle, varattomalle  vapaan  maan  ottajalle  ei  Manitoba 
tarjoa  usein  niinkään  hyviä  edellytyksiä  kuin  Ontario.  Maan- 
laatu  on  kyllä  yleensä  parempaa,  mutta  ellei  lisäksi  ole  palkka- 
töitä seutukunnalla,  on  sangen  vaikeata  päästä  alkuun. 

Ontariosta  tullen,  saavuimmepa  joko  C.  P.  R:n  tai  C.  N.  R:n 
emäratoja,  kohtaamme  ensimmäiset  suomalaiset  jo  White- 
mouthin  (C.  P.  R.)  tai  Elman  (C.  N.  R.)  asemien  luona.  Ne  ovat 
lähellä  toisiaan  ja  siellä  on  koko  joukko  suomalaisia  maan- 
viljelijöitä, etupäässä  Ruovedeltä.  Ensimmäiset  saapuivat  sinne 
jo  lähes  neljä  vuosikymmentä  sitten.  Lähellä  näitä  on  myös  Lac 
du  B onnet  C.  P.  R:n  erään  lyhyen  tynkäradan  varrella.  Kansa- 
laisemme asuvat  hyvin  hajallaan  ja  heitä  on  ollut  siellä  jo  noin  25 
vuotta.  Näiden  kolmen  paikkakunnan  välistä  laajahkoa  aluetta 
voidaan  nykyjään  pitää  Manit oban  suurimpana  suomalais- 
seutuna, vaikka  toiskielisten  keskellä  ja  verraten  vähälukuisina 
ei  heillä  ole  erityisempää  kansallista  merkitystä. 

Winnipeg,  Kanadan  Chicago,  Lännen  portti  ja  rautateitten 
tärkein  solmukohta,  näkyy  jaksavan  koota  suomalaisia  yhtä 
vaikeasti  kuin  varsinainen  Chicago,  vaikka  ensimmäiset  suoma- 
laiset saapuivat  sinne  jo  neljäkymmentä  vuotta  sitten.  Sen  sijaan 

on  Winnipeg  skandinavialaisten  siirtolaisten  tärkeimpiä  asutus- 
keskuksia. Siellä  ilmestyy  pari  ruotsalaista,  yksi  norjalainen  ja 
kaksi  islantilaistakin  lehteä.  On  ollut  kvllä  hankkeita  suomen- 
kielisen  sanomalehden  julkaisemiseksi  Winnipegissä,  mutta  se 
näyttää  ylivoimaiselta,  kun  paikkakunnalla  asuu  vain  noin  pari- 
kolmesataa  suomalaista,  niistäkin  osa  enemmän  tai  vähemmän 
tilapäisesti. 

Ne,  jotka  matkustavat  Länteen,  joutuvat  kyllä  tuossa  kau- 
pungissa pysähtymään,  ainakin  vaihtamaan  junaa.  Winnipeg 
on  niin  ollen  tuttu  monelle  suomalaiselle.  Ja  usea  on  jäänyt  sinne 
töitäkin  kuulustelemaan.  Kesäaikana  saattaa  työtä  ollakin 
kaupungissa  tai  ympäristöllä.  Ja  farmeille  on  silloin  verraten 
helppo  pääsy,  palkka  on  täysihoidon  lisäksi  25 — 40  dollaria  kuu- 
kaudessa, elonkorjuun  aikana  enemmänkin.  Mutta  talvella  ei  ole 
juuri  mitään  töitä.  Joskus  onnistuu  farmirenginkin  saada  työtä 
talvella  ja  hän  voi  pitää  itseään  onnellisena,  jos  saa  10 — 20  dolla- 
rin kuukausipalkan.  JMonesti  saa  tehdä  työtä  ruokapalkalla. 
Farmirengin  asema  ei  ole  läheskään  niin  hyvä  kuin  Suomessa 
nykyjään.  Joskus  kyllä  pääsee  kuin  jäseneksi  perheeseen,  saaden 
kunnollisen  huoneen  asuakseen  ja  oikeuden  aterioida  talonväen 
kanssa.  Mutta  hyvin  usein  on  rengin  (hired  man)  huone  kylmä  ja 
kolkko,  yhdistetty  karjakartanoon,  eikä  hän  pääse  tuntemaan 
talonväkeä  muuna  kuin  komentajana,  joka  ottaa  rengistä  hyötyä 
niin  paljon  kuin  suinkin  mahdollista. 

Sittenkin  tunnustavat  ne,  jotka  ovat  olleet  farmirenkeinä 
Quebecin  maakunnan  ranskalaisilla  sekä  Manitoban  farmareilla, 
että  viimeksimainitussa  on  parempi  olla. 

,Ammattityömiehillä  on  Winnipegissä  hyvänlainen  palkka, 
yhden  dollarin  vaiheilla  tunnilta,  mutta  ne  maksetaan  vain 
ammattiyhdistykseen  kuuluville  ja  kielitaitoisille.  Sekatyön- 
tekij öillä  (»leipureilla»,  kuten  suomalaiset  sanovat,  tarkoittaen 
englantilaista  sanaa  »labourer»)  on  30 — 40  centin  tuntipalkka. 
Kesäisin  on  mahdollisuuksia  sekatöiden  saantiin,  talvella  se  on 
melkein  mahdotonta. 

[Naisiamme  on  jo  jokin  määrä  palvelustoimissa  Winnipegissii 

ja  he  ovat  suosittuja  kuten  yleensä.  Palkat  vaihtelevat  15 — 45 
dollarin  välillä. 

Manitobassa  on  kyllä  metsätöitäkin,  enimmäkseen  pohjois- 
osassa. Työläiset  kokoontuvat  töiden  välikausina  Winnipegiin^ 
missä  monet  kuluttavat  kaikki  ansionsa. 

Yhteispyrintöjä  ei  Winnipegin  suomalaisilla  ole  juuri  ollenkaan, 
onhan  niitä  siksi  vähän,  ja  nekin  vähät  kuuluvat  eri  leireihin. 
Joskus  on  toiminnassa  jokin  yhdisty ksentapainen,  mutta  kituvaa 
sen  elämä  on.  Kommunistienkin  toiminta  on  heikkoa. 

Kirkollista  harrastusta  on  koetettu  pitää  yllä.  Ruotsalainen 
pastori  Gunnerfelt  on  siinä  koettanut  auttaa  kansalaisiamme, 
onpa  sitä  varten  opetellut  suomen  kieltäkin,  voidakseen  suorittaa 
kirkollisia  toimituksia.  Kanadan  Yhdistynyt  Kirkko  on  aivan 
äsken  lähettänyt  sinne  suomalaisen  papin. 

Winnipegissä  on  Suomen  palkattomana  varakonsulina  toimi- 
nut ruotsalaissyntyinen  Albert  Hermanson,  joka  on  siellä  myös 
Ruotsin  konsulina.  Hän  on  voinut  auttaa  kansalaisiamme  työn- 
saannissa, mikäli  se  on  ollut  mahdollista. 

Suomalaisilla  on  kaupungissa  muutamia  taloja.  Myöskin  on 
suomalaisen  omistama  kahvila  ja  tietysti  sauna.  Joku  suoma- 
lainen farmi  on  lähistöllä,  useampia  Pointe  du  Boisissa. 

Kaupungista  luoteeseen  lähellä  Winnipeosis-järveä  on  Ror- 
ketonin  suomalainen  uudisasutusseutu.  Toista  vuosikymmentä 
sitten  saapuivat  sinne  ensimmäiset  kansalaisemme  Dakotasta  ja 
»failasivat»  (ottivat)  homestead-maita.  Yhteen  aikaan  oli  jo 
puolensataa  yrittelijää,  mutta  vaikeata  on  ollut  toimeentulo,  kun 
sivuansioita  ei  ole  ollut  saatavana  eikä  uudismaita  ole  saatu 
tuottavaan  kuntoon.  Nyt  on  enää  vain  alun  toistakymmentä 
jäljellä.  Toiset  ovat  lähteneet  pois,  monet  senkin  jälkeen,  kun 
olivat  jo  saaneet  omistusoikeuden  maahan.  Loputkin  myisivät 
maansa  muutamilla  sadoilla  dollareilla.  Tämä  osoittaa,  ettei 
maanviljelijän  elämä  ole  kovin  kultaista  preeriamaakunnissa- 
kaan,  ei  sittenkään,  vaikka  maanpohjan  saa  ilmaiseksi. 

Noin  sata  mailia  Winnipegistä  pohjoiseen  on  Canadian 
National-tien  varrella  Mulvihill.  Siellä  on  muutamia  suomalaisia 

farmareina.  Lähellä  sitä  on  Kalevala-niminen  suomalainen  uudis- 
asutus  omine  post ikont toreineen.  Puolentoista  vuosikymmentä 
ovat  suomalaiset  siellä  raivanneet  kivisiä  uudismaitaan.  Seutu 
ei  oikein  sovellu  viljankasvatukseen,  karjan-  ja  lampaanhoidon 
sanotaan  menestyvän  paremmin.  Valitettavasti  näyttää  siltä, 
että  Manitoban  Kalevala  ei  ole  sattunut  hyvään  maaperään. 
Muita  huomattavampia  suomalaisia  maanviljelysseutuja  ei  Mani- 
tobassa  lienekään. 

Aivan  viime  aikoina  ovat  muun  muassa  suomalaiset  löytäneet 
työpaikkoja  pohjoisesta  Manitobasta.  Siellä  on  ollut  suuria  rauta- 
tierakennuksia  The  Pasin  asemalta  Hudson  Baylle  ja  pohjoiseen 
päin  Flin-Flon  kaivoksille.  Hudson  Bayn  rautatietä  rakennettiin 
suurin  osa  jo  puolikuntoon  ennen  maailmansotaa,  mutta  sittem- 
min sitä  on  korjattu  ja  jatkettu.  Uudet  mineraalilöydöt  Flin- 
Flonissa  ja  sen  ympäristöllä  ovat  tarjonneet  tilaisuutta  kaivos- 
työhön,  jota  on  niinikään  ollut  myös  etelämpänä  samassa  maa- 
kunnassa. 

Kuinka  paljon  suomalaisia  noille  seuduille  pysyvämmin  jää, 
on  vielä  tietämätöntä.  Kaikesta  päättäen  syntyy  sinne  joitakin 
suomalaisia  yhteiskuntia,  samoin  kuin  Flin-Flonin  naapuruuteen 
Island  Fallsille,  minne  on  tehty  sulku-  ja  sähkövoimarakennuksia. 
Ne  ovatkin  jo  rajan  toisella  puolella 

Saskatche\vanissa. 

Tämä  maakunta  on  Kanadan  laajan  preeria-alueen  keskeisin. 
Suomalaisetkin,  jotka  siellä  maata  viljelevät,  ovat  toistaiseksi 
asettuneet  enimmäkseen  puuttomille  tasangoille  tai  oikeammin 
sanoen  aaltoilevan  meren  tapaisille  aavikoille.  Myöhemmin  heitä 
tavataan  varmasti  paljon  myös  sekametsää  kasvavilla  pohjoi- 
semmilla seuduilla,  Prince  Albertin  piirissä,  minne  jo  on  runsaasti 
skandinaaveja  sijoittunut. 

Silloin  kuin  suomalaiset  alkoivat  uudisasutuksen  Saskatche- 
wanissa,  oli  yleisenä  pyrkimyksenä  saada  maata,  joka  oli  val- 
mista kynnettäväksi  ilman  mitään  raivaamista.  Katsotuinhan 

se  helpommaksi  ainakin  vähävaraisille.  Asunnon  rakentaminen 
tuotti  kyllä  huolia,  kun  metsää  ei  ollut.  Ensiksi  kaivettiin  maa- 
kuoppa, jossa  oleiltiin,  kunnes  jaksettiin  saada  lautoja  tuvan^ 
(tai  ensin  asuttavan  saunan)  pystyttämiseksi.  Kanadan  pree- 
rioilla tosin  puhaltavat  kylmät  tuulet  ja  pakkasta  saattaa  talvisin 
olla  paljonkin,  mutta  toimeen  tultiin.  Jos  rautatie  oli  kaukana, 
tuli  rakennustarpeiden  saanti  hankalaksi.  Mutta  eihän  pellon 
tekeminen  vaatinut  kustannuksia,  ruohoaavikko  oli  kuin  paras 
luonnonniitty  valmiina,  ja  se  pidettiin  pääasiana. 

Teitäkään  ei  alussa  kaivattu.  Hevosvaljakolla  voi,  jos  sellaisia 
pystyi  hankkimaan,  ajaa  mistä  tahansa.  Jos  milloin  sattui  sateita 
—  niitäkin  oli  joskus  —  upposivat  pyörät  kyllä  saveen.  Ja  savi  oli 
kuin  liimaa,  josta  ei  tahtonut  päästä  erilleen.  Toiselta  puolen 
savi  miellyttikin,  kun  sen  päällä  vain  oli  voimakasta  ruoka- 
multaa. »Kyllä  se  kasvaa!» 

Ja  varmasti  se  kasvoikin,  jos  kesän  aikana,  erittäinkin  alku- 
kesästä, oli  joitakin  sateita.  Mutta  sattui  kesiä,  jolloin  satoi  tus- 
kin ollenkaan.  Silloin  tuli  kato.  Sivuansiota  ei  ollut  saatavana,  ei 
metsätöitä  eikä  muitakaan.  Ympäristöllä  oli  vain  aavikkoa, 
enimmäkseen  asumatonta.  Ja  missä  oli  asutustakin,  olivat  kaikki 
uudisasukkaita,  aloittelevia  maanviljelijöitä,  kuten  hekin.  Ku- 
kaan ei  voinut  antaa  toiselle  työtä,  sillä  ei  tarvittu  edes  pellon 
raivaamista.  Toisilla  paikoilla  kyllä  rahamiehet,  pankit  ja  muut 
olivat  tarjoamassa  apuaan.  Velkaa  sai,  myös  maanviljelyskaluja 
^annettiin  velaksi.  Mutta  lainanantaja  vaati  rahansa  takaisin  ja 
hyvät  korotkin  sille,  jos  tuli  kuiva  vuosi  ja  sen  johdosta  kato,  ei 
ollut  rahoja  velan  maksuun.  Moni  ei  kestänyt  taakkaa,  vaan 
hävisi.  Tästä  huomaa,  että  kyllä  ne  olivat  vastukset  sielläkin, 
missä  pelto  oli  valmiina,  jopa  melkein  ilman  rahaa  saatu. 

Tämän  vuoksi  maakunnan  pohjoisemmat  seudut,  jotka  eivät 
ole  valmiita,  puuttomia  ja  kivettömiä  peltomaita,  mutta  joissa 
metsäin  alla  on  myöskin  rikasta  ruokamultaa,  on  havaittu  vähin- 
tään yhtä  edullisiksi.  Niinpä  on  asutusta  siirtynyt  sinne,  missä 
on  harvemmin  kuivan  ilman  aiheuttamia  halloja. 

Kuten  sanottu,  ovat  Saskatchewanin  vanhimmat  ja  suurimmat 

suomalaiset  asutusseudut  aukealla  preerialla  tai  haavikko- 
seudulla.  Ne  ovat  pääasiassa  kahdessa  ryhmässä. 

Vanhin  on  alueella,  jonka  nimi  on  New  Finland.  Aikoinaan  oli 
senniminen  postitoimistokin,  mutta  kun  rautatiet  tulivat  sitten 
sivuuttamaan  tätä  aluetta  etelässä  ja  pohjoisessa,  muuttuivat 
postitoimistot  näiden  asemien  varsille  Wapellaan,  Tantalloniin 
j.  n.  e.,  ja  näin  hävisi  New  Finlandin  nimi  pois  Kanadan  kartalta. 
Tämä  oli  vahinko,  jota  ei  voida  korjata  muuten,  kuin  että  New 
Finlandin  kukoistamaan  päässyt  yhteiskunta  vaatii  keskukseensa 
perustettavaksi  uudelleen  postitoimiston,  jopa  oman  kuntansa, 
joka  kantaa  tuota  vanhaa,  kunnianarvoisaa  nimeä.  Siinä  ei  tar- 
vita muuta,  kuin  että  paikkakuntalaiset,  jotka  merkitsevät  jota- 
kin vaaleissa,  esittävät  parlamentinjäsenelleen,  että  vanha  nimi 
on  uudelleen  pantava  kirjoihin.  Niin  niitä  asioita  muutkin  kan- 
sallisuudet ajavat.  Mr.  Motherwell,  joka  on  nykyjään  Kanadan 
vaikuttavimpia  valtiomiehiä  ja  tällä  kertaa  maanviljely  s  minis- 
terinä, on  kotoisin  niiltä  seuduilta  ja  —  tiedän  sen  —  hän  antaa 
suuren  arvon  New  Finlandin  suomalaisille. 

New  Finland  ei  ollut  alkujaan  suomalaisten  sinne  tullessa  aivan 
auhtoa  preeriaa.  Se  kasvoi  haapametsää,  mutta  puut  siinä  olivat 
vain  kiusana,  sillä  alueella  oli  muuten  preeriamaan  ominaisuudet. 
Ensimmäinen  suomalainen,  joka  sinne  tuli  v.  1888,  oli  entinen 
leipuri  D.  J.  Kautonen  Kauhavalta.  Hänen  kehoituksestaan 
muuttivat  sinne  J.  K.  Lauttamus,  M.  Mustamaa  ja  M.  Mylly- 
mäki, kaikki  Etelä-Pohjanmaalta.  Nyt  on  seutukunnalla  yli 
puolentuhatta  suomalaista,  jotka  omistavat  satakunnan  farmia, 
joista  suurimman  pinta-ala  otjF%0  eekeriä.  Varakkaimman,  Isak 
Wilsonin,  omaisuus  lienee  siinä  35  000  dollarin  vaiheilla.  Tahvo 
Kaukinen  arvioidaan  25  000  dollarin  omistajaksi  ja  kappaleen 
toistakymmentä  on  sellaista,  jotka  Suomeen  muuttaessaan  voisi- 
vat viedä  mukanaan  yli  puoli  miljoonaa  markkaa  kukin. 

Mutta  eiväthän  he  enää  muuta.  He  ovat  jo  kasvaneet  kiinni 
uuteen  maahan.  Monet  Suomesta  lähteneet  ovat  jo  kuolleet  ja 
heidän  jälkeläisensä  ovat  puhtaita  kanadalaisia,  kuitenkin  muis- 
taen äidinkielensä .  ,  Mu^eii^^le_tään_  siellä_ Jryvin  suomalaiseen 

tapaan,  vaikkakin  maan  olot  ovat  lyöneet  leimansa.  Kun  näkee 
menestyneiden  suomalaisten  komeat,  mukavat  talot  ja  lainehti- 
van vehnärneren  heidän  pelloillaan,  ymmärtää,  miksi  he  ovat 
kiintyneet  tuohon  maahan,  jossa  ovat  ensin  surunsa  ja  sitten 
ilonsa  kokeneet. 

New  Finlandin  suomalaisten  pääaines  on  harrastanut  esi- 
isiensä  uskontoa.  Sinne  muodostettiin  luterilainen  seurakunta 
Suomi-svnodin  pastorin  K.  Huotarin  aloitteesta  1893  ja  mainittu 
kirkkokunta  on  sitä  hoitanut  siitä  lähtien.  Useinkin  on  seura- 
kunta ollut  ilman  vakituista  pappia,  mutta  saarnamiehiä  on  kui- 
tenkin käynyt.  Viime  aikoina  on  ollut  synodin  pappi  vakituisesti 
paikkakunnalla.  Toivottavasti  sellaista  pidetään  säännöllisesti, 
myös  senkin  vuoksi,  että  luterilainen  oppi  on  osoittautunut  par- 
haimmaksi kansallisuuden  säilyttäjäksi. 

Toinen  suomalainen  ja  alaltaan  New  Finlandia  paljon  suurempi 
asutusseutu  on  muodostunut  Dunblaneen  ja  sen  ympäristöön. 
New  Finlandin  suomalaiset  jo  hakevat  postinsa  monesta  paikasta, 
Wapellasta,  Webbwoodista,  Tantallonista,  Forest  Farmista  ja 
Grove  Parkista  (muita  sivupaikkoja  mainitsematta).  Dunblane- 
laisilla  on  näitä  vielä  laajemmalla  alalla:  Mc  Rorie,  Tichfield, 
Dunhlane,  Birsay,  Lucky  Lake,  Steeledale,  Dinsmore,  Wiseton, 
Lorneburn,  Strongfield  ja  Glenside.  Se  alue  vastaa  monta  kihla- 
kuntaa Suomessa  ja  ulottuu  useiden  rautateitten  varteen.  Suo- 
malaiset elävät  tässä  piirissä  muitten  kansallisuuksien  joukossa, 
mutta  kuitenkin  ovat  monella  paikkakunnalla  sangen  huomat- 
tavana osana.  Ellei  olisi  nyt  pyrkimystä  aukealta  preerialta 
pohjoisempiin  osiin,  voisi  tästä  tulla  uusi  Suomi  Saskatchewaniin, 
mutta  luultavampaa  on,  että  nämä  suomalaiset  verraten  pian 
sulavat  yleiskanadalaisuuden  mereen  muitten  kansallisuuksien 
mukana.  Seutukunta  ei  ole  saanut  pitkiin  aikoihin  mitään  huo- 
miota omakielisten  uskonnollisten  yhteiskuntien  puolelta.  Muu- 
tamina viime  vuosina  on  Kanadan  Yhdistynyt  Kirkko  pitänyt 
siellä  pastori  A.  J.  Heinosen,  joka  on  sittemmin  muuttanut 
Winnipegiin. 

Kansalaisiamme  on  asunut  niillä  tienoilla,  Saskatoonista  ete- 

lään,  parin  vuosikymmenen  ajan.  Jotkut  ovat  jo  koonneet  5  000 
— 45  000  dollarin  omaisuuden,  mutta  keskitaso  on  alhaisempi 
kuin  New  Finlandissa. 

Nämä  ovat  kaksi  tärkeintä  suomalaisten  asutusseutua.  Seu- 
raavalle tilalle  voinee  asettaa  Shaunavonin,  jonka  lähistöllä  8 
mailin  päässä  on  Nummolan  suomalainen  kylä.  Se  seutu  on  muu- 
ten parissa  vuosikymmenessä  kehittynyt  asumattomasta  pree- 
riasta kukoistavaksi  yhteiskunnaksi.  Siellä  on  jokin  1  200  eeke- 
rinkin  farmi.  Suomalainen  John  Nyman  on  jonakin  edullisena 
vuonna  voinut  myydä  7  000  hehtoa  kasvattamaansa  vehnää. 
Uudenaikaiset  koneet,  aina  »Combineen»  saakka,  ovat  jo  tulleet 
meikäläistenkin  käytäntöön.  Ne  tekevät  pian  preerioilla  puh- 
dasta, puivat  viljan  valmiiksi  pellolla.  Maamies  saa  tuokiossa 
satonsa  säkkiin. 

Elonkorjuuaikana  on  viime  vuosiin  saakka  ollut  idästä  ja  län- 
nestä varta  vasten  matkustaneita  suomalaisia  eri  paikoilla  satoa 
korjaamassa  yli  koko  Saskatchewanin.  Tuskin  on  seutua,  jossa  ei 
heidän  työkuntoisuuttaan  tunnettaisi.  »Harvesterit»  (muualta 
tulleet  elonkorjaajat)  ovat  kuitenkin  siirtymässä  Kanadan  vilje- 
lyksen muinaismuistojen  joukkoon.  Koneet  vievät  heiltä  ansio- 
mahdollisuuden. Tämä  on  suomalaistenkin  siirtolaisten  kannalta 
valitettava  asia.  Silloin  kun  elonkorjaajia  oli  kuljetettava 
muualta,  pääsi  erikoisissa  »harvestes-junissa»  parilla  kymmenellä 
dollarilla  Montrealista  Saskatchewaniin  asti.  Tuo  edullinen  tilai- 
suus vei  joukkoja  Länteen,  missä  he  tutustuivat  Kanadan  pree- 
rioitten  maanviljelystapoihin  ja  voivat  niihin  innostuakin.  Terve, 
työteliäs  elämä  sekä  harvestissa  saatu  kohtalainen  ansio,  5 — 8 
dollaria  päivässä,  auttoi  säästeliästä  kunnolliseen  alkuun  sekä 
oman  vakavan  tulevaisuuden  rakentamiseen.  Mikäli  ne  loppuvat, 
jäävät  monet  suomalaisetkin  idän  satunnaisten  ansioiden  varaan 
sekä  alttiiksi  niille  vaaroille,  joita  siellä  on,  ainakin  rahan  tuh- 
lauksessa. 

Ennenkuin  siirrymme  Dunblanen  varsinaiselta  preeria-alueelta, 
annamme  paikkakuntalaisten  itsensä  puhua.  Eräs  Steeledalen 
suomalainen  kirjoittaa:  »Köyhinä,  aivan  rahattomina  ovat  kaikki 

suomalaiset,  kahta  lukuunottamatta,  tulleet  tänne  preerialle. 
Vaivalloista  on  alku  ollut.  Lähin  kaupunki  on  ollut  Outlook  50 
mailin  päässä.  Sieltä  on  pitänyt  kantaen  tuoda  ruokatarpeet. 
Vähitellen  saatiin  härkävaljakko,  mikä  silloin  (1911)  maksoi  700 
dollaria.  Vasta  vuosina  1916 — 1919  muutettiin  härät  hevosiksi. 
Nyt  työntää  traktori  hevoset  pois  tieltään  ja  ajotkin  siirtyvät 
kuorma-autoille.  Sitkeästi  ovat  suomalaiset  ponnistaneet  eteen- 
päin aavikoilla,  ja  tulokset  ovat  näkyvissä.  Kaikilla  on  auto, 
toisilla  kaksi.  On  sellaisiakin  suomalaisia,  joilla  on  toista  tuhatta 
eekeriä  viljelysmaata.  Varakkaimman  omaisuus  arvioidaan 
45  000  dollariksi,  toisella  on  yli  30  000  ja  yli  kolmekymmentä 
suomalaista  on  sellaisia,  joilla  on  vähintään  5  000  dollarin 
omaisuus.» 

Vielä  on  mainittava  eräs  pieni  suomalaisasutus  Invermay- 
Margon  alueella.  Se  on  Saskatoonista  itään  Canadian  National- 
tien  varrella.  Suomalaisia  on  siellä  asunut  vuodesta  1904  ja 
nykyjään  heitä  on  toista  sataa.  Muutamat  ovat  koonneet  hyvän- 
kin omaisuuden.  Iisalmelaisella  Jaakko  Lapilla  lienee  30  000 
dollarin  omaisuus,  ja  on  ainakin  puolenkymmentä,  joita  Suomen 
rahassa  voidaan  arvioida  puolen  miljoonan  omistajiksi. 

Pohjoisempana  metsä- alueella  on  pieni  suomalainen  yhteis- 
kunta Livelongissa,  johon  ensimmäinen  suomalainen  tuli  Yhdys- 
valloista 1912.  Nyt  on  heitä  noin  puolen  sataa  lapsineen  kaikki- 
neen. Parhaiten  menestyneen  omaisuus  arvioidaan  noin  25  000 
dollariksi. 

On  useita  muita  paikkoja,  joissa  yksinäisiä  tai  pienempiä 
suomalaisryhmiä  on  ainakin  jokin  määrä  hyvin  menestyneinä.  Se 
on  epäilemättä  maanviljelyksen  ansio.  Satunnaisissa  metsä-  ja 
muissa  palkkatöissä  kuljeskeleville  ei  tällaisia  omaisuuksia  kartu. 
Nämä  maanviljelijäin  ansiot  eivät  kuitenkaan  ole  keveästi  kart- 
tuneet. On  vaadittu  kovaa  työtä,  jossa  ei  ole  kahdeksan  eikä 
kymmenenkään  tunnin  työpäivää  pidetty.  On  saanut  yrittää 
täydellä  voimalla,  katsomatta  kelloon.  Kun  on  sattunut 
useampia  sadekesiä  peräkkäin,  on  tullut  hyviä  satoja.  Moni- 

vuotiset  poutakesät,  varsinkin  jos  ne  sattuivat  alkuyrittelyissä, 
olisivat  tehneet  menestymisen  mahdottomaksi. 

Väsymätön  työ  ja  säästäväisyys  ovat  antaneet  lopulta  voiton. 

Albert  a. 

Ensimmäiset  suomalaiset  tulivat  nelisen  vuosikymmentä  sitten 
siihen  Kanadan  osaan,  joka  on  nyt  kukoistava  Albertan  maa- 
kunta, mutta  joka  silloin  oli  vain  järjestämätön,  melkein  asuma- 
ton alue  Assiniboia.  Vasta  toista  vuosikymmentä  sen  jälkeen 
maakunta  syntyi  ja  alkoi  pian  herättää  huomiota  maanviljelys- 
mahdollisuuksillaan  . 

Ensimmäiset  suomalaiset  eivät  tulleetkaan  viljelemään  maata, 
tuskinpa  olisivat  siihen  luottaneet,  vaikka  olisivat  kuulleetkin, 
sillä  näitä  seutuja  pidettiin  Lapin,  tai  Kanadasta  puhuen,  Labra- 
dorin  vertaisina. 

Eikä  voi  ihmetellä,  että  he  Canmoren  alkaville  hiilikaivoksille 
saapuessaan  katsoivat  tulleensa  maailman  ääriin,  maailman  lo- 
pun paikkaan.  Kaikkialla  ympärillä  oli  karuja,  kolkkoja  vuoria, 
joissa  kasvoi  tuskin  ruohon  kortta  ja  joiden  huipuilla  sekä  rin- 
teillä lumi  ja  jää  päilyivät  melkein  koko  vuoden  läpeensä.  Laak- 
sossa olivat  alinomaisina  vieraina  karhut,  joita  tuskin  kaivos- 
panosten  laukauksetkaan  peloittivat.  Näkyipä  usein  myös  pe- 
loittava  »grizzly »-karhu,  joka  saattoi  käydä  ihmisen  kimppuun. 
Siellä  kohtasivat  suomalaiset  vuoristoleijonankin^  joka  oli  heille 
outo.  Ja  kun  he  kapusivat  kallionhuipulle,  saattoivat  nähdä  puu- 
tonta tasankoa,  jolla  rauhassa  samoili  puhvelilaumoja.  Joku 
utelias  intiaani  kävi  kansallispuvussaan  heitä  tervehtimässä, 
ryhtymättä  kuitenkaan  pahantekoon.  Hekin  olivat  vielä  silloin 
rauhallisia,  kun  valkoiset  eivät  olleet  vallanneet  heidän  met- 
sästysmaitaan. 

Kaivokset  olivat  vain  alkuja,  pieniä  yrityksiä,  joissa  työväkeä 
ei  ollut  paljon.  Se,  että  yleensä  ryhdyttiin  kaivamaan  Can- 
moressa,  johtui  kenties  sattumasta.  Kun  seutua  myöhemmin  tut- 
kittiin laajemmalti,  huomattiin  siellä  olevan  kivihiiltä  melkein 

missä  tahansa.  Ympäristö  on  maailman  ehkä  laajin  kivihiilialue, 
jossa  on  sadoissa  paikoissa  tätä  ainetta  vielä  helpommin  saata- 
vana kuin  itse  Canmoressa.  Juuri  tämän  takia  Canmore  ei  ole 
koskaan  kehittynyt  suureksi  kivihiilikaivokseksi.  Aina  siellä 
kuitenkin  on  ollut  työ  hiljaisessa  käynnissä,  ja  aina  siellä  on  ollut 
suomalaisia  siemeneksi. 

Ne  suomalaiset,  jotka  ensin  menivät,  ovat  jo  kuolleet.  Osa 
heistä  näki  jo  tämän  kolkan  kehittyvän,  vaikkakaan  ei  Canmoren* 
joka  edelleen  on  pieni  kaivantokylä  erämaassa.  Samat  jättiläis- 
vuoret  »Three  Sisters»  y.  m.  ovat  ikäänkuin  putoamassa  päälle. 
Karhut  vierailevat  vieläkin  kaivosmiesten  asumuksilla  etsien  ruo- 
kavaroja. Tämän  kirjoittajakin  on  metsäpolkua  kävellessään,  ei 
kaukana  Canmoresta,  nähnyt  karhun  rauhallisesti  tulevan  vastaan» 

Lähellä  Canmorea  on  nyt  yksi  Pohjois -Amerikan  kaikkein 
kuuluisimpia  —  ainakin  Kanadan  kuuluisin  —  matkailukeskus 
Banff,  jonka  suurin  hotelli  vetää  komeudessa,  mukavuudessa, 
melkeinpä  suuruudessakin  vertoja  New  Yorkin  ja  muun  maail- 
man kaikkein  parhaimmille.  —  Puhvelilaumoja  vieläkin  oin 
mutta  ne  ovat  laajoissa  aitauksissa  matkailijain  nähtävinä.  Vil- 
lejä ne  yhäkin  ovat,  olen  sen  itse  kokenut  koettaessani  valo- 
kuvata niitä. 

Paljon  on  ympäristö  muuttunut  —  intiaanimajatkin  on  sijoi- 
tettu enemmän  vain  matkailijain  huviksi  —  mutta  Canmore  on 
pysynyt  Canmorena,  kovin  vähän  muuttuneena.  On  siellä  toki 
nyt  jo  kunnolliset  ihmisasunnot,  suomalaisillakin  jokin  oma  talo. 
Eikä  siellä  miesten  tarvitse  enää  »pätsätä»  (pitää  poikamies- 
huushollia),  sillä  on  muodostunut  perheitä,  jotka  toisessa  pol- 
vessa ovat  jo  syntyjäänkin  kanadalaisia.  Viimeisen  tarkan  tilas- 
ton mukaan  on  siellä  82  suomalaista,  joista  miehiä  28,  naisia  23> 
ja  lapsia  31.  Miehet  käyvät  edelleen  kaivostyössä,  missä  päivä- 
palkka on  noin  viisi  ja  puoli  dollaria,  mutta  kivihiilen  irroitta- 
jilla  on  urakkatyö,  missä  he  ansaitsevat  enemmän,  jopa  12  dol- 
lariin saakka.  Työpäivän  pituus  on  8  tuntia.  Kun  työt  ovat 
vanhaan  tapaan  hiljaisesti  käynnissä,  ei  kaivokseen  oteta  uusia 
miehiä  kuin  satunnaisesti. 

Seutukunnan  henkinen  elämä  on  väliin  ollut  virkeämpää,  vä- 
liin laimeampaa.  Joskus  on  ollut  jokin  yhdistyskin,  perintönä 
siitä  on  kirjasto.  Yhä  edelleen  luetaan  suomalaisia  sanomalehtiä, 
joita  tulee  jokaiseen  kotiin,  muutamia  lehtiä  aina  Suomesta 
saakka. 

Canmoresta  on  lyhyt  matka  Canadian  Pacificin  päälinjaa 
Albertan  suureen  kaupunkiin  Calgaryyn,  joka  on  kehittynyt  sen 
ajan  kuluessa,  minkä  suomalaiset  ovat  raataneet  tuolla  kallioiden 
kolossa,  Calgaryssä  on  vain  muutamia  suomalaisia  perheitä, 
muiden  muassa  on  siellä  suomalainen  G.  A.  T.  Tigerstedt  kuolles- 
saan jättänyt  suurehkon  perheen,  jonka  jäsenet  vuorostaan  muo- 
dostavat kanadalaisia  perheitä.  Muuten  on  Calgarykin  sellainen 
kaupunki,  johon  kerääntyy  suomalaisia,  varsinkin  elonkorjuun 
jälkeen,  etsimään  uusia  työtilaisuuksia.  Työnsaanti  on  kuitenkin 
vaikeata,  vaikka  lähistöllä  ovat  Kanadan  parhaat  öljylähteet  ja 
kivihiilikerrostumat . 

Calgarystä  etelään  päin  on  toinenkin  hiilikaivosseutu,  jossa  on 
jo  kauan  ollut  suomalaisia.  Se  on  Coleman,  jossa  on  nykyjään 
tuskin  kolmeakymmentä  kansalaistamme,  useimmat  omissa  ta- 
loissaan. Colemanin  naapurina  on  samantapainen,  hiljaisesti  ja 
epäsäännöllisesti  toimiva  hiilikaivos  Blairmoressa,  jossa  on  niin- 
ikään joitakin  suomalaisia.  Kaivosmiehen  tulot  ovat  viiden  dol- 
larin vaiheilla,  mutta  työtä  ei  ole  läpi  vuoden.  Ja  eläminen  on 
siellä  kalliimpi  kuin  idässä.  Mainittakoon  siltä  seudulta  vielä 
Hillcrest  ja  Bellevue. 

Yksinäisiä  suomalaisia  tapaisimme  siellä  eteläisimmässä  Alber- 
tassa  vielä  McLeodissa,  Lethbridgessa  ja  muutamissa  muissakin 
paikoissa.  Suurempi,  ja  oikea  suomalainen  maanviljelysyhteis- 
kunta  oli  aikanaan  syntymässä  Manyberries-nimiseen  paikkaan, 
joka  on  verraten  lähellä  Saskatchewanin  rajaa.  Parikymmentä 
vuotta  ovat  kansalaisemme  siellä  yrittäneet,  mutta  luonto  on 
kovasti  ponnistellut  vastaan.  Seutu  kuuluu  kuivaan  preeria- 
alueeseen,  ja  kun  ei  monena  kesänä,  varsinkaan  alkuaikoina, 
satanut  edes  osittain  riittävästi,  joinakin  kesinä  ei  kuin  nimeksi, 
tuli  kato  kadon  perästä.  Ne  »Paavot»  eivät  voineet  edes  ojia  kai- 

vaen  auttaa  tilannetta  (sehän  olisi  yhä  pahentunut)  eivätkä  voi- 
neet tehdä  sadetta.  Keinotekoista  kastelua  olisi  tarvittu  ja  sitä 
onkin  jo  käytetty  Etelä- Albertassa,  mutta  Manyberriesin  vähä- 
varaiset uudisasukkaat  eivät  voineet  sitä  saada.  Niin  täytyi  maa 
toisensa  jälkeen  hylätä,  jättää  vaivalla  tehdyt  asumukset  ja  muun 
työn  jälki  sekä  lähteä  saamaan  toimeentuloa  toisaalta.  Näin 
väheni  suomalaisasutus  parista  sadasta  alle  sadan,  ja  hylättyjä 
maita  olisi  kyllä  saatavana,  mutta  niitä  ei  kannata  ottaa  edes 
maksamattomien  verojen  ja  velkojen  hinnallakaan.  Ne  joutuvat 
takaisin  »kruunulle»,  joka  kyllä  luovuttaa  ne  uudelleen  halvalla. 

On  siellä  kuitenkin  »Paavoja»,  jotka  ovat  kärsineet  ja  kestäneet. 
Pettuleipää  ei  ole  syöty  —  eihän  petäjiä  ole  lähimaillakaan.  Ja 
nisua  on  toki  Albertassa  omiksi  tarpeiksi,  kuivinakin  kesinä.  Ja 
kun  sitten  on  tullut  sadekesä,  ovat  viljelijät  saaneet  nisua  myytä- 
väksikin ja  ovat  siten  pelastaneet  maansa.  Sellaisissa  oloissa  ei 
ole  koottu  rikkauksia,  mutta  kaikesta  päättäen  Manyberriesin 
suomalainen  yhteiskunta  säilyy  todistuksena  rotunsa  sitkeydestä. 

Valoisampi  kuva  on  nähtävänä,  kun  lähdemme  Lethbridgestä 
Kippin  kautta  pohjoiseen  päin.  Pian  saavumme  Baronsiin  ja 
Carmangayhin.  Siellä  on  suomalaisia  oikein  suurfarmareina. 
Siellä  on  sellainenkin  suomalainen,  jolla  on  neljättätuhatta 
eekeriä  nisunviljelysmaata.  On  monta  sellaista,  jotka  voivat 
kyntää  tuhannen  eekeriä.  Ja  kun  maan  hinta  arvioidaan  niillä 
tienoilla  kolmestakymmenestä  dollarista  ylöspäin  eekeriltä,  huo- 
mataan, että  miljoonamiehiä  Suomen  rahassa  kyllä  on. 

Heillä  on  ollut  se  etu,  että  useilla  on  ollut  varoja  alkaessa.  He 
ovat  melkein  kaikki  Yhdysvalloista  tulleet  ja  jo  tullessaan  tunte- 
neet kuivien  seutujen  viljelystavat.  Ja  vanhimmat  heistä  ovat 
neljänneksen  vuosisataa  jo  koonneet  tuloksia  vehnän  viljelemi- 
sestä. Monet  heistä  ovat  Amerikan  puolella  syntyneitä  suoma- 
laisten farmarien  poikia,  jotka  todistavat,  että  pojasta  ei  ole  vie- 
raallakaan maalla  polvi  muuttunut,  vaan  hän  on  jatkanut  isänsä 
tavalla  ja  suomalaisella  sisulla. 

Nämä  seudut  ovat  lähellä  High  Riveriä,  Walesin  prinssin  maa- 
tilaa, minkä  ympäristössä  on  monta  suurfarmia  eli  »ranchia».  On 

hauskaa,  että  suomalaisetkin  voivat  pitää  yllä  mainetta  siinä 
»piirissä». 

Kevättyöt  suurfarmeilla  alkavat  huhtikuussa,  ja  palkkalaiselle 
maksetaan  ylläpidon  lisäksi  60  dollaria  kuulta.  Elonkorjuu- 
miesten  palkka  on  ollut  4  1/2  ja  8  dollarin  vaiheilla  työpäivältä 
täysihoit öineen.  Suomalaisilla  on  itsenäinen  suomalainen  sisar- 
ja  veljeysseura  jäsentensä  keskinäiseksi  avustamiseksi.  Todistuk- 
sena siitä,  että  suomenkieltä  vielä  osataan,  ovat  suomenkieliset, 
jopa  Suomesta  saakka  tilatut  sanomalehdet. 

Calgarystä  pohjoiseen  päin  voimme  käyttää  sekä  Canadian 
Pacificiä  että  Nationalia.  Edellistä  kulkien  tulemme  Oldsiin, 
jossa  suomalaiset  ovat  koettaneet  osuustoiminnallista  maan- 
omistusta, ostaneet  yhteisesti  suurtilan.  En  ole  kuullut,  kuinka 
tuo  muutamia  vuosia  sitten  alettu  hanke  on  onnistunut.  Luet- 
tuani heidän  sääntönsä  tuntuivat  ne  kovin  ankarilta. 

Nationalilla  joudumme  Three  Hillsin  ja  Equityn  kautta 
Trochuun,  joka  oikeastaan  kuuluu  samaan  farmi-»kontriin»  kuin 
Olds  ja  on  Red  Deerin  suuren  suomalaisalueen  eteläisin  pää. 
Trochussa,  kuten  monessa  paikassa  muallakin,  eivät  suomalaiset 
ole  aivan  aseman  vieressä,  mutta  ajeltuamme  kolmisen  mailia 
joudumme  Niemen  (suurfarmarin)  valtakuntaan  ja  sieltä  ne 
muutkin  löytyvät. 

Red  Deerin  alue  on  noin  puolitiessä  Calgaryn  ja  Edmontonin 
välillä. 

Jos  sennimiseltä  asemalta  lähdemme  länteen,  tapaamme 
Albertan,  melkeinpä  koko  preeria-alueen  suurimman  suomalaisen 
asutuksen. 

Oikeastaan  Red  Deer  ei  ole  puutonta  preeriaa.  Kun  suomalai- 
set tulivat  sinne  tämän  vuosisadan  alussa,  oli  siellä  haapametsää 
liiaksikin.  Se,  joka  on  raivannut  pelloksi  haavikkoa,  tietää,  että 
siinä  on  kiusaa  paljon,  sillä  se  on  yhtä  sitkeätä  häviämään  kuin 
rikkaruoho. 

Sylvan  Lake  on  suomalaisalueen  ellei  keskus  niin  ainakin  huo- 
mattavin yhteiskunta.  Kaupungissa  ei  tosin  asu  kuin  joku  suo- 
malainen, mutta  suomalaisia  on  tämännimisen  noin  yhdeksän 

mailia  pitkän  ja  neljä  mailia  leveän  järven  ympäristöllä  runsaasti. 
Siitä  länteen  ovat  Nationalin  varrella  Elsbeth,  Leslieville  ja  Bing- 
ley  sekä  Pacificin  varrella  Benalto,  Evarts,  Eckville,  Hespero, 
Condor  ja  Alhambra.  Tiet  kohtaavat  toisensa  Rocky  Mountain 
Housella,  jota  on  totuttu  pitämään  suomalaisasutuksen  länsin 
rajana.  Benaltossa  on  valkoisilla  suomalaisilla  oma  kokous- 
talonsa  Unity.  Punaisilla  on  tälläkin  alueella  useampia  kokous- 
huoneita. »Kontrilla»  on  aikojen  kuluessa  käynyt  monia  suoma- 
laisia pappeja  eri  kirkkokunnista,  myöskin  Suomi-synodista, 
vaikka  mitään  siihen  liittynyttä  seurakuntaa  ei  ole.  Nyt  on 
siellä  ainakin  pari  suomalaista  pappia  asumassa.  He  viljelevät 
maataan  ja  sivutyönään  suorittavat  papin  tehtäviä.  Sellaisen 
papin  palkkaaminen  ei  tule  kalliiksi.  Laestadiolaisia  on  alueella 
paljon,  kuten  monessa  muussakin  paikassa  Kanadassa. 

Yhteensä  asunee  Red  Peerin  piirissä  noin  kolmisen  tuhatta  suo- 
malaista. Suurfarmeja  siellä  ei  ole,  enimmäkseen  on  kullakin  160 
eekeriä,  jota  farmari  perheineen  viljelee  ilman  apuvoimia,  paitsi 
poikkeustapauksissa.  On  kuitenkin  joitakin,  joiden  omaisuus 
nousee  yli  kymmenen  tuhannen  dollarin.  Kunnioituksella  se  on 
mainittava  tuollaisessa  haapametsikössä. 

Ennen  Edmontoniin  tuloa  on  pysähdyttävä  suomalaisasutuk- 
sessa Wetaskiwinin  alueella.  Siellä  asuu  runsaasti  Ruotsista  tul- 
leita siirtolaisia,  joukossa  Suomen  ruotsalaisia.  Sen  alueen 
äärimmäisiä  paikkoja  ovat  Lacombe,  Camrose,  Tofield,  Ellerslie, 
Erskine  ja  Nisku,  joissa  on  joitakin  suomalaisia.  Enemmän  heitä 
on  Brightviewssä,  Falunissa  ja  Usonassa,  yhteensä  puolentoista 
sataa.  Farmeja  heillä  on  kolmisenkymmentä,  niistä  noin  puolet 
yli  10  000  dollarin  arvoisia.  Lasketaanpa  parin  kolmen  miehen 
omaisuuden  nousevan  noin  50  000  dollarin  vaiheille.  Kieltämättä 
se  on  hyvä  saavutus  vieraassa  maassa  muutaman  vuosikymmenen 
kuluessa.  Ensimmäiset  suomalaiset  saapuivat  seudulle  tämän 
vuosisadan  alussa,  siis  ennen  kuin  Alberta  muodostui  maa- 
kunnaksi. 

Yhteispyrintöjä  ei  ole  sanottavasti.  On  kuitenkin  kokoustalo, 
kansan  »haali»,  jonka  nimi  on  Suomi. 

Edmonton,  Albertan  pääkaupunki,  on  suomalaisten  tärkeä 
keskus,  vaikka  heitä  ei  siellä  kovin  paljon  asukaan  vakituisesti. 
On  kuitenkin  muutamia  suomalaisia  »boorditaloja»  ja  joitakin 
käsityöläisiä.  Lähimmässä  ympäristössä  on  melkein  kaikilla 
ilmansuunnilla  joitakin  kansalaisiamme. 

Suurempi  suomalaisasutus  on  Radwayn  seudulla,  Canadian 
Nationalin  koilliseen  päin  johtavan  haararadan  varrella.  Siellä 
ovat  Radway,  Waskatenau,  Smoky  Lake,  Fork  Lake  ja  lisäksi 
toisen  tien  varrella  Abee,  Newbrook  ja  Thorild.  Kansalaisemme 
omistavat  siellä  toista  sataa  taloa  ja  heidän  yhteinen  luku- 
määränsä lähentelee  puolta  tuhatta.  Lähellä  Edmontonia,  hy- 
vällä viljelysseudulla,  missä  preerioiden  kuivuuskaan  ei  ole  hait- 
tana, ovat  tämän  seudun  parhaimmat  mahdollisuudet.  Kun 
Oskar  Siren  (kirjoituksistaan  tunnettu  »Albertan  Oskari»)  noin 
pari  vuosikymmentä  sitten  alkoi  antaa  tietoja  näistä  seuduista, 
oli  monta,  jotka  innostuivat.  Yhteisymmärryksessä  alettiin, 
mutta  sitten  tulivat  hajoittavat  puolue-erimielisyydet.  Joka 
tapauksessa  on  menestystä  ollut.  On  useita  suomalaisia,  jotka 
uutteruudellaan  ovat  luoneet  perheilleen  vakavan  toimeentulon. 
Joitakin  voi  sanoa  varakkaiksikin.  Thorildissa  on  näiden  seutu- 
jen suurin  kauppias,  suomalainen,  joka  omistanee  jo  useampia 
kymmeniä  tuhansia  dollareita.  Käynti  täkäläisillä  suomalaisilla 
farmeilla  todistaa  samaa,  mitä  niin  monessa  muussa  paikassa 
Kanadassa,  että  uutteralla  työllä,  sitkeydellä  ja  säästäväisyy- 
edellä  voi  päästä  eteenpäin  vieraallakin  maalla.  Ensimmäiset 
aloittivat  hyvin  vähillä  varoilla.  Nyt  täytyisi  olla  jo  muutamia 
satoja  dollareita,  jos  mieli  ostaa  valmiin  farmin.  Mutta  pohjoi- 
semmassa ja  yleensä  syrjäisemmillä  seuduilla  voi  vieläkin  saada 
maata  »homestead»-ehdoilla,  siis  melkein  irmfljsffosj.  Rakennus- 
puuta on,  eikä  ole  pelkoa  siitä  kuivuudesta,  mikä  puuttomilla 
preerioilla,  valmiilla  kivettömillä  niittymailla  saattaa  tehdä  tyh- 
jäksi hyvätkin  toiveet.  Mutta  työtä  täällä  tarvitaan,  työtä 
omalla  maalla,  välittämättä  työpäivän  pituudesta. 

Vielä  paremmat  maat  ovat  kuuluisalla  Peace  Riyer-alueella. 
Suomalaisia  on  jo  sinnekin  mennyt  useimmille  paikoille.  Mielen- 

kiintoinen  suomalainen  uudisasutus  on  Cadominissa,  eteläisim- 
mällä  Peace  Riverin  alueella.  Suomalaisia  muutti  sinne  aivan 
äsken  British  Columbiasta. 

Olemme  nyt  saaneet  yleissilmäyksen  Albertan  suomalais- 
asutuksista. Joitakin  hajanaisia  paikkoja  on  vielä  mainitsematta, 
kuten  Wainwrightin  ja  Edmontonin  välillä  Kinsella  ja  Viking, 
joissa  ei  ole  monta  suomalaista,  ja  etelä- Albertassa  Drumheller 
Hannan  ja  Calgaryn  välillä,  sekä  Alderson  ja  Enchant,  jotka 
myöskin  ovat  Calgarystä  itään. 

Yleensä  näyttää  siltä,  että  Albertasta  tulee  suomalaisten  tyvs- 
sija  preeriakunnissa.  Erehdyksiä  maan  valinnassa  saattaa  kyllä 
sattua  (suomalaiset  ovatkin  siinä  hyvin  erehtyväisiä),  kuten  esi- 
merkiksi Manyberries  todistaa.  Mutta  sitkeinä  ja  sisukkaina  vie- 
vät kansalaisemme,  ylipäätänsä  katsoen,  yrityksensä  voittoon 
vaikeissakin  oloissa. 


SUOMALAISET  ISON  VALTAMEREN  ÄÄRILLÄ. 

Tuntuu  oudolta,  että  niiden  Kanadan  seutujen  joukossa,  joihin 
suomalaisia  aikaisemmin  asettui,  ovat  muutamat  paikat  kaikkein 
äärimmäisimpänä  Ison  Valtameren  rannalla  British  Co^ujabian 
maakunnassa.  Milloin  sinne  aivan  ensimmäiset  suomalaiset  tuli- 
vat, sitä  on  vaikea  saada  selvitetyksi. 

On  muistettava,  että  kappaleen  toista  sataa  vuotta  on  kulunut 
siitä,  jolloin  ensimmäiset  suomalaiset  tulivat  —  tai  lähetettiin  — 
Alaskaan,  joka  silloin  kuului  Venäjälle.  Ja  1840-luvun  alulla 
saapui  sinne  suomalaisen  amiraalin  Adolf  Etholenin  mukana 
Uno  Cygnaeus,  joka  oli  useampia  vuosia  Sitkassa  lutherilaisten 
pappina.  Etholen  oli  Alaskan  kuvernööri  ja  myöhemmin  oli 
samassa  toimessa  suomalainen  amiraali  Furuhjelm,  jonka  aikana 
suomalainen  Winter  oli  niinikään  pappina. 

Alaskan  vanhimpien  suomalaisten  historia  on  vielä  tutkimatta, 
mutta  luultavaa  on,  että  kun  Yhdysvallat  ostivat  Alaskan,  ilmeni 
suomalaistenkin  joukossa  sellaisia,  jotka  eivät  tyytyneet  maan- 


SUOMALAISET  ISON  VALTAMEREN  ÄÄRILLÄ 


271 


pakolaisen  asemaan  kovin  yksinäisessä  Sitkassa,  vaan  lähtivät 
etemmäs,  varsinkin  kun  niinä  aikoina  alkoivat  ensimmäiset  vilk- 
kaamman elon  merkit  Vancouver-  s  a  arella «  jonne  etelästä  päin 
tuli  kalastajia  ja  kaivostyöläisiä. 

Silloin  oli  jo  joitakin  suomalaisia  myös  Washingtonin  ja  Ore- 
gonin puolella.  Ja  oli  syntynyt  laivaliikettä,  joka  on  aina  sijoit- 
tanut jonkun  suomalaisen  merimiehen  kaukaisimpiinkin  ulko- 
maisiin satamiin. 

Vuonna  1885  tulivat  ensimmäiset  tietyt  suomalaiset  Van- 
couver-saarelle  WeHingtonin  hiilikaivoksille  työhön.  Jo  vuonna 
1890  oli  heitä  niin  paljon,  että  perustettiin  juoppouden  vastusta- 
miseksi raittiusseura  »Lännen  rusko».  Kaivoksilla  tuli  sitten 
lakko,  jonka  johdosta  joukko  suomalaisia  muutti  Nanajmoon, 
toiseen  lähellä  olevaan  hiilikaivoskylään,  missä  jo  entuudestaan 
oli  suomalaisia.  Sielläkin  perustettiin  raittiusseura,  jolle  annettiin 
nimeksi  »Aallotar». 

Sekä  Nanaimo  että  Wellington  ovat  hyvin  kauniilla  paikalla 
varsinkin  ensiksimainittu,  joka  on  lahden  rannalla  saariryhmän 
suojassa.  Hiili  kaivetaan  suurimmaksi  osaksi  meren  alta  —  jo 
kolmekymmentä  vuotta  sitten  ulottui  kaivanto  noin  viiden  kilo- 
metrin päähän  meren  alle.  Nanaimon  ja  Wellingtonin  suomalai- 
set perustivat  näinä  aikoina  yhteisen  seurakunnan  ja  heillä  oli 
pappina  Vermlannissa  syntynyt  suomalainen  J.  Lundell.  Maini- 
taan, että  enin  osa  suomalaisista  kuului  sekä  seurakuntaan  että 
raittiusseuroihinkin.  Ja  useimmilla  vakinaisesti  asuvilla  oli  omat 
talot,  pien  niiltä  ajoilta  merkinnyt  muistiinpanoihini:  »Yleensä 
ovat  näiden  naapurikaupunkien  suomalaisten  olot  verraten  hy- 
vät.  Työpäällikötkin  ovat  huomanneet  heidän  siivon  käytök- 
sensä ja  raittiin  elämänsä.  Niinpä  onkin  suomalaisilla  ollut  hyvä 
työhönpääsy.  Vaikka  kansalaisiamme  muihin  verrattuna  ei  ole- 
kaan paljon,  ovat  he  vaaleissa  saaneet  omia  tovereitaan  vali- 
tuiksi yleisiin  luottamustoimiin.  Erittäin  ovat  tämän  seudun 
suomalaiset  tulleet  tunnetuiksi  suuren  lukuhalunsa  ja  kirjalli- 
suuden viljelemisen  kautta.  Sanomalehtiä  tulee  joka  taloon  ja 
lainakirjastot  ovat  suuret  sekä  uutterasti  käytetyitä.» 

Näin  silloin,  aliin  neljättä  vuosikymmentä  sitten.  Mitenkäs 
nyt? 

Weilin gtonin  kaivosta  kohtasi  onnettomuus:  Katto  puhkesi  ja 
merivesi  tulvasi  sisälle.  Kivihiilivarastotkin  olivat  vähentyneet. 
Ansiotyö  kaivoksessa  loppui  ja  suomalaiset  joutuivat  etsimään 
muita  työpaikkoja.  Osa  aloitti  maanviljelystä,  jotkut  siirtyivät 
kalastajiksi.  Kaivostyö-olot  ovat  Nanaimossakin  supistuneet. 

Suomalaisia  on  Nanaimossa  ja  sen  lähistöllä  Chase  Riverillä  60, 
niistä  kaivosmiehiä  43,  jotka  ansaitsevat  4:  50  ja  6:  50  dollarin 
vaiheilla  päivässä.  Lukuhalua  näkyy  vielä  olevan,  sillä  on  tilattu 
toista  sataa  sanomalehteä,  joista  kolmisenkymmentä  Suomesta. 
Seurakunta  on  hävinnyt  ja  tilalle  on  tullut  työväenyhdistys. 
Kirkko  lienee  vielä  jäljellä.  Laulu-  ja  torvisoittokuntia  ei  enää 
ole,  mutta  kirjasto  on.  Suomalaisilla  on  34  taloa  kaupungissa  ja 
neljä  aivan  pientä  farmia  maaseudulla.  Kansalaistemme  yhtei- 
nen omaisuus  voitaneen  arvioida  noin  70  000  dollariksi. 

Huomattavampaan  asemaan  on  tällä  kaivosseudulla  noussut 
Ladysmith,  jossa,  kun  otetaan  lukuun  koko  Newcastlen  vaali- 
piiri, on  suomalaisia  418  (miehiä  276,  naisia  102  ja  lapsia  40). 
Useimmat  miehet  ovat  nykyjään  metsätöissä,  vain  joku  kymmen- 
kunta kaivoksessa.  Maanviljelijöitä  on  7  ja  kalastajia  6.  Pieniä 
maanviljelyspalstoja  on  tämän  lisäksi  monella.  Ei  sielläkään  ole 
seurakuntaa,  mutta  on  kommunistinen  työväenyhdistys,  on 
laulukunta  ja  kirjasto.  Myöskin  on  Kalevan  Ritarien  Maja  ja 
Kalevan  Naisten  Tupa,  ensimmäiset  ja  toistaiseksi  ainoat  Kana- 
dassa. Suomalaisilla  on  neljättäky  m  nientä  omaa  taloa  kaupun- 
gissa, ja  on  monia,  joiden  omaisuus  voidaan  arvioida  kymmenen 
tuhannen  dollarin  korville,  jopa  siitä  ylikin.  Lukuhalu  on  jolti- 
nenkin sanomalehtitilauksista  päättäen.  Paikkakunnalla  asuu 
kirjoituksistaan  ja  kansallisista  harrastuksistaan  tunnettu 
V.  J.  Laaksonen. 

Jatkaessamme  junalla  matkaa  eteenpäin  etelään  tapaamme 
suomalaisia  ainakin  Chemainusissa.  Sieltä  joudumme  pian  Van- 
couver-saaren eteläisimpään  kärkeen,  jossa  on  ftritish  Columbian 
maakunnan  pääkaupunki,  ihana  Victoria. 

Samoin  kuin  amerikkalaiset  ihannoivat  Los  Angelesta  etelä- 
Californiassa,  samoin  kanadalaiset  mielivät  asettua  Victoriaan, 
minkä  ilmanalaa  pidetään  terveellisenä  ja  viehättävänä.  Los 
Angelesiin  on  siirtynyt  suomalaisiakin,  jotka  ovat  keränneet 
jonkin  verran  varallisuutta  tullakseen  toimeen  niin,  etteivät  riipu 
yksistään  raskaan  työn  ansioista. 

Kanadan  suomalaiset  ovat  vielä  siksi  vähissä  varoissa,  etteivät 
voi  tällaisia  mielitekojaan  toteuttaa,  vaikka  sekin  aika  kai  vielä 
joillekuille  tulee.  Nyt  on  Victoriassa  aivan  vähän  suomalaisia, 
tuskin  kolmeakymmentä.  Victor  Jacobson,  vanhimpia  Van- 
couver-saaren suomalaisia,  on  elänyt  siellä  nelisenkymmentä 
vuotta.  Noin  viisitoista  vuotta  sitten  tuli  Victoriaan  muutamia 
suomalaisia  Helsingistä,  lisäksi  on  joku  tullut  Yhdysvalloista, 
muutama  Australiasta  asti.  Norjassa  syntynyt  suomalainen 
C.  A.  Tervo  on  Kanadan  tullilaitoksen  virkamies,  kanadalais- 
tunut,  kuten  muutkin  kauemmin  olleet,  jotka  ovat  perustaneet 
perheensä  uudessa  maassa.  Silti  hän  osaa  suomea  sangen  hyvin. 
Suomalaisilla  on  kaikkiaan  viisi  omaa  taloa  kaupungissa  ja  lisäksi 
on  pari  pikkutilan  omistajaa.  Varakkaimmat  ovat  koonneet 
5 — 10  000  dollarin  omaisuuden.  Yleensä  heitä  voidaan  pitää 
varakkaina. 

Palkat  ovat  niillä  seuduin  hiukan  korkeammat  kuin  yleensä 
Kanadassa,  mutta  elinkustannuksetkin  ovat  kalliimmat.  Töiden 
saanti  on  vaikeata,  paitsi  palvelijattarilla,  joiden  kuukausipalkat 
ovat  35 — 50  dollaria. 

Jos  lähdemme  Victoriasta  rannikkolaivalla  kiertämään 
Vancouver-saaren  Ison  Meren  puoleista  läntistä  sivua,  emme  koko 
sillä  rannalla  tapaa  yhtään  varsinaista  suomalaista  asutusta. 
Tofinon  kalastajakylässä  on  pari  suomalaista  perhettä  asumassa. 
Aarniometsät,  joissa  on  jättiläispuita,  peittävät  maisemat. 
Monessa  paikassa  niitä  ei  ole  vielä  alettukaan  hakata.  Missä  on 
hakkuuta  käymässä,  sieltä  löydämme  varmasti  jonkun  kansalai- 
semme, ainakin  Suomen  ruotsalaisen.  Euroopan  pohjoismaalaiset, 
varsinkin  ruotsalaiset,  norjalaiset  ja  suomalaiset,  suorittavat 
enimmän  metsätyön  British  Columbian  suurenmoisessa  luonnossa. 

Vancouver-saarella  on  jokien  suilla  ja  vuonojen  pohjissa  suu- 
rehkoja sahalaitoksia,  joissa  on  aina  suomalaisia.  Myöskin  kalas- 
tajina, erittäinkin  lohien  pyytäjinä  on  kansalaisiamme  näillä  hy- 
viksi kehutuilla  kalavesillä.  Säilyketehtaiden  (kannuuttimojen) 
kupeilla  tapaa  heitä  saaliitaan  tuomassa. 

Kierrettyämme  Vancouver-saaren  pohjoisen  kärjen  palataan 
sisäreittiä  Queen  Charlotte-salmea.  Kuljemme  näin  Port  Hardyn 
kautta  Alert  Bayhin.  Löydämme  pian  suomalaisia  ja  sitten  läh- 
demme Malcolm-saarelle,  suomalaisten  sangen  mielenkiintoiseen 
Sointulaaib  En  pysty  esittämään  tämän  Matti  Kurikan  ja 
A.  B.  Mäkelän  perustaman  »ihanneyhteiskunnan»  historiaa.  On- 
han siitä  paljon  kirjoitettu,  mutta  se  on  siksi  merkillinen,  että  siitä 
olisi  tehtävä  laajempi  kuvaus  oloissa  eläneen,  mieluimmin 
A.  B.  Mäkelän  omalla  kynällä.  Tämä  mies  tunnetaan  Suomen 
kirjallisuushistoriassa  humoristina,  Kaapro  Jääskeläisenä.  Ne, 
jotka  tuntevat  Kuopion  virkeätä  henkistä  elämää  neljäkymmentä 
vuotta  sitten,  muistavat  julkaisun  »Vapaita  Aatteita»,  missä 
nuori  ylioppilas  A.  B.  Mäkelä  esiintyi  niin  jyrkkänä  kumous- 
miehenä,  että  se  kauhistutti.  Jo  silloin  ja  sittemmin  sosialismin 
noustessa  hänet  aina  tavattiin  jyrkimpien  joukossa  vasemmalla. 
Ja  kun  tuli  kommunismi,  joutui  Mäkelä  siihen  luonteensa  mukai- 
sesti. Vanha  kumousmies  elää  raw&aratuomarina  Malkosaarella. 
Hiukset  ovat  harmaantuneet  ja  ryhti  entistä  kumarampi,  mutta 
silmissä  —  ja  kynässä  —  on  sama  kumousmies  nuoruuden  heh- 
kuisena.  Matti  Kurikka  jätti  siirtokunnan  aikaisin,  Mäkelä  jäi 
jäljelle,  rakensi  rauhan,  mikäli  sitä  on  kuohuvasti  ajattelevien 
keskuudessa  saavutettavana. 

Annan  oloja  ja  paikkakuntaa  kuvata  vieraan  henkilön,  kana- 
dalaisen rouva  Virginia  Johnstonen,  joka  englantilaisen  kansa- 
koulunopettajan puolisona  joutui  elämään  jonkin  aikaa  tämän 
suomalaisen  yhteiskunnan  keskuudessa. 

»Suomalaiset  pitävät  keittiönsä,  ruokasäiliönsä  ja  kaiken  puh- 
taana, heillä  on  radioita,  pianoja  ja  kaikilla  ainakin  gramofoni, 
joka  soittaa  heidän  kauniita  kansanlaulu  jaan.  Naiset  pukeutuvat 
hyvin  ja  muotien  mukaisesti,  paremmin  kuin  odottaisi  näin  syr- 

jäisessä  seudussa.  Samoin  miehet,  joilla  onkin  käytettävänä 
oikein  Pietarissa  opin  saaneen  räätälin  liike,  mikä  on  manner- 
maallakin hyvin  tunnettu. 

Suomen  kieli  on  yleinen,  englantia  puhutaan  vain  hätätilassa. 
Eikä  siellä  olekaan  juuri  muita  kuin  suomalaisia.  Vanhempi  väki 
ei  osaa  englantia.  Sointulan  väen  suurin  enemmistö  ei  tunnusta 
kristinuskoa.  Sunnuntaisin  heillä  on  koulunsa,  joissa  nuorisoa 
opetetaan  urheiluun,  luonnontieteisiin  ja  esperantoon.  On  muu- 
tamia teosofeja  (naisia),  jotka  ovat  innokkaita  opissaan.  Muut 
ovat  enimmäkseen  materialisteja,  joilla  ei  ole  tulevaisen  elämän 
toiveita  eikä  nykyisen  pelkoa.  Kuitenkin  he  näyttävät  menettele- 
vän rehellisesti  omassa  keskuudessaan  sekä  muualla. 

Hautausmaa  on  Sointulan  vieressä  ja  sinne  vainajat  haudataan 
ilman  uskonnollisia  menoja.  Puheita  pidetään  ja  sitten  kokoon- 
nutaan kommunistiklubille  muistojuhlaa  viettämään. 

Heillä  on  iso  kunnallistalo,  missä  pidetään  kommunisti- 
kokouksia  ja  esitetään  suomenkielisiä  näytelmäkappaleita,  jotka 
on  hyvin  esitetty  ja  saattavat  olla  hyvinkin  pitkiä.  Näytelmät 
ovat  aatteellisia  ja  niissä  on  jokin  moraalinen  tendenssi.  Heillä  on 
myös  suuri  kirjasto,  johon  hankitaan  tuoreita  kirjoja,  joten  se 
pysyy  ajanmukaisena.  Vappu  on  suuri  juhlapäivä,  jolloin  punai- 
nen lippu  nostetaan  lipputankoon.  He  eivät  pyri  pakottamalla 
ajamaan  kommunistiaatteitaan  muille  ja  elävät  hyvässä  sovussa 
niidenkin  kanssa,  jotka  eivät  kuulu  tähän  heidän  tunnustuk- 
seensa,  mikä  on  heillä  uskonnon  asemassa. 

Sointulassa  on  iso  osuuskauppa,  johon  saaren  300-henkinen 
väestö  kuuluu.  Hinnat  siinä  kaupassa  ovat  hyvin  kohtuullisia. 
Juoppoutta  ei  tämän  väestön  keskuudessa  ole  juuri  ollenkaan  ja 
rikoksia  tuskin  tunnetaan. 

Mr.  Mäkelä  on  yhteiskunnan  päämies.  Hän  ratkaisee  järjes- 
tyksen rikkomukset  oman  harkintansa  mukaan  ja  hänen  päätök- 
siänsä pidetään  erehtymättöminä.» 

Kirjoittaja  kertoo  suomalaisten  elinkeinoista,  mainiten,  että 
siellä  on  hyvä  veneveistämö,  joka  osoittaa  heidän  taitavuuttaan. 
Knirnmät  suomalaiset  ovat  kalastajia,  jotka  tämän  ohella  harjoit- 

tavat  jonkin  verran  maanviljelystä  sekä  kulkevat  muissa  töissä. 
Talvella  lie  uhraavat  paljon  aikaa  kommunistiseen  yhdistys- 
toimintaan. 

Saarella  ei  luonnollisesti  ole  pappia,  sillä  sellaista  he  eivät  su- 
vaitse. Eikä  siellä  ole  lääkäriä.  Taudit  hoidetaan  omin  taidoin. 
Saunaa  käytetään  uutterasti. 

Paitsi  Sointulaa  on  siellä  kaksi  pienempää  siirtokuntaa,  Kaleva 
ja  Mitchell  Bay,  nekin  suomalaisia. 

Todistukseksi  siitä,  että  siellä  on  joitakin  kristillismielisiäkin, 
esittää  kirjoittaja  vanhan  Hukkala-muorin,  joka  lukee  joka  päivä 
Raamattuaan. 

Lopuksi  kirjoittaja,  joka  ei  suinkaan  hyväksy  kommunisti- 
aatteita,  vakuuttaa,  että  ennakkoluulot  heitä  vastaan  lieventy- 
vät, kun  oppii  heitä  tuntemaan,  ja  päättää  myötätuntoisen  lau- 
suntonsa: »Sointula  on  nykyjään  kaunein  (finest  looking)  siirto- 
kunta British  Columbian  rannikolla.  Suomalainen  sana  Sointula 
onkin  englanniksi  Harmony.» 

Ennenkuin  jätämme  Vancouver-saaren,  johon  Malkos aarikin 
lähinnä  kuuluu,  mainitsemme  vielä,  että  suomalaisia  on  tavat- 
tavana ainakin  Grand  Forksissa  ja  Headquarterissa,  suuressa 
sahausliikkeen  keskuksessa.  Sitten  kuljemme  salmen  yli,  minkä 
varrella  on  suomalaisasutuksia  eri  paikoissa,  huomattavimmat 
Englewoodissa  ja  varsinkin  Stewartissa. 

Olemme  nyt  jo  aika  korkealla  Skeenan  piirissä,  missä  on  suuret 
erämaat,  vuoristot  ja  kalliokorvet,  missä  ovat  »suuren  riistan», 
karhujen  ja  muiden  tyyssijat.  Kaukaisimpina  siellä  liikkuvat 
mineraalien  etsijät,  myös  suomalaiset.  Tässä  suhteessa  ne  alueet 
ovat  sangen  mielenkiintoiset.  Myöskin  on  siellä  tukkiliikkeitä, 
joissa  on  ajoittain  paljon  suomalaisia.  Ja  kalastajille  ovat  ranta- 
seudut  ja  jokien  varret  ihannepaikkoja. 

Prince  Rupertissa,  jonne  Canadian  Nationalin  pohjoinen  emä- 
rata  päättyy  Ison  Valtameren  rannalla,  aivan  lähellä  Alaskaa, 
olemme  jonkin  verran  ihmisten  ilmoilla.  Tie  siitä  itään  on  kyllä 
täydellisesti  erämaan  rata,  joka  kulkee  jylhässä  vuoristossa  ja 
väliin  korpiylängöillä,  joilla  suuret  metsät  ovat  vallitsevina. 

Sivuutettuamme  Skeenan  kaupungin,  oikeastaan  kyläpahaisen, 
joka  on  tulevaisuutta  varten  suureksi  suunniteltu,  tapaamme 
joitakuita  suomalaisia  Smitherissa  ja  Endakossa  sekä  joudumme 
Vanderhoofiin,  jossa  on  yritetty  maanviljelysasutusta.  Sieltä 
löytäisimme  Viron  vapaussodassa  suuresti  ansioituneen  amiraali 
Pitkän,  joka  siirtyi  sodan  jälkeen  elämään  sinne  koskemattoman 
erämaan  luontoon.  Prince  Georgessa,  joka  on  kaupungintapainen, 
on  joku  suomalainen,  ja  Giscomessa  on  heitä  siirtokunta.  Vielä 
tapaamme  heitä  Newlandsilla,  mutta  siitä  edelleen  Albertan 
rajalle  vain  satunnaisesti  —  toistaiseksi,  sillä  varmasti  heitä 
muuttaa  Peace  Riverin  British  Columbian  viljavalle  osalle  niin 
pian  kuin  uusi  rautatie  valmistuu. 

Canadian  Nationalin  emäradasta  lähtee  Mount  Robsonin 
lumipeitteisen  vuoren  juurelta  haara  etelään,  Vancouveria  kohti. 
Sen  varrella  näkee  vain  poikkeustapauksessa  suomalaisen,  ennen- 
kuin Kamloopsissa,  johon  tulee  Canadian  Pacificin  emärata. 
Tuskin  sielläkään  on  vakituisesti  asuvia.  Sen  sijaan  Kamloopsista 
itään  johtavan  C.  P.  R:n  varrella  on  huomattavia  suomalais- 
siirtoloita.  Mistä  lienee  johtunut  —  siitä  on  jo  pitkä  aika  —  että 
tuon  radan  tärkeän  ja  verraten  pitkän  osan  hoito  joutui  suoma- 
laisille. Olisiko  heitä  ollut  useampia  mukana  jo  rataa  rakentaessa, 
ja  ehkä  vaikutti  se,  että  miehet  sattuivat  olemaan  kookkaita, 
rehtiä  lapualaisia,  jotka  herättivät  luottamusta.  Nämä  pohja- 
laiset ovat  nyt  jo  harmaantuneet,  mutta  kunnialla  he  ovat  suo- 
rittaneet vartioimistehtävänsä  vaikeilla  vuoristoseuduilla.  Hei- 
dän joukkoonsa  on  sitten  asettunut  uudistulokkaita,  joten  näyt- 
tää siltä,  että  suomalainen  asutus  säilyy  täällä  pysyväisesti. 

Lähtiessämme  tätä  rataa  Kamloopsista  Albertaa  kohti  ja 
sivuutettuamme  Monte  Creekin,  Pitchardin  ja  Shuswapin,  joissa 
on  suomalaisia,  tulemme  Chaseen,  josta  lähtien  suomalaisia  on 
enimmän  Carlinissa,  Tappenissa,  Salmon  Armilla,  Sicamousissa  ja 
siitä  vielä  edelleen  Solsquassa,  Three  Valleyssa  sekä  vähentyen 
Revelstokessa,  Albert  Canyonilla,  Glacierilla  ja  mahtavaluontoi- 
sessa  erämaassa  Columbia-joen  varrella  Donaldissa,  Moberlyssa  ja 
Goldenissa.  Nämä  ovat  jylhiä  seutuja,  mutta  suurten  vuorten 

välillä  on  houkutteleva  jokilaakso,  josta  edelläkin  on  mainittu. 
Jos  jokunen  siirtolaisryhmä,  joka  haluaa  muodostaa  oraan  yhteis- 
kunnan, etsii  mahtavaa  luontoa,  jossa  metsästyksen  ja  tukkityön 
ohella  olisi  maan  viljelemiseen  tilaisuutta,  sen  sopisi  tarkastaa 
näitäkin  seutuja,  joissa  kyllä  saa  maata  homestead-oikeudella, 
ilman  rahoja.  Mutta  on  otettava  huomioon,  että  kovaa  työtä 
vaaditaan,  ennenkuin  viljelys  on  raivattu  kuntoon  suuresta 
metsästä. 

Carlinissa  on  lähes  kolmekymmentä  suomalaista  maanviljelijää 
(väkiluku  siirtokunnassa  nousee  toiselle  sadalle).  Maat  ovat, 
kuten  yleensä  British  Columbiassa,  verraten  pieniä,  suurin  noin 
neljänneksen  »seksuunan»  suuruinen,  siis  160  eekeriä.  Ensimmäi- 
set suomalaiset  tulivat  sinne  pari  vuosikymmentä  sitten.  Maan- 
viljelyksen ohella  on  metsätöitä,  joissa  ansaitsee  täysihoidon 
lisäksi  hiukan  alle  kolmen  dollarin  päiväpalkkoja.  Työpäivä  on 
kahdeksantuntinen.  Asunnosta  ja  ruoasta  on  maksettava  1:  25 
doll.  päivältä.  Tappeniin  tuli  G.  Annala  neljä  vuosikymmentä 
sitten,  ja  hän  ilmoittaa,  että  »kyllä  tämä  maa  kasvaa,  kun  tekee 
työtä.  Eikä  täällä  ole  kovin  kylmä.  Maa  jäätyy  toisinaan  tammi- 
kuussa, ei  aina  silloinkaan.  Hedelmät  menestyvät  hyvin.» 

Salmon  Armissa  viljellään  paljon  hedelmiä.  Sieltä  niitä  lähete- 
tään vuosittain  monia  satoja  vaunulasteja  muualle.  Siellä  asuu 
Kustaa  Laitinen  Lapualta,  joka  on  ollut  rakentamassa  Canadian 
Pacific-rautatietä  ja  saapui  seudulle  neljättä  vuosikymmentä 
sitten.  On  muita,  jotka  ovat  olleet  kolmatta  vuosikymmentä. 
Suomalaiset  yleensä,  joiden  lukumäärä  on  toista  sataa,  ovat  olleet 
ensin  rautatientöissä  ja  ovat  sitten  ottaneet  homestead-maita. 
Heillä  on  nyt  parisenkymmentä  farmia.  Yksi  heistä  on  asema- 
päällikkönä ja  kolme  ratavartijoina,  ansaiten  115  dollarin  kuu- 
kausipalkkoja. Farmeilla  kasvatetaan  pääasiassa  marjoja.  Vali- 
tetaan, että  hinnat  ovat  alhaiset,  joten  niistä  saa  vähäisiä  tu- 
loksia. Ansio  metsätöissä  on  täysihoidon  lisäksi  kolme  ja  puoli 
dollaria  päivässä. 

Tämän  emäradan  eteläpuolella  on  kaivosseutuja  sekä  Kanadan 
kaikkein  huomattavimpia  hedelmän-,  erittäinkin  omenan,  kas- 

yatusalueita  Okanagan  ja  Kootenay -järvien  laaksoissa.  Suoma- 
laiset vartioivat  vielä  Canadian  Pacificin  rataa  Sicamousista 
Okanaganiin  Marassa,  mutta  varsinaisessa  hedelmänviljely ksessä 
heitä  siellä  tuskin  on.  Sen  sijaan  niillä  rautatientyngillä,  joita  on 
Kootenayhin,  heitä  tavataan  monessakin  paikassa,  enimmäkseen 
kaivostöissä.  Nelsonissa  on  jonkin  verran,  Sandonissa  seitsemättä 
kymmentä  työskentelemässä  Lucky  Jimin,  White  Waterin,  Noble 
Fiven  ja  Silversmithin  kaivoksissa.  Kaivosmiehen  palkka  on 
4.5  ja  5  dollarin  vaiheilla  päivässä.  Työpäivä  on  8-tuntinen. 
Miehet  ovat  enimmäkseen  yksinäisiä  ja  maksavat  täysihoidosta 
1:  25  doll.  vuorokaudelta.  Ensimmäinen  suomalainen  tuli  sinne 
15  vuotta  sitten. 

Nelsonista,  mikä  on  British  Columbian  vuoriston  eteläisim- 
mässä osassa  lähellä  Yhdysvaltain  rajaa  sekä  kuuluu  sen  kaivos- 
alueen keskustaan,  missä  melkein  kaikkialla  työskentelee  suoma- 
laisia muiden  joukossa,  kirjoitetaan:  »Suomalaisten  olot  ovat 
töissä  hyvät.  Työhönpääsy  on  kansalaisillemme  yleensä  helppo. 
Moni  on  saanut  säästetyksi  suuren  omaisuuden  ja  palannut  takai- 
sin Suomeen.  Useimmat  ovat  kotoisin  K ortes järveltä.  Paikka- 
kunta on  rauhallinen,  maisemat  ihania,  suurenmoisia.»  Suoma- 
laisia on  tällä  alueella  kolmisensataa,  joista  vanhimmat  saapuivat 
sinne  lähes  40  vuotta  sitten.  Uran  uurtaja  Antti  Erikson  Toho- 
lammilta  elää  vielä  farmarina. 

Suomalainen  yhteiskunta,  kuten  monella  muullakin  kaivos- 
seudulla,  on  melkein  yksinomaan  miehiä,  joita  on  276,  naisia 
ainoastaan  15  ja  lapsia  9.  On  vain  yksi  maanviljelijä,  kaivos- 
miehiä on  208,  metsätöissä  30,  rakennustöissä  10,  liikealalla  2  ja 
sekatöissä  25. 

Kaivostyömiehen  päiväpalkka  on  5  dollaria  ja  vähän  siitä  alle. 
Metsätöissä  ansaitaan  urakalla  50,  jopa  100  dollarin  kuukausi- 
palkkoja, ammattitöissä  6 — 8  dollaria  päivässä.  Töihin  pääsy  on 
kesällä  helppoa,  mutta  talvella  sangen  vaikeata.  Metsätyöt  kes- 
tävät noin  9  kuukautta  vuodessa,  kaivostyöt  tavallisesti  läpi 
vuoden. 

Ennenkuin    siirrymme   tältä   kaivosseudulta,   johon  kuuluu 

useita  yhteiskuntia,  mainitsemme,  että  suomalaisia  on  tavatta- 
vana muiden  muassa  Zinctonissa,  Albert  Canyonilla,  Kimber- 
leyssä,  Rosslandissa,  Vasassa,  Grand  Forksissa,  Kaslossa,  Ala- 
mossa,  Naskupissa,  Wyckliffessä,  Silvertonissa  ja  Roseberyssä. 
Yiimeksimainitussa  on  eräällä  Suomen  ruotsalaisella  15  000  dol- 
larin omaisuus.  On  useita,  joilla  on  muutamia  tuhansia  dolla- 
reita. 

Kun  on  mahdotonta  käydä  tervehtimässä  yksinäisiä  suoma- 
laisia (erittäinkin  Suomen  ruotsalaisia  on  melkein  joka  paikassa) 
palaamme  Fraser-laakson  kautta  Vancouveriin.  Tuossa  laak- 
sossa on  suomalaisten  asuinpaikkoina  mainittava  erityisesti 
Yennadon,  Whonnock,  Websters  Corner,  Harrison  Mills,  Coghlan, 
Steveston,  Albion,  Port  Moody,  Port  Haney  ja  Coquitlam.  Joissa- 
kin niistä  on  vain  muutamia  suomalaisia,  toisissa  kokonaisia 
yhteiskuntia.  Port  Moodyyn  saapui  ensimmäinen  suomalainen 
lähes  kolme  vuosikymmentä  sitten.  Miehet  työskentelevät  saha- 
laitoksessa. Suurempia  varallisuuksia  ei  ole  koottu.  Kuitenkin 
ovat  kansalaisemme  hankkineet  itselleen  parisenkymmentä  omaa 
taloa,  mikä  todistaa,  että  aikomus  on  jäädä  seudulle  pysyväisesti 
asumaan. 

Olen  tahallani  jättänyt  suomalaisten  liikekeskustan,  länti- 
simmän Kanadan  suurkaupungin  Vancouverin  viimeiseksi,  voi- 
dakseni samalla  luoda  yleiskatsauksen  British  Columbian  suoma- 
laisten asutukseen  ja  heidän  oloihinsa  sekä  päättääkseni  Kana- 
dan suomalaisen  asutuksen  esittämisen  sen  luonnolliseen  pääte- 
kohtaansa  Ison  Valtameren  rannalle. 

Vancouver  on  keskipisteenä  noin  7  000  suomalaiselle.  Heitä 
asuu  siellä  enemmän  tai  vähemmän  pysyväisesti  noin  pari  tu- 
hatta, ja  ainakin  viisituhatta  miestä  kokoontuu  sinne  odotta- 
maan työnvälitystoimistoista  uusia  työpaikkoja  sekä  osa  kulutta- 
maan erittäinkin  metsätöissä  vaivalla  ansaitsemiaan  rahoja. 
Tuohon  kulutukseen  on  Vancouver  yhtä  vaarallinen  paikka  kuin 
Montreal.  Työ  metsissä  on  ollut  ilotonta  ja  raskasta.  Sen  kor- 
vaukseksi haluttaa  nauttia  elämästä.  Nautinto  osuu  väärään, 
rahat  menevät  kokonaan  toiseen  kuin  mihin  oli  tarkoitettu. 

Suomen  ruotsalaiset,  joita  on  enemmän,  ovat  samassa  asemassa 
kuin  suomenkieliset.  Ilo  on  häviävää,  raskaasti  ostettua. 

Suomenkielisillä  ei  ole  ollut  näihin  asti  muita  yhteispyrintöjä, 
kuin  mitä  on  kommunistien  piireissä  tarjottavana,  ja  siellä  on 
vierottu  »valkoisia».  Ruotsinkielisillä  on  toki  Runeberg-yhdis- 
tyksensä,  joka  koettaa  koota  kansalaisiamme  ja  jonka  toiminta 
on  ollut  siunauksellista  niille,  jotka  ovat  sen  piiriin  sattuneet. 

Niistä  7  000  suomalaisesta,  jotka  pitävät  Vancouveria  keskus- 
pisteenään, on  laskettu  olevan  noin  6  000  yksinäistä  miestä,  800 
naista  ja  200  lasta.  Tämä  osoittaa,  kuinka  yksinäisiä  miehet 
todella  ovat,  ja  selittää,  miksi  heistä  niin  monet  lankeavat. 
Noista  miehistä  on  5  000  metsätyöläistä,  jotka  kuukausimäärin 
elävät  erämaissa  sangen  vaikeissa  oloissa.  Enimmäkseen  he  ovat 
nuoria  miehiä,  joiden  kaikki  omaiset  ja  ystävät  ovat  kaukana 
Suomessa.  Ei  ole  ihmeteltävä,  että  he  huvia  etsiessään  erehtvvät. 
Monen  hermot  eivät  kestä  ja  nämä  joutuvat  maakunnan 
hourujenlaitokseen  Essondaleen,  mistä  heidät  sitten  lähetetään 
yhteiskunnan  kustannuksella  kotimaahan.  Useimmat  kotona 
tointuvat,  toiset  jäävät  ainaisesti  sen  vanhan  kotimaan  rasituk- 
seksi, josta  he  aikanaan  ovat  täysin  terveinä  ja  työkykyisinä 
lähteneet. 

Työolot  Vancouverissa  ja  sen  aluepiirissä  eivät  yleensä  ole 
huonot.  Palkat  siellä  ovat  jonkin  verran  korkeammat  kuin  idässä. 
Mutta  kun  sinne  tulvaa  kansaa,  erittäinkin  sellaista  seikkailun- 
haluista, joka  pyrkii  mahdollisimman  kauas  eikä  suuren  meren 
tultua  vastaan  voi  päästä  kauemmas,  ei  työtä  riitä  kaikille.  Työt- 
töminä aikoina  on  tuhansia  ilman  ansiota.  Puute  hätyyttää  ja 
hätä  kamalimmissa  muodoissaan  on  edessä.  Monikin  on  itse 
hätäänsä  syypää,  mutta  kuka  voi  heitä  tuomita,  kun  ottaa  huo- 
mioon ne  olosuhteet,  joissa  he  ovat  eläneet.  Tämä  on  otettava 
kaikkien  Kanadan  suomalaisten  puolustukseksi. 

Mitä  tulee  itse  Vancouverin  ja  sen  lähimmän  ympäristön  suo- 
malaisiin, on  heidän  asemansa  hiukan  toinen  kuin  irtonaisten 
metsätyöläisten.  Laskemme  paikkakunnan  suomalaisiksi  nekin, 
jotka   työskentelevät  noin  yhden  tunnin  junamatkan  päässä 

Britannian  kaivoksella  sekä  ne  muutamat  »kantofarniarit»,  jotka 
asuvat  »Sunbeella»  tai  lähimmässä  naapuristossa  Fraser-joella. 
New  Westminsterin  suomalaiset  ja  muut  suurkaupungin  naapurit 
elävät  samaa  elämää  kuin  varsinaiset  kaupunkilaiset. 

Suomalaisia  on  Vancouveriin  osunut  melkein  kaupungin  alku- 
ajoilta asti.  Jos  he  olisivat  silloin  hankkineet  itselleen  maa- 
kiinteimistöjä  ja  pitäneet  niistä  sitkeästi  kiinni,  olisivat  he  sangen 
varakkaita,  sillä  maan  arvo  on  noussut  huimaavaa  vauhtia,  kun 
kaupunki  muutamissa  vuosikymmenissä  on  kasvanut  Kanadan 
suurimpien  joukkoon  ja  kasvaa  yhä.  Mutta  täällä,  kuten  Yhdys- 
valloissa ja  Kanadassa  muuallakaan,  eivät  suomalaiset  ole  tätä 
tilaisuutta  huomanneet.  He  ovat  sen  laskeneet  käsistään  tai  se  on 
heiltä,  herkkäuskoisilta,  keinoteltu  pois. 

Varakkain  suomalaissyntyinen  on  epäilemättä  insinööri 
G.  W.  Törnroos,  joka  on  toiminut  myös  Suomen  varakonsulina 
ja  saavuttanut  huomattavan  aseman.  Muut  ovat  ehkä  säilyneet 
enemmän  suomalaisina,  mutta  ovat  myös  jääneet  jäljelle.  Mr. 
Isaksonin  omaisuus  lienee  Suomen  rahassa  laskettuna  parissa 
miljoonassa  markassa  ja  puolen  miljoonan  omistajia  on  kai  mo- 
niakin, mutta  sellaisia  ei  noissa  oloissa  varakkaiksi  lasketa,  ehkä 
kuitenkin  hyvin  toimeen  tuleviksi. 

Mainittakoon  vielä  vähän  Vancouverin  työpalkoista  ja  työ- 
oloista, koska  ne  samalla  voivat  koskea  yleensä  koko  British 
Columbiaa.  Kaivostyössä  ovat  palkat  puolenviidettä  ja  viiden 
dollarin  vaiheilla.  Metsätöissä  vaihtelevat  päiväansiot  2:  20 — 
8:  70  doll.  riippuen  olosuhteista.  Ammattilaiset  saavat  päivä- 
palkkoina: leipurit  4 — 5  doll.  suutarit  4:  50 — 5,  räätälit  5 — 7  ja 
sahantyömiehet  3:  20 — 5.  Hyvät  ammattilaiset  voivat  saada 
aina  9  dollariinkin  saakka  päivältä,  jos  kuuluvat  yhdisty kseen, 
mutta  työ  ei  ole  pysyväistä. 

Suomalaisia  tyttöjä  on  Vancouverissa  lähimaille  300  palvele- 
massa ja  heidän  maineensa  on  hyvä.  Palkat  ovat  20 — 40  dollarin 
vaiheilla  kuukaudessa.  Kunnolliset  keittäjättäret  voivat  saada 
enemmän. 

Sekatyöläisten  palkka  on  40 — 55  centtiä  tunnissa, ^tyjöpäivä  S 
tuntia^  Asunnosta  ja  ruoasta  on  maksettava  1.5  dollaria  päivässä. 

Työnsaanti  on  varsinkin  talvisaikoina  vaikea. 

Itsenäisiä  suomalaisia  liikemiehiä  on  Vancouverissa  ainoastaan 
muutamia.  On  kolme  suomalaista  saunaa,  pari  pientä  suutarin- 
liikettä (toinen  niistä  vanhalla  kaupunkilaisella  Christian  Aho- 
sella), yksi  leipuri,  kähertäjä,  pari  räätäliä  ja  jokin  ruokala. 

Suomalaisilla  on  Vancouverissa  noin  60  omaa  taloa,  useimmat 
niistä  verraten  pieniä.  Huomattavimmat  ovat  Pender  Streetillä, 
jossa  on  suomalaisia  matkustajakoteja.  Lähellä  niitä  asuu  Homer 
Streetillä  Mr.  Emil  Peterson,  joka  on  suomalaisten  yleinen  avus- 
taja heidän  moninaisissa  tarpeissaan.  Hän  on  syntyjään  Suomen 
ruotsalainen,  kotoisin  Kristiinasta,  mutta  pystyy  palvelemaan 
yhtä  hyvin  suomenkielisiä. 

Yhteispyrintöjä  on  Vancouverin  suomalaisilla  hyvin  vähän. 
Kommunisteja  on  paljon  ja  he  ovat  toimeliaimpia.  Heillä  on  pari 
yhdistystä  sekä  työväentalo.  Lisäksi  on  pari  laulukuntaa,  jokin 
soittokunta  ja  kirjasto.  On  myös  Suomi-seura,  johon  kuuluu  noin 
70  jäsentä.  Seurakunnallista  toimintaa  ei  ole  ollut  juuri  ollenkaan. 
Aivan  äsken  on  kuitenkin  Suomi-synodiin  kuuluva  pastori  Abe 
Salminen  muuttanut  paikkakunnalle.  Toivottavasti  hän  saa 
kansalaisissamme  syntymään  vakavampia  hengellisiä  harras- 
tuksia sekä  onnistuu  vetämään  suomalaisia  pois  alhaisista  huvi- 
tuksista, jotka  ovat  virvatulten  lailla  heitä  viekoitelleet.  Siinä 
hän  tarvitsee  vakavampien  kansalaisten  tehokasta  myötävaiku- 
tusta. 

Olen  näin  yleispiirteissä  tarkastellut  noin  65  000  suomalaisen 
asutusta  ja  oloja  lähes  Euroopan  kokoisella  alueella.  En  ole  mai- 
ninnut mitään  Kanadan  pohjoisista  territoreista.  Niissä  ei  ole- 
kaan yhtään  mainittavaa  suomalaista  asutusta.  Yukonissa  on 
kyllä  muutamia  paikkoja,  joissa  on  joitakin  suomalaisia  pysyvästi 
asumassa.  Sellainen  on  White  Horse  ja  jokin  muu.  Enimmät 
suomalaiset  ovat  noille  melkein  asumattomille  alueille  menneet 
tilapäisesti.  Mutta  he  saattavat  viipyä  kauankin,  sillä  pohjoiset 

erämaat  ovat  osoittautuneet  sellaisiksi,  että  ne  harvoin  päästävät 
pois  henkilöä,  joka  on  niitten  syliin  heittäytynyt.  Erämaa  kutsuu 
—  ja  pidättää. 

Sama  on  sanottava  koko  Kanadasta,  joka,  pienempää  tiheäm- 
min asuttua  osaa  lukuunottamatta,  on  myöskin  vielä  erämaan 
asemassa.  Se  on  houkutellut  joukon  kansalaisiamme  ja  epäile- 
mättä houkuttelee  edelleenkin.  Useimmat  aikovat  siellä_vain 
käydä,  mutta  enimmät  jäävät.  Ja  heissä  on  se  vero,  jonka  Suo- 
men kansa  suorittaa  ihmiskunnan  vanhimman  käskyn  mukaan, 
joka  määrää,  että  maa  on  täytettävä  ja  tehtävä  se  ihmiskunnan 
alamaiseksi.  Suomalaiset  monien  muiden  kansallisuuksien  mu- 
kana tuovat  verensä  ja  kykynsä  uuden  maan  ja  siinä  kehittyvän 
kansan  hyväksi. 

Lähtiessäni  kuvaamaan  Kanadan  maakuntia  olen  jonkin  ver- 
ran samassa  asemassa  kuin  se  ruhtinas,  jolle  Topelius  kertoo 
Suomen  maakuntien  edustajien  markkinoilla  kehuneen  omaansa. 
Hyllyni  on  täynnä  kirjallisuutta,  missä  Kanadan  kustakin  maa- 
kunnasta annetaan  niiden  hallitusten,  kauppakamarien  ja  yhdis- 
tysten taholta  loistavia,  ylisteleviä  kuvauksia.  Lisäksi  olen  kus- 
sakin maakunnassa  keskustellut  johtavien  henkilöitten  kanssa. 
Ja  kaikkien  lausunnot  käyvät  samaan  suuntaan.  Ei  maailmassa, 
ainakaan  Kanadassa,  joka  on  maailma  itsessään,  ole  muka  pa- 
rempaa paikkaa  kuin  juuri  heidän  maakuntansa. 

Onneksi  minulla  on  ollut  tilaisuus  matkustaa  jokaisessa  maa- 
kunnassa Atlantin  rannalta  Isolle  valtamerelle  saakka.  Lisäksi 
olen  monen  vuoden  aikana  seurannut  oloja  Kanadan  eri  osissa 
sekä  niiden  kehitystä  sanomalehdistön  avulla  ja  olen  keskustellut 
satojen  siirtolaisten  kanssa.  Näin  luulen  saaneeni  verraten  moni- 
puolisen yleiskuvan.  Maakuntien  johtavat  henkilöt  näkevät 
useinkin  vain  valoisan  puolen  —  onhan  maakunta  heidän  koti- 
paikkansa, heille  rakkain,  jonka  vuoksi  he  kääntävät  kaikki  asiat 
parhain  päin.  Siirtolainen  ei  myöskään  aina  voi  huomata  koko- 
naisuutta, vaan  joutuu  jollakin  paikalla,  mihin  on  saapunut,  nä- 
kemään ehkä  vain  nurjan  puolen.  Kuitenkin  olen  sen  huomannut 
siirtolaisista  (enemmän  Yhdysvalloissa,  mutta  myös  Kanadassa), 
että  kun  he  ovat  jonnekin  asettuneet  ja  heille  siellä  on  hyvin 
käynyt,  he  ovat  täynnä  ylistystä.  On  sellaisia,  joiden  mielestä 
Suomi  ei  ole  mitään  uuden  maan  rinnalla.  Usein  kyllä,  päästyä 
heihin  syventymään,  huomaa,  että  tämä  on  puhetta  hampaiden 
ulkopuolelta.   Sisällä  kuitenkin  on  Suomi  ensimmäisellä  tilalla, 

vaikka  ei  aina  tietoisestikaan.  Heidän  moitteitaan  vanhaa  koti- 
maata kohtaan  ei  kaikistellen  tarvitse  ottaa  vakavalta  kannalta. 

No  niin,  Euroopasta  tulevalle  joutuu  Kanadasta  ensiksi  Nova 
Scotia  (Uusi  Skotlanti)  näkyviin.  Ennen  sitä  on  kyllä  New- 
foundland  ikäänkuin  portinvartijana,  mutta  se  ei  kuulu  Kana- 
.daan.  Se  on  hallinnollinen  alue  ja  johtaa  parhaansa  mukaan  omat 
kohtalonsa.  Kenties  sille  olisi  ollut  edullisempi  liittyä  muitten 
kanssa  yhteen,  samalla  päästen  osalliseksi  suuresta  Kanadasta, 
joka  kieltämättä  on  kehittymässä  yhdeksi  kaikkein  tärkeim- 
mäksi maapallon  maaksi  rikkaitten  luonnonantimien  vuoksi. 

Nova  Scotia  oli  ensimmäinen,  jonne  Kanadan  löytäjätkin  saa- 
puivat. John  Cabot  joutui  Englannin  palveluksessa  jo  viidettä 
sataa  vuotta  sitten  Cape  Bretoni Jle,  ja  hänen  matkakertomuk- 
sessaan mainitaan,  että  laiva  pysähtyi  tullessa  joitakin  kertoja, 
kun  ei  voinut  heti  päästä  turskaparvien  läpi.  Kalaa  näyttää  sil- 
loin olleen  niin  tiheässä,  että  niistä  oli  estettä  silloisten  laivain 
kululle. 

Maakunnan  päinvastaiseen,  läntisimpään  osaan  tulivat  asuk- 
kaat toiselta  taholta.  Ne  tulivat  Ranskasta  ja  perustivat  runolli- 
sen Acadian  siirtokunnan.  Siitä  on  kirjoitettu  paljon  historioita 
ja  romaaneja.  Longfellowkin  sai  siitä  aiheen  ihanaan  kertoma- 
runoonsa Evangelineen. 

Nykyinen  Nova  Scotian  väestö  on  perijuuriltaan  enimmäkseen 
englantilaista  ja  Skotlannin  vuoristolaista.  Huomattava  osa 
heidän  esi-isistään  tuli  Yhdysvalloista  vapaussodan  aikana  ja 
jälkeen,  kun  he  (loj alistit)  halusivat  edelleen  olla  uskollisia 
Englannin  kruunulle.  Maakunnan  väkiluku  on  nykyjään  noin 
550  000.  Pinta-ala  on  21  427  neliömailia,  siis  se  on  hiukan  suu- 
rempi kuin  Uudenmaan  ja  Turun  läänit  yhteensä. 

Maanmuodostukseltaan  Nova  Scotia  on  hyvin  repaleinen. 
Alkujaan  se  on  ollut  kaksi  saarta,  varsinainen  Nova  Scotia  ja 
Cape  Breton.  Viimeksimainittu  on  vieläkin  saarena,  jonka  erot- 
taa muusta  maasta  kapea  Canson-salmi.  New  Brunswickia  vas- 
tassa on  nykyjään  hyvin  matala  maa,  jota  nousuvesi  huuhtoo 
laajalti.  Kanavan  kaivaminen  sen  poikki  St.  Lawrence-lahdesta 

Fundy-lahteen  olisi  verraten  helppo  tehtävä,  ja  ajan  ollen  kai 
sellainen  tehdäänkin. 

Muodoltaan  Nova  Scotia  on  kravun  näköinen,  ja  kun  kravut 
(lobsterit)  suosivat  sen  rannikoita  ja  ovat  sen  tärkeänä  vienti- 
tavarana, antaa  se  aiheen  pilkantekoon,  varsinkaan  kun  tämä 
maakunta  ei  ole  jaksanut  edistyä  niin  nopeaan  kuin  useimmat 
muut  Kanadan  maakunnat.  Se  pelkäsikin,  liittyessään  Kanadan 
liittoon,  että  syrjäisenä  seutuna  sekä  sillä  ilmansuunnalla,  jolle 
kehityksen  tienviitta  ei  osoittanut,  se  jäisi  yleisestä  huolenpidosta 
huonommalle  osalle.  Sitä  se  on  sittemmin  ollut  huomaavinaan 
pitkin  aikoja  ja  joskus  on  uhannut  luopua  liitosta,  ellei  sillekin 
anneta  jotakin  siitä  runsauden  sarvesta,  jota  lännen  osalle  tulee. 

Maakunnan  keskitse  päästä  päähän  kulkee  vuorijono». joka  ei 
kuitenkaan  ole  varsin  korkea.  Itäinen  ja  eteläinen  osa  on  paikoin 
kallioista.  Siellä  on  paljon  järviä  ja  jokia.  Se  osa  taas,  joka  on 
meren  lahtiin  päin,  on  matalaa  ja  hyvin  viljavaa.  Cape  Breton 
muistuttaa  Englannin  Walesia  siinäkin,  että  siellä  on  runsaasti 
kivihiiltä.  Samaa  on  Minas-altaan  pohjoispuolella,  jossa  maa- 
kunnan korkeimmat  vuorenhuiput  ovat. 

Maanviljelys  on  pääelinkeino,  ei  kuitenkaan  niin  yksinomai- 
sesti kuin  monessa  muussa  Kanadan  maakunnassa.  Ja  maan 
viljeleminen  on  vaihtelevaa.  Hedelmäin  kasvattamisella  on  suuri 
merkitys .  Annapoliksen  laakso  on  omenan  tuotannossa  Kanadan 
parhaita.  Se  on  sata  mailia  pitkä  ja  kymmenisen  leveä.  Vuosit- 
tain saadaan  sieltä  noin  pari  miljoonaa  barrelia  (2  1/2  miljoonaa 
hehtoa),  josta  ainakin  neljäsosa  lähetetään  Englantiin,  missä  ne 
ovat  hyvin  suosittuja. 

Annapoliksen  matala  laakso,  varsinkin  suupuoleltaan,  oli  alku- 
jaan meren  nousuveden  vaivaama.  Sen  itsestään  viljava  muta  ei 
voinut  kasvaa  mitään  merisuolan  vuoksi.  Ranskalaiset  uudis- 
asukkaat, jotka  tulivat  sinne  (Acadiaan)  satoja  vuosia  sitten, 
olivat  peräisin  Loiren  suistomaalta,  missä  he  olivat  tottuneet  val- 
taamaan maata  mereltä.  Tehtiin  merta  vastaan  korkeita  valleja, 
jotka  estivät  meriveden  tunkeutumista.  On  otettava  huomioon, 
että  tämä  laakso  on  Fundy-lahdella,  missä  meriveden  säännölli- 

non  nonsn  on  korkeimpia,  mitä  missään  on  tavattavana.  Näin 
kuivattiin  mutainen  maaperä  ja  saatiin  erinomaista  aluetta  vilje- 
lykseen. 

Samoin  on  merivesi  huuhtonut  ja  suolannut  suuren  osan  sitä 
matalaa  maata,  joka  on  Nova  Scotian  ja  New  Brunswickin  kan- 
naksella ja  joka  onkin  aikoinaan  ollut  meren  pohjaa.  Tämän  ovat 
englantilaiset  kuivanneet  maavallien  avulla  paljon  myöhemmin 
kuin  ranskalaiset  Acadiansa. 

Oli  sunnuntai-iltapäivä  elokuun  puolivälissä,  kun  saavuimme 
sinne,  Nappanin  koeasemalle.  Mukanamme  oli  Lady  Amherst 
Englannista,  Kanadan  historiassa  hyvin  tunnetun  Lordi  Am- 
herstin  jälkeläinen.  Lähellä  Nappania  on  Amherstin  kaupunki  ja 
kun  siellä  tiedettiin  harvinaisen  vieraan  tulosta,  oli  järjestetty 
puutarhajuhla  vallitetun  alueen  luona  olevalle  kummulle.  Kai- 
killa sivuilla  levenivät  viljelysmaat.  Kasvatettiin  melkein  yksin- 
omaan heinää.  Ja  millaista  heinää!  Yksi  sato  oli  jo  otettu.  Toi- 
nen oli  kasvanut  niin,  ettei  ihmistä  tahtonut  nähdä  heinän  seasta. 
Kysymykseeni,  miksi  ei  tuottavampaa  kasvilajia  ollut  otettu  käy- 
täntöön, vastattiin,  että  heinä  on  tuottoisinta.  Maa  on  liian 
kosteaa  hedelmänviljelykselle,  jopa  paikoin  viljallekin.  Se  olisi 
laatunsa  vuoksi  parasta  riisin  viljelykseen,  mutta  liian  pohjoisen 
aseman  vuoksi  riisi  ei  menesty. 

Maan  kosteudesta  saimme  pian  pistävästi  tuntuvan  koke- 
muksen. Kun  puheita  pidettäessä  ja  virvokkeita  nautittaessa 
ilta  kului,  alkoi  sääskien  aika.  Ja  niitä  tuli  sankoin  parvin.  Ne 
tunkeutuivat  herkuttelemaan  mihin  vain  pääsivät.  Oli  pakko 
siirtyä  pois  kuivemmille  maille. 

Joka  tapauksessa  olimme  nähneet  yhden  Kanadan  hedelmälli- 
simmän alueen,  myöskin  nähneet,  mitä  ihmistyö  on  tässäkin 
maassa  saanut  aikaan. 

Näitä  valleilla  suojattuja  merenpohja-alueita  ei  ihminen  liene 
koskaan  lannoittanut,  vaan  on  ottanut  ia  ottaa  täyden  sadon 
vuosi  vuodelta.  Mutta  muuten  on  lannoitus  Nova  Scotiassa  tar- 
peen,  jos  mieli  saada  kunnon  satoa. 

Hedelmien  (myöskin  muiden  kuin  omenien)  ja  heinän  viljely  k- 

sen  ohessa  kasvatetaan  paljon  kauraa,  joita  kaikkia  riittää  muual- 
lekin myytäväksi.  Maanviljelyksen  vuotuinen  tuotanto  lähente- 
lee maakunnassa  40  miljoonan  dollarin  arvoa. 

Mitään  uudismaita  ei  maakunnalla  ole  tarjottavana  siirtolai- 
sille. Kaikki  viljelykseen  kelpaava  maa  od  jo  yksityisten  hal- 
lussa. Luonnollisesti  saa  maata  ostaen.  Hinta  vaihtelee  suuresti, 
riippuen  maan  laadusta  ja  mahdollisista  rakennuksista.  Hyvä 
viljelysmaa  maksaa  20 — 100  dollaria  eekeri.  Laidunmaata  saa 
5 — 25  dollarilla.  Hedelmätarhaa  voi  ostaa  125 — 700  dollarilla 
eekerin,  ja  vallitettu  suomaa  (dyked  land)  maksaa  100 — 400  dol- 
laria eekeriltä. 

Aivan  poikkeustapauksissa  asettuvat  pohjoismaalaiset  siirto- 
laiset viljelijöiksi  tähän  maakuntaan.  En  ole  siellä  tavannut 
yhtään  suomalaista  maanviljelijää  eikä  siellä  monta  liene  Skandi- 
naviastakaan. 

Mutta  palkkatöitä  on  kyllä  jonkin  verran  tarjona  siirtolaisille- 
kin. Tässä  maakunnassahan  on  monia  muita  elinkeinoja. 

Olen  jo  viitannut  kaivostöihin  Cape  Bretonilla.  Siellä  ja 
Cumberlandin  sekä  Pictoun  kihlakunnissa  ovat  itäisen  Kanadan 
ainoat  hiilikaivokset.  Ne  kuuluvat  maakuntahallitukselle,  joka 
niitä  vuokraa  maksusta,  saaden  siten  kolmannen  osan  kaikesta 
siitä,  mitä  se  yleisiin  menoihinsa  tarvitsee. 

Maakunnasta  on  löydetty  ja  jonkin  verran  otettukin  myös 
muita  hyödyllisiä  mineraaleja,  jopa  kultaakin,  mutta  saalis  on 
toistaiseksi  ollut  heikkoa. 

Nova  Scotian  kaivokset  eivät  työmiehen  näkökannalta  katsoen 
ole  hyvässä  maineessa.  Siellä  on  ollut  alinomaa  lakkoja,  jotka 
muuten  ovat  Kanadassa  verraten  harvinaisia. 

Nova  Scotian  kaivostuotanto  lähentelee  30  miljoonaa  dollaria 
vuodessa. 

Kolmannella  tilalla  suuruudessa  on  kalastus.  Maakunnalla  on 
kokoonsa  nähden  sangen  paljon  rantavesiä,  vieläpä  kalastusta 
varten  maailman  parasta.  Kalastajaväestön  ei  tarvitse  täältä 
lähteä  Newfoundlandin  kuuluisille  matalikoille,  jotka  kyllä  ovat 
Lähellä.  Tosin  harjoitetaan  sitäkin  kalastusta  jonkin  verran,  ja 

Nova  Scotian  mainioihin  satamiin  tuodaan  kyllä  paljon  sieltä 
pyydystettyä  kalaa.  Mutta  omat  vedet  antavat  verraten  hyvän 
toimeentulon  parillekymmenelle  tuhannelle  kalastajalle,  jotka 
pitävät  tätä  ammattia  elinkeinonaan.  Vuotuinen  tuotanto  nousee 
yli  kymmenen  miljoonan  dollarin.  Kalastus  on  kuitenkin  jok- 
seenkin vanhanaikaisella  kannalla.  Hallitus  on  viime  aikoina 
koettanut  sitä  nostaa. 

Kalastus  on  synnyttänyt  veneteollisuuden.  Se  on  laajentunut 
laivanrakentamiseksikin.  Nova  Scotiassa,  erittäinkin  Hali- 
faxissa,  tehdään  laivoja  ja  harjoitetaan  meriliikettä  kaiken  maail- 
man  ääriin.  Sieltä  oli  peräisin  maailman  mainion  Cunard-linj an 
perustaja,  joka  vuonna  1840  avasi  säännöllisen  höyrylaiva- 
liikkeen  vanhan  ja  uuden  maailman  välillä. 

Metsätöitä  ei  Nova  Scotiassa  ole  paljon.  Petäjä  on  hävinnyt 
melkein  tykkänään,  kuusta  on  jonkin  verran,  mutta  enimmäk- 
seen vain  lehtipuuta.  Metsänä  lasketaan  olevan  vielä  noin  12  000 
neliömailia  maakunnan  pinta-alasta,  siis  kyllä  enemmän  kuin 
puolet,  mutta  kauppa- arvolleen  se  ei  kestä  vertailua  Kanadan 
varsinaisten  metsämaakuntien  kanssa. 

Maakunnan  hallitus  on  järjestetty  samaan  tapaan  kuin  muissa- 
kin  Kanadan  maakunnissa.  Englannin  kruunun  edustajana  on 
Kanadan  hallituksen  (kenraalikuvernöörin,  yhdessä  dominion 
ministerineuvoston  —  Executive  Council  —  kanssa)  nimittämä 
varakuvernööri.  Lainlaatij  akuntaan  (Legislative  Assembly)  kuu- 
luu 43  jäsentä,  jotka  kansa  valitsee.  Lisäksi  on  tämän  maa- 
kunnan parlamentissa  jonkinlainen  ylähuone,  jonka  20  jäsentä 
maakunnan  oma  ministerineuvosto  nimittää.  Tuohon  ministeri- 
neuvostoon kuuluu  9  jäsentä,  jotka  parlamentti  valitsee.  JDomi- 
nion  parlamentissa  on  maakunnan  edustajina  14  lainlaatija- 
kunnan  (House  of  Commons)  jäsentä  ja  10  senaattoria. 

Kansan  opetus  on  täällä  myös,  kuten  enimmäkseen  muualla- 
kin Kanadassa,  järjestetty  englantilaiseen  malliin.  Opetus  alku- 
koulusta  yliopistoon  saakka  on  maksutonta.  Jokaisessa  kihla- 
kunnassa on  korkeakoulu.   Korkein  opetus  saadaan  Halifaxip 

yliopistossa  ja  Dalhousien  kollegessa.  Pienempiä  yliopistoja  on 
maakunnan  muissa  osissa. 

Halifax  on  maakunnan  suurin  kaupunki  sekä  samalla  pää- 
kaupunki.  Se  on  rakennettu  mäen  rinteelle  ja  sen  päälle.  Satama 
on  erinomainen,  luonnon  muodostama  siten,  että  Macnabin  saari 
on  mainiona  aallonmurtajana.  Saaren  ja  mantereen  väliin  jää 
kuuden  mailin  pituinen  ja  mailin  levyinen  suojattu  alue.  Vesi  on 
niin  syvää,  että  suurimmatkin  laivat  voivat  sijoittua  rantaan 
laituriin.  Halifax  on  ollut  myös  tärkeä  Brittien  valtakunnan 
sotasatama.  Linnoitusta  kaupungin  keskellä  pidetään  vielä  kun- 
nossa, vaikka  ne  muualta  Kanadassa  ovat  melkein  tykkänään 
hävinneet. 

Halifaxin  satamassa  nähdään  laivoja  maapallon  kaikista  osista. 
Säännöllistä  liikennettä  on  Euroopan  ja  Amerikan  —  myös 
keski-  ja  etelä-Amerikan  —  satamiin. 

Toinen  tärkeä  satamakaupunki  on  Sydney.  .Se  on  Ca^e  Breto- 
nin kaivosalueella  ja  siis  pääasiassa  hiilisatama.  Sieltä  on  sään- 
nöllinen matkustajaliikenne  Newfoundlandiin.  Sanotaan,  että 
salmi  on  »kuoppaisempi»  kulkea  kuin  Englannin  kanaali,  sillä  aal- 
lot pääsevät  sinne  ilman  esteitä  aavalta  Atlantilta.  Matkaan 
salmen  poikki  kuluu  puoli  vuorokautta. 

Sidneyssä  on  asukasluku  parikymmentä  tuhatta,  kolmas  osa 
siitä,  mitä  on  Halifaxissa.  Melkein  yhtä  suuri  on  Sidneyn  naa- 
puri Glace  Bay,  myöskin  hiilisatama.  Muut  kaupungit  ovat 
vähäpätöisempiä . 

NEW  BRUNSWIGK. 

Matkani  New  Brunswickiin  vei  ensin  sen  pääkaupunkiin  Fre- 
derictoniin,  jonka  matkustaja  usein  joutuu  sivuuttamaan,  kun  se 
on  jonkin  verran  syrjässä  valtaväylästä. 

Uudessa  maanosassa  usein  erehtyy  maan  pääkaupungista.  Se 
ei  läheskään  aina  ole  maan  suurin  ja  merkityksellisin.  Päin- 
vastoin on  hallituksen  kodiksi  koetettu  etsiä  hiljainen,  rauhalli- 
nen paikka.  Niinpä  esimerkiksi  Yhdysvalloissa  ei  ole  New  Yorkin 

valtion  pääkaupunki  New  York,  vaan  Albany,  Illinoisin  ei  Chi- 
cago vaan  Springfielcj,  ja  Pennsylvanian  ei  Philadelphia  vaan 
Harrisburg. 

New  Brunswickin  maakunta  ei  ole  suuri,  ainoastaan  noin  kol- 
mas osa  Suomea.  Väkiluku  on  vain  hiukan  suurempi  kuin 
Hämeenläänissä,  ja  pääkaupunki  on  suunnilleen  Hämeenlinnan 
kokoinen.  Fredericton  tekee  sen  vaikutuksen,  kuin  se  olisi  raken- 
nettu kauniiseen  puistoon.  Enimmät  asuintalot  ovat  lehdikön 
peitossa.  On  muutamia  valtakatuja,  joiden  varrella  on  liikkeitä 
sekä  joitakin  tehtaita.  Kävin  eräässä  kenkätehtaassa,  jossa  har- 
joitetaan suurtuotantoa  ja  jonka  tuotteita  on  ulkomailla  myytä- 
vänä. Kaupungin  varsinainen  nähtävyys  on  eduskuntatalo,  joka 
ei  ole  aivan  niin  komea  kuin  yleensä  Yhdysvalloissa  ja  Kanadassa. 
Rakennustyyliltään  se  pikemmin  muistuttaa  raatihuonetta. 

Tapasin  hallitusmiehiä  ja  maakunnan  päämiehen,  jyarakuver- 
nöörin.  Arvosteluna  heistä  voi  sanoa,  että  he  ovat  »tavallisia 
miehiä»,  miellyttäviä,  yleisiä  asioita  harrastavia  henkilöitä,  jotka 
eivät  komeile  arvovallallaan.  Samaa  tekee  mieleni  sanoa  jota- 
kuinkin poikkeuksetta  niistä  kaikista  Kanadan  maakuntien 
hallitusmiehistä,  joita  olen  tavannut.  Vieläpä  itse  Kanadan  poli- 
tiikan johtajista,  pääministeristä,  sangen  etevästä  valtiomiehestä 
Mackenzie  Kingistä  alkaen.  Heitä  lähestyessä  ei  tunne  mitään 
arkuutta.  Tai  jos  tuntee,  niin  se  pian  häviää,  kun  huomaa  heidän 
käytöksessään  »tavallisen»  ihmisen.  Monessakin  heissä  on  ne- 
routta, viisautta  ja  työtarmoa,  mutta  he  eivät  asetu  muun  väen 
yläpuolelle,  vaan  heidän  vertaisikseen. 

Fredericktonissa  tuntui  siltä  kuin  olisi  talonpoikaistasavallassa. 
Lähtiessä  sieltä  tuli  maanviljely sministeri  saattamaan  aina 
St  Johniin,  maakunnan  suurimpaan  kaupunkiin.  »Sattui»  ole- 
maan asiaa  ja  soveltui  niin  hyvin  .  .  . 

Mukanani  oli  myös  varakonsulimme  Charles  Magnusson,  jolla 
on  liike  St  Johnissa.  Hän  on  ahvenanmaalainen  merimies,  joka, 
kyllästy ttyään  merielämään  jäi  satamaan,  mikä  sattui  nyt  ole- 
maan Kanadassa.  Näin  hänestä  on  tullut  kanadalainen,  harras 
uuden  kotimaansa  kansalainen,  joka  ei  kuitenkaan  koskaan 

unhoita  kotimaataan,  varsinkaan  Ahvenanmaata.  Samalla  kuin 
hän  on  omintakeinen  liikemies,  on  hän  kiintynyt  maakuntansa 
hallitukseen.  Hänellä  on  toimi  siinäkin  ja  sen  vuoksi  usein  mat- 
kustaa pääkaupungissa.  On  valitettava  asia,  että  hän  Suomen, 
tosin  palkattomana  konsulina,  ei  taida  suomea  kuin  muutamia 
sanoja,  mutta  muuta  valitettavaa  ei  ole  ollut,  kun  hän  toistai- 
seksi on  ainoa  Suomesta  peräisin,  jolla  tässä  maakunnassa  on  sel- 
lainen toimi,  että  voi  pitää  virastoa  auki  säännöllisesti.  Palkat- 
tomia edustajia  etsittäessä  on  katsottu  paremmaksi  saada  toi- 
meen henkilö,  joka  tuntee  Suomen  oloja  ja  taitaa  edes  toista 
kieltämme,  kuin  että  sellaiseksi  otettaisiin  henkilö,  joka  ei  ollen- 
kaan tunne  maatamme  eikä  osaa  kumpaakaan  kieltämme.  Näin 
on  Kanadassa  Suomen  palkattomista  konsuliedustajista  nykyjään 
kolme  sellaista,  jotka  ovat  alkuperältään  suomenkielisiä,  ja  kolme 
ruotsinkielistä.  Ajan  ollen  suhde  voi  muuttua  sikäli  kuin  suomen- 
kielisetkin saavat  varmaa  jalansijaa  sellaisilla  seuduilla,  missä 
edustajaa  tarvitaan. 

Matkalla  maanviljely sministerin  ja  varakonsulimme  kanssa 
keskustelemme  New  Brunswickin  asioista.  Uudisasukkaiksi  ha- 
luttaisiin pohjoismaalaisia,  joita  toistaiseksi  on  hyvin  vähän 
asettunut  sinne.  Ainoastaan  tanskalaisilla  on  maakunnan  länsi- 
osassa pieni  siirtokuntansa  New  Denmark.  He  ovat  hyvin  suosit- 
tuja. Maakunnalla  ei  ole  enää  vapaita  homestead-maita  tarjotta- 
vana, kaikki  maa  on  jo  jaettu.  Mutta  täällä,  kuten  muuallakin 
Kanadan  ja  erittäinkin  Yhdysvaltain  itäosissa  on  farmeja,  joiden 
omistajat  ovat  muuttaneet  kaupunkeihin  tai  länteen.  Heidän 
farminsa  ovat  autioina,  on  valmiina  rakennukset  paremmassa  tai 
useimmin  huonommassa  kunnossa.  On  valmiita  peltojakin,  jotka 
on  toisissa  maissin  liialla  viljelyksellä  laihdutettu  tai  ovat  nur- 
mena. Näitä  sekä  muitakin  maita  on  ostettavana  verraten  hal- 
valla hinnalla.  Maakunnan  hallitus  on  valmis  avustamaan. 
Henkilö  saa  valita  farmin,  tuollaisen  tarjona  olevan  sekä  sopia 
hinnasta.  Hän  ilmoittaa  halunsa  maakunnan  hallitukselle.  Se 
tutkii,  onko  hinta  kohtuullinen  sekä,  jos  maksun  järjestämiseksi 
tarvitaan  rahaa  enemmän  kuin  ostajalla  on  käytettävänä,  ostaa 

maan  ja  luovuttaa  asianomaiselle  pientä  käteistä  maksua  sekä 
vuosittaisia  lyhennyksiä  vastaan.  Kiinnekirjan  saa,  kun  on  hin- 
nan maksanut  kokonaan. 

Tämä  järjestelmä  on  farmariksi  aikovalle  hyvin  edullinen.  Ei 
tarvitse  mennä  raakaan  korpeen,  vaan  saa  heti  katon  päällensä  ja 
valmiiksi  avattua  maata.  Rakennuksissa  voi  olla  korjaamista,  ja 
pelto  kaipaa  voimaa.  Ne  puutteet  ovat  kuitenkin  autettavissa. 
Farmari  hankkii  karjaa,  kun  laitumet  ovat  hyvät.  Näin  peltokin 
saa  väkensä. 

Tällaisia  selityksiä  kuunnellessa  tuntuu  siltä,  että  tokkohan  on 
suomalaisillekaan  aina  viisainta  puuhautua  vähine  varoineen 
kauas  länteen  ja  ottaa  sieltä,  vaikkapa  vain  Ontariosta,  asuma- 
ton korpi  muokatakseen.  Voisivat  yrittää  täälläkin,  ainakin  kat- 
sella mahdollisuuksia.  Monikaan  farmi  ei  ole  hylätty  sen 
tähden,  että  eläminen  niissä  olisi  mahdoton.  On  vain  näillekin 
»itäisille»  tullut  lännen  kuume,  on  lähdetty  uutta,  parempaa  etsi- 
mään. Yhdysvaltain  puolella  Uudessa  Englannissa,  jossa  näin 
hylättyjä  farmeja  on  monin  paikoin  enemmän  kuin  asuttuja,  olen 
nähnyt,  että  suomalainen  on  saanut  pellot  kasvamaan  ja  valmis- 
tanut itselleen  sievoisen  toimeentulon. 

Etu  idässä  on  siinä,  että  kulutuskeskukset  ovat  lähellä.  Niihin 
saa  myydyksi  kaikkea,  mitä  vain  voi  tuottaa.  New  Bruns- 
wickissa  on  työmiesviljelijälle  talviaikoina  tarjona  metsätöitä, 
joista  voi  ansaita.  Palkat  niissä  ovat  samat  kuin  Quebecissä  ja 
Ontariossa,  30 — 50  dollaria  kuukaudessa  täysihoitoineen  tai  2  1/2 
ja  3  dollaria,  joskus  enemmän  syleltä  urakkasopimuksesta.  Li- 
säksi nämä  seudut  ovat  lähempänä  Eurooppaa.  Ilmanala  on 
tasaisempi  kuin  sisämaassa,  kesä  viileämpi  Ja  talvi  lauhempi. 

Matkatessa  tarkastin  keskustelun  lomassa  St  John-joen,  maa- 
kunnan pääjoen  laaksoa,  jota  myöten  juna  kulki.  Ei  se  näyttänyt 
niin  viljavalta  kuin  olin  tottunut  lännessä  näkemään.  Maa  oli 
hietaperäistä  ja  monin  kohdin  kivikkoa.  Paikoin  oli  vehmaampia 
seutuja.  Se  oli  verraten  asuttua,  ja  lähempänä  St  Johnia  oli  kau- 
nista huvila- asutusta.  Myöhemmin  sain  tilaisuuden  kulkea  lai- 
valla jokea  ylöspäin.  Kauniita  olivat  seudut,  usein  ne  muistutti- 

vat  Suomea.  Jokea  sanotaan  hemmoitellen  Amerikan  Reiniksi. 
Mutta  minä  en  saanut  ollenkaan  sitä  vertauskuvaa.  Siinäkin 
liioitellaan,  kuten  niin  paljon  uudella  manterella. 

Suurin  osa  maakuntaa,  koko  pohjoinen  seutu,  on  vielä  metsänä 
(hallituksella  kuuluu  olevan  metsää  7  1/2  miljoonaa  eekeriä  ja 
yksityisillä  4  1/2).  Sitä  hakataan  parhaillaan.  Suomalaisiakin  on 
niissä  töissä  talvisin,  joten  he  kyllä  tuntevat  maakunnan  siltä 
puolen. 

Ovat  siitä  saaneet  pikakäsityksen  nekin,  jotka  talvisin  mat- 
kustavat Kanadaan  Canadian  Pacificin  laivoilla.  St  John  on 
tämän  suuren  linjan  talvisatama  ja  siellä  nämä  siirtolaiset  laske,- 

taan  maihin. 

»:"■«■■—»—'—■—  ii  i  ■  n"»» 

Junamme  lähestyy  kaupunkia.  Hiljalleen,  aivan  kuin  tahal- 
laan, se  kulkee  rautatiesiltaa  St  John- joen  poikki.  Sillan  kohdalla 
on  nopea  virta.  Mitä!  Vesi  vyöryy  merestä  »ylöspäin».  Onko  se 
näköhäiriö?  Ei!  Tämä  lienee  harvoja  paikkoja  maailmassa,  missä 
joen  muodostama  koski  vaihtuu  sen  mukaan  kuin  meressä  on 
nousu-  tai  laskuvesi.  St  John  on  Fundv-lahden  rannalla  ia  siellä 
on  nousu-  ja  laskuveden  ero  sangen  suuri,  keskimäärin. 26  jalkaa. 

St  John  ei  ole  mikään  suurkaupunki,  tuskinpa  siellä  on  väkeä 
niinkään  paljon  kuin  Turussa,  mutta  kaupungin  »rantalinja» 
tekee  melkein  suurkaupungin  vaikutuksen.  On  komeita  liike- 
taloja ja  hotelleja.  Laivaliike  on  varsinkin  talvisin  hyvin  vilkas. 
Satamaan  pääsevät  suuret  valtameren  laivat.  Kaupungilla  on  var- 
masti hyvä  tulevaisuus  siitäkin  huolimatta,  että  jolloinkin  saatai- 
siin talviliike  pidetyksi  yllä  Montrealiin  saakka,  mitä  nykyjään 
pidetään  mahdottomana  jäiden  vahvuuden  vuoksi. 

Väkiluvussa  toiseksi  suurin  kaupunki  on  Moncton,  asukkaita 
noin  parikymmentä  tuhatta.  Se  on  maakaasu-alueella.  New 
Brunswickissä  on  nimittäin  maan  sisässä  sekä  kivihiiltä  että  maa- 
kaasua. Rautaputket  upotetaan  maahan  ja  sieltä  tulvaa  luonnon- 
kaasua,  jota  käytetään  teollisuuden  ja  kotitalouden  palvelukseen. 
Monctonin  talot  ja  tehtaat  eivät  tarvitse  muita  kaasulaitoksia, 
johdot  vain  ja  niin  on  valoa,  lämpöä  ja  voimaa.  Lisäksi  tämä 
kaasu  tulee  halvaksi.] 

Muut  maakunnan  kaupungit  ovat  aivan  vähäpätöisiä.  Suo- 
malaisille merimiehille  on  tunnettu  Campbellton,  missä  laivat 
käyvät  hakemassa  puutavaraa,  se  kun  on  metsävyöhykkeen 
satama.  Suomalaisia  laivoja  on  siellä  käynyt  enemmän  kuin 
Montrealissa. 

Maakunnan  metsien  vuotuinen  tuotanto  nousee  rahassa  yli  20 
miljoonan  dollarin.  Aikaisemmin  oli  siellä  pääasiassa  sahoja, 
mutta  kun  perinpohjaisempi  jalostaminen  osoittautui  kannatta- 
vammaksi, on  perustettu  hiomoita,  paperitehtaita  ja  myös  muita 
jalostuslaitoksia. 

Kun  maakunta  on  enimmäkseen  epätasaista,  vaikka  varsin 
korkeita  vuoria  ei  olekaan,  on  siellä  runsaasti  vesiputouksia, 
joista  vasta  osa  on  otettu  teollisuuden  palvelukseen.  Aivan  äs- 
kettäin rakennettiin  suurimpaan  putoukseen,  Grand  Fallsiin, 
ajanmukaisia  tehtaita. 

New  Brunswickista  puhuessa  ei  voi  sivuuttaa  kalastusta,  jonka 
tuotannossa  voittavat  vain  Nova  Scotian  ja  British  Columbian 
maakunnat.  Onhan  se  maailman  kuuluisimpien  kalavesien  lie- 

e  ii  i  i  X 

peellä.  Sillä  on  käytettävänään  Fundy-  ja  St  Lawrence-lahtien 
mainiot  kalapaikat.  Etupäässä  saadaan  silliä,  turskaa  ja  lohta. 
Paras  maine  on  kuitenkin  New  Brunswickin  lobstereilla  (kra- 
yuilla).  Olen  vain  Ison  Valtameren  rannoilla  ja  Mainen  Port- 
landissa  syönyt  niin  valtavia  krapuja  kuin  St  Johnissa.  Puolesta 
kravusta  riittää  ateriaksi  yhdelle  miehelle.  Kalastuksestaan  saa 
maakunta  vuosittain  noin  viiden  miljoonan  dollarin  tulot. 

Urheilukalastajille  —  ja  metsästäjillekin  —  on  New  Bruns- 
wick  paratiisi.  Asetukset  on  koetettu  sovittaa  niin,  ettei  niistä 
olisi  heille  suurempaa  haittaa  kuin  riistan  suojelu  välttämättä 
vaatii.  On  ihanteellisia  vuoristopuroja,  joissa  lohia  hyppelehtii, 
on  peuroja,  hirviä  ja  karhujakin,  muista  puhumattakaan.  Peu- 
roja ammutaan  vuosittain  noin  puolikolmatta  tuhatta  ja  hirviä 
tuhatkunta.  Se  pidetään  kohtuullisena  suhteena  riistan  luku- 
määrään. 

PRINCE  EDWARD  ISLAND. 

Kun  lähtee  Suomesta  siirtolaisena  muka  suuria  oloja  tavoittele- 
maan, kuvittelee  mielessään  miljoonakaupunkeja,  kuten  New 
Yorkia,  ja  Kanadaan  menijä  Montrealia.  Ja  onhan  siellä  todella 
nuo  kaupungit,  New  York  pilvenpiirtäjineen  ja  Kanadassakin  on 
Toronto,  joka  tekee  amerikkalaisen  suurkaupungin  vaikutuksen 
enemmän  kuin  Montreal.  Ovathan  siellä  uudessa  maassa  nyky- 
ajan laitokset  ja  käytännössä  uudet  keksinnöt.  Liike  valta- 
kaupungeissa  on  suurenmoinen. 

Mutta  uuden  maailman  varsinainen  suuruus  ei  kuitenkaan  ole 
tässä.  Pikemmin  se  on  suuri  alueiltaan  ja  varsinkin  Kanada 
asumattomien  seutujensa  valtavuudessa.  Huolimatta  siirtolais- 
tulvasta ja  sen  rajoituksista  on  Yhdysvalloissakin  vielä  paljon 
tyhjiä  seutuja.  Ja  Kanadassa  on  sellaista  vielä  suurin  osa.  Siellä 
on  korpia,  joita  Suomessa  tuskin  voidaan  kuvitellakaan,  siellä  on 
aroja,  joilla  ei  silmänkantamilla  näe  yhtään  ihmisasuntoa. 

Kanadan  maakunnat,  jotka  itsehallintoineen  vastaavat  Ame- 
rikan valtioita  tai  Euroopan  valtakuntia,  ovat  useimmat  suu» 
rempia  kuin  Suomi.  Tämä  on  suuruutta,  välimatkoissa  usein  hir- 
vittävääkin. 

On  kuitenkin  eräs  maakunta,  joka  on  eurooppalaista  pien- 
kokoa,  ja  jota  väestön  tiheyden,  sen  elämän  ja  tapojen  vuoksi  voi 
verrata  johonkin  Euroopan  miellyttävään,  rauhalliseen  syrjä- 
seutuun. 

Se  on  Prince  Edward  Island.  Pinta- alaltaan  se  ei  ole  kuin 
kolmas  osa  Uudenmaan  lääniä,  tosin  enemmän  kuin  puolta  suu- 
rempi Ahvenanmaan  lääniä,  mutta  vain  noin  Kemijärven  pitäjän 
kokoinen.  Neljättä  sataa  sellaista  sopisi  Kanadan  suurimpaan 
maakuntaan  Quebeciin. 

Kuinka  se  on  voinut  tulla  tasavertaiseksi  tuollaisten  jättiläis- 
ten kanssa?  Siihen  on  vaikuttanut  sen  eristetty  saariasema. .  S.c 
ei  ole  kyllä  pariakaan  Suomen  penikulmaa  manteresta,  mutta  sen» 
Kanadan  oloihin  nähden  verraten  vanha  asutus  on  elänyt  omaa 
hiljaista  elämäänsä  ja  valvonut  oikeuksiaan.    Vaikka  ajatus 

Kanadan  maakuntien  yhteisen  liiton  syntymisestä  kiteytyi  ko- 
kouksessa, joka  pidettiin  tällä  saarella  ja  siellä  vieläkin  näytetään 
paikkaa,  jossa  Kanadan  valtiollinen  yhteys  svnnvtettiin?  ei 
Prince  Edward  Islaiid  liittynyt  heti  muitten  mukana  konfede- 
ratsioniin2  vaan  vasta  seitsemän  vuotta  myöhemmin,  silloinkin 
toisten  hartaasta  toivomuksesta.  Newfoundland  ei  liittynyt 
silloinkaan  ja  jäi  pois  Kanadan  nopeasta  kehityksestä,  jäi  taka- 
pajulle, joka  sitä  vieläkin  haittaa. 

Prince  Edward  Island  on  pienuudestaan  huolimatta,  tai  ehkä 
juuri  sen  johdosta,  helmi  Kanadan  maakuntien  joukossa.  Jo 
löytöretkeilijä  Jacques  Cartier  tälle  saarelle  tullessaan  kesä- 
kuussa 1534,  havaitsi  sen  kaikkein  ihanimmaksi  koko  uudessa 
maassa.  Sen  jälkeen  on  viljelys  kohottanut  saaren  kukoistuksen 
kukkaansa. 

Sitä  sanotaan  Kanadan  paratiisiksi.  Tutustuttuani  siihen 
myönnän  sille  monessa  suhteessa  tuon  nimityksen,  ainakin  sellai- 
sena kuin  muinaiset  kreikkalaiset  paratiisiaan  kuvittelivat,  missä 
voi  elää  onnellista  elämää  Arkadian  vihreillä  kentillä,  missä  me- 
hukkaat hedelmät  kasvavat  ja  luonto  on  yltäkylläinen. 

Siellä  on  todellakin  vihreitä  niittyjä,  on  mitä  muhevin  maa- 
perä, joka  todella  kasvaa,  kallioita  ja  vuoria  on  vain  hiukan,  vain 
sen  verran  kuin  vaihteluksi  tarvitaan,  ja  hiekkarantojakin  on 
hipeneksi,  jotta  olisi  sopivat  uimapaikat. 

Maakunta  on  säilyttänyt  täydellisen^  jnaala^unnelmansa. 
Tultuamme  vajaan  tunnin  lauttamatkalla  New  Brunswickin 
Tormentinesta  Bordelliin  ja  sieltä  parissa  tunnissa  maakunnan 
pääkaupunkiin  Charlottet  o  wniin  emme  käsittäneet,  että  tämä  oli 
nyt  kanadalaisen  maakunnan  pää-  ia  suurin  kaupunki.  Sanottiin, 
että  siellä  on  12  000  asukasta,  siis  jotakuinkin  niin  paljon  kuin 
Kotkassa.  Mutta  mistä  niitä  niinkään  paljon  löytyy? ^ Kaupunki 
on  kuin  puistoa,  jonka  sisältä  pilkoittaa  houkuttelevan  näköisiä 
huviloita.  On  jokin  liikekatukin,  jossa  talot  tulevat  kadunrajaan 
ja  jonka  varrella  on  kauppapuoteja,  apteekkeja  ja  muita  sellaisia, 
joita  järjestyneessä  yhteiskunnassa  tarvitaan. 

Autoja  näkyy  liikkeellä  vain  muutamia.  Jokin  vuosi  sitten  oli 

autojen  tuonti  maakuntaan  kielletty.  Tiet  ovat  ylipäänsä  hyviä 
ja  mielellään  niitä  autolla  ajelee  maakunnan  päästä  toiseen.  Ei- 
vät vain  ole  jaksaneet  kestää  kiusausta.  Suuri  maailma  on  lähet- 
tänyt houkutuksensa.  Ja  kun  nyt  autoilla  saa  liikkua,  ovat  mat- 
kailij at,  erittäinkin  amerikkalaiset ,  löytäneet  tämänkin  kolkan, 
tosin  eivät  vielä  hyvin  yleisesti.  Asukkaiden  suloinen  maalais- 
rauha  on  hiukan  häiriintynyt.  Jos  se  rupeaa  kovin  häiriintymään, 
kielletään  varmasti  matkailijoita  uudelleen  tuomasta  autoja. 
Tämä  ei  tapahdu  vanhoillisuudesta,  vaan  siitä,  että  väestö  haluaa 
säilyttää  rauhansa.  Eikähän  siellä  ole  pitkät  matkat  hevosella- 
kaan ajella.  Matkailijoiden  hurjasteluja  ei  kaivata.  Eivätkä 
asukkaat  näy  olevan  kovin  ahneita  kävijäin  dollareillekaan. 
Elävät  he  muutenkin,  kun  vaatimukset  eivät  ole  suuret. 

Maanviljelys  on  luonnollisesti  maakunnan  väestön  pääelin- 
keino r  sellainen  kaiken  kotitarpeen  viljeleminen,  mikä  kuuluu 
ihanteelliseen  maalaisen  elämään.  Sen  aiheuttaa  maaperän  hedel- 
mällisyys. Maa  on  runsaasti  kalkkipitoista  multaa.  Simpukan 
kuoret  ja  muut  sellaiset  ovat  maatuneina  jo  ammoisista  ajoista 
varanneet  kalkin  maahan.  Lisäksi  antaa  merilieko  lannoitusta. 
Ilmanala  on  hyvin  suotuisa.  Meri  ympäröi  joka  puolelta  ja  ta- 
soittaa sään  vaihteluja.  Kesä  on  lämmin  kyllä,  mutta  silti  ei 
kuuma.  Eikä  talvella  ole  sellaisia  pakkasia  kuin  suurimmassa 
osassa  Kanadaa.  Sumujakin  kuuluu  olevan  harvoin. 

Eniten  kasvatetaan  kauraa  ia  perunoita,  viimeksimainittuja 
paljon  myytäväksikin  Yhdysvaltain  etelä-osiin  ja  Länsi-Intiaan, 
missä  tavallinen  peruna  ei  viihdy.  Tämän  lisäksi  riittää  farma- 
reilta myytäväksi  kaikenlaisia  muita  tuotteita,  varsinkin  run- 
saasti hedelmiä. 

Toinen  luonnollinen  elinkeino  on  kalastus.  Meressä  {ff-fr 
Lawrence-lahdessa)  on  runsaasti  turskaa,  silliä,  ostereita  ja  kra- 
pula. Kun  noin  pieni  maakunta  panee  kalastuksen  tuloja  pus- 
siinsa puolitoista  miljoonaa  dollaria,  on  se  kieltämättä  kunnioi- 
tettava saavutus.  Kanadan  parhaimmat  osterit  saadaan  maa- 
kuntaan kuuluvasta  Malpequen  lahdesta.  Jos  New  Yorkin, 
Bostonin  tai  Philadelphian  hienoimmissa  ravintoloissa  pyydät 

parhaita  ostereita,  niin  silloin  saat  joko  Chesapeaken  tai  Malpe- 
^quen. 

Vaikka  saari  on  puutarhamaista  lehdikköä,  ei  siellä  ole  puu- 
tavaraliikettä myyntiä  varten.  Myöskään  ei  siellä  ole  kaivoksia. 

Mutta  saarella  on  kehittynyt,  omituista  kyllä,  hopeakettujen 
kasvatus,  joka  on  ollut  uran  uurtajana  ja  tien  näyttäjänä  koko 
maailmalle.  Ketuista  se  ansaitsee  vuosittain  noin  puolitoista 
miljoonaa  dollaria. 

Kun  otetaan  huomioon  saaren  pienuus  sekä  se,  että  siellä  asuu 
vain  90  000  henkeä,  ei  sen  tuotanto  ole  vähäinen.  Maanviljelys 
elättää  väestön  ja  sen  lisäksi  se  saa  liikojen  myynnistä  runsaat 
taskurahat.  Lisäksi  väestö  saa  kalastuksesta  ja  ketuista  yh- 
teensä kolme  miljoonaa  dollaria.  Köyhyys  ei  näin  ollen  ole 
lähellä. 

Väestö  on  melkein  kauttaaltaan  englantilaista,  vain  hiukan  on 
ranskalaisia.  Siirtolaisia  ei  sinne  juuri  saavu,  kun  ei  ole  uudis  - 
maita  eikä  teollisuustöitä.  Ajellessamme  autolla  maakunta- 
parlamentin  erään  jäsenen  (varsinaiselta  ammatiltaan  lääkäri) 
ystävällisesti  näytellessä  ihanaa  maakuntaansa,  johon  hän  oli 
suuresti  kiintynyt,  kyselin,  missä  hinnassa  maat  ovat  tai  olisiko 
niitä  ollenkaan  siirtolaisen  saatavina.  Hän  sanoi,  että  ainahan 
niitä  voisi  jonkin  löytää,  sillä  sielläkin  silloin  tällöin  joku  tulee 
kaupunkikuumeeseen.  Voisi  ehkä  saada  valmiin  farmin  35  dol- 
larin hinnasta  eekeriä  kohti.  Hyvin  rakennetut  ja  viljellyt  tilat 
ovat  tosin  kalliimpia.  Joku  tanskalainen  kuuluu  takavuosina 
tulleen  ja  menestyvän  hyvin. 

TURKISELÄINTEN  KASVATUS. 

Turkiseläinten,  varsinkin  hopeakettujen  kasvatus,  »turkis- 
farmaus»  (fur  farming)  on  Kanadassa  suurtuotantona  peräisin 
Prince  Edward  Islandilta.  Sieltä  on  se  levinnyt  yli  koko  maan. 
jopa  muihinkin  maihin.  Jos  vieläkin  etsitään  parhaiten  jalostet- 
tuja ja  puhdasrotuisimpia  eläimiä,  saadaan  ne  tuolta  saarelta. 

On  muuten  omituista,  että  tämä  elinkeino  ensin  periytyi  juuri 
tuolle  pienelle,  matalalle  saarelle,  jossa  kettuja  ei  ole  tavattu  vil- 
leinä pitkän  pitkiin  aikoihin  ja  jossa  on  vain  poikkeuksellisesti 
kallionrotkoja  ja  muuta  sellaista  luontoa,  mitä  on  pidetty  kettu- 
jen viihtymiselle  välttämättömänä. 

Joka  tapauksessa  ne  viihtyvät  hyvin  tällä  saarella  ja  kasvavat 
kauniiksi  aitausverkkojensa  sisällä.  Jos  maaperä  on  kivikkoa,  se 
on  eduksi,  mutta  kasvatetaan  niitä  aivan  niittymaallakin.  Ei  ole 
aina  edes  varjopuitakaan  niiden  olotiloja  suojaamassa. 

Viivyin  tunnin  pari  eräällä  sellaisella  suurfarmilla,  missä  ket- 
tujen kasvatus  on  järjestetty  melkein  tieteelliselle  pohjalle. 
Aitaus  oli  kuivassa  mäntymetsässä.  Aitauksien  verkko  ei  ollut 
kuin  ehkä  miehen  mittainen.  Mutta  verkkoa  oli  täytynyt  upottaa 
syvälle  maan  sisään  ja  siellä  kääntää  sisäänpäin,  jottei  kettu  saisi 
kaivamallakaan  koloa  ulos.  Ja  aivan  välttämätöntä  on,  että 
aitauksessa  on  samanlainen  verkkokatto  kuin  sivutkin.  Aitaus 
on  suuri  tai  oikeammin  niitä  oli  useampia,  vain  kapeat  käytävät 
välissä  hoitajien  liikkumista  varten.  Aitaukset  on  jaettu  pienen 
huoneen  suuruisiin  osastoihin.  Kussakin  osastossa  pidetään  yksi 
kettu  tai  pariskunta.  Penikoita  on  useampia  yhdessä. 

Tällä  farmilla  oli  näitä  osastoja,  kettuhuoneita,  satoja,  olihan 
se  saaren  suurimpia.  Huoneiden  sisustus  ei  ollut  komea  eikä 
suuria  kustannuksia  vaativa.  Oli  kyllä  joitakin  varsinaisesti 
tehtyjä  kettukoppeja,  pienen  tuvan  mallisia,  mutta  sellaiset  eivät 
tunnu  olevan  välttämättömiä.  Sanottiin,  että  sellaiset  kuuluvat 
pikemmin  eläintarhoihin,  missä  ketut  ovat  näytteillä.  Enim- 
mäkseen oli  vain  korokkeille  nostettuja  pakkalaatikoita.  Tär- 
keintä on,  että  katto  on  tiivis  ja  että  käytävä  koppiin  on  pit- 
kähkö, mutkikas,  torven  muotoinen. 

Kuljimme  aitausten  sivuja  hoitajan  johtamana.  Hän  selitti, 
että  kutakin  eläintä  tulee  pitää  tarkasti  silmällä,  jotta  olisi  aina 
valmis  auttamaan  mahdollisen  sairauden  tai  muun  sattuessa. 
Kuitenkaan  ei  ole  hyvä  häiritä  niitä  alinomaa  läsnäolollaan.  Sen 
vuoksi  ei  mielellään  kuljeteta  vieraita  kettuja  katsomassa.  Kettu 
ei  pidä  ihmisscurasta  muulloin,  paitsi  saadessaan  ruoka-  ja  juoma- 

astiansa  täytetyiksi.  Penikkana  se  kyllä  tottuu  kesyksi.  Hoitaja 
kutsui  kettuja  nimeltä  ja  ne  antoivat  mielellään  ottaa  syliinkin. 

Mutta  vanhemmiten  kettu  arkiintuu.  Kovin  epäluuloiset,  jopa 
vihaiset  silmät  loistivat  vastaamme  melkein  joka  osastosta. 
Näyttää  siltä,  että  vankilaelämään  ne  eivät  täysin  totu  vielä 
monessakaan  polvessa. 

»Hopeaketut»  ovat  oikeastaan  mustia,  joiden  turkkim^tulee 
enemmän  tai  vähemmän  valkeita,  hopeankiiltoisia  karvoja.  Arvo 
riippuu  hopeanvälkynnästä.  Hinnan  ero  on  niin  suuri,  että  pa- 
remmin kannattaa  ottaa  kalliita,  mahdollisimman  kiiltoisia 
kuin  mustia,  joissa  valkeata  on  vain  merkiksi.  Hännänpään  val- 
koisuus on  hyvä  tuntomerkki  ja  siitä  voi  tottunut  arvostella  nuo- 
ren ketun  arvon. 

.Hopeakettujen  kasvatus  on  saarella  yli  neljäkymmentä  vuotta 
vanha.  Charles  Dalton  j a  Robert  Oulton  olivat  ensimmäiset,  jotka 
rupesivat  niillä  kokeilemaan.  He  menestyivät  hyvin  ja  pian  tuli 
toisiakin  yrittämään.  Ennen  maailmansotaa  olivat  hinnat  par- 
haimmillaan. Silloin  saatiin  siitoskettup arista  korkein  hinta 
35  000  dollaria.  Nyt  saa  parin  jo  kahdella  tuhannella,  jopa  hal- 
vemmallakin. Rehellisten  myyjien  ja  ostajien  turvaamiseksi  on 
perustettu  hopeaketun  kas vattaiain  yhdistys,  joka  on  laajennettu 
koko  Kanadaa  koskevaksi,  vaikka  sen  johto  on  Prince  Edward 
Islandilla.  Se  antaa  siitoseläinten  ostajille  sukutaulut  ja  takaa 
kettujen  arvon. 

Nyt  on  saarella  alettu  harjoittaa  hopeakettujen  hoitoa  myös 
muun  maatalouden  yhteydessä.  Samoin  kuin  pidetään  koti- 
eläiminä sikoja,  kanoja  ja  muita,  on  takapihalla  aitaus  myös 
muutamaa  kettuparia  varten. 

Tämä  viljelys  on  levinnyt  yli  koko  Kanadan.  Nyt  ei  enää  pieni 
Prince  Edward  Island  ole  maakunnista  tuottavin.  Quebec  on 
voittanut  sen  laajuutensa  vuoksi.  Mutta  varsinaisena  elinkeinona 
se  on  vielä  saarella. 

Nyt  kasvatetaan  aitauksissa  jo  muitakin  villejä  turkiseläimiä 
kuin  hopeakettuja»  Ristiketut,  valkoiset  ketut  ...(naalit)  ja  sini- 
ketut, jopa  paikoin  tavalliset  kehäketutkin  ovat  tulleet  yleisiksi. 

Kun  tavallisten  kettujen  turkisten  hinta  näyttää  olevan  nouse- 
massa ja  muitten  laskemassa  ja  kun  ne  viihtyvät  parhaiten  vanki- 
lassa sekä  tuottavat  suurimpia  ja  tuuheimpia  turkiksia,  lienee 
syytä  kiinnittää  erityistä  huomiota  sen  jalostamiseen  siellä,  missä 
ravinto  on  halpaa. 

On  luonnollista,  että  eläinten  kasvatus  turkisten  vuoksi  riip- 
puu tarjottavista  hinnoista.  Ja  hintoihin  taas  vaikuttaa  paljon 
muoti,  joka  on  hyvin  oikullinen.  Kauan  kuitenkin  kulunee, 
ennenkuin  turkikset  joutuvat  pois  käytännöstä.  Hopeakettujen 
kasvattajat  vakuuttavat,  että  näitä  turkiksia  tarvitaan  aina. 
Sellainen  vakuuttaminen  yleisölle  on  heidän  liike- etujensa  mu- 
kaista, varsinkin  pysyttääkseen  siitoseläinten  hinnat  korkealla, 
mistä  tällä  saarella  on  suurempi  tulo  kuin  itse  turkiksista.  Mutta 
kun  kaikkialla  maapallolla  aletaan  myös  kasvattaa  hopeakettuja, 
voi  tulla  liikatuotantoa.  .Hinnat  ovat  alentuneet  aika  lailla  puo- 
lessatoista vuosikymmenessä.  Jos  muoti  muuttuu  ja  hopeaketun 
turkiksen  tilalle  joutuu  jokin  muu  kettu,  majava  tai  mikä  ta- 
hansa, ovat  suuret  siitoseläinten  ostoon  uhratut  varat  vaarassa. 
Mutta  ammatti  säilyy. 

Nykyjään  tuottavat  Kanadassa  vesirotat  enemmän  kuin  hopea- 
kettu tai  majavakin.  Sitäkin  kasvatetaan  jo  paljon  tarhoissa  ja  se 
lisääntyy  nopeasti.  On  olemassa  muitakin  turkisfarmeja,  haisu- 
näädän, jopa  majavankin  kasvattamiseksi.  Majava  ja  useat 
muut  menestyvät  toistaiseksi  huonosti  tarhoissa,  mutta  ehkä 
niitäkin  voidaan  totuttaa. 

Joka  tapauksessa  se  aate,  mikä  kaupallisessa  merkityksessä 
toteutui  ensiksi  Prince  Edward  Islandilla,  villieläinten  kasvatta- 
minen turkisten  vuoksi,  synnytti  uuden  elinkeinon,  jonka  merki- 
tys lisääntyy  sitä  mukaa  kuin  yletön  pyynti  ja  asutuksen  laajene- 
minen hävittää  turkiseläimet  vapaudestaan. 

QUEBEC. 

Quebecin  maakunta  on  monessa  suhteessa  poikkeuksellinen 
Kanadan  toisiin  maakuntiin  verrattuna.    Asutus  useimmissa 

muissa  on  aivan  nuorta,  mutta  Quebecillä  on  todella  muinais- 
muistoja, sillä  siellä  on  ollut  pysyväistä  valkoista  asutusta  jo 
lähes  neljäsataa  vuotta.  Vanhin  väestö  on  ollut  kauttaaltaan 
ranskalaista.  Ja  yhä  vieläkin,  vaikka  se  lukumäärältään 
nousee  jo  vähän  yli  kahden  ja  puolen  mii j oonan ,  on  siinä 
viisi  kuudetta  osaa  ranskalaista  syntyperää.  Montrealin  vähän 
yli  miljoonaisesta  väestöstä  on  ehkä  400  000  muita  kuin 
ranskalaisia.  Myöskin  niin  sanotut  itäiset  pitäjät  (Eastern 
Township),  jotka  saivat  asukkaansa  Amerikan  loj alisteista,  ja 
toiset  kaupungit  ja  erittäinkin  maaseutu  on  melkein  kauttaal- 
taan ranskalaista.  Monella  seudulla  ei  tule  ollenkaan  toimeen 
englanninkielellä.  Sen  jälkeen  kuin  Uusi  Ranska,  joksi  asuttua 
K  an  adaa  aikoinaan  sanottiin,  joutui  Englannille,  ei  ranskalaista 
siirtolaisuutta  ole  tähän  maahan  juuri  ollenkaan  tapahtunut, 
mutta  vanha  aines  on  ollut  nopeasti  lisääntyvää  ja  niin  se  on 
jaksanut  pitää  asemansa  tässä  maakunnassa  siitä  huolimatta,  että 
englantilaisetkin  ovat  sinne  pyrkineet.  Eikä  liene  maapallolla 
toista  paikkaa,  missä  kansallisuustunne  ja  sen  säilyttäminen 
olisi  niin  vaistomaisen  syvää  kuin  Quebecin  ranskalaisilla. 

Quebecin  maakunta  on^Kanjadan jsjmrm.  Eurooppaan  verrat- 
tuna se  ulottuu  Pariisin  tasolta  Jyväskylän  leveysasteelle  saakka. 
Sen  pinta-ala  on  706  834  neliö  mailia,  siis  se  on  lähes  viisi  kertaa 
Suomea  suurempi.  Sen  suurin  pituus  idästä  länteen  on  1  350 
mailia.  Pohjoisessa  siihen  kuuluu  enin  osa  Labradpria.  Viime 
vuosiin  saakka  luettiin  siihen  kuuluvaksi  melkein  koko  Labra- 
dorin  niemimaa.  Ainoastaan  kapea  rantakaistale  myönnettiin 
Newfoundlandille  tämän  erillisen  dominion  kalastuksen  vuoksi, 
mutta  pari  vuotta  sitten  Englannin  korkein  oikeus  lopullista 
rajaa  määrätessään  antoi  sille  tuon  kaistaleen  lisäksi  melkein 
Suomen  kokoisen  alueen  Labradorista. 

Labrador  —  eli  XJngawa;  kuten  Quebecin  osaa  sanotaan  —  on 
vielä  melkein  tutkimatonta.  Todellisuudessa  kaikki  se.  mikä  on 
Sagvenay-joen  rantaseutujen  pohjoispuolella,  on  erämaata,  missä 
on  vain  pieniä  ryhmiä  intiaaneja  ja  pohjoisessa  eskimoja.  Rans- 
kalaiset turkispyy täjät  ovat  siellä  retkeilleet  parin  sadan  vuoden 

ajan  ja  monia  heistä  on  sinne  jäänyt  ja  jnennyt  naimisiin  alku- 
asukkaitten kanssa,  joten  sekarotua  on  jonkin  verran  olemassa. 

St  Lawrence- joki  kulkee  suurimmalta  osaltaan  tämän  maa- 
kunnan läpi.  Se  onkin  Quebecin  valtaväylä  ja  elonantaja.  Joen 
laakso,  joka  on  paikoin  hyvin  leveä,  on  matalaa  ja  viljavaa.  Ala- 
juoksun puolella  sen  laakso  on  ehkä  jonkin  verran  hiekkaperäistä. 
Mutta  heikkoon  satoon,  minkä  eurooppalainen  huomaa  tullessaan 
junalla  Quebecin  kaupungista  Montrealiin,  vaikuttaa  sekin,  että 
ranskalaiset,  jotka  täällä  ovat  hyvin  vanhoillisia,  eivät  ole  tottu- 
neet uusiin  viljelystapoihin.  Suomalainen  saisi  voimaperäisyydel- 
lään  maat  paremmin  tuottamaan.  Mutta  suomalaisen,  kuten 
yleensä  kaikkien  ei-katolilaisten,  ei  ole  hauska  joutua  pysyväi- 
sesti  heidän  keskuuteensa.  He  eivät  näe  mielellään  naapureinaan 
muita  kuin  ranskalaisia.  Korkeintaan  he  voivat  suvaita  irlanti- 
laisia tai  muita  katolilaista  uskoa  tunnustavia.  Eräs  suomalainen 
yritti  ostaa  maata  heidän  seudultaan.  Ennenkuin  kaupasta  pää- 
tettiin, tuli  tilaisuuteen  katolilainen  pappi,  joka  toimitti  tarkat 
tiedustelut.  Kun  tuli  selväksi,  että  henkilö  oli  luterilainen,  koho- 
tettiin hintaa  niin,  että  kauppa  tuli  mahdottomaksi.  Rengikseen 
ranskalaiset  farmarit  ottavat  kyllä  suomalaisenkin,  joka  on  kova 
työntekijä  ja  jolla  sitten  teetetäänkin  kaikki  mahdolliset  ja  mah- 
dottomat. Mutta  kun  tällainen  renki  on  muutamia  päiviä  ollut 
työssä,  saapuu  hänen  luokseen  katolilainen  pappi  käännyttämään 
»ainoaan  autuaaksi  tekevään»  uskoon.  Joskus  sattuu  suomalainen 
sairastumaan  ja  kuolemaan  heidän  keskuudessaan.  Kuolin- 
todistuksessa hänet  melkein  poikkeuksetta  ilmoitetaan  katolilai- 
seksi. Arvatenkin  hän  on  ennen  loppuaan  saanut  katolilaisen 
»viimeisen  voitelun». 

Suomalaiset,  jotka  ovat  metsätöissä,  suurilla  pato-  ja  sähkö- 
laitos- y.  m.  rakennuksilla  tämän  maakunnan  eri  osissa  joutuneet 
ranskalaisten  kanssa  tekemisiin,  sanovat  heitä  »pettäjiksi».  Koke- 
muksesta he  ovat  tämän  huomanneet.  Pääkonsulinvirastoon  ei 
mistään  työmailta  tule  niin  paljon  valituksia  kuin  ranskalaisilta 
siitä,  että  työnantaja  ei  ole  maksanut  sovittua  palkkaa.  Ranska- 
laiset ottavat  suurilta  yhtiöiltä  metsäurakoita,  hankkivat  sinne 

työväkeä,  siirtolaisia,  ja  teettävät  työtä  niin  paljon  kuin  mie- 
hestä suinkin  lähtee.  Kuukausien  työn  lopputilityksessä  jää  teki- 
jälle useinkin  hädin  tuskin  niin  paljon,  että  pääsee  takaisin 
Montrealiin.  Mihin  ansio  on  hävinnyt?  Kielentaitamaton  ei  siitä 
saa  selvää.  Pääkonsulinviraston  tiedusteluun  ilmoittaa  ranska- 
lainen työnantaja  (jappari),  että  mies  esimerkiksi  metsätyössä  oli 
muka  kaatanut  lahoja  tukkeja  tai  pinonnut  lahoja  halkoja,  joista 
ei  mitään  makseta.  Tukit  ja  halot  on  vedetty  pinoamispaikalta 
pois  yhteiseen  kasaan,  josta  on  mahdoton  tutkia,  mikä  oli  kenen- 
kin pinosta.  Samoin  farmitöissä  ranskalainen  on  ehkä  palkannut 
rengin  kesäaikana  sopien,  että  työtä  on  yli  talvenkin.  Kun  tulee 
kysymys  talvipalkasta,  hän  selittää  pitäneensä  miestä  vain 
armeliaisuudesta.  Hän  ei  muka  olisi  ansainnut  ruokaansakaan. 
Ja  kuitenkin  on  mies  saanut  tehdä  työtä  varhaisesta  aamusta 
myöhään  iltaan  —  isäntä  itse  ei  paljon  vaivaannu,  kun  hänellä 
on  renki  käytettävänään. 

Tämä  arvostelu  ei  luonnollisesti  koske  ranskalaisia  yleensä, 
mutta  tapaukset  ovat  siksi  monesti  uusiintuvia,  ettei  niitä  voi 
lukea  poikkeuksiksikaan.  Ranskalainen  talonpoika  on  yleensä 
sangen  vähän  valistunut.  Lukutaito  ei  ole  heidän  keskuudessaan 
yleinen.  Mutta  kirkossaan  he  uskollisesti  käyvät,  ja  pappi  on 
heidän  neuvonantajansa  ja  kaikki  kaikessa.  Pappi  ei  johda 
ainoastaan  heidän  hengellisiä,  vaan  myös  maallisiakin  asioitaan. 
Mitkään  uudemmat  aatteet  eivät  ole  päässeet  tämän  kansan 
keskuuteen  tunkeutumaan.  Lakkoja  ei  Quebecin  työmailla  palk- 
kojen parantamiseksi  tai  muun  syyn  takia  voi  syntyä,  sillä,  jos 
muut  kansallisuudet  sellaista  yrittäisivät,  niin  ranskalaiset  rik- 
koisivat sen. 

Sosiaalisissa  ja  muissa  uudistuksissa  on  Quebecin  maakunta 
kaikkein  enimmän  jäljessä,  vaikka  asutus  onkin  vanhinta. 

Sivistynyt  ranskalainen  on  hieno  ia  puoleensa  vetävä.  Hänessä 
on  sitä  viehättävyyttä,  mikä  tälle  rodulle  Euroopassakin  on 
omfriflfstfin  Heillä  on  suuria,  nykyaikaisia,  tosin  enimmäkseen 
yltiökatolilaisia  sanomalehtiä  sekä  omintakeista  kirjallisuutta. 
Heidän  valtalehtensä,  La  Presse,  on  sangen  valppaasti  toimitettu 

ja  ilmoitetaan  sen  olevan  kooltaan  suuremman  ranskankielisen 
sanomalehden  maailmassa. 

Maakunnan  kaikki  huomattavimmat  kaupungit  ovat  St  Law- 
rence-joen  laaksossa,  joka  on  verraten  tiheään  asuttua. 

Laakson  eteläpuolella  Yhdysvaltoja  vastaan  on  vuoria,  joista 
jokin  kohoaa  3  000  jalarfHkorkeuteen.  Etelärannan  kaakkoisin 
osa,  Gaspe-niemimaa,  joka  on  hyvin  vuorista,  on  tunnettu  siitä, 
että  siellä  kasvaa  mitä  erilaisimpia  puita,  varsinkin  lehtipuita. 
Maakunta  on  yleensä  tunnettu  runsaista  puulajeistaan.  Gaspe^on 
tässä  suhteessa  aivan  erikoinen.  Suomeenkin  sieltä  on  toimitettu 
sellaisia  erikoisia  lajeja,  joita  meillä  itsellä  ei  kasva. 

Laakson  pohjoispuolella  on  yhtenäinen  vuorijono,  Laurentidit, 
jotka  ulottuvat  mereen  saakka.  Ne  ovat  kuulut  kauneudestaan. 

Maakunnan  läntisimpänä  rajana  on tt  a  wa- j ol$i .  joka  Ste  Anne 
de  Bellevuen  kohdalla  (Montrealista  parikymmentä  W^a)  laskee 
St  Lawrenceen.  Se  seutu  on  ihanaa.  Siellä  on  kauniisti  sijoitet- 
tuna McDonaldin  englanninkielinen  maanviljelysyliopisto  laa- 
joine ruohokenttineen  ja  istutuksineen.  Leveät  joet  kaartavat 
molempia  sivuja  ja  pohjoisesta  häämöttää  vuorten  huippuja,  joi- 
den rinteellä  on  ranskalainen  luostari  ja  maanviljelyskoulu  Oka. 
Siellä  valmistetaan  Oka-juustoa,  joka  on  suosittu  sekä  Kana- 
dassa että  Euroopassa. 

Kaunis  on  myös  St  Maurice  River,  joka  Quebecin  ja  Montrealin 
kaupunkien  keskivälissä  laskee  Three  Riversin  kohdalla  valta- 
jokeen.  Se  on  400  mailia  pitkä.  Sen,  erittäinkin  suuhaarojen 
varsilla,  on  Kanadan  suurimpia  puuhiomoja  ja  paperitehtaita. 
Yksi  sellainen  on  komeitten  Shawinigonin  putousten  luona.  Ete- 
lästä tulee  St  Lawrenceen  viljavien  ja  asuttujen  seutujen  läpi 
Richclieu-joki.  joka  on  Chamblvn  vläpuolella  kanavoitu  Chain- 
plain-järveen,  niin  että  sitä  kautta  pääsee  pienemmillä  aluksilja 
St  Lawrencelta  Hudsoniin  ja  sitä  myöten  New  Yorkiin  saakka. 
Kauniista,  Kallavettä  muistuttavasta  Champlain -järvestä  kuuluu 
pohjoinen  osa  Quebeciin  ja  eteläinen  New  Yorkin  valtioon. 
Rautatie,  kuten  Kallavedelläkin,  on  rakennettu  järven  poikki. 
Sitä  myöten  pääsee  puolessa  vuorokaudessa  Montrealista  .New 


310 


KANADAN -KIRJA 


Yorkiin.  Siellä  on  rajalla  tulli-  ja  passintarkastusasema  Rouses 
Point,  monelle  suomalaisellekin  tuttu.  Tarkastukset  suoritetaan 
kyllä  junassa,  ja  jos  paperit  ovat  kunnossa,  ei  niissä  kulu  aikaa. 
Autoliikenne  tämän  aseman  kautta  on  varsinkin  kesäisin  hyvin 
vilkas.  Senkin  selvittäminen  on  järjestetty  nopeaksi  ja  käytän- 
nölliseksi. Mutta  salakuljettajat  joutuvat  ahtaalle.  Ja  niillä, 
jotka  ovat  laittomasti  yrittäneet  Kanadasta  Valtojen  puolelle,  on 
Rouses  Pointista  surullisia  muistoja. 

Saguenav- joesta,  joka  on  nykyisen  asutuksen  rajana  pohjoi- 
sessa^ on  jo  edellä  mainittu.  Muutamia  vuosia  sitten  olivat  sen 
valtavat  vesivoimat  vielä  käyttämättä.  Sen  ja  sen  lähdejärven, 
verraten  kookkaan  St  Jojrnjn^jynnoilla  oli  pieniä  niin  ja  näin 
toimeentulevia  ranskalaisia  kyliä  sekä  farmeja.  Ja  järven  länsi- 
rannalle oli  metsäpalojen  jälkeen  kasvanut  mustikoita  niin,  että 
niitä  sanotaan  olleen  ja  olevan  edelleen  enemmän  kuin  missään 
muualla.  Mustikanpoiminta,  jota  hallitus  on  ohjannut,  on  anta- 
nut jotakuinkin  hyviä  tuloja  väestölle. 

Saguenay-joki  on  kyllä  jo  valkoisen  asutuksen  alkuajoista 
saakka  ollut  tunnettu,  mutta  sen  merkityksen  teollisuudessa 
huomasivat  vasta  puutavaraliikkeen  harjoittajat  Price -veljekset. 
He  perustivat  ensin  sahat  ja  sitten  hiomot  Chicoutimiin  sekä 
Kenogamiin.  Alussa  siellä  työskenneltiin  vaatimattomasti.  Vih- 
doin sai  Price  Bros-yhtiö  amerikkalaisen,  tupakalla  rikastuneen 
miljoonamiehen  Duken  kiinnittämään  seutuun  rahojaan.  Ryh- 
dyttiin ensin  rakentamaan  sulkuja  sähkölaitoksia  varten  Isle 
Malignessa,  joen  niskapuolella.  Sitten  tulivat  voimalaitokset. 
Kun  ne  oli  saatu  valmiiksi,  alettiin  samanlainen  työ  vähän  alem- 
pana Chute  de  Caronilla.  Taaskin  tuli  suuria  sähkötehtaita, 
eivätkä  ne  työt  vieläkään  ole  lopussa.  Tästä  joesta  otetaan  jo 
satoja  tuhansia  hevosvoimia  ja  voidaan  ottaa  hyvän  joukon  toista 
miljoonaa! 

Nämä  erämaassa  valmistuvat  voimamäärät  oli  tarkoitus  johtaa 
Yhdysvaltain  puolelle  teollisuuden  palvelukseen.  Mutta  Que- 
becin lainlaatiiakunta  teki  lain,  jonka  mukaan  sähkövoimaa  ei 
saanut  siirtää  rajan  yli.  Ei  auttanut  muu  kuin  ryhtyä  perusta- 

maan  tehtaita  itse  maakuntaan.  Huomattavin  tätä  voimaa  käyt- 
tävä on  maailman  suurin  aluminiumitehdas.  Se  rakennettiin 
voimalähteen  ääreen.  Muutamassa  vuodessa  syntyi  Arvidan 
kaupunki.  Nämä  ovat  aivan  viime  vuosien  tapahtumia. 

Suomalaiset  ovat  olleet  sangen  huomattavasti  mukana  kaikkia 
näitä  laitoksia  rakentamassa.  Rakennus  aikoina  on  heitä  ollut 
siellä  suuret  määrät  ja  on  jäänyt  sinne  pysyväisestikin.  Heillä  on 
omia  taloja  ja  liikkeitä.  Milloin  ei  ole  rakennustöitä,  toimivat 
suomalaiset  J^jj^zX^lj^3l^lMi^i}}^  metsäalueilla.  Suomalaisten 
ja  ranskalaisten  välit  eivät  ole  hyvät,  vaikka  ranskalaisten  liike- 
miesten, kauppiaiden  ja  muiden  on  ollut  pakko  ottaa  suomen- 
kielen taitoisia  palvelukseensa.  Suomalaisia  syytetään  juopotte- 
lusta  ja  muustakin  huonosta  elämästä.  Kuitenkin  paikkakunnan 
ranskalaiset  poliisimiehet,  jotka  luonnollisesti  ovat  joutuneet 
suomalaistenkin  kanssa  tekemisiin,  ovat  minulle  tunnustaneet, 
etteivät  suomalaiset  ole  sen  pahempia  kuin  muutkaan  ulkomaalai- 
set. Tuollaisilla  uusilla  seuduilla  on  elämä  aina  jonkin  verran 
rajua,  ja  lienee  syytä  suomalaisissakin.  Todempaa  on  se,  että 
suomalaiset  kuuluvat  olevan  huonoimpia  säästämään.  Ansiot 
eivät  kyllä  ole  suuret,  sekatyömiehen  palkka  on  kymmentunti- 
selta työpäivältä  tavallisesti  kolme  ja  puoli  dollaria.  Unkarilaiset, 
puolalaiset  ja  monet  muut  tekevät  siitäkin  melkoisia  säästöjä.  Ja 
onhan  säästäjiä  suomalaistenkin  joukossa,  mutta  monen  ansiot 
menevät  turhaan. 

Samaa  säästämiskyvyn  puutetta  valitetaan  kansalaisistamme 
muuallakin.  Eräs  metsätyönantaja  Montrealin  lähellä,  mies, 
jolla  on  vuosikausia  ollut  pääasiassa  suomalaisia  työssä,  valitti 
minulle,  ettei  mikään  kansa  ole  niin  kevytmielinen  rahojen  tuh- 
lauksessa kuin  suomalainen.  Voi  olla,  että  suomalaisilla  on  suu- 
remmat elämänvaatimukset  kuin  slaaveilla  ja  eteläeurooppalai- 
silla, mutta  tosiasia  on,  että  meikäläisiltä  kuluu  paljon  sellaiseen, 
mikä  ei  nosta  elämisen  tasoa,  vaan  päinvastoin  alentaa. 

Se  kuitenkin  on  yleinen  tunnustus,  että  suomalainen  voi  olla,  ja 
useimmiten  onkin,  paras  työmies,  missä  ruumiinvoimia  ja  kestä- 
vyyttä  kysytään.  Tätä  vakuutti  minulle  Mr.  J.  H.  Cothran,  joka 

oli  Isle  Malignen  töiden  pääjohtaja  ja  joka  juuri  keräsi  noille  seu- 
duille suomalaisia.  Ja  tätä  todistaa  Price-veljesten  metsätyö- 
osaston  pääjohtaja,  joka  minulle  kerran  ilmoitti  olevansa  halukas 
panemaan  työstä  pois  kaikki  muut,  yksinpä  ranskalaisetkin,  jos 
vain  voi  olla  varma  siitä,  että  saa  pysyväisiä  suomalaisia  työ- 
miehiä. 

Niin,  siinäpä  on  toinen  valitus  suomalaisia  vastaan.  Pysy- 
väinen työmies!  Useimmat  suomalaiset  eivät  osoittaudu  pysy- 
väisiksi. Kun  he  ovat  olleet  jonkin  aikaa  työssä  ja  ehkä  vähän 
saaneet  säästymään,  tulee  heille  halu  »kuitata».  Vaikka  työtä 
olisi,  lähtevät  he  pois,  ehkä  Montrealiin  »hauskaa»  pitämään, 
ehkä  jonnekin  muualle,  missä  ovat  kuulleet  maksettavan  muu- 
tamia centtejä  enemmän  tunnilta.  Nuo  muutamat  centit  olisivat 
kyllä  hyvät  —  sillä  30  ja  35  centtiä  tunnilta  ei  ole  paljon  Kana- 
dassa raskaasta  työstä.  Mutta  seikkailunhaluiset  ja  parempaa  et- 
sivät joutuvat  monesti  huomaamaan,  että  uusi  paikka  ei  ole 
yhtään  parempi,  työn  kestäväisyys  ehkä  epävarmempi.  Ja  mat- 
koihin on  mennyt  kalliit  säästöt.  Kokemus  on  osoittanut,  että  ne, 
jotka  ovat  pysyväisessä  työssä  huonommallakin  palkalla,  ovat 
saaneet  enemmän  säästöön  kuin  ne,  jotka  levottomina  aina 
»parasta»  etsivät. 

Samaa  pysyväisyyden  puutetta  valittavat  ne,  jotka  pitävät 
suomalaisia  palvelijattaria.  Tyttö  on  paikassa  jonkin  aikaa, 
emäntä  on  opettanut  kieltä  taitamattoman  kädestä  pitäen  teke- 
mään tehtävät.  Jos  se  oppiminen  ei  ole  helppoa  opetettavalle,  ei 
se  ole  helppoa  opettajallekaan.  Mutta  kun  emäntä  on  saanut 
tytön  opetetuksi  ja  toivoo,  että  nyt  tehtävät  sujuisivat,  niin  tyttö 
yht'äkkiä  jättää  paikan. 

Jatkaaksemme  Quebecin  maakunnan  kuvausta  siirrymme  toi- 
selle pitkäaikaiselle  työmaalle.  Euroopasta  Kanadaan  tulija 
joutuu  St  Lawrence-lahdessa  sivuuttamaan  Anticos  ti- saaren.  Se 
on  kookas  saari,  135  mailia  pitkä  ja  30 — 40  mailia  leveä,  siis  jota- 
kuinkin niin  suuri  kuin  Uudenmaan  lääni.  Saari  on  ollut  melkein 
kauttaaltaan  metsän  peitossa.  Paperiyhtiöt  ostivat  sen  ja  alkoi- 
vat sieltä  ottaa  puutavaroita.  Metsänhakkuuta  on  nyt  kestänyt 

muutamia  vuosia  ja  kestää  edelleen.  Alusta  pitäen  on  sielläkin 
ollut  suomalaisia,  vaikka  viime  aikoina  vähenevässä  määrässä. 
Yhtenä  syynä  vähenemiseen  siellä,  kuten  monessa  paikassa  tässä 
maakunnassa  muuallakin,  on  maakuntahallituksen  antama  ohje, 
että  työt  on  varattava  etupäässä  maakunnan  omalle  väestölle. 
ranskalaisille,  jotka  ovat  jo  pitkän  aikaa  osoittaneet  taipumusta 
siirtyä  Yhdysvaltain  puolelle,  missä  he  saavat  parempia  palk- 
koja ja  mihin  heillä  on  vapaa  pääsy.  Varaten  heille  pysyväistä 
työtä  omassa  maakunnassa  koetetaan  heitä  pysyttää  kotona. 

Aiiticostin  saari  ei  ollut  ainakaan  alkuaikoina  ihanteellinen  työ- 
paikka. Se  oli  korpi,  joka  oli  sangen  vähän  yhteydessä  mmm 
maailman  kanssa:  joskus  oli  liikenne  kokonaan  katkennut  jää- 
esteiden vuoksi.  Huonot  varusteet  tekivät  olot  tukaliksi.  Syntyi 
tauteja,  joihin  suomalaisiakin  kuoli. 

Yleensä  on  Kanadan,  erittäinkin  Quebecin  maakunnan  metsä- 
työoloista  mainittava,  että  työläisten  asunnot ,  kä mpät ^  eiyät 
täytä  suomalaisen  kohtuullisia  vaatimuksia.  Ne  ovat  useinkin 
hatarat,  joten  kylmä  ilma  pääsee  seinän  raoista.  Ne  ovat  myös 
ahtaat,  oikeastaan  vain  nukkumiseen  tarkoitetut.  Paremmilla- 
kaan työmailla  ei  miesten  yleisestä  mukavuudesta  ole  välitetty. 
Joskus  saavat  suomalaiset,  jos  heitä  on  enemmän,  rakentaa  oman 
saunan,  joka  on  virkistyksenä.  Mutta  mitään  oleskeluhuonetta  ei 
ole,  jossa  voisi  lukea  ja  kirjoittaa.  Sanomalehtiä  tai  muuta  kirjal- 
lisuutta ei  työnantajan  puolelta  hankita.  Kehoitukset  siihen 
suuntaan  ovat  parhaimpienkin  yhtiöiden  taholla  kaikuneet  kuu- 
roille korville.  jCortinpeluu  on  ainoa  ajanviete.  Kun  olen  kehoit- 
tanut  yhtiöitä  järjestämään  edes  englannin  kielen  kursseja  iltai- 
sin, sanovat  he  siinä  olevan  voittamattomia  vaikeuksia.  Ja  mie- 
hetkin sanovat,  että  kun  on  kymmenen  tuntia  tehnyt  kovaa  työtä 
ja  kahlannut  lumessa,  on  illalla  niin  väsynyt,  ettei  jaksa  harrastaa 
muuta  kuin  kortinpeluuta  ja  suunsoittamista. 

Kämpillä  tarjottavaa  ruokaa  vastaan  on  miehillä  harvemmin 
muistuttamista.  Tavallisesti  on  ruoka  vahvaa,  ehkä  monesti  yksi- 
toikkoista.  Suurempi  suomalainen  joukko  voi  saada  oman  kokin, 
joka  tekee  heille  kotoisia  ruokia. 

Ilmanalakaan  ei  Anticostin  saarella  ole  talvisin  viehättävä. 
Usein  on  sumua  ja  synkkää.  Ja  vaikka  siellä  ei  olekaan  pakkas- 
asteita min  paljon  kuin  monessa  muussa  paikassa  Quebecin  maa- 
kunnassa, on  ilma  raakaa  kosteuden  vuoksi. 

Quebecin  maakunnan  ilmanala  on  tunnettu  siitä,  että  niilläkin 
seuduilla,  missä  kesäisin  on  niin  kuumaa,  että  viinirypäleet  kyp- 
syvät, ovat  talvet  kylmiä.  Järvet  ja  joet  jäätyvät  talvella  syvälti. 
Yksinpä  St  Lawrencenkin  yli  on  joskus  sijoitettu  rautatiekiskoja 
kevyempien  vaunujen  kulkua  varten.  Laivat  eivät  talvisin  pääse 
edes  Quebecin  kaupunkiin,  joka  kuitenkin  on  nousuveden  äärellä 
ja  josta  alkaa  sisämeren  tapainen  meren  lahti.  Lunta  sataa  san- 
gen paljon  varsinkin  ylämaissa. 

Maanviljelystä  varten  ovat  valta-  ja  sivujokien  laaksot  erin- 
omaisia, vaikka  ranskalaisten  vanhanaikainen  viljelystapa  ei 
tuota  parhaita  tuloksia.  Eniten  kasvatetaan  heiniä  ja  kauraa, 
joita  riittää  myytäväksi.  Maissikin  kasvaa  hyvin,  vaikka  sen 
liiallinen  viljeleminen  laihduttaa  maata. 

Maanviljely stuotteiden  vuotuinen  arvo  lasketaan  nousevan 
yhteensä  150  miljoonaan  dollariin.  Omenia,  luumuja  ja  niin- 
sanottuja »Montrealin  meloneja»  (iso,  pyöreä  laji,  sangen  maukas} 
myydään  kaupunkeihin  suuret  määrät. 

Maakunnalla  on  eräs  aivan  erityinen  tuotannonhaara,  mikä 
muualla  maailmassa  ei  ole  kehittynyt  niin  yleiseksi.  Se  on  vaah- 
terasiirapin  ja  sokerin  valmistus.  Muudan  vaahteralaji,  sokeri- 
vaahtera,  sisältää  mahlassaan  runsaanlaisesti  sokeria.  Maalis- 
kuussa nämä  vaahterametsiköt  ovat  täynnä  elämää.  Kunkin 
puun  kyljessä  on  haava  viiru,  sen  alaosassa  tapinmuotoinen  ränni, 
josta  mahla  valuu  astioihin.  Näitä  astioita  tyhjennetään  tynny- 
reihin ja  viedään  suuriin  patoihin,  joissa  sen  vesi  haihdutetaan. 
Tällainen  siirapin  ja  sokerin  valmistaminen  vaatii  paljon  poltto- 
lainetta,  puuta,  mutta  siitähän  ei  ole  ollut  puutetta.  Nyt  kuiten- 
kin on  jo  erityisiä  tehtaita,  joissa  haihduttaminen  suoritetaan. 
Tuotetta  valmistuu  noin  kolmen  miljoonan  dollarin  arvosta  vuo- 
sittain, ja  siitä  on  kehittynyt  hyvin  kauppansa  tekevä  vienti- 
tavara. 

Quebecin  maakunnan  farmarit  ovat  kauttaaltaan  niin  sanot- 
tuja  s  eka  viljelijöitä.  Heillä  on  myös  karjaa.  Suomalaiseen,  joka 
on  tottunut  siisteihin,  valoisiin  navettoihin,  vaikuttaa  vasten- 
mieliseltä se  siivottomuus  ja  pimeys,  mikä  vallitsee  ranskalaisella 
farmilla.  Säälittää  nähdä  elukoita  ahtaissa  kytkimissään,  joissa 
ne  tuskin  pystyvät  kääntämään  päätään.  Lypsämisen  toimitta- 
vat täällä,  kuten  muuallakin  uudessa  maailmassa,  miehet.  Far- 
marin  rengiksi  pyrkivältä  siirtolaiselta  vaaditaan  ehdottomasti 
lypsyt  aito.  Parasta  on  oppia  se  jo  kotoa  lähtiessä.  Sillä  siitä  on 
ensimmäinen  kysymys  farmille  pyrittäessä. 

Quebecin  maakunta  ei  ole  voin  valmistamisessa  varsin  kehitty- 
nyt. Mutta  juustoa  tehdään  paljon  myytäväksikin.  Siitä  on  maa- 
kunta tullut  kuuluisaksi. 

Uudenaikainen  maanviljelys  ja  karjanhoito  edistyvät  hitaasti. 
Sitä  kuitenkin  koettaa  edistää,  vaikka  varovaisesti,  Montrealin 
lähellä  olevan  Okan  luostari  ja  trappistimunkkien  johtama  maan- 
viljelyskoulu koeasemineen.  Taloudellisissa  kysymyksissä  eivät 
papit  ja  munkit,  Quebecin  kansan  johtomiehet,  ole  niin  vanhoil- 
lisia kuin  kaikessa  siinä,  mikä  koskee  uskontoa  ja  ranskalaisuutta. 
He  ottavat  paljon  osaa  laumansa  kehittämiseen  maallisella  alalla. 
Harvassa  maassa  lienee  papisto  niin  innokkaasti  mukana  kansan 
kaikissa  pyrkimyksissä  kuin  täällä. 

Quebecin  tärkein  teollisuudenhaara  on  metsän  käyttö.  Mutta 
ainoastaan  pieni  osa  sen  suunnattomista  metsistä  on  teollisuus- 
miesten  hallussa,  vaikka  maakuntahallitus  on  tyydyttänyt  hei- 
dän tarpeitaan  auliisti.  Aikaisempina  vuosina  luovutettiin  yksi- 
tyisille helposti  suuriakin  metsäaloja.  Mutta  kun  monet  noista 
yksityisistä  ottivat  sopimuksia  vain  keinotellakseen  ja  ansaitak- 
seen siten  helposti  rikkauksia,  on  hallitus  tullut  varovaiseksi. 
Tähän  on  vaikuttanut  myös  Kanadan  paperiteollisuuden  liika- 
tuotantOj  mikä  on  saanut  aikaan  hintojen  laskemisen.  Quebecin 
maakunnan  metsävarojen  käyttö  teollisuudessa  tuottaa  vuosit- 
tain noin  70  miljoonaa  dollaria.  Se  ei  ole  paljon  metsäaloihin  ver- 
rattuna, vaikkakin  otetaan  huomioon,  että  siellä,  kuten  muual- 
lakin Kanadassa,  ovat  tulipalot  hävittäneet  laajalti  metsämaita. 

Kaivostyö  on,  ja  tulevaisuudessa  tulee  olemaan  vielä  tärkeämpi 
elinkeino.  Asbestin  tuotannossa  ovat  Thetfordin  kaivokset 
St  Lawrence- joen  eteläpuolella  olleet  kauan  aikaa  maapallon 
ensimmäiset.  Tämän  nojalla  on  kehittynyt  asbestit eollisuu s, 
joka  valmistaa  ei  ainoastaan  tulenkestävää  eristy sainetta,  vaan 
myös  kudoksia  ja  monenlaisia  kankaitakin.  Etelä-Afrikka  on 
tällä  alalla  ruvennut  kilpailemaan  Quebecin  kanssa,  joten  teolli- 
suus viime  aikoina  ei  ole  tuottanut  entisen  veroisia  taloudellisia 
tuloksia,  mutta  yhä  edelleen  Quebecin  kaivokset  tuottavat  maail- 
man asbestituotannon  suurimman  osan. 

Maakunnasta  on  jo  pitkät  ajat  saatu  myös  vaskea,  rautaa,  kiil- 
lettä, molybdeeniä,  grafiittia  sekä  kalkkif osf aattia .  Sementti- 
teollisuus  yksistään  tuottaa  noin  kuusi  miljoonaa  dollaria  vuo- 
dessa. 

Kiille  (mica  =  maikka)  on  Quebecin  erikoistuote.  Kaikkialla  - 
han  maailmassa,  Suomessakin,  on  »katinkultaa».  Mutta  tuskin 
missään  saadaan  sitä  niin  suurina  levyinä,  että  sitä  voidaan  lei- 
kata kuin  lasia  suuriinkin  ruutuihin.  Kun  se  on  läpikuultavaa 
eikä  pala  tulessa,  sopii  se  hyvin  esipeltiakkunoiksi  y.  m.  Sen  yksi 
laji  on  saanut  nimen  »labradoriitti»  sen  vuoksi,  että  sitä  on  run- 
saimmin Labradorin  niemimaalla. 

Aivan  viime  vuosiin  saakka  hakivat  »prospektorit»,  mineraalien 
etsijät,  Quebecin  maakunnasta  turhaan  jaloja  mineraaleja.  Kul- 
lan ja  hopean  merkkejä  kyllä  näkyi,  mutta  ei  missään  siinä  mää- 
rässä, että  kaivostyö  olisi  kannattanut.  Maakunnassa  on  kyllä 
sellainen  geologinen  muodostuma,  käsittäen  melkein  koko  vuo- 
ristoalueen, maakunnan  pinta-alan  suurimman  osan,  missä  kaiken 
todennäköisyyden  mukaan  pitäisi  olla  »mitä  tahansa».  Mutta  kun 
mitään  ei  löytynyt,  siirtyivät  kullan  etsijät  muuanne,  etupäässä 
Ontarioon.  Kun  sieltä,  läheltä  Quebecin  rajaa,  löytyivät  Kirk- 
land  Laken  rikkaat  kulta-alueet,  saivat  prospektorit  uutta  innos- 
tusta. He  tulivat  rajan  yli  ja  löysivät  kulta-  y.  m.  suoniaRou- 
ynin  järven  luota.  Sinne  alkoi  suuri  kansanvaellus.  Rouynin 
kaupunki  kohosi  erämaassa  muutamissa  kuukausissa  huomatta- 
vaksi kaivosyhteiskunnaksi.   Joukossa  oli  suomalaisiakin,  joita 

siellä  on  siitä  saakka  asunut.  Kaivosyhtiöitä  muodostui.  Useilla 
niillä  ei  ollut  alueiltaan  näytettävänä  mitään  kullan  merkkejä. 
Mutta  »muodostuma»  oli  sama  kuin  siellä,  mistä  kultaa  oli  löyty- 
nyt, ja  sitä  paitsi  alue  oli  »lähellä»  löytöpaikkoja.  Näillä  perus- 
teilla myytiin  osakkeita  kaikenlaisiin  yhtiöihin.  Kultakuumetta 
seuraa  tavallisesti  vastavaikutus.  Niin  hävi  Rouynillakin.  Osak- 
keiden arvot  laskivat,  monet  yhtiöt  menivät  nurin,  niin  että 
koreilla  osakekirjoilla  tuskin  oli  muuta  merkitystä  kuin  kiinnittää 
seinäpaperiksi  muistuttamaan  varovaisuuteen  vastaisuudessa. 
Kaupunkiin  rynnänneet  väkijoukot  palasivat  takaisin,  ja 
boardinghousej a  (tävsihoitoloita) ,  joita  oli  perustettu  ansion  toi- 
vossa, jäi  autioiksi.  Kohtalo  oli  sama  kuin  monen  muun  kaivos- 
seudun. 

Mutta,  äläs  vielä!  Töitä  tehtiin  eräillä  kaivoksilla.  Heikkoja 
malmeja  tutkittiin  ja  katsottiin,  että  ainakin  joillakin  kannattaa 
jatkaa  työtä.  Ja  sitten  Noranda-yhtiö  kohtasi  rikasta  malmia. 
Osakkeet,  joita  se  oli  saanut  muutamilla  kymmenillä  centeillä, 
nousivat  kaupassa  yli  puolen  sadan  dollarin.  Rouvenin  tulevai- 
suus oli  pelastettu. 

Nämä  ovat  aivan  viimeaikojen  tapahtumia.  Uutta  intoa  on 
tullut.  Monet  vanhat  yhtiöt  ovat  saaneet  luottamusta.  Rautatie 
on  rakennettu  ja  se  on  merkkinä  siitä,  että  Rouyn  ei  häviä  enää 
pois  kartalta.  On  vahvistunut  se  käsitys,  että  mineraalipitoinen 
vyöhyke  jatkuu  Rouynista  syvemmälle  Quebecin  maakuntaan 
Laurentidien  vuorijaksossa.  Merkkejä  on  paljon  näkyvissä. 

Nuo  seudut  muuten,  Timiskamingin  ja  Abitibin  piirit,  ovat 
sellaisia,  joille  maakunnan  ranskalainen  hallitus  haluaa  uudis- 
asutusta. Sinne  otetaan  kernaasti  ja  etupäässäkin  eurooppalaisia 
uskontoon  ja  kieleen  katsomatta.  Maata  saa^s^da^e^kerm  pa- 
loissa vapaasti  homestead-oikeudella  (asunto-  ja  viljelemis- 
velvollisuudella) .  Luonto  on  siellä  hyvin  Suomen  kaltaista:  vesiä 
runsaasti  ja  mäkiä  sekä  kallioita  riittämiin.  Mutta  juuri  kallioi- 
den ja  maan  osittain  suuren  karuisuuden  vuoksi  viljelykset  eivät 
voi  tulla  laajoiksi. 

Rouynin  jälkeen  on  Quebecin  maakunnassa  jo  kohonnut  ar- 

voon  myös  toinen  uusi  mineraalialue  (tai  oikeammin  kolmas,  sillä 
Amos-aseman  pohjoispuolella  on  niinikään  jo  huomattavia 
kaivoksia  toiminnassa)»  Uusin  tällä  hetkellä  on  Chibougamou, 
joka  on  verraten  kaukana  pohjoisessa,  Lake  St  Johnista  luotee- 
seen. Itse  asiassa  ne  löydöt  eivät  ole  aivan  eilisenpäiväisiä.  Ennen 
sotaa  oli  siellä  käynnissä  metsänhakkuuta  Lake  St  Johnin  pii- 
rissä toimivia  sahoja  varten.  Jo  silloin  keksittiin  siellä  mine- 
raaleja. Mukana  oli  suomalainenkin  työnjohtaja,  vanha  Kokko, 
joka  on  Saguenaulla  ollut  aikaisimpia  metsänkaatajia  ja  asunut 
niin  kauan,  että  hänen  siellä  syntyneet  lapsensa  ovat  jo  kasva- 
neet täysi-ikäisiksi.  Hän  teki  Chibougamoussa  valtauksia,  mutta 
paikan  kaukaisuuden  ja  kulkuneuvojen  puutteen  vuoksi  ne  jäivät. 

Pitkän  unohduksen  jälkeen  Joutui  paikalle  ammattiprospekto- 
reita.  Metallien  runsaus  todettiin,  ja  nyt  lähitulevaisuudessa  val- 
mistuu sinne  rautatie.  Näin  siirtävät  mineraalilöydöt  asutusta 
aina  vain  pohjoisemmaksi.  Ajan  ollen  asutus  kulkeutuu  Labra- 
dorillekin,  mikä  on  vielä  aivan  vähän  tunnettua.  Se  vain  tiede- 
tään, että  siellä  on  mineraaleja,  kuten  metsävarojakin. 

Quebecin  maakunta  on  mineraalin  tuotannossa  vielä  hyvin 
jäljellä  Ontariosta.  Mutta  aavistukset  sanovat,  että  nämä  maa- 
kunnat joutuvat  vielä  kilpailemaan  ensimmäisestä  sijasta. 

Muista  maakunnan  elinkeinoista  kannattaa  mainita  kalastus. 
Kun  tällä  maakunnalla  on  paljon  merenrantoja  sekä  jokia  ja 
j ärviä,  joista  monia  vielä  aivan  vähän  asutuilla  seuduilla,  on 
siellä  myös  kaloja  ammattikalastusta  varteen.  Noin  9  000  henkeä 
on  tässä  toimessa,  ja  vuotuinen  tuotanto  nousee  kolmeen  miljoo- 
naan dollariin.  Eniten  saadaan  turskaa,  krapuj  a,  silliä,  lohta 
ja  makrillia  (silakantapaista).  Sisävesissä  on  samoja  kaloja  kuin 
Suomessakin,  vaikka  hiukan  erilaisia,  tietenkin  myös  sellaisiakin, 
joita  Suomen  vesissä  ei  ole.  Gaspen  lohi,  jota  pyydetään  tämän 
niemimaan  vesialueella,  on  Montrealissa  ja  muuallakin  hyvin 
suosittu.  Kravut  ovat  meidän  krapuj  emme  mallisia,  aika  lailla 
suurempia,  mutta  eivät  niitä  rumia  moni j aikaisia,  joita  pyyde- 
tään Delawaren  ja  Chesapeaken  alueilla  suunnattomat  määrät. 

Mainittakoon  vielä  jokin  sana  Quebecin  maakunnan  hallin- 

nosta,  sen  .opetusjärjestelmästä  ja  asutuksesta,  jotka  eroavat 
jonkin  verran  muusta  Kanadasta.  Tähän  vaikuttaa  vanha 
Ranskan-aikainen  pohja. 

Maakunnan  parlamentti  jakaantuu  kahteen  kamariin,  Jain- 
laatijaneuvostoon  (Legislative  Council),  jossa  on  24  varakuver- 
nöörin  nimittämää  jäsentä,  ja  hrinlaatijakuntaan  (Legislative 
Assembly^,  jonka  81  jäsentä  kansa  välittömästi  valitsee.  Toimeen- 
paneva valta  on  ministeriöllä  f  Executive  CouncilV  jossa  on  11 
parlamentin  valitsemaa  jäsentä.  Dominion  parlamentissa  on 
maakuntaa  edustamassa  65  House  of  Commonsin  jäsentä  ja  24 
senaattoria. 

Koulujärjestelmässä  eroaa  se  muista  maakunnista  siinä,  että  se 
on  uskontunnustuksellisella  pohjalla.  On  eri  koulut  katolilaisille 
ja  eri  protestanteille.  Ja  nyt  Montrealin  juutalaiset  vaativat,  että 
samalla  perusteella  on  heillekin  annettava  omatunnustukselliset 
koulut.  Opinto-ohjelman  ja  säännöt  laativat  kullekin  ryhmälle 
omat  kouluhallinnot.  Paikallisiin  koululautakuntiin  valitsee 
tunnustuksellinen  enemmistö  viisi  ja  vähemmin  kftlmfi  jäflfflltSt 

Englanninkielinen  McGillin  yliopisto  on  Montrealissa.  Se  ei 
kuulu  mihinkään  määrättyyn  uskontosuuntaan.  Ylioppilaita 
siellä  on  Kanadan  kaikista  osista,  jopa  ulkomailtakin.  Sen  yhtey- 
teen kuuluu  Macdonaldin  maanviljelys  opisto  St  Annessa-  minkä 
yhteydessä  on  myös  opettaj aseminaari.  Ranskalaisia  ja  samalla 
katolilaisia  yliopistoja  ovat  Montrealin  ja  Lavalin  yliopistot,  joista 
viimemainittu  on  Quebecin  kaupungissa.  Ok  a  n  maan  viljely  s  - 
opisto  on  yhdistetty  Layalijn.  Anglikaaninen  yliopisto  on 
Leimoxvillessä.  Maakunnan  varoilla  pidetään  kahta  suurta 
teknillistä  opistoa,  toista  Montrealissa  ja  toista  Quebecissä. 

Urheilijoille  on  Quebec  vähintään  yhtä  hyvä  paratiisi  kuin 
Kanadan  muutkin  maakunnat.  Montrealista  ei  tarvitse  mennä 
kuin  parin  kolmen  tunnin  matkan  päähän  vuoristoon  junalla, 
ennenkuin  riistamaat  alkavat.  Jonkin  matkaa  käveltyä  saattaa 
hirvi  tai  karhukin  tulla  vastaan  metsäpolulla.  Puroissa  on  run- 
saasti taimenia.  Kaukaisemmissa  erämaissa,  varsinkin  Canadian 
National-rautatien  pohjoisen  linjan  takana,  on  metsän  ja  veden 

riistaa  kuinka  paljon  tahansa.  Rauhoitusaikoja  on  ja  niistä 
täytyy  pitää  vaarin. 

Quebecin  kaupungista  pohjoiseen  on  Laurentidien  kansallis- 
puisto,  joka  on  2  640  neliömailia  laaja.  Siellä  on  ololti  riistaa, 
jota  ei  saa  pyytää.  Tämän  lisäksi  on  maakuntahallitus  erottanut 
erämaista  kaikkiaan  noin  200  000  neliömailia,  siis  koko  Suomea 
suuremman  alueen,  jonka  metsä  on  suojeltu  ja  riista  rauhoitettu. 

Paitsi  Montrealia  ja  Quebeciä,  joista  on  puhuttu  eri  yhtey- 
dessä (Suur-Montrealissa  on  toista  miljoonaa  ja  Quebecissä 
100  000  asukasta)  on  maakunnassa  muutamia  muita  pienempiä 
kaupunkeja. 

Kanadan  pääkaupunkia  Ottawaa  vastassa  on  joen  toisella  puo- 
len  Hull,  jonka  väkiluku  on  24  000.  Siellä  on  huomattava  puu- 
tavaraliike. Kolme  komeata  siltaa  johtaa  joen  yli  pääkaupunkiin. 

Sherbrooke  St  Lawrence- joen  eteläpuolella  on  merkittävä  teolli- 
suuskaupunki. Tehtaita  on  St  Hyacintessakin  ja  Valleyfieldissä. 

Montrealin  lähellä  joen  etelärannalla  Canadian  Pacificin  sillan 
korvassa  on  vanha  intiaanikylä  Caughnawaga.  Se  on  Kanadassa 
viimeinen  jäte  ennen  niin  mahtavasta  ja  sotaisasta  irokeesieii 
intiaaniheimosta.  Valkoiset  ovat  vallanneet  heidän  maansa  niin, 
ettei  ole  jäänyt  kuin  tämä  pieni  reservatio.  He  eivät  ole  enää 
pitkiin  aikoihin  asuneet  teltoissa  tai  käyttäneet  omia  kansallisia 
pukujaan  muulloin  kuin  juhlatilaisuuksissa.  Asunnot  ovat 
ranskalaismallisia  vanhoja  kivitaloja.  Kirkko  on  kylän  keskellä 
ja  sen  jumalanpalvelukset  (katolilaiset)  pidetään  vielä  irokeesi- 
kielellä.  Kansallisuutensa  he  ovat  säilyttäneet  verraten  puh- 
taana,  onpa  sellaisia  100  prosentin  intiaaneja,  joissa  ei  ole  yhtään 
valkoista  verta.  Naiset,  vanhemmat  varsinkin,  käyttävät  pu- 
heessaan mieluummin  irokeesia,  monet  eivät  muuta  kieltä  ym- 
märräkään. Mutta  miehet,  jotka  käyvät  kaupungissa  kaiken- 
laisissa töissä,  osaavat  oman  kielensä  lisäksi  englantia  ja  ranskaa- 
kin. Enimmäkseen  he  ovat  komeita,  hartiakkaita  ja  ryhdikkäitä, 
^arvokkaita  esi-isiensä  jälkeläisiä.  Ranskalaisia  he  pitävät  alueit- 
tensa  ryöstäjinä  eivätkä  suosi  englantilaisiakaan.  Ainoastaan 
ulkomaalaiselle  he  voivat  paljastaa  sydänsurunsa. 

ONTARIO. 

Ontarion  maakunta  on  ainakin  nimeltään  Suomessa  Kanadan 
kaikkein  tunnetuin,  sillä  sinnehän  siirtolaisvirta  Suomesta  pää- 
asiassa suuntautuu.  Siellä  asuu  suurin  osa  Kanadan  suomalaisia 
ja  tuhansien  päämääränä  ovat  Ontarion  kaupungit  Toronto. 
Port  Arthur.  Fort  William.  Sudbury  sekä  monet  muut. 

Ontario  onkin  monessa  suhteessa  Kanadan  maakunnista  huo- 
mattavin. Se  ei  ole  kyllä  suurin  (Quebec  on  suurempi),  mutta  on 
siinäkin  kokoa,  sillä  onhan  se  enemmän  kuin  kolme  kertaa 
Suomea  suurempi.  Sen  sisällä  on  Kanadan  pääkaupunki, Ottawa 
ja  vielä  suurempi  keskus  Xoj&nlP,  joka  on  yli  puolen  miljoonan 
kaupunki.  Ontarion  väkiluku  on  yli  kolme  miljoonaa,  siis  runsas 
kolmas  osa  Kanadan  väestöstä  asuu  siellä. 

Vaikka  Ontario  on  päässyt  näin  huomattuun  asemaan,  tekee  se 
ensi  näkemältä  Suomesta  tulleeseen  melkein  erämaan  vaikutuk- 
sen, paitsi  eteläinen  osa,  jossa  asutus  on  tiheämpää.  Kun  kaupun- 
geissa on  noin  kolmas  osa  maakunnan  väestöstä,  voi  käsittää, 
ettei  asukkaita  riitä  paljon  maakunnan  keski-  ja  pohjois-osiin 
noin  suuressa  maassa.  Sen  vuoksi  tuntuu  rautateillä  matkus- 
taessa, aivan  pääteilläkin,  paitsi  eteläisimmillä,  kuin  kulkisi 
Suomen  synkimmillä  erämailla.  Ihmisasuntoja  näkee  harvassa, 
maanviljelys  ei  ole  vielä  kunnon  alussakaan. 

Eikä  sen  maakunnan  suurimmasta  osasta  varsinaista  maan- 
viljelysseutua  voi  tullakaan.  Siltä  ainakin  näyttää  katsellessa 
junan  ikkunasta.  Joutuu  ajamaan  kokonaisen  päivän  mitä  kol- 
koimman  ja  karuimman  luonnon  keskellä. 

Maisemat  muistuttavat  pintasuhteiltaan  hyvin  paljon  Suomea. 
Epätasaista  maata,  mäkiä  ja  laaksoja .  Paljon  järviä  ja  jokia. 
Puulaadutkin  ovat  melkein  kuin  siellä  kotona,  enimmäkseen 
koivua,  mäntyä  ja  puusta.  Usein  unohtaa,  että  ollenkaan  liikkuu 
vierailla  veräjillä.  Toisinaan  on  kuin  kulkisi  Uudenmaan  kallio- 
mäkien välisiä  laaksoja,  toisinaan  ovat  Savon  vaaraiset  maisemat 
ilmielävästi  edessä.  Se  vain  eroa,  että  luonto  näyttää  karum- 
malta. Puut  on  hakattu  tai  palaneet  kallioilta,  jotka  nyt  paista- 

vat  paljaina.  Muutamilla  seuduilla  näkee  tuskin  ollenkaan  kun- 
non metsikköä.  Tällainen  kolkko,  puuton  on  esimerkiksi  Sud- 
burvn  tienoo  ja  laajat  alueet  sen  ympärillä.  Ellei  siellä  olisi  iha- 
naa järviseutua  saarineen  ja  niemineen,  tekisi  ympäristö  aivan 
toivottoman  vaikutuksen.  Luonnon  kuihtumiseen  on  siellä  ollut 
vaikuttamassa  muitakin  syitä  kuin  tulen  ja  kirveen  hävityksistä 
aiheutuvat.  Muistan,  kuinka  jo  kolme  vuosikymmentä  sitten 
suomalaiset,  jotka  olivat  tulleet  sinne  kaivoksille  töihin,  valitti- 
vat, että  palavista  malniiläjistä  nousee  väkevä  tulikiven  savu, 
joka  leviää  laajalle  ja  maahan  laskeuduttuaan  kuolettaa  kaiken 
kasvillisuuden.  Myöhemmin  on  juvettu  käyttämään  uudenaikai- 
sempia malmin  puhdistusmenetelmiä,  mutta  tulikiveä  lienee  vielä 
niin  paljon  maassa,  ettei  kasvillisuus  pääse  nousemaan. 

Suurin  osa  Ontariota  kuuluu  n.  s.  »Barren»  (hedelmättömiin) 
maihin.  Luulen,  että  jos  se  on  maanviljelykselle  avattava,  eivät 
siihen  pysty  muut  kuin  suomalaiset,  mutta  toiselta  puolen  tuntuu 
siltä,  ettei  toki  kannattaisi  Suomesta  saakka  tulla  tällaisia  maita 
perkkaamaan,  kun  on  parempia  muualla.  Mutta  merkillistä,  ja 
.kuvaavaakin  kyllä,  suomalaiset  ovat  tehneet  sinne  uudisasutuk- 
siaan.  Ja  vaikka  maaperä  on  kivistä  ja  näyttää  hiekkaiselta^ 
sanovat  suomalaiset:  kasvaa  se  kuitenkin.  Kasvaa  kyllä  suoma- 
laisen hiellä  ja  väellä,  mutta  —  mutta  miksi  sittenkin  tänne  .  .  .? 

Suomalaisen  uudistalon  erottaa  niin  helposti  muista,  ettei  tar- 
vitse käydä  kysymässä.  Useimmiten  se  selviää  jo  uusituvasta. 
ulkonevine  nurkkineen.  Ja  kun  lisäksi  näkee  saunan  alempana 
%puron  reunalla,  ei  ole  epäilystäkään. 

^Suurin  osa  Ontariota  on  maanviljelykseen  huonointa,  mitä 
ajatella  saattaa.  Kanadassa  tuskin  on  toista,  joka  olisi  niin 
huonoa.  Lännempänä  Albertan,  Saskatchewanin  ja  Manit  ob  an 
maakunnissa  ovat  varsinaiset  viljavat  seudut,  jotka  ovat  tehneet 
.Kanadan  maailman  suurimmaksi  vilja-aitaksi,  ja  maata  on  siellä^ 
kin  vaikka  kuinka  paljon  saatavana. 

Mutta  suomalainen  on  ensin  tullut  Ontarioon  metsä-  tai  kaivos- 
töihin  ja  kyllästytty  ään  niihin  on  ottanut  maan,  kai  ajatellen, 
että  viljeltävähän  ne  nämäkin  on. 

.Lukuunottamatta  eteläisiä  seutuja  Ontarion  päämerkitys  ei  ole 
maanviljelyksessä .  Metsistä  se  on  saanut  ja  edelleen  saa  paljon 
tuloja,  vaikka  puulaji  ei  olekaan  sellaista  järeää  ja  jättiläismäistä 
kuin  on  British  Columbiassa  ja  vaikka  metsäpalot  ovat  siellä 
saaneet  aikaan  suunnatonta  tuhoa .  Ontarion  suuri  etu  on  sen 
erinomaisessa  asemassa.  Se  vallitsee  Kanadan  puolella  suuria 
sisäjärviä,  joita  myöten  tuotteet  kuljetetaan.  Sillä  on  käytettä- 
vänään teollisuutta  varten  paljon  koskivoimaa  —  myöskin 
Niagara  on  suureksi  osaksi  sen  vallassa.  Juuri  tämä  on  synnyttä- 
nyt siellä  useita  kaupunkeja.  Ja  lännen  vilja  kuljetetaan  sen 
kautta.  Kaksoiskaupungit  Port  Arthur  ja  Fort  William  muodos- 
tavat  yhdessä  maailman  suurimman  yiljanlähetyspaikan  — 
vaikka  noiden  kaupunkien  väkiluku  yhteensä  nousee  tuskin  40 
tuhanteen. 

Ontarion  erityinen  merkitys  on  sen  mineraalirikkauksis^a. 
Sieltä  saadaan  kultaa,  hopeaa,  nikkeliä,  kobalttia  ja  melkein  mitä 
vain,  Monissa  kaivoksissa  ovat  suomalaiset  työväestön  huomat  - 
tavana  osana,  ja  miljoonia  dollareita  he  vuosittain  kaivavat  kul- 
lassa, hopeassa  y.  m.  kaivos tenomis takille. 

Ontarion  maakunnan  pinta-ala  on  407  262  neliö  mailia.  Se  on 
yli  tuhat  mailia  (1  600  kilometriä)  pitkä  ja  sen  suurin  leveys  on 
885  mailia.  Etelässä  se  ulottuu  suurille  järville  ja  pohjoisessa 
Hudson-lahdelle. 

Maantieteellisesti  ja  historiallisesti  jakaantuu  Ontario  kahteen 
osaan.  »Vanha  Ontario»  on  Kanadan  tiheimmin  asuttuja  seutuja. 
Siellä  kukoistaa  monipuolinen  maanviljelys  sekä  myös  tärkeät 
teollisuuslaitokset.  Se  rajoittuu  etelässä  St  Lawrence-jokeeq 
sekä  Ontario-  ja  "ftrie-järvjjjp.  Se  on  lähinnä  Yhdysvaltoja  ja  on 
ilmanalaltaan  ja  kehitykseltään  niihin  lähimmin  verrattava. 
Toinen  osa,  »Pohjoinen  Ontario»,  jonka  suomalaiset  tuntevat  par- 
haiten,  on  maakunnan  läntisin  ja  pohjoisin  laaja  alue.  Se  on  suuri 
metsäalue  ia  siellä  ovat.  Kanadan  suurimmat  mineraalirikkaudet. 
mikäli  niitä  tunnetaan.  Tuo  pohjoinen  osa  kuulun.  Laurentiseeu. 
kallioperäiseen  niinsanottuun  kilpimaahan.    Tästä  johtuu  sen 

karuisuus.  Aivan  pohjoisin  osa,  Canadian  National-(hallituksen) 
rautatien  varrella  ja  siitä  ylöspäin,  on  saanut  kalliokilpeen  v  ah- 
avan savipäällystän,  ja  se  olisi  viljavaa,  mutta  kylmyys  tekee 
inaaii  viljelemisen  ainakin  toistaiseksi  hankalaksi. 

Vanha  Ontario,  joka  myös  jaetaan  kahteen  osaan,  itäiseen  ja 
läntiseen,  on  savi-  tai  hietamultaista.  Aikanaan  on  sielläkin 
ollut  suuret  metsät,  jotka  on  nyt  enimmäkseen  hakattu,  kun  maa 
on  otettu  viljelykseen.  Paikoin  näkee  vielä  jättiläiskantoja,  ku- 
ten vuolaan  Jpttawa-joen  laaksossa  Montrealin  ja  Ottawan  vä- 
lillä. Se  osoittaa,  että  tiheämpi  asutus  ei  täälläkään  ole  kovin 
vanhaa. 

Ottawa-] ol^i  on  pitkän  ^Latkaa  rajana  Ontarion  ja  Quebecin 
maakuntain  välillä,  samoin  kuin  St  Laurencen  alkuosa  rajana 
Yhdysvaltoja  vastaan.  JSuuret  järvet,  paitsi  Lake  Michigan, 
huuhtovat  pohjois-  ja  itäpuolillaan  Ontarion  rantoja  ja  muo- 
dostavat ne  hyvin  vaihteleviksi.  On  lahtia,  niemiä  ja  saaria  mel- 
kein lukemattomasti.  Läntisimpänä  onJLake  Superipr,  420  mailia 
pitkä  ja  80  mailia  leveä.  Siihen  laskee  Ontarion  puolelta  vetensä 
JLake  Nipigon,  joka  on  alaltaan  1  450  neliömailia.  Rannat  ovat 
Superiorissa  kallioiset,  vesi  kirkasta  ja  kylmää.  Superiorin  vedet 
siirtyvät  30  mailia  pitkän  St  Marys-joen  kautta  Huron-j ärveen . 
Tässä  joessa  on  noin  kilometrin  pituudella  22  jalan  putous,  Sault 
S  te  Marie.  Siinä  on  rinnakkain  tehty  sekä  Amerikan  että  Kana- 
dan puolella  useampia  leveitä  kanavia  sulkuineen.  Niissä  on  vilk- 
kaampi liike  kuin  on  milloinkaan  ollut  Suetsin  kanavassa.  Rauta- 
malmi Minnesotan  Mesaba-alueelta,  Kanadan  vilja  Port  Arthu- 
rista y.  m.  y.  m.  menee  tätä  tietä  itään  suunnattoman  suuri- 
vetoisissa,  usein  omituisen  näköisissä  rahtilaivoissa.  Silloin  täl- 
löin kulkee  komeita  matkustajalaivoja,  joita  voi  verrata  Atlantin 
linjureihin. 

Huron-j  ärvi  on  270  mailia  pitkä  ja  keskimäärin  70  leveä.  Kau- 
nis, suuri  lahti,  Georgian  Bay,  muodostuu  Huronista  melkein  eri- 
tyiseksi järveksi  Brucen  niemimaan  ja  Manitoulin  saarten  erotta- 
mana. Huronin  rannat  ovat  paikoin  matalat,  paikoin  vuoriset. 
Georgian  Bayn  pohjoinen  ranta  on  kallioinen  ja  korkea,  itäinen 

myöskin  enimmäkseen  kallioinen,  mutta  verraten  matala.  On 
laskettu,  että  siellä  on  parikymmentä  tuhatta  saarta.  Lahteen 
laskee  useita  jokia,  jotka  ovat  tärkeitä  väyliä  puutavaraliiken- 
teelle. 

Enimmät  laivat  jatkavat  matka  ansa^IiujQxi^ärygii^ ^etelä - 
päähän  ja  siitä  St  Clair- jokea  ja  järveä  p^itkin^Detroitin  jokeen  ja 
vihdoin  Erie-järveen.  St  Clair-joki  on  30  mailia  pitkä,  järvi  JS 
mailia  ja  Detroitin  joki  32  mailia. 

Erie-järvj  on  matalin  Suurista  järvistä,  250  mailia  pitkä  ia 
keskimäärin  38  leveä.  Sen  rannat  ovat  alavat  ja  vaikkakin  se 
Superioriin  ja  Huroniin  verrattuna  on  pieni,  saattaa  siellä  olla 
kovia  myrskyjä.  Huomattavimmat  Kanadan  satamat  tämän 
järven  rannalla  ovat  Port  Stanley,  Port  Dover  ja  erittäinkin  Port 
Colborne,  josta  alkaa  Wellandin  kanava,  mikä  j ohtaa  laivat 
Niagaran  sivuitse  Port  Dalhousien  kautta  Ontario-järveen> 
Tämä  kanava,  jota  parhaillaankin  syvennetään,  on  25  mailia 
pitkä  ja  on  siinä  26  sulkua. 

Kuuluisa  Niagarani oki  on  33  mailia  pitkä  ja  on  siinä  veden 
lasku  kaikkiaan  326  jalkaa,jitse  Niagaran  putous  on  158  jalkaa. 
Pääputouksia  on  rinnakkain  kaksi  suurta,  toinen  Amerikan  ja 
toinen  Kanadan.  Viimeksimainittua  sanotaan  myös  Hevosen- 
kenkäputoukseksi  ja  on  se  ehdottomasti  suurenmoisin  Niagaran 
putouksista.  Putouksien  suvanto  päättyy  kuohuvaan  koskeen, 
joka  muistuttaa  Imatraa.  Sen  putous  on  85  jalkaa. 

Niagaran  joesta  päästyä  ovat  vedet  Ontario- järvessä,  joka  on 
viimeinen  »Suurista».  Se  on  190  mailia  pitkä  ja  55  leveä.  Rannat 
ovat  kauttaaltaan  matalat.  Toronton  ja  Hamiltonin  tienoilla  on 
vähän  korkeampaa.  Järvi  päättyy  kauniin  Kingstonin  luona.  Jos 
Kanadan  jotakin  seutua  voi  verrata  Suomen  suloiseen  saaristoon3 
on  se  täällä.  Siellä  St  Lawrence- joen  leveässä  niskassa  ovat  kuu- 
luisat Tuhannet  saaret  (Thousand  Islands).  Osa  noista  saarista 
kuuluu  Yhdysvalloille,  suurin  osa  Kanadalle.  Se  on  matkailijani 
ihanneseutu.  Siellä  on  paljon  kesäasuntoja  ja  hotelleja. 

Prescottin  luona  tulevat  ensimmäiset  St  Lawrencen  kosket, 
joiden  putous  ei  ole  suuri,  mutta  kylläkin  vesimäärä,  sillä  tämä 

joki  on  maailman  mahtavimpia.  Kanavasulkuja  käyttävät  laivat 
vain  ylös  noustessaan.  Koskia  tulee  sitten  ennen  Montrealia 
useampia.  Toiset  niistä  ovat  vain  voimakkaita  virtapaikkoja. 
Suurimmat  kanavat  ovat  Long  Saultissa,  Cedarissa,  Cascodessa 
ja  vihdoin  Montrealin  luona  Lachinessa.  Näin  pääsevät  laivat 
Port  Arthurista  Montrealiin  ja  siitä  edelleen  tasaista  virtaa  myö- 
ten  Atlanttiin. 

Tämä  vesiväylä,  joka  on  rajana  Yhdysvaltain  ja  Kanadan 
välillä,  paitsi  viime  osaltaan^  on  erinomaisen  suuriarvoinen  kum- 
mallekin maalje.  Ja  kun  se  huuhtoo  Ontarion  rantoja  Superior- 
järven  yläpäästä  aina  lähelle  .Ottawa- joen  yhtymäpaikkaa  St 
Lawrenceen,  on  se  tärkeä  elon  ja  virkeyden  antaja  juuri  tälle  maa- 
kunnalle. Ontarion  asutuimmat  seudut  ovatkin  tämän  väyläin 
varrella. 

Kun  Ontarion  eteläisin  kärki  on  Espanjan  tasalla  ja  pohjoisin 
ulottuu  kylmään  Hudson-lahteen,  on  maakunnan  ilmasto  luon- 
.nollisesti  hyvin  erilainen .  Etelässä,  erittäinkin  Niagaran  niemek- 
keellä, kasvatetaan  viinirypäleitä  suuria  määriä  sekä  muita 
.Keski-Yhdysvaltoihin  kuuluvia  hedelmiä.  Pohjoisessa  sen  sijaan 
on  niin  kylmä,  että  halla  pyrkii  turmelemaan  tavalliset  vilja- 
kasvitkin. Kylmimpänä  seutuna  on  Ontariossa  totuttu  pitämään 
White  Riverin  tienoota,  joka  on  Canadian  Pacificin  varrella  puoli- 
tiessä Sudburystä  Port  Arthuriin.  Luoteisimmilla  seuduilla, 
jotka  ovat  asumattomia,  lienee  vielä  kylmempää.  Kuitenkin 
saattaa  lämpö  kesän  aikana,  erittäinkin  eteläosissa,  nousta  hyvin 
korkealle.  Syksyt  ovat  Ontariossa,  kuten  yleensä  Pohjois-Anie; 
jikassa,  ihania.  Silloin  on  tavallisesti  auringonpaisteista  ja  vii- 
leätä. Sadetta  on  viljan  kasvuaikana  yleensä  tarpeeksi.  Talvella 
sataa  paljon  lunta,  erittäinkin  Georgian  Bayn  ja  Ottawan  väli- 
sellä  alueella. 

Ontariossa,  siitä  huolimatta,  että  se  suurimmaksi  osaksi  kuuluu 
kallioperäisyytensä  vuoksi  niin  sanottuihin  hedelmättömiin  mai- 
hin, on  kyllä  hyviäkin  viljelysmaita.  Vaikka  metsä-  ia  kaivos- 
työt  ovat  siellä  tuottavampia  kuin  missään  Kanadassa,  antaa 
maanviljelys  kuitenkin  pääasiallisen  elannon.   Siihen  vaikuttaa 

viljelty  etelä,  missä  kasvatetaan,  paitsi  viljaa,  runsaasti  hedelmiä 
sekä  paljon  tupakkaa.  Kotimainen  tupakankasvatus  Toronton 
ja  Windsorin  (Detroitin)  välisellä  alueella  säästää  maalle  mil- 
joonia dollareita,  kun  ei  välttämättä  tarvitse  hyviäkään  lajeja 
tuottaa  etelämpää.  Siinä  suhteessa  antaa  Ontario  hyvän  esi- 
merkin Suomelle,  jossa  samoin  hyvien  tupakkalajien  kasvatus 
voisi  olla  kansantaloudellisesti  edullista. 

Peltokasveja  kylvetään  Ontariossa  nykyisin  noin  kymmenen 
miljoonaa  eekeriä.  Se  on  kuitenkin  sangen  vähän  maan  suureen 
pinta-alaan  nähden.  Paljon  on  vielä  viljelyskelpoistakin  maata 
viljelemättä,  pohjoisosissa  parikymmentä  miljoonaa  eekeriä 
aivan  koskematonta.  Suomalaiset,  jotka  ovat  siellä  pohjoisessa 
yrittäneet  ja  yrittävät  edelleen,  tunnustavat,  että  maaperä  on 
kyllä  niin  sanotulla  saviseudulla  hyvää,  mutta  halla  täytyisi  var- 
masti saada  karkoitetuksi  pois,  ennenkuin  maan  tuotantoon  voisi 
luottaa.  Ja  kun  suomalaiset  niin  sanovat,  on  se  ehdottomasti 
luotettavaa,  sillä  heitä  parempia  kylmien  ja  karujen  seutujen 
viljelijöitä  ei  ole. 

Peltokasvien  vuotuinen  tuotanto  lasketaan  Ontariossa  nou££: 
.van  yli  250  miljoonaan  dollariin.  Kaura,  vehnä,  ohra,  herneet, 
pavut  ja  maissi  ovat  päälajeja.  Sekafarmaus  (mixed  farming), 
maanviljelys  yhdistettynä  karjanhoitoon,  on  Ontariossa  kehitty- 
nyt  maakunnan  luonteenkin  vuoksi  enemmän  kuin  missään 
muualla  Kanadassa.  Juustotehtaat  tuottavat  vuosittain  17  mil- 
joonaa dollaria  ja  voimeijerit  22  miljoonaa.  Lisäksi  valmistetaan 
maitojauhoa,  kannutettua  maitoa  y.  m.,  joten  Ontarion  lypsy- 
karjan hoito  tuottaa  vuosittain  yhteensä  lähes  100  miljoonaa 
dollaria.  Viimeisen  tilaston  mukaan  on  Ontariossa  lähes  700  000 
hevosta,  kolme  miljoonaa  lehmää,  900  000  lammasta,  pari  mil- 
joonaa sikaa  ja  18  miljoonaa  kanaa.  Tässä  suhteessa  on  Ontario, 
jossa  on  hiukan  vähemmän  väkeä  kuin  Suomessa,  melkein 
kaksinkertaisesti  edellä  maastamme  hevosluvussa,  kolmenkertai- 
sesti  sioissa  ja  16-kertaisesti  kanoissa.  Lehmiäkin  on  enemmän, 
mutta  lampaita  vähemmän. 

Niagaran  niemeke  on  Kanadan  kuuluisimpia  hedelmänkasva- 

t uksestaan.  Persikat  ja  viinirypäleet  menestyvät  hyvin  avo- 
maalla, kirsikat,  omenat  ja  luumut  antavat  suuria  satoja. 
Hedelmiä  ja  vihanneksia  kannutetaan  säilöön  sangen  runsaasti. 

Kun  siirrymme  varsinaiselta  viljelysalueelta  pohjoisemmaksi, 
joudumme  metsäalueille.  Paljon,  hyvin  paljon  on  Ontariossa 
metsää  palanut,  mutta  sittenkään  ei  Kanadan  puutavaraliike  ole 
missään  niin  suuri  kuin  tässä  maakunnassa.  jQntarion  metsäalue 
on  lähes  koko  Suomen  suuruinen.  Siellä  on  enimmäkseen  petäjää 
(\\  liite  pine),  kuusta  ja  poppelia  (haapaa).  Lasketaan,  että  petä- 
jää on  vielä  pystyssä  12  000  miljoonaa  jalkaa  ja  että  maakunta- 
hallituksen hallussa  on  luovuttamatta  350  miljoonaa  koordia 
(syltä)  hiomopuuta.  Kokonaan  väärä  on  siis  se  käsitys,  että 
metsäpalot  olisivat  tuhonneet  Ontarion  metsät  kokonaan.  Ja 
toista  kasvaa  säännöllisesti,  kun  on  opittu  metsiä  jonkin  verran 
suojelemaan  ja  hoitamaan.  Paitsi  edellämainituita  arvopuita  on 
vielä  paljon  tammea,  pähkinäpuuta,  vaahteraa  ja  jalavaa.  Halli- 
tus on  metsänsuojelua  varten  erottanut  laajoja  alueita  koske*- 
matt omiksi.  Niistä  on  Algonquin  puisto,  joka  on  2  000  neliö- 
mailia  laaja,  luonnon  kauneuden  ja  vesien  kalarikkauden  vuoksi 
suosittu  matkailijain  ja  urheilijain  oleskelupaikka. 

Luoja  on  tehnyt  Ontarion  karuimmat  seudut  mineraali- 
rikkaiksi.  Tämä  on  saanut  aikaan  kaivosteollisuuden,  jonka  ver- 
taista ei  ole  toista  Kanadan  maakunnissa  eikä  juuri  muuallakaan 
maailmassa.  Toistaiseksi  on  vain  osa  maakuntaa  tutkittu,  syvä- 
porauksilla  aivan  pienoinen  määrä.  Kuitenkin  on  sen  eri  osissa 
toiminnassa  jo  satoja  kaivantoja,  ja  kaivoksen  alkuja  on  tuhansia. 
Uusia  löytöjä  tehdään  lakkaamatta  ja  uusia  yhtiöitä  syntyy. 
Enimmät  yritykset  raukeavat  alkuunsa,  kun  ne  tarkemmin  tut- 
kittaessa huomataan  kannattamattomiksi.  Aina  kuitenkin  jää 
toisia  jäljelle  ja  kehittyy  kukoistaviksi,  tuottaen  osakkailleen 
suuria  rikkauksia. 

Mineraalilöytöjä  on  tehty  melkein  kaikkialla.  Muutamiin 
alueisiin  ne  ovat  keskittyneet  aivan  erityisesti.  Luettelen  tässä 
kartan  johdolla  joitakin  näitä  alueita  lähtien  Vanhasta  Onta- 
riosta, jossa  löydöt  ovat  vähäisimmät.    Lähellä  pääkaupunkia 

Ottawaa  on  Galettan  lyijy  kaivos.  Sen  jalompia  metalleja  ei  ole- 
kaan tavattu  runsaammin  tässä  maakunnan  osassa.  .Grafiittia, 
py riittejä,  talkkia,  kiillettä  ja  felspaattia  on  Renfrewn  ja  Kings- 
tonin Välillä  sekä  sieltä  länteen,  kipsm ja  kaasua  Hamiltonista  ete- 
lään, ^gupjaa  runsaasti  Windsor-niemekkeellä  Detroitin  lähellä 
sekä  Huron-järven  eteläpäässä.  S^UäjpämjDn^nryös^ö^yä. 

Vasta  North  Baysta  alkavat  Ontarion  varsinaiset  kaivosseudut^. 
Pohjoiseen  vievällä  linjalla  tulemme  ensin  .Qob^t^^hgjg^a^ 
seuduille,  joita  on  pidetty  alallaan  maailman  rikkaimpia  a. 
Timminsin  ja  Kirkland  Laken  tienoot  ovat  maailman  parhaita 
kullan  tuottajia.  Sieltä  päin  saadaan  myös  vaskea  ja  siyu- 
tuotteina  muita  metalleja.  Matkustettaessa  North  Baysta  län- 
teen tulemme  Sudburvn  luona  nikkelikaivoksille,  jotka  antavat 
suurimman  osan  siitä  nikkelistä,  mitä  maapallolla  tarvitaan. 
Nikkelin  ohella  saadaan  vaskea,  sinkkiä,  hopeaa  ja  lyijyä. 
Sudbury — Cobalt — Timminsin  vyöhyke  näyttää  olevan  maailman 
mineraalirikkainta  seutua. 

Sault  Ste  Mariesta  pohjoiseen  ja  Michipicoten-lahdesta  itään  on 
toinen  laaja  mineraalivyöhyke,  vaikka  siellä  tehdyt  löydöt  eivät 
vielä  ole  antaneet  varsin  rikkaita  tuloksia.  Siellä  on  pääasiallisesti 
kultaa  ja  etelämpänä  rautaa.  Matkustettaessa  Port  Arthuriin 
päin  tulemme  Superior-järven  pohjoispuolella  vaski-,  Nipigonin 
luona  sinkki-  ja  Nipigon- järven  itäpuolella  kulta-  ja  rauta- 
löydöille.  Lähellä  Port  Arthuria  on  hopealövtöjä,  siitä  lännem- 
mäs  kultaa  ja  vaskea  sekä  ylempänä  rautaa.  Sioux  Lookoutin 
rautatieasema  on  nykyjään  lähtökohtana  useammallakin  suun- 
nalla tehdyille  kulta-  y.  m.  löydöille.  Kaukana  pohjoisessa  on 
Red  Laken  kultaseutu,  jonne  muutama  vuosi  sitten  oli  sangen 
hankala  pääsy,  mutta  jonne  on  nyt  säännöllinen  lentoliikenne. 
Pari  vuotta  sitten  tapasin  kaivosinsinöörin,  joka  palasi  ihmisten 
ilmoille  tuolta  erämaasta.  Kysyin,  oliko  siellä  suomalaisia.  »En 
ole  käynyt  kaivosseudulla,  missä  heitä  ei  olisi.  Ja  hyviä  työ- 
miehiä he  ovat,  olipa  kysymys  työstä  kaivannossa  tai  kaivannon 
muista  hommista.  Mutta  parhaimman  palveluksen  teki  suoma- 
lainen, joka  Red  Lakelle  tuli  ensimmäisten  joukossa  ja  rakensi 

saunan.  Hänen  saunaliikkeensä  oli  suureksi  siunaukseksi.  Erä- 
maassa ei  voi  olla  suurempaa  nautintoa  kuin  kylpy  suomalaisessa 

saunassa!» 

En  katso  tarpeelliseksi  jatkaa  Ontarion  kaivosseutujen  luettele- 
mista. Vaikka  tekisin  sen  kuinka  tarkaksi,  olisi  se  muutamien 
kuukausien  kuluttua  vajanainen.  Nykyjään  työnnytään  rautatie- 
verkon pohjoispuolelle  seutuihin,  missä  tuskin  on  liikkunut 
ihmisiä  paitsi  eränkävijöitä  retkillään.  Maitse  mennen  tarvittai- 
siin matkaan  monia  viikkoja.  Nyt  vievät  lentokoneet  sinne  muu- 
tamissa tunneissa. 

Ontarion  vuosittainen  kaivostuotanto  lähentelee  nyt  nopeasti 
sadan  miljoonan  dpHajjji  rajaviivaa. 

Kun  Ontario  on  monelta  puolen  suurten  vesien  ympäröimä,  on 
siellä  tilaisuutta  kalastuksen  harjoittamiseen  ^elinkeinona.  Enim- 
mäkseen saadaansilliä,  n.  s.  valkeaa  kalaa  (whitefish)  ja  taimenta. 
On  siellä  myös  haukia,  sampia,  ankeriaita,  ahvenia,  ruutanoita 
sekä  useita  muita  lajeja.  Hudson-lahden  kalarikkauksia  ei  ole 
vielä  ryhdytty  ottamaan. 

Ontarion  väkiluku  nousee  nyt  jonkin  verran  yli  kolmen  mil- 
joonan, ei  siis  vielä  aivan  niin  paljon  kuin  Suomessa.  .Kolme 
neljännestä  väestöstä  on  jo  kanadalaista  syntyjään.  Brittiläiset 
ovat  siirtolaisista  runsaasti  voitolla.  Ranskalaisia,  Quebecin 
puolelta  muuttaneita,  on  erittäinkin  itäosissa  paljon.  Muita  kan- 
sallisuuksia on  maailman  kaikista  osista.  Eräillä  seuduilla,  var- 
sinkin  Port  Arthurin  ja  Sudburvn  alueella  on  suomalaisia  enem- 
män kuin  missään  muualla  Kanadassa. 

Ontarion  hallitus  on  järjestetty  englantilaiseen  itsehalliiinolli- 
seen  tapaan.  Kanadan  kenraalikuvernööri  nimittää  dominion 
hallituksen  istunnossa  maakuntaan  sen  hallituksen  toivomuksen 
mukaisen  varakuvernöörin,  joka  yhdessä  maakunnan  ministeriön 
(Executive  Council)  kanssa  toimii  hallituksena.  Ministeriöön 
kuuluu  yhdeksän  jäsentä,  jotka  lainlaatijakunnan  enemmistö 
niäärää.  Lainlaatijakunnassa  on  111  jäsentä,  jotka  valitaan  ylei- 
sillä  vaaleilla,  samoin  kuin  ne  82,  jotka  edustavat  maakuntaa 

dominion  parlamentissa.  Lisäksi  on  parlamentissa  24  senaattoria 
maakunnasta. 

Kansanopetus  on  yleinen.  Koulupakko  on  6 — 16  ikävuosien 
välillä  oleville  lapsille.  Kansakouluja  on  yli  7  000,  oppi-  ja 
ammattikouluja  myös  runsaasti.  Toronton  yliopistossa  on  yli 
6  000  ylioppilasta.  Muita  yliopistoja  on  McMasterin  yliopisto 
Torontossa  (baptistinen),  Ottawan  yliopisto  (katolilainen),  Queen- 
sin  yliopisto  Kingstonissa  ja  Western  yliopisto  Londonissa.  Hy- 
vässä maineessa  on  myöskin  Guelphin  maanvil j elvskorkeakoulu . 

Ontarion  kaupungeista  on  suurin  ja  tunnetuin  Toronto,  joka  on 
maakunnan  pääkaupunki.  Ontarion  alueella  on  myöskin  Ottawa, 
koko  Kanadan  pääkaupunki,  joka  on  väkiluvultaan  aika  paljon 
pienempi  Torontoa. 

Puolentoista  tunnin  junamatkan  päässä  Torontosta,  Ontario- 
järven  läntisimmässä  päässä,  on  Hamiltonin  kaunis  kaupunki. 
Se  on  korkean  mäen  rinteelle  rakennettu,  mistä  on  ihana  näköala 
järvelle.  Hamiltonissa  on  alun  toistasataatuhatta  asukasta. 
Siellä  on  paljon  monenlaisia  tehtaita. 

Kanadassa,  kuten  Yhdysvalloissakin  on  ollut  tapana  nimittää 
kaupunkeja,  kuten  osittain  muitakin  paikkoja,  Euroopan  tunnet- 
tujen paikkain  nimillä.  Enimmäkseen  on  nimet  valittu  Englan- 
nista, Skotlannista  ja  Irlannista.  Yhdysvaltain  Connecticut  - 
valtiossa  on  New*  London  (Uusi  Lontoo)  Thames-joen  varrella. 
Ontariossa  on  niinikään  London  joen  varrella,  joka  on  saanut 
nimekseen  Thames.  Siellä  on  yli  60  000  asukasta,  tehtaita  ja 
yliopisto. 

Kingston,  jonka  Oueens-vliopisto  on  Kanadan  kuuluisimpia» 
on  St  Lawrence-joen  niskassa  Kanadan  kauneimmalla  seudulla. 
Tämän  kaupungin  kohdalla  laskee  Ottawasta  päin  tuleva.  Kide  au  - 
joki  Ontario-järveen.  Kingstonissa  on  konetehtaita.  Siellä  on 
myös  sotakorkeakoulu.  Kaupunki  on  Vaasan  kokoinen. 

Brantford  on  rikkaan  maanviljelysseudun  keskus.  Siellä  on 
maakunnan  suuri  sokeainkoti.  Peterborossa  on  normaalikoulu. 
St  Catherine  on  lähellä  Niagaraa  kauniilla  hedelmänkasvatus- 
seudulla.    Bellevillessä  on  kuuromykkäinkoti.    Guelphin  maan- 

viljelysyliopistosta  jo  mainitsimme.  Siellä  on  myös  huomattava 
maaiiviljelyskoeasema,  jollaisia  on  sijoitettu  Kanadan  eri  osiin. 
Windsorin  kaupunki  on  Detroitin  naapuri.  Sen  läheisessä  yhtey- 
dessä on  pienempiä  kaupunkeja,  kuten  Ford  City,  etupäässä  For- 
din tehtaita  varten.  Windsorista  kuljetaan  lautalla  Detroitiin, 
ja  monet  Windsorin  työläiset  käyvät  töissä  Yhdysvaltain  puo- 
lella (nykyjään  ei  enää  sitä  oikeutta  sallita  muille  kuin  Kanadassa 
tai  Yhdysvalloissa  syntyneille).  Moni  yrittää  sitä  kautta  luvatto- 
masti Yhdysvaltoihin,  samoin  Niagaran  kautta,  minkä  Kanadan 
puoleisella  rannalla  on  Niagara  Falls,  kuten  sillan  takanakin. 
Paljon  joutuu  salakulkijoita  kiinni,  joskin  toisten  onnistuu  si- 
vuuttaa rajavartijat  ja  päästä  toivomaansa  »luvattuun  maahan», 
mikä  useillekaan  ei  ole  niin  ruusuinen  kuin  on  kuviteltu  ja  missä 
saa  elää  alituisessa  kiinnijoutumisen  pelossa. 

Mainittakoon  vielä  Ontarion  „  kaupungista  Stratford.  Galt. 
Chatham  (tupakanviljelysseudun  keskellä),  St  Thomas,  Kitche- 
ner,  Oshawa,  Collin wood,  Särmä,  Woodstock,  Brockville  ja  Owen 
Sound.  Väkiluku  näissä  on  10  ja  30  tuhannen  välillä. 

Kauempana  täältä  tiheimmin  asutun  Ontarion  ryhmästä  ovat 
huomattavimmat  kaupungit  NgxthJBay  (tärkeä  rautatieristeys), 
Sudbury,  Sault  Ste  Marie  ja  kaksoiskaupungit  Port  Arthur  ja 
Fort  William.  Ne  ovat  suomalaisille  edellisiä  läheisemmät,  kun 
heitä  niiden  seutuvilla  on  enimmän. 

Suomalainen  loukkaantuu,  jos  hän  tapaa  ulkomailla,  vaikkapa 
Yhdysvalloissa  tai  Kanadassa,  sivistyneen  henkilön,  joka  ei  tiedä, 
että  Suomen  pääkaupunki  on  Helsinki.  Silloin  emme  tahdo  tun- 
nustaa henkilöä  sivistyneeksi. 

Tämän  kirjoittaja  joutui  heti  Kanadaan  tultuaan  tapaamaan 
sellaisen  henkilön,  joka  kieltämättä  oli  hyvin  sivistynyt,  vaikut- 
tavassa asemassa  ja  vieläpä  sellaisessa,  jossa  oli  joutunut  tekemi- 
siin ulkomaitten  kanssa.  Ensimmäisiä  tehtäviäni  oli  käydä  hänen 
luonaan  sen  aseman  vuoksi,  mikä  hänellä  maan  hallituksessa  oli. 

Vanha  herra  oli  hoitanut  korkeata  virkaansa  vuosikymmeniä, 
oli  jo  luonut  itselleen  aseman  Kanadan  historiassa  sen  työn 
vuoksi,  jonka  hän  oli  tehnyt  dominion  muodostamisessa.  Hän 
otti  vastaan  kohteliaasti,  sulavasti  kuin  englantilainen  ylimys  voi 
tehdä.  Tuli  puheeksi  Suomi,  josta  hän  näytti  jotakin  tuntevan. 
Yht'äkkiä  hän  kysäisi: 

»Mikä  se  onkaan  teidän  pääkaupunkinne  nimi?» 

»Helsinki»,  vastasin. 

»Helsinki,  niin,  Helsinki,  nimi  tuntuu  tutulta.  Kuinka  kauan  se 
on  ollutkaan  pääkaupunkinanne?» 
»Noin  satakunta  vuotta.» 

»Ei  suinkaan»,  tokaisi  siihen  valtiomies.  »Tehän  olette  olleet 
itsenäisenä  vasta  muutamia  vuosia.»  Hajamielisyydessään  hän  ei 
tullut  ajatelleeksi,  että  voihan  maalla  silti  olla  pääkaupunki, 
vaikka  se  ei  olekaan  itsenäinen. 

Keskustelussa  tulin  sitten  huomaamaan,  että  hän  ajoi  takaa 
nimeä  Abo,  vaikkei  sitä  muistanut. 

Niin,  Helsingin  nimi  ei  ole  kovin  syvälle  syöpynyt,  suomalai- 
sessa tai  ruotsalaisessakaan  muodossa,  kaukaisen  ulkomaalaisen 
sivistyneenkään  tietoisuuteen. 

Vanha  ylimys  on  nyt  kuollut  ja  hänen  seuraajansa  kyllä  tietää 
Helsingin,  josta  on  ollut  usein  puhetta. 

Jospa  vaihteen  vuoksi  kysyisi  suomalaiselta  sivistyneeltä,  mikä 
cn  Kanadan  pääkaupungin  nimi,  niin  harva  kai  tietäisi  sanoa, 
että  se  on  Ottawa.  Moni  luulisi  siksi  Montrealia,  joka  on  maan 
suurin  kaupunki,  mutta  ei  edes  oman  maakuntansa  hallituksen 
paikka. 

Niin,  Ottawa,  se  nimi  ansaitsee  tulla  suomalaisen  tietoon,  sillä 
se  on  lähes  Euroopan  kokoisen  ja  hyvin  merkittävän  maan  pää- 
kaupungin nimi. 

Ottawan  synty  on  jossakin  määrin  samanlainen  kuin  Yhdys- 
valtain pääkaupungin  Washingtonin  tai  aivan  nykyjään  alku- 
kehityksen vaiheissa  olevan  Australian  pääkaupungin  Camberran 
synty.  Ei  kuitenkaan  aivan  samanlainen.  Kun  konfederatsionin, 
Kanadan  maakuntien  liiton  muodostuttua  noin  kuusi  vuosi- 

kymmentä  sitten  Ottawa  valittiin  Kanadan  pääkaupungiksi,  oli 
siellä  jo  jonkinlainen  yhteiskunta  olemassa  ja  sillä  oli  luonnollisia 
kasvamisen  mahdollisuuksia,  sillä  siellä  oli  runsaita  vesivoimia 
teollisuutta  varten  käytettävinä  ja  sen  takalisto  voi  antaa  raaka- 
ainetta  kuinka  paljon  tahansa  jalostettavaksi. 

Silloin  kuin  Ottawa  tehtiin  pääkaupungiksi,  oli  se  kuitenkin 
vielä  verraten  erämaassa^  Mutta  se  oli  konfederatsioniliiton  pää- 
nmodostajain  Quebecin  ja  Ontarion  rajalla  ja  myöskin  ranskalai- 
sen ja  englantilaisen  asutuksen  rajalla..  Nyt  se  on  vielä  pienen  - 
lainen  kaupunki,  väkiluvultaan  ei  edes  Helsinginkään  kokoinen 
(asukkaita  125  000).  Mutta  kuudessa  vuosikymmenessä  se  on 
kasvanut  lähes  puolta  suuremmaksi  kuin  Washington  samassa 
ajassa.  Seuraavan  kuusikymmenkauden  kuluessa  se  voi  jo  päästä 
Yhdysvaltain  pääkaupungin  edelle,  vaikka  luonnollisesti  myös 
Washington  kasvaa.  Syynä  Ottawan  nousuun  ovat  sen  ympä- 
ristön luonnonrikkaudet.  Aivan  viime  vuosina  on  tämän  lähi- 
piirissä kehitetty  vesiputouksista  monia  satojatuhansia  hevos- 
voimia.. Niitä  on  käytettävä,  ja  Ottawa  asemansa  vuoksi  on  nii- 
den luonnollisin  käyttäjä.  Se  ei  ole  siis  yksinomaan  hallitus- 
kaupunki, vaan  on  tulossa  myös  suureksi  teollisuuskaupungiksi. 

Kanadan  valtiomiehet  näyttävät  aikoinaan  tehneen  hyvän 
vaalin. 

Ensinäkemältä  tekee  Ottawa  hyvin  rauhallisen,  uuden  maail- 
man oloihin  nähden  melkeinpä  pikkukaupungin  vaikutuksen. 
Pilvenpiirtäjiä  ei  ole.  Jos  nousee  parlamenttitalon  torniin  tai 
vaikkapa  katsoo  alempaakin,  näkee  kaupungin  kesäisin  olevan 
melkein  lehtipuiden  peitossa.  Kadut  ovat  puistikoita,  ja  puita 
on  muutenkin  runsaasti.  Kauniit  talot,  joista  suurin  osa  on  yh- 
den perheen  taloja,  näyttävät  huviloilta..  Kaupunki  on  raken- 
nettu laajalle  alalle,  laajemmalle  kuin  HelsinJki.  Kadut  eivät  ole 
niin  leveitä  kuin  monessa  Kanadan  uudessa  kaupungissa.  Niillä 
on  turvallisempi  liikkua,  vaikka  autojen  ja  raitiovaunujen  liike 
on  suuri,  kuten  yleensä  uuden  maailman  kaupungeissa.  Sitäpaitsi 
kadut  eivät  ole  säteettäin  kuten  Washingtonissa,  jossa  näiden 
säteitten  yhtymäkohdat  hermostuttavat  kävelijää  yli  kulkiessa. 


OTTAWASSA,  KANADAN  PÄÄKAUPUNGISSA 


335 


Luonnollisesti  on  pääkaupungissa  sen  arvon  mukaisia  raken- 
nuksia. Parlamenttitaloryhmä  ihmeen  ihanalla  paikalla,  Ottawa- 
joesta  jyrkästi  nousevalla  kummulla  on  Kanadan,  jopa  muunkin 
maailman  komeimpia  nähtävyyksiä.  Keskiaukeama,  jolta  johtaa 
kävelytie  pääovelle  tornin  juureen,  on  väljä.  Tornissa  on  sointu- 
kellolaite,  joka  täysinä  tunteina  soittaa  kaunista  musiikkia. 
Muistopatsaita  ja  taideteoksia  on  runsaasti  aivan  kuin  vanhoilla 
kulttuuriseuduilla . 

Pääliikekatu,  Sparks,  on  vilkasliikkeinen.  Sen  varrella  on 
suuria  liikehuoneita,  joissa  on  tarjona  nykyaikaisen  teollisuuden 
hienoimpia  tuotteita.  Hintaa  niillä  kyllä  on,  kuten  yleensä 
Kanadassa,  missä  oma  teollisuus  on  vasta  kehittymässä  ja  tulli- 
suoja  koroittaa  ulkomaalaista  tavaraa. 

Maan  hallituksen  nimellinen  päämies,  kenraalikuvernööri,  asuu 
kaupungin  syrjällä  hänelle  varatussa  Rideau  Hallissa,  joka  on 
kuin  suuri  herraskartano  laajan  puiston  keskellä.  Kun  kenraali- 
kuvernööri, Hänen  Majesteettinsa  Kuninkaan  edustaja  Kana- 
dassa, englantilaisen  järjestelmän  mukaan  ei  itse  asiassa  hallitse, 
vaan  hallitseminen  kuuluu  maan  omalle  ministeristölle,  on 
kenraalikuvernöörin  ja  hänen  puolisonsa  suurtöisin  tehtävä  pitää 
seurustelun  muodossa  yhteyttä  maan  valtapiirien  kanssa.  Niinpä  he 
tekevät  laajoja  matkoja  maassa,  ovat  mukana  merkittävimmissä 
juhlatilaisuuksissa  ja  pitävät  palatsissaan  juhlia  ja  vieraspitoja. 

Ottawan  suurimmat  juhlatilaisuudet  ovat  säännöllisesti  vuo- 
sittain uudistuvat  parlamentinavajaiset,  joiden  yhteydessä  ovat 
myös  hovikutsut  (Drawing  Room).  Niissä  noudatetaan  täsmällj- 
sesti  samoja  hovitapoja  kuin  kuninkaan  hovissa  Englannissa. 
Ne  onnelliset,  jotka  on  näihin  kutsuttu,  saapuvat  laajan  maan  eri 
osista  osoittamaan  kunnioitustaan  kruunulle.  Tällaisissa  kut- 
suissa tervehtii  noin  tuhatkunta  henkilöä  tarkasti  määrätyssä 
arvojärjestyksessä  ja  myöskin  määrätyissä  hovipuvuissa  määrä- 
tyin kumarruksin  valtaistuimen  juurella  varakuningasta  ja 
hänen  puolisoaan. 

»Tämä  on  meillä  vanha  tapa»,  selitti  minulle  lordi  Byng,  nykyi- 
sen  kenraalikuvernöörin  edeltäjä,  itsessään  hyvin  vaatimaton  ja 

komeuteen  taipumaton.  »Kerran  vuodessa  puemme  parhaat 
päällemme  ja  annamme  tunnustuksen  kruunulle.» 

Kumarrusta  tekevien  naisten  joukossa  on  lukuisasti  nuoria 
neitosia,  joille  tilaisuus  on  erityinen  juhlallisuus.  Heille  se  mer- 
kitsee samaa  kuin  tulla  esitetyiksi  itse  kuninkaalle  ja  kuningatta- 
relle, mikä  on  heidän  toiveittensa  ihana  päämäärä.  Myöntää 
täytyy,  että  siinä  on  demokraattiseenkin  luonteeseen  ylentävältä 
vaikuttavaa,  kun  vanhat  valtiomiehet,  jotka  ovat  maansa  palve- 
luksessa harmaantuneet  ja  joiden  nimi  on  jo  historian  lehdille 
piirretty,  vielä  viroista  vapauduttuaan,  vapaaehtoisesti  käyvät 
ehkä  vaivalloisin  askelin  tekemässä  kumarruksensa. 

Muuten  parlamentin  avajaisissa  herättää  vieraan  huomiota 
eräs  seikka.  Juhlatilaisuudessa,  missä  valtaistuinpuhe  pidetään, 
ovat  suuressa  salissa  läsnä  senaatin  jäsenet  ja  korkeat  kutsu- 
vieraat. Erityisten  juhlamenojen  ohjeiden  mukaan  kutsutaan 
tilaisuuteen  myös  edustajahuoneen  (House  of  Commons)  jäsenet. 
.Heitä  varten  aidataan  ovensuuhun  erityinen  ala  eikä  heitä  pääs- 
tetä muiden  joukkoon.  .Siellä  he  seisovat  muiden  istuessa.  Hei- 
dän mukanaan  on  hallituksen  jäseniäkin,  jotka  ovat  valtiopäivä- 
miehiä.  Syrjäiseen  tekee  tämä  sen  vaikutuksen  kuin  pidettäisiin 
heitä  erityisenä  alempana  luokkana.  Mutta  heissä  ei  näy  mitään 
loukkaantumisen  merkkiä.  Tämä  on  vanha  tapa,  ties  kuinka 
kaukaisilta  ajoilta.  Englantilainen  aines  kunnioittaa  vanhoja 
tapoja,  osaa  katsoa  niitäkin  historialliselta  kannalta  brittiläiseen 
yhteiskuntajärjestykseen  kuuluvina.  Samat  edustajat  voivat 
parlamentissa  ajaa  tarmokkaasti  suuria  uudistuksia  yhteis- 
kunnallisiin oloihin,  mutta  perinnäistapoja  kunnioitetaan. 

Parlamentin  istuntokautena  on  Ottawan  elämä  vilkasta.  Se  on 
koko  Kanadan  keskipiste.  Tapana  sielläkin  on  lähettää  maan 
eri  osista  lähetystöjä  tai  palkattuja  toimihenkilöitä  parlamentin 
jäsenten  ja  ministerien  luo  esittämään  paikkakuntain  toivo- 
muksia. Kuloareissa  tehdään  politiikkaa  ja  —  lehmäkauppoja» 
Tukemassa  heitä  ovat  paikkakunnan  valitsemat  parlamentin- 
jäsenet,  jotka  ovat  valitsijainsa  kanssa  muutenkin  läheisessä 
yhteistoiminnassa. 

Kun  parlamentti  ei  ole  koolla,  pääsee  huomio  paremmin  kiinty- 
mään Ottawan  teollisuuselämään.  Silloin  vasta  huomataan,  että 
Ottawa  on  muutakin  kuin  politiikan  keskus  ja  hallituskaupunki. 

Matka  Ottawan  tehtaisiin,  sahoihin,  puuhiomoihin  y.  m.  on 
mielenkiintoinen.  Puuta  soluu  vuolasta  Ottawa-jokea  myöten 
ylempänä  olevista  erämaista.  Raaka-ainetta  on.  Ja  komeat 
Chaudiere-putoukset  antavat  voimaa.  Vielä  suuremman  käsityk- 
sen saa,  jos  tekee  matkan  läheiseen  ympäristöön.  Pääkaupungin 
luona  laskee  jokeen  Gatineau,  syrjä  joki.  Se  tulee  Quebecin  puo- 
leiselta vuoristomaalta.  Tämän  joen  suulla  ovat  mahtavat  uuden- 
aikaiset tehtaat.  Ja  Gatineaun  vartta  ylöspäin  mentäessä  huo- 
maa, miten  Kanadan  vesivoimia  kahlitaan.  Siellä  Lowssa, 
Paugan  Fallsilla  y.  m.  on  viime  vuosina  satoja  suomalaisiakin 
ollut  sulkuja  ja  voimatehtaita  rakentamassa.  Kun  maat  ylä- 
juoksulla ovat  harvaan  asuttuja,  on  sulkujen  avulla  muodostettu 
suuria  vesisäiliöjärviä  ja  yleensä  luontoa  paljon  muutettu. 

Ottawan  merkillisyyksistä  puhuessa  ei  ole  unohdettava  halli- 
tuksen rakennuttamaa  keskuskoeasemaa  maanviljelyksen  edis- 
tämistä  varten.  Se  on  aivan  kaupungin  kupeella  ja  on  Kanadan 
taloudellisesti  kaikkein  hyödyllisimpiä  laitoksia.  Väsymättö- 
mällä koetoiminnalla  on  siellä  erittäinkin  kasvien  jalostuksessa 
saatu  aikaan  ihmeitä.  Erinäiset  maanviljelyksen  sivuelinkeinot, 
kuten  esimerkiksi  siirj^arjanhpjto,  ovat  siellä  myöskin  edustet- 
tuina ja  hyvän  johdon  alaisina. 

Ottawa  on  englantilaisen  ja  ranskalaisen  asutuksen  rajalla. 
Joen  toisella  puolen,  Quebecissä,  on  Hull-niminen  kaupunki.  Sen 
väestö  on  melkein  kauttaaltaan  ranskalaista  ja  maaseutu  niin 
ranskalaista,  että  maanviljelijäin  suurin  osa  tuskin  englantia  ym- 
märtääkään.  Nämä  kansallisuudet  ovat  toimineet  rinnakkain. 
Mutta  seurasipa  kummankielisiä  sanomalehtiä  tahansa,  näkee 
kieliriidasta  tuskin  merkkiäkään.  Parlamentissa  on  kumpainen- 
kin kieli  käytännössä,  englanti  luonnollisesti  vleisempänä.  Ja 
viralliset  asiakirjat  ovat  kaksikielisiä.  Kuitenkaan  ei  englanti- 
lainen näy  olevan  herkkä  oppimaan  ranskaa,  ja  ranskalainen 
koettaa  suin  hampain  säilyttää  oman  kielensä.  Kauhallinen  kil- 
pailu näyttää  juurtuneen  näiden  kansallisuuksien  luonteeseen. 

TORONTO. 

Toronto,  joka  on  kooltaan  Kanadan  toinen  kaupunki,  ei  voi 
kehua  vanhuudellaan  niinkuin  Quebecin  maakunnan  historialli- 
set kaupungit,  mutta  yleensä  Kanadan  kaupunkeihin  verrattuna 
se  on  jo  saavuttanut  kunnioitettavan  iän.  Sehän  muodostettiin 
kaupungiksi  jo  vuonna  1834,  siis  se  saa  pian  viettää  satavuotista 
juhlaa.  Ja  sitä  ennenkin  se  oli  jo  York-nimellä  tunnettu  valkois- 
ten siirtokuntana.  Etsiessään  alkua  yhteiskunnalleen,  tunkeu- 
tuvat kanadalaiset  historiassaan  niin  kauas,  että  voivat  mainita, 
milloin  ja  kuka  valkoinen  asettui  ensimmäisenä  paikkakunnalle. 
Lännen  monet,  nykyjään  jo  verraten  suuret  kaupungit  eivät  täl- 
läkään tavalla  ole  päässeet  pitemmälle,  kuin  että  tuo  ensimmäi- 
nen asukas  vieläkin  elää  ja  reippaana  sekä  toimeliaana  vaikuttaa 
^paikkakunnalla. 

Toronto  voi  johtaa  alkujuurensa  vielä  kauemmas  kuin  ensim- 
mäisiin uudisasukkaisiin.  Se  oli  suosittu  intiaanien  kokous  - 
paikka  jo  ennen  valkoisten  tuloa.  Nimi  Toronto  on  mtiaanikieltä 
ja  kuuluu  merkitsevän  kokouspaikkaa,.  Ja  jos  se  on  ollut  sopiva 
kokouspaikka  vanhoihin  aikoihin,  näyttää  se  ny kyj äänkin  olevan 
sellaisena  suosittu,  vaikka  siellä  intiaaneja  näkyy  enää  vähän. 
Eivät  ainoastaan  kanadalaiset,  vaan  myös  amerikkalaiset  mielel- 
lään järjestävät  yleiset  kokouksensa  sinne.  Silloin  kuin  Ontario 
omaksui  kieltolain,  yritti  tässä  kyllä  tapahtua  pysähdys,  ja 
Montreal  »märkänä»  kaupunkina  oli  saamassa  voiton.  Toronton 

monet  hotellit  kärsivät  taloudellisesti.  Amerikkalainen  lypsy- 
lehmä, turistiliike,  oli  ehtymässä.  Montreal  sen  sijaan  rakensi 
suuria  hotelleja  ja  kukoisti.  Mutta  sitten  Ontario  peruutti  kielto- 
lain. »Kongresseja»  alettiin  taas  järjestää  Torontoon.  Hotelleja 
kahta  komeampia  edelleen  rakennetaan.  Rahaa  tulvaa  kaupun- 
kiin ja  yleensä  ollaan  tyytyväisiä.  Näyttää  siltä,  että  Montreal 
ranskalaisuutensa  vuoksi  ei  jaksa  vetää  amerikkalaisia  yhtä  pal- 
jon puoleensa. 

Ja  kieltämättä  Toronto  on  monessa  suhteessa  amerikkalaisia., 
rahan  tuojia,  lähempänä. .  Se  alkaa  olla  rakennustyyliltään  täysin 

amerikkalainen.  Ja  matkailija  tulee  omalla  kielellään  toimeen 
kaikkialla.  Sitäpaitsi  Toronto  on  lähempänä  laajempaa  Amerikan 
asutusaluetta  kuin  Montreal.  Kulkuyhteydet  ovat  hyvin  hyvät. 
Pikajunat  kuljettavat  nopeasti  vaikkapa  Meksikonlahden  ran- 
nalta »suksi»-  tai  »lumikenkäklubien»  jäseniä  pitämään  talvella 
kokouksiaan  Torontossa  —  tietysti  pääasiassa  sen  iloliemen  hou- 
kuttelemina, joka  on  kielletty  Valloissa!  Montreal  kyllä  kehuu, 
että  sen  talvet  ovat  urheilulle  paremmat,  ja  totta  se  onkin,  sillä 
Torontossa  on  useina  vuosina  sangen  vähän  lunta.  Se  on  kuiten- 
kin näille  »urheilijoille»  vähempiarvoinen  kysymys.  Niagaran 
läheisyys  vaikuttaa  myös  siihen  merkitykseen,  mikä  Torontolla 
on  turistikaupunkina.  Onhan  noilta  kuuluilta  putouksilta  mat- 
kaa Torontoon  vain  noin  puolikolmatta  tuntia. 

Torontolla  on  monia  suurkaupungin  edellytyksiä.  Sen  satama 
jo  luonnon  valmistamana  on  erittäin  hyvä.  Saari  suojaa  sitä 
järven  aalloilta,  ja  rantalinja  on  pitkä.  Voimaa  teollisuutta  var- 
ten se  saa  halvalla  maakunnan  omistamalta  Hydrolta,  joka  käyt- 
tää Niagaraa  ja  muita  putouksia  hyväkseen.  Tämä  Hydro-liike- 
homma  on  osoittautunut  ei  ainoastaan  Torontolle,  vaan  melkein 
koko  Ontariolle  suureksi  siunaukseksi.  Se  on  vasta  muutamien 
vuosien  vanha,  kaukonäköisten,  yleistä  hyötyä  tarkoittavien 
liikenerojen  hanke.  Esimerkkinä  se  voisi  olla  muillekin  maa- 
kunnille, mutta  englantilainen  katsantokanta  on  vielä  siksi  van- 
hoilliskapitalistinen,  ettei  se  hevillä  suosi  kunnallisia  tai  valtion 
omistamia  yrityksiä. 

Maakunnan  pääkaupunkina  on  Torontolla  komeat  hallitus- 
rakennukset. Kaupunki  on  ollut  kylliksi  uudenaikainen  varatak- 
seen paikkoja  puistoille  ja  kohtuullisen  leveille  kaduille.  Nuoret 
kaupunginosat  ovat  hyvinkin  ilmavia  ja  tarjoavat  tilaa  »omille 
kodeille».  Toronto  ylpeilee  kauniiden  kotien  kaupunkina.  Sa- 
maa tekevät  sangen  monet  Kanadan  ja  Yhdysvaltain  kaupungit. 
Ja  Eurooppaan  verrattuna  siihen  onkin  aihetta.  Uudessa  maail- 
massa pyrkii  jokainen,  työmieskin  —  ja  nykyjään  vähävarainen 
rikkaiden  edellä  —  hankkimaan  oman  kodin,  oman  talon,  jossa 
hän  on  joka  suhteessa  oma  isäntänsä.   Euroopassa,  kuten  Suo- 

messakin,  harrastetaan  yuokrakasarmij ärj estelmää a  joka  ei  aina- 
kaan vähävaraisille  tarjoa  kylliksi  ilmaa,  aurinkoa,  väljyyttä  tai 
muita  vapaan  elämän  mukavuuksia.  Amerikan  ja  Kanadan  suu- 
rissa kaupungeissa  ovat  ainoastaan  rikkaat  alkaneet  pyrkiä  oma- 
koti] ärj  estelmästä  vuokra-asunto-  ( apartmenttiO i ärj estelmään . 
He  katsovat  voivansa  elää  niissä  huolettom ämmin,  kun  saavat 
talon  puolelta  melkein  kaiken  palveluksen.  Mutta  heidän 
vuokrahuoneistonsa  ovat  väljät  ja  kaikilla  viimeajan  keksintöjen 
luomilla  mukavuuksilla  järjestetyt.  Rouvat  saavat  enemmän 
aikaa  kyläilyyn  ia  bridgen  pelaamiseen.  Mutta  niillä  huoneistoilla 
onkin  vuokraa,  vuosivuokra  on  melkein  kokonaisen  oman  talon 
hinta! 

Joka  tapauksessa  omien  kotien  harrastus  kehittyy  Torontossa 
ja  yleensä  Pohjois -Amerikassa  juuri  sen  takia,  että  se  on  vallan- 
nut puoleensa  niin  sanotun  keskiluokan.  Kaupunki  suosii  sitä 
ja  laajenee  siten  nopeata  vauhtia.  Näin  on  Toronto  aivan  viime 
vuosinakin  kasvanut  alaltaan  suunnattomasti,  vaikka  asukas- 
luku ei  ole  lisääntynyt  vastaavasti.  Jo  parikymmentä  vuotta 
sitten  sanottiin  Torontossa  olevan  lähes  puoli  miljoonaa  asukasta, 
nyt  on  siellä  ehkä  puolen  seitsemättäsataa  tuhatta.  Alue  on  laa- 
jentunut moninkertaisesti.  On  mieltä  viihdyttävää  kulkea  noissa 
uusissa  kaupunginosissa.  Halvemmat  talot  eivät  ole  tyyliltään 
erittäin  kauniita,  usein  tontin  säästämisen  vuoksi  kapeita,  ja 
sadat  sellaiset  vierekkäin  kovin  samanlaisia.  Mutta  kaikilla  on 
katua  vasten  nurmikenttänsä  ja  istutuksensa,  joiden  hoitamista 
pidetään  kunnia-asiana.  Isäntä  ahertelee  päiväntyöstä  tultuaan 
kodin  kaunistamisessa  koko  perheensä  kanssa.  Voidaan  sanoa, 
että  se  on  lisärasitusta,  mutta  toiselta  puolen  se  on  hänelle  voi- 
mistelua ja  antaa  terveyttä.  Ja  talossaan,  jonka  hintaa  hän 
vähitellen  kuukausittain  lyhentää,  hän  kokoo  itselleen  vanhan 
päivän  varaa  sekä  sievän  omaisuuden,  jonka  arvo  nousee  maan 
hinnan  kohoamisen  vuoksi.  Vaikka  hän  on  ehkä  ottanut  talonsa 
asutuksen  äärimmäiseltä  reunalta,  missä  eivät  vielä  kadut  ole 
kunnossa,  on  hän  ennen  pitkää  kaupungin  sisällä.  Hän  on  ikään- 
kuin siirtynyt  ihanalle  puutarhakadulle,  missä  on  hienot  istutuk- 

set  ja  mistä  hän  ei  olisi  siinä  tilassaft  millaiseen  seutu  nyt  on  tullut* 
pystynyt  omaa  taloa  ajattelemaankaan.  Velka  on  lyhentynyt  ja 
hänen  päivänsä  ovat  käyneet  huolettomammiksi.  Tällaisella 
kaupungin  asuntopolitiikalla  on  kieltämättä  sangen  suuria  etuja. 

Torontosta  tulee  ennen  pitkää  miljoonakaupunki.  Se  on  jo 
monella  alalla  Kanadan  henkisen  ja  taloudellisen  elämän  keskus^ 
suuremmassa  määrässä  kuin  Montreal.  Olen  jo  edellä  maininnut 
Toronton  yliopistosta,  jossa  ylioppilaita  on  enemmän  kuin  mis- 
sään muualla  Brittien  valtakunnan  yliopistoissa,  enemmän  kuin 
itse  Oxfordissa.  Siellä  on  sangen  paljon  muita  valistuslait  oksia.. 
Sen  taide-  y.m.  museoita  ei  kyllä  kokoelmiltaan  voida  asettaa 
Euroopan  vanhojen  rinnalle,  mutta  rakennukset  ovat  uljaita  ja 
sisälle  on  koottu  ja  kootaan  uutterasti  esineitä.  Sen  taidemuseo 
on  muuten  suomalaisille  hyvin  tuttu  senkin  vuoksi,  että  he  ovat 
siellä  taulujen  keskellä  saaneet  pitää  omat  suuret  kansalliset 
juhlansa,  itsenäisyysjuhlat  ja  muut.  Siirtolaisiaan  Toronto  hoitaa 
suhteellisen  hyvin.  Heitä  varten  on  monia  kanadalaisia  yhdis- 
tyksiä ja  laitoksia,  joissa  heitä  autetaan  ja  perehdytetään  oloihin. 
»Kaikkien  Kansallisuuksien  Kirkko»,  jossa  on  suomalaisilla  oma 
kirkkosalinsa,  lukuhuoneet  y.  m.,  on  sangen  suosittu. 

Toronton  liike-elämä  käy  jotakuinkin  amerikkalaisessa  reip- 
paassa hengessä.  Liikemiehet  ovat  yritteliäitä  ja  harrastavat 
yhteiskuntansa  menestymistä.  Jos  joskus  saadaan  St  Lawrenceen 
syvävesiväylä,  jota  Toronto  Amerikan  ja  Kanadan  lännen  kanssa 
ajaa  ja  jonka  tarkoituksena  on  syventää  joen  väylä  ja  kanavat 
niin,  että  suuret  valtamerenlaivat  pääsevät  jokea  ylös,  auttaa  se 
paljon  myös  Torontoa  kehittymään  »merikaupungiksi». 

Toronton  amerikkalaisuutta  todistaa  sekin,  että  sen  keskusta 
on  tulossa  täyteen  pilvenpiirtäjiä,  liikepalatseja.  Aivan  viime 
vuosina  on  tämän  keskustan  muoto  melkein  tykkänään  muuttu- 
nut. Canadian  Pacificin  mahtava  Royal  York-hotelli  valmistui 
aivan  äsken.  Suuruudessa  ja  mukavuuksissa  ei  sitä  lähelle  pitkiin 
aikoihin  päässe  mikään  hotelli  Brittien  valtakunnassa.  Valta- 
kadut, Kings,  Queens,  Yonge,  Bay  ja  muut  ovat  jo  minkä  ta- 
hansa  Amerikan  liikekadun  veroisia.    Bay-kadulla  on  pilven- 

piirtäjien  välissä  matalassa  talossa  Suomen  varakonsulinvirasto. 
Ennen  pitkää  täytynee  senkin  siirtyä  johonkin  jättiläisraken- 
nukseen. 

Torontossa  on  Kanadan  suurimman  osastokaupan  T.  Eaton  & 
Co:n  koti-  ia  pääpaikka.  Sekin  on  Brittierivaltakunnan  suurin. 
Sen  osastoja  on  muissakin  kaupungeissa,  mutta  ne  ovat 
pienempiä. 

Aivan  kuin  Ontarion  maakunta  on  kokonaisen  valtakunnan 
arvoinen  ja  sen  merkitys  kasvaa  vuosi  vuodelta,  on  Toronto  sen 
tunnustusta  ansaitseva  pääkaupunki.  Kun  kävelee  kauniin 
kaupungintalon  ohi  Queen  Streetilta  leveätä  puistikkoa  myöten 
parlamenttitalolle  ja  tutustuu  siihen  jykevään  rakennukseen 
sisältä,  huomaa  kaikesta,  että  Ontario  ja  Toronto  ovat  valmistu- 
neet suuruutta  varten.  Ja  kun  on  tilaisuus  nähdä  kuninkaan 
edustajan,  varakuvernöörin  pajatsi  Rosedalen  uudessa  kaupun- 
ginosassa ympäristöineen  sekä  erittäinkin  sisältä  monine  mah- 
tavine saleineen,  ei  voi  muuta  kuin  tulla  siihen  käsitykseen,  että 
otteet  ja  suunnitelmat  ovat  suuret.  Sellaisia  saleja  ei  liene 
monessa  kuninkaallisessa  rinnassakaan. 

Kauas  tähtäävä  ja  jo  nyt  suuria  aikaansaava  on  Canadian 
National  Exposition  (Kanadan  kansallinen  näyttely),  joka  on 
vuosittain  elokuun  lopulla  ja  syyskuun  alussa.  Se  on  kehittynyt 
Kanadan  taloudellisen  elämän  ilmapuntariksi  ja  siihen  kiinnite- 
tään huomiota  laajemmaltikin.  Näyttelyrakennukset  ovat  isot  ja 
väljät  ja  ne  ovat  kauniin  puiston  keskellä  Ontario-j  arven  ran- 
nalla. Näyttely  aikana  on  siellä  nähtävänä  Kanadan  senvuotiiieii 
maanviljelys-  y.  m.  tuotanto.  Näyttelyn  yhteydessä  on  monen- 
laista ohjelmaa.  Myöskin  siirtolaiskansallisuuksilla  on  tilaisuutta 
esiintymiseen.  Suomalaiset  ovat  käyttäneet  sitä  hyväkseen. 

PORT  ARTHUR. 

Port  Arthur-nimisiä  kaupimkeja  on  maailman  kartalla 
useampia.  Yksi  Port  Arthur  on  Superior-järven  rannalla  Kana- 
dassa  Ontarion  maakunnassa.  Se  on  vielä  vain  pieni  kaupunki, 
asukkaita  noin  viisitoistatuhatta,  joista  kolme,  neljä  tuhatta 
suomalaista.  Sen  vieressä,  ainoastaan  vähäisen  niityn  erotta- 
mana, on  Fort  WUliamin  kaupunki,  jonka  väkiluku  on  jonkin 
verran  yli  kahdenkymmenen  tuhannen,  siinäkin  huomattava 
määrä  suomalaisia. 

Näitä  kaupunkeja  sanotaan  yhteisellä  nimellä  Kaksoiskaupun- 
geiksi,  eikä  olekaan  kuin  ajan  kysy mys3  jolloin  välillä  oleva  niitty- 
kin on  rakennettu.  Nyt  se  on  jo  linjoitettu  katuihin  ja  jaettu 
kortteleihin.  Kaikesta  päättäen  on  tällä  yhteiskaupungilla  suuri 
tulevaisuus  edessään.  Se  onkin  jo  sangen  suuri  satamakaupunki, 
Kanadan  kaikkein  huomattavimpia  suurten  sisäjärvien  rannalla. 
Siellä  on  maailman  mahtavimmat  viljasäiliöt,  ja  sanotaan,  että 
sieltä  lähetetään  maailman  markkinoille  viljaa  enemmän  kuin 
mistään  muualta.  Se  onkin  jo  suuri  ennätys  sisäjärven  kaupun- 
gille. 

Mutta  Port  Arthurilla  on  toiveita  päästä  merisatamakaupungin 
asemaan.  Jo  nyt  käy  pienempiä  merilaivoja,  muiden  muassa 
jokin  suomalainenkin,  sen  satamassa  hakemassa  viljaa,  viedäk- 
seen lastin  suoraan  meren  yli.  Mutta  ne  kanavasulut,  joita  on 
Erie-  ja  Ontario-järvien  välillä  sekä  St  Lawrence -joen  koski- 
paikkojen sivuilla,  ovat  vielä  liian  pienet  ja  matalat  suurempien 
valtamerilaivojen  kuljettaviksi  Suurille  Järville  ja  niin  Port 
Arthuriin  ja  Duluthiiii^  saakka.  Kun  ne _syyjyinet^ 
ovat  esteet  poissa  Port  Arthurin  kehityksen  tieltä.  Se  alkaa 
menestyksellisesti  kilpailla  Montrealin,  jopa  New  Yorkinkin 
kanssa  Pohjois-Amerikan  sisämaan  tuotteiden  kaupassa. 

Monet  Kanadan  kaupungit  ovat  asemaltaan  kauniita.  Miel- 
lyttävä on  Port  Arthurin  asema.  Länsipuolella  kulkee  rantaa 
pitkin  vuorenselänne,  jonka  reunat  putoavat  paikoin  hyvin  kor- 

kealta  kohtisuorasti.  Näyttää  siltä  kuin  jättiläiset  olisivat  muo- 
dostaneet linnoituksen  kaksoiskaupunkien  suojaksi.  Ja  järvestä 
sataman  edustalla  nousee  samantapaisia  saaria,  kuin  tehtyjä  lin- 
noituksia. Kauempana  on  pitkä  kalliosaari,  joka  —  kun  katsoo 
mäeltä  kaupungin  takaa  —  näyttää  lepäävältä  jättiläiseltä:  pään, 
kaulan  ja  ruumiin  muodot  ovat  selvät,  ja  kädet  ovat  ristissä  rin- 
nan päällä.  Sitä  saarta  sanovatkin  intiaanit  »Nukkuvaksi  jätti- 
läiseksi»  (Sleeping  Giant). 

Vaikka  Port  Arthur  ja  Fort  William  ovat  kaupunkeina  vielä 
verraten  nuoria,  ei  seutu  ole  jäänyt  vanhimpina  aikoinakaan  huo- 
maamatta. Intiaaneille  se  on  ollut  pyhä  paikka,  ja  vieläkin  he 
kokoontuvat  juhliinsa  rantavuorelle  uusimaan  vanhoja  menojaan» 
Vuoren  juurella  on  yhä  heidän  pieni  kylänsä,  jossa  he  asuvat 
erossa  valkoisesta  rodusta,  joka  on  muuten  vallannut  seudun  ja 
pystyttänyt  sinne  ihmeelliset  laitoksensa.  Intiaanien  erikois- 
tehtävänä on  nykyjään  vartioida  pyhää  vuorenselännettä  ja  sen 
päällä  olevaa  kookasta  kirkasvetistä  järveä,  josta  vesi  johdetaan 
kaupungin  väestön  tarpeiksi. 

Kun  tulee  kaupunkiin  itäpuolelta,  huomaa  maiseman  hiukan 
toisenlaiseksi.  Siellä  on  kiemurteleva  puro,  jonka  rantamilla  kas- 
vaa kaunis  lehtimetsä:  pajuja,  leppiä,  hohtavan  valkokylkisiä 
koivuja  —  aivankuin  Suomessa.  Puro  laskee  ihanaan  lahteen. 
Se,  joka  ei  ole  käynyt  Suomessa,  luulee  tätä  maisemaa  maailman 
ehkä  kauneimmaksi. 

Mainittiin  jo,  että  Port  Arthurissa  ja  Fort  Williamissa  ovat 
maailman  suurimmat  vp j asäili öt .  Niihin  sopii  samalla  kertaa 
noin  40  miljoonaa  hehtoa  viljaa^  Ja  ettei  niitä  ole  vielä  liiaksi, 
todistaa  se,  että  yhä  uusia  rakennetaan.  Viljan  tuotanto  Kana- 
dan preeriamaakunnissa  Manitobassa,  Saskatchewanissa  ja  Al- 
bertassa  lisääntyy  vuosi  vuodelta. 

Lähdepä,  lukija,  kanssani  näitä  viljahinkaloita  katsomaan! 

Saavumme  ensin  korkean  rakennuksen  kupeelle  pitkän  katok- 
sen alle,  mihin  viljajunat  tulevat.  Katoksen  lattia  on  rauta- 
säleistä  tehty  ja  on  alta  ontto  —  tai  oikeammin  täynnä  suppiloita, 
joiden  pohjassa  rako  johtaa  leveälle,  aina  liikkeessä  olevalle 

kuperalle  hihnalle.  Kun  viljavaunun  ovet  avataan,  valuu  vilja 
suppiloihin  ja  sieltä  hihnalle,  joka  vie  sen  rakennuksen  sisälle 
puhdistusosastoon.  Siellä  poistetaan  koneellisesti  pöly  ja  roskat 
sekä  rikkaruohojen  siemenet.  Jyvät  lajitellaan  painonsa  ja  ar- 
vonsa mukaan.  Hallituksen  virkamies  on  arvioimisessa  ja  pun- 
nitsemisessa mukana,  joten  työhön  voi  luottaa. 

Kun  olemme  tarkastelleet  mitä  erilaisimpia  uudenaikaisia  lai- 
toksia suomalaisen  myllärin  johdolla,  saavumme  ylimpään  ker- 
rokseen, minne  lajiteltu  vilja  on  johdettu.  Näemme  suunnat- 
tomia, silinterimäisiä  purnuja,  jotka  ovat  läpimitaltaan  useampia 
metrejä  ja  parikin  kymmentä  metriä  syviä.  Kukin  viljalaji  laske- 
taan omaan  purnuunsa.  Kun  purnut  ovat  täynnä,  on  siinä  jyviä, 
kymmeniä  tuhansia  hehtoja  kussakin  purnussa.  Siinä  on  viljaa 
Euroopan  ja  koko  maailman  nälän  tyydytykseksi. 

Suuret  viljalaivat  asettuvat  jättiläisrakennusten  kupeelle. 
Purnujen  alaosista  johdetaan  torvet  laivan  ruumiin,  luukut  ava- 
taan  auki  ja  vilja  soluu  virtanaan  laivan  sisään.  Laiva  täyttyy 
muutamissa  tunneissa.  Ei  siinä  tarvita  työläisiä  viljasäkkien 
kantoon,  kaikki  käy  koneellisesti. 

Tosiasia  on,  että  näissä  suurissa  viljaelevaattoreissa  ei  vilja  ole 
ihmiskäsien  käsiteltävänä  ollenkaan,  ei  siitä  lähtien,  kun  vilja 
tyhjentyy  rautatievaunuista,  siihen  saakka,  kun  se  puhdistettuna 
ja  lajiteltuna  valuu  laivanruumaan. 

Paitsi  viljaelevaattoreita  on  Port  Arthurissa  myös  muita 
teollisuuslaitoksia,  paperi-  ja  hiomot eht aita,  sahoja  y.  m. 

Suomalaiset  toimivat  Port  Arthurissa  monilla  eri  aloilla. 
Heitä  on  työmiehinä,  liikkeenharjoittajina,  jopa  kunnallisissakin 
toimissa.  Kaupungissa  ilmestyy  suomalainen  sanomalehti  »Ka- 
nadan Uutiset». 

Kaupungin  ympäristössä  on  suomalaisia  lukuisasti,  paikoin 
niin  tiheässä,  että  he  muodostavat  omia  yhteiskuntia  ja  hoitavat 
kunnallisetkin  asiat  omien  miestensä  avulla.  Luonto  ja  maan- 
laatu  ovat  hyvin  samanlaisia  kuin  Suomessa,  vieläpä  enemmän 
vanhaa  kotimaata  muistuttavia  kuin  rajan  toisella  puolella 
Minnesotassa. 

Port  Arthur  on  suomalaisen  asutuksen  tärkein  keskus  Onta- 
riossa, jopa  koko  Kanadassa.  Vaikka  suomalaiset  eivät  olekaan 
seutukunnalla  yleensä  suurempia  varallisuuksia  saavuttaneet 
—  asutus  on  vielä  verraten  nuorta  —  ovat  he  kuitenkin  jo  muo- 
dostaneet itselleen  aseman,  joka  on  toiskielistenkin  keskuudessa 
tunnustettu.  Kaikesta  päättäen  on  suomalaisten  merkitys  siellä 
vielä  nousemassa.  Uusia  siirtolaisparvia  tulee  alinomaa  ja  sijoit- 
tuu Kaksoiskaupunkeihin  sekä  niiden  ympäristöön. 


MANITOBA. 


Manitoba  on  Kanadan  ensimmäinen  preeriamaakunta,  mutta 
johtavassa  asemassa  se  ei  ole  enää  tuotannossa  eikä  viljely  s  - 
mahdollisuuksissa.  Joka  tapauksessa  siellä  joutuu  idästä  tullut 
siirtolainen  ensimmäisen  kerran  näkemään  preeriatasangon,  mikä 
onkin  tyypillisin,  sillä  preeria  on  Manit  ob  as  s  a  jotakuinkin  yhtä 
tasaista  kuin  pöytä. 

Manitoba  myös  ensimmäisenä  preerioista  sai  valkoiset  asuk- 
kaansa. Jo  satakunta  vuotta  sitten  tuli  sinne  uudisasukkaita, 
skotlantilaisia,  joita  lordi  Selkirk  kuljetti.  Nämä  Skotlannin 
vuoristolaiset  olivat  aivan  tottumattomia  tasankomaan  viljelyk- 
seen ja  alussa  heillä  oli  suuria  vaikeuksia.  Mutta  heistä  ja  muista 
skotlantilaisista,  joita  saapui  myöhemmin,  tuli  Kanadan  lännen 
perusväestö,  kuten  he  ovat  johtavana  kanta-aineksena  idempä- 
näkin. 

Tämän  kirjoittaja  joutui  kerran  Winnipegissä,  Kanadan  pree- 
riain  pääkaupungissa,  eräille  juhlapäivällisille,  johon  oli  kokoon- 
tunut laajalti  Kanadan,  erittäinkin  lännen  johtavia  miehiä  poli- 
tiikan ja  taloudellisen  elämän  alalta.  Puhujien  joukossa  oli  kaksi 
Kanadan  ministeriä,  yksi  kuvernööri  (maakunnan  päämies)  ja  eri 
maakuntien  hallitusten  jäseniä.  Melkein  kaikki  ne  olivat  siirto- 
laisina maahan  tulleet  ja  useimmat  skotlantilaisia.  Ja  kun  koetin 
ottaa  selkoa  taloudellisen  elämän  merkkimiehistä,  pankinjohta- 
jista y.  m.,  enimmät  heistä  polveutuivat  Skotlannista.  Skotlanti- 

laiset  näkyvät  olevan  Kanadan  väestön  selkäranka.  Toimeliai- 
suudellaan ja  erittäinkin  säästäväisyydellään  on  tämä  aines  tullut 
johtavaksi. 

Vuonna  1870  muodostettiin  Manitoba  maakunnaksi  ja  otettiin 
dominion  maakuntaliittoon,.  Se  on  siis  aikalailla  vanhempi  kuin 
sen  sisaret,  preeriamaakunnat  Saskatchewan  ja  Alberta,  jotka 
pääsivät  liittoon  vasta  vuonna  1905. 

Kuitenkaan  ei  Manitoba  saavuttanut  nykyistä  muotoaan  ja 
laajuuttaan  ennenkuin  vuonna  1912.  Silloin  sen  rajat  määrättiin 
niin,  että  se  ulottui  pohjoisessa  60.  leveysasteeseen  ja  pääsi  me- 
ren, Hudson-lahden.  yhteyteen.  Sen  pinta-alaksi  tuli  251  832 
neliömailia,  ollen  siis  jotakuinkin  yhtä  suuri  kuin  Saskatchewan 
tai  Alberta  sekä  100  000  neliömailia  suurempi  kuin  Suomi. 

Noin  puolet  Manitoban  alueesta  kuuluu  preerioitten  ensimmäi- 
seen,  alimpaan  tasankoon;  ainoastaan  osa  kohoaa  lännessä  toisen 
tasankoportaan  tasalle.  Näitä  tasankoja  erottavat  mäet,  »vuoret», 
joiden  nimet  ovat  Pembina  Mount ains,  Riding  Mount ains,  Duck 
Mount ains  ja  aivan  Saskatchewanin  rajalla  Porcupine  Hills. 
Maakunnan  lounaisosassa  ovat  irrallisina  Kilpikonnavuoret 
(Turtle  Mountains). 

Maakunnassa  on  melko  paljon  vettä,  ne  ovat  ensi  tasangolla, 
joka  on  800  jalkaa  merenpinnan  yläpuolella.  Koillisin  osa  maa- 
kuntaa on  epäsäännöllistä.  Siellä  on  mäkiä  ja  myös  paljon  suo- 
maita. 

Manitoban  suurimmat  järvet  ovat  Winnipeg,  Winnipegosis. 
Manitoba  ja  Dauphin,  jotka  kaikki  laskevat  vetensä  Nelson-joen 
kautta  Hudson-lahteen.  Lake  Winnipeg  on  260  mailia  pitkä  ja 
keskimäärin  30  mailia  leveä.  Siihen  tulee  Saskatchewan- j oki 
lännestä  ja  Red  River  etelästä  sekä  Winnipeg-joki  idästä.  Kaikki 
Manitoban  järvet  ovat  matalia.  Itse  suuri  Winnipeg- järvikin  on 
syvimmiltä  paikoiltaan  vain  70  jalkaa  syvä.  Nämä  verraten 
suuret  järvet  ovat  jätteitä  vielä  suuremmasta,  joka  peitti  melkein 
koko  Manitoban  ja  suuren  osan  Saskatchewania. 

Red  River-joki  alkaa  Yhdysvalloista,  missä  sen  viljavassa 
laaksossa  elää  paljon  suomalaisia  maanviljelijöinä.  Se  on  Mani- 

toban  tärkein  joki  ja  on  700  mailia  pitkä.  Assiniboinen  ja  Red 
Riverin  yhtymäkohdassa  on  Winnipegin  kaupunki.  Pohjoisem- 
pien jokien  varret  kasvavat  metsää.  Red  Riverin  laakso  on  vilja- 
an. Sieltä  on  peräisin  Manitoban  kuuluisa  kova  vehnä. 

Maakunnan  ilmasto  on  täysin  mannermaalle  ominaista.  Kesät 
ovat  lämpimiä,  jopa  hyvin  kuumia,  ja  talvet  kylmiä.  Kevät  ja 
syksy  ovat  pitkiä.  Talvella  voi  elohopea  jäätyä,  mutta  kesällä 
saattaa  lämpö  nousta  varjossakin  40  asteeseen  Celsiusta.  Talven 
kylmyys  ei  tunnu  niin  kuin  meren  lähistöllä,  sillä  ilma  on  kuiva. 
Auringon  paistetta  on  runsaasti.  Vuotuinen  sademäärä  on  20 
tuumaa. 

Manitoban  maaperä  on  mustaa  multaa  ja  sen  alla  savi.  Juuri 
tuon  läpäisemättömän  savijankon  vuoksi  vähäinenkin  sademäärä 
riittää  kasvillisuudelle.  Viljelystä  varten  on  maa  jaettu  neliöihin 
(seetion),  joissa  kussakin  on  maata  640  eelsepä.  Jokainen  section 
jaetaan  niinikään  neliöihin,  neljään  sellaiseen.  Hallituksen  täl- 
laisia vapaita  maita  saa  kukin  uudisasukas  rekisteröimiskustan- 
nuksilla  vapaasti  yhden  neljänneksen  sectionia,  siis  160  eekeriä. 
Myöskin  ostetaan  maita  näin  kvarteittain  tai  sektioneittain. 
Viljan  viljelijälle  ja  myös  laitumen  tarvitsijalle  on  kaksi  kvarttia 
(puoli  sektionia)  sopivimman  kokoinen  maa-ala.  On  otettava 
huomioon,  että  tavallisesti  soveltuu  koko  tämä  maa  laidasta  lai- 
taan viljelykseen.  Varsinaisilla  preerioilla  eivät  ole  puutkaan  tai 
kivet  esteinä.  Vapaita  maita  ei  ole  enää  rautateitten  varsilla  saa- 
tavina, ostomaita  kyllä  melkein  kuinka  paljon  tahansa.  Hinta 
valmiista  maasta  rakennuksineen  on  20  dollarista  ylöspäin  eeke- 
riltä.  Tavallisesti  maksetaan  vain  pienempi  osa  käteisesti  ja  loput 
vähitellen.  Tämä  on  yleinen  menettelytapa  Kanadassa,  pree- 
rioilla erittäinkin. 

Manitobas  s  a,  kuten  muuallakin  preerioilla,  aletaan  luopua 
yksinomaisesta  vehnänviljelyksestä,  aletaan  pitää  karjaakin, 
koska  seka  viljelys  (mixed  farming)  on  huomattu  taloudellisesti 
varmemmaksi  ja  omavaraisemmaksi.  Vehnän  kasvatusalue  kyllä 
uusien  kestävien  siemenlajien  vuoksi  laajenee  aina  vain  pohjoi- 
semmaksi, ja  myös  sadot  ovat  tulleet  muuten  säännöllisemmiksi, 

paitsi  että  ruoste  on  tässä  maakunnassa  ehkä  enemmän  kuin 
muualla  haitannut  varsinkin  vanhoja,  pitkät  ajat  lannoittamatta 
viljeltyjä  vainioita. 

Viljelemättömät  preeria- alueet  kasvavat  ravitsevaa  ruohoa.  Ja 
viljellyt  rehukasvit,  erittäinkin  apilas.  antavat  suuria  satoja. 
Tämä  auttaa  karjanhoitoa.  Maakunnan  meijerien  tuotanto  nou- 
see nykyjään  noin  10  miljoonaan  dollariin  vuodessa.  Sikojen- 
hoito  on  myös  osoittautunut  tuottavaksi. 

Hedelmän  viljelys  ei  ole  ollut  preerioille  ominaista.  Tuulet  ovat 
avoimilla  alueilla  olleet  haittana.  Nyt  kuitenkaan  eivät  preeria- 
farmit  ole  enää  niin  suojattomia  kuin  olivat  viljelyksen  alkaessa. 
Varsinkin  hallituksen  toimesta  on  suoja-aitoja  ja  -metsikköjä 
istutettu  talojen  lähimpään  ympäristöön.  Suojakuusia  ja  muita 
puita  saa  hallituksen  taimitarhoista.  Ja  tällaisten  turvissa  me- 
nestyvät hedelmät  erinomaisesti. 

Se,  että  Manitoban  preeriat  saivat  asukkaita  ensimmäisinä,  on 
yleisessä  mielipiteessä  vakaannuttanut  sen  käsityksen,  että  tässji 
maakunnassa  on  vain  maanviljelyksellä  merkitystä.  Se  on  kui- 
tenkin suuri  erehdys.  Maakunnan  itäisin  ja  pohjoisin  osa  on 
mets änkas vuis ta .  Siellä  on  koivua,  kuusta,  haapaa,  mäntyä  (jacfc 
pine  ja  tamarac)  runsaasti.  Sahoja  ja  puuhiomoja  on  rakennettu 
ja  vuosi  vuodelta  rakennetaan  lisää. 

Ja  kaivosteollisuudessa  se  on  kehittymässä  yhdeksi  maailman 
merkittävimmäksi.  Aivan  viime  vuodet  ovat  tähän  antaneet 
voimakkaan  sysäyksen.  Eräitä  lupaavia  kaivosalueita  oli  jo 
löydetty  aikaisemmin,  mutta  pari  kolme  vuotta  sitten  tuli  Flin 
Flonin  alue  pohjoisessa  Saskatche\vanin  rajalla  maailman  kuu- 
luksi. Amerikkalainen  Whitney-yhtymä  tutkitutti  sen,  osti  löy- 
dökset ja  on  sinne  nyt  kiinnittänyt  ainakin  50  miljoonaa  dollaria, 
kun  on  havainnut  kallioperän  erittäin  tuottoisaksi.  Siellä  on  kul- 
taa, hopeaa,,  vaskea  ja  sinkkiä.  Rautatie  on  juuri  valmistunut 
The  Pas-asemalta.  Sen  jälkeen  on  uusia  löytöjä  tehty,  ja  näyttää 
siltä,  että  melkein  koko  Hudson  Bay-rautatien  varsi  ja  sen 
pohjoispuoli  on  mineraalirikasta.  Siellä  päin  on  vesivoimia  run- 
saasti ja  ne  joutuvat  nyt  käytäntöön. 

Kanadan-kirja  —  23 

Nämä  löydöt  ja  yleensä  toiminta  Manitoban  pohjoisosissa  on 
hälventänyt  toisenkin  harhakäsityksen.  Manitobaa  on  pidetty 
Kanadan  keskeisimpänä  mannermaa-maakuntana.  Ei  ole  huo- 
mattu, että  se  on  merenrantamait a .  Ulottuuhan  se  Hudson- 
1  a hteen,  joka  on  kyllä  kuin  sisämeri,  mutta  on  pohjoisessa  yhtey- 
dessä Atlantin  kanssa.  Tuo  merenlahti  on  Kanadan  kaikkein 
kauimmin  tunnetuita  vesiä.  Suuret  löytöretkeilijät  joutuivat 
sinne  etsiessään  kiihkeästi  pääsyä  Intian  ja  yleensä  Aasian  halu- 
tuille maille.  Henry  Hudson,  New  Yorkin  seudun  löytäjä,  joutui 
sinne  ja  sai  siellä  surullisen  loppunsakin. 

Tämä  ja  monet  muut  onnettomat  retket  saivat  Hudson-lahden 
huonoon  maineeseen.  Se  tuli  mereksi,  jolla  kylmyytensä  ja  vielä 
enemmän  pohjoisten,  jäisten  salmiensa  vuoksi  ei  luultu  olevan 
mitään  käytännöllistä  merkitystä.  Mutta  lännen  farmarit,  jotka 
napisivat  pitkän  rautatiematkan  kalliita  rahteja  tuotteitansa 
myydessään,  alkoivat  tutkia  tuota  pahan  onnen  merta.  He  alkoi- 
vat vaatia  rautatien  rakentamista  Hudson-lahdelle,  mistä  heillä 
olisi  lyhin  vesitie  Eurooppaan.  Itä,  erittäinkin  Montreal,  nauroi 
näille  vaatimuksille.  Heidän  vastustukseensa  oli  kai  jonkin  ver- 
ran muutakin  syytä  kuin  käsitys,  ettei  tuolla  tiellä  voisi  syntyä 
mitään  liikennettä.  Jos  sitä  todellakin  syntyisi,  olisi  se  suuri  isku 
Montrealille,  joka  on  pitänyt  erikoisoikeutenaan  kaupata  myös 
preeriamaakuntien  tuotteet. 

Farmarit  ottivat  politiikan  avukseen.  Kanadassa  on  vanhas- 
taan kaksi  valtiollista  puoluetta,  yanhoyhiet  ja  vapaamieliset, 
jotka  ovat  olleet  melkein  tasaväkisiä  ja  ovat  vuoron  perään  jaka- 
neet  vallan  keskenään.  Lännen  farmarit  muodostivat  oman  puo- 
lueensa, pr  o  gr  essivistien,  mikä  vastaa  lähinnä  Suomen  maalais- 
liittoa. Vaaleissa  he  eivät  kovin  monta  edustajaa  saaneet,  mutta 
kuitenkin  riittävästi  määrätäkseen,  mille  puolen  vallan  vaaka 
kallistuisi. 

Nyt  oli  heillä  valtit  käsissään.  He  antoivat  kannatuksensa 
vain  sille  suurpuolueelle,  joka  suostui  viemään  heidän  pyrkimyk- 
siään perille. .  NAinJj^^aivat  (ja  saavat  edelleen)  monta  toivet- 
taan toteutumaan.   Yksi  ja  suurin  oli  Hudson  Bay-rautatien 

rakentaminen.  Se  päätettiin  jo  sotavuosien  alulla  ja  rautatietä 
alettiin  rakentaa.  Mutta  sota  vaati  huomiota  muualle  ja  itä 
käytti  sitä  hyväkseen.  Tämän  rautatien  rakentaminen  keskey- 
tettiin ja  avattu  linja  alkoi  uudelleen  kasvaa  metsää.  Itä  toivoi, 
että  kysymys  raukeaisi.  Mutta  sodan  jälkeen  kiinnittivät  lännen 
farmarit  ruuvia  tiukemmalle.  Asia  otettiin  uudelleen  esille.  Jtä 
tutkitutti  ennen  päätetyn  radan  suunnan  ja  selitti,  että  Port 
Nelsonin  satama,  johon  linjaa  johdettiin  ja  johon  oli  jo  kustan- 
nuksia tehty,  oli  tarkoitukseen  aivan  kelvoton.  Se  ilmoitti  jyr- 
kästi, ettei  se  katso  voivansa  myöntää  rahoja  tällaiseen  hukka- 
menoon.  Farmarit  eivät  hätääntyneet.  Hekin  olivat  toimessa. 
Ja  tutkijat  todistivat,  että  pohjoisempana  oli  Churchillin  satama 
aivan  erinomainen.  Tosin  tarvittiin  nyt  melkoisen  paljon  lisä- 
kustannuksia radan  johtamiseen  entiseltä  suunnalta,  kun  uusi 
rata  tulisi  noin  100  mailia  (160  kilometriä)  pitemmäksi.  Sitä- 
paitsi Churchill  oli  vain  maantieteellinen  nimi  aivan  asumatto- 
malla seudulla.  Vallassa  oleva  puolue,  vapaamieliset,  huomasi- 
vat, että  jos  mieli  pitää  valtaa,  niin  täytyy  taipua.  Ja  niin  on  nyt 
rakennettu  kiireisesti  rautatietä  Churchilliin,  erämaitten  läpi. 
Tie  valmistuu  näinä  aikoina  ja  sitä  myöten  lähetetään  ei  ainoas- 
taan  Manitoban,  vaan  yleensä  suuren  lännen  tuotteita  (mikäli 
Vancouver  ei  ole  lähempänä)  maailmanmarkkinoille,  etupäässä 
tietysti  viljaa.  Vesiväylä  ei  kyllä  ole  auki  kuin  muutamia  kuu- 
kausia vuodessa  (Idän  selityksen  mukaan  vain  pari  kolme  kuu- 
kautta), mutta  lännen  farmarit  ovat  saaneet  vesitien,  ja  Mani- 
toba  on  tullut  merimaakunnaksi. 

Ajatus  tämän  rautatien  rakentamisesta  näyttää  olleen  erittein 
onnellinen  edellä  mainittujen  mineraalilöytöj  enkin  ja  käy  terä- 
vien puutavarain  vuoksi. 

Myös  suomalaisia  on  ollut  tuon  radan,  kuten  Flin  Floninkin, 
rakentamisessa  mukana.  Sitä  todistaa  sekin,  että  kaksi  asemaa 
tämän  radan  varrella  on  saanut  nimet  Kiiski  ja  Niska. 

Manitoban  maakunnalle  avautuvat  nyt  myös  runsaat  kalastus- 
mahdollisuudet Hudson  Baylla,  joka  on  ollut  valaistakin  kuu- 

luisa.  Maakunnan  järvet  ovat  niinikään  kalarikkaita,  joten  veden 
anti  on  preerioitten  vierellä  ollut  tuottoisa. 

Kaikki  tämä  toiminnan  laajeneminen  pohjoiseen  ja  ulottumi- 
nen  muuhunkin  kuin  maanviljelykseen  lisää  maakunnan  väestöä. 
Vuonna  1881  oli  Manitobassa  vain  52  000  asukasta.  Se  yritti  jo 
jäädä  jäljelle  Saskatchewanista  eikä  siellä  nykyjäänkään  ole 
väkeä  enemmän  kuin  700  000.  Mutta  kaikki  merkit  viittaavat 
siihen,  että  Manitoba  on  astumassa  aivan  uutta,  loistavaa  kehi- 
tystä kohti,  missä  maanviljelys  on  kyllä  huomattavin,  ei  kuiten- 
kaan ainoa  huomattava  elinkeino.  Sitä  mukaa  kuin  vanhojen 
farmien  omistajat  tottuvat  karjanhoidon  avulla  pitämään  pelto- 
jaan täydessä  kasvukunnossa,  saa  siellä  maanviljelyskin  yhä 
kasvavaa  menestystä. 

Hallinto  on  samantapainen  kuin  yleensä  muissakin  dominion 
maakunnissa.  Kuninkaan  sijaisena  on  kenraalikuvernöörin, 
yksituumaisesti  maakunnan  hallituksen  kanssa  nimittämä  vara- 
kuvernööri (lieutenant  Governor),  joka  allekirjoittaa  ministeriön 
(Council)  istunnoissa  tehdyt  päätökset.  Ministeriöön  kuuluu 
seitsemin  lainlaati j akunnan  valitsemaa  jäsentä.  Lainlaatiia- 
^mnajsa^  on  55  kansan  valitsemaa  edustajaa.  Dominion  parla- 
mentissa on  maakunnan  edustajina  17  jäsentä  edustajahuoneessa 
(House  of  Commons^  ja  niiden  lisäksi  6  senaattoria .  Kuntia ,  j oilla 
on  oma  hallintonsa,  ei  toistaiseksi  ole  kahtasataa,  mutta  niitä 
muodostetaan  sitä  mukaa  kuin  asutus  kasvaa.  Koulut  ovat  en- 
simmäiset, joita  uusille  asutusseuduille  perustetaan.  Maakunnan 
yliopisto  on  Winnijpegissä,  jonka  lähellä  on  myös  paras  maan- 
viljelysopisto. 

Winnipeg  on  maakunnan  pääkaupunki.  Se  on  samalla  väki- 
luvultaan Kanadan  kolmas  tai  neljäs  kaupunki  (Vancouver  kil- 
pailee voimakkaasti  sen  kanssa).  Sen  väkiluku  on  200  000  vai- 
heilla. Maakunnan  väestöstä  asuu  siis  enemmän  kuin  neljäsosa 
Winnipegissä.  Tällä  kaupungilla  ei  ole  ainoastaan  maakunnalli- 
nen merkitys.  Se  on  Kanadan  lännen  portti,  vieläpä  todellisem- 
min kuin  Chicago,  joka  tuskin  koskaan  on  ollut  Amerikan  lännen 
porttina.    Muuten  nämä  kaupungit  ovat  vaikutukseltaan  aika 

lailla  samassa  asemassa.  Kumpikin  on  liikenteen  johtajana  idän 
ja  lännen  välillä.  Preeriamaakuntien  tuotteet  tulevat  tavallisesti 
ensin  Winnipegiin,  missä  ne  lajitellaan  ja  lähetetään  edelleen. 
Winnipegin  viljapörssi  alkaa  nykyjään  olla  varsinkin  vehnän 
hinnan  määräjä  maailman  markkinoilla. 

Kaupunki  on  rakennettu  kahden  joen  yhtymäkohtaan  laajalle 
tasangolle.  Siellä  oli  jo  Hudson  Bay-yhtiön  hallinta-aikana  pieni 
linnoitus  ja  asutus.  Kun  yhtiö  myi  alueensa  dominiolle,  ei  paikka- 
kunnan, osaksi  vielä  järjestettyyn  hallintoon  tottumaton  väestö 
johtajansa  Louis  Rielin  yllyttämänä  tahtonut  alistua.  Syntyi 
kapina,  joka  pian  kukistettiin.  Jäljellä  on  vielä  »muinaisjään- 
nöksiä)) (vanhimmat  muistomerkit)  senaikaisesta  Fort  Garryn 
linnoituksesta.  Tällaisilla  uusilla  seuduilla  lasketaan  vanhojen 
muistojen  ikä  vuosikymmenissä,  sen  sijaan  kuin  se  Euroopassa 
lasketaan  vähintään  vuosisadoissa. 

Kaupungin  uudenaikaisuutta  osoittavat  leveät,  melkeinpä 
liiankin  leveät  kadut.  Asemilla  on  liike,  varsinkin  tavaraliike, 
hyvin  suuri.  Ja  pääkaduilla  liikkuu  autoja  toisinaan  neljässäkin 
rivissä.  Rakennukset  viittaavat  suurkaupunkiin.  On  valtavia 
liikekonttoreita  ja  suuria  teollisuuslaitoksia.  Lännen  suurimm^ 
teurastamot  ovat  Winnipegissä.  Pankkien  liiketilasto  nousee 
vuodessa  noin  3  000  miljoonaan  dollariin. 

Manitoban  muut  kaupungit  ovat  vähäpätöisiä.  Bravdon  on 
hyvinvoivan  maanviljelysalueen  keskuksessa.  Siellä  on  noin 
17  000  asukasta.  Portage  la  Prairie  on  puolta  pienempi. 

Liike-elämä  on  Winnipegissä  vilkkaimmillaan  elonkorjuun 
aikana.  Elokuun  alkupuolelta  lähtien  saapuu  sinne  idästä  ja 
Euroopasta  kymmeniä  tuhansia  elonkorjaajia,  jotka  sieltä  lähete- 
tään preeriamaakuntien  eri  osiin.  Jonkin  ajan  perästä  alkaa 
sitten  saapua  viljalasteja.  Niitä  tulee  päivittäin  tuhansia  vaunun- 
lasteja. Junat,  melkeinpä  yhtenäisenä  jonona,  vievät  niitä  eteen- 
päin, enimmäkseen  Port  Arthuriin,  mistä  vilja  lähetetään  järvi- 
laivoilla  eteenpäin,  itää  ja  Eurooppaa  kohti.  Näin  on  preerioitten 
tasangolle  tullut  Kanadan  sangen  huomattava  kauppakaupunki 
ja  lännen  liikkeen  keskus. 

KANADA  VALLOITUSTÖISSÄ. 

Kanada  on  pienestä  alustaan  paisunut  suureksi.  Ilman  sotia, 
paitsi  kahakoita  intiaanien  kanssa  sekä  myöskin  verraten  vähä- 
pätöisiä aseellisia  toimia  eräitten  kapinallisryhmien  taivuttami- 
seksi, on  se  saanut  haltuunsa  laajan  alueen,  joka  vastaa  koko- 
naista maanosaa. 

r      i  i  ———————— 

Mutta  tämä  alue  oli  erämaa,  suurimmalta  osaltaan  kylmä  ja 
asutukseen  sopimaton.  Kanadan  tehtäväksi  on  tullut  läntisellä 
pallonpuoliskolla  se,  mikä  Suomella  ja  yleensä  pohjoismailla  on 
itäisellä:  taisteleminen  pohjan  kylmiä  vastaan  ja  viljelyksen  vie- 
minen  pohjoisemmaksi.  Hallalta  on  valloitettava  maata  pala 
palalta,  hyinen  vihollinen  on  karkoitettava  kauemmas. 

Tässä  on  Kanadalla  vaikeampi  tehtävä  kuin  millään  muulla. 
Voittoisasti  on  kuitenkin  valloitustyötä  tehty,  ja  Kanada  on  saa- 
vuttanut tuloksia,  jotka  ansaitsevat  suurinta  tunnustusta  ja  ovat 
esimerkiksi  kelpaavia  muillekin.  K^nadajla  gn 
sankareita,  ja  nämä  sankarit  ovat  nykyaikaisia,  toiset  elävät  vielä- 
kin, vaikka  heistä  Euroopassa  tiedetään  vain  vähän.  Tämän  kirjan 
mieluisimpia  tehtäviä  on  esitellä  heitä  esikuvallisina  Suomelle. 

Tärkein  valloitustehtävä  on  ollut  ulottaa  vehnän  kasvatuksen 
mahdollisuus  pohjoisemmaksi.  Uutterasti  on  koetettu  kehittää 
vehnälajeja,  jotka  ehtisivät  valmistua  entisiä  aikaisemmin  ja 
joita  voidaan  käyttää  seuduilla,  missä  halla  pyrkii  aikaiseen 
tuhoamaan  tähkäpäät. 

Kun  tällainen  uusi  vehnälaji  on  saatu  jalostetuksi  ja  varmiste- 
tuksi,  on  se  suurtapahtuma,  joka  ansaitsee  maailmanhistoriallisen 
merkityksen.  Aivan  näinä  viime  vuosina  on  taas  tuollainen  voitto 
saavutettu,  on  saatu  Garnet- vehnä,  joka  neljän  viime  vuoden 
aikana  on  ottanut  haltuunsa  Kanadassa  suuremman  alueen  kuin 
minkä  liittolaiset  valloittivat  maailmansodassa  saksalaisilta. 
Laajat  alueet  pohjoista  erämaata,  jotka  pidettiin  sopivina  vain 
petoeläinten  tyyssijoiksi,  valloitettiin  Kanadan  maanviljelys- 
vyöhykkeeseen. 

Ansio  Garnet- vehnän  kehittämisestä  kuuluu  sille  työlle,  jota 
suoritetaan  Kanadan  Keskuskoeasemalla  Ot;tawassa.  Sen  serea- 
listit  William  Saundersista  hänen  mainioon  poikaansa  Charles 
Saundersiin  sekä  nykyiseen  johtajaan  L.  H.  Ne\vmaniin  saakka 
ovat  tehneet  sitkeää,  väsymätöntä  työtä.  Viimeinen  huomatta- 
vampi tulos  on  Garnet.  Kokeet  osoittavat,  että  se  kypsyy  kym- 
menen  päivää  aikaisemmin  kuin  »Markiisi»- vehnä,  joka  taas  on 
aikaisempi  muita. 

Markiisi- vehnä  teki  Kanadan  maailman  vehnäaitaksi  ja 
Garnet-vehnä  lisää  tuotantoaluetta.  Kanadassa  on  kyllä  viimei- 
sen kuuden  vuoden  kuluessa  tehty  suuria  mineraalilöytöjä,  ja 
metsän  käyttö  on  paljon  lisääntynyt.  Mutta  kaiken  sen  voittaa 
viljan  tuotanto  juuri  näitten  jalostettujen  vehnälajien  avulla. 

Pohjois-Amerikan  asutushistorian  suurtapahtuma  oli  se,  että 
juuri  ennen  Amerikan  sisällissotaa  monet  tuhannet  pioneerit 
muuttivat  hiljalleen  länteen  telttav almuissaan,  mennen  aina 
Oregoniin  ja  Kaliforniaan  saakka.  Näin  tulivat  laajat  alueet 
asutuiksi.  Niinä  aikoina  oli  Kanadan  suuri  länsi  vielä  horros- 
tilassa.  Puhvelilaumat  vallitsivat  preerioita  ja  näitä  pyydys^qli- 
vät  vain  intiaanit.  Mehevä  maaperä  odotti  viljelijäänsä. 

Paljon  sai  aikaan  C  anadian  Pa  cif  ie  -r  aut  at  ien  rakentaminen 
preerioitten  halki  Isolle  valtamerelle  saakka.  Mutta  senkin  val- 
mistuttua pidettiin  preerioita  sopivina  ainoastaan  karjan  kasva- 
tukseen. Puhvelien  sijaan  voi  tulla  kesyä  raavaskarjaa.  Uudis- 
asukkaat, jotka  ennen  rautatietä  ja  varsinkin  sen  rakentamisen 
jälkeen  siirtyivät  noille  seuduille,  olivat  pelkäämättömiä  eivätkä 
säästäneet  vaivojaan.  Mutta  pääomien  omistajat  olivat  varo- 
vaisia. Englantilaiset  rahamiehet,  joiden  varassa  maan  asutta- 
minen suureksi  osaksi  oli,  epäilivät  mahdollisuuksia.  Ja  Englan- 
nin sanomalehdet  avoimesti  julistivat,  että  maa  tuskin  oli  min- 
kään arvoista  viljelykseen.  Vielä  vuonna  1881  kirjoitti  hyvin 
arvossa  pidetty  englantilainen  sanomalehtimies:  »British  Co- 
lumbia ei  koskaan  olisi  saanut  asukkaita,  elleivät  Hudson  Bay- 
yhtiön  metsästäjät  olisi  uskaltaneet  mennä  sinne  ja  ellei  kulta- 
kuume   olisi     houkutellut     seikkailijoita.     Puolenkaan  sataa 

rautatietä  ei  voi  saada  Kanadan  Länttä  viljelykseen.  Paljon 
huudettu  Manitoban  maanviljelyssiirtokunta  ei  voi  kauan  tulla 
toimeen.  Talvien  kylmyys  heidät  sieltä  karkoittaa.» 

Tämä,  silloin  maanviljelykseen  mahdottomaksi  julistettu 
paikka,  on  nykyjään  maailman  kaikkein  rikkaimpia  viljelysseu- 
tuja ja  tuottaa  vuosittain  noin  tuhat  miljoonaa  dollaria. 

Kehitys  tapahtui  kyllä  nopeaan,  mutta  ei  kuitenkaan  yhdessä 
päivässä.  Pioneerit,  jotka  menivät  sinne  Kanadan  preerioille 
1870-luvun  lopulla  ja  1880-luvun  alulla,  ovat  useat  vielä  elossa. 
He  ovat  saaneet  kestää  paljon,  mutta  ovat  saavuttaneet  hyvän 
toimeentulon  ja  terveydenkin.  Heidän  mennessään  luultiin,  että 
uudisasukas  ei  kestä  Kanadan  avoimilla  preerioilla.  Monet 
heistä  etsivätkin  suojapaikkoja,  laaksoja  tai  metsä-aluetta,  ollak- 
seen tuulilta  suojassa.  JEnsin  huomattiin^  että  alue  oli  hyvin  hyvä 
karjankasvatukseen.  Mutta  vehnä  ei  tahtonut  kypsyä.  Paras 
silloinen  vehnälaji  »Red  Fife»  vaati  valmistuakseen  120  päivää. 
Mutta  halla  tuli  aikaisemmin  ja  tuotti  kadon. 

Tiedemiehet  ja  viljanjalostajat  tulivat  avuksi.  Kanadan  hal- 
litus kiinnitti  huomiota  koeasemjiii.  Tämän  vuosisadan  alussa 
teki  tohtori  Charles  E,  Saunders,  joka  silloin  oli  dominion  pää- 
serealigti  (y ilj anj alost aj .  pitkäaikaisissa  kokeissaan  käänteen 
tekevän  havainnon.  Hän  sai  kehitetyksi  vehnän,  jota  hän  sanoi 
»Markiisiksi»  ja  joka  kypsyi  sadassa  ja  kymmenessä  päivässä. 
Tämä  tapahtui  v.  1904.  Uusi  vehnä  oli  kultaa  preerioitten  viljeli- 
jöille. Se  ulotti  vehnänkasvatusaluetta  pohjoiseen  200  mailia, 
siis  valtasi  karjankasvatukselta  ja  erämaalta  valtakunnan  kokoi- 
sen alueen. 

Kanadan  hallitus  järjesti  asutusohjelmansa  uudelle  perustalle. 
Preeriat  muodostettiin  maakunniksi  ja  uudisasukkaille  annettiin 
maata  vapaasti.  Vuoteen  1914  mennessä  oli  syntynyt  aavikoille 
viljankas vatusta  varten  yli  puoli  miljoonaa  farmia,  ja  Kanada 
alkoi  kehittyä  maailman  vilja-aitaksi.  Kun  Markiisi- vehnällä  oli 
muitakin  hyviä  ominaisuuksia,  paitsi  aikainen  kypsyväisyys, 
levisi  se  ei  ainoastaan  Kanadaan,  vaan  myöskin  Yhdysvaltoihin, 
ja  on  viime  aikoina  ollut  yleisimmin  käytetty.  Se  on  tuottanut 

Kanadalle  rikkauksia,  jotka  ovat  laskettavissa  ainakin  sadoissa 
miljoonissa  dollareissa.  Tohtori  Saunders  ansaitsee  tulla  luetuksi 
maailman  suurimpien  ja  hyödyllisimpien  miesten  joukkoon. 
»Joka  saa  kaksi  viljankortta  kasvamaan  siinä,  missä  ennen  kasvoi 
vain  yksi,  tekee  ihmiskunnalle  enemmän  hyötyä  kuin  maailman 
tietoviisaat»,  sanoi  aikoinaan  eräs  kuuluisa  kirjailija.  Tohtori 
Saunders  on  tehnyt  enemmän.  Hän  on  saanut  suunnattomat 
viljapellot  lainehtimaan  siellä,  missä  vilja  ei  kasvanut  ollenkaan. 
Hän  ei  ollut  mikään  tietoviisas,  vaan  yksinkertainen,  käytännöl- 
linen kokeilijaa  mutta  Kanada  ja  koko  maailma,  on  suuressa- 
kiitollisuudenvelassa  hänelle, 

Kehitystä  tapahtui  edelleen.  Saundersin  jälkeen  tuli  Kanadan 
viljanjalostuksen  johtajaksi,  hallituksen  serealistiksi,  L.  H.  New- 
man. Hän  jatkoi  Saundersin  jo  alulle  panemia  kokeit a  ja  pyrki 
tekemään  vehnänkasvatuksen  mahdolliseksi  vielä  pohjoisempan a , 
valtaamaan  viljelykseen  uusia  alueita.  Vuonna.1922  hän  ilmoitti 
hallitukselleen  saaneensa  lajin,  jolle  hän  antoi  nimen  Garnet. 
Sillä  oli  samat  jauhattamis-  ja  satoisuus-edut  kuin  Markiisilla, 
mutta  se  kypsyi  5 — 10  päivää  aikaisemmin.  LajjHtai^ 
farmareille  kokeiltavaksi.  Tulos  oli  hyvä  ja  ministeri  W.  R.  Mo- 
therwell,  jonka  kanssa  tämän  kirjoittaja  on  ollut  läheisessä  koske- 
tuksessa ja  saanut  suoranaiset  tiedot,,  tuli  vakuutetuksi  lajin 
pätevyydestä.  Lajia  koeteltiin  mahdollisimman  pohjoisessa, 
Hudson-lahteen  johtavan  rautatien  varsilla.  Kylvämään  päästiin 
siellä  vasta  toukokuun  lopulla.  Kuitenkin  kypsyi  Garnet  ennen 
halloja.  Vuonna  1928  kylvettiin  sitä  C^rchill-joen  varrelle^  jota 
on  pidetty  aivan  mahdottomana  viljan  kasvatukseen.  Vehnä 
kypsyi.  Näin  tiedetään,  että  suuri  valloitustyö  on  tehty.  Ainakin 
250  000  uudelle  farmarille  on  avattu  mahdollisuuksia  vehnäsatoon. 

Tähän  eivät  kuitenkaan  Kanadan  viljanjalostajat  tyydy. 
Uusia  lajeja  on  kehittymässä.  Niistä  toivotaan  saatavan  vehnän- 
siemeniä,  jotka  kypsyvät  alle  sadan  vuorokauden,  säilyttäen  sa- 
malla muut  tarpeelliset  ominaisuudet. 

Näin  valloitetaan  maata  lisää  viljelykseen  ja  siirretään  asutusta 
aina  vain  pohjoisemmaksi. 

SASKATCHEWAN. 

Saskatchewan  tuli  maakunnaksi  dominion  yhteyteen  y.  1905. 
Sitä  ennen  se  kuului  ensin  Hudson  Bay-yhtiön  turkiskauppa- 
alueeseeiij  ja  sen  jälkeen  kuin  yhtiö  myi  maansa  Kanadan  halli- 
tukselle, tämän  järjestämättömään  hallinnolliseen  piirijn.  Maa- 
kunnan oikeudet  se  sai  samalla  kertaa  kuin  Alberta^  ja  joutui 
ennen  tätä  sisartaan  huomion  esineeksi  syystä,  että  se  oli  itäi- 
sempi.  Idästä  on  Amerikan  asutus  tapahtunut.  Sitäpaitsi  oli 
Saskatchewaniin  jo  ennen  siirtynyt  uudisasukkaita,  etupäässä 
Yhdysvalloista,  muiden  muassa  parvi  suomalaisiakin. 

Amerikkalaiset  katsoivat  kolmisenkymmentä  vuotta  sitten 
Kanadan  jonkinlaiseksi  Yhdysvaltain  takamaaksi.  Mitään  raja- 
esteitä  ei  ollut.  Ja  maata  oli  vapaasti  saatavana  mistä  tahansa. 

Kun  liike  länteen  oli  Yhdysvalloista  käynyt  jo  niin  voimak- 
kaaksi, että  kaikkialla  alkoi  olla  uudisasukkaita,  vaikkakin  har- 
vassa, kääntyivät  toiset  pohjoiseen,  joka  oli  vielä  aivan  asuma- 
tonta. Samaa  ruohoista,  väkimultaista  preeriaa  he  kohtasivat 
sielläkin.  Yhtä  hyvä  heidän  oli  asettua  sinnekin.  Niin  saivat 
Kanadan  preeriat  ensimmäiset  asukkaansa.  Myöhemmin  sitten 
ne,  jotka  lannoittamatta  olivat  ottaneet  vehnäsatoja  Yhdys- 
valtain preerioilta  ja  siten  aikojen  kuluessa  laihduttaneet  maansa 
siirtyivät  Kanadan  puolelle,  missä  oli  vielä  koskematonta  pree- 
riaa saatavissa.  Näin  tuli  uusi  ryntäys  Yhdysvalloista  käsin,  ja 
se  aikakausi  on  vieläkin  vallitsemassa. 

Muuttoa  helpottaa  näiden  kahden  maan  rauhalliset  välit.  Jo 
rajan  määrääminen  aikoinaan  Yhdysvaltain  ja  Kanadan  välillä 
tapahtui  aivan  huomioon  ottamatta  mitään  strategisia  näkö- 
kohtia. Rajaviiva  vedettiin  vielä  helpommin  kuin  kerrotaan 
Nikolai  I:n  määränneen  ratasuunnan  Pietarista  Moskovaan.  Ei 
tässä  tarvittu  edes  viivoitinta.  Raja  määrättiin  Ontarion  länti- 
simmästä  kolkasta  kulkemaan  49.  leveysastetta  pitkin  aina  Ison 
valtameren  nousuveteen  saakka.  Noin  1  200  mailia  (lähes  3  000 
kilometriä)  määrättiin  maantieteellisesti  vain  summassa,  katkai- 

sipa  se  jokia,  järviä,  vuoria  tai  mitä  »strategisia»  kohtia  tahansa. 
Eivätkä  strategiset  näkökohdat  ole  olleet  tarpeellisiakaan.  Sen 
jälkeen  kuin  Amerikan  Yhdysvallat  vapautuivat  Englannista,  on 
niillä  ollut  keskenään  sota  vain  vuonna  1812,  mikä  ulottui  Kana- 
daankin, ja  silloin  nuo  seudut,  joiden  rajasta  nyt  on  puhe,  olivat 
molemmin  puolin  asumattomia.  Sen  jälkeen  ei  mitään  sotaan 
vaikuttavia  erimielisyyksiä  ole  ollut  eikä  niitä  yleisen  vakaantu- 
neen käsityskannan  mukaan  koskaan  tulekaan.  Rajoja  ei  ole 
tarvinnut  aseellisin  voimin  varjella.  Yhtään  linnoitusta  ei  ole 
Kanadan  tai  Yhdysvaltain  puolella  rajaa  suojelemassa.  Tässäkin 
olot  uudella  manterella  eroavat  suuresti  Euroopassa  vallitsevista. 
Rajan  kummallakin  puolella  elävät  kansat  säästävät  paljon 
varoja  hyödyllisempään  käytäntöön. 

Samalla  tavalla  kuin  eteläinen  raja  määrättiin  myöhemmin 
pohjoinenkin  Kanadan  maakunnille.  Hudson-lahdesta  Ison 
valtameren  äärille  tuli  60.  leveysaste  (sama,  millä  tasolla  Helsinki 
on)  maakuntien  pohjoisrajaksi.  Katsottiin,  että  maakunnilla  on 
kylliksi  tilaa  asutustarkoituksia  varten  niinkin  pohjoiseen  saakka. 
Pohjoisin  osa  jäi  territoreiksi,  järjestämättömiksi  alueiksi. 

Edellämainitut  leveysasteet  määräävät  Saskatchewaninkin 
eteläisen  ja  pohjoisen  rajan.  Kun  vielä  lännessä  on  rajana  110. 
pituusaste  ja  idässäkin  raja  kulkee  suoraa  linjaa  Manit obaa  vas- 
tassa, on  Saskatchewan  suorakaide,  joka  on  760  mailia  pitkä  ja 
390  mailia  leveä.  Pinta-alaa  sillä  on  251  700  neliömailia  ja  on  se 
siis  suurempi  Ranskaa  ja  alun  toista  sataa  tuhatta  neliömailia 
suurempi  Suomea. 

Saskatchewanin  tähän  saakka  asuttu  osa  on  preeriaa  ja  on  ny- 
-  ky  jään  tunnettu  melkein  yksinomaan  maanviljelysmaana.  jSe  kas- 
vattaa  noin  puolet  Kanadan  vehnäsadosta.  Vuonna  1927  saatiin 
Kanadassa  vehnää  440  miljoonaa  bushelia~^askatchewan  tuotti 
siitä  213  miljoonaa.  Tästä  määrästä  pystyi  se  myymään  muuanne 
enemmän  kuin  mikään  muu  vastaavan  kokoinen  alue  koko  maail- 
massa. Se  on  tämän  maakunnan  ennätys,  mikä  katsoen  vähäiseen 
väkilukuun  on  kerrassaan  ihmeteltävä.  Keskimääräinen  sato 
eekerin  alalta  oli  mainittuna  vuonna  16/»  bushelia,  ei  tosin  suurin 

Kanadassa,  mutta  huomattavasti  suurempi  kuin  missään  Yhdys- 
valtain valtiossa.  Vehnä  oli  niin  sanottua  kevätvehnää  (hard 
spring  wheatV  jota  pidetään  jauhon  valmistamiseen  parhaim- 
pana. Saskatchewanin  kynnettäväksi  (enimmäkseen  kannot ont a 
ja  kivetöntä)  kelpaava  alue  on  arvioitu 94 miljoonaksi  eekeriksi, 
josta  yksityisille  on  luovutettu  44  miljoonaa  eekeriä,  mutta  edellä 
mainittuna  vuonna  oli  vehnän  kasvatuksessa  vain  13  miljoonaa. 
Kymmenet  miljoonat  eekerit  odottavat  vielä  viljelijää.  On  las- 
kettu, että  Saskatchewan  yksinään  voisi  täyttää  koko  maailman 
vehnän  tarpeen,  jos  se  olisi  viljelty  täyteen  kykyisyyteensä  asti. 

Mutta  sekin  tuotanto,  minkä  se  on  antanut,  kaipaa  vertaistaan. 
On  otettava  huomioon,  että  puoli  vuosisataa  sitten  oli  koko 
tämän  maakunnan  alueella  vain  muutamia  uudisasukkaita.  Tu- 
hannet puhvelit  kulkivat  häiritsemättöminä  laitumilla  preeria- 
ruohikossa.  Punaiset  intiaanit  pitivät  maata  jakamattomasti 
omanaan. 

JNelisen  vuosikymmentä  sitten  puhkaisi  rautatie  kulkuväylän 
idästä  länteen.  Se  antoi  sysäyksen  uudisasutukselle^.  Ja  siitä  läh- 
tien on  tämä  alue  tullut  tunnetuksi,  vaikka  vasta  puolen  kolmatta 
vuosikymmentä  se  on  ollut  kartalla,  nyt  jo  maailmankin  kartalla 
omien  ansioidensa  nojalla.  Nyt  on  Saskatchewanissa  kouluja  ja 
kirkkoja  kävelymatkan  päässä.  Tai  kukaan  ei  kävele  siellä  sanot- 
tavasti edemmä  kotitanhuja.  Autot  ovat  yleisesti  käytännössä, 
talossa  on  vanhalla  ja  nuorella  väellä  omat  autonsa,  kuten  ennen 
Suomessa  varakkaassa  talossa  kullakin  omat  nimikkohevosensa. 
Tiet  ovat  vielä  monin  paikoin  hyvin  huonoja,  mutta  missä  tie 
pettää;  siellä  useinkin  voi  ajaa  syrjään,  avoimelle  preerialle,  mikä 
kestää  uudenkin  Fordin  ja  missä  saa  ajaa,  kuten  haluaa. 

Rautatietä  on  maakunnassa  jo  noin  8  000  mailia,  siis  kolme 

kertaa  enemmän  kuin  Suomessa,  yleensä  enemmän  kuin  missään 
muussa  Kanadan  maakunnassa,  paitsi  Ontariossa.  Lisäksi  on 
tullut  yhteyden  ylläpitämiseksi  radiot.  Ennen  oli  farmarin,  erit- 
täinkin farmarin  emännän,  elämä  kovin  yksinäistä  aavalla  pree- 
rialla, kaukana  toisista.  Nyt  hänellä  on  tilaisuus,  jos  haluaa, 
kuulla  jumalanpalveluksia  Kanadan  tai  Yhdysvaltain  parhaim- 

mistä  kirkoista  tai  jazzimusiikkia  tanssisaleista.  Ja jfaxmjmjsaa 
täsmälleen  pörssitiedot  viljanhintain  vaihteluista  tai  kuulee  va- 
laisevia esitelmiä.  Nyt  ei  ole  farmarin  elämä  enää  niin  yksi- 
toikkoista kuin  oli  muutama  vuosi  sitten.  Tämä  vaikuttaa  suu- 
resti farmeilla  viihtymiseen. 

Ennen  olivat  farmitalot  aavalla  preerialla  yksinäiset,  ilman  mi- 
tään istutuksia  tai  puita.  Varjoa  ei  ollut  paahtavia  auringon- 
säteitä vastaan  muualla  kuin  ehkä  talon  seinämällä.  Hallituksen 
toimesta  on  nyt  saatu  puiden  ja  pensaiden  taimia.  Niitä  on  istu- 
tettu tuulen  ja  auringon  suojaksi.  Nyt  ovat  farmitalot  useinkin 
sangen  miellyttäviä  kosteikkoja  erämaassa.  Ympärillä  lainehtii 
vilja  auringonpaisteessa  kymmenien  penikulmien  alalla,  mutta 
farmin  ympärystä  on  varjoisaa,  viihdyttävää. 

Saskatchewan  on  preeria-aavikkoa,  joka  ulottuu  Ontarion  ra- 
jalta KaUiovuoristoon.  Maakunnan  pohjoisempi  osa  on  hvvin 
aaltoilevaa  ja  kasvaa  jo  metsää.  North-  ja  South  Saskatchewan* 
joet,  jotka  kumpikin  saavat  alkunsa  Kalliovuoristosta,  ja  Qu- 
Appelle-joki  sekä  Carrot  ovat  pääjoet  ja  kulkevat  lännestä  itään. 
Qu-Appelle  kulkee  läpi  parhaimman  viljelysseudun  ja.  Lännen 
silmillä  katsoen,  sanotaan,  että  sen  muodostama  maisema  on  vie- 
hättävä. Joki  kuitenkin  kulkee  syvässä  uomassa,  jonka  yli  on 
vaikea  kiivetä.  Lähellä  sitä  uomaa  on  New  Finlandin  vanha  ja 
kukoistava  suomalainen  asutus. 

Saskatchewanin  ilmanala,  joka  on  ollut  hyvin  monenlaisen 
arvostelun  alaisena,  on  preerioille  luonteenomaista.  Kevät  tulee 
huhtikuussa,  jolloin  kylvöt  tehdään.  Toukokuu  on  kuumempi 
kuin  itäisissä  maakunnissa.  Kuumin  aika  on  heinäkuussa^  jolloin 
saattaa  olla  satakin  astetta  Fahrenheitiä  (38  Celsiusta).  Mutta 
yöt  ovat  tavallisesti  viileitä  ja  kaste  on  runsas.  Talvi  on  kylmä, 
lämpömittari  laskeutuu  elohopean  jäätymäpisteeseen  saakka. 
Lunta  tulee  melkein  kohtalaisesti,  lännessä  vähemmänpuoleisesti. 
Pakkasilma  on  kirkas,  kuiva  ja  raitis. 

Vähäiset  sateet  kesän  aikaan  olisivat  muualla  aivan  liian  heikot 
.turvaamaan  satoa.  Mutta  jos  Saskatchewanissa  keväällä  sataa. 
k  ] 1 1 en  useinkin  tapahtuu,  muutamia  kunnon  kuurojaf  riittää  siitä 

kosteutta  tärkeimmäksi  ajaksi,  sillä  rikkaan  ruokamullan  alla  on 
savi,  joka  estää  veden  tunkeutumista  syvemmälle*  Kun  farmarit 
on  vielä  lisäksi  totutettu  niin  sanottuun  kuivaan  farmaukseen,  ei 
heitä  sateiden  puute  kovin  peloita,  paitsi  jos  sattuu  aivan  kuivia 
kesiä,  mikä  myöskin  on  mahdollista.  Jos  kesällä  vielä  tulee  muu- 
tamia, vaikka  harvojakin  sateita,  on  sato  pelastettu. 

_Saskatchewania  on  pidetty  Pohjois- Amerikan  parhaimpana 
\ -iljankasvatusalueena.  Nyt  on  Alberta  voitokkaasti  kilpaile- 
massa,  mutta  edelleenkin  on  Saskatchewan  se,  johon  etenkin 
vehnäsadon  tarkkailija  kiinnittää  suurimman  huomionsa.  Tämä 
maakunta  on  edelleen  maailman  paras  vehnä-aitta,  on  ollut  jo 
jonkin  kymmenkunnan  vuotta.  Kanada  on  niin  nuori  ja  sen  ke- 
hitys niin  nopea,  että  kymmenenkin  vuotta  katsotaan  kyllin 
pitkäksi. 

Silloin  kuin  Saskatchewan  tuli  maakunnaksi,  oli  sen  väkiluku 
vain  noin  neljännes  miljoonaa.  Nyt  siellä  ei  ole  aivan  niin  paljon 
kuin  Uudenmaan  ja  Turun  lääneissä  yhteensä.  Ehtiä  sinä  aikana 
maailman  etevimmäksi  viljankasvattajaksi  on  kieltämättä  hyvin 
kunnioitettavaa  ja  maakunnan  viljelijöille  tunnustusta  tuottava 
saavutus.  Viljelijät  ovat  kauttaaltaan  siirtolaisia  ja  ovat  kokoon- 
tuneet kaikesta  maailmasta.  Kova  työ,  sitkeys  ja  maaperän 
hedelmällisyys  ovat  tuottaneet  tuloksia. 

Maakunnan  viljelijöistä  on  mainittavin  englantilainen  siirto- 
lainen Seager  Wheeler,  joka  Rosthernissa  kasvat  ta  mastaan^  veh- 
nästä, kaurasta  ja  ohrasta  on  kansainvälisissä  näyttelyissä  saa- 
vuttanut korkeimmat  palkinnot.  Hän  on  niitä  maailman  suur- 
miehiä, joiden  maine  on  kasvanut  maa-elämässä,  missä  hän  on 
esimerkillään  ja  jalostusmenetelmillään  tehnyt  ihmiskunnalle 
suunnatonta  hyötyä. 

Viime  vuosina  on  johtavien  piirien  suunta  maatalouden  kehit- 
tämisessä alkanut  olla  se,  ettei  ole  paras  tapa  pysytellä  yksistään 
vehnän  tai  yleensä  viljan  kasvatuksessa.  Preerioillekin  on  seka- 
viljelys,  myöskin  lypsykarjanhoito,  edullisempi.  Siellä  on  jo  nyt 
karjaa  lähes  niin  paljon  kuin  Suomessa,  hevosia  (traktoreista 
huolimatta)  kolme  kertaa  enemmän,  sikoja  lähes  puolta  ja  kanoja 

seitsemän  kertaa  enemmän  kuin  Suomessa.  Kun  tällainen  tulos 
on  saavutettu  vajaassa  ihmis-iässä,  uudisseudulla,  on  siinä  syytä 
ihmettelemiseen  ja  tunnustuksen  antamiseen. 

Saskatchewan  on  tunnettu  etupäässä  maanviljelys-,  ninaen- 
omaan  vehnänkasvatusseuduksi.  Ja  sellaisena  sen  maine  var- 
masti pysyy  kauan  tulevaisuudessakin,  sillä  siihen  se  on  luonnon 
aivan  erikoisesti  luoma.  Mutta  pohjaltaan  ei  maaperä  kuitenkaan 
ole  pelkästään  ruokamultaa.  Mullan  alla  on,  kuten  sanottu,  savi^ 
ja  monin  paikoin  tuo  savi  on  hyvin  kelvollista  saviteollisuuteen» 
Se  saattaa  olla  aivan  valkeata,  puhdasta  kasviaineista  ja  muusta, 
^niin  että  siitä  voi  muovailla  vaikka  taideteoksia»  Tiilen,  tulen- 
kestävänkin  polttoon  se  hyvin  soveltuu.  Ja  saven  alla,  mitä 
siellä  on,  se  on  kätketty  tulevaisuuteen.  Maakunnan  pohjoisin 
osa,  joka  ei  ole  preeriaa  eikä  irtonaisten  maakerrosten  kauttaal- 
taan peittämää,  on  jo  pystynyt  näyttämään  mmerjm^^ 
Siellä  on  koillisosa  aivan  Flin-Flonin  kuuluisien  kaivos  alueitten 
rajalla.  Suonet  kulkevat  Saskatchewaniin,  mistä  niitä  on  tavattu > 
Tämä  maakunta  antaa  jo  vesivoimaa,  jota  sillä  kyllä  on  noissa 
pohjoisissa  osissa,  tälle  kaivosalueelle,  joka  on  tulossa  maailman 
parhaimpien  joukkoon.  Näyttää  siltä,  että  maakunta  ennen 
pitkää  tarvitsee  vesivoimansa  omien  kaivosten  hyväksi. 

Saskatchewanin  kivihiilestä  ei  suuri  maailma  puhu  juuri  mi- 
tään. Eikähän  se  ole  parasta  laatua  eikä  sitä  kannata  kuljettaa 
kauas.  Mutta  kotoiseen  käytäntöön  sitä,  ljgnitiä,  riittää  melkein 
rajattomasti.  Onhan  laskettu,  että  sitä  on  60  miljardia  (!)  tonnia. 

Joitakin  vuosia  sitten  ei  Saskatchewanin  pohjois-osaa  otettu 
mihinkään  laskuun.  Maakuntaa  pidettiin  preeriana,  melkein 
puuttomana.  Kuitenkin  on  siellä  pohjoisessa,  paitsi  haapaa  ja 
koivua,  myöskin  kuusta  ja  petäjää.  Ellei  näiden  käyttöä  suunni- 
tellakaan  koko  maailmalle,  on  kotoiseen  tarpeeseen  riittävästi, 
vaikka  hallitus  tahtookin  suojella  metsäaluetta  kosteuden  säi- 
lyttämiseksi preerioita  varten. 

Kalastus  ri  Saskatchewanissa  ole  tyhjänpäiväistä.  Pohjoisessa 
se  on  hyvää,  etelän  pikkujärvissä  ja  joissa  tyydyttävää.  Urheilu- 
metsästäjä  voi  sielläkin  tavata  suuria  hirviä  ja  etelämpänä  on 

preeriakanoja  melkein  lukemattomasti,  samoin  lukuisissa  lammi- 
koissa sorsia  sekä  muita  vesilintuja.  Jäniksiä  ja  kojootteja  on 
kiusaksi  asti.  Joskus  tapaa  antiloopinkin. 

Myös  Kanadas sa  alkaa  kaupunkiasutus  pyrkiä  suhteettoman 
_ suureksi.  Saskatchewanissa  pysytään  kuitenkin  suhteellisesti 
enemmän  maalla  —  toistaiseksi,  ja  toivotaan,  että  elämän  muka- 
vuuksien avulla  ja  erittäinkin  radioitten  kautta,  joita  maallekin 
hankitaan,  väestö  rupeaa  maallakin  viihtymään. 

Maakunnan  suurin  ia  samalla  pääkaupunki  on  Regina  (englan- 
tilaiset  lausuvat  sen  »Ridjaina».  Se  on  mainion  maanviljelys- 
alueen keskellä  ja  on,  nuoruutensakin  vuoksi,  aivan  nykyaikai- 
sesti rakennettu.  Maakunnan  hallitusrakennukset  ovat  siellä, 
kuten  muuallakin,  komeat  ja  näkemisen  arvoiset.  Väljät  ovat 
tilat  sisällä  ja  erittäinkin  ulkoalueella.  Näköala  parlamentti- 
rakennuksen portailta  on  viehättävä.  Edessä  on  laajoja  kukkais- 
ryhmiä,  niiden  takana  keinotekoisia  järviä  saarineen. 

Maakuntahallitukseen  kuuluu,  kuten  kaikissa  Kanadan  maa- 
kunnissa, kenraalikuvernöörin  nimittämä  var akuvernö ori  ja 
toimeenpaneva  neuvosto  (ministeristä).  Viimeksimainittu  muo- 
dostuu lainlaatij  akunnan  enemmistöpuolueesta.  Lainlaatija- 
kunnassa  on  63  jäsentä.  Dominion  parlamentissa  on  Saskatche- 
wanista  21  edustajahuoneen  jäsentä  sekä  6  senaattoria. 

Reginan  jälkeen  on  maakunnan  huomatuin  kaupunki  Saska- 
toom,  joka  on  parissa  vuosikymmenessä  kerännyt  30  000  asukasta. 
Siellä  ovat  jaiaakunta.-y  liopiston  monet  kauniit  rakennukset  väl- 
jällä alalla.  Välillä  on  hyvin  hoidettuja  ruohokenttiä,  puistikoita 
ja  kukkaistarhoja.  Ylioppilailla,  jotka  Kanadassa  yleensä  asuvat 
itse  yliopistoissa,  on  asuinrakennuksia  kaikkine  mahdollisine 
mukavuuksineen.  Sain  tilaisuuden  helteisen  autoajelun  jälkeen 
kylpeä  tällaisen  ylioppilaskodin  kylpyosastolla.  Mieleen  tuli: 
milloinkahan  Suomen  yliopistot  saavat  näitä  koteja. 

Komeat  ovat  koulurakennukset  Moose  Jawssakin,  jonka  väki- 
luku on  vasta  20  000.  Tämä  kaupunki  on  tunnettu  suuresta 
viljasäiliöstään,  johon  mahtuu  kolme  ja  puoli  miljoonaa  bushelia. 
Prince  Alheri^sfra  kehittyy  pohjois-Saskatchewanin  liikekeskus. 

Se  on  jo  metsäseudulla,  ja  näköalat  ovat  vaihtelevat.  Kaupunki 
on  maakunnan  nuorien  kaupunkien  nuorimpia.  Asukkaita  vasta 
8  000  tuoreimman  tilaston  mukaan.  Mutta  tilasto  ei  jaksa  pysyä 
Kanadan  kaupunkien  kehityksen  tasalla.  Ennenkuin  tilasto- 
numerot on  painettu,  ovat  ne  jo  vanhettuneita.  Suuren  Lännen 
kanadalainen  saattaa  sanoa  kuin  ennen  Duluthin  asukas  käydes- 
sään New  Yorkissa.  Hän  sanoi,  kun  kysyttiin  Duluthin  väki- 
lukua: »Lähtiessäni  oli  siellä  niin  ja  niin  monta  asukasta.  En 
tiedä,  kuinka  monella  sadalla  se  on  kasvanut  tällä  viikolla,  minkä 
olen  ollut  poissa.» 

Tilasto  ilmoittaa  Saskatchewanissa  olevan  100  000  autoa  ja 
puhelimia  väkilukuun  nähden  enemmän  kuin  missään  muualla, 
paitsi  Tanskassa.  Paljon  muuta  voisi  amerikkalaiseen  tapaan 
tilastonumeroilla  esittää,  mitkä  todistaisivat  tämän  25-vuotiaan, 
puhtaimmin  maalaisoloista  elävän  maakunnan  kehitystä. 

Vaikein  on  tiekysymys.  Helppo  on  kyllä  avata  teitä  preerioilla, 
missä  eivät  kivet  ja  kannot  ole  esteinä,  mutta  vaikeampi  on  pitää 
niitä  kunnossa.  Maakunta  kuluttaa  vuosittain  miljoonan  dollaria 
teiden  rakentamiseen.  Sen  lisäksi  kuluttavat  kunnat  suunnilleen 
saman  verran.  Käsitetään,  että  hyvä  tieyhteys  on  kehityksen  ja 
väestön  viihtvväisvvden  tärkeimpiä  edellytyksiä. 

Matkustaessamme  junassa  kohti  Indian  Headin  koeasemag. 
kehui  Kanadan  maanviljelysministeri,  Hon.  W.  R.  Motherwell,  jo- 
ka on  kotoisin  Saskatchewanista  ja  läheltä  sitä  seutua,  mihin  olim- 
me menossa,  maakunnan  erinomaista  savea,  jota  voi  vaikka  muo- 
vailla. Maakunnan  oma  maanviljelysministeri  säesti  tätä  esitystä. 

Juna  pysähtyi,  nousimme  autoon.  Matkamme  määrä  ei  ollut 
kaukana.  Vähän  ennen  tuloamme  oli  sattunut  rankka  sade, 
sellainen  ryöppy,  joka  pitkän  helteen  jälkeen  saattaa  vain  pree- 
rioille tulla.  Tie  oli  liejuna,  niin  että  vaivoin  pääsimme  eteen- 
päin. Kun  sitten  koe-asemalla  oli  jalkaisin  kierrettävä  katso- 
massa nähtävyyksiä,  tarttuivat  kengät  saveen  niin,  ettei  tahto- 
nut niitä  saada  irti.  Savi  oli  kuin  liimaa,  joka  tartutti,  ja  vihdoin 
tarttui  raskaina  möhkäleinä  raajoihin.  Tämä  ei  suinkaan  ilah- 
duttanut mieltä.  Mr.  Motherwell  käänsi  tilanteen  leikiksi: 

Kanadan-kirja  —  24 

»Kerroinhan  teille  juuri  savemme  erinomaisuudesta.  Tässä 
näette  siitä  selvän  todistuksen.  Se  kelpaa  vaikka  klassillisiin 
taideteoksiin.» 

Mahdollisesti.  Mutta  me  emme  olleet  taideteoksien  näköisiä. 
Savi  saattaa  olla  erinomaista,  mutta  monet  tiet  eivät  Saskatche- 
wanissa  sitä  ole,, 

Ajan  ollen  ja  uhrauksin  ne  kai  sellaisiksi  tulevat. 

VEHNÄ  JA  SEN  KASVATTAJAT. 

Nykyaikainen  taloustieteilijä  sanoo,  että  fan^ojen  sivistyksen 
määrä  on  arvioitava  sen  mukaan,  mitä  vähemmän  ne  tarvitse vaj 
käsiä  ruokatavaran  tuottamiseen  omia  tarpeinaan  vartejj.  Tämän 
mukaan  Kanada  ja  Yhdysvallat  olisivat  sangen  korkealle  kehit- 
tyneitä sivistysmaita.  Niissä  tarvitaan  nykyjään  korkeintaan  30 
prosenttia  ravinnon  tuotantoon.  Muut  toimivat  toisilla  aloilla 
omaksi  ja  ihmiskunnan  mukavuudeksi,  rakentavat  autoja,  siltoja, 
maanteitä,  radioita,  huonekaluja  y.  m.  tai  toimivat  lääkäreinä, 
sähkömiehinä  tai  lukemattomilla  muilla  aloilla. 

Kanadan  preeriamaakuntien  farmarit  pitävät  huolen  noiden 
toisten  leipätarpeista  sekä  tuottavat  vielä  paljon  enemmän. 
Tähän  heidän  tuottavaisuuteensa  vaikuttaa  maanlaadun  rikkaus. 
Maa  on  viljavaa,  tasaista  ja  kivetöntä.  Maanviljelijä  voi  käyttää 
koneita  pelkäämättä  niiden  särkymistä.  Nämä  koneet  maan 
muokkauksessa,  elonkorjuussa  ja  puinnissa  vähentävät  ihmis- 
voimaa. Se  näkyy  tilastossa.  Vaikka  viljasadot  lisääntyvät,  tar- 
vitaan elonkorjaajia  vähemmän.  Niitä  tuotiin  Kanadaan  vielä 
viime  vuosina  Euroopasta  saakka  ja  suunnattomat  joukot  mat- 
kusti idän  ja  lännen  asutuskeskuksista.  Vuosi  vuodelta  vähenee 
tarve  ja  kuitenkin  viljaa  kasaantuu  säiliöihin  yhä  suuremmat 
määrät. 

Vuonna  1905,  jolloin  $askatchewan  ja  Alberta  tulivat  maa- 
kunniksi, oli  Kanadan  preerioitten  tuotanto  82  miljoonaa  bu- 
jshelia  vehnää.  Jo  kuuden  vuoden  kuluttua  nousi  se  ensimmäisen 

kerran  yli  300  miljoonan  bushelin  ja  vuonna  1923  yli  400  miljoo- 


Tämän  vuosisadan  alussa  oli  Kanadan  vehnänviljelyksessä 
maata  noin  10  miljoonaa  eekeriä.  Se  on  kasvanut  nyt  enemmän 
kuin  kaksinkertaiseksi,  tarkemmin  sanoen  121  prosentilla.  Far- 
mien lukumäärä  sen  sijaan  on  kasvanut  vain  25  prosentilla  ja 
preeriain  väkiluku  ainoastaan  50  prosentilla  huolimatta  siitä,  että 
siirtolaispolitiikka  on  suunnannut  kaikkensa  juuri  tämän  kohot- 
tamiseen. Syy  tähän  on  selitettävissä  etupäässä  konevoiman  li- 
sääntymisessä. Jos  tilanne  olisi  pysynyt  samalla  asteella  kuin 
ennen  maailmansotaa,  olisi  tarvittu  vähintään  puoli  miljoonaa 
työntekijää  preeriafarmeille  lisää,  jotta  nykyinen  tuotanto  saa- 
vutettaisiin. 

Kanada  ei  kasvata  vehnää  ainoastaan  omiksi  tarpeikseen.  Se 
myy  sitä  nykyjään  ulkomaille  suunnilleen  yhtä  paljon  kuin 
maailman  muut  maat  yhteensä.  Kanadan  vehnän  satoisuus  pitää 
hintoja  nykyisellä  tasolla.  Kysymys  on  siitä,  voiko  Kanada  tuot- 
taa vehnää  yli  oman  ja  maailman  kaupan  tarpeen.  Varmasti  se 
voi  sen  tehdä  tavallisina  vuosina.  Mutta  senjohdosta  vehnän 
hinta  alentuisi,  ainakin  huonompien  lajien,  niin  paljon,  että  kas- 
vatus ei  kannattaisi.  Hinnat  säännöstelevät  kasvattamista. 
Mutta  jos  preeriaväestö  siirtolaiskiihoituksen  tai  muun  takia  li- 
sääntyy suuresti  ja  sen  takia  tulee  ylituotantoa,  kun  viljelijä 
perustaa  toimeentulonsa  juuri  siihen,  ei  auta  muu  kuin  osan 
viljelijöistä  täytyy  siirtyä  muille  aloille.  Sen  tekevät  ne,  jotka 
taloudellisen  toimeentulonsa  vuoksi  ovat  paremmassa  asemassa. 
Vanhemmat  farmarisuvut  menevät  kaupunkeihin.  Näin  vaihtuu 
farmariasutuskin. 

Vehnänhintoihin  vaikuttaa  muukin  kuin  sen  kasvatuksen 
lisääntyminen.  Jos  muualla  on  sato  hyvä  tai  jos  Euroopassa  saa- 
daan paljon  ruista,  on  menekki  Kanadasta  pienempi.  Toiselta 
puolen  sitä  mukaa  kuin  Euroopan  kansat  vaurastuvat,  siirtyvät 
ne  ruisleivästä  vehnäleipään.    Sen  on  osoittanut  kokemus  ja 

lisäksi  vielä  sen,  että  leipä  ei  ole  enää  yhtä  tärkeä  ravintoaine 
kuin  se  oli  ennen. 

Miksi  sitten  leipäviljan  kasvatus  on  Kanadassa  lisääntymistään 
lisääntynyt?  Yhtenä  syynä  on  se,  että  uudis  viljelijät  ovat  aset- 
taneet toimeentulonsa  sen  varaan.  Sitä  mukaa  kuin  he  ovat  saa- 
neet maata  auki,  ovat  he  sen  panneet  viljankasvatukseen.  Kau- 
rankin kasvatus  on  vähentynyt,  kun  he  ovat  huomanneet,  että 
vehnää  on  sittenkin  helpompi  muuttaa  rahaksi.  Hevoset  häviä- 
vät kaupunkien  kaduilta  autojen  tieltä.  Kauraa  kuluu  vähem- 
män, bentsiiniä  enemmän. 

Niin  Kanadankin  maalaisväestö  huomaa  edullisemmaksi  muut- 
.taa  kaupunkiin,  mikäli  on  tilaisuutta.  Ontariossa  esimerkiksi  on 
suhteellisesti  vähemmän  maalaisväestöä  kuin  40  vuotta  sitten. 
Kanadassa  on  sama  ilmiö  kuin  on  Yhdysvalloissa,  missä  sodan  jäl- 
keen maalaisväestö  on  vähentynyt  31  miljoonasta  28  miljoonaan. 
Siihen  on  vaikuttanut  ^neitten  käytäntö  paljon,  samoin  kuin 
siihenkin,  että  kaikesta  huolimatta  on  viljantuotanto  lisääntynyt 
ja  maata  on  otettu  viljelykseen  enemmän. 

Kanada  kutsuu  siirtolaisia  etupäässä  maanviljelij öiksi.  Mo- 
nesta maasta  ei  pääsekään  heitä  muulla  ehdolla,  kuin  että  he 
asettuvat  maalle.  Todellisuudessa  silti  suuri  osa  heistä  ennen  pit- 
kää jättää  maaseudun  ja  muuttaa  kaupunkiin,  missä  kilpailu 
työnsaannissa  on  suuri.  Tämä  on  epäkohta,  jolle  Kanadan 
valtiomiehet  eivät  löydä  korjausta.  Mutta  jos  kaikki  siirtolaiset 
jäisivät  maalle,  olisi  ennen  pitkää  Euroopassa  kyllä  leipä  halpaa, 
mutta  Kanadan  viljankasvattajat  joutuisivat  vararikkoon. 

Asialla  on  siis  kaksi  puolta,  jotka  siirtolaisen  on  otettava  huo- 
mioon.  Toistaiseksi  ei  kuitenkaan  ole  vaadittu  suomalaisia  ehdot- 
tomasti asettumaan  maalle,  vaikka  se  onkin  Kanadan  siirtolais- 
viranomaisten  toivomus. 

VEHNÄRENGAS  (WHEAT  POOL). 

Kanadan,  kuten  Yhdysvaltainkaan  väestö,  ei  yleensä  ole  sopi- 
vinta ainesta  osuustoiminnalle.  Kansa  on  muodostunut  kovin 
erilaisista  aineksista.  Siihen  kuuluu  kaiken  maailman  kansalli- 
suuksia, jotka  usein  eivät  ymmärrä  kielellisestikään  toisiaan. 
Monin  paikoin  nämä  kansallisuudet  elävät  omaa  erillistä  elä- 
määnsä ja  epäilevät  toisiaan. 

Kuitenkin  on  näissä  maissa  syntynyt  mahtavia  osuustoimin- 
jiallisia  liikkeitä,  ehkä  eivät  aina  puhtaasti  sillä  pohjalla,  mitä  me 
osuustoiminnalla  käsitämme.  Tarkoituksena  joka  tapauksessa  on 
välikäsien  ja  siten  välittäjien  voiton  poistaminen,  mikäli  suinkin 
mahdollista.  Toiselta  puolen  on  siellä  myös  syntynyt  rahakkaita 
jättiläisliikkeitä,  trusteja,  jotka  mahtavilla  järjestöillään  käyttä- 
vät tuottajia  ja  kuluttajia  hyväkseen.  Esimerkkinä  viimeksi- 
mainituista  mainitsen  maitotrustin  (tai  oikeammin:  trustit,  jotka 
toiminevat  jonkin  verran  yhteisymmärryksessä).  Joitakin  vuosia 
sitten,  kun  asuin  New  Yorkissa,  maksoin  maidosta  19  centtiä 
kvartilta  (neljänneskannulta).  Maito  tuli  kotiovelle  siistissä  pul- 
lossa ja  mainiossa  kunnossa.  Kermapitoisuus  oli  erinomaisen 
runsas,  niin  että  tavallisiin  tarpeisiin  ei  tarvinnut  erikseen  ostaa 
kermaa. 

Tulin  sitten  tutuksi  erään  farmarin  kanssa,  joka  asui  New  Yor- 
kin valtiossa  ja  sopimuksen  mukaisesti  myi  maitonsa  trustille. 
Hän  sai  maidostaan  5  1/2  centtiä  kvartilta!  Trusti  haki  maidon 
tuottajan  luota,  kuljetti  sen  asemalle,  vei  New  Yorkiin,  puhdisti 
ja  pullotti  sen  siellä  ja  jakoi  kuluttajalle.  Kun  trustimiehen 
kanssa  oli  puhetta  siitä  suunnattomasta  voitosta,  minkä  trusti 
välikätenä  otti,  tämä  piti  asiaa  aivan  luonnollisena.  Trustilla  oli 
maidosta  paljon  työtä,  eikä  vähin  kulunki  ollut  se,  että  se  sai 
lisätä  kermapitoisuutta,  kun  yleisö  vaati  vahvaa  maitoa.  Tosi- 
asia kuitenkin  oli,  että  trusti  jakoi  osakkeista  suurta  osinkoa. 

Farmarit  yrittivät  särkeä  tätä  trustia.  Heillä  ei  ollut  tarpeeksi 
Yksimielisyyttä  eikä  rahaa.  Sama  trusti  toimii  tänäkin  päivänä  ja 

on  edelleen  suosiossa  maitonsa  erinomaisuuden  vuoksi.  Myynti- 
hintaa se  on  jonkin  verran  alentanut  ja  ostohintaa  koroittanut, 
mutta  voitot  ovat  edelleen  suuret.  Maailman  maitotalouskongres- 
sissa  Yhdysvalloissa  esiintyi  trustin  edustaja,  pitäen  avomielisen 
esitelmän,  jossa  kuulin  hänen  julistavan  trustin  toimintaa  ihmis- 
kunnan  hyväntekijän^:  yleisö  sai  taatusti  hyvää  maitoa  ja  hal- 
vemmalla kuin  farmari  voisi  sitä  toimittaa.  Kuluttajat,  kansan 
suuri  enemmistö,  olivat  tyytyväisiä  eikä  farmarien  auttanut  mu- 
kista vastaan.  Eräs  Amerikan  tunnetuimpia  valtio  miehiä,  joka 
on  itse  suuri  maanviljelijä,  tunnusti,  että  trustin  toiminta  on 
on  ollut  maanviljelijöillekin  eduksi,  se  kun  on  vapauttanut  hei- 
dät kaikista  myyntihuolista  ja  maidon  käsittelystä  myyntiä 
varten.  Farmari  saa  nyt  varmasti  maitonsa  kaupaksi  ja  parem- 
man puhtaan  tulon  kuin  oli  ennen  mahdollista. 

Nähtävästi  on  näin  asianlaita  maidonmyynnin  alalla. 

Mutta  on  toisia  aloja,  joissa  tuottajain  yhteistoiminta  on  anta- 
nut aivan  erinomaisia  tuloksia. 

Kieltämättä  on  Kanadan  farmarien  vehnäkauppa  osoittautu- 
nut sellaiseksi.  Pakko,  suoranainen  pakko  pani  farmarit  liitty- 
mään yhteen,  ja  nyt  on  heillä  sellainen  järjestö,  joka  on  maail- 
man viljanmyynnin  ehkä  mahtavin  siitä  huolimatta,  että  se  on 
vasta  noin  viisi  vuotta  vanha. 

Kanadan  vehnänmyynti  on  lähes  30  prosenttia  koko  tämän 
maan  viennistä  ja  lasketaan  sen  tuottavan  yli  400  miljoonaa  dol- 
laria vuodessa,  jos  vehnäjauhojenkin  myynti  otetaan  lukuun. 
Verrattomasti  suurin  osa  tästä  vehnästä  tulee  preeriamaa- 
kunnista. 

Aikoinaan,  vielä  muutamia  vuosia  sitten,  saivat  farmarit  kaik- 
kein vähimmin  omalle  osalleen  tästä  kaupasta.  Se  aiheutti  far- 
marien vehnärenkaan  syntymisen. 

Puolen  vuosikymmentä  sitten  ei  ollut  mitään  tällaista  yleistä 
rengasta.  Silloin  oli  vasta  muodostunut  rengas  vain  yhdessä, 
Albertan  maakunnassa,  missä  se  alkoi  toimintansa  lokakuussa 
1923.  Albertan  rengas  myi  sen  vuoden  satoa  35  miljoonaa 
bushelia. 

Laajempaan  toimintaan  ei  farmareilla  ollut  varoja,  ei  yhteis- 
toiminnan henkeä,  ei  liikekonttoreita  eikä  myöskään  vilja- 
säiliöitä. Nyt  on  Kanadan  yleisessä  vehnärenkaassa  noin  15Q.Q.0.Q 
.jäsentä.  Jo  vuonna  1926  se  myi  187  miljoonaa  bushelia  vehnää 
sekä  sen  lisäksi  27  miljoonaa  bushelia  muuta  viljaa  (kauraa?joh- 
^raa,  ruista  y.  m.).  Liike  on  siitä  lähtien  kasvanut  maailman  ehkä 
merkittävimmäksi  alallaan. 

Kun  viljafarmarien  asema  heti  sodan  jälkeen  oli  käynyt  hyvin 
epävarmaksi,  muodosti  Kanadan  hallitus  vejbimlaut^ 
jonka  kautta  oli  kaikki  Kanadasta  vietävä  vehnä  myytävä.  Se 
auttoi  huomattavasti  farmareita,  mutta  sen  toiminta  lakkautet- 
tiin vuonna  1920,  ja  niin  joutuivat  viljelijät  yksityisen  keinotte- 
lun valtaan.  Lähivuodet  olivat  heille  hyvin  raskaat.  Samalla 
kuin  nousivat  kaikkien  niiden  tuotteiden  hinnat,  joita  heidän  piti 
ostaa,  aleni  heidän  omien  tuotteittensa  hinta.  Vuonna  1923  sai 
Kanada  suunnattoman  runsaan  vehnäsadon,  474  miljoonaa  bu- 
jghelia.  Rahaksi  muutettuna  tuotti  se  316  ,JQiUjoorma^d^arm4 
Seuraavan  vuoden  sato  oli  vain  262  miljoonaa  bushelia,  mutta  se 
tuotti  320  miljoonaa  dollaria,  siis  enemmän  kuin  edellinen  suur- 
sato.  Hintoihin  on  monta  vaikutinta,  mutta  tosiasia  on,  että 
Kanadassa  jokin  ansio  farmarien  hyväksi  tuli  vehnärenkaista, 
jotka  silloin  toimivat  ensimmäistä  vuottaan.  Se  ainakin  herätti 
farmareissa  uskoa  osuustoimintaan.  Kilvan  he  riensivät  kirjoit- 
tamaan nimensä  renkaiden  sopimuksiin. 

Renkaat  preeriamaakuntiin  järjestettiin  samain  periaatteiden 
mukaan  kuin  aikaisemmin  oli  järjestetty  Californiassa  yhtymä 
hedelmänkasvattajien  kesken.  Järjestelmän  perusta  on  siinä, 
että  jokaisen  farmarin,  joka  tahtoo  liittyä  jäseneksi,  on  sitoudut- 
tava viiden  vuoden  ajaksi  luovuttamaan  renkaalle  kaiken  myytä- 
vän viljansa.  Jos  hän  rikkoo  sopimuksen  ja  myy  viljaa  muille,  on 
hänen  maksettava  sakkoa  25  centtiä  jokaiselta  bushelilta. 

Jo  aivan  ensimmäisenä  vuonna  saivat  renkaat,  kukin  maa- 
kunnastaan, puolet  farmareista  jäsenikseen.  Tämä  suhdeluku  on 
sittemmin  kasvanut.  Ja  kun  äskettäin  ensimmäinen  viisivuotis- 
kausi meni  umpeen  ja  farmarit  olivat  vapaat  sitoumuksestaan, 

tekivät  he  mielihyvin  uuden  viisivuotissopimuksen.  He  olivat 
oppineet  tuntemaan  renkaan  merkityksen. 

Renkaat  eivät  tavoittele  itselleen  mitään  aineellista  voittoa, 
vaan  ainoastaan  jäsenilleen.  Kunkin  maakunnan  rengas  on  itse- 
näinen ja  hoitaa  täydellisesti  omat  asiansa.  Yhteisesti  he  muo- 
dostavat myyntitoimiston,  Kanadan  renkaan,  joka  on  yhdys- 
siteenä. 

Hallinto  on .  täysin  kansanvaltaisella  pohjalla.  Maakunta- 
renkaan  hallinto  valitaan  niin,  että  maakunta  jaetaan  16  piiriin, 
joista  jokainen  valitsee  yhden  jäsenen  johtokuntaan  omalta 
alueeltaan.  Kukin  piiri  on  jaettu  kymmeneen  alapiiriin,  joissa 
jäsenet  valitsevat  yhden  edustajan  omasta  keskuudestaan  vaali- 
kokoukseen, missä  johtokunnan  jäsen  valitaan.  Maakunta- 
renkaan  johtokunta,  johon  edellämainitun  perusteen  mukaan 
kuuluu  16  jäsentä,  valitsee  näistä  kolme  keskusrenkaaseen,  mihin 
siis  kuuluu  9  jäsentä  (kolme  kustakin  maakunnasta.,  Manitobasta. 
Saskatchewanista  ja  Albert ast a).  Rengas  on  siis  kaikilta  osiltaan 
farmarin  oma  järjestö  ja  farmarit  sitä  johtavat  ei  ainoastaan 
luottamusmiestensä,  vaan  suorastaan  omasta  keskuudestaan 
valitsemiensa  henkilöiden  avulla. 

Kustannukset  tällaisesta  hallinnosta  eivät  ole  suuret.  Keskus- 
järjestön kuluja  varten  otetaan  yksi  centti  jokaista  viittä  vilja- 
buschelia  kohti  ja  maakuntahallinnolle  puoli  centtiä  kultakin 
bushelilta.  Renkaan  kautta  ovat  farmarit  päässeet  valta-ase- 
maan, jota  eivät  trustit  tai  muut  yksityiskapitalistiset  järjestöt 
pysty  nujertamaan.  Alussa  koetettiin  tehdä  järjestöä  epä- 
luulonalaiseksi,  mutta  farmarit  eivät  antaneet  horjuttaa  itseään. 

Kun  renkaalla  on  suurin  osa  Kanadan  myytävästä  vehnästä 
hallussaan,  ovat  Kanadan  pankit  ia  rautatiet  valmiit  sitä  palvele- 
maan. Hallitus  on  luovuttanut  sille  viljasäiliöitä,  toisia  ovat 
maakuntarenkaat  ja  niiden  piirit  itse  rakentaneet  ja  lisäksi  on 
rengas  ostanut  tai  vuokrannut  valmiita  viljasäiliöitä,  kun  omis- 
tajat, kaupan  siirryttyä  renkaalle,  eivät  niitä  tarvinneet.  Näin  on 
Kanadan  keskusrenkaalla  käytettävänään  lähes  pari  tuhatta 
suurempaa  tai  pienempää  viljasäiliötä  viljan  kokoamista  ja 

lajittelemista  varten.  Saadakseen  varoja  säiliöitten  y.  m.  laittei- 
den ostoon  pidättää  rengas  pienen  summan  jokaista  vehnä- 
bushelia  kohti. 

Renkaan  menettelytapa  viljan  hinnan  suorittamisessa  on  se, 
että  farmarille  suoritetaan  silloin,  kun  hän  viljan  luovuttaa  ja 
tämän  laatu  on  arvioitu,  jokin  summa,  mikä  on  ollut  yksi  dollari 
ensiluokkaiselta  viljalta  bushelilta,  muilta  lajeilta  samassa  suh- 
teessa. Toinen  erä  on  suoritettu  maaliskuussa  ennen  kylvöaikaa 
ja  loppusumma  ennen  uuden  sadon  korjuuta. 

On  luonnollista,  että  tällaisella  järjestöllä,  joka  vuosittain  myy 
viljaa  satojen  miljoonien  dollarien  arvosta,  on  laaja  toiminta- 
verkko. Suurin  osa  viljaa  kokoontuu  ensin  Winnipegiin  ja  soluu 
sieltä  Port  Arthuriin,  mistä  se  järvilaivoilla  kuljetetaan  Kanadan 
tai  Yhdysvaltain  merisatamiin.  Albert  an  vilja  siirretään  nyky- 
jään enimmäkseen  Vancouveriin  tai  Prince  TE u p^rtiin  r  sieltä 
edelleen  toimitettavaksi.  Omia  konttoreita  on  renkaalla  kaikissa 
Kanadan  ja  Yhdysvaltain  solmupaikoissa  sekä  ulkomaillakin. 
Edustettuna  se  on  melkein  kaikissa  maissa.  Sen  toiminta  ulottuu 
nyt  yli  koko  maapallon.  Renkaan  virallinen,  kaupoissa  käytet- 
tävä nimi  on  Canadian  Co-operative  Wheat  Producars  T/iTnitftf|r 
käytännössä  Canadian  Wheat  Pool. 

Kun  rengas  on  syntynyt  vehnäkauppaa  varten,  ei  se  niin  paljon 
ole  muihin  tuotteisiin  kiinnittänyt  huomiota.  Kuitenkin  on  sillä 
jo  muitakin  aloja.  Ja  sen  verran  se  on  laajentanut  jäsenaluet- 
taan,  että  Ontarioon  on  myöskin  muodostunut  rengas,  joka  on 
yhteistoiminnassa  keskusrenkaan  kanssa. 

Tämä  on  Kanadan,  nimenomaan  preeriamaakuntien  farmarien 
suursaavutus. 

ALBERTA. 

Voidaan  sanoa,  että  Alberta  on  Kanadan  maakuntana  myöhäi- 
simmin  tullut  huomion  esineeksi.  Se  kyllä  sai  maakunnan  oikeu- 
det samana  vuonna  kuin  Saskatchewan,  v.  1905.  jolloin  sille  nimi- 

kin  annettiin,  mutta  ollen  kauempana  idästä  päin  saapuvalle 
siirtolaisuudelle  ja  yleensä  sivistyksestä,  on  se  vasta  viime  vuo- 
sina ottanut  merkittävän  aseman  ja  on  tulossa  Kanadan  ja  koko 
maailman  kaikkein  merkillisimmäksi  viljankasvatus  alueeksi. 
Syynä  on  myös,  että  maakunnan  eteläisin  osa,  johon  siirtolaiset 
ensinnä  tulivat,  on  maapohjaltaan  preerioitten  ehkä  heikointa 
kasvamaan.  Tarvitaan  keinotekoista  kastelua,  jos  mieli  saada 
maa  varmasti  tuottamaan,  eikä  siirtolaisilla  ollut  sellaisten  lai- 
tosten tekemiseen  varoja  eikä  aikaa.  Sattui  kuivia  kesiä  ja  niin 
pyrki  tulemaan  vallalle  se  käsitys,  että  tuo  maakunta  soveltuu 
vain  teuraskarjan  kasvatukseen.  Puhvelilaumat,  joita  oli  täällä, 
kuten  muuallakin  preerioilla,  lopetettiin,  ja  tilalle  tuli  lehmiä, 
härkiä,  lampaita  ja  hevosiakin,  joita  suurten  maatilam.J(j^n£si£n 
(range)  omistajat  pitivät  ja  karjanpaimenten  (cowboys)  avulla 
hoitivat.  Preeriaruoho  oli  ravitsevaa,  ja  kun  seutu  on  vähä- 
lumista, karja  sai  ravinnon  ulkoa  vuodet  läpeensä. 

Myöhemmin  uskalsivat  siirtolaiset  Yhdysvaltain  rajaseutuja 
pohjoisemmaksi.  Siellä  oli  viljankasvatukselle  parempi  maaperä. 
Ja  ne,  jotka  menivät  avoimelta  preerialta  niin  sanotun  »haapa- 
metsän  alueelle»,  kohtasivat  vahvan  ruokamullan,  mikä  vahvistui 
sitä  mukaa,  kuta  pohjoisemmaksi  tultiin.  Ja  aivan  viime  vuosina 
on  noussut  kuin  kultalöydöstä  siirtolaisille  kuume  siirtyä 
Peace  Riverin  laajalle  laakso-alueelle,  missä  kehutaan  ruoka- 
multaa olevan  vahvemmalti  kuin  missään  muualla  maailmassa 
ja  missä  on  sadettakin  kohtalaisesti. 

Alberta  on  siis  luettava  aivan  nykypäiväisiin  asutusalueisiin. 
Jo  kolmisen  vuosikymmentä  sitten  kävi  maailmalle  maine  siitä, 
että  Manit oban  maakunta  voi  kehittyä  Euroopan  vilja- aitaksi. 
Sen  jälkeen  voitti  Saskatchewan  Manitoban  ja  nyt  on  Alberta 
ottamassa  ensimmäisen  tilan. 

Kyllä  siellä,  mikä  kantaa  nyt  Albertan  nimeä,  on  jo  ainakin 
puolen  vuosisataa  liikkunut  muitakin  kuin  intiaaneja  ja  puhve- 
leita,  vaikka  se  oli  heidän  varsinainen  valtakuntansavMaa  oli  osa 
Hudson  Bay-yhtiön  jättiläisalueesta,  minkä  se  kauppasopimuk- 
sen nojalla  vuonna  1870  luovutti  Kanadan  hallitukselle.  Yhtiö 

toimi  etupäässä  turkiskaupan  alalla,  mutta  preerioilla  oli  sangen 
vähän  kallisturkkisia  eläimiä.  Löydettiin  sitten  läntisimmästä 
osasta,  Kalliovuoriston  kupeelta  kivihiiltä  ja  syntyi  joitakin  kai- 
voksia. Niiden  takia  muutti  sinne  suomalaisiakin,  joten  Albert  an 
vanhimmat  suomalaiset  ovat  jo  neljänäkymmentä  vuotta  asu- 
neet siellä.  Heidän  osoitteensa  oli  Canmore,  Assa  (ei:  Alta,  kuten 
nyt).  »Assa»  merkitsee  Assiniboiaa,  joka  nimi  on  edelleenkin 
maakunnassa  monesta  syystä  tunnettu. 

Alberta  on  länteen  päin  kohoava  ylätasanko.  Sen  pinta-ala  on 
255  285  neliömailia,  siis  runsaasti  puolitoista  kertaa  Suomen 
kokoinen.  Sen  pituus  on  760  mailia  etelästä  pohjoiseen  ja  leveys 
400  mailista  puoleen  siitä.  Osa  Kalliovuoristoa,  seD  itäinen  rinne, 
kuuluu  tähän  maakuntaan. 

Eteläinen  Alberta  on  puutonta  preeriamaata,  joka  ulottuu  100 
mailia^ Calgaryn  pohj oispuolelle,  siis ^ Red, Deerin^  suo 
tienoille.  Lähinnä  vuoristoa  on  vieläkin  suuria  karjankasvatus  - 
»ränssejä»,  joita  omistavat  rahamiehet  sekä  osaksi  Euroopasta 
saapuneet  korkeat  aateliset,  jotka  ovat  halunneet  maa-elämää, 
sen  rauhaa  ja  houkutuksia.  Siellä  on  High  Riverin  luona  myös 
Walesin  prinssin  »ränssi»,  ei  kovin  komea,  mutta  mallikarjastaan 
kuuluisa.  Prinssi  pistäytyy  siellä  monien  matkojensa  lomassa 
usein  lepäämässä  ja  seurustelemassa  naapurien  kanssa,  joiden 
joukossa  on  suomalaisiakin.  Intiaanit,  joita  siellä  päin  on  verra- 
ten runsaasti,  käyvät  silloin  säännöllisesti  hänen  luonaan  vierai- 
silla polttamassa  rauhanpiippua  hänen  kanssaan. 

Kuivuuden  takia  on  Etelä-Albertaan  laitettu  jo  verraten  paljon 
kas telulait oksia.  Niitä  on  nykyisin  noin  Vaasan  läänin  suuruisella 
alueella.  Maa  on  aaltoilevaa,  preerialuonteestaan  huolimatta 
vaihtelevaa.  Siellä,  missä  ei  ole  kastelulaitteita,  on  totuttu  niin 
sanottuun  »kuiy af ar mauksee n»  (dry  farming),  jonka  avulla  kos- 
teutta kootaan  ja  säilytetään  mahdollisimman  kauan  maassa. 
Tämä  perustuu  siihen,  että  maa  pidetään  kesantona  jolfa  kolmas 
vuosi.  Silloin  maa  kynnetään  sy väli i,  jotta  vesi  tunkeutuisi  alem- 
piin  kerroksiin.  Pinta  tehdään  tasaiseksi  ja  kovaksi,  jottei  vesi 
haihtuisi. 

Keski- Alberta  on  puistomaista,  kasvaa  jonkin  verran  haapaa 
ja  vähän  kuustakin.  Siellä  on  jo  hyvää  maata  varsinkin  North 
Saskatchewan- joen  laaksossa,  missä  on  kukoistavia  maanviljelys- 
yhteiskuntia. 

Pohjois- Albertassa  on  jo  paikoin  runsaasti  metsääkin.  Siellä  on 
kuuluisa  Peace  Riverin  laakso.  Viljelystä  on  alettu  ulottaa  jo  aina 
Fort  Mc  Murraylle  saakka. 

Vuoristo-alue  on  maakunnan  lounaisessa  osassa.  Siihen  kuuluu 
monia  Kanadan  kuuluisimpia  matkaili) apaikko ja,  kuten  Banff  ja 
Lake  Louise  Canadian  Pacificin  ja  Jasper  pohjoisempana  Cana- 
dian  Nationalin  varrella.  Siellä  on  näköaloja,  joita  matkailija  ei 
koskaan  unohda.  Rautateiden  omistajat  ovat  parhaille  paikoille 
rakentaneet  loistohotelleja,  joissa  on  kaikki  nykyajan  muka- 
y uudet.  Mukavaa  siellä  on  elää  ihmeellisen  luonnon  keskellä, 
mut t a  kyllä  se  mukavuus  matkailijalle  maksaakin,  sillä  hinnat 
ylittävät  melkein  ne,  mitä  vaaditaan  New  Yorkin  ja  Washing- 
.t unin  kalleimmissa  hotelleissa.  Tämä  on  ymmärrettävissä,  kun 
matkailukausi  on  lyhyt.  Joka  ei  halua  näitä  kalliita  hintoja  mak- 
saa, hän  voi  saada  esimerkiksi  Banff issa  asunnon  paljon  halvem- 
malla pikku  kaupungin  maj aloissa,  ja  näinkin  saa  tilaisuuden 
nauttia  terveellisistä  rikkikylvyistä.  Näköaloista  ja  retkistä  kos- 
kemattomaan luontoon  ei  ole  puutetta. 

Albertan  alueelta  lähtee  jokia,  joista  joidenkin,  kuten  xPeacen 
ja  Athabaskan,  vedet  soluvat  Jäämereen,  toisten  (ftaskatchewan- 
joen  haarojen)  Hudson-lahteen  ja  vieläpä  Milk  Riverin  ja  muuta- 
mien muiden  Meksikon  lahteen  Missourin  ja  Mississipin  kautta. 

On  ainakin  Kanadaan  nähden  kokonaan  väärä  se  käsitys,  että 
preeriaseudut  olisivat  järvettömiä.  Voipa  melkein  sanoa,  että  ne 
ovat  täynnä  järviä,  niitä  on  ehkä  tuhansia.  Mutta  ne  ovat  enim- 
mäkseen pieniä  ja  mataloita,  kuivimpana  aikana  melkein  tyhjiä. 
Ellei  niissä  olisi  runsaasti  vesilintuja,  olisivat  ne  melkein  elotto- 
mat. Eikä  preeriajärven  tyyneen  pintaan  kuvasta  lehtipuiden 
ihanuus,  sillä  puita  ei  useinkaan  kasva  rannoilla  eikä  lähihalmeil- 
lakaan.    Rannat  ovat  suolakuoren  peittämät,  valkoiset,  joka 

aiheuttaa,  että  ihminen  ei  juo  vettä  mielellään.  Karja  näkyy 
siihen  hyvin  tottuvan. 

Maakunnan  keskiosassa  on  jo  suurempia  vesiä  ja  pohjoisessa  on 
sellainenkin  kuin  Lake  Athabaska,  joka  on  195  mailia  (yli  300 
kilometriä)  pitkä t  »Pieni  Orjajärvikin»  on  60  mailin  pituinen. 

Albertan  alueella  asui  vuonna  1901  ainoastaan  73  000  ihmistä. 
Vuonna  1927  oli  väestö  kasvanut  617  000:een.  Kun  siitä  erote- 
taan kaupungissa  asuvat,  jää  maanviljelyksen  osalle  vajaat  puoli 
miljoonaa.  Maataloustuotanto  on  siitä  huolimatta  ihmeteltävän 
runsas.  Erittäinkin  viljan,  nimenomaan  vehnän,  kasvatus. 
Yuonna  1915  oli  vehnän  viljelyksessä  puolitoista  miljoonaa  eeke- 
riä  ja  sato  yli  50  miljoonaa  bushelia.  Kaksitoista  vuotta  myö- 
hemmin oli  viljelyksessä  jonkin  verran  yli  6  miljoonaa  eekeriä  ja 
sato  179  miljoonaa  bushelia.  Lisäksi  saadaan  siellä  kauraa  nyky- 
jään noin  115  miljoonaa  bushelia  ja  ohraa  14  miljoonaa.  Ruista 
viljellään  vähimmän.  Sen  tuotanto  on  nykyjään  neljän  miljoonan 
bushelin  vaiheilla.  Maan viljelystu otteiden  arvo  laskettiin  vuonna 
1926  264  miljoonaksi  dollariksi.  Verrattuna  Suomen  oloihin 
tuottaa  Albertan  maalais  väestö,  joka  on  noin  kuudesosa  Suomen 
väestöstä,  neljä  kertaa  enemmän  kuin  Suomen  vilja-  ja  juuri- 
kasvien sadon  arvon. 

Albertassakin  on  katovuosia.  Kuivat  kesät  aiheuttavat  sen, 
toisin  paikoin  enemmän,  toisin  vähemmän.  Kolmentoista  viime 
vuoden  aikana  on  kuitenkin  koko  maakuntaan  nähden  kevät- 
vehnän, jota  enimmän  viljellään,  keskiantoisuus  ollut  15 — 25 
bushelin  välillä  eekeriltä.  Edullisissa  oloissa  on  antoisuus  suu- 
rempi, voi  kokonaisilta  farmeilta  nousta  yli  50  busheliin  eekeriltä. 

Viime  aikoina  on  Albertassa  alettu  kiinnittää  huomiota^  sek^a- 
farmaukseen  (mixed  farming),  jotta  saataisiin  tasaisempi  tulos 
mahdollisista  kuivista  vuosista  huolimatta.  Tätä  viljelysmuotoa 
pyrkii  hallitus  edistämään,  jottei  kävisi  niinkuin  suuressa  osassa 
Yhdysvaltain  preerioita,  missä  kasvatettiin  vehnää  vuosi  vuoden 
perästä  lannoittamatta  niin  kauan,  että  rikaskin  maa  lopulta 
laihtui  ja  sadot  kävivät  huonoiksi.  Usea  Amerikan  farmari  huo- 
masi edullisemmaksi  jättää  maansa  ja  tulla  Kanadaan  neitseel- 

lisiä  maita  viljelemään.  Näin  ovat  Kanadan  preeriat  saaneet 
huomattavan  joukon  vehnänkasvattajia.  Jos  farmarilla  on  kar- 
jaa, voi  hän  pitää  maansa  kasvukunnossa  pysyvästi.  Monilla 
Albertan  seuduilla  ei  pitkiin  aikoihin  ole  pelkoa  maan  laihtumi- 
sesta niin,  että  se  huomattavastikaan  menettäisi  kasvukykyään. 
Mutta  hallituksen  mielestä  on  hyvä  pitää  ajoissa  vara. 

Sekafarmauksen  kautta  on  lypsy  karjanhoito  ja  meijeritoimi 
edistynyt.  Nyt  viedään  maakunnasta  jo  voita  ulkomaille,  aina 
Euglantiin  saakka.  Etelä-osissa  on  kuitenkin  säilynyt  teuras  - 
karjan  kasvatus,  ja  lampaidenhoito  on  eräillä  seuduilla  lisäänty- 
nyt niin,  että  yksistään  villaa  myydään  nyt  20  kertaa  enemmän 
kuin  tämän  vuosisadan  alussa. 

Siipikarjanhoito  on  niinikään  tullut  sievoiseksi  tulolähteeksi. 
Sen  vuotuisen  tuotannon  arvo  on  nykyjään  noin  9  miljoonaa 
dollaria.  Myös  on  alettu  viljellä  sokerijuurikasta .  jonka  sato 
lasketaan  6 — 15  tonniin  eekerin  alalta. 

Nämä  lyhyet  viittaukset  riittänevät  osoittamaan,  että  Alberta 
verraten  vähälukuisen  maanviljelys  väestönsä  avulla  tuotannossa 
voittaa  monet  vanhatkin  valtakunnat.  Ja  kaikki  se  on  noussut 
vajaassa  ihmisiässä. 

Kuitenkin  on  vasta  aivan  pieni  osa  viljelyskelpoista  maata 
käytännössä.  Lasketaan,  että  yksin  Peace  Riverin  alueelle  sopisi 
väkeä  yhtä  paljon  kuin  nykyjään  on  koko  Kanadassa. 

Luonnollisesti  tähän  tulokseen  vaikuttaa  maaperän  rikkaus 
kasvillisuutta  varten. 

Mutta  maaperä  ei  ole  rikas  ainoastaan  ruokamullasta.  Siihen 
kätkeytyy  paljon  muuta5  erittäin  paljon  kivihiiltä.  Tutkimusten 
kautta  on  saatu  selville,  että  Albertassa  on  tätä  1  059  000  mil- 
joonaa (!)  tonnia,  mikä  riittäisi  Kanadan  tarpeisiin  moneksi  mies- 
polveksi. Brittien  valtakunnan  kivihiilivarastoista,  jotka  yleen- 
säkään eivät  ole  pienet,  on  Albertalla  72  prosenttia.  Nykyjään 
otetaan  sitä  vuosittain  vain  noin  7  miljoonaa  tonnia.  Kuljetus 
maitse  (eikähän  muita  kulkumahdollisuuksia  ole)  tulee  vielä  liian 
kalliiksi.  Maakunnan  lounaisin  osa  on  tunnetuin  kivihiilestään. 

Mutta  sitä  on  muuallakin.  Joillakin  paikoin  suomalainen  far- 
mari voi  kaivaa  oman  ojansa  pohjalta  kivihiilitarpeensa. 

Mutta  kivihiilen  tarve  puuttomillakaan  alueilla  omaa  kulu- 
tusta varten  ei  ole  kovin  suuri.  Sen  lisäksi  on  nimittäin  maassa 
]npnnonkaasua.  Huomiotamme  herätti  Edmontonissa  ja  sen 
ympäristöllä  jonkinlaiset  »vesipostin»  tapaiset  laitteet  talojen 
edustoilla.  Meille  selitettiin,  että  niissä  on  maakaasujohtoja. 
Yksityinen  farmarikin  voi  työntää  rautaputken  kotinsa  piha- 
maalta maan  uumeniin  ja  saada  sieltä  kaasua  käytettäväksi.  On 
syntynyt  yhtiöitä,  jotka  näin  ottavat  kaasua  ja  johtavat  sitä 
taloihin,  kuten  vesikin  johdetaan.  Nykyjään  käytetään  Alber- 
tassa  maakaasua  vuosittain  noin  9  000  miljoonaa  kuutiojalkaa. 
Medicine  Hat-nimisessä  kaupungissa  ovat  kaasujohdot  kaupun- 
gin, joka  luovuttaa  sitä  myös  teollisuuslaitoksille. 

Missä  on  kivihiilikerrostumia  ja  kaasua,  siellä  on  tavallisesti 
petrooliakin.  Tätä  otetaan  nyt  Turner  Valleyssa  200  000  barrelia 
vuodessa  ja  toisia  alueita  on  myös  löydetty. 

Samaan  luonnontuotteiden  sarjaan  kuuluu  vielä  terya^hieta, 
joka  on  kuin  varta  vasten  valmistettu  maanteitä  varten.  Ajoim- 
me sellaista  tietä  Wain Wrightin  syrjäseuduilla.  Täytyy  tunnus- 
taa, että  tie  oli  yhtä  hyvä  kuin  kalliisti  päällystetyt  autotiet 
suurkaupunkien  äärillä.  Tervahietaa  on  Athabaska-joen  alueella 
15  000  neliömailin  laajuudella,  siis  suuremmalla  alalla  kuin  on 
koko  Turun  lääni. 

Kultaa  ja  muita  metalleja  on  Albertasta  sangen  vähän  löy- 
detty. Mutta  kun  jo  nykyinen  mineraalintuotanto  (kivihiilet 
y.  m)  nousee  yli  25  miljoonan  dollarin,  ei  maa  ole  köyhä  kaivos- 
teollisuudenkaan tuotteista,  vaikka  kultaa  kaivataankin.  Mutta 
sitäkin  voi  ajan  ollen  löytyä. 

Mikä  Albertan  tulevaisuus  muilla  aloilla  lieneekin,  sen  se  on 
osoittanut,  että  maanviljelyksessä  se  on  maapallon  parhaita. 
Siirtolaisuuden  kannalta  katsoen  se  on  sangen  edullinen  kuitenkin 
eräin  edellytyksin.  Maata  on  saatavana,  hallituksen  vapaatakin 
maata  (viljelemisvelvollisuudella)  kuinka  paljon  tahansa.  Myös- 
kin on  saatavana  eteläosissa  sellaisia  hylättyjä  maita,  joita  far- 


380 


KANADAN -KIRJA 


marit  ovat  jättäneet,  kun  kuivien  kesien  vuoksi  ovat  kärsineet 
katoja,  eivätkä  näin  ollen  ole  jaksaneet  »puskea  itseään  läpi». 
Sellaisia  maita  ei  ole  edullista  ottaa,  ellei  maa  ole  sellaisella  seu- 
dulla, missä  keinotekoista  kastelua  on  saatavissa.  Voisihan 
sattua  sateisia  vuosia,  kuten  on  ollut  viime  aikoina,  mutta  voi 
sattua  kuiviakin  ja  silloin  on  kato  yhtä  perinpohjainen  kuin  Suo- 
messa, minkä  pohjoisemmissa  osissa  halla  voi  viedä  kaikki  toi- 
veet. Missä  viljelys  on  suunnattu  yksinomaan  viljan  kasvatuk- 
seen, on  kato  tuntuvampi  kuin  siellä,  missä  karjanhoidosta  on 
jonkin  verran  turvaa. 

Siirtolaisella,  joka  sellaisen  maan  ottaa,  täytyy  olla  tiedossa, 
että  hän  voi  saada  keinotekoista  kastelua.  Kastelulaitteita  laa- 
jennetaan vuosi  vuodelta,  joten  ennen  pitkää  koko  Etelä- Albert  a 
kuuluu  tähän  verkkoon.  Mutta  maa  on  silloin  kalliimpaa  ja  siir- 
tolaisella täytyy  olla  varoja.  Maata  tosin  saa  silloinkin  vähittäis- 
maksuilla,  mutta  sittenkin  tarvitaan  jokin  tuhat  dollaria,  ennen- 
kuin suoriutuu  alkukustannuksista. 

Seuduilla,  missä  sateet  ovat  säännöllisempiä  (haapametsä- 
alueella  ja  pohjoisempana)  saa  helposti  vapaata  maata,  vaikkei 
enää  aivan  lähellä  rautatieasemia.  Väitetään,  että  Albert ass a 
kasvaa  parempaa  vehnää  kuin  kenties  missään  muualla  (Albertan 
vehnä  on  saanut  ensimmäisen  palkinnon  monissa  maailman- 
näyttelyissä), mutta  sittenkin  on  edullisempaa,  ettei  maanviljelijä 
turvaudu  siihen  yksinään,  vaan  pitää  myöskin  karjaa  sekä 
yleensä  antautuu  sellaiseen  seka  viljelykseen,  mikä  Suomessakin 
on  tavallista.  Näin  hän  varmemmin  pääsee  omavaraiseen  talou- 
teen, riippumattomaksi  trustien  vallasta,  jotka  ovat  kyllä  herkät 
antamaan  lainoja  ja  ostamaan  sadon,  mutta  jotka  myöskin  kat- 
sovat omaa  etuaan  ja  ottavat  rahastaan  runsaan  korvauksen. 
Myöskin  rautatierahti  on  kallista,  vaikka  satamassa  saisi  hyvän- 
kin hinnan,  rahtiin  kuluu  niin  paljon,  että  farmari  saa  vain  vähän 
puhdasta  tuloa. 

Maa  on  kyllä  yleensä  voimakasta  eikä  sitä  yleensä  pitkiin 
aikoihin  tarvitse  lannoittaa  ollenkaan.  Myöskään  ei  ole  kustan- 
nuksia ojien  kaivamisista,  sillä  ojia  ei  näe  juuri  ollenkaan  preeria- 

maakunnissa  eikä  juuri  muuallakaan  Kanadassa.  Mutta  on  muita 
haittoja,  joita  vasta  vaivainen  joutuu  kokemaan. 

Kuitenkin  on  Alberta  joka  tapauksessa  uudisasukkaille  kaik- 
kein mielenkiintoisimpia  maita  ja  siellä  voi  mennä  edullisesti  poh- 
joisemmaksikin kuin  missään  muualla  preeriamaakunnissa,  sillä 
rsiellä  ilmasto  on  lauhkeampi.  Olen  saanut  mielenkiintoisia  ja 
toivorikkaita  kirjeitä  suomalaisilta  farmareilta,  jotka  ovat  asettu- 
neet Edmontonin  pohjoispuolelle,  missä  vapaita  maita  on  vielä 
melkein  rajattomasti  saatavina. 

PIKAMATKALLA  ALBERTASSA. 

Olen  saanut  tilaisuuden  nähdä  Albertaa  sekä^  Saskatopnista 
Edmontoniin  johtavaa  radanvartta  että  myös  etelämpänä  Cal- 
garyn tienoota  ja  siitä  itään  päin.  Näin  olen  voinut  tutustua 
samalla  maakunnan  huomattavimpiin  kaupunkeihin,  jotka  eivät 
olekaan  suuria. 

Edmonton  on  maakunnan  pääkaupunki.  Asukkaita  siellä  on 
65  000.  Kaupungin  nuoruutta  osoittaa  se,  että  mies,  joka  oli 
ensimmäisiä  asettumassa  kaupunkiin  ja  sen  vuoksi  maan  arvon 
nousemisen  vuoksi  ansaitsi  maaomaisuuksillaan  suuria  rik- 
kauksia, on  vielä  täysissä  voimissa  ja  hyväntahtoisesti  komeassa 
autossaan  kuljetti  vaimoani  ja  minua  puolen  päivää  näytellen 
kaupunkia  ja  sen  ympäristöä  sekä  kertoen,  millaista  seutu  oli 
kolmisen  vuosikymmentä  sitten.  Hänen  nimensä  on  jäänyt  kau- 
pungin historiaan  niin,  että  jokin  johtava  katu  on  saanut  hänen 
nimensä,  samoin  kuin  koko  kaupunginosa. 

Kävimme  maakunnan  yliopistolla,  jonne  mennään  jyrkkä- 
rantaisen  Saskatchewan- joen  yli.  Yliopistorakennukset  ovat 
aivan  nuoria.  Mutta  enemmän  niitä  oli  ja  komeampia  kuin  Suo- 
men kaikilla  yliopistoilla  yhteensä.  Osa  niistä  oli  tehty  lahjoitus- 
varoilla, joita  rikastuneet  paikkakunnan  asujaimet  olivat  anta- 
neet. Lahjoittajan  nimi  oli  otettu  rakennuksen  nimeksi,  joten 
hänen  muistonsa  säilyy  tulevaisuuteen.    Erittäin  herätti  siellä, 

kuten  useissa  muissakin  yliopistoissa,  joihin  olen  Kanadassa 
saanut  tutustua,  homiota  maa-alan  väljyys.  Rakennusten 
välillä  on  laajoja  ruohokenttiä,  joita  hoidetaan  hyvin.  Ja  kuk- 
kien runsaus  sekä  puiden  rehevyys  on  ihmeteltävä.  Puut  eivät 
kyllä  olleet  vielä  ehtineet  tulla  täyteen  mittaansa,  siitä  huoli- 
matta, että  ne  kasvavat  nopeasti. 

Itse  Edmontonin  kaupunki  myöskään  ei  voi  salata  nuoruut- 
taan, vaikka  siellä  koetetaankin  esiintyä  vanhana.  »Muinais- 
muistot» ovat  vain  muutamien  vuosikymmenien  vanhoja.  Aikaa 
koetetaan  jatkaa  intiaanikertomuksilla.  Muistopatsaat  ovat 
myös  äsken  eläneistä,  jopa  vieläkin  elävistä  henkilöistä.  Ja  ellei 
Kanadan  tällaisissa  uusissa  kaupungeissa  ole  merkkihenkilöitä, 
joille  patsaita  katsottaisiin  voitavan  pystyttää,  kuvataan  in- 
tiaani tai  jokin  metsän  elävä.  Mutta  patsaita  täytyy  olla  kau- 
pungin koristukseksi.  Kadut  ovat  leveät  ja  tilaa  paljon.  Raken- 
nuksia on  jo  sangen  korkeitakin,  mutta  välissä  aivan  vähäpätöisiä, 
»muinaismuistoja»  ajalta,  jolloin  kaupunki  oli  vain  mitätön  kylä. 

Luonnollisesti  kävimme  golfkentällä,  joka  on  jokaisen  Kanadan 
kaupungin  ylpeys.  Ja  tietysti  se  oli  siellä,  kuten  monessa  paikassa 
muuallakin,  »maailman  suurin».  En  muista,  kuinka  monta  »rei- 
kää» siinä  oli,  mutta  maa-alan  laajuus  riippuukin  vain  siitä, 
kuinka  paljon  pidetään  nurmea  leikkuukoneilla  kunnossa  ja  kas- 
telun avulla  vihreänä.  Preeriaa  kyllä  on  kentiksi,  valmista,  aal- 
toilevaa vaikka  satojen  mailien  alalla.  Eivät  siinä  eurooppalaiset 
voi  kilpailla. 

Ajelimme  laajalti  maaseudulla.  Se  on  viljeltyä  jotakuinkin 
läpeensä.  Väliin  ajoimme  kivihiilikaivoksen,  maa-öljyn  nosto- 
laitosten  tai  kaasujohtojen  ohi.  Niissä  otetaan  ihmiskunnan  käy- 
täntöön rikkauksia,  joita  on  syvempänä  maan  sisässä.  Mutta 
viehättävimpiä  olivat  viljavainiot.  Maisemat  ovat  hyvinkin 
kumpuisia,  paikoin  melkoisen  mäkisiä.  Mutta  kiviä  ja  kallioita  ei 
näy.  Kaikkialla  on  vahva  ruokamulta,  joka  kasvattaa  lainehtivaa 
vehnää. 

Opastajamme,  näyttääkseen,  kuinka  suurenmoista  tuo  vehnän- 
kasvu  oli,  ajoi  siekailematta  vehnävainion  sisälle,  kenelle  se  lie- 


PIKAMATKALLA  ALBERTASSA 


383 


neekin  kuulunut.  Autoa  ei  paljon  näkynyt  tähkäpäiden  seasta. 
Toisessa  paikassa  hän  kehoitti  vaimoani  menemään  peltoon,  jotta 
voisimme  napata  kuvan  kameraan.  Epäröiden  vaimoni  kahlasi 
vehnään,  kun  meillä  Suomessa  ei  ole  totuttu  näin  sotkemaan 
viljapeltoa.  Täällä  se  ei  merkitse  mitään.  Onhan  näitä  peltoja 
mittaamattomat  alat,  niin  paljon  kuin  silmällä  näkee,  vieläpä 
kauempanakin. 

Muistan  kerran  Suomessa  Vapun  päivänä  Tuusulassa  oikais- 
seeni kävelymatkan  pellon  poikki.  Pian  tuli  tilan  omistaja  hä- 
tyyttämään minua  pois. 

»Älä  sotke  minun  viljapeltoani!»  hän  huusi.  Hän  oli  arka  pel- 
lostaan, vaikka  maa  oli  jäässä  eikä  mikään  »sotkeminen»  ollut 
mahdollista.  Kanadan  preerioilla  ei  välitetä,  vaikka  ajaisi  autolla 
juuri  valmistumassa  olevan  viljapellon  läpi  ja  todella  sotkisi 
siihen  leveän  tien.  Peltoa  on  riittämään  asti  sotkettavaksikin. 
Korjuuaikana  näkee,  että  koneet  jättävät  runsaasti  tähkäpäitä 
peltoon.  Eikä  niitä  kukaan  korjaa. 

Toinen  Euroopasta  eroava  käsitys  on»  että  kanadalainen,  kim 
tahtoo  näyttää  paikkakuntansa  merkillisyyksiä,  vie  katsomaan 
vankiloita  ja  hulluinhuoneita  sekä  köyhäintaloja.  Ja  todella 
niissä  onkin  nähtävää.  Eräällä  matkalla  katsoimme  Ontarion 
etelä-osassa  seutua,  mihin  oli  sijoitettu  vankila.  Olisi  luullut,  että 
tullaan  miljoonien  omistajan  farmille.  Kivistä  oli  rakennettu 
puroon  keinotekoisia  vesiputouksia,  joiden  varsilla  kasvoi  kaiken- 
moisia kukkivia  kasveja.  Nurmikedot  olivat  hoidettuja  kuin  par- 
haimmat golfkentät.  Kaikki  oli  vankien  työllä  tehtyä.  Oli  tah- 
dottu heidän  muuten  surulliseen  asemaansa  valmistaa  ihanaa 
ympäristöä  mielen  virkistykseksi. 

Edmontonin  lähistöllä  jouduimme  hulluinhuoneelle.  Raken- 
nukset näyttivät  väljiltä.  Nekin  olivat  kuin  rikkaiden  asuin- 
rakennuksia, elleivät  rautakalterit  eräissä  ikkunoissa  olisi 
osoittaneet,  että  sisällä  oli  asukkaita,  joita  tahdottiin  pysyttää 
siellä.  Mutta  hulluinhuoneen  ympärille  oli  tehty  mitä  ihanimmat 
kukkaistarhat,  jotta  onnettomat  saivat  edes  silmälleen  nautintoa. 

Meitä  kokoontui  paikalle  useampia  autokuormia,  mukana  maa- 

kunnan  hallitusmiehiä,  kuvernööri,  pääministeri  y.  m.  Istuimme 
hulluinhuoneen  kupeella  nurmikentälle  sijoitetuille  tuoleille. 
»Rauhalliset  hullut»  kantoivat  meille  kahvia  ja  muita  virvokkeita. 
Tarjoojat  tekivät  tehtävänsä  hyvin  tottuneesti.  Ellei  heillä  olisi 
ollut  vangin  puku  ja  silmissä  outo  kiilto,  olisi  luullut  olevansa 
hienossa  ulkoilmajuhlassa. 

Lähellä  Edmontonia  on  Vain wrightiss ä  Kanadan  suurin 
puhvelitarha  noiden  eläinten  säilyttämistä  varten.  Tarha  on 
aidattu,  mutta  se  ei  suinkaan  ole  ahdas.  Alaa  on  puhveleilla 
vapaasti  käytettävänä  159  neliömailia,  siis  melkein  Kuusiston 
pitäjän  laajuinen  alue.  Siellä  on  vii  6  000  puhvelia,  noita  entisiä 
preeriatasankojen  valtiaita,  joita  hoidetaan  hallituksen  kustan- 
nuksella. Lisäksi  on  siellä  peuroja,  yuorivuohm  ja  muita  rauhal- 
lisia metsän..eMimiä. 

Jouduimme  puistoon  illalla  vähän  ennen  auringonlaskua. 
Ajoimme  autolla  tarhaan,  missä  on  hyvät  tiet.  Pian  näkyi 
puhvelilaumoja,  jotka  tyynesti  söivät  aroruohoa,  kuten  meidän 
karjamme  laitumella.  Jokin  nuorempi  katseli  autoamme,  mutta 
vanhat  puhvelihärät,  jotka  olivat  takkukarvaisia,  eivät  suvain- 
neet luoda  silmäystäkään.  Meitä  oli  kuitenkin  varoitettu,  ettei 
pitäisi  poistua  autoista.  Emme  malttaneet  määräystä  totella, 
kun  halusimme  valokuvata.  Mutta  oli  liian  myöhä  kunnollisen 
kuvan  saamiseen. 

Mahtavan  vaikutuksen  tekivät  nuo  monet  puhvelit.  Komeita 
eläimiä  ne  ovat,  mutta  näyttävät  kömpelöiltä.  Ymmärtää  sen, 
että  niitä  on  ollut  helppo  ampua  preerioilla,  kun  ratsastaja  on 
hevosen  selässä  liikkunut. 

Kiersimme  laajaa  puistoa,  ja  kun  olimme  paluumatkalla,  oli 
aurinko  jo  laskenut  ja  oli  illan  hämy.  Olimme  joutuneet  siihen 
aitauksen  osaan,  missä  peurat  ja  niiden  heimolaiset  sattuivat 
asustamaan.  Nämä  eläimet  ovat  arkoja.  Mutta  näimme  näyn, 
joka  suurenmoisuudessaan  oli  valtava  eikä  häviä  mielestä  kos- 
kaan. Satoia  peuroia  kulki  jonossa  harjanteella.  Kellokas  oli 
johdossa  ja  toiset  uskollisesti  seurasivat  sitä.  Näimme  tummat 
haamut  ja  ylinnä  sarvet  kuvastuvan  hämärtyvään  avaruuteen. 


PIKAMATKALLA  ALBERTASSA 


385 


Näky  oli  kuin  uni.  Preerioitten  muinaisten  aikain  eläimistö  kulki 
ohitsemme  todistuksena  menneisyydestä,  joka  ei  koskaan  palaja. 

Eläimet,  varsinkin  puhvelit,  ovat  Wainwright-puistossa  niin 
lisääntyneet,  että  jokin  vuosi  sitten  Kanadan  hallitus  katsoi  tar- 
peelliseksi niitä  teurastaa.  Syntyi  suurenmoinen  puhvelin- 
metsästys  puistossa.  Ja  kaukaisten  kaupunkien,  kuten  Montrea- 
linkin ravintoloissa  syötiin  puhvelinlihaa.  Herkkusuut  tilasivat 
uteliaina  harvinaista  ruokalajia.  Useimmat  kuitenkin  lienevät 
tunteneet  pettymystä,  sillä  liha  oli  metsäistä  ja  sitkeätä.  ^JSgn 
olisi  kai  pitänyt  ensin  pehmentyä  ratsastajan  satulan  alla  hevosen 
selässä,  kuten  ennen  vanhaan.  Vai  onko  maku  entuudestaan 
hienontunut? 

Saadakseen  tilaa  kasvaville  puhvelijoukoille  hallitus  perusti 
uuden,  laajemman  puhvelitarhan  pitkän  matkaa  Wainwrightistä 
pohjoiseen.  Puhveleita  ajettiin  tuhatmäärin  rautatievaunuihin 
ja  vietiin  uudelle  alueelle,  jota  ei  ollut  silloin  vielä  aidattu.  Osa 
palasi  takaisin.  Nyt  on  tuo  uusi  alue  aidassa  ja  siellä  kasvaa 
puhvelilaumoja,  kuten  Wain  Wright  is  säkin  muinaisuuden  muis- 
toina. 

Näissä  tarhoissa  ovat  Kanadan  enimmät  puhvelit.  Niitä  on 
kyllä  myös  melkein  kaikkialla  eläintarhoissa.  Ja  Banffissa  on 
varsin  suuri  alue  aidattu  pienempää  laumaa  varten.  Siellä  minä 
niitä  valokuvasin  laskeutuen  varoituksista  huolimatta  autosta 
niiden  luo.  Ne  mulkoilivat  kovin,  mutta  eivät  kuitenkaan  puske- 
neet. 

Kanadassa  on  vielä  vapaastikin  eläviä  puhveleita.  Suurin  parvi 
on  Kalliovuoristossa,  missä  on  rauhoitusalue,  jonka  merkityksen 
eläimet  näkyvät  ymmärtävän.  Ne  eivät  ole  siellä  paljon  arempia 
kuin  suurtarhoissakaan.  Villillä  eläimellä  on  kuitenkin  villin 
luonto,  joten  niitä  lähestyttäessä  on  hyvä  olla  varuillaan. 

Calgaryn  kaupunki  kilpailee  veljellisesti  Edmontonin  kanssa. 
Väkiluku  on  jotakuinkin  sama.  Kaupungin  paikalla  oli,  ennen- 
kuin Canadian  Pacificin  rata  sinne  valmistui,  muutama  maja, 
mutta  rautatie  toi  liikettä.  Calgary  on  nyt  aika  komea,  liike- 
huoneita  ja  tehtaita  monenlaisia.    Runsaasti  on  myös  Lännen 

vapaan  ja  nyt  jo  laimenevan  villin  elämän  merkkejä.  Kaupun- 
gissa pidetään  vuosittain  Kanadan  suurin,  Lännelle  ominainen 
»stampede»,  paimenppikien  (cowboys)  ynnä  muitten  ratsastus- 
kilpailu. Siellä  vielä  näkee  noita  paimenia  leveälierisine  hattui- 
neen.  Eivätkä  intiaanitkaan  ole  harvinaisia,  niitä  kun  asuu  eräs 
heimo  lähistöllä.  Kaukana  eivät  ole  suur-ränssit,  mutta  ympäristö 
on  muuttumassa  paimentolaiskannalta  maanviljelykseen  ja 
karjanhoitoon. 

Kävin  jonkin  Suomen  penikulman  päässä  Jansfe 
senin  maatilalla^  Tämä  mies  saapui  vajaat  pari  vuosikymmentä 
sitten  varattomana  seudulle,  knnriitti  huomiotaan  meijeriliikkee- 
seen  ja  on  ollut  sillä  kulmakunnalla  uranaukaisijana.  Hän  hankki 
suuren  farmin,  joka  ei  aikoinaan  maksanut  paljon,  mutta  jolla 
nyt  on  kyllä  arvoa.  Hänellä  on  palveluksessaan  noita  Lännen 
karjanpaimenia,  mutta  he  paimentavat  nyt  pääasiassa  lypsy- 
karjaa. 

Pallesenin  koti  on  täysin  nykyaikainen  kaikkine  mukavuuksi- 
neen, joita  varallisuus  voi  tarjota. 

Monta  vertaa  suurempi  »ränssi»  on  Calgaryn  kupeella  JTim 
Burnsjlja.  Se  on  kookkaan  Suonien  pitäjän  laajuinen  ja  hoide- 
taankin sitä  kuin  ruhtinaskuntaa.  Mr.  Burns  oli  järjestänyt  kut- 
sut, puutarhajuhlan,  ja  hankki  sinne  myös  intiaanipäälliköltä 
puolisoineen.  Nämä  tulivat  täysissä  juhlatamineissa. 

Pian  huomasi,  että  nämä  intiaanit  ovat  vaipuneet  näyttely- 
esineiden kannalle,  kuten  paikoin  lappalaiset  Euroopassa.  Koetin 
heitä  valokuvata.  Heti  oli  päällikön  akka  kuin  mustalainen  man- 
kumassa rahaa,  ennenkuin  sai  heistä  kuvankaan.  Myöhemmin 
talon  isäntä  komensi  heidät  valokuvattaviksi.  Ja  eräs  seu- 
rueemme jäsenistä  otettiin  kaikkien  juhlamenojen  mukaan  tä- 
män heimon  jäseneksi.  En  osaa  sanoa,  kuinka  monta  dollaria 
talon  isäntä  oli  siitä  juhlamme  ohjelmanumerosta  intiaaneille 
maksanut. 

Edmonton  ja  Calgary  ovat  Albertan  ainoat  merkittävämmät 
kaupungit.  Kooltaan  seuraavassa,  Lethbridgessä,  on  vain  noin 
12  000  asukasta  ja  Medicine  Hatissa  hiukan  vähemmän.  Leth- 

bridge  on  suuren  hiilikaivosalueen  keskustassa.  Sen  ympäristössä 
ovat  viljelysmaat  laajalti  keinokastelun  alaisia.  Medicine  Hatin 
luona  oli  ennen  suuria  teuraskarjan  kasvatusränssejä.  Nyt  on 
maanviljelys,  viljankasvatus,  voittanut. 

Matkustajaan,  joka  pikakäynnillä  joutuu  Albertaan,  tekee 
maakunta  sangen  edullisen  vaikutuksen.  Siellä  ei  ole  preeriain 
tavallista  yksitoikkoisuutta.  Kumpuja,  mäkiä  ja  järviä  on  aivan 
tarpeeksi,  jotta  luonto  näyttää  vaihtelevalta. 

Vuoristot  ovat  lähellä,  ne  näkyvät  Calgaryyn.  Ja  siellä  vuoris- 
tossa preerioitten  yksitoikkoisuus  unohtuu,  oikeinpa  alkaa  kai- 
vata tasankoja,  joissa  näköalan  rajattomuus  vaikuttaa  ihmi- 
seenkin niin,  että  hän  tuntee  olevansa  vapaa.  Ei  ole  sitä  ras- 
kautta, mikä  vuorien  välissä  painostaa  sielua. 


PEACE  RIVERIN  ALUE. 

Minulla  on  Peace  Riverin  piirissä  hyvä  ystävä,  hallituksen  koe- 
aseman  johtaja  W.  D.  Albright.  En  ole  häntä  koskaan  nähnyt, 
mutta  siteet  ovat  syntyneet  ja  lujittuneet  kirjeenvaihdon  avulla. 
Asetuttuani  Kanadaan  halusin  saada  Suomeen  viljan  sekä  mui- 
den hyötykasvien  siemeniä  mahdollisimman  pohjoisesta.  Katsoin 
Bea\  erlodgen  koeaseman  sopivimmaksi.  Mahdollisesti  olisi  Onta- 
riossa Kapuskasingin  koeasema  ollut  Suomen  luonnolle  parem- 
min ominainen,  mutta  se  oli  vasta  alkuyrityksissään  enkä  Kana- 
dan luontoa  silloin  vielä  tarkemmin  tuntenut.  Mr.  Albright,  joka 
on  Kanadan  nykyisessä  viljelyshistoriassa  hyvin  tunnettu  myös 
kirjailijana,  innostui  heti  asiaan.  Hän  oli  valmis  antamaan  mi- 
nulle, mitä  suinkin  voi,  ja  toivoi,  että  minä  puolestani  toimittaisin 
hänelle  Suomesta  siemeniä,  joilla  luulisin  olevan  merkit y s t ä 
Kanadalle. 

Kun  olin  jo  huomannut,  miten  Kanada  harrastaa  metsä- 
marjojen jalostamista,  saavuttaen  ainakin  mustikoilla  sangen 
kunnioitettavia  tuloksia,  toimitin  hänelle  aluksi  —  mesimarjan 
ja  suomuuraimen  siemeniä!  Kas  siinä!  kirjoitin,  jalostakaa  mesi- 


388 


KANADAN-KIRJA 


marja  niin,  että  se  lähtee  kannastaan  irti  kuin  vaarain  sekä  suo- 
muurain sellaiseksi,  että  on  iso  kuin  kahvikuppi.  Antakaa  sitten 
niitä  siemeniä  minulle,  niin  me  koetamme  Suomessakin. 

Suomuuraimia  preerioille,  missä  soita  ei  ole  ja  kuivuus  haittaa 
kasvillisuutta!  Ei  hän  ole  minulle  mitään  ilmoittanut  kokeistaan, 
vaikka  ilmoitti  siemenet  kyllä  maahan  panneensa.  Ja  jos  hän 
minun  harvinaisuuksiani,  joita  en  luullut  Kanadassa  olevan, 
kasvatti,  huomasi  hän  pian,  että  kyllä  mesimarjoja  ja  lakkoja  on 
sielläkin  pohjoisemmissa,  asumattomissa  osissa,  vaikka  niihin  ei 
ole  kiinnitetty  huomiota.  Tietämättömyydessäni  tehty  lahja 
ehkä  sittenkin  antoi  asialle  niin  paljon  sysäystä,  että  he  huomasi- 
vat myös  itsellään  olevan  näitä  meheviä  marjoja. 

Jäljestäpäin  kyllä  toimitin  hänelle  muutakin.  Ja  Lapista 
hankkimani  ohran  siemen  oli  hänelle  alkuna  uuden  ohran  kasvat- 
tamiseen Kanadan  pohjoisosia  varten.  Seuraavana  syksynä  se 
kypsyi  aikaisemmin  kuin  mikään  muu  ohra  hänen  koeasemallaan. 
Kanadassa  on  muitakin  suomalaisperäisiä  viljansiemeniä  jalos- 
tettu, onpa  erään  vehnälajin  nimikin  Kota^  ja  se  on  ollut  perus- 
tana ristisiitoksen  kautta  saaduille  Kanadan,  parhaimmille 
lajeille. 

Johtaja  Albrightin  siemeniä  olen  vuosien  kuluessa  lähettänyt 
eri  tahoille  Suomeen  kokeiltaviksi  ja  perehdytettäväksi  meidän 
oloihimme.  En  tunne  tuloksia.  Viljan  siementen  jalostaminen 
vaatii  suurta  innostusta  sekä  erittäin  paljon  kärsivällisyyttä. 
Kasveja  on  hoidettava  kuin  lapsia,  jokaisen  yksilön  kehitystä 
tarkkaan  seurattava,  jopa  lopulta  kukin  tähkä  ja  sen  jokainen 
jyvä  huolellisesti  tutkittava^.  Näin  saavuttivat  Kanadan  suur- 
miehet Saunders  ja  Wheeler  merkillisiä  tuloksia  ja  näin  on  Her- 
man Trelle,  mies  vielä  parhaassa  iässään,  kaukaisella  Peace 
Riverillä  tulossa  ja  osaksi  jo  tullut  yhdeksi  maailman  suu- 
reksi hyväntekijäksi.  Hän,  norjalaisperäinen,  ^Yhdysvalloissa 
syntynyt  mies,  on  kansainvälisissä  näyttelyissä  saanut  korkeim- 
mat palkinnot  parhaimman  vehnän  ja  ohran  kasvattajana. 

Peace  Riverin  alue  on  Albertan  ja  British  Columbian  maa- 
kuntien pohjoisosassa.  Siitä  on  noin  67  000  neliömailia  Albertan 


PEACE  RIVERIN  ALUE 


389 


ja  50  000  mailia  British  Columbian  puolella.  Se  on  siis  jotakuinkin 
niin  suuri  kuin  on  Suomi  etelästä  Rovaniemelle  saakka.  Peace- 
joki  sivuhaaroineen  vie  tämän  alueen  vedet  Mackenzie- jokeen  ja 
siten  Jäämereen.  Osa  tätä  aluetta  on  vuoristossa  ja,  Peace-joki 
kulkee  hyvin  syvällä  kaivamassaan  uomassa.  Läntisin  osa  on 
2  500  jalkaa  korkeammalla  meren  pintaa.  Siitä  se  laskeutuu  975 
jalkaan  Fort  Vermillionin  luona. 

Kun  pastori  Brick,  joka  oli  siellä  lähetyssaarnaajana  intiaanien 
keskuudessa  ja  arvatenkin  ensimmäisiä  valkoisia  asukkaita, 
vuonna  1893  lähetti  kasvattamaansa  vehnää  Chicagon  maailman- 
näyttelyyn, ihmeteltiin  näytteiden  hyvyyttä,  mutta  pidettiin 
_niitä  vain  erikoisuuksina  eikä  kiinnitetty  taloudellista  huomiota. 
Viisitoista  vuotta  myöhemmin  saapuivat  sinne  ensimmäiset  var- 
sinaiset uudisasukkaat.  He  samosivat  viimeiseltä  rautatie- 
asemalta 300  mailia  pohjoisemmaksi.  Preeriaa  pitkin  samottiin 
niin  pitkälle  kuin  sitä  oli,  sitten  metsän  tultua  tiheämmäksi  säly- 
tettiin tavarat  hevosen  selkään  ja  toiset  jatkoivat  matkaansa  vielä 
lopulla  kantaen  selässään  vain  välttämättömät  tarpeet. 

Näin  ovat  monet  seudut  pohjois-Amerikassa  saaneet  ensimmäi- 
set asukkaansa.  Peace  Riverin  alue  on  toistaiseksi  nuorimpia  — 
uusia  avautuu  parhaillaan  ja  arvatenkin  vielä  vuosikymmeniä 
myöhemminkin. 

Vuonna  1916  valmistui  alueelle  ensimmäinen  rautatie  ja  silloin 
lähetettiin  maailman  markkinoille  ensimmäiset  viljalastit.  Mo- 
nella farmarilla  oli  vieläkin  pitkä  matka  lähimmälle  asemalle,  he 
saivat  kuljettaa  viljansa  hevosella  satakin  mailia.  Nykyjjy^]^ 
jtetään  alueelta  vehnää  vuosittain  viisi  miljoonaa  bushelia,  ja 
muuta  viljaa  sen  lisäksi.  Alkujaan  yksityinen  rautatie  on  nyt 
joutunut  suurelle  yhtymälle,  uusia  linjoja  tehdään  ja  parhaillaan 
avataan  suora  rautatieyhteys  vuoriston  lftpi  Tyynen  meren  ran- 
nalle, joten  tavarain  kuljetus  paranee  ja  rahdit  alenevat.  Uudis- 
asukkaita on  aivan  viime  aikoina  tulvinut  seudulle.  Hinnat  ovat 
nousseet,  mutta  vapaata  maata  on  vielä  suunnattomat  alat  saa- 
tavana. 

Maisema  on  aaltoilevaa,  paikoin  mäkistä.  Suurin  osa  on  lehti- 

metsää,  etupäässä  poppelin  (haavan)  kasvussa.  Alempana  mä- 
kien rinteillä  on  pajua.  Metsäpalot  ovat  joillakin  seuduilla  laa- 
jaltikin  avanneet  aloja.  »Paras  viljelysmaa,  mitä  ikinä  olen  näh- 
nyt», s,  anoi.  .Sir  Henry  Thornton,  Kanadan  hallituksen  rautatien 
johtaja^  autoiltuaan  aluetta  äsken  ensi  kertaa.  Maan  päällys- 
kerros  on  rikasta,  mustanruskeata  multaa  keskimäärin  kuusi 
tuumaa  vahvalti,  usein  paljon  yahyemmalti.  Sen  alla  on  har- 
maata tai  ruskeata  multaa  ja  sitten  tulee  suklaanväristä  savi- 
maata, joka  pidättää  kosteuden,  laskematta  sitä  syvemmälle. 
Auran  ottaman  maan  typpipitoisuus  on  0.3  ja  0.5  prosenttia, 
mikä  osoittaa  kasviravinnon  runsautta.  Alkalipit oista  maata, 
jota  kyllä  on  preerioilla  paikoin  paljonkin,  ei  täällä  ole  juuri 
ollenkaan. 

Kun  Peace  Riverin  alue  on  Kanadan  oloissa  verraten  pohjoi- 
sessa, on  kovin  pelätty  ilmanalan  kylmyyttä  ja  —  preeria- aluee- 
seen kuuluvana  —  sen  kuivuutta.  Tosi  on,  että  alue  on  noin  100 
mailia  pohjoisempana  kuin  Edmonton,  siis  aikaisempien  arvioi- 
den mukaan  varsinaisen  viljelysalueen  ulkopuolella.  Mutta  Ed- 
montonissa voivat  talvet  olla  kylmempiä  kuin  täällä.  Syynä  on 
se,  että  lauhkea  chinook-tuuli  ulottaa  vaikutustaan  jonkin  verran 
tänne.  Voi  sattua,  että  talvella  elohopea  jäätyy  lämpömittarissa 
(pakkasta  on  siis  yli  40  astetta),  mutta  se  on  harvinaista^.  Kesät 
ovat  lämpimiä,  kuten  yleensä  preerioilla.  Sademäärä  on  16  tuu- 
maa, josta  lähes  10  tuumaa  tulee  vetenä,  siis  kevään  ja  kesän 
aikana.  Kosteus  pysyy  maaperän  laadun  vuoksi  hyvin  maassa. 
Rakeita,  farmi  viljelysten  tuhoojia,  tulee  vähemmän  kuin  ete- 
lämpänä.  Hallaa  voi  sattua  alavammilla  mailla,  mutta  sekin  on 
palj on  harvinaisempaa  kuin  esimerkiksi  Ontarion  paljon  eteläi- 
semmillä  seuduill§. 

Kuitenkin  hallan  ja  erinäisinä  aikoina  mahdollisesti  sattuvan 
kuivuuden  vuoksi  asiantuntijat  neuvovat,  että  sekaviljelys  on 
edullisin  muoto.  Vaikka  vehnä  kasvaa  hyvin  ja  hyvälaatuista,,  ei 
piisi  niin  yksinomaisesti  turvauduttava  siihen  niinkuin  preeria- 
Jarmarit  ovat  tottuneej. 

Nykyjään  on  Peace  Riverin  alueella  jaettu  uudisasukkaille 

maita  toista  miljoonaa  eekeriä.  Ainakin  kymmenen  kertaa  enem- 
män sitä  on  saatavana  ja  lasketaan,  että  alue  voi  hyvin  kasvattaa 
200  miljoonaa  bushelia  vehnää.  .Kuitenkaan  ei  ole  viisasta  otfga 
kasvatettavaksi  yksinomaan  vehnää,  joka  erinäisillä  seuduilla  on 
epävarmaa. 

Varsinaisella  viljelysalueella  ei  ole  kiviä  ollenkaan.  On  kuiten- 
kin myös  kivikkomaita,  varsinkin  lähempänä  vuoria.  Siellä  on 
myös  kivihiiltä  runsaammassakin  määrässä.  Maan  sisässä  on 
melkein  koko  alueella  luonnon  kaasua,  jota  voidaan  saada  koti- 
taloudessa  käytettäväksi.  Niinikään  on  Athabaskan  varsilla 
suolakerroksia  sekä  Fort  Normanilla  vuoriöljyä  (petroolia).  Vuo- 
riston vesiputouksista  saa  voimani,  joka  alueen  kehityttyä  tulee 
myös  kotitalouden  palvelukseen. 

Urheilijoita  varten  on  metsissä  riistaa,  järvissä  sangen  run- 
saasti vesilintuja  ja  joissa  kaloja,  lohesta  lähtleri. 

Kanadassa  on  tuskin  mitään  aluetta,  joka  näinä  aikoina  on 
herättänyt  niin  suurta  huomiota  kuin  Peace  Riverin  »valta- 
kunta», erillinen  alue,  josta  on  kehittymässä  yksi  Pohjois -Ameri- 
kan  merkittävimpiä. 

BRITISH  COLUMBIA. 

Kun  sain  tilaisuuden  tehdä  matkan  Kanadan  läntisimpään 
maakuntaan,  British  Columbiaan,  odotin  sitä  jännittyneenä. 
Olinhan  kuullut  sen  lauhkeasta  ilmastosta  ja  rehevästä  kasvilli- 
suudesta.  Joku  innostunut  kanadalainen  oli  sitä  sanonut  tämän 
maan  Californiaksi. 

Kuljettiin  Kanadan  hallituksen  rautatietä  (Canadian  National) 
pohjoista  reittiä,  Jasperin  kautta,  Mount  Robsonin  Juonnon 
puistoon  ja  sieltä  käännyttiin  etelään  Vancouveriin  ja  Victoriaan. 
Kierreltyä  Ison  valtameren  rantaseuduilla  palattiin  Canadian 
Pacificin  päärataa.  Maakunta  on  iso,  mutta  nähtiinhän  sitä  kui- 
tenkin jonkin  verran  eri  puolilta. 

Oli  saavuttu  preerioilta  lainehtivien  vehnäpeltomerien  vai- 

niistuessa  korjattaviksi.  Tultiin  vuoristoon,  jossa  junan  ikku- 
nasta katsoen  ei  näkynyt  olevan  mitään  tilaa  viljelykselle.  Jylhät 
k  alhovuoret  kohosivat  molemmin  puolin  rataa,  aukaisten  silloin 
tällöin  näköaloja,  jotka  kieltämättä  olivat  mahtavaa.  Vuoren- 
huippu kohosi  toistaan  korkeammalle.  Monet  noista  huipuista  ja 
niiden  kupeista  olivat  ikuisen  lumen  peittämät.  Elokuun  aurinko, 
joka  oli  preerioilla  pusertanut  hien  jokaisesta  ihon  reiästä,  tuntui 
viileältä  ja  antoi  lumikentille  ihmeellisen  valaistuksen.  Juna  kiisi 
ja  kiemurteli,  seuraten  jokien  uomia,  jotka  alhaalla  koskina  vaah- 
tosivat.  Monessa  paikassa  ei  ollut  mitään  laaksoja,  joki  vain  oli 
painunut  kallioon,  ja  vuoren  rintamaan  oli  murrettu  rautatielle 
ura.  Enimmäkseen  kulki  juna  kuin  hyllyllä.  Mutkia  alinomaa, 
pitkiä,  pimeitä  tunneleita.  Ja  jos  milloin  näkyi  rataa,  ihmetytti, 
miten  juna  voi  siellä  kulkea  kovaa  vauhtia  syöksymättä  syvyy- 
teen. 

»Suurenmoista»,  sanoi  joku. 
»Mahtavaa»,  arvosteli  toinen. 
»Kaunista»,  oli  kolmannen  mielipide. 

Mahtavaa  kylläkin,  jylhää,  jättiläismäistä.  Kaunistako?  Yhtä 
hyvin  saattoi  sanoa:  sanomattoman  painostavaa,  varsinkin 
kallioseinämien  välissä  kulkiessa,  minne  aurinko  ei  päässyt. 

Kun  tätä  kesti  rupeaman  toisensa  perästä,  toivoi  jo,  että  vih- 
doinkin näkisi  jotakin  vehmasta  ja  viljeltyä. 

Samanlaistahan  se  on  Californiaan  tullessa.  Muistan  elävästi, 
kun  aikaisemmin  olin  junassa  lasketellut  siellä  Sierra  Nevadaa 
alas.  Muutamassa  hetkessä  oli  lumikentiltä  tultu  vihannoivien 
palmujen  ja  ruusujen  maahan.  Niin  ei  käynyt  täällä  British 
Columbian  matkalla,  vaikka  juna  oli  kääntynyt  kohti  etelää. 
Kuljimme  kehutun  JFrj^sej^oeji  laaksoa.  Joki  on  kymmeniä, 
luulisipa  satoja  maileja  yhtä  koskea.  Muuten  samaa  jylhää  ja 
toivotonta.  Saisiko  sinne  kämmenenkokoista  kasvitarhaa? 

Alkaa  jo  tulla  vihreätä  ja  viljeltyä.  Maata  ei  riitä  isoille  far- 
meille. Tulemme  Agassizin  maanviljelysyl|opistolle  ja  koease- 
malle, Pysähdymme  siellä.  Luonto  on  jo  toisenlaista  kuin 
muualla  Kanadassa.  Ei  tämä  kyllä  ole  Californiaa,  mutta  kas  villi- 

suus  on  suurta.  Jättiläispuita  ja  kasvitarhassa  jättiläistuotteitg. 
Ahdasta  on  täälläkin.  Vuoret  kohoavat  ympärillä,  mutta  laaksp 
on  kieltämättä  hyvin  hedelmällinen. 

Jatkamme  sitten  matkaa  Vancouveriin  samaa  Fraser- joen 
vartta.  Kasvitarhoja  ja  pieniä  viljelyksiä  on  runsaasti.  Sanotaan, 
että  näissä  pikku  viljelijöissä  on  paljon  kiinalaisia,,  jotka  saavat 
parhaita  tuloksia. 

Kun  Vancouverissa  konsulillemme,  joka  on  paikkakunnalla 
asunut  kauan,  valitamme  pettymystämme  ja  karua  luontoa, 
pysähdyttää  hän  autonsa,  poimii  vaahteran  lehden  puusta  kadun 
varrella  —  useimmat  kadut  ovat  puistikkokatuja. 

»Kasvavatko  tällaisia  lehtiä  vaahterat  muualla?»  hän  kysyy  ja 
levittää  lehden  kuin  lautasliinan.  Mittaamme  ja  havaitsemme, 
että  lehti  on  läpimitaltaan  toista  jalkaa  pitkä  ja  leveä. 

Tosiaan:  kasvillisuus  on  ihmeellinen.  Vuoriston  mahtavuus 
vaikuttaa,  että  vertausta  tämän  ja  muun  Kanadan  luonnon  vä- 
lillä ei  tule  tehneeksi  ennen  kuin  ottaa  mitan  ja  sen  nojalla  tekee 
johtopäätöksen. 

Tutustuessa  lähemmin  maakuntaan  huomaa,  että  on  siellä  muu- 
takin kuin  mitä  junan  ikkunasta  näkee.  Onhan  maakunta  laaja. 
355  855  neliömailia,  siis  enemmän  kuin  kaksi  Suomea.  Se  on  760 
mailia  pitkä  ja  keskimäärin  400  leveä. 

Neljä  vuorijonoa  kulkee  etelästä  pohjoiseen  (neljäs  Vancouver- 
saarella).  Kalliovuoristoj ono  (Rocky  Mountains^  on  säännölli- 
sesti jatkuva.  Sen  ja  Selkirk-jonon  välillä  on  700  mailia  pitkä 
laakso.  Selkirkistä  länteen  on  laaja  ylätasanko,  keskimäärin 
3  000  jalan  korkeudella.  Tämän  rajoittaa  lännessä  rannikko- 
vuorijono  (Coast  Range),  joka  yleensä  kulkee  sangen  lähellä  Ison 
valtameren  rantaa.  Tuosta  sisätasangosta  sanoi  aikanaan  eräs 
taloustieteilijä,  että  se  soveltuu  karjanlaitumeksi  aina  3  50Q 
jalan  korkeuteen  ja  maanviljelykseen  2  500  jalkaan,  kunhan 
keinotekoinen  kastelu  saadaan  aikaan. 

Rannikkoseudulle  ominaisia  ovat  lukuisat  saaret,  joista  Van- 
couver-saari on  lähes  300  mailia  pitkä.  Rannikko  on  täynnä 
lahtia    ja    vuonoja.     Suurimmat    Isoon    valtamereen  laskevat 

Pohjois- Amerikan  joet,  Coloradoa  lukuunottamatta,  saavat  al- 
kunsa tästä  maakunnasta.  Näistä  on  merkittävin  Columbia, 
joka  kulkee  600  mailia  British  Columbian  alueella .  Fraser-joki 
on  750  mailia  ja  Skeena  300.  Järviä,  pitkiä  ja  syviä,  on  useita. 

Japanin  merivirta,  joka  vastaa  Atlantin  Golf-virtaa,  tasoittaa 
rannikkoseudulla  ilmastoa  ja  tekee  sen  lauhkeaksi.  Sadetta  on 
monin  paikoin  liiankin  paljon.  Mutta  rannikkovuorijono  estää 
kosteiden  tuulien  pääsemistä  sisämaahan.  Niinpä  on  siellä  kuiva 
vyöhyke,  jossa  sataa  sangen  vähän.  Selkirkin  alueella  tulee  ololti 
lunta.  Vancouver-saaren  ja  rannikon  ilmanala  on  hyvin  saman- 
laista  kuin  Englannissa. 

Parhain  maan  viljelysseutu,  paitsi  pienempiä  alueita  rannikolla 
ja  eteläisissä  laaksoissa,  on  Peace  Riyerin  alueella  koillisessa.  Jos 
ylätasankokin  otetaan  lukuun,  on  British  Columbiassa,  sen  vuori- 
suudesta huolimatta,  22  miljoonaa  eekeriä  maanviljelysmaata. 
Osaksi  tarvitaan  keinokastelua,  jota  on  kuitenkin  verraten  helppo 
.saada.  Mutta  helppoa  ei  ole  raivata  viljelykseen  maata,  joka  kas- 
vaa jättiläispuita  tai  joiden  kannot  ovat  tiellä,  vaikka  puut  olisi 
kaadettukin. 

Eteläinen  British  Columbia  on  tullut  kuuluisaksi  mainioista 
hedelmistään.  Siellä  kasvatetaan  viinirypäleitä,  aprikooseja, 
päärynöitä  jaiuumuja?  enimmän  kuitenkin, omenia.  .Okanagan- 
laakso  on  tässä  maailman  parhaita. 

Maakunta  on  alkanut  saada  mainetta  myös  siipikarjan  kasva- 
tuksessa,  joka  on  kohonnut  korkealle  kannalle.  Siinä  seurassa, 
jonka  mukana  tämän  kirjoittaja  teki  matkan  British  Columbiaan, 
oli  mukana  siipikarjanhoidon  harrastajia  ulkomailta,  ja  heidän 
pääpyrkimyksenään  oli  nähdä,  millaisissa  oloissa  oli  kasvatettu 
kana,  joka  muni  353  munaa  vuodessa.  Tämän  johdosta  Vancou- 
verin päälehti  huomautti,  että  »on  meillä  muutakin  näytettävää». 
Ja  todella  olikin. 

British  Columbian,  erittäinkin  Yancouver-saaren  ja  yleensä 
rannikon  metsät  ovat  rikkaat.  Tuottavin  puulaji  on ,  douglas- 
petäjä,  josta  tulee  maailman  mahtavimpia  tukkeja.  Se  ei  kasva 
niin  paksuksi  kuin  punapuu  Californiassa,  mutta  onhan  10  jalan 

läpimittainen, puu  jo  aika,suurL  Suurimmat  ovat  ympärykseltään 
50  jalkaa  ja  korkeudeltaan  3.QQ.  Tällaiset  douglas-petäjiköt  ovat 
kuin  juhlallisia  pylväikköjä.  Puu  on  suora  ja  oksaton  eikä  kapene 
paljon  pituuttaan.  Lopulta  se  ylhäällä  surkastuu,  latva  ikään- 
kuin katkeaa  poikki,  eloa  on  pitämässä  yllä  vain  muutamat 
käkkyräoksat  hyvin  ylhäällä.  Ja  vanhemmiten  puu  kuivaa  ja 
jää  seisomaan  kuin  valmis  tukki,  katkaisemista  vailla.  Pohjois- 
maalaiset,  niiden  joukossa  paljon  suomalaisia,  erittäinkin  Suomen 
ruotsalaisia,  ovat  tukinkaatajien  pääaineksena. 

Paljon  kaadetaan  vuosittain  metsää  British  Columbiassai  pe- 
täjiä, seetereitä  ja  kuusia.  Jos  hakkuu  käy  yhtä  säälimättömäksi 
kuin  Yhdysvalloissa,  voi  tulla  aika,  jolloin  metsä  loppuu.  On 
kuitenkin  otettava  huomioon,  että  puu  kasvaa  nopeasti.  Laske- 
taan, että  nykyjään  vielä  on  kasvu  suurempi  kuin  metsän  hakkuu. 

Kaivostyö  kilpailee  puutavaraliikkeen  kanssa  tuotannossa. 
Kanadan  maakunnista  voittaa  ainoastaan  Ontario  tässä  British 
Columbian.  Vuosittain  saadaan  mineraaleja  (kultaa,  hopeaa, 
vaskea,  lyijyä,  kivihiiltä  ja  rautaa)  yli  60  miljoonan  dollarin 
arvosta.  Yksistään  kullan  tuotanto  lähentelee  viittä  miljoonaa. 
Kivihiili  antaa  puolta  enemmän.  Sitä  on  jo  vuosikymmeniä 
otettu  Vancouver-saarelta.  Kaivajien  joukossa  on  ollut  jo  alku- 
ajoilta saakka  suomalaisia.  Nuorempi  hiilialue  on  Crows  Nest- 
solan  luona  vuoristossa.  Lasketaan,  että  kaivamatonta  kivihiiltä 
on  maakunnassa  vielä  ainakin  40  000  miljoonaa  tonnia. 

Kalastus  on  hyvin  antoisaa.  Parhain  tulos  saadaan  lohesta, 
joka  nousee  Tyynestä  merestä  jokia  ja  puroja  myöten  kutemaan. 
Aikaisemmin  ei  tämän  pyytämistä  varten  tarvittu  erityisiä  veh- 
keitä. Nousuaikoina  sai  niitä  puroista  potkia  maihin,  sillä  lohi  oli 
toisessa  kiinni.  Nyt  niitä  pyydetään  jo  jokien  suilla,  ja  on  suur- 
pyydyksiä,  jotka  ottavat  valtavia  saaliita.  Jotta  lohet,  joita  on 
viittä  eri  lajia,  eivät  kovin  vähenisi,  on  turvauduttu  niiden  istut- 
tamiseen.  Lohenpoikaset  lasketaan  puroon.  Ne  siirtyvät  valta- 
mereen, mutta  tultuaan  suuriksi  palaavat  takaisin.  Pyydetyt 
lohet  lähetetään  markkinoille  osaksi  tuoreina  jäädytyssäiliöissä3 
osittain  kannutettuina.  Noin  kolmisen  vuosikymmentä  sitten  oli 

meressä  halibutjn  (kampela.  palla§)  pyynti  hyvin  tuottoisa.  Se 
on  nyt  vähentynyt  liiaq  pyynnin  vuoksi.  Prince  Rupertissa, 
joka  on  halibut-kaupan  keskus,  on  maailman  suurimpia  kylmä- 
säiliöitä,  ja  sie  ltä  lähetetään  tuoretta  pallasta  aina  Atlantin  ran- 
noille saakka.  ISiillä  tienoilla  saadaan  runsaasti  myös, silliä  ja 
mustaa  turskaa.  Pyydetään  vielä  valaitakin.  Kolmatta- 
kymmentä tuhatta  miestä  hankkii  kalastuksesta  British  Colum- 
biassa  elatuksen  perheelleen.  Joukossa  on  suomalaisiakin. 

Vaikka  British  Columbian  rannikoilla  kävivät  aikanaan  es- 
panjalaiset löytöretkeilijät  ja  vaikka  sitä  tutkivat  jo  .Cook  ja 
Vancouver,  jonka  viimeksimainitun  nimen  mukaan  ovat  maa- 
kunnan suurin  saari  ja  suurin  kaupunki  saaneet  nimensä,  on 
asutus  vielä  verraten  nuorta.  Kun  maakunta  liittyi  dominioon 
1871,  oli  siellä  vain  10  000  valkoihoista.  Liittymisen  ehtona  oli, 
että  rakennettaisiin  manteren  poikki  rautatie,  joka  ulottuisi 
Isolle  valtamerelle  saakka.  Canadian  Pacific-yhtiö  sai  dominion 
hallitukselta  suuria  etuisuuksia,  m.  m.  maata  British  Columbiassa 
20  mailin  leveydeltä  koko  uuden  radan  varrella.  Rata  valmistui 
1885  ja  on  ollut  suurena  apuna  maakunnan  asuttamisessa.  Nyt 
on  maakunnan  väestö  600  000?  niissä  30  000  kiinalaista  ja  japani- 
laista sekä  20  000  intiaania. 

Tuskin  mikään  Kanadan  maakunta  on  niin  siirtolaisia  puo- 
leensa  vetävä  kuin  British  Columbia,  Heidän  mielikuvitukses- 
saan se  on  oikea  »luvattu  maa»,  johon  tekisi  mieli  päästä.  He  ovat 
kuulleet  Kanadan  länsirannan  ihanasta  ilmanalasta,  maan  suu- 
resta ja  rehevästä  kasvillisuudesta,  kulta-  ja  kalarikkaudesta 
j.  n.  e.  Suomalaisetkin,  etenkin  maamme  ruotsinkieliset,  pitävät 
päämääränään  tuota  maakuntaa.  Mutta  matka  on  pitkä.  Jos 
Halifaxista  lähtee  lauantaina  iltapäivällä,  on  —  pikajunallakin 
matkustaen  —  vasta  perjantaiaamuna  Vancouverissa.  Matkaa 
on  3  781  mailia  (noin  6  000  kilometriä). 

Tärkeimmistä  elinkeinoista  on  jo  mainittu.  Siirtolaisia  toivot- 
taisiin etupäässä  maanviljelijöiksi.  Maata  on  kyllä  saatavissa 
vapaastikin,  kuten  muuallakin  Kanadassa.  Enimmät  maat  kuu- 
luvat maakuntahallitukselle^  joka  on  perustanut  maatoimistoja 

kaikkiin  piirikuntiin. .  Lisäksi  on  Canadian  Pacific-yhtiöllä  edellä- 
inainitut  luovutusmaat  ja  muita  yhtiöiden  maita,  joita  luovute- 
taan  vähittäismaksujlla. 

Se,  joka  ryhtyy  British  Columbiassa  maanviljelykseen,  tar- 
vitsee alkuun  päästäkseen  suurempia  pääomia  kuin  preerioilla  tai 
muualla,  vaikka  ottaisikin  vain  pienemmän  maan.  Viljelyksen 
tekeminen  jättiläismetsän  ennen  peittämälle  alueelle  kysyy 
voimia  ja  aikaa.  Tosin  on  maakunnassa  metsättömiäkin  viljelyk- 
seen sopivia  luonnonmaita,  mutta  ne  ovat  sateettomilla  alueilla, 
joten  sinne  on  välttämättä  saatava  keinotekoinen  kastelu.  Kun 
tämän  on  saanut,  ei  enää  ole  suurempia  huolia.  Sateen  puut- 
teessa kilahuttaa  vain  puhelimella  vesikeskusasemalle,  jossa  vesi- 
virran luukku  avataan. 

Varsinaist a  viljan  kasvatusta  harjoitetaan  British  Columbiassa 
toistaiseksi  vähän.  Mikäli  sitä  on,  käytetään  sato  karjalle  j^a 
kananruokiin.  Vehnä  on  pehmeämpää  lajia,  sitä  saadaan  keski- 
määrin 25  bushelia  eekerin  alalta. 

Liha-  ja  maitokarjan  kasvatus  on  yleisempää.  Ruohonkasvu 
laitumilla  on  runsasta.  Kuivatkin  seudut  antavat  ravitsevaa 
rehua.  Paikoin  pidetään  lampaita  tuhansittain.  Niillä  ei  ole  var- 
sinaisia talvisuojia,  ja  paljon  lampaita  kuolee  ylänkömailla  lumi- 
myrskyihin.  Tietysti  pedotkin  vievät  osansa. 

British  Columbian  vuoristoseudut  ovat  metsäeläinten  tyys- 
sijoja. Laajat  alueet  on  julistettu  luonnonpuistoiksi,  joissa  ei 
petojakaan  saa  ampua.  Siellä  ei  ole  ollenkaan  harvinaista,  että 
metsässä  tulee  karhu  vastaan.   Eikä  karhu  ihmistä  kovin  säi- 

kähdytä.    Suurista  hotelleista,  joita  turistiliikkeen  vuoksi  on 

rakennettu  kuuluisille  näköalapaikoille,  viedään  tavallisesti 
ruoantähteet  metsään  mailin  tai  parin  päähän.  Karhut  tuntevat 
nämä  kaatopaikat  ja  kokoontuvat  aterialle,  joskus  kymmen- 
kuntakin  kerrallaan.  Eivätkä  ne  ole  pieniä  pesukarhuja,  jotka 
.ovat  uudisasukkaan  tovereita,  melkeinpä  kotieläimiin  luettavia, 
.vaan  nämä  ovat  suuria^  Suomen  karhujen  mittaisia.  Mutta  rau- 
hallisia ne  ovat,  kun  niitä  ei  hätyytä.  Minä  valokuvasin  pari  täl- 
laista karhua,  Banffin  kaatopaikalla.  Kävellessäni  metsässä  vai- 

moni  kanssa  tuli  Lake  Louisen  luona  emokarhu  poikineen  polulla 
vastaan.  Halusin  senkin  valokuvata,  vieläpä  niin,  että  vaimoni 
tulisi  taustassa  kuvaan.  Mutta  sitä  karhu  ei  sietänyt.  Se  ei  mie- 
lellään laske  ihmistä  taakseen.  Se  säikähti  ja  kapusi  penikkansa 
kanssa  puuhun.  Olisi  voinut  käydä  huonomminkin,  kuten  kävi 
Jasperissa  eräälle  nuorukaiselle,  joka  yritti  lähestyä  karhun- 
penikkaa.  Emo  tuli  ja  näppäsi  kämmenellään,  »kymmenen 
miehen  voimalla»,  poikaa  niin,  että  tämä  lensi  hyvän  matkaa. 
Suurempaa  tapaturmaa  ei  sattunut. 

Näin  leppoisia  ovat  Kalliovuoriston  karhut,  eivät  kuitenkaan 
kaikki.  On  iso  harmaa  karhu,  pelättävä  grizzlv,  vaikka  harvoin 
sekään  ihmisen  kimppuun  käynee,  ellei  sitä  ahdisteta  tai  ellei  sitä 
ole  haavoitettu. 

Muita  vuoriston  nisäkkäitä  ovat  Jiirvi.  (muusi  sekä  caribou), 
wapiti7  vuoristolammas ,  pantteri  ja  vuoristoleij onat .  Niitä  on 
sangen  lukuisasti.  Mainittakoon  vielä  majava^  saukko,  ilves, 
kettu,  kärppä  ja  villikissa,  jotka  ovat  arempia  ja  joita  sen  vuoksi 
ei  näe  muut  kuin  metsästäjät. 

Uudisasukas,  joka  tekee  asuntonsa  korpeen,  joutuu  näiden 
eläinten  kanssa  tekemisiin  enemmän  tai  vähemmän  miellyttä- 
vällä tavalla.  Parhaimmat  uudisasutuspaikat  ovat  erinäisten 
jokien  varsilla.  Matkalla  jäi  mieleen  Columbia- joen  laakso  Cana- 
dian  Pacific-tiellä,  Goldenin  ja  Moberlyn  asemien  vaiheilla.  Joki 
kiemurtelee  alhaalla  kauniissa  mutkissa.  Laakso  ei  joen  ranta- 
malla ole  leveä.  Missään  tapauksessa  ei  siihen  suuria  farmeja  saa. 
Joessa  on  ihania  saaria  ja  rantamalla  kasvillisuus  rehevä.  Ylem- 
pänä on  laajempi  tasanko,  jonne  on  jo  jokin  talo  tehty.  .Melkein 
kaikilla  puolilla  kohoavat  lumipeitteiset  vuoret.  Seutu  on  erä- 
maa, johon  on  vielä  vähän  koskettu. 

Tämä  vain  osoituksena,  että  on  siellä  muutakin  eikä  pelkästään 
kalliota,  mutta  tätä  »muuta»  näkyy  suhteellisen  vähän. 

Jokien  ja  pitkien  järvien  laaksoja,  varsinkin  maakunnan  etelä- 
osassa, on  menestyksellä  alettu  ottaa  %hedelmänviljel}  kseeii. 
Kymmenkunnassa  vuodessa  on  British  Columbian  hedelmän- 
kasvatus  noussut  tuhatkertaisesta  Näyttelyissä  nämä  hedelmät 

saavat  Euroopassakin  parhaita  palkinnoita  ja  on  niitä  kaupan 

Hedelmäfarmeja  saa  kyllä  ostaa  myöskin  Okanaganissa,  Koo- 
tenayssa  y.  m.,  mutta  hintaa  niillä  on  kolmestasadasta  dollarista 
tuhanteen  saakka  eekerin  alalta.  Hedelmäfarmin  suuruus  on 
yleensä  kymmenestä  kahteenkymmeneen  eekeriin.  Tavallisesti 
on  hedelmäfarmarilla  pari  lypsylehmää  ja  muutamia  sikoja.  Maa- 
kunnassa on  noin  40  000  eekeriä  hedelmän  viljelyksessä.  Keino- 
tekoinen  kastelu  on  tarpeellinen,  varsinkin  sisämaan  laaksoissa. 
Maakuntahallitus  antaa  vapaita  maita  uudisasukkaille,  asu- 
mista ja  hedelmän-  sekä  kasvitarhanviljelystä  varten  korkein- 
taan 20  eekeriä.  Paitsi  sitä  annetaan  toisilta  paikoilta  160  eekerin 
suuruisia  maita  farmaukseen.  Velvollisuutena  on  asua  tilaa  mää- 
rätyt vuodet,  rakentaa  ja  avata  peltoa.  Sitten  saa  kiinnekirjan. 
Joka  ei  halua  ottaa  maata  tällaisella  »palvelemisvelvollisuudella», 
hän  voi  ostaa  farmimaan  ja  hinta  on  silloin  puolesta  kolmatta 
viiteen  dollariin  eekeriltä.  Neljäsosa  hinnasta  on  maksettava 
käteisellä  ja  loppu  vuosittain  kolmen  vuoden  aikana.  Rautatie- 
yhtiöiltä ja  muilta  yhtiöiltä  ja  järjestöiltä  saa  niinikään  ostaa 
maita  vähittäismaksuilla. 

Verot  kantaa  maakuntahallitus  välittömästi  muualla,  paitsi 
kaupungeissa.  Näillä  veroilla  pidetään  yllä  yleishyödyllisiä  lai- 
toksia, rakennetaan  teitä,  siltoja  y.  m.,  avustetaan  kouluja  ja 
maksetaan  kulut  oikeuslaitoksista.  Veroina  kannetaan  vuosittain 
yksi  prosentti  irtaimen  omaisuuden  arvosta.  Sen  lisäksi  suorite- 
taan tuloveroa,  joka  on  nouseva  sitä  mukaa,  kuinka  korkeat 
vuositulot  ovat,  yksi  prosentti  ensimmäiseltä  kahden  tuhannen 
dollarin  tulolta  ja  sitä  pienemmältä,  ja  kymmenen  prosenttia 
kahdenkymmenen  tuhannen  dollarin  yli  nousevilta  tulo jlfcä.  Far- 
marit ovat  verovapaat  irtaimistosta  tuhannen  dollarin  arvoon 
saakka,  parannusten  arvosta  kiinteimistöön  nähden,  maksamat- 
tomasta maanhinnasta  ja  taloushuonekaluista. 

Maakuntahallitukseen  kuuluu  varakuvernööri  ja  11  lainlaatija - 
kunnan  valitsemaa  toimeenpanevan  neuvoston  (ministeriön) 
jäsentä.     Lairilaatijakunnassa  on  48  jäsentä.   Dominion  paria- 

mcntissa  on  British  Columbian  edustajina  14  jäsentä  edustaja- 
huoneessa ja  6  senaattoria. 

British  Columbian  suurin  ja  yleensä  Kanadan  Lännen  merkit- 
tävin  kaupunki  on  Vancouver.  Samoin  kuin  Winnipeg  on  Lännen 
portti  idästä  tulijoille  on  Vancouver  porttina  niille,  jotka  saapu- 
vat Länteen  meritse.  Tässä  kaupungissa,  kun  siihen  luetaan 
North  ja  South  Vancouverit  sekä  Point  Grey,  on  nykyjään 
175  000  asukasta.  Kaupunki  on  niemekkeellä  manteren  puolella 
ja  sillä  on  erinomainen  luonnonmu  asema.  Tämän 

vuoksi  on  se  jo  kehittynyt  ja  varmasti  vielä  edelleen  kehittyy 
suureksi  kauppa-  ja  teollisuuskaupungiksi.  Muutamia  vuosi- 
kymmeniä sitten  oli  kaupungissa  vain  joitakin  rakennettuja 
katuja,  joiden  varsilla  oli  hät'hätää  kyhättyjä  lautataloja.  Nyt 
on  siellä  mahtavia  rakennuksia,  joiden  välissä  lautako jut  ovat 
muistuttamassa  kaupungin  nuoruutta.  Canadian  Pacific  ja  muu- 
tamat  yksityiset  omistivat  suuren  osan  aluetta  kaupungin  sisällä. 
Ne  ovat  täällä  koonneet  rikkauksia  maan  arvon  nousemisen 
takia.  Kävimme  erään  sellaisen  yksityisen,  Suomen  varakonsulin 
anopin  luona.  Hän  oli  miehensä  kanssa  tullut  seudulle  kolmisen- 
kymmentä vuotta  sitten  ja  he  olivat  silloisten  hintain  vallitessa 
ostaneet  eräitä  maa- alueita,  jotka  nyt  kuuluvat  kaupungin  pii- 
riin. Vähitellen  he  olivat  myyneet  m.  m.  kaupungin .. nykyisen 
kuuluisan  uimarannan  sekä  muita  rakennusalueita  sitä  mukaa 
kuin  kaupunki  kas  voi  Nyt  on  Mrs.  Hallilla  vain  pieni  osa  jäl- 
jellä, kuitenkin  sievoinen  alue,  jossa  on  laaja,  kaunis  puutarha 
sekä  komea,  kodikas  asunto.  Vanha  rouva  elää  siellä  harrastaen 
yhteiskunnallisia,  myöskin  suomalaisten  menestymistä  koskevia 
asioita. 

Vancouverissa  on  monia  suuria,  hotelleita,  jotka  on  rakennettu 
niin,  että  niissä  on  kaikki  nykyajan  mukavuudet.  Helsinki  on 
hiukan  suurempi  kuin  Vancouver  nykyjään.  Kuitenkin  meidän 
kunnioitettava  pääkaupunkimme  tekee  aivan  maalaiskaupungin 
vaikutuksen  Vancouverin  ja  sen  laitosten  rinnalla,  vaikka  vii- 
meksimainittu on  rakennettu  vasta  muutamina  viime  vuosi- 
kymmeninä. 

Länsi-Kanadan  liikenne  suuntautuu  Vancouveriin  ja  sieltä 
maapallon  kaikkiin  osiin,  erittäinkin  »kaukaiseen  itään»  (Japa- 
niin ja  Kiinaan,  jotka  täältä  ovat  lännessä)  sekä  Amerikan  länsi- 
rannan kaupunkeihin  Chilestä  Alaskaan  ja  Yukoniin  saakka. 
Monilla  Etelä- Amerikan  länsivalloilla  on  p ^konsulinviraston^ a 
juuri  Vancouveris&a.  Kiinalaisille  ja  japanilaisille  se  on  Amerikan 
pääpaikkoja^  Heitä  on  asunut  siellä  kaupungin  alkuajoista 
saakka,  ja  heillä  on  kaupungissa  oma  asuinalueensa,  joka  on 
sangen  siisti,  hyvin  rakennettu  ja  nykyaikainen.  Vancouverin 
suomalaiset  ovat  heistä  paljon  jäljellä  ja  ovat  vielä  suureksi  osaksi 
väestön  alemmilla  portailla. 

Kaupungin  mieluisimpia  nähtävyyksiä  on  Stanley-puisto.  jota 
on  koetettu  säästää  koskea attft.mtPfl-  Nykyaikaisen  kaupungin 
hälinästä  on  tyynnyttävää  päästä  hiljaisuuteen  suuren  luonnon 
keskuuteen.  Siellä  on  »Seven  Sisters,»  (Seitsemän  sisarusta), 
komeita  puita,  jotka  ovat  näytteinä  siitä,  millaista  aarniometsää 
oli  vielä  viisi-  kuusikymmentä  vuotta  sitten  tällä  seudulla . 
Puistossa  on  hyvät  autotiet.  Jouduimme  metsän  sisällä  erään 
kannon  luo,  jota  intiaanit  olivat  aikanaan  polttaneet  koveraksi. 
Ajoimme  siihen  autollamme  ja  kamera  näppäsi  kuvan,  joka 
havainnollisesti  osoittaa,  miten  suurenmoisia  puita  täällä  on 
kasvanut  entiseen  aikaan.  Näköalat  ovat  kaupungissa  vielä  edel- 
leenkin ihmeteltävät.  Manteren  puolella  kohoaa  korkeita  vuoria, 
näkyy  myös  Fraser- joen  suistomaa,  sangen  hedelmällinen  seutu, 
vihantoja  saaria  ja  kauempana  Van^puyer-saaji,  joka  on  suuri 
kuin  valtakunta  itsessään. 

Luonnon  vehmaus  on  vielä  ihmeellisempi  Victorian  kaupun- 
gissa, joka  on  maakunnan  aivan  eteläisimmässä  osassa,  Van- 
couver-saaren kärjessä.  Se  on  kauneimpia  helmiä  Kanadan 
helminauhassa.  Se  on  maakunnan  pääkaupunki,  vaikka  asukas- 
luku on  vain  vähän  yli  40  000. 

Matkustamme  sinne  Vancouverista  laivalla  nähdäksemme 
ihanaksi  kehuttua  Georgia-salmea.  Tältä  osaltaan  salmi  on 
verraten  leveä,  jota  kuitenkin  jakaa  monet  kookkaanlaisetkin 
saaret.   Saavutaan  muutamien  tuntien  kuluttua  Juan  de  Fuca- 

salmen  suulle.  Laivamme  liukuu  lähellä  maata.  Jokaisen 
niemen  nenästä  huudetaan  kovaäänisillä  torvilla  meidät  terve- 
tulleiksi. Victorian  liikemiehet  ymmärtävät  matkailijaliikenteen 
merkityksen.  Kaupunki  on  suosittu  matkaili] apaikka,  jossa 
matkailijoita  osataan  myös  hoitaa.  .Heitä  saapuu  Kanadasta 
Vancouverin  kautta  ja  Yhdysvalloista  Seattlen  kautta,  mistä  ei 
matka  ole  juuri  pitempi. 

»Tervetuloa  Victoriaan,  joka  on  maailman  kaunein  kaupunki! 
Katsellessanne  näköaloja  käyttäkää  N.  N.-yhtiön  vuokra- auto  ja», 
huudetaan  yhtäältä. 

»Victoria  on  ihana,  olette  tervetulleet!  Ostakaa  tavaranne 
X-kaupasta!» 

J.  n.  e.   J.  n.  e. 

Nämä  tervehdykset  olivat  huvittavia,  varsinkin  kun  sattui 
kaksi  kilpailijaa  niemien  neniin  huutamaan. 

Laivarannasta  on  parlamenttitalolle  ainoastaan  muutamia 
askeleita,  samoin  Empress-hotelliin,  joka  vastaa  suuriakin  vaati- 
muksia. Walesin  prinssi,  kanadalaisten  erityinen  suosikki,  sattui 
sinne  samaan  aikaan  kuin  mekin.  Nähdäkseen  hänet  oli  Ameri- 
kasta saapunut  varta  vasten  joukko  turisteja,  erittäinkin  nuoria 
neitosia. 

Useimmat  talot  ovat  ruusuköynnösten  y.  m.  kukkien  verhoa- 
mat. Enkä  missään  ole  nähnyt  niin  paljon  kukkaispuita  ja  -pen- 
saita väriloisteisissa  ryhmissä  kuin  hotellin  tarhassa. 

Kaupungin  ympäristöt  maksavat  vaivan  katsella.  Voi  käydä 
tähtitornissa,  jonka  teleskooppi  on  maailman  suurimpia,  maan- 
viljelys  as  emalia  tai  erittäinkin  »Vajonneita  puutarhoja»  (Sunken 
Gardens)  katselemassa. 

Kesä  on  päivänpaisteinen  ja  sitä  varten  sanotaan  Victoriaa 
»aurinkoiseksi  ka^ipunffljcsj».  Useita  Kanadan  ja  Amerikan  rik- 
kaita on  sinne  asettunut  elämään  rauhassa.  Toistaiseksi  ei  siellä 
maailman  melu  häiritse  paljon. 

Victorian  ulkosatama  Esquimault  on  kolmen  mailin  päässä 
kaupungista. 

Muut  British  Columbian  kaupungit  ovat  verraten  vähäpätöisiä. 

Samalla  Vancouver-saarella  kuin  .Victoriakin  on  Nanajmp  ja 
.  Ladysmith,   hiilikaivoskaupunkeja.     Kummassakin   näissä  on 
suomalaisia,  on  ollut  niistä  ajoista  saakka,  jolloin  työt  kaivok- 
sissa alettiin. 

New  Westminster  on  tavallaan  Vancouverin  esikaupunki,  12 
mailia  sieltä.  Asukkaita  siinä  on  15  000. 

Ansaitsee  tutustua  näiden  kaupunkien  lähistöllä  harjoitettuun 
maanviljelykseen.  Farmit  eivät  ole  suuria,  mutta  ne  on  kyllä 
saatu  tuottamaan. 

Kokonaan  toisenlainen  on  vielä  Prince  Rupert  ympäristöineen. 
Se  on  pohjoisessa,  lähellä  Skeena-joen  suuta.  Paikalla  ei  ollut 
mitään  merkitystä,  ennenkuin  se  tuli  Canadian  National-rauta- 
tien pohjoisen  Pacific-linjan  päätekohdaksi  Kanadan  läntisellä 
rannalla.  Odotetaan,  että  siitä  tulee  toinen  Vancouver.  Toistai- 
seksi se  on  vielä  melkein  erämaan  sataman  asemassa.  Mutta  liike 
on  jo  melkoinen  ja  se  varmasti  yhä  kasvaa. 

Mielenkiintoinen  on  laivamatka  Victoriasta  tai  Vancouverjs^a 
salmi-  ja  saaristoväylää  Prince  Rupertiin  ja  sieltä  etemmäksikin 
Alaskaan  s  a  akka .  Matkailijalaivat  ovat  mukavat,  eivätkä 
»Tyynen»- meren  myrskytkään  pääse  pahasti  heiluttamaan.  Mat- 
kan varrella  on  Malkosaarikin  (Malcolm  Island).  suomalaisille 
tunnettu  Matti  Kurikan  ja  A.  B.  Mäkelän  perustamasta  siirto- 
kunnasta. Mäkelä,  Suomessa  tunnettu  myös  Kaapro  Jääskeläisen 
kirjailijanimellä,  elää  vieläkin  siellä.  Alaskaan  saakka  matkus- 
tajan sivulle  jää  Sitka,  Venäjän  aikaisen  Alaskan  entinen  pää- 
kaupunki, jonka  ympäristöllä  oli  ensimmäinen  suomalainen 
siirtokunta  tällä  rannikolla  ja  jossa  Suomen  kansakoulun  isä, 
Uno  Cygnaeus,,  toimi  pappina  useita  vuosia. 

British  Columbian  sisämaassa  on  useampia  pieniä  kaupunkeja, 
enimmät  lähellä  etelärajaa.  Sellaisia  ovat  Nelson,  Rossland, 
Trail,  Fernie  y.  m.,  jotka  ovat  syntyneet  toiset  kaivosteollisuu- 
den, toiset  puutavaraliikkeen  tai  hedelmänkasvatuksen  turvissa. 
Pääratojen  varsilla  on  myös  muutamia  kaupunkeja,  kuten 
Kamloops  ja  Revelstoke.  Rannikolla,  sekä  mantereen  että  Van- 

couver-saaren  puolella,  on  useita  huomattavia  puut  a  varas  at  amia 
sanoineen  y.  m.  laitteineen. 

RIKKAAN  MIEHEN  PARATIISI. 

Auto  kiidättää  meitä  Vancouver-saaren  eteläisimmässä  osassa 
Victoriasta  pohjoiseen.  Kuljettajana  on  eräs  tuon  kaupungin 
monista  menestyneistä,  hyvinvoipa  liikemies,  joka  tuntee  ja  ra- 
kastaa kotipaikkaansa,  »ihaninta  maailmassa»,  kuten  hän  va- 
kuuttaa. On  kutsuttu  katsomaan  »rikkaan  miehen»  paratiisia. 
Rikas  mies  on  itse  liikehommissa,  jossakin  missä  lienee  —  eivät- 
hän he  jouda  rikkauksistaan  nauttimaan.  Mutta  kutsun  on  lähet- 
tänyt hänen  puolisonsa,  kotihaltiattarensa,  joka  on  tuon  para- 
tiisin luova  henki  ja  sen  keskeisin. 

Ajamme  hyvää  tietä,  suoraa  kuin  viivoittimen  avulla  tehtyä 
S  aanich- vuorta  kohti,  jonka  laella  tähtitornissa  kuuluu  olevan 
maailman  lähes  suurin  teleskooppi. 

Kuljettaja  kertoo  sitten  elämäkerrallisia  tietoja  miehestä, 
jonka  paratiisiin  olemme  nyt  menossa. 

Robert  Pym  Butchart  on  Kanadan  pomoja,  sen  läntisimmän 
osan  sementtikuningajS.  Hänellä  on  sementtitehtaita  Ontariosta 
Ison  valtameren  rannoille  saakka  sekä  Kanadasta  Meksikqn- 
,  lahdelle.  Hän  syntyi  pienen  r  aut  at  a  var  akau  p  pia  an  poikana 
Owen  Soundissa  Ontariossa,  palveli  apulaisena  isänsä  liikkeessä 
ja  vihdoin  perusti  kotikaupunkiinsa  pienen  sementtiliikkeen, 
ensimmäisen,  joka  valmisti  portlandsementtiä  Kanadassa.  Siitä 
on  jo  neljäkymmentä  vuotta.  Pojan  kyky  sai  liikkeen  menesty- 
mään hyvin.  Mutta  tuo  Suurten  järvien  pieni  satama,  kylä- 
pahanen, ei  tyydyttänyt  liikeneroa.  »Nuori  mies,  mene  länteen», 
tuo  Greeleyn  vuosikymmeniä  aikaisemmin  »Valloissa»  nostama 
huuto  herätti  hänetkin.  »Länttä»  alettiin  rakentaa.  Siellä  tarvit- 
tiin sementtiä. 

Hän  perusti  sementtitehtaita  ja  joutui  Vancouver-saarelle 
saakka.   Siellä,  lähellä  nuorta  pääkaupunkia  Victoriaa,  oli  kai- 

liota  raaka-aineeksi  runsaasti.  Hän  ei  säälinyt  koskematonta 
luontoa,  porasi  kalliota,  jauhoi  kiveä  tehtaassaan,  jonka  oli  pai- 
kalle rakentanut. 

Seutu  muuttui.  Ympärillä  kasvoi  jättiläispuita,  mutta  tehdas 
rumensi  luontoa  ja  kivenottopaikka  kävi  epämiellyttäväksi. 
Kivilohkareita  ja  roskakiveä  oli  sikin  sokin  kaikkialla.  »Kaivos», 
joka  oli  laajalla  alalla,  syveni  ja  siihen  kasaantui  vettä,  joka  län- 
nen lämpimässä  happani. 

Miljoonamies,  joksi^  Butchart  oli  tullut,  tunsi  omantunnon- 
vaivoja.  Enimmän  koski  luonnon  pyhyyden  raiskaaminen  hänen 
rouvansa  kauneudelle  altista  mieltä.  Tuntui  siltä  kuin  jättiläis- 
puut  olisivat  nuhdelleet.  Ja  ihmisetkin  puhuivat  paikkakunnan 
rumuudesta. 

Rouva  puhui  asiasta  miehelleen,  joka  otti  nuhteet  vakavalta 
kannalta. 

»Malta,  vaimoni»,  hän  sanoi.  »Koetetaan,  eikö  asiaa  voisi 
rahalla  korjata.» 

Ja  nyt  alkoi  työ  Butchartin  louhimolla,  missä  taloudellisesti 
kannattava  kivi  oli  louhittu.  »Pitin»,  avoimen  kaivoksen  pohja 
tasoitettiin,  sivuille  muodostettiin  terasseja  ja  vihdoin  vedettiin 
päälle  muhevaa  multaa,  tuhansia  tonneja.  Keskelle  tuli  pieni 
lammikko,  siihen  istutettiin  monenlaisia  vesikasveja.  Veteen 
tuotiin  kultakaloja.  Ja  terassit  pantiin  kasvamaan  kukkia,  mitä 
vain  tämä  hedelmällinen  lauhkea  seutu  voi  kasvattaa. 

Ja  ympäristö,  erittäinkin  asuinrakennuksen  lähin  seutu,  pan- 
tiin täydellä  voimalla  kasvamaan.  Kukkia,  kukkia,  jotka  toiset 
kukkivat  aikaisin  keväällä,  toiset  alku-  ja  loppukesästä,  toiset 
syksyllä,  niin  että  siellä  oli  aina  miljoonia  kukkia  sekä  myös 
köynnöksiä  ja  lehtikasveja.  Hankittiin  kasveja  kaiken  maailman 
ääriltä.  Puutarhureja  otettiin  kymmeniä,  jotka  tekivät  paras- 
taan. J\äin  syntyivät  Butchartin  »Vajonneet  puutarhat»,  jotka 
ovat  nykyisen  maailman  ihme. 

Uteliaina  odotimme  perille  tuloa.  Auto  kiisi  tasaista  sementti- 
tietä,  joka  oli  parempi  kaupunkien  katuja.  Sivulla  jättiläispuut 
tuntuivat  tyytyväisinä  myhäilevän. 

Saavumme  laajan  tarhan  portille.  »BenvenujQ»,  se  on  talon 
nimi.  »Tervetuloa!»  Mukanamme  on  tuttavamme,  vanha  herra 
Argentinasta,  joka  oli  kotimaassaan  sekä  laajoilla  matkoillaan 
nähnyt  paljon  kaunista,  mitä  luonnon  rehevyys  ja  puutarhan- 
hoito voi  tuottaa. 

Portin  peittävät  köynnökset,  joita  riippuu  yläkaaresta  alas. 
Ei  ole  ainoastaan  vihreätä.  Välissä  on  kukkia,  kaikkea  väriä. 

Ja  portin  sisälle  päästyä  aukeaa  paratiisi.  Sateenkaaressa  on 
monta  väriä,  »kaikki  värit»,  sanotaan.  Täällä  niitä  oli  vielä  enem- 
män. Oli  elokuu,  jolloin  kuivassa  ilmanalassa  jo  ruoho  kellastuu 
ja  kasvit  surkastuvat.  Täällä  ei  ollut  merkkiäkään  siitä.  Keino- 
tekoinen  kasteluja  väsymätön  puutarhatyö  pitävät  kaikkea  ku- 
koistuksessa. 

»Ihanaa!»  huudahtaa  argentinalainen  senor  vaimolleni,  joka  on 
hänen  sivullaan. 

Ja  silmiä  lumoavaa  se  todella  oli.  Nousemme  autosta,  kul- 
jemme ryhmältä  ryhmälle.  Emme  ole  koskaan  tällaista  väri- 
loistoa nähneet,  tällaista  kukkien  runsautta,  eteläisissäkään  seu- 
duissa, saatikka  Kanadassa. 

Tuhkatiheässä  on  lehtimajoja,  joissa  on  mukavat,  houkuttele- 
vat sälepenkit  ja  ruokonojatuolit.  L  e  h  t  i-majat!  Eivät  ne  ole 
pelkästään  lehtien  verhoamat,  kyllä  niissä  on  kukkiakin,  paljon 
kukkia,  punaisia,  sinisiä,  valkoisia,  kaikenvärisiä  ja  kaikissa  vi- 
vahduksissaan. 

Hurmaantuneina  olimme  unohtaa  matkan  keskeisimmän  tar- 
koituksen. Kuljimme  majalta  majalle,  istahdimme  niiden  sisäl- 
läkin ja  ihmettelimme. 

Vihdoin  huomasimme  vaatimattoman  rouvasihmisen  hymyile- 
vänä seisovan  talon  portailla.  Hän  oli  emäntä,  tämän  paratiisin 
valtiatar.  Meidät  vietiin  sisään  huoneisiin,  mitkä  eivät  olleet 
rakenteeltaan  vallan  loisteliaat,  mutta  missä  oli  kaikki  nykyajan 
mukavuudet,  joita  keksinnöt,  uusimpiin  saakka,  voivat  saada 
aikaan. 

Sisällä  ei  ollut  kasveja,  mutta  sen  sijaan  kasvihuoneessa,  johon 
johti  ovi  talosta.  Siellä  olivat  sellaiset  etelämaiden  kasvit,  jotka 

.eivät  British  Columbiankaan  luonnossa  menesty  ulkona.  Etu- 
päässä oli  sielläkin  kiinnitetty  huomiota  kukkaiskasveihin,  jotka 
näkyivät  olevan  rouvan  aivan  erikoisessa  suosiossa. 

Ehdottomasti  tuli  mieleen  tässä  talossa:  »Täällä  on  hyvä  olla!» 
Mahtaa  talon  isännästä,  kun  hän  suuren  liikkeen  touhinasta ,  ot- 
taa  yapaahetken,  mikä  tapahtuu  harvoin,  tuntua  ihanalta  päästft 
kodin  piiriin  ja  saada  nauttia  sen  kaikista  mukavuuksista,,  joita 
hän  on  rahoillaan  voinut  hankkia.  Tuli  myöskin  mieleen,  että 
moni  rikas  on  niin  mammonan  orja,  ettei  edes  omaa  mukavuut- 
taan koskaan  ehdi  ajattelemaan.  Moni  häärää  ja  häärää,  kokoaa 
kultaa  kasoittain,  ja  ehkä  suunnittelee,  että  kun  tätä  tulee  kyl- 
liksi, sitten  hän  antautuu  lepoon  ja  elää  mukavasti.  Mutta 
useimman  tapaa  sitä  ennen  vanhuus  ja  kuolema.  Ja  kaikki  jää. 
Lepoa  ja  mukavuutta  ei  tule  tässä  elämässä,  tulleeko  tulevassa- 
kaan. 

Robert  Pvm  Butchaxt  on  toteuttanut  suunnitelmansa,  luonut 
unelmiensa  paratiisimaisen  kodin.  Hän  on  käyttänyt  rahojaaji 
lähimmän  ympäristönsä  kaunistamiseksi.  Hänellä  on  se  todelli- 
suudessa, mitä  monet  mielessään  kuvittelevat.  Häneen  itseensä 
nähden  on  valitettavaa,  ettei  hänkään  henno  jättää  liike -elämän 
hyörinää  ja  asettua  lepoon.  Se  taitaa  olla  rikastuttavan  liike- 
elämän  kirous.  Miljoonat  dollarit  voivat  antaa  elämän  muka- 
vuuksia, kuten  tässä,  mutta  rikkauksien  hankkiminen  on  niin 
luonteeseen  tarttunut,  ettei  malta  nauttia  siitä,  minkä  on  val- 
mistanut. 

Sen  sijaan  hänen  vaimonsa  piti  pyhättöä  yllä,  teki  sen  yhä 
paremmaksi  ja  lämmitti  kotiliettä,  kuvannollisesti  sanoen,  niin 
että  koti  oli  aina  valmis  ottamaan  vastaan  herransa  hänen  pala- 
tessaan väsyneenä,  sekä  tarjoamaan  kaiken,  mitä  ihmistyöllä  ja 
Jumalan  hedelmöittävän  luonnon  avulla  voi  saada  aikaan. 

Meidät  pyydetään  ruokasaliin,  missä  iltapäivätee  on  valmiina. 
Pöydässä  istuessamme  kuuluu  verhotun  seinän  takaa  vieno  soitto, 
niin  vieno,  ettei  se  puhetta  häiritse.  Soitto  on  verhon  takaa 
sähköuruista,  radiosta  tai  mistä,  joka  tapauksessa  niin  ihana, 
että  se  kuuluu  taivaalliselta. 

Ja  pöydästä  noustuamme  menemme  talon  viereiseen  »puu- 
tarhaan». Puutarhaahan  on  oikeastaan  koko  alue,  mutta  tämä 
on  aivan  erikoisesti  laitettu.  Keskellä  on  kirkasvesinen  lammikko, 
johon  on  sijoitettu  taideteoksia  reunoille  sekä  sisälle.  Vesisuihkut 
kohoavat  ilmaan.  Ne  tuottavat  viileyttä  ja  kuvastuvat  kultaisina 
auringon  säteissä.  Istumme  mukavasti  sohvilla,  ja  ympäril- 
lämme on  kukkia,  kukkia,  joista  suloinen  tuoksu  leviää. 

Ne  kaikki  pyrkivät  saattamaan  ulkoisen  maailman  unohduk- 
siin. On  hiljaista,  sopusointuista.  Näköalaa  rajoittavat  jättiläis- 
petäjät,  jotka  suojelevat  pahalta  maailmajta. 

Tuntuu  siltä,  että  ihminen  voisi  olla  onnellinen  tällaisessa 
ympäristössä,  onnellinen,  joka  voi  onnen  saavuttaa.  Voihan 
onni  olla  mukana  vaatimattomassa  tupasessakin  ja  millaisessa 
ympäristössä  tahansa,  sehän  riippuu  luonteesta.  Mutta  tällai- 
sella paikalla  on  kuitenkin  aivan  erikoiset  edellytykset.  Ellei 
onnea  siellä  saa,  ei  sitä  ainakaan  rahalla  ole  missään  saatavissa. 

Kiitollisina  hvvästelemme  talon  ystävällisen  emännän  ja,  lfth- 
demme  paratiisista  takaisin  maailmaan. 

Käynti  on  ollut  ihana.  Samalla  hyvin  opettava  ja  antanut 
paljon  ajatuksia,  jotka  kiertelevät  mielessä,  kunnes  saavumme 
takaisin  ihmisvilinään. 

TERRITORIT. 

Kuudestakymmenestä  leveysasteesta  pohjoisegn^siis  Helsingin 
tasalta,  on  Kanada  melkein  asumatonta.  Sitä  ei  ole  jaettu  maa- 
kunniksikaan, vaan  hallinnollisiksi  alueiksi,  territoreiksi.  Metsän 
eläimet  ovat  siellä  valtiaina,  eteläosissa  on  runsaasti  metsää, 
mikä  jollakin  kohdalla  ulottuu  Jäämerelle  saakka.  Vesistöissä  on 
paljon  kalaa.  Ja  maapohja  satunnaisista  merkeistä  päättäen  on 
arvokkaista  mineraaleista  rikas.  Seudut  ovat  vielä  hyvin  kau- 
kana kulkuteistä,  joten  luonnonrikkauksia  ei  voida  käyttää. 

Tämä  suunnaton  alue  on  totuttu  jakamaan  kahteen  osaan: 
Yukon-  ja   Nortfrwest-teiritoreihin.    Northwest   on  kolmessa 

osassa:  Mackenzie,  Keevatin  ja  JiaiJdilk  Kuitenkin  on  se  vielä 
melkein  järjestämätöntä. 

Yukon  on  tunnetuin.  Se  opittiin  tuntemaan  vuonna  1897 
Klondiken  kultalöytöjen  kautta.  Ja  aikanaan  oli  siellä  kansaa 
paljonkin,  kullanetsijöitä  y.  m.  Nykyjään  on  siellä  väkiluku  3  x/a 
tuhatta  henkeä,  siis  suunnilleen  yhtä  paljon  kuin  Inarin  pitäjässä 
ja  Petsamossa,  vaikka  maa-alue  on  20  kertaa  suurempi,  jopa  suu- 
rempi kuin  koko  Suomi. 

Yukonin  territori  on  kolmikulman  muotoinen,  u lottim  Macl^en- 
zie-joen  vedenjakajasta  Alaskaan  ja  British  Columbiasta,^  Jää- 
mereen. Ei  mikään  osa  siitä  kosketa  Isoa  valtamerta,  vaikka 
muutamassa  paikassa  on  sen  rajalta  vain  30  mailia  tuohon  me- 
reen .  Territoriin  kuuluu  pohjoisin  osa  Kalliovuoristoa  ja  on  m&g 
enimmäkseen  vuorista.  Paikoin  on  siellä  matalasti  aaltoilevia 
maita,  ja  muutamien  jokien  laaksoissa  on  laajalti  tasankoa. 
Alueen  eteläisessä  osassa  on  Liard-joki,  joka  laskee  suureen 
Mackenziehen.  Pääjoki  on  Yukon,  jonka  isoimmat  syrjäjoet  ovat 
Lewes,  Pelly,  Stewart  ja  Porcupine.  Yukon  on  sangen  pitkä  ja 
valtava  joki.  jSe  laskee  Behrm,gm..galmem> 

Yukon- aluetta  on  totuttu  pitämään  hyvin  kylmänä.  Sen  mai- 
neen se  sai  jo  Klondiken  kultakuumeen  aikana.  Tosi  onkin,  että 
yaikka  se  on  verraten  lähellä  lauhduttavaa  Isoa  valtamerta,  tal- 
vet ovat  siellä  pohjoisen  napapiirin  vaiheilla  sangen  kylmät  ja 
pitkät.  Kesäkuusta  lokakuun  alkuun  ovat  päivät  aurinkoiset  ja 
sää  miellyttävä.  Dawson  Cityssä  on^ujbannujyen  .aikana  .päiv£ä 
20  tuntia. 

Kun  Klondikesta,  Yukonin  sivujoesta,  löydettiin  vuonna  1897 
kultahietaa,  tuli  seutu  koko  maailman  huomion  esineeksi.  Kan- 
saa riensi  sinne  paljon  ja  kultaa  saatiin  harvinaisen  runsaasti. 
Kun  rikkain  kultapitoinen  maa  oli  huuhdottu,  painui  Yujkonin 
arvo  alas.  Väkiluku  väheni  kymmenenteen  osaan  ja  luultiin,  että 
Yukonin  satu  olisi  lopuss£.  Niin  ei  ole  todellisuudessa  käynyt. 
Myöhemmin  on  löydetty  Yukonissa  uusia  mineraalirikkauksia. 
Viimeisimpiä  ovat  hopealöydöt  K  en  o- vuoristossa  Mayon  piirissä. 
Nyt  pidetään  Yukonia  yhtenä  Kanadan  rikkaiuipana  mineraali- 

alueen^.  Näihin  saakka  on  Yukonin  vuoriteollisuus  tuottanut  150 
miljoonaa  dollaria.  Siellä  on  edelleen  runsaasti  kivihiiltä,  vaskea 
ja  hopeaa,  mutta  ilmanala  ja  hankala  kulku  ovat  ehkäisseet  löytö- 
jen käyttämistä. 

Vaikka  Yukon-territori  ei  luonnollisesti  ole  varsinaista  maan- 
viljelysaluetta, kasvatetaan  siellä  kuitenkin  kauraa,  ohraa,  ruista» 
perunoita,  lanttuja,  ja  muita  kasviksia.  Kesät  saattavat  olla 
hyvinkin  lämpimät  ja  sadetta  on  tarpeeksi.  Kestävimpiä  vehnä- 
lajejakin on  saatu  valmistumaan.  Lasketaan,  että  viljelys- 
kelpoista maata  on  siellä  noinw30.(^0jQe^mMUa,  siis  niin  paljon 
kuin  viides  osa  koko  Suomen  pinta-alasta. 

Suurin  osa  territoria  kasvaa  hyvää _ tujt^i^tiääa^ti^ääs^ 
kuusta.  Jäämereen  viettävä  rinne  on  puutonta. 

Vesistöt  ovat  kalarikkaita.  Varsinkin  lohenpyynti  voi  antaa 
hyviä  tuloksia. 

.Kesän  aikana  pn  huvimatka  Vancouverista  Dayvsoniin,  Yuko- 
nin pääkaupunkiin,  nykyjään  aika  miellyttävä  ja  mukava.  Lai- 
valla voidaan  päästä  perille  asti,  sillä  X^kQ^jgM^g^^jy.^11-" 
kulkuun  sopiva  suusta  ylöspäin  aina  1  630  mailia. 

Joka  ei  tahdo  käyttää  tätä  pitkää  laivamatkaa,  se  kun  vie 
runsaasti  aikaa  (onhan  se  yhtä  pitkä  kuin  Montrealista  Suomeen), 
hän  voi  jättää  laivan  Alaskan  Skagwayssa  ja  siitä  matkustaa  ju- 
nalla White  Horseen,  mistä  ei  ole  pitkälti  jokea  Dawsoniin. 

Metsänriistaa  on  karhuista  pienempiin  kallis turkkisiin.  Myös- 
kin on  hirvilajeja,  vuoristolampaita  ja  vuohia. 

Territorin  tärkein  virkamies  on  kultakomissioneeri,  jonka 
kenraalikuvernööri  nimittää.  Hänellä  on  hallintoa  varten  apuna 
kolmij äseninen  kansan  valitsema  neuvosto.  J)ominion  parla- 
mentissa on  territorilla  yksi  edustaja.  Opetusasioita  varten  on 
Yukonissa  erikoinen  neuvosto.  Ajanmukaisia  kouluja  on  useita. 

Pääkaupunki  Daws on  City  on  pienentynyt  väkiluvulleen  kulta- 
kuumeen ajoista.  Sieltä  on  12  mailin  pituinen  rautatie  .Bonan- 
zaan.  White  Horse  on  kuparikaivos  alueen  keskus. 


Northtvest-territorit  kuuluvat   maapallon  laajimpiin  erämaa 

.  alueisiin.  Ne  ovat  yhteensä  1  242  224  neliömailia,  kolmasosa  koko 
Kanadasta  ja  yhdeksän  kertaa  suuremmat  Suomea.  Asukkaita 
on  siellä  vain  9jOQOj  etupäässä  intiaaneja  ja  qskimojta,  jonkin 
verran  valkoisia  turkiseläinten  pyytäjiä  (trappereita)  jajffudson 
Bay-yhtiön  toimihenkilöitä.  Viime  aikoma  on  sinne  alkanut 
lentokoneilla  mennä  mineraalien  etsijöitä  (prospektoreja)  ja 
näyttääkin  heillä  olevan  suuria  mahdollisuuksia. 

Huomattavin  ja  osaksi  myös  maanviljelykselle  mahdollinen  on 
Mackenzie,  joka  käsittää  samannimisen  joen  piiriin  kuuluvan 
alueen.  Vesistöön  kuuluvat  monien  muiden  järvien  ohella  Great 
Bear-  (Suuri ,  KarhjÄ.-)  ja  Great  Slawe-  ^ Suuria  Orja-) järvet,  joista 
edellinen  on  suuruudeltaan  Amerikan  järvistä  neljäs,  ja  jälkim- 
mäinen viides.  Siis  ne  kumpikin  ovat  suuremmat  Erie-  ja  Ontario- 
järviä.  Mackenzie-joki  on  1  460  mailia  ja  sivujokensa  Atha- 
baskan  kanssa  2  525  mailia  pitkä.  Joki  muodostaa  Jäämereen 
laskiessaan  laajan  suistomaan,  jossa  voi  viljellä  kasviksia,  jopa 
vehnääkin.  Joen  varret  koko  pituudeltaan  aina  suulle  asti  ovat 
metsän  peittämät.  Kuusi  on  yleisin  puulaj i. 

Territori  Keevatin  on  Mackenziesta  itään,  rajoittuen  Hudson- 
lahteen  ja  Jäämeren  osiin.  Tämä  on  nykyjään  vielä  melkein 
kokonaan  tuntematonta.  Laajat  alueet  ovat  tundran  peittämät. 

Jäämeren  saaret,  joista  Bajfinjnaa,  ja  Victoria^agri  ovat  suu- 
rimmat, on  erotettu  Franklin-territoriksi.  Se  on  eskimojen, 
karibuitten,  myskihärkien  ja  jääkarhujen  aluetta.  Sielläkin  kuu- 
luu kasvavan  rehevä  arktinen  ruoho,  joka  on  ravitsevaa.  Sen 
nojalla  arvellaan  karjanhoitoa  jossakin  määrin  mahdolliseksi. 

Kun  monet  Kanadan  etelämmässä  olevat  maakunnatkin  ovat 
vasta  vain  osaksi  asutut,  ei  ole  viljelystä  varten  tarve  pitkiin 
aikoihin  siirtyä  noihin  territoreihin.  Mutta  selvää  on,  etteivät  ne 
jää  yksinomaan  metsän  riistalle.  Ennenkuin  puutavarakaan 
siellä  saa  arvoa,  syntyy  varmasti  kaivosteollisuutta.  Odotetaan, 
että  näistä  alueista  vielä  tulee  Kanadalle  rahallisesti  tuotta- 
vimpia. Joka  tapauksessa  se  jää  tulevaisuuden  tehtäväksi. 

ESKIMOT. 

Eskimot  ovat  Kanadan  lappalaisia.  He  elävät  Jäämeren  suu- 
rilla saarilla,  jotka  ovat  kuin  mannermaita,  ja  myöskin  manteren 
puolella.  Heitä  tavataan  niinkin  etelässä  kuin  on  Helsinki,  jopa 
etelämpänä,  mutta  on  otettava  huomioon,  että  Jäämeren  ilmasto 
on  Läntisessä  maanosassa  paljon  etelämpänä  kuin  Euroopassa. 
Eskimoilla  on  Kanadassa  hallussaan  maa- alue ?  joka  kooltaan 
vastaa  suurta  osaa  Euroopasta.  Ja  kuitenkin  heitä  on  Mackenzie- 
joesta  Labradorille  saakka  vain  5  500  henkeä,  ja  nämäkin  vähe- 
nevät kulkutautien  johdosta.  Amerikan  Alaskassa  sen  sijaan  on 
eskimoja  noin  14  000  ja  Grönlannissa  heitä  lasketaan  olevan  mel- 
kein saman  verran.  . Nimit ys  lesjkimo»  on  intiaanien  antama  j a 
tarkoittaa  ihmistä,  joka  syö  raakaa  lihaa. 

Kanadassa  on  vasta  viime  aikoina  opittu  tuntemaan  eskimojen 
merkitys  ja  sen  vuoksi  koetetaan  heitä  säilyttää.  He  eivät  kyllä 
ole  sanottavasti  kestävämpiä  kuin  muutkaan  eivätkä  suinkaan 
yritteliäämpiä.  Heillä  on  kyllä  pääkallo  suhteellisesti  suurempi 
kuin  muilla,  mutta  tuskin  silti  ajatuksia  enemmän.  He  ovat 
tanakoita,  lyhytkasvuisia  kuin  meidän  lappalaisemme  ja  silmät 
vinoon  taipuvia  kuten  kiinalaisilla.  Tukka  on  musta,  iho  saman- 
tapainen kuin  valko  verisillä.  Kun  on  hyvin  pakkanen,  ei  heidän 
nenänsä  ole  arin  paleltumaan,  mutta  poskipäät,  jotka  ovat  ulko- 
nevat. Heidän  sieraimensa  ovat  ahtaammat  arvatenkin,  jotta 
kylmä  ilma  ei  kovin  vapaasti  pääsisi  tunkeutumaan  keuhkoihin. 
Leuka  on  vahva  sitkeän  lihan  puremisesta. 

Eskimot  ovat  tottuneet  luontoon,  jossa  he  elävät.  Jäämeren 
rannoilla  on  yhdeksän  kuukautta  talvea..  Siellä  ovat  eskimot 
eläneet  vuosisatoja,  metsästäneet  ilman  ampuma-aseita  kivi- 
kauden asteella  ennenkuin  eurooppalaiset  toivat  heille  parempia. 
,Wiljamur  Stephanson,  kuuluisa  _ islantilaissyntyinen  jäämeri- 
alueen  tutkija^  väittää,  että  Kanadan  arktisilla  seuduilla  voi  elää 
.valkoinenkin  ja  siellä  harjoittaa  karjanhoitoakin.  Ei  se  maa 
kuulu  olevan  niinkään  kylmä  kuin  monet  Kanadan  sisäiset. 

Varma  kuitenkin  on,  että  kestää  kauan,  ennenkuin  valkoinen 
asettuu  sinne  asumaan.  Sen  sijaan  eskimolla  on  siellä  valta- 
kuntansa, josta  hän  ei  pyri  muualle.  »Mihinkä  he  menisivät?» 
vastaavat  he.  Heidän  käsityksensä  on  se,  eivätkä  valkoiset  ole 
saaneet  sitä  vielä  muutetuksi,  että  maa  on  tasainen,  meri  on  kes- 
kellä ja  maita  ympärillä.  He  tahtovat  elää  meren  äärellä.  Jos  he 
lähtisivät  etelämmäs,  loppuisi  meri  ja  olisi  vain  maata,  mikä 
yksin  ei  pysty  heitä  elättämään.  Reki  ja  koiravaljakko  ovat 
pinttyneet  heidän  käsitykseensq.  He  katsovat  tarvitsevansa 
karibuilta  (arktista  hirveä),  kalaa  ja  hyljettä  ravinnokseen.  Mihin 
he  muuttaisivat,  kun  heidän  oma  alueensa  tarjoo  niitä  elämisen 
tarpeita,  joihin  he  ovat  tottuneet. 

Viime  aikoina  ovat  kuitenkin  heidän  elämisen  tottumuksensa 
jonkin  verran  muuttuneet  valkoisten  vaikutuksesta.  Enimmin 
on  se  aiheutunut  turkiskaupasta.  Valkoinen  kauppias  on  tullut 
ostamaan  valkoisen  ketun  (naalin)  nahkoja.  Niitä  eskimot  nyt 
pyytävät  ja  saavat  niistä  rahaa.  Ja  rahalla  hankitaan  gramofo- 
neja, valkoisten  käyttämiä  pukuja,  ompelukoneita  y.  m.  Radioi- 
takin on  jo  lumimajoissa.  Valkoisten  mukana  on  tullut  uusia 
tauteja,  lentsu f  keuhkokuunie  ja  rnjuJta,  jotka  tuhoavat  ahtaissa 
majoissa  asuvaa  kansaa.  Ne  on  saatu  kaupanpäällisiksi  sen 
puolentoista  miljoonan  dollarin  mukana,  jonka  eskimot  vuotui- 
sesti ansaitsevat  turkiskaupalla.  He,  jotka  eivät  ole  käyttäneet 
muita  kuin  kivikaluja,  nyt  jo  itse  katselevat  valkoisten  neuvosta 
mineraaleja  alueiltaan.  Vaskea  on,  kivihiiltä  ja  öl^y_ä,  sanovatpa 
löytyvän  kulta^in^  mutta  ne  ovat  vielä  liian  kaukana  valkoisilta 
rahannälkäisilt  ä . 

Eskimoja  on  pidetty  sangen  luotettavina  ja  alueeseensa  tyyty- 
yäisinä.  Kun  Kanada  on  huomannut,  että  Yhdysvallat  Alaskassa 
ovat  neljässä  vuosikymmenessä  kasvattaneet  1280  porosta  puo- 
len miljoonan  lauman,  toivoo  se  eskimoiden  tottuvan  tähän  hoi- 
toon ja  niin  korjaavan  omaa  asemaansa  sekä  tuottavan  hyötyä 
muille. 

Aivan  syrjäseuduilla  ja  pohjoisemmassa  osassa  voi  vielä  tavata 
alkuperäisellä  luonnonkannalla  olevia  eskimoita. 

Kanadan-kirja  —  27 

Tehkäämme  pieni  vierailu  heidän  luokseen.  Aikaa  se  matka 
kyllä  vie  useampia  kuukausia,  mutta  silloin  joudummekin  kansan 
keskuuteen,  joka  elää  vielä  kiyijiautta. 

Kun  valkoinen  mies,  kabluna,  saapuu  heidän  luokseen,  ovat  he 
outoa  kohtaan  ensin  epäluuloisia,  mutta  vähitellen  voi  saada 
heidän  luottamuksensa. 

Olemme  tuhat  mailia  Winnipegistä  pohjoiseen  Victoria  Islandin 
etelärannikolla .  On  syksy  talvi  ja  eskimot  ovat  muuttopuuhissa. 
Matkustamme  heidän  kanssaan  koiravaljakoilla  lumikenttiä  ja 
vihdoin  saavumme  paikkaan,  jonka  he  vanhasta  kokemuksesta 
tietävät  ruoansaannille  edulliseksi. 

Joukossa  on  useampia  perheitä,  voisimme  sanoa  sitä  pieneksi 
kyläkunnaksi.  Perheiden  päämiehet  ryhtyvät  rakentamaan  asun- 
toja. Siinä  ei  kauan  viivytä.  Mies  tarkastelee  lumihankia,  etsii 
sellaisen,  missä  on  lunta  vahvalti  ja  päältä  kuortunutta.  Hän  ot- 
taa pitkän  kaksois teräisen  puukon,  jolla  viiltää  lumesta  sellaisia 
möhkäleitä,  jollaisia  me  kivestä  valmistamme  talojemme  kivi- 
jalkoja varten.  Niitä  hän  asettelee  kehään,  siirtää  päällekkäin 
kaventaen  rakennusta  niin,  että  lopulta  on  katossa  vain  yhden 
möhkäleen  tila  auki.  Hän  vetää  möhkäleen  paikoilleen  ja  jää  itse 
sisään  pimeään  lumimajaan.  Siellä  hän  vähän  aikaa  askartelee  ja 
sitten  kaivaa  aukon  ulos  majan  alaosa stja. 

Asunnon  rakennus  on  valmis.  Nyt  kömpii  hänen  vaimonsa 
sisään  ja  sulkee  oviaukon.  Hän  ottaa  hylkeennahkalaukusta 
pitkähkön  kiviastian,  jonka  hän  täyttää^ hylje- öljyllä.  Päälle  hän 
panee  runsaasti  siemenkuitua,  mikä  näyttää  pumpulilta.  Sitten 
hän  iskee  kahden  rautakiisukiyen  avulla  tulen  taulaan  tai  mitä 
ainetta  sytyttäjä  lienee,  — ja  saa  niin  kuidut  palamaan,  öljy 
vetäytyy  kuitukasaan  ja  syntyy  liekki,  mikä  ei  ole  kynttilän 
liekkiä  korkeampi,  mutta  koko  astian  laajuinen.  Tulee  lämpöä, 
joka  alkaa  sulattaa  seiniä  ja  kattoa.  Nyt  hän  huutaa  miehelleen^ 
joka  aukaisee  oviaukkoa.  Kylmä  ilma  tulee  sisälle  ja  jäädyttää 
sisällä  lumen  nopeasti  sangen  kovaksi.  Kun  majan  rakentamiseen 
käytetty  lumi  on  otettu  itse  paikalta,  jää  alaosa  asunnosta  ulko- 
puolisen lumen  sisään,  mikä  auttaa  sen  lämpimänä  pitämistä. 

Vaimo  on  lumesta  laittanut  makuukorokkeen,  jota  käytetään 
myös  penkkinä.  Mies  tekee  ulos  teteisentapaisen,  pitkähkön  käy- 
tävän, ja  niin  on  asunto  valmis.  Nahkoja  levitetään  permannolle 
ja  makuusijalle. 

Sitten  alkaa  ruoan  laittaminen.  Vaimo  sijoittaa  kivipadan 
liekin  päälle,  paloittelee  siihen  hylkeen  lihaa  isoina  kimpaleina. 
Jonkin  ajan  kuluttua  katsotaan  ruoka  valmiiksi.  Vaimo  jakaa 
kimpaleen  kullekin  ja  nyt  kysytään  hampaiden  kestävyyttä. 
Ruokailukalustoon  kuuluu  vain  veitsi,  yksi  koko  seuruetta  var- 
ten. Jos  liha  on  liian  sitkeää  kimpaleesta  hampailla  irrotetta- 
vaksi, auttaa  mies  veitsellään.  Siinä  on  nenä  purijalla  vaarassa, 
jos  mieli  saada  suuhun  sopiva  kappale  irti.  Joka  tapauksessa 
tulevat  palaset  isoja,  niin  että  poskilihakset  pullistuvat,  kun  suu 
on  täynnä. 

Aamulla  lähtevät  pyydystäjät  etsimään  hylkeitä.  Heillä  on 
koirat  mukanaan  auttamassa  sen  aukon  jäässä  löytämistä,  johon 
hylje  lähinnä  tulee  hengittämään.  Saalis  saattaa  olla  pari  kolme 
hyljettä  päivässä,  mutta  monesti  kuluu  päiviä,  jolloin  ei  tule  yh- 
tään,, Jos  näyttää  siltä,  että  hylkeitä  ei  ole  enää  siltä  seudulta 
saatavissa,  täytyy  siirtyä  toiseen  paikkaan.  Uuden  majan  raken- 
taminen ei  vie  paljon  aikaa  eikä  vaadi  kustannuksia. 

Eskimot  ovat  käytännössä  kommunisteja  siinä  merkityksessä, 
että  ruokatavarat  pidetään  joukon  yhteisinä.  Se,  joka  saa  turkis- 
eläimen, jonka  nahka  on  myytävä,  pitää  nahan,  mutta  muu  käy- 
tetään yhteisesti.  Eikä  omistusoikeus  muutenkaan  ole  kovin^vjr- 
kästi  rajoitettu.  He  ovat  toisiaan  kohtaan  hyvin  avuliaita. 
Rikoksia  ei  tapahdu  juuri  koskaan3  paitsi  silloin  tällöin  niiden 
keskuudessa,  jotka  ovat  olleet  kosketuksissa  valkoisten  kanssa. 

Kesäisin  hankkivat  eskimot  itselleen  elatuksen  kalastuksella. 
He  siirtyvät  purojen  varsille,  mieluummin  puron  suulle,  mitä 
myöten  lohi  nousee.  Myöskin  pyytävät  hejiaribuuta,  isoa  hirveä, 
joka  keväisin  muuttaa  arktisille  seuduille  ja  syksyllä  palaa 
Manner-Kanadaan. 

Kesä,  lyhyt,  mutta  valoisa  ja  verraten  lämmin  on  eskimonkin 
ihanin  aika.  On  kalastuspaikkoja,  joita  on  ehkä  vuosisatoja  käy- 

tetty.  J^ktiiJHX^urj^^  kunnossa» 
Tällaisen  padon  luo  pystyttää  eskimo  hiryennahkatelttansa,.  Se 
on.A:n  muotoinen,  oveton.  Pohjolan  kiusantekijät,  sääsket,  pää- 
sevät vapaasti  sisään,  mutta  eskimon  iho  on  niitä  vastaan  turtu- 
.  nut. 

Eskimot  tuntevat  hyvin  lohen  tavat.  Tämä  nousee  puroa  ylös 
parvissa,  joihin  kuhunkin  kuuluu  15 — 30  komeata  kalaa.  Parvia 
saapuu  vuorokaudessa  viisi  tai  kuusi  ja  tulee  niitä  säännöllisissä 
oloissa  kolmen  viikon  aikana.  Mies  on  aina  vartioimassa  patoa, 
oikeammin  kivikarsinaa,  jonka  aukko  on  nousupuolella.  Kun 
vartija  huomaa  parven  tulleen  sisälle,  kiiruhtaa  hän  viemään 
sanan  telttakylään.  Miehet  saapuvat  keihäineen  ja  seivästävät 
jokaisen  kalan  pyydyksessä. 

Kaikki  syövät  nyt  lohta  aamuin  ja  illoin  (heillä  on  vain  kaksi 
ateriaa  päivässä).  Ensin  keitetään  ja  käytetään  vain  päät,  muu 
kala  kuivataan  auringossa  vastaista  varten.  Elämä  on  silloin 
helppoa  ja  eskimo  nauttii  tyytyväisenä. 

Niin  ovat  eskimot  eläneet  sukupolvesta  sukupolveen, .  tie§ 
Jkuinka  monia  vuosisatoja. 

Vasta  viime  aikoina  on  valkoinen  mies  tullut  muuttamaan 
heidän  elintapojaan. 

